
Introducere 


Hipnoza este un o metodă care îndeplinește în cadrul psihotera- 
piei un rol obiectiv, pliat pe simptomatologia participanților la actul 
terapeutic. În societatea contemporană, într-o perioadă caracterizată 
de multiple și rapide schimbări ale situațiilor economico-sociale și 
culturale, intervențiile hipnotice din setul psihoterapeutic reprezintă 
un ansamblu viu al realităților umane, urmând o cale ce aparține 
prevenţiei și ameliorării sănătății populaţiei. 

Volumul de față a fost conceput în primul rând pentru a răspun- 
de unor întrebări pe care atât profesioniștii, cât și publicul larg și le 
pun în legătură cu existența hipnozei și a modalităților de utilizare a 
acesteia în cabinetul psihologului. 

În al doilea rând, prin conţinut, cartea are relevanţă atât pentru 
psihologi, cât și pentru studenți, masteranzi și doctoranzi ai dome- 
niului ce vor găsi aici o serie de resurse informaţionale care au o 
utilizare directă atât în travaliul psihoterapeutic, cât și în cercetarea 
de specialitate. 

În acest sens autoarele au construit un expozeu care înregistrează, 
pe lângă posibilitățile curative ale hipnozei clinice, și limitele acesteia. 
Totodată, volumul cuprinde un segment teoretic ce are în compu- 
nerea sa o sumedenie de termeni care fac posibilă înțelegerea unui 
subiect de multe ori perceput mai degrabă ca fiind unul „misterios“. 

Din perspectivă istorică, fenomenele de tip hipnotic au fost 
descrise din cele mai vechi timpuri în toate culturile cunoscute 
(Wickramasekera, 2015). În majoritate, referirile la aceste fenomene 
conţineau legături cu magicul și supranaturalul. 

Franz Anton Mesmer (1734-1815) a fost prima persoană care a 
vorbit despre hipnoză, fără a face apel la magie. 

Integrarea hipnozei în cadrul științific medical, în anul 1958, ca 
disciplină de studiu, urmată de recunoaşterea ca strategie utilizabilă 
de psihologi în 1960 de către Asociaţia Psihologilor Americani, a 


10 Irina Holdevici, Barbara Crăciun 


permis rafinarea actului psihoterapeutic şi a adus beneficii indiscu- 
tabile ulterioare pacienților. 

Vorbind despre natura hipnozei şi despre existența transei ca fiind 
fenomene ce se petrec zilnic, în mod firesc, pentru nenumărate per- 
soane, se poate spune că viața umană interioară este pe cât de bogată, 
pe atât de specific individualizată. 

În al doilea segment al volumului este descrisă pe larg multidi- 
mensionalitatea hipnoterapeutică aplicativă, autoarele evidențiind 
prin exemple de scenarii hipnotice şi studii de caz modul în care se 
construieşte o astfel de intervenţie complexă. 

Intervenția hipnoterapeutică aduce în tabloul instanțelor psihice, 
din perspectivă ericksoniană, lucrul cu acel inconștient pozitiv, ce are 
un dinamism propriu și oferă subiectului posibilitatea de a-și rezolva 
o problemă-simptom. 

Directivă sau permisiv-metaforică, având ancore pozitive sau prin 
stabilirea semnalelor ideomotorii, ca un vis hipnotic sau ca o regre- 
sie în timp, hipnoza rămâne un mijloc de comunicare interpersonală 
între două entități umane, un client și un psihoterapeut. 

Ambii se bazează pe respect reciproc și urmăresc un obiectiv 
comun, cel al schimbării, sau, altfel spus, cel al soluționării. 

În încheiere, pe lângă speranța că volumul de faţă va reprezenta 
o lectură îmbietoare și lămuritoare pentru cei interesați, autoarele 
doresc să adreseze mulțumiri tuturor celor care au participat la con- 
stituirea acestui volum, în mod direct sau indirect. 

Aceste mulțumiri se îndreaptă în mod special spre clienții și 
pacienţii ce au avut încrederea şi bunăvoința de a lucra cu propriile 
capacități inconștiente și conştiente, pentru a se simţi mai bine și a fi 
mai bine cu ei înșiși, aici și acum. 

Vă mulțumim încă o dată şi vă urăm lectură plăcută! 


Prima parte 


Hipnoza — componentă clinică 
și terapeutică 


Capitolul 1 
Hipnoza: posibilități și limite 


1.1. Definirea hipnozei 


Lewis (2013) subliniază faptul că hipnoza reprezintă un instrument 
validat ştiinţific, relativ puţin înțeles de public și de multe ori subesti- 
mat. Cercetările științifice din neurofiziologie au evidenţiat faptul că 
hipnoza afectează anumite structuri cerebrale responsabile cu reglarea 
atenţiei (Lynn, Rhue și Kirsch, 2010). Atunci când subiectul se află în 
stare de transă hipnotică, o serie de zone ale creierului sunt activate. 
Această activare este trăită de subiect sub forma unor experiențe psiho- 
logice care implică atenție concentrată, absorbție în sarcină și în același 
timp atenţie față de stimulii exteriori ai ambianţei (Lewis, 2013). De 
asemenea, în această stare pot fi activate prin intermediul sugestiilor 
zone corticale responsabile de activități senzoriale, motorii şi cognitive. 
Cea mai agreată definiție a hipnozei este cea elaborată de Asociația 
Psihologilor Americani (APA): „Hipnoza implică aplicarea unei pro- 
ceduri prin intermediul căreia i se explică subiectului faptul că i se 
vor administra anumite sugestii pentru a-l ajuta să trăiască o serie de 
experiențe de tip imaginativ. Hipnoza presupune faptul că o persoană 
(subiectul) va fi ghidată de o altă persoană (hipnotizatorul) să răspun- 
dă la sugestii care aduc modificări ale unor experiențe subiective ce 
vizează percepțiile, senzațiile, emoțiile, gândurile şi comportamentele. 
Persoana își poate însuși o tehnică de autohipnoză care presupune 
administrarea sugestiilor respective de către hipnoterapeut”. 

Starea trăită de client în timpul transei hipnotice este asemănătoare 
cu cea trăită de cineva care este absorbit de vizionarea unui film sau 
de lectura unei cărți interesante. Sumarizând, putem spune că este 
vorba despre păstrarea atenției concentrate asupra subiectului respec- 
tiv, odată cu reducerea conștientizării prezenței stimulilor exteriori. 

Transa hipnotică apare adesea în mod spontan, atunci când indivi- 
dul visează cu ochii deschiși și este atât de preocupat de ceea ce face, 
încât pierde noțiunea timpului (Barabasz şi Barabasz, 2015). 

Transa indusă reprezintă o experienţă asemănătoare, în cadrul 
căreia subiectul este ghidat de un specialist care îl ajută să intre în 
starea respectivă, utilizându-se cel mai adesea relaxarea. Inducția 
stării de transă hipnotică presupune utilizarea unor strategii diferite, 
dintre care menţionăm: 

+ relaxarea musculară progresivă, care presupune ca subiectul 
să se concentreze asupra relaxării şi încordării unor grupuri 
musculare; 

+ concentrarea privirii asupra unui punct fix; 

e concentrarea asupra respirației. 


Hipnoterapeutul va administra anumite sugestii cu o voce Mono- 
tonă, cu frecvente repetări și accente asemănătoare celor specifice 
unui cântec de leagăn. Adesea sugestiile sunt modulate în funcţie de 
ritmul respirator al subiectului. 

De asemenea, se sugerează imagini vizuale cu conținut relaxant. 

Adâncirea stării de transă se realizează prin intermediul unor stra- 
tegii asemănătoare cu cele specifice inducției. Astfel, de pildă, dacă 
în cadrul inducției a fost utilizată imaginea unei plaje aflate la malul 
mării, adâncirea transei poate presupune concentrarea pe numărarea 
valurilor care se lovesc de țărm („odată cu fiecare val, vei intra într-o 
stare de transă tot mai profundă, tot mai odihnitoare“). 

În cazul în care s-a utilizat pentru inducția hipnotică tehnica 
numărării de la 1 la 20, adâncirea transei se poate realiza prin numă- 
rarea de la 20 la 40 sau mai mult („odată cu fiecare număr, vei intra 
într-o stare de transă tot mai profundă, tot mai adâncă...“). 

După etapa de adâncire a transei, hipnoterapeutul va administra 
sugestii specifice menite să rezolve problema (simptomul) clientului. 
Astfel, unui subiect care suferă de migrene i se poate sugera faptul 
că i se așază pe frunte o bucată de gheață. Amintim aici faptul că 
sugestiile specifice centrate pe simptom sau pe problemă pot avea o 
natură directă sau una indirectă. 

Spre exemplu, pentru o persoană care dorește să slăbească, o 
sugestie directă ar putea fi aceea că subiectul simte senzația de saţi- 
etate imediat după ce a luat câteva înghiţituri de mâncare. Sugestiile 
indirecte pot îmbrăca forma unor metafore: de pildă, unui client care 


Hipnoza: posibilități şi limite 15 


suferă de astm bronşic i se poate sugera imaginea unor tuburi de 
cauciuc, foarte elastice, prin care gazul trece extrem de ușor. 

Majoritatea hipnoterapeuților utilizează atât sugestiile directe, cât 
şi cele indirecte în cadrul scenariului hipnotic. 

Sugestiile posthipnotice sunt cele administrate de obicei la sfâr- 
șitul intervenţiei hipnotice și au menirea de a implementa anumite 
modificări perceptive, cognitive, emoționale sau comportamentale, 
după ce ședința de terapie s-a încheiat, precum în exemplul următor: 

„Ori de câte ori trec prin faţa unei cofetării îmi spun în gând că 
silueta mea obținută în urma unor eforturi este mai importantă decât 
o prăjitură“ sau „ori de câte ori mă aflu în cabinetul stomatologului 
sunt calm şi relaxat, iar gingiile mele devin tot mai insensibile, mai 
amorțite, ca niște bucăți de cauciuc“. 

Pentru a ieşi din starea de transă hipnotică, terapeutul îi va sugera 
clientului că revine la starea obișnuită de veghe numărând înapoi și 
sugerând conștientizarea tot mai accentuată a stimulilor prezenţi în 
mediul înconjurător. 

Starea în care se află subiectul hipnotizat este denumită de majori- 
tatea autorilor transă hipnotică şi este considerată a fi o stare modificată 
de conștiință. Cu toate acestea, Lynn, Rhue și Kirsch (2010) subliniază 
faptul că o parte dintre cercetările ultimilor ani au infirmat faptul că 
receptivitatea la sugestii ar fi datorată unor stări modificate de conștiință. 

De asemenea, utilizarea termenului de transă îi poate speria pe 
unii clienţi, care o asociază cu pierderea autocontrolului sau cu 
imposibilitatea de a ieși din starea respectivă. Trebuie subliniată și 
situația în care termenul de transă conduce la expectaţii nerealiste la 
alți subiecţi, cei care cred că în transă trebuie să se comporte ca niște 
roboți, iar dacă acest lucru nu se întâmplă, consideră că ședința de 
hipnoză nu a avut loc sau că ei nu pot fi hipnotizați. 

Pentru a evita astfel de interpretări, este indicat să i se spună clien- 
tului că acesta va trăi o stare de relaxare și focalizare a atenţiei, stare 
care se produce spontan de multe ori în timpul unei zile. | 

Herbert Spiegel și David Spiegel (2004) descriu această stare ca 
fiind o comutare de la atenţia periferică la atenţia concentrată, comu- 
tare care are loc în mod frecvent. 

Deși relaxarea reprezintă un element important în cadrul hipno- 
terapiei, hipnoza este ceva mai mult decât o simplă relaxare, starea 
putând fi indusă clientului și în timp ce acesta pedalează, spre exem- 
plu, pe o bicicletă medicinală (Banyai şi Hilgard, 1976). 

Spiegel şi Spiegel (2004) consideră că în hipnoză are loc o inversa- 
re a procesării obișnuite a cuvintelor și imaginilor. În mod obișnuit, 
atunci când o persoană vorbește sau scrie, aceasta reacționează la 
imagini și utilizează cuvintele. În hipnoză subiectul reacționează la 
cuvintele terapeutului și utilizează imaginile angajându-se într-un 
demers de vizualizare. 

Astfel, forța hipnozei se bazează pe acceptarea necritică a unor feno- 
mene cu grad redus de plauzibilitate, de exemplu, eliminarea durerii 
în cazul unui stimul care o generează. Instrucţiunile verbale pot să 
modifice experiența perceptivă, ceea ce nu se petrece în mod obișnuit. 

Schechtman și colaboratorii au demonstrat în 1998 faptul că la 
subiecţii hipnotizați cărora li s-a cerut să halucineze prezența unui 
sunet, zona corticală responsabilă de procesarea sunetelor — lobul 
temporal — a devenit activă; în acelaşi timp, la grupul-martor, așadar 
subiecților care nu se aflau în stare de hipnoză, li s-a cerut, de ase- 
menea, să își imagineze că aud un sunet, dar fenomenul de activare 
a zonei temporale nu s-a produs. 

Combaterea durerii cu ajutorul hipnozei se bazează pe faptul că în 
această stare se produce o inhibare a zonelor corticale responsabile de 
interceptare a semnalelor dureroase (Rainville și colaboratorii, 1999). 

Aceste mecanisme fiziologice care presupun modificări ale func- 
ţionării unor zone corticale stau și la baza numeroaselor aplicații ale 
hipnozei cum ar fi (Lewis, 2013); 

+ reducerea unei reacţii alergice şi a unor procese inflamatorii; 
vindecarea negilor; 
stimularea mecanismelor imunologice; 
reducerea durerii; 
ameliorarea condiţiilor pacienţilor care suferă de astm bronșic 
(aceştia nu mai simt nevoia să utilizeze inhalatoare); 

e controlul sângerărilor la hemofilici. 


1.2. Concepții eronate și mituri referitoare la hipnoză 


e Hipnoza nu are un caracter științific. 

Chiar și cei care sunt conștienți de beneficiile hipnozei consideră 
că aceasta nu se bazează pe date ştiinţifice, rezultatele fiind datorate 
relaxării sau efectului placebo. 

Există însă numeroase studii realizate începând cu anii '50 în 
Statele Unite, studii care au evidenţiat faptul că rezultatele hipnozei 
au fost demonstrate științific. Astfel, în 1996, un raport al Institutului 
Naţional de Sănătate din Statele Unite a arătat faptul că există dovezi 
incontestabile în legătură cu aplicarea hipnozei în reducerea durerilor 
din cadrul unor afecțiuni oncologice la pacienți. 


e Hipnotizatorul deține un control total 

asupra pacientului (clientului) 

Hipnoza de estradă prezintă subiectul hipnotizat ca fiind o per- 
soană vulnerabilă, aflată sub controlul hipnotizatorului. În realitate, 
inducția și adâncirea transei reprezintă un demers de colaborare între 
client și terapeut, acesta din urmă ghidându-l pe client să se con- 
centreze asupra celor sugerate. Clientul poate ieși din această stare 
oricând doreşte. 


e Hipnoza reprezintă un demers periculos 

Mai circulă şi astăzi mitul referitor la faptul că subiectul nu se va 
mai putea trezi din starea de hipnoză. Realitatea clinică a evidențiat 
însă că o ședință de hipnoză are un caracter limitat în timp, hipno- 
terapeutul fiind cel care va anula transa și se va asigura de faptul că 
subiectul și-a revenit complet. 

În cazul în care subiectul va adormi în timpul hipnozei, acesta se 
va trezi la un moment dat într-o stare obișnuită. 

Spiegel şi Spiegel (2004) subliniază faptul că nu există date științi- 
fice care să ateste faptul că hipnoza este periculoasă. 

Mai mult, utilizarea acesteia este reglementată de asociații profe- 
sionale medicale sau de psihologie. 

Lewis (2013) atrage însă atenţia clienților să nu asculte înregistrări 
cu inducții hipnotice în timp ce șofează sau în timp ce manevrează 
un utilaj ori desfășoară activități ce presupun concentrarea totală a 
atenţiei asupra acestora. 


e Hipnoza înseamnă somn 

Deşi relaxarea face parte adesea din cadrul inducției hipno- 
tice, hipnoza nu se confundă cu somnul. Studiile electroencefa- 
lografice indică faptul că undele cerebrale din timpul hipnozei 
sunt unde alfa, somnul fiind caracterizat prin prezența unor unde 
mai lente. 

+ Majoritatea oamenilor nu pot fi hipnotizaţi 

Studiile au evidenţiat faptul că aproape orice individ obișnuit 
capabil să își concentreze atenţia și să urmeze anumite instrucțiuni 
poate învăţa să intre în transa hipnotică. 

Excepţie fac persoanele cu tulburări psihice care nu pot să se con- 
centreze sau nu înțeleg anumite instrucțiuni verbale (Spiegel, 2007). 


1.3. Aspectele teoretice care stau la baza 
fenomenelor hipnotice 


Naish (2015) subliniază faptul că foarte mulți terapeuți utilizează 
hipnoza fără a cunoaște exact care sunt bazele teoretice care funda- 
mentează acest fenomen. Acelaşi autor explică această atitudine prin 
faptul că multe cercetări experimentale au concluzionat că hipnoza 
nu ar fi un fenomen real, dar, cu toate acestea, terapeuții obțin efecte 
cât se poate de reale și concrete utilizând tehnica despre care s-a afir- 
mat că nu este reală (Naish, 2015). 

Studii recente au demonstrat faptul că hipnoza este ceva mai mult 
decât sugestia specifică efectului placebo și acesta este un lucru foarte 
clar, mai ales atunci când tehnica este utilizată cu succes în comba- 
terea durerii. 

Cercetările experimentale au demonstrat și faptul că fenomenele 
hipnotice sunt asociate cu activități și procesări diferite care au loc la 
nivelul creierului. Faptul că există diferențe interindividuale în ceea 
ce priveşte hipnotizabilitatea se explică prin funcționarea diferită a 
structurilor corticale ale subiecților respectivi (Mc Geown și colabo- 
ratorii, 2009). 

În transă hipnotică subiectul suspendă pentru un timp controlul 
gândirii critice şi se angajează în noi experienţe și cogniţii care nu 
mai sunt cenzurate de intelect. Hipnoza poate fi utilizată ca unică 
metodă de psihoterapie sau poate fi inclusă ca o strategie în cadrul 
unui demers mai complex, cum ar fi de pildă psihoterapia cogni- 
tiv-comportamentală. 

Ann Williamson (citată în Brann, Owen și Williamson, 2015) 
prezintă un tabel cu principalele aplicaţii ale hipnozei în psihote- 
rapie și optimizarea comportamentului uman, pe care îl redăm în 
continuare. 

Tabel 1. Aplicâțiile hipnozei 


e Domeniul comunicării 
— se poate obține o mai eficientă comunicare a subiectului cu 
ceilalți şi cu sine însuși; 
— creșterea complianței la tratament; 
— facilitarea modificărilor la nivelul stilului de viață; 
— facilitarea, observarea și interpretarea semnalelor minimale 
ale limbajului corporal. 
e Dezvoltarea personală 
— crește motivația clientului și facilitează stabilirea unor obiec- 
tive; 
— creşte autocontrolul asupra emoțiilor; 
— crește încrederea în sine; 
— optimizează deprinderile de a face față provocărilor vieții; 
— optimizează performanţele în diverse domenii de activitate. 
+ Managementul anxietății 
— reduce intensitatea reacției la stres; 
— facilitează eliberarea de emoții negative; 
— sporește eficiența sugestiilor pozitive; 
— reduce anxietatea referitoare la posibile evenimente stre- 
sante care ar putea avea loc în viitor; 
— ameliorează tulburările de somn; 
— facilitează reducerea sau stoparea medicaţiei psihiatrice cu 
acordul medicului curant. 
* Utilizarea modificărilor din sfera perceptivă 
— reduce durerile acute; 
— asigură controlul durerilor cronice prin reducerea intensită- 
ţii şi a disconfortului creat de acestea; 
— reduce durerile care apar în timpul procedurilor medicale 
intruzive; 
— se aplică în obstetrică la nașterea fără dureri; 
— se utilizează în terapia tinitusului. 
+ Yacilitează accesul la procesele psihice de natură inconștientă 
— contribuie la managementul amintirilor și emoţiilor legate 
de psihotraumele din trecut 
— facilitează investigarea și tratamentul simptomelor psihoso- 
matice; 
— crește capacitățile intuitive; 

— contribuie la modificarea modelelor de comportament în 

cazul deprinderilor greșite. 
+ Produce modificări de natură psihofiziologică 

— modificări ale tonusului musculaturii netede; 

— se aplică în hipertensiunea arterială; 

— reglează tonusul muscular la nivelul scheletului, contribuind 
la optimizarea performanţelor sportive; 

— reduce procesele inflamatorii care au loc în cazul arsurilor, 
eczemelor sau astmului; 

— optimizează reacţiile imunologice; 

— reduce sângerările; 

— reduce salivaţia; 

— conduce la o mai bună reglare hormonală (se aplică în dis- 
menoree sau în cazul ciclului menstrual neregulat). 


1.4. Etapele hipnoterapiei 
(Brann, Owen și Williamson, 2015) 


Stabilirea unei bune relații terapeutice reprezintă un element de 
bază al oricărei psihoterapii și presupune realizarea unei relații de 
comunicare bazate pe empatie și înțelegere mutuală. Autorii men- 
ţionați mai sus ne prezintă câteva elemente de bază de care trebuie 
să țină seama terapeuții pentru stabilirea raportului cu clienții (Bran, 
Owen și Williamson, 2015, pp. 89-90): 


e Clientul este salutat pe un ton politicos 

Dacă la cabinet se află o persoană care se ocupă de programarea 
şi primirea clienţilor, aceasta trebuie să se asigure de faptul că ora 
programării a fost respectată de client și că acesta a fost la toaletă, 
deoarece este greu ca o persoană să se relaxeze atunci când vezica 
urinară este plină. 


e Terapeutulîlva invita pe client în cabinet, afișând un zâmbet 

și stabilind contactul vizual 

De la caz la caz, terapeutul va da mâna cu clientul și se va pre- 
zenta cu titlul profesional și domeniul de competenţă, fără a pune 
un accent exagerat pe acesta. Se recomandă ca la prezentare să fie 

utilizat și prenumele, deoarece astfel se poate stabili o relaţie mai 
apropiată. 


+ Discuţia poate începe cu o introducere scurtă despre modul în care 
a decurs ziua clientului. 
De asemenea, acesta este întrebat cum dorește să i se adreseze 
terapeutul. 


e Clientulva fi tratat cu respect, iar terapeutul va avea o ținută 
vestimentară adecvată. 

Opinia noastră este că ținuta vestimentară nu trebuie să fie ieșită 
din comun. De asemenea, în spațiul cultural românesc mulți clienți 
preferă modelul medical în psihoterapie şi, din acest motiv, terapeu- 
tul poate purta un halat alb. 

De cele mai multe ori un terapeut experimentat nu mai conștien- 
tizează modul în care procedează pentru stabilirea raportului, acesta 
fiind deja obișnuit să se adapteze în mod spontan diferitelor tipuri 
de personalitate, stări emoționale sau situaţii pe care le reprezintă 
clienții. 

În schimb, un terapeut începător va trebui să respecte regulile 
unei comunicări eficiente la nivelul verbal și nonverbal. În acest sens, 
sugestiile care provin din programarea neurolingvistică îi pot ajuta 
pe terapeuții începători, acestea fiind: 

+ Copierea discretă a poziţiei clientului. Astfel, dacă acesta 
adoptă o postură închisă, cu brațe și picioare încrucișate, 
terapeutul va face același lucru, urmând ca pe parcurs să se 
relaxeze uşor, invitându-l pe client prin limbajul nonverbal să 
îl urmeze. 

+ Mimica terapeutului va trebui să fie în concordanţă cu cea a 
clientului. Dacă acesta din urmă este trist, terapeutul va adopta 
o mimică reținută, evitând să zâmbească la început. 

e Ritmul respirator al clientului va fi adoptat de către terapeut, 
acesta trecând treptat la o respirație tot mai calmă și mai liniş- 
tită. În acelaşi mod se procedează și în cazul ritmului verbal. 

e Terapeutul trebuie să utilizeze modalitatea senzorială, vizuală, 
auditivă sau lingvistică în care comunică pacientul său. Dacă 
acesta se exprimă în termeni vizuali: „Îmi este foarte clar ceea 
ce mi se întâmplă...“, terapeutul poate răspunde astfel: „Ob- 
serv ceea ce dorești să spui“. 

Cu toate că nu există o rețetă clară pentru stabilirea raportului 
terapeutic, Stanton (1985) este de părere că terapeutul trebuie să dis- 
pună de următoarele abilități: 

— să fie autentic; 

— să își accepte clientul așa cum este el; 

— să fie empatic, să aibă capacitatea de a „privi“ lucrurile din 

perspectiva clientului; 

— să fie un bun profesionist, care este capabil să creadă cu tărie 

că poate să ajute, având în acelaşi timp forța de a recunoaşte 
atunci când nu poate realiza acest lucru. 


Limbajul verbal și nonverbal al terapeutului trebuie să reflecte 
o atitudine calmă, prietenoasă, gradul de obiectivitate al mersului 
terapeutic fiind diferit în funcție de orientarea terapeutică a acestuia 
şi de tipul de personalitate al clientului. 

Interviul clinic preliminar va trebui să conducă la culegerea urmă- 
toarelor informaţii (Brann, Owen şi Williamson, 2015, pp. 91-93): 


e Prezența unor episoade psihotice în antecedentele clientului 

Acestea reprezintă o contraindicație pentru utilizarea hipnozei, cu 
excepţia celor induse de consumul de substanţe și care nu au lăsat 
sechele pe termen lung. 


+ Prezența unor episoade depresive majore 

Deși inițial depresia majoră a fost considerată o afecțiune la care 
hipnoza este contraindicată, date mai recente au evidențiat faptul că 
aceasta poate fi folosită cu succes în ameliorarea tulburării depresive. 

Cu toate acestea, dacă subiectul prezintă idei și comportament 
suicidar sau este atât de cufundat în depresie încât nu se poate angaja 
în demersul terapeutic, hipnoterapia va fi amânată până la o etapă de 
relativă remisiune şi nu va fi aplicată decât în colaborare cu medicul 
psihiatru care prescrie tratamentul de specialitate. 


e Contraindicaţiile pentru aplicarea hipnozei sunt și cazurile de defi- 
ciență mentală, demenţele de etiologii diverse sau deficiențele din 
plan senzorial, mai ales cele de auz. 


e Care este problema pentru care clientul se prezintă la hipnoterapie, 
când și cum anume a apărut aceasta? 

+ Ce investigaţii a realizat clientul și care au fost rezultatele? 


e Clientul/pacientul a primit un diagnostic și de către cine a fost pus 
acesta? 


e Care este punctul de vedere al clientului asupra problemei sale? 


e Care sunt factorii ce determină lucrurile să meargă mai bine sau 
mai rău? 


« Când s-a așteptat clientul ca problema sa să se manifeste, dar 
aceasta nu s-a manifestat? 


+ Care este opinia celorlalți cu privire la problema aceasta? 


+ Cealte tratamente au mai fost urmate de către client în legătură cu 
problema sa/simptomul său, inclusiv cele medicamentoase? 


» Întrebări legate de o scurtă istorie a vieții clientului, din copilărie, 
câteva date despre părinți, frați și evoluția școlară. 


e Tipul de relații interpersonale în trecut și în prezent: 

— efectele problemei asupra sistemului relațional; 

— efectul relațiilor interpersonale asupra problemei pre- 
zente; 

— în funcție de natura problemei poate fi solicitată o istorie a 
relațiilor psihosexuale, mai ales dacă problema are legătură 
cu acest domeniu. În caz contrar discutarea acestor detalii va 
fi amânată pentru o ședință ulterioară, pentru ca pacientul 
să nu se simtă inconfortabil. 


e Locuri de muncă din trecut și din prezent 


+ Efectele produse de factori specifici locului de muncă asupra 
problemei 
În cazul în care clientul va avea tendinţa de a da prea multe detalii 
referitoare la problematica sa, terapeutul îl va întrerupe cu delicateţe, 
adresându-i întrebări cu caracter punctual: „Ai afirmat faptul că te 
simți mult mai bine în concediu. Ai putea să îmi spui cum se întâm- 
plă acest lucru?“ 

O întrebare foarte utilă care să încheie interviul clinic ar fi urmă- 
[4 Ea 7 
toarea: „Mai este ceva de adăugat despre care ar trebui să aflu? 


1.5. Explicații asupra naturii fenomenului hipnotic 
(Brann, Owen și Williamson, 2015) 


Clientului i se pot prezinta modelele explicative ale hipnozei 
într-o formă ușor metaforică. De altfel, înainte de furnizarea acestor 
explicații, clientul va fi interogat dacă are cunoștințe despre această 
tehnică şi mai ales dacă a avut o experiență de acest tip. 


+ Modelul referitor la funcționarea diferită a celor două 

emisfere cerebrale 

Clientului i se va explica faptul că sistemul nervos central funcți- 
onează ca un calculator foarte complex, a cărui parte superioară este 
reprezentată de cele două emisfere cerebrale care derulează programe 
diferite. Emisfera cerebrală stângă este responsabilă pentru procesele 
logice, raționale, abstracte, analitice, pentru gândirea critică şi rațio- 
namentul de tip matematic. Această emisferă nu este programată să 
înțeleagă și să proceseze stările afective. Emisfera cerebrală dreaptă 
este responsabilă de emoțiile, sentimentele, trăirile instinctuale, cele 
legate de intuiție, imaginație, creativitate, cât şi de gândirea de tip 
metaforic. 

De asemenea, emisfera cerebrală dreaptă coordonează centrii 
de control ai proceselor fiziologice (sistemul nervos autonom) care 
sunt responsabili de procese cum ar fi respiraţia, funcționarea inimii, 
aparatul digestiv, dar şi reacțiile emoționale precum teama, furia, 
tristețea sau fericirea. 

Tot la nivelul emisferei cerebrale drepte sunt localizate memoria 
involuntară, procesele de natură inconștientă şi comunicarea nonver- 
bală. Observațiile clinice au evidențiat faptul că la persoanele aflate în 
hipnoză se produce o comutare de la emisfera cerebrală stângă spre 
cea dreaptă, astfel subiectul va avea un acces mai facil la amintirile cu 
conținut emoțional, la stările afective și la sistemul nervos autonom 
care coordonează funcționarea aparatelor și sistemelor organismului. 

Cu alte cuvinte, hipnoza implică utilizarea în scopuri terapeutice 
şi autoformative a emisferei cerebrale drepte. 

+ Modelul explicativ referitor la instanţele psihicului de natură 
conștientă și inconștientă 

Clientului i se explică faptul că procesele psihice se desfășoară 
la nivelul conştient şi inconștient. Mentalul conştient coordonează 
informațiile, stările afective și acţiunile care se desfășoară în prezent. 
În ceea ce privește mentalul inconștient, acesta reprezintă o parte 
mâlt mai extinsă a psihismului, ce constituie depozitul amintirilor 
trecute, achizițiilor acumulate, al deprinderilor și proceselor fiziolo- 
gice autonome, cât și al conflictelor și stărilor emoționale pe care le-a 
trăit cândva subiectul. 

Studiile clinice au evidențiat faptul că mentalul conștient proce- 
sează un număr limitat de informaţii, funcționarea sa fiind analoagă 
cu cea a emisferei cerebrale stângi. 

Procesarea la acest nivel este predominant verbală, analitică, 
abstractă, rațională, digitală, logică și liniară. Mentalul inconştient 
asigură capacitatea subiectului de a realiza corelaţii, precum și func- 
ționarea mecanismelor de control. Această procesare este sintetică, 
nonverbală, analogică, atemporală, iraţională, intuitivă și holistică, 
similară cu cea a emisferei cerebrale drepte. 

Hipnoza este cea care asigură accesul subiectului la instanțele de 
natură inconștientă. 

Heap și Aravind (2002) subliniază faptul că hipnoza facilitează 
capacitatea clientului şi pe cea a terapeutului de a intra în legătură 
cu zonele inconștiente, de a interoga sau programa aceste instanțe 
să realizeze anumite lucruri, precum şi cea de a transmite o serie de 
mesaje importante pentru subiect. 

Cele două modele explicative pot să fie combinate astfel încât 
instanțele inconștiente să fie legate de funcționarea emisferei cere- 
brale drepte, iar cele conștiente de emisfera cerebrală stângă. 

Aceste tipuri de explicaţii îl ajută pe client să înțeleagă mai bine 
de ce demersurile sale logice și raționale de rezolvare a problemelor 
nu au condus la rezultatele scontate. 

Astfel, apare evident faptul că încercările clientului de a-și spune 
că trebuie să rămână calm atunci când se declanșează un atac de 
panică nu se dovedesc eficiente. 

O explicaţie utilă în cabinetul de psihoterapie este şi aceea în care 
hipnoza este prezentată ca o relaxare mai profundă. 

După ce clientul a primit explicații cu privire la natura hipnozei, 
terapeutul va proceda la demitizarea acesteia. 

Brann, Owen şi Williamson (2015, p. 103) consideră că subiectului 
trebuie să i se spună următoarele: 

— nu vă veţi pierde starea de conștiență în timpul hipnozei; 

— nu vă veţi pierde autocontrolul; 

— veţi auzi tot ceea ce se întâmplă; 

— veţi putea vorbi, veți putea râde sau plânge; ” 

— vă veţi aminti atâtea lucruri pe cât doriți să vă amintiţi din cele 

petrecute în hipnoză; ta fa 

— nu veți dezvălui secrete pe care nu doriți să le dezvăluiţi; 

— veţi ieși din transă oricând doriți; 

— hipnoza nu este un ser al adevărului. ş a 

Brann, Owen și Williamson (2015, p. 105) sunt de părere că, ina- 
inte de a începe hipnoterapia propriu-zisă, terapeutul va trebui să-i 
solicite clientului să descrie un loc imaginar unde se simte în deplină 
siguranță. Acesta poate fi un loc real, unde clientul a mai fost când- 
va, sau pur imaginar. Spre exemplu, poate fi vorba de o plajă, de o 
poiană în pădure, de o grădină sau de o cameră în care se află un 
fotoliu comod. 

În căutarea și stabilirea acestor imagini este important ca terape- 
utul să afle dacă există la clientul respectiv eventuale frici sau fobii, 
pentru a nu le sugera oamenilor scenarii care ar putea să le declanșe- 
ze o stare de anxietate, în loc să conducă la relaxare. 


1.6. Aspecte generale ale hipnozei 
și psihoterapiei ericksoniene 


Întregul secol XX a fost marcat de abordările psihoterapeutice şi 
hipnoterapeutice propuse de Milton Erickson (1901-1980). După dis- 
pariția specialistului au avut și au loc nenumărate congrese internați- 
onale şi workshopuri care au ca obiect principal de lucru intervențiile 
de tip ericksonian. 

În zilele noastre, mulţi autori ce au urmat modelul ericksonian 
oferă o definiţie hipnozei ca fiind o stare modificată de conștiință, 
caracterizată prin relaxare musculară, prin scăderea tensiunii arte- 
riale, scăderea ritmului respirator, receptivitate crescută la sugestii 
şi accesul mai facil la stările afective, ideile și amintirile de natură 
inconștientă (Edgette şi Edgette, 2015, p. 201). 

Hipnoza nu presupune neapărat fixarea privirii asupra unui pen- 
dul sau privirea într-o bilă de cristal și nu are întotdeauna un caracter 
static. Aceasta reprezintă în opinia terapeuților de orientare erickso- 
niană un proces de comunicare dintre două sau mai multe persoane, 
proces care implică utilizarea unor disponibilități psihologice latente. 

Aceste disponibilități latente (sau resurse) constau de cele mai 
muilte ori din experienţe trecute, stări emoționale sau deprinderi uita- 
te, a căror readucere în actualitate poate genera modificări la nive- 
lul memoriei, percepțiilor, senzațiilor, trăirilor afective, astfel încât 
subiectul va putea pune în acţiune noi modele de comportament și 
noi structuri atitudinale (Zeig, 1987). 

Transa este înțeleasă ca fiind o experienţă care îi permite clientului 
să îşi creeze o nouă lume fenomenologică, în care se pot manifesta 
noi atitudini și comportamente, deoarece vechile atitudini și compor- 
tamente cu caracteristici dezadaptative sunt destructurate sau plasate 
în zonele mai puţin importante ale funcționării sociale și emoționale 
ale acestuia (Edgette și Edgette, 2013, p. 4). 

Așa cum se amintea anterior, sugestiile administrate de către hip- 
noterapeut în transa hipnotică pot fi directe sau indirecte. În cazul 
sugestiilor directe, intenția de a influența este clară și deschis expri- 
mată. 

În această situație, clientului i se poate cere să-și amintească o 
experiență traumatizantă care a avut loc în copilărie sau, din contră, 
să se proiecteze în viitor atunci când problema sa va fi deja rezolvată. 

Sugestiile indirecte au un caracter ascuns, conțin mai curând alu- 
zii, în loc să sugereze direct o stare psihică sau o acțiune. 

Astfel, de pildă, unui pacient care suferă de insomnie i se poate 
sugera să își amintească modul în care făcea pluta pe apă şi se simţea 
foarte relaxat, pe măsură ce era purtat de valuri. Sugestia indirectă în 
acest caz este următoarea: „Nu te strădui să adormi cu orice preț, ci 
relaxează-te și lasă ca lucrurile să se întâmple de la sine“. 

Sugestiile indirecte sunt utile mai ales în acele cazuri în care efor- 
turile conștiente ale persoanei de a remedia situaţia nu fac decât să 
agraveze problema (Edgette și Edgette, 2013, p. 5). 

Sugestiile terapeutice specifice abordării ericksoniene nu se 
îndreaptă țintit asupra simptomului şi au menirea de a produce 
modificări mai profunde la nivel cognitiv și mnezic. 

Sugestiile directe sunt mai potrivite pentru clienții hipercritici 
care acceptă terapia doar dacă înţeleg și li se pare logic ceea ce se 

întâmplă sau pentru cei care sunt deschişi și gata să accepte ușor 
schimbarea. Un astfel de caz ar putea fi acela al unui client care a 
suferit o tulburare de stres posttraumatic şi care abia așteaptă să se 
elibereze de amintirile intruzive care îl asaltează (Edgette și Edgette, 
2013, p. 15). 

Procesul terapeutic care conduce la schimbare poate îmbrăca 
forme diferite: gânduri și noi asociații care conduc la o nouă per- 
spectivă, noi sentimente sau comportamente (Zeig, 1988), sau mobili- 
zarea deprinderilor și abilităților și orientarea lor într-o nouă direcție 
(Erickson și Rossi, 1981). 

Spre exemplu, sugestiile hipnotice pot ajuta un adolescent să își 
eticheteze comportamentul rebel ca reprezentând o lipsă de auto- 
control, în loc să îl considere o modalitate eficientă de a-i controla 
pe ceilalți. 

Edgette şi Edgette (2010) subliniază faptul că psihoterapia realiza- 
tă cu ajutorul hipnozei nu are efecte superficiale și de scurtă durată, 
ci dimpotrivă, aceasta produce modificări profunde, puternice și 
durabile la nivelul diverselor instanţe psihice ale subiectului. 

O altă particularitate a hipnozei ericksoniene este caracterul ei per- 
misiv, care se deosebește net de hipnoza clasică, mult mai directivă 
(O'Hanlon, 1987). 

În loc să îi spună clientului ce anume va simți sau va întreprinde 
în stare de transă, terapeutul îi propune acestuia mai multe posibili- 
tăți de schimbare. 

Acest demers permisiv şi nonautoritar va fi mult mai bine acceptat 
de către clienții opoziționiști care arată rezistenţă la psihoterapie. 

Hipnoza ericksoniană se caracterizează şi prin faptul că subiectul 
nu mai este considerat o persoană pasivă asupra căreia terapeutul 
lucrează, ci aceasta are un rol activ, psihoterapia nefăcând altceva 
decât s-o ajute să-și actualizeze disponibilitățile latente. Odată ce 
aceste resurse sau disponibilități de natură conștientă sau inconști- 
entă au fost accesate, ele pot fi utilizate în continuare pentru soluţio- 
narea problemelor curente (Zeig, 1987). 

Hipnoza va deveni astfel un demers de evocare și utilizare a 
conţinuturilor psihologice deja existente ale clientului și mai puţin 
o programare a unui parcurs bine definit de acțiune pe care acesta 
trebuie să îl pună în aplicare (Rossi, 1980, c). 

Hipnoza ericksoniană se deosebește de hipnoza clasică și prin fap- 
tul că scenariile sugestive au un caracter individualizat, acestea fiind 

elaborate în funcție de nevoile, valorile și de structura personalității 
clientului (Zeig, 1987). Caracterul individualizat se referă la inducția 
hipnotică, dar și la sugestiile cu caracter terapeutic. 

Procedeul de individualizare conduce la creşterea receptivității 
clientului faţă de strategiile utilizate și lărgeşte sfera de aplicabilitate 
a hipnozei. În acest context un număr mult mai mare de subiecți va 
beneficia de o astfel de intervenție. 

Metodele de intervenţie terapeutică, nivelul directivității sau 
nondirectivității, formulele verbale, metaforele, conținutul scenarii- 
lor hipnotice reprezintă elemente pe care se construiește un demers 
terapeutic individualizat. 

O altă particularitate importantă a hipnozei ericksoniene este dată 
de comunicarea multinivelară (Edgette și Edgette, 2013, p. 8). Acest 
tip de comunicare se realizează la nivelul conștient și inconștient al 
clientului. Referitor la nivelul inconştient, se poate spune că acesta 
prezintă un caracter indirect și urmărește obținerea unor reacții sau 
i pieri de care clientul nu își dă încă seama în mod explicit. 

felul acesta acționează în plan terapeutic anecdotele, metaforele, 
jocurile de cuvinte sau sarcinile care pot părea la prima vedere irele- 
vante sau iraționale (Zeig, 1985, b). 

Un element interesant el hipnoterapiei ericksoniene îl reprezintă 
principiul utilizării (Zeig, 1985, b; Zeig și Rennick, 1991). 

Spre exemplu, Milton Erickson începea uneori inducția hipnotică de 
la rotocoalele fumului de țigară pe care o clientă le urmărea visătoare. 

În acest fel, demersul psihoterapeutic cu ajutorul hipnozei capătă 
un aspect natural. Aceasta înseamnă că, dacă un client pune în acți- 
une în mod spontan un anumit model de comportament, acesta va 
fi folosit pentru a-i capta și redirecționa atenţia în inducerea transei. 

Sugerându-i clientului faptul că va fi tot mai absorbit de experienţele 
sale interne, terapeutul îl va împiedica pe acesta să „lupte“ și să se 
opună intrării în transă. 

Terapeutul de orientare ericksoniană are încredere în resursele și 
gure contextul adecvat pentru manifestarea acestora. Lankton (1982) 
este de părere că transa hipnotică nu apare doar în cursul terapiilor 
în care este utilizată hipnoza în mod direct, ci şi în cadrul altor tipuri 
de terapii, datorită modelelor de comunicare ce favorizează transa, 
precum și un proces de concentrare a atenţiei subiectului către pro- 
priul interior. 

Astfel, regresia de vârstă specifică hipnozei poate fi asimilată cu 
procesarea stării eului de copil sau cu relația transferențială. 

Erickson (1980, b) descrie transa hipnotică prin sugestibilitate cres- 
cută, înțelegere ad-litteram a mesajelor, catalepsie, amnezie, modifi- 
cări în plan senzorial şi sugestibilitate posthipnotică. La acestea se 
adaugă și manifestări de natură psihofiziologică, precum: reducerea 
ritmului cardiac şi respirator, modificări ale mişcărilor globilor ocu- 
lari, scăderea frecvenţei mişcărilor orientate către scop (Zeig, 1984) 
alături de procesarea cognitivă specifică logicii transei (Erickson, 
1994, b; Gilligan, 1987; Orne, 1959). 

Jones (2014, pp. 10-11) le face o serie de recomandări hipnotera- 
peuţilor care doresc să îşi perfecționeze practica: 


+ Mulți clienţi se prezintă la hipnoterapie pentru că alte persoane au 
sugerat să facă acest lucru, și nu pentru că ar fi alegerea lor. 

Aceşti clienţi s-au autoprogramat că nu au nevoie de ajutor, că nu 
doresc să se schimbe sau că psihoterapia ar putea eșua. În cazul aces- 
tora nu este indicat să se utilizeze scenarii hipnotice, ci mai curând 
terapeutul trebuie să abordeze pas cu pas problematica clienților, 
căutând să răspundă nevoilor lor. 


+ Nuterapeutul este cel care îl va schimba pe client. În procesul 
terapeutic clientul este cel care va genera schimbarea, terapeutul 
nefiind decât un fel de ghid. 

Pentru a realiza modificări durabile, clientul trebuie să își asume 
responsabilitatea propriei schimbări, să deţină controlul situației și să 
nu se bazeze în totalitate pe terapeut. 


e Schimbările nu se produc de cele mai multe ori brusc 

Modificările persistente au loc de regulă atunci când se produc și 
alte schimbări în viaţa clientului în afara cabinetului de psihoterapie. 
De pildă, un client poate dori să se lase de fumat, dar acesta fumează 
mai ales atunci când este stresat. Un astfel de client ar trebui să stă- 
pânească o tehnică de relaxare care să-l ajute să facă față stresului și 
în mod indirect să se lase de fumat. 


+ Scenariile hipnotice au un caracter orientativ, fiecare client repre- 
zentând o individualitate cu structura personalităţii și problemele 
sale specifice. 

. Terapeutul trebuie să se asigure de faptul că subiectul a înțeles că 
hipnoza nu reprezintă o metodă miraculoasă de schimbare rapidă 
Pia Su cipuri presupune concentrarea atenţiei unei persoane 
e avea ca obiec â 
sd ehs a tun punct pe perete, un gând, un fenomen 
aia de transă poate fi indusă în mai multe moduri (Jones, 2014, 
— prin intermediul confuziei urmate de o sugestie clară și precisă; 
— prin întreruperea bruscă a unor modele de comportament de 
pildă, întreruperea comportamentului de strângere a mâinii 
Clientul se va reorienta așteptând să vadă ce va face în conti- 
nuare terapeutul; 
— inducția prin intermediul șocului, care se utilizează mai ales în 
hipnoza de estradă; 

— prin inducerea relaxării musculare; 

— prin concentrarea atenției asupra respirației și prin calmarea 

acesteia prin intermediul vizualizării. 

Jonas (2014) este de părere că hipnoza poate fi indusă oricărei 
persoane. Acest autor subliniază că ideea conform căreia hipnoza nu 
poate fi indusă oricărei persoane aparţine acelor hipnoterapeuţi car 
utilizează același stil de inducție pentru toți subiecții. a 

Un terapeut eficient va construi inducția hipnotică astfel încât să 
se potrivească fiecărui client. Jonas (2014, p. 16) prezintă mai multe 
tipuri de inducție hipnotică, ce sunt enumerate aici: 


e Inducția detip conversațional 
- Debutează ca o discuție obişnuită care include apoi sugestii ce se 
întrepătrund și conduc subiectul într-o stare de transă. Prezentăm 


mai jos un astfel de instructaj adaptat după aut : 
pp. 16-17): j adaptat după autorul citat (Jones, 2014, 


C Cf i 
J- „In timp ce stai așezat confortabil pe scaun și te simţi rela- 


Xat, te-aș ruga să închizi încet ochii... este bine așa... realizând 
faptul că, atunci când te afli cu ochii închiși, poți să trăieşti 
amintiri plăcute, să vizualizezi locuri sau momente minunate 
încărcate de sens, să retrăieşti acele clipe când te-ai simţit foar- 
te bine. Acum te rog să respiri adânc o dată și încă o dată şi, în 
timp ce expiri a doua oară, să te cufunzi și mai mult într-o stare 
de relaxare, plăcută, odihnitoare...“. 

Inducţia prin intermediul întreruperii unui model de 
comportament (strângerea mâinii, după Jones, 2014, p. 17): 


„Bună ziua, eu sunt Ştefan... (Terapeutul întinde mâna, iar cli- 
entul o întinde pe a sa pentru salut. În acel moment terapeutul apasă 
mâna clientului cu cealaltă mână cu palma îndreptată spre faţa clien- 
tului şi o ridică ușor, apropiind-o de fața acestuia). 

„Pe măsură ce palma ta se apropie de faţă, se apropie tot mai 
mult, de parcă s-ar mişca singură, observi că ceva s-a modificat 
în modul în care percepi lucrurile. Pe măsură ce privirea ta se 
încețoşează... observi cât de grele devin pleoapele tale. Pleoa- 
pele tale devin tot mai grele, tot mai grele... dar nu vei intra în 
transă decât atunci când palma ta va atinge faţa...“. 


Inducţia hipnotică metaforică 
(scenariu adaptat după Jones, 2014, p. 18) 


„Într-o bună zi Albă ca Zăpada s-a hotărât să facă o plimba- 
re. Ea nu obişnuia să plece prea des de acasă și de aceea nu ştia 
precis ce va găsi în pădurea întunecată şi deasă. A pornit Albă 
ca Zăpada pe poteca din fața casei. Poteca era străjuită de 
copaci înalți și umbroși. 

În faţa ochilor săi se deschidea pădurea deasă, deasă. Albă 
ca Zăpada pășea pe potecă ascultând sunetul frunzelor uscate 
pe care calca. Pe măsură ce înainta pe puiecă auzea zgomotul 
pașilor, auzea și cântecul păsărilor, auzea foșnetul frunzelor 
bătute de vânt. 

Albă ca Zăpada înainta tot mai mult prin pădure, derulând 
în minte gânduri și imagini legate de călătoria ei. În timp ce 
visa cu ochii deschişi, pe față i s-a așternut un zâmbet atunci 
când a zărit o poieniţă în care se vedea o căsuţă. Căsuța era 
albă, strălucitoare şi înconjurată de o grădină plină de flori 
minunate. 

Odată ajunsă în poiană, Albă ca Zăpada a simțit o stare plă- 
cută de calm, liniște și pace în timp ce razele soarelui îi mân- 
gâiau pielea. Apropiindu-se de căsuţă, Albă ca Zăpada a auzit 
înăuntru voci care parcă se certau. Ea s-a apropiat tot mai mult 
şi a întrebat... ce se întâmplă. Un pitic i-a răspuns că împreună 
cu ceilalți pitici obișnuiau să meargă la lucru dansând și 

cântând împreună, plini de bucurie, dar că acum au uitat cum 
să mai lucreze în echipă. 

] Piticul i-a povestit Albei ca Zăpada că ei obișnuiau să împin- 
gă împreună, să tragă împreună, se pună împreună totul la un 
loc, se taie lemnele împreună... să facă totul împreună, dar 
acum și-au dat seama că nu mai știau să facă acest lucru. Atunci 
când unul dintre pitici împingea, celălalt trăgea înapoi, și trea- 
ba nu mai mergea deloc. 

Albă ca Zăpada i-a întrebat pe pitici ce lucrează, iar ei au 
răspuns că sunt o echipă care toarnă fundaţia pentru case noi. 
Albă ca Zăpada i-a întrebat apoi de ce au ales să facă această 
muncă, iar piticii au răspuns că se simțeau mândri să vadă clă- 
dirile care se înălțau semeţe, pentru că aveau la bază o fundație 
solidă. Atunci, Albă ca Zăpada le-a istorisit la rândul ei piticilor 
o poveste despre un miriapod care se împiedica în propriile 
sale picioare. Miriapodul și-a întrebat un prieten cum să facă să 
nu se mai împiedice când merge. Prietenul i-a spus că trebuie 
să se relaxeze și să lase picioarele să își facă treaba, fără să se 
mai gândească la ceea ce face fiecare picior. Piticii nu au înţeles 
ce le-a spus Albă ca Zăpada și au decis.să uite vorbele ei, și 
doar să se simtă bine în compania acesteia. Înainte de a pleca, 
Albă ca Zăpada a întrebat cine a făcut această grădină minuna- 
tă. Piticii au răspuns că ei au lucrat împreună și că multe dintre 
minunatele flori au rezistat până și peste iarnă. Între timp s-a 
lăsat seara și Albă ca Zăpada s-a îndreptat spre casă. Pe măsură 
ce ea se îndepărta, a realizat că piticii au devenit mai liniștiți, 
mai fericiți. Ei au învățat ceva care i-a făcut să fie mai fericiți și 
mai relaxaţi, și anume să nu mai observe diferențele dintre ei. 
Acest lucru a făcut-o și pe Albă ca Zăpada să se simtă la rândul 
ei mai relaxată, mai liniștită, mai împlinită. Îndreptându-se spre 
casă, Albă ca Zăpada a lăsat în urmă aventura ei ca pe un vis 
frumos, un vis care a rămas undeva în urmă... doar un vis... în 
timp ce ea a deschis ochii“. 


Inducţia hipnotică de tip directiv 
(instrucțiuni adaptate după Jones, 2014, p. 19) 


„Îţi voi strânge mâna de trei ori... Prima oară vei simţi 
pleoapele grele, obosite... lasă-le așa... Când îţi voi strânge 

mâna a doua oară, pleoapele tale vor dori să se închidă, așa că 
permite-le să o facă. Îţi voi strânge mâna a treia oară și pleoa- 
pele tale vor deveni strâns lipite, strâns lipite, astfel încât îţi va 
fi imposibil să deschizi ochii. Voi număra acum de la 1 la 3, și 
aceste lucruri se vor întâmpla, chiar se vor întâmpla... 1... 2... 
închide ochii, 3... pleoapele grele, foarte grele și strâns lipite... 
încearcă, să deschizi ochii, încearcă dar nu poți... cu cât încerci 
mai mult să deschizi ochii, cu atât reușești mai puțin...“ 


e Inducţia hipnotică bazată pe confuzie (Jones, 2014, p. 19) 


„Într-o dimineaţă, o femeie a plecat de acasă dorind să ajun- 
gă la locuinţa prietenei sale. Pentru că era obosită, ea nu a fost 
atentă pe unde merge şi la un moment dat a rătăcit drumul. 
Femeia a hotărât să consulte o hartă pe care o avea pentru a 
găsi direcția de mers. Ea ţinea poşeta în mâna dreaptă, s-a aple- 
cat spre dreapta și a pus jos sticla cu apă lângă piciorul stâng, 
folosindu-se de mâna stângă. Apoi a folosit mâna stângă pentru 
a căuta în buzunarul drept al poşetei unde credea că se află 
harta. 

Femeia a observat că harta nu era acolo și atunci a scos mâna 
stângă din buzunarul drept al poșetei presupunând că buzuna- 
rul bun este cel drept. Ea a verificat și buzunarul stâng, unde 
nu a găsit harta, și apoi alt buzunar, care nici acela nu s-a dove- 
dit a fi cel potrivit. Până la urmă femeia și-a spus în gând că 
harta ar trebui să fie în buzunarul stâng din partea dreaptă a 
poşetei. Acela s-a dovedit a fi locul unde era harta. Femeia a 
luat harta, s-a aplecat spre dreapta și cu ajutorul mâinii stângi 
a luat sticla de apă și a continuat călătoria“. 


e Inducţia hipnotică naturală (Jones, 2014) 

Terapeutul va focaliza atenţia clientului asupra gândurilor sale, 
asupra unor imagini sau asupra unor acțiuni. 

Astfel, de exemplu, un fumător poate fi hipnotizat dacă i se cere 
să povestească prin ce stare trece atunci când fumează sau să se con- 
centreze asupra rotocoalelor fumului de țigară. Pot fi utilizate în acest 
scop fenomene de reverie diurnă sau activități de loisir. 

Clientului i se va cere să vorbească despre o activitate plăcută, 
când s-a simțit bine, și să caute să retrăiască acele momente. 

Totodată, Jones (2014, p. 20) oferă și o serie de direcții terapeuților 
începători care doresc să inducă și să utilizeze în mod eficient starea 
de transă: 


+ Realizaţi o conversaţie legată de problema clientului, fără a utiliza 
în mod direct cuvinte referitoare la respectiva problemă. 
Puteți să folosiți metaforele prin care clientul descrie problema 
pentru a induce transa. 


e Utilizați în cadrul demersului terapeutic tot ce spune 

sau ce face clientul 

În schimb nu luaţi în considerare nimic din ceea ce face clientul 
după un eșec. Chiar dacă clientul nu dă răspunsul sau feedbackul 
așteptat de terapeut, acesta din urmă va folosi afirmaţiile clientului 
pentru a întări demersul terapeutic. Astfel, dacă clientul afirmă faptul 
că nu se poate relaxa suficient pentru a intra în transă, terapeutul îi 
va pune următoarea întrebare: 


— „De unde ai știut că mai ai nevoie de o anumită încorda- 
re pentru a te angaja în demersul de schimbare?“ 


e Terapeutul va trebui să-și adapteze ritmul respirator la cel al 
clientului; în același mod va proceda cu ritmul și cu tonul vocii. 

În continuare terapeutul va încetini ritmul respirator, tonul vocii, 
iar clientul va face, fără să își dea seama, același lucru, facilitând ast- 
fel instalarea relaxării. În acest mod se va realiza stabilirea raportului 
dintre client și terapeut. 


+ Utilizaţi inducția fracționată pentru a-l ajuta pe client să intre 

într-o transă mai profundă 

Acest lucru se realizează solicitându-i clientului să se relaxeze, 
apoi să deschidă ochii, să-i închidă din nou, secvența repetându-se 
de mai multe ori. 

Deoarece profunzimea transei se accentuează de la o ședință la 
alta, terapeutul va trebui să fie atent să nu lase pauze prea mari între 
ședințele de hipnoză. 


e Feedbackurile de la client trebuie transformate în sugestii, ca în 
exemplul următor: 

Clientul: „Braţul meu drept este mai greu decât cel stâng”. 
Terapeutul: „Brațul tău drept este mai greu decât cel stâng”. 


e Este utilă tehnica proiectării clientului în viitor atunci când acesta 
va fi eliberat de problema sa. 

Terapeutul poate să pună următoarea întrebare: „Ce anume am 
făcut pentru a te ajuta?” Clientul va fi readus în plan mental în prezent, 
şi terapeutul îi va sugera să procedeze exact așa cum a relatat el. 

Aşa cum am mai arătat, hipnoterapeuţii de orientare ericksoniană 
pornesc de la principiul că oamenii dispun de resurse interioare de 
autovindecare, terapeuții oferindu-le doar asistență și ghidaj pentru 
a le descoperi. 

Acelaşi autor (Jones, 2014, p. 21) prezintă câteva strategii terape- 
utice de tip ericksonian: 


e Setul de acceptare reprezintă o strategie care asigură 

colaborarea din partea clientului 

Acest set de acceptare contribuie la adâncirea raportului client- 
terapeut și crește receptivitatea subiectului la hipnoză. Strategia con- 
stă în a-i adresa clientului o serie de întrebări la care acesta trebuie să 
răspundă afirmativ, ca de exemplu: 


„Te numeşti...; adresa ta este...; te-ai născut la data de... sau 
în locul X...2” 


e Sugestiile interconectate 

Reprezintă sugestii care derivă unele din altele. Forma pe care 
acestea o îmbracă este aceea a sugestiilor compuse şi contingente, 
legătura dintre ele realizându-se prin conjuncţia „și“ sau prin pauză. 
Prima sugestie trebuie să reprezinte un truism. lată câteva exemple 
de sugestii compuse (Jones, 2014 p. 22): „În timp ce mă priveşti, 
începi să te relaxezi“; „Poţi să te relaxezi și să-ţi amintești faptele de 
mult uitate”; „Poţi derula în minte acele amintiri de mult uitate și să 
te întrebi ce vei avea de învăţat din ele“. 

Exemple de sugestii contingente (Jones, 2014 p. 23): 


„Citeşti această carte în timp ce auzi dialogul interior care se 
derulează în mintea ta“; „În timp ce asculți dialogul tău interior, 
devii curios în legătură cu ceea ce vei învăţa din asta“; „Înainte 


Hipnoza: posibilităţi şi limite 37 


ca această curiozitate să se transforme în învăţare, la nivel 
inconștient vei citi câteva instrucțiuni pe care ţi le voi da“; „Nu 
lăsa învăţarea de tip inconștient să lucreze plenar până nu ter- 
mini de citit instrucțiunile“. 


e Comenzile și sugestiile implicite 

Acestea au rolul de a-l solicita pe client să răspundă la ele în 
mod inconștient. Ele pot fi realizate prin intermediul unui gest sau 
prin modularea tonului vocii menite să marcheze prezența sugestiei 
respective. 

Jones (2014, p. 24) prezintă câteva exemple: 


„Nu știu dacă... vei descoperi... că te-ai relaxat profund... 
în timp ce ai ascultat vocea mea sau dacă... vei descoperi... 
că... vei fi tot mai absorbit de experiența ta interioară odată cu 


fiecare expirație“. 

„Imi aduc aminte cum zburam odată cu avionul și am 
remarcat cât de sus am urcat și am simţit atunci că mi-a fost 
foarte greu... să nu închid ochii și să adorm... auzind toate 
acele zgomote din cabină, percepând toate semnalele luminoa- 
se... nu m-am putut abține să nu mă cufund într-o stare de 
relaxare și s olență profundă...“. 


+ Capcanele psihologice sau legăturile duble 

Acestea reprezintă situații în care clientul este pus să aleagă dintre 
două alternative, ambele fiind îndreptate în direcția dorită de terape- 
ut (Jones, 2014, p. 24): 


„Doreșşti să te așezi pe acest fotoliu sau pe acela pentru a 
intra într-o stare de relaxare profundă?“ 

„Mă întreb dacă te vei așeza pe un fotoliu, vei rămâne în 
picioare sau vei face ceva diferit pentru a intra într-o transă 
profundă?“ 

„Sunetul vocii mele sau pauzele dintre cuvinte te vor ajuta 
să adâncești transa?“ 


e Metaforele terapeutice 
Acestea reprezintă imagini plastice, povestiri sau exemple menite 
să inducă transa sau să asigure procesarea psihoterapeutică. 

Spre exemplu, dacă unui client trebuie să i se sugereze să uite de 
durere, i se poate cere să își amintească o situație în care s-a sim- 
țit foarte bine, fiind absorbit în joc sau într-o activitate interesantă. 
Metaforele sunt utilizate cu succes pentru construirea soluției tera- 
peutice. Astfel, clientul se poate percepe în viitor ca fiind sănătos, 
eliberat de problema sa, sau se poate utiliza o povestire în care o altă 
persoană a procedat într-un anume fel pentru a rezolva o situaţie 
asemănătoare cu cea a clientului. 


e Supoziţiile 

Acestea reprezintă afirmaţii referitoare la faptul că un eveniment 
va avea loc. Supoziţiile pot fi administrate deschis sau mascat: „Cum 
dorești să intri în transă astăzi?“ (Jones, 2014 p. 26). 


1.7. Structurarea demersului psihoterapeutic 


Jones (2014, pp. 26-28) prezintă modelul RIGAAR elaborat de 
Griffin și Tyrell. Autorul consideră că nu este neapărat necesar ca 
etapele modelului să fie parcurse în ordine, mai mult, unele dintre 
acestea putând fi abordate simultan. 


Modelul RIGGAAR 













R = Raportul dintre client | Stabilirea relaţiei, altfel spus a raportului dintre 
și terapeut client și psihoterapeut: 

— implică activarea setului de răspunsuri 
afirmative și intrarea în rezonanţă (ritmul 
respirator, vocea, mimica și pantomimica, 
postura, modalitatea senzorială de procesare a 
informațiilor. 
Culegerea de informaţii referitoare la: problemele 
clientului, simptomele, nevoile primare, 
interesele, resursele acestuia etc. 











1 = Culegerea informațiilor 










G = Stabilirea obiectivelor | Stabilirea obiectivelor psihoterapiei. 
(goal setting) Se realizează mai ales prin intermediul 

feedbackurilor prin care clientul exprimă ce 
anume dorește de la demersul terapeutic. 


Foarte utilă este întrebarea lui de Shazer 
referitoare la producerea unui miracol: „Dacă 
peste noapte s-ar întâmpla o minune și problema ta 
va fi rezolvată, cum va arăta viața ta atunci sau ce vei 
putea face atunci şi nu poți face acum?" 


A = Alegerea și acceptarea | Alegerea şi acceptarea strategiei/strategiilor 
strategiei terapeutice. 

a În timpul terapiei se va proceda astfel: de 
exemplu, terapeutul va spune: „Te voi învăța o 
tehnică de relaxare astfel încât să nu mai simți 
nevoia să fumezi și apoi vom destructura vechile 
deprinderi legate de fumat“. 

Jones (2014, p. 27) subliniază faptul că strategia 
terapeutică poate fi cunoscută sau nu de către 
client. 


A = Accesarea resurselor Accesarea resurselor clientului. Terapeutul 
va identifica stările fluctuante de relaxare, de 
imagerie pozitivă sau motivațiile clientului și 
apoi le va ancora și întări. 


R = Exersarea viitorului Antrenament imaginativ referitor la un viitor 
(rehearse future) fericit. Clientul va fi dirijat să-şi reprezinte 
viitorul în termeni pozitivi, problema sa 
fiind rezolvată. Se va repeta în plan mental și 
demersul care a condus la rezolvarea problemei. 





1.8. Câteva considerații teoretice și practice 
pentru creșterea eficienței hipnozei clinice 


Lynn şi Kirsch (2011) subliniază faptul că unii pacienţi solicită 
ședințe de hipnoză, în timp ce alții sunt trimiși la terapie de către 
specialiști din domeniile de sănătate etc. Această ultimă categorie 
este mai numeroasă în cazul în care terapeutul se bucură de reputația 
de a fi un bun hipnotizator. 

Clienţii de acest tip au în general atitudini și expectații pozitive 
în raport cu hipnoza, ceea ce îi face buni subiecţi pentru astfel de 
intervenţii. 

Pericolul constă însă în aceea că expectațiile pot fi exagerat de 
pozitive, clienții considerând că hipnoza este o metodă atât de per- 
formantă, încât va face toată treaba în locul lor, fără ca ei să mai fie 
nevoiți să depună vreun fel de efort. În acest caz tratamentul nu va 

da rezultate, fiind necesară informarea exactă asupra posibilităților 
și limitelor hipnozei. 

Mulţi pacienţi se prezintă cu o serie de probleme și simptome 
variate şi așteaptă de la terapeut să le sugereze ce metode și tehnici 
vor fi utilizate, în special hipnoza. 

Terapeutul poate opta pentru aplicarea hipnozei în urma testării 
nivelului de hipnotizabilitate al clientului și în funcție de simptoma- 
tologia acestuia. Studiile au evidenţiat faptul că și indivizii cu sco- 
ruri modeste la testele de hipnotizabilitate pot beneficia de pe urma 
intervenției hipnoterapeutice, mai ales când se manifestă o atitudine 
pozitivă față de această metodă (Holroyd, 1996; Schoenberger, 2000). 

Lynn şi Kirsch (2011) subliniază faptul că eficienţa terapiei creș- 
te dacă pacienții sunt lăsaţi să aleagă între mai multe alternative. 
Deoarece inducția hipnotică seamănă mult cu antrenamentul de 
relaxare, diferența dintre utilizarea sau nonutilizarea hipnozei este 
mai mult o problemă de denumire, decât de conţinut. 

Etichetarea metodei terapeutice aplicate este însă importantă din 
cauza atitudinilor și expectaţiilor clienților (Kirsch, Silva, Comey și 
Reed, 1995; Lazarus, 1973). 


1.9. Precizări și explicații referitoare la hipnoză 


Aceste precizări sunt itnportânte, pentru că stau la baza expectații- 
lor pe care le au clienții în raport cu hipnoza. Clienţii trebuie informați 
cu privire la următoarele aspecte (Lynn şi Kirsch, 2011, p. 33): 

— Hipnoza nu este un fenomen periculos atunci când este apli- 
cată de terapeuți clinicieni calificați (Lynn, Martin și Frauman, 
1996). 

— rect ÎN de a intra în hipnoză nu reprezintă un fenomen de 
slăbiciune psihică (Barber, 1969). 

— Hipnoza nu este o stare asemănătoare cu somnul (Banyai, 
1991). 

— Majoritatea persoanelor hipnotizate își descriu trăirea nu ca pe 
o stare de transă, ci ca pe e atenţie focalizătă asupra sugestiilor 
administrate (McConkey, 1986). 

— Hipnoza depinde mai mult de abilităţile și eforturile subiectu- 
lui decât de aptitudinile hipnotizatoruliii (Hilgard, 1965). 

— Subiectul poate răspunde la sugestii cu sau fără hipnoză, func- 
ţia inducției hipnotice constând în a crește gradul de sugestibi- 
litate, dar într-o mică măsură (Barber, 1969). 

— Mai multe forme de inducție hipnotică și-au dovedit eficiența. 
Astfel, spre exemplu, inducția activă este la fel de eficientă ca 
şi inducția prin intermediul relaxării (Banyai, 1991). 

== Inducția hipnotică tradițională s-a dovedit a fi la fel de eficientă 
ca şi inducția indirectă, permisivă (Lynn, Neufeld și Mare, 
1993). 

— Subiecţii aflaţi în hipnoză își păstrează capacitatea de a-și 
controla comportamentul în timpul transei, de a refuza să răs- 
pundă la sugestii şi chiar se pot opune acestora (Lynn, Rhue și 
Weeks, 1990). 

— Hipnoza nu conduce la creșterea gradului de veridicitate a 
amintirilor și nu accesează în mod identic experienţele din 
copilărie (Lynn, Lock, Meyers și Payne, 1997; Nash, 1987). 

— Amnezia posthipnotică reprezintă un fenomen destul de rar 
întâlnit. Clienţii vor fi informați că își vor aminti tot ceea ce con- 
sideră confortabil să își amintească (Simon și Salzberg, 1985). 


După ce au fost clarificate aspectele de mai sus, clientul este ajutat 
de către terapeut să opteze pentru o anumită strategie terapeutică. 

Prezentăm mai jos un model de instructaj utilizat pentru un client 
cu fobie socială, adaptat după Lynn și Kirsch (2011): 


„Există două strategii care se pot utiliza pentru a vă ajuta să 
vă eliberați de teama care vă supără. Una dintre acestea impli- 
că utilizarea hipnozei. Aceasta este diferită de ceea ce poate ați 
văzut la televizor sau ați citit în cărți și nu reprezintă un feno- 
men misterios. 

Hipnoza presupune focalizarea atenţiei spre interior şi în 
felul acesta puteți utiliza mai bine abilitățile dumneavoastră 
imaginative. Nu este nevoie să intrați în transă și vă puteți păs- 
tra în totalitate autocontrolul. Vă voi da mai multe detalii dacă 
vă decideți pentru această metodă. Vom utiliza hipnoza aici în 
cabinet și vă voi învăţa o tehnică de autohipnoză pe care să o 
practicați acasă. Vă voi învăța, de asemenea, să utilizați auto- 
hipnoza atunci când trebuie să prezentați un material în fața 
colegilor și șefilor. 

O a doua posibilitate este utilizarea desensibilizării sistema- 
tice care presupune folosirea unei tehnici de relaxare, precum 
și a imaginaţiei. În ambele cazuri, atunci când aţi obținut o 
oarecare reducere a anxietăţii, vă voi cere să aplicaţi cele învă- 
ţate și în viața reală. 

Vom începe cu niște sarcini ușoare și vom trece apoi la unele 
mai dificile odată ce aţi reușit să faceți față primelor situaţii. 

Ambele metode sunt foarte eficiente și foarte asemănătoare 
unele cu altele. Mulţi clienți consideră că hipnoza este foarte 
eficientă, în timp ce alții se simt incomod să fie hipnotizați și 
preferă antrenamentul de relaxare. Dumneavoastră vă cunoaș- 
teţi cel mai bine, așa că veți face alegerea potrivită”. 


Studiile clinice au evidențiat faptul că atitudinile negative faţă de 
hipnoză pot fi modificate dacă se corectează prejudecățile legate de 
această metodă (Schoenberger, 1996). 

Hipnoza are efecte terapeutice deosebite, pentru că dezinhibă 
subiectul, permițându-i să reacționeze într-un mod în care nici 
chiar el nu crede că ar putea reacționa. Din acest motiv clienţii 
sunt mai receptivi la sugestii în transa hipnotică. Această stare îi 
permite și psihoterapeutului să repete de mai multe ori anumite 
formule sugestive și astfel să sporească eficienţa. In afara contex- 
tului hipnotic acest gen de comunicare nu ar fi oportun (Lynn Și 
Kirsch, 2011, p. 36). 

Intervenţia terapeutică prin hipnoză are trei componente: pregăti- 
rea clientului, inducția și procesarea (Lynn şi Kirsch, 2011, p. 42), deși 
în practică aceste etape nu sunt întotdeauna clar delimitate. 

Receptivitatea subiectului la hipnoză depinde mai mult de abili- 
tăţile, atitudinile și expectaţiile clientului decât de calitățile terape- 
utului sau de tehnica de inducţie utilizată. Din acest motiv, Lynn și 
Kirsch (2011) sunt de părere că terapeutul, în loc să cheltuiască timp 
şi energie pentru a învăţa tehnici sofisticate de inducție, ar trebui 
să acorde o atenţie mai mare pregătirii clientului pentru hipnoză, 
creându-i acestuia un set de expectații pozitive. 

Pregătirea presupune stabilirea unei alianţe terapeutice puternice, 
demitizarea hipnozei, aşa cum s-a arătat anterior, explicarea modu- 
lui în care funcţionează aceasta, precum şi demonstrarea faptului că 
experienţe asemănătoare cu hipnoza pot să apară și în afara inducției 
hipnotice. 

O modalitate eficientă de consolidare a alianţei terapeutice se 
bazează pe explicarea faptului că demersul bazat pe hipnoză vine în 
întâmpinarea obiectivelor, scopurilor și expectaţiilor clientului. 

Barber (1985) a constatat faptul că mulți pacienți intră în terapie 
având expectația că hipnoza va crește eficiența intervenţiei, astfel 
încât este posibil ca simpla definire a tratamentului ca fiind de natură 
hipnotică să eficientizeze demersul terapeutic (Kirsch, 1997). 

| Cu toate acestea, nu toți pacienţii au expectaţii pozitive față de 
hipnoză și din acest motiv terapeutul va trebui se evalueze experien- 
țele anterioare pe care le-au avut clienții referitor la hipnoză (Lynn și 
Kirsch, 2011, p. 43). 

Aceste experienţe pot să fie directe sau indirecte: fie clientul a 
urmărit o ședință de hipnoză făcută asupra altei persoane sau i s-au 
povestit anumite lucruri despre aceasta, fie a fost el însuși un subiect 
hipnotizat într-o altă situaţie clinică. 

De regulă, hipnoza de estradă sacrifică adevărul și valoarea inter- 
venției clinice în scop de spectacol, prezentând subiecţii hipnotizați 
ca pe niște roboți lipsiți de spirit critic, care execută comenzi ciudate. 
De asemenea, un mare deserviciu îl aduc hipnozei clinice discuţiile şi 
lucrările care vorbesc despre regresia în viețile anterioare, deoarece 
pot forma în mintea clientului concepții și expectații exagerate, atât 
în sens pozitiv, cât și în sens negativ. 

In cazul în care clientul a fost hipnotizat în trecut, este important 
să se știe când s-a petrecut acest lucru, în ce scop, ce îşi aminteşte 
cu privire la tipul de inducție, dacă a fost sau nu o experiență utilă 
şi agreabilă, în fine, ce tip de sugestii au fost administrate (Lynn și 
Kirsch, 2011, p. 43). 

In cazul în care clientul nu a mai fost hipnotizat, trebuie aduse în 

discuție fenomene precum relaxarea și meditaţia. Începerea terapiei 
cu o tehnică de relaxare îi va ajuta pe clienţi să renunțe la temerile pe 
care le au față de hipnoză. : 
Așa cum am subliniat mai sus, este necesară demitizarea prin 
intermediul înlocuirii concepțiilor eronate cu privire la hipnoză. 
Mulţi clienţi consideră că hipnoza este o metodă care li se aplică de 
către o altă persoană, și nu ceva ce practică ei înșiși. 

Ei consideră, de asemenea, că în hipnoză își vor pierde total 
autocontrolul şi vor spune sau vor face doar ceea ce le va cere tera- 
peutul. Circulă și ideea că starea subiectului hipnotizat va fi sever 
modificată — ca și cum ar fi consumat un drog puternic —, că nu 

vor mai putea ieși din această stare, că nu își vor mai aminti cele 
petrecute. De asemenea, o altă prejudecată este legată de faptul că 
hipnoza slăbeşte voința subiectului. Toate aceste concepții trebuie 
explicate și lămurite împreună cu clientul înainte de a începe tera- 
ia prin hipnoză. ; 
E cette au evidenţiat și faptul că noțiunea de transă nu este 
neapărat necesar să fie utilizată, studiile clinice arătând că sugestiile 
pot să producă efecte și în afara unei stări modificate de conștiință 
irsch și Lynn, 1995). | 
ii Sai tilă sc ptă termenului de transă și înlocuirea lui cu alte 
noţiuni, cum ar fi absorbția (în lectura unei cărți) sau visarea soi 
Terapeutul va putea să se refere şi la alte experiențe agreabi e, 
precum ascultarea unei piese muzicale, urmărirea valurilor mării, 
privirea unei căderi de apă sau urmărirea norilor care plutesc pe cer. 
Clientul poate fi interogat și ce experiențe plăcute ar dori să trăiască 
în relaxare, astfel terapeutul va putea construi montajul sugestiv 
pornind de la preferințele acestuia. Rezumând cele prezentate mai 
sus, clientului i se va explica faptul că hipnoza nu este un fenomen 
misterios, ci mai curând o stare de concentrare şi focalizare a atenţiei 
care nu diferă prea mult de relaxare sau meditaţie. | 
O modalitate utilă de pregătire a clientului pentru hipnoză este 
utilizarea pendulului lui Chevreul (Lynn și Kirsch, 2011, pp. 46-47). 
Clientului i se cere să țină între degetul mare și arătătorul mâinii 
dominante capătul unui pendul, să relaxeze braţul şi să se concen- 
treze asupra faptului că pendulul se va mișca într-o anumită ră 
ţie (dreapta-stânga, în sus şi în jos ori se va roti în sensul acelor de 
ceasornic sau în sens inves). Acesta se va mișca imediat în direcția 
sugerată. În acest fel i se demonstrează clientului că nu este nevoie 
să se afle într-o stare modificată de conștiință pentru ca sugestia să 
funcționeze, experiența trăită aflându-se sub controlul său și fiind 
ă de propia sa imaginaţie. 
poiaberi pă model de orepitite a subiectului pentru ședința de 
hipnoză (adaptat după Lynn şi Kirsch, 2011, 47-50): 


Terapeutul: Înainte de a începe, aș dori să-mi spui ce crezi despre hipnoză. 
Ai mai fost hipnotizat vreodată? 


Clientul: Nu. A 
T: Ai văzut vreo persoană hipnotizată pe scenă sau la televizor? Sau poate 


că ţi-a povestit cineva carea fost la rândul lui hipnotizat? 

C: Cred că am văzut ceva asemănător în filme. Nu mi-a povestit însă 
nimeni... 
T: Majoritatea oamenilor au văzut filme în care era vorba despre hipnoză. 
Ai văzut Cartea junglei? 
C: Da, desigur. 
T: Își amintești de șarpele care își folosea ochii pentru a-și hipnotiza prada? 
-Cred că aceasta este cea mai tipică imagine care circulă în media cu privire 
la hipnoză. Hipnotizatorul deține toată puterea și subiectul face tot ce îi 
spune acesta. 
C: Da, sare într-un picior sau cântă ca o pasăre. 
T: Exact. 
C: Cred că hipnoza nu este așa sau este? 
T: În niciun caz. Printre psihologi se spune că orice hipnoză este, de fapt, 
o autohipnoză. Cu alte cuvinte, eu nu te voi hipnotiza, ci te voi învăța cum 
să te autohipnotizezi. De fapt eu nu am hipnotizat până acum pe nimeni, 
dar am ajutat mulți oameni să trăiască efectele unor sugestii. Hipnoza nu 
reprezintă o metodă pe care o aplic asupra ta, ci este ceva ce tu realizezi 
singur. Mulţi oameni consideră că hipnoza este o stare misterioasă în care 
ei își pierd total autocontrolul. De fapt atunci când ești hipnotizat ești 
foarte atent, rămăi treaz și ai control total asupra comportamentului tău, 
iar după ce ședința s-a încheiat îți vei putea aminti tot ce s-a petrecut. Ai 
practicat vreodată relaxarea sau o tehnică de meditaţie? 
C: Da, am făcut cândva yoga și acolo am învățat să meditez. 
T: Cum ți s-a părut acea experienţă? 
C: Foarte relaxantă. 
T: Vei trăi în hipnoză o stare de relaxare, de focalizare a atenţiei. În timpul 
meditației ţi-ai păstrat controlul nu-i așa? Dacă instructorul de yoga ți-ar 
fi spus să faci ceva ce nu doreai să faci, ai fi făcut acel lucru? 
C: Probabil că nu. Da... și am păstrat controlul tot timpul. 
T: În hipnoză lucrurile se petrec la fel. Îţi voi da mai multe sugestii, dar tu 
vei decide dacă vrei să le urmezi sau nu. Dacă voi sugera ceva ce nu doresti 
să experimentezi, vei putea ignora acea sugestie. Nu sugestiile fac lucrurile 
să se întâmple, ci voința ta. Am să-ți dau un exemplu. Iată un pendul. Nu 
îl voi folosi pentru a te hipnotiza, ci pentru a-ţi demonstra faptul că poţi 
reacționa la sugestii și în afara hipnozei. Voi ține capătul pendulului între 
degetul mare și degetul arătător și mă voi concentra asupra faptului că 
acesta se mișcă într-o anumită direcţie, în sus și în jos. Probabil crezi că 
mâna mea mișcă pendulul, dar, dacă priveşti cu atenție, mâna mea nu se 
mișcă. Eu controlez mișcările pendulului cu ajutorul minţii, al imaginaţiei. 

Eu am folosit mult acest pendul și de aceea această experiență îmi iese 
foarte ușor. De regulă, trebuie ceva mai mult timp pentru a exersa. Nu ai 
dori să încerci și tu?... lată... 

Prinde capătul pendulului între degetul mare și degetul arătător și lasă cotul 
să se odihnească pe brațul fotoliului. Este bine așa. Acum imaginează-ți că 
pendulul se mișcă înainte și înapoi... înainte și înapoi... se mișcă tot mai 
mult... tot mai repede... Acum se mișcă în sensul acelor de ceasornic... cine 
crezi că are controlul mișcărilor pendulului? 

C: Cred că eu. 

T: Da, dar hai să verificăm acest lucru pentru a fi siguri. Îţi voi sugera că 
pendulul se mișcă într-o direcţie, îar tu îţi vei imagina că acesta se mișcă 
într-o direcție diferită. Acum vom vedea în ce direcție se mișcă pendulul. 
Ce direcție alegi? 

C: Nu știu. Poate de la dreapta la stânga. 

T: Imaginează-ți că ignori sugestiile mele. Acum pendulul se mișcă în sus 
și în jos, în sus și în jos... (Pendulul se va mișca de la dreapta la stânga). Ei 
bine, cine controlează mișcarea pendulului? 

C: Eu. 

T: Da. Ai ignorat sugestiile mele și ţi-ai administrat niște autosugestii și 
ceea ce s-a petrecut a fost în conformitate cu sugestiile date de tine. Așa se 
întâmplă și în hipnoză. Eu îţi voi administra niște sugestii și tu vei decide 
dacă dorești să le urmezi sau nu. Dacă dorești, vei face ca cele sugerate să 
se întâmple, concentrându-te asupra spuselor mele, imaginându-ți că ceea 
ce ţi-am sugerat se petrece cu adevărat. Ai vreo întrebare de pus? 

C: Nu. Am înţeles cum vor decurge lucrurile. 

T: Atunci să trecem la hipnoză. 


Datorită acestei introduceri, teama clientului că își va pierde auto- 
controlul dispare, în același timp el va înțelege că este mai bine să 
aibă un rol activ în cadrul demersului terapeutic, în loc să aștepte ca 
terapeutul să lucreze asupra sa. 

Majoritatea clienților răspund bine la testul pendulului lui Chevreul. 
Există însă și unii subiecți care nu reacționează. Aceștia au un nivel 
scăzut de sugestibilitate, dar acest lucru nu înseamnă neapărat că 
hipnoza le-ar fi contraindicată. Acestor clienți, terapeutul li se va 
adresa astfel (Lynn și Kirsch, 1996, p. 51): 


„Este evident că deții un control foarte puternic asupra mişcă- 
rilor tale, un autocontrol mai ridicat decât majoritatea oamenilor. 

Nu am reușit să te determin să realizezi mișcări involuntare, ori- 
cât m-am străduit. Este bine de știut acest lucru. În timpul hipno- 
zei vel putea păstra acest autocontrol pentru a-ţi relaxa muscula- 
tura foarte bine. Poate că vei putea exercita același control și 
asupra imaginaţiei tale și vei putea să-ți închipui diverse lucruri 
foarte clar și să experimentezi senzații foarte puternice”. 


O altă modalitate de a-l atrage i i 
pe client la colaborare poate fi rea- 
lizată administrându-i acestuia următorul instructai i i 
Rhue, 1996, pp. 395-406): Sea 


„Vei remarca faptul că unul din brațele tale devine ceva mai 
ușor decât celălalt, iar celălalt braţ devine ceva mai greu. Pe 
măsură ce discutăm, brațul tău ușor devine și mai ușor, iar bra- 
țul tău greu devine și mai greu. : 

Mă întreb oare cât de ușor va deveni brațul tău ușor, atât de 
ușor, și cât de greu va fi braţul tău greu. Va deveni brațul tău 
ușor, atât de ușor, încât va avea tendința să se ridice de la sine 
sau va deveni brațul tău greu, atât de greu, încât va rămâne 
lipit de braţul fotoliului? 

Mă întreb oare care braţ va fi ușor? Va fi brațul tău drept sau 
cel stâng? Mă întreb oare unde vei simți mai mult senzația de 
ușor, în braţ, în antebraţ, în degete...?7“ 


1.10. Testarea nivelului de hipnotizabilitate 


Hipnotizabilitatea reprezintă o componentă a sugestibilității care 
poate fi definită ca o particularitate a individului uman de a lua deci- 
zii şi de a acționa ocolind instanţele critice ale gândirii discursive 
Hipnotizabilitatea este diferită de la individ la individ. Unii subiecţi 
au capacitatea de a intra într-o stare de transă profundă și pot să 
trăiască stări neobișnuite, cum ar fi: regresia de vârstă, distorsionarea 
percepției timpului sau chiar fenomene halucinatorii. În schimb, alții 
abia reușesc să se relaxeze sau nu pot face acest lucru deloc. Anumite 
cehi specifice hipnoterapiei pot fi aplicate în transă ușoară, în timp 
e aeripa seră fi hipnoanaliza sau anestezia hipnotică, necesită o 

Este greșită supoziţia conform căreia subiecţii cu scoruri ridica- 
te la testele de hipnotizabilitate reacționează totdeauna pozitiv la 
strategiile aplicate în transă hipnotică. Studiile au evidenţiat faptul 
că scalele standardizate de hipnotizabilitate reprezintă predictori ai 
răspunsului hipnotic abia la 50% dintre cazuri (Hilgard, 1979). 

Nivelul de profunzime al hipnozei va depinde de o varietate de 
factori cum sunt structura personalității clientului, nivelul motivaţiei 
acestuia, gradul de hipnotizabilitate, sugestiile administrate, tehnicile 
de adâncire a transei și relaţia client-terapeut. 

Clinicienii care preferă abordarea hipnoterapeutică tradiționa- 
1ă pot utiliza anumite teste de hipnotizabilitate, cum ar fi tehnica 
pendulului lui Chevreul, testul oscilației corpului, testul încleștării 
degetelor, testul rigidității braţului, testul catalepsiei pleoapelor şi 
altele. 

în cazul testului oscilației corpului, spre exemplu, i se cere subiec- 
tului să stea cu spatele la hipnoterapeut, cu ochii închiși și corpul 
relaxat. Este indicat ca persoana hipnotizată să poarte pantofi cu toc. 
Terapeutul va apropia palmele de spatele clientului și cu o voce per- 

suasivă îi va da acestuia sugestii de oscilație a corpului și în cele din 
urmă de cădere pe spate, ca în exemplul următor: 


„Stai foarte relaxat, cu vârfurile picioarelor apropiate. 
Închide ochii şi relaxează corpul tot mai mult... tot mai 
mult... 

Fii atent acum. Eu voi apropia palmele de spatele tău... simți 
cum palmele mele te trag mai mult spre spate, te trag tot mai 
mult tot spre spate... tot mai mult... corpul tău oscilează, corpul 
oscilează... vii tot mai mult pe spate... cazi... nu te teme, pentru 
că te voi prinde...” 


Subiecţii cu nivel ridicat de sugestibilitate vor avea tendința de a 
pune oscilaţiile normale ale corpului unei persoane aflate în această 
poziție pe seama forţei terapeutului. 

Testul încleştării degetelor solicită participantului care este aşe- 
zat pe un scaun sau pe un fotoliu să strângă degetele unele în altele 
(terapeutul demonstrează). 

Instructajul administrat este următorul: 


„Strânge degetele unele în altele... este bine așa. 

Strânge degetele tot mai puternic... tot mai puternic. Degetele 
sunt foarte strâns lipite... foarte strâns lipite, atât de strâns lipi- 
te... încât este imposibil să le desfaci... imposibil... imposibil să 
le desfaci... Încearcă să desfaci degetele... încearcă, dar nu poți... 
degetele sunt atât de strâns lipite... încât îţi este imposibil să le 
desfaci. Cu cât încerci mai mult, cu atât îţi este mai greu...“ 


Clienţii cu un nivel înalt de hipnotizabilitate vor avea dificultăți 
serioase să descleșteze degetele. | 
| Instructajul continuă astfel: „,...acum te relaxezi... relaxezi palmele 
și degetele... relaxezi palmele și degetele... poți desface degetele 
degetele se desfac și palmele tale se relaxează... x 
Scalele standardizate de hipnotizabilitate se utilizează mai mult în 
scop de cercetare științifică. Prezentăm mai jos itemii Scalei Stanford 
de susceptibilitate hipnotică. Această scală se aplică pacienților spi- 
talizați după un scenariu de relaxare, durează aproximativ 20-25 de 
minute și conține 5 itemi. 


e Apropierea palmelor 

Terapeutul va cere clientului se aducă brațele întinse înainte, cu 
palmele față în față, la aproximativ 40-50 de centimetri distanță. Acesta 
va da sugestii de apropiere a palmelor, una de cealaltă. Clientul va fi 
solicitat să-și imagineze că doi magnețţi uriași sunt așezați la nivelul 
palmelor și fac în așa fel încât palmele se aproprie tot mai mult una de 
cealaltă. Scorul va fi pozitiv dacă palmele se vor apropia în 10 secunde 
la mai puțin de câțiva centimetri una de cealaltă. 


e Visul hipnotic 

Terapeutul va sugera clientului că se relaxează tot mai mult și că 
va avea un vis la fel cu cele din timpul nopții. Se acordă un minut 
după care se spune că visul s-a terminat. Clienţilor li se sugerează 
faptul că îşi vor aminti conţinutul visului și apoi li se va cere să îl 
relateze. Clientul va fi interogat cât de real a fost visul și se va acorda 
un punctaj suplimentar în cazul în care subiectul afirmă că visul a 
fost asemănător unuia nocturn. 


e Regresia de vârstă 


. mia a i se sugerează că se întoarce în timp, în școala generală, 
în clasa a doua sau chiar în clasa întâi și retrăiește o zi fericită din 

acea perioadă. Terapeutul va număra de la 1 la 5 şi va da sugestii de 
tipul: „devii mai mic, din ce în ce mai mic...“ 

Când terapeutul va ajunge cu numărătoarea la 5, acesta va spune: 
„„.acum eşti un băiețel (sau o fetiță) mic (mică)... în clasa întâi...“ 

Terapeutul va adresa clientului o serie de întrebări precum: „ 
„Unde te afli acum?“, „Ce faci în acest moment?“, „Cine este învăță- 
toarea ta...?”, „Cine mai este împreună cu tine?...“ 

În continuare se dau sugestii de revenire treptată a subiectului la 
vârsta actuală. Scorul va fi acordat în funcţie de relatarea verbală a 
clientului, după cum urmează: 1 — nu a reușit să realizeze regresia; 
până la 5, punctaj ce arată că subiectul a simţit că a trăit ca în realitate 
experienţa respectivă. 


e Sugestia posthipnotică 

Terapeutul va sugera faptul că, după ce clientul va reveni din rela- 
xare, va auzi un semnal (terapeutul loveşte cu un creion în masă) și va 
simţi nevoia imperioasă de a tuși sau de a-şi drege glasul. Se acordă 
un punct dacă subiectul tuşeşte sau își drege vocea după ce a revenit 
din transă în momentul în care aude semnalul terapeutului. 


+ Amnezia 

Terapeutul afirmă faptul că va număra de la 10 la 1, şi clientul va 
reveni treptat la starea obișnuită. Se spune că subiectul va uita că i 
s-a sugerat să tușească sau să își dreagă vocea la semnal şi că va uita, 
de asemenea, tot ce s-a petrecut în timpul ședinței de relaxare, până 
când terapeutul îi sugerează că își poate aminti din nou totul. 

După ce clientul a revenit din transă, i se cere să relateze tot ce își 
amintește. Se acordă un punct dacă subiectul nu își amintește mai 
mult de doi itemi. 

Se poate constata faptul că scalele standardizate de hipnotizabi- 
litate ocupă mult timp în cadrul unei ședințe de psihoterapie și, așa 
cum a fost subliniat mai sus, gradul lor de predictibilitate în legătură 
cu succesul hipnoterapiei nu este unul prea ridicat. 

Mai mult, unele teste de hipnotizabilitate au un aer teatral, duc cu 
gândul la hipnoza de estradă, din acest motiv fiind posibil să poată 
activa rezistenţe la un număr mare de clienți. 

Soluţia cea mai bună de a ocoli aceste procedee constă în deschi- 
derea unei ședințe de hipnoterapie cu o tehnică de relaxare simplă. 

Avantajele acestei proceduri sunt următoarele: 

e Se demitizează hipnoza și se reduc expectațiile nerealiste ale 
clienţilor în raport cu aceasta. 

+ Clientul se obișnuiește cu vocea terapeutului și cu sugestiile 
administrate pe un ton persuasiv și cu un caracter repetitiv, 
sugestii specifice hipnozei tradiționale. 

+ Se creează o mai bună alianță terapeutică şi crește motivația 
clientului pentru cooperare. 

+ O'serie de disfuncţii neuropsihice și psihosomatice pot fi rezol- 
vate doar în stare de relaxare, fără să fie nevoie de o transă mai 
profundă. 

e Clienţii cu imaginație bogată și cu un nivel ridicat de hipnotiza- 
bilitate vor aluneca din relaxare direct în transă hipnotică, fără 
să mai fie nevoie de tehnici speciale de inducție. 

+ Terapeutul va afla ce clienţi sunt potriviți pentru hipnoterapie, 
fără să mai aplice teste de hipnotizabilitate, doar studiind lim- 
bajul nonverbal al acestora. Un client hipnotizabil se va relaxa 
ușor și repede, mimica sa suferind modificări evidente. Astfel, 
este necesară doar observarea atentă a acestuia. 

e Odată ce şi-a însuşit o tehnică de relaxare, clientul va avea la 
dispoziție o metodă simplă de reglare și autoreglare a stărilor 
psihice şi va putea recurge independent la aceasta pentru ma- 
nagementul stresului. 


Terapeuţii specializați în hipnoza ericksoniană, indirectă, nici nu-și vor 
pune problema testării hipnotizabilității, pornind de la premisa că orice 
hipnoză nu este altceva decât o autohipnoză, abilitățile creativ-imagina- 
tive şi motivaţia clientului fiind cele care asigură succesul psihoterapiei. 


1.1]. Abordări teoretice ale fenomenului hipnotic 


Barabasz și Watkins (2014) realizează o trecere în revistă a princi- 
palelor teorii explicative referitoare la hipnoză. 

Deși termenul de hipnoză provine de la cuvântul grecesc Hypnosis, 
care înseamnă somn, această definire a hipnozei ca reprezentând o 
stare de somn este falsă, deoarece în hipnoză undele cerebrale înre- 
gistrate cu ajutorul electroencefalogramei sunt diferite de cele speci- 
fice somnului. 

În transă hipnotică apar undele cerebrale alfa, unde specifice stării 
de veghe relaxată, nu somnului. 


e Hipnoza ca relaţie interpersonală 

Ferenczi (1926) considera că hipnoza reprezintă o relaţie trans- 
ferenţială între client și terapeut, după modelul relaţiei părinte-— 
copil. 

Autorul descria două tipuri de hipnoză, cea paternă şi cea maternă. 

Prima formă de hipnoză are un caracter autoritar, terapeutul exer- 
citând o formă de dominație asupra clientului. 

Hipnoza maternă se caracterizează printr-o formă de relaţie cli- 
ent-terapeut mai blândă, permisivă și bazată pe empatie. 

Watkins (1963) consideră, la rândul său, că hipnoza implică o 
relație transferenţială. Ulterior, autorul își modifică teoria, afirmând 
că hipnoza reprezintă mai mult decât atât. 

Relaţia hipnotică presupune transfer, dar și motivaţie de tip con- 
tratransferenţial, pentru ca transa să poată fi indusă cu ușurință, cu 
dificultate sau să nu poată fi indusă. 

Astfel, se explică de ce mulți clienți devin mai hipnotizabili atunci 
când s-au familiarizat cu prezența psihoterapeutului. 

De asemenea, s-a constatat faptul că unele rezultate negative în 
cadrul experimentelor care au avut ca obiectiv hipnoza au fost obți- 
nute de cercetători mai puțin empatici, interesați mai ales de desig- 
nul experimental și mai puţin de relaţiile interpersonale cu subiecții 
(Barabasz şi Watkins, 2014). 


e Transa hipnotică — regresie în slujba Eului 

Gill şi Brenman (1959) consideră că hipnoza reprezintă o stare 
temporară și nepatologică de regresie în serviciul Eului. 

Acest concept se referă la faptul că Eul declanșează anumite 
procese primare pentru a fi utilizate în favoarea sa la un moment 
dat. Procesele primare cognitive şi comportamentale sunt specifice 
copilului mic. 

În teoria psihanalitică, procesele primare caracterizează Se-ul care 
permite ca anumite idei să fie acceptate ca atare, fără a fi integrate 
într-o structură de semnificații. 

Așa-numita „logică a transei“ se caracterizează prin aceea că 
principiile gândirii specifice stării hipnotice nu ţin seama de regulile 
logicii aristoteliene. 

Funcționarea psihică pe baza proceselor primare nu-i permite 
subiectului să rezolve probleme de matematică, dar îi deschide drum 
creativității. 

Definirea hipnozei ca stare modificată de conștiință este consi- 
derată de Gill şi Brenman (1959) ca o condiție modificată a func- 
ționării Eului, condiție datorată relaţiei transferențiale şi care-i 
permite individului să regreseze la nivelul copilăriei, astfel încât 
relaţia cu terapeutul să poată genera anumite modificări la nivel 
psihic. 

Aceste modificări au caracter temporar în timpul transei hipnotice 
şi permanent în cazul unor tulburări psihopatologice. 

Regresia la nivelul proceselor psihice primare presupune înlocui- 
rea integrării neuronale specifice vârstei adulte cu o integrare de tip 
mai vechi din punct de vedere filogenetic. 

Reducerea nivelului de stimulare din mediul înconjurător conduce 
la activarea respectivelor structuri neuronale. 

Studiile clinice au evidenţiat, spre exemplu, faptul că persoanele 
izolate din cauza iernii din Antarctica au un scor de hipnotizabilitate 
mai ridicat (Barabasz, 1979). 

Gill şi Brenman (1959) consideră că regresia în favoarea Eului 
prezintă următoarele caracteristici (citați de Barabasz şi Watkins, 
2014, p. 60): 

+ apare mai curând atunci când Eul este mai adaptat și mai dificil 
când acesta funcţionează dezadaptativ; 
are un început și un sfârșit; 
este reversibilă; 
se încheie atunci când apare o situație de urgenţă; 
se instalează doar atunci când subiectul se consideră în sigu- 
ranță; 

* presupune acceptarea voluntară a persoanei. 


Meares (1961) consideră, la rândul său, că hipnoza reprezintă un 
proces regresiv. Persoanele aflate în transă profundă funcționează 
primitiv, aşa cum au funcționat cândva oamenii primitivi pe scara 
filogenetică. 


e Hipnoza ca modificare la nivelul Supraeului 
Kubie și Margolin (1944) oferă şi ei o explicație de tip psihanalitic 
fenomenului hipnotic. În conformitate cu această teorie, inducția 

hipnotică presupune blocarea canalelor de comunicare cu lumea 
externă, cu excepția celui dintre terapeut şi client. 

Prin intermediul monotoniei și imobilităţii (autorii se referă la 
inducția prin intermediul fixării privirii) subiectul nu va mai fi atent 
la stimulii ambientali, ci se va concentra doar asupra terapeutului. 

În timpul transei hipnotice, Eul clientului îl va încorpora pe cel al 
terapeutului, ceea ce va permite realizarea unor modificări la nivelul 
Supraeului subiectului aflat în hipnoză. Astfel, vocea terapeutului va 
deveni vocea părintelui, de care clientul va trebui să asculte. 

Hipnoza va deveni astfel o repetare la nivel experienţial a relației 
părinte-copil. Autorii menționați (Kubie și Margolin, 1944) sunt de 
părere că hipnoza este foarte importantă pentru orice demers psiho- 
terapeutic care îşi propune să înlocuiască Supraeul critic al subiectu- 
lui cu o instanță ceva mai binevoitoare. 

Hipnoza presupune, așadar, regresia subiectului la o relație tim- 
purie părinte-copil, datorită căreia subiectul va duce la îndeplinire 
cele sugerate de terapeut, ca și cum ar fi propriile sale sugestii, izvo- 
râte din Eul său. 


+ Logica transei — caracteristică esențială a hipnozei 

Ome (1959) afirmă faptul că, spre deosebire de simulanți, subiecții 
hipnotizați au capacitatea de a combina stimuli perceptivi proveniți 
din realitate cu produse ale imaginaţiei. Această capacitate a subiec- 
tului hipnotizat de a tolera inconsecvențele logice a fost denumită de 
autorul respectiv „logica transei“. 

Astfel, de pildă, un client hipnotizat și regresat la vârsta de șase 
ani va dialoga nestingherit cu soţia sau cu colegii săi de serviciu. 

Logica transei se aseamănă cu gândirea concretă specifică psihoti- 
cilor, populațiilor primitive, persoanelor cu tulburări de tip disociativ 
sau copiilor mici (Kasanin, 1944). 


e Hipnoza — stare modificată de conștiință 

Erika Fromm (1992) consideră că hipnoza poate fi definită ca o 
stare modificată de conștiință, diferită de starea de veghe. Autoarea 
este de părere că nu numai „visele reprezintă calea regală spre incon- 
ştient“ așa cum afirmă Freud, ci și hipnoza. 

Din punct de vedere psihologic, starea modificată de conștiință 
reprezentată de transa hipnotică nu se manifestă totdeauna sub 
forma unui comportament direct observabil. 

Erika Fromm afirmă că transa hipnotică nu anihilează total funcți- 
ile Eului, deoarece individul aflat în transă poate vedea, auzi, acționa, 
genera imagini, gânduri sau poate declanșa chiar mecanisme defen- 
sive, această stare fiind însă diferită de cea de veghe. 

Definiția de mai sus are la bază o teorie neodisocianistă (Hilgard, 
1977) și postulează faptul că în transă se produce un fenomen de 
disociere dintre Eul care trăiește experienţele și Eul observator. 

Erika Fromm consideră transa hipnotică un fenomen de regresie 
cu caracter adaptativ, explicat prin relaxarea barierelor defensive ale 
Eului, relaxare care permite revenirea la un mod de gândire primar 
(cu caracter limitat în timp și adaptativ). 

Autoarea dă exemplul unei persoane care suferă de gripă și care se 
așază în pat ca un copil, lăsându-i pe ceilalți să o îngrijească. Același 
fenomen se petrece atunci când subiectul, aflat în vacanță, se joacă, 
visează cu ochii deschiși sau citește cărți ușoare. 

Acest tip de regresie în slujba Eului nu are după opinia autoa- 
rei un caracter patologic. Procesele cognitive secundare utilizează 
concepte, propoziţii şi fraze, mai puțin elemente ale imaginaţiei și 
se caracterizează prin prezența operațiilor logice și orientare asupra 
realității. 

Atunci când procesele primare se manifestă în mod spontan la un 
adult sănătos, acestea presupun transmiterea unor mesaje de natură 
inconștientă, care pot îmbogăţi demersurile cognitive de tip logic, 
fiind caracteristice ale gândirii creative şi intuiției. 

Procesele primare patologice sunt specifice halucinațiilor sau ide- 
ilor delirante care apar la pacienţii schizofreni. 

Erika Fromm (1979) subliniază că transa hipnotică se caracterizea- 
ză și prin procese de absorbţie a atenției și printr-o anumită orientare 
asupra realității. 

Atunci când atenţia subiectului este absorbită în cadrul demersu- 
lui inducției hipnotice, orientarea asupra realității iese din câmpul 
conștiinței. 

Fromm și colaboratorii au evidențiat principalele caracteristici ale 
stării hipnotice: absorbția, atenţia concentrată expansivă (care pluteș- 
te liber), activitatea Eului și receptivitatea. 

Datorită acestor caracteristici, transa hipnotică presupune imagi- 
nație activată, hipermnezie, o varietate de gânduri și stări afective, 
vise intense și autosugestii referitoare la fenomene senzoriale sau 
motorii. 


56 Irina Holdevici, Barbara Crăciun 


Transa hipnotică facilitează activarea unor imagini, cogniții și 
amintiri care pătrund la nivelul conştiinţei subiectului. 

Din acest motiv, în hipnoză trăirile emoționale devin mai intense, 
subiectul având tendinţa de a trăi conţinuturi specifice imaginației 
ca și cum ar fi reale. 


+ Teoria neodisociaționistă asupra hipnozei 

Din punct de vedere psihologic, disocierea se referă la scindarea 

care are loc între anumite stări sau conținuturi psihice ale Eului. 

cazul în care fenomenul disocierii este foarte intens, avem de-a 
face cu prezența unor tulburări psihice de tip disociativ, cum ar fi 
tulburarea conversivă sau personalitățile multiple. Personalitățile 
multiple se caracterizează prin aceea că în timp ce una dintre perso- 
nalități este activă, cealaltă se află în stare latentă, cele două neavând 
de-a face una cu cealaltă sau cu celelalte. 

Există și situații în care disocierea intrapsihică are un caracter 
parţial, conținuturile psihice de care subiectul s-a disociat afectând 
în continuare viața emoțională a acestuia (James, 1890). 

Hilgard (1965) consideră că disocierea parțială reprezintă un con- 
cept explicativ mult mai potrivit pentru hipnoză decât cel de regresie. 

Autorul a ajuns la această concluzie în urma unor experimente 
referitoare la controlul durerii în transa hipnotică. 

Subiecţilor aflați în transă hipnotică li se cerea să introducă 
mâna într-un vas cu apă cu gheaţă și li se administrau sugestii 
de analgezie. Aceștia relatau verbal faptul că nu simțeau durerea. 
Interogaţi în stare de transă dacă vreo parte a personalității lor 
simțea durerea, răspunsul a fost afirmativ, comunicarea fiind sta- 
bilită prin metoda scrisului automat (mâna care ținea instrumentul 
de scris era disociată cu ajutorul sugestiilor hipnotice de restul 
corpului). 

Hilgard (1977) a denumit această instanţă care relatează că simte 
durerea „observatorul ascuns“ și o descrie ca fiind o metaforă sau o 
etichetă utilizată pentru a denumi informaţiile stocate la nivel psihic. 

Watkins şi Watkins (1997) sunt de părere că acest observator 
ascuns nu prezintă altceva decât o stare a Eului. 

Hilgard și Hilgard (1983) au căutat explicații psihologice și psiho- 
fiziologice pentru acest fenomen și au ajuns la concluzia implicării 
diferenţiate a celor două emisfere în acest fenomen. 

Mai precis, sugestiile hipnotice produc o comutare de la un sis- 
tem de control al sistemului nervos la altul, respectiv de la emisfera 
stângă la cea dreaptă. 


+ Hipnoza privită ca o concentrare și focalizare a atenţiei 

H. Spiegel și D. Spiegel (2004) sunt de părere că nu există o demar- 
cație precisă între modificările stării de conștiință de tip hipnotic şi 
nonhipnotic. 

Experienţe disociative în cadrul cărora câmpul conștiinței este 
îngustat pot să apară și în mod spontan în multe situații, cum ar fi 
concentrarea intensă asupra unei activități profesionale sau ludice, 
absorbția în vizionarea unui film sau în lectura unei cărți, reveria diur- 
nă, meditaţia, rugăciunea, fenomenele de somnambulism sau relația de 
dragoste intensă în care partenerii ignoră tot ce se petrece în jur. 

Aceiași autori (H. Spiegel și D. Spiegel, 1978) arată că transa 
hipnotică reprezintă o stare psihofiziologică caracterizată printr-o 
focalizare puternică a atenţiei, care se manifestă odată cu diminua- 
rea receptivității față de stimulii periferici. Această concentrare face 
ca transa hipnotică să nu se manifeste neapărat în stare de relaxare, 
ci și la subiecţi care desfășoară o activitate alertă (spre exemplu, la 
sportivii de performanţă). Subiecţii care reușesc să intre în hipnoză 
se concentrează doar asupra unui obiectiv limitat, reușind să se eli- 
bereze de factorii externi care i-ar putea distrage. 

Hipnoza se poate declanșa în mod spontan atunci când subiectul 
este absorbit în plan imaginativ sau datorită unor stimuli externi 
traumatizanți cum ar fi cei care acționează în cazul unui accident 
(Erwin, 1986 a). 

Inducţia hipnotică clasică aduce un plus de formalizare a metodei 
şi adaugă un anumit element ce ține de relația transferențială, fără 
să implice controlul exercitat de o persoană asupra alteia (Barabasz 
şi Watkins, 2014). 

Acest tip de relație interpersonală facilitează acceptarea de către 
subiect a suspendării temporare a spiritului critic. 

Abordată din acest punct de vedere, hipnoza nu este altceva decât 
o autohipnoză (H. Spiegel și D. Spiegel, 2004). 


+ Teoria sociopsihologică asupra hipnozei 
Autorii aparținând acestei orientări neagă realitatea fenomenului 
hipnotic, fiind de părere că transa hipnotică nu reprezintă altceva 

decât un joc de rol în cadrul căruia un subiect răspunde așteptărilor 
altei persoane căreia doreşte să-i facă pe plac (Lynn, Rhue și Weeks, 
1990; Spanos, 1986). Persoanele care răspund la hipnoză sunt astfel 
puternic motivate. Cu toate acestea, este greu de crezut ca inter- 
venţiile chirurgicale realizate cu ajutorul hipnozei ca unic mijloc de 
anestezie să poată fi explicate prin simpla motivaţie puternică de care 
este animat pacientul. 

Barabasz și Watkins (2014) subliniază că, în ciuda obiecţiilor 
ridicate de către sociocognitiviști, transa hipnotică privită ca o stare 
modificată de conştiinţă are o existență reală, aceasta instalându-se 
cu sau fără o inducţie prealabilă. 

Astfel, subiecții amnezici nu-și amintesc lucruri pe care ar trebui 
să şi le reamintească, alții nu simt durerea dacă li s-a sugerat acest 
lucru, nu văd sau nu aud anumite chestiuni ca rezultat al sugestiei 
sau execută diverse activități motorii dificil de explicat pe baza unei 
simple motivații, oricât de puternică ar fi aceasta (Kilstrom, 1997). 

Faptul că experienţa transei poate apărea în mod spontan în viața 
de zi cu zi nu reprezintă un argument pentru nonexistența acesteia 
ca stare de conștiință diferită de cea de veghe obișnuită. 

Există, așadar, mai multe stări modificate de conștiință și acestea sunt 
reprezentative pentru mai multe fenomene, nu pentru unul singular. 

Studiile electrofiziologice realizate de grupul condus de Barabasz 
şi colaboratorii săi au evidențiat faptul că în transa hipnotică apar 
modificări la nivelul electroencefalogramei, diferite de cele care apar 
la administrarea unor sugestii în afara hipnozei, diferite de cele din 
timpul relaxării sau a situaţiilor în care subiecților le-au fost create 
anumite așteptări. 

Tomografia cu emisie de pozitroni a evidenţiat faptul că efec- 
tele transei hipnotice se reflectă în activitatea neuronală la nivelul 
cortexului, talamusului și corpului cingular anterior. 

Hipnoza reduce activitatea la nivelul cortexului cingular anterior, 
fără a afecta cortexul somatosenzorial, unde sunt procesate senzațiile 
dureroase, demonstrând faptul că efectele analgezice ale hipnozei 
sunt gestionate de centrii nervoși superiori (Rainville şi Price, 2003). 

În același timp trebuie subliniat faptul că aceste descoperiri spe- 
cifice neuroștiințelor nu vin în contradicţie cu influenţele sociale, 
expectațiile subiectului și contextul în care se desfășoară hipnoza, 
toate acestea contribuind la maximizarea efectelor tratamentului cu 


ajutorul hipnozei. 


Capitolul II 
Inducţia hipnotică 


2.1. Diferenţele dintre hipnoza tradițională și cea modernă 


| În hipnoza clasică, inducția hipnotică reprezintă un demers prin 
intermediul căruia terapeutul nu face decât să îl ghideze pe client să 
intre mai ușor într-o stare modificată de conştiinţă. Hipnoza erick- 
soniană sau permisivă pune un accent mai mare pe utilizarea unor 
metafore precum şi pe comportamentul natural al clientului și pe 
modul în care acesta intră într-o stare de autohipnoză. Brann ză Aa 
și Williamson (2015, p.108) ne prezintă principalele diteresițe dintre 
hipnoza tradițională și cea modernă. 


Tabel 2. Tehnici de inducţie hipnotică 


Tradiţionale 


Hipnotizatorul acționează asupr TERT: 
a Hi ; 
clientului. P pnotizatorul acționează ca un 


profesor: clientul intră singur în 
a transă urmând indicațiile terapeutice. 
Redirecționare a atenției; 
Expectații; 


Comutarea atenţiei clientului de la 
Sugestii. 

























stimulii exteriori spre interiorul ființei 
sale. 


Utilizarea imageriei vizuale. 


Utilizarea unor sugestii indirecte, 
permisive: „Vei fi surprins de faptul 
că urmezi instrucțiunile mele“. 






Utilizarea unor stimuli fizici: 
urmărirea mișcărilor unui pendul, 
fixarea privirii etc. 







Administrarea unor sugestii directe: 
„Eşti atent doar la vocea mea“. 

Adâncirea transei — abordarea 
tradițională 


Se utilizează în mare măsură 
sugestii referitoare la aspectele 
fizice corporale: sugerarea greutății 
braţului, a levitaţiei brațului, 
relaxarea progresivă. 





Se aplică tehnici de imagerie 
vizuală: subiectul își imaginează că 
urcă şi coboară scări; sau odată cu 
aerul expirat elimină tensiunea şi 
încordarea. 








e Inducţia prin intermediul rulării globilor oculari 
(Spiegel și Spiegel, 1978) 


2.2. Tehnici de inducţie hipnotică 


Terapeutul va trebui să se asigure de faptul că subiectul nu 
poartă lentile de contact, caz în care acest tip de inducție este con- 


traindicat, » 
Instructajul administrat clientului este următorul: 


„Așezaţi-vă într-o poziție comodă pe fotoliu, cu capul ușor 
sprijinit. Aș dori să rotiţi globii oculari şi să priviți un punct 
imaginar care se află în zona dintre sprâncene. Atunci când 
ochii dumneavoastră au ajuns în această poziție, vă rog să îi 
închideţi. Ochii dumneavoastră se vor relaxa atât de mult, 
încât vă va fi imposibil să-i mai deschideţi. Cu cât veți încerca 
mai mult să deschideţi ochii, cu atât pleoapele vor fi mai 
strâns lipite, tot mai strâns lipite, ca și cum mușchii pleoape- 
lor ar fi atât de relaxaţi, încât nu ar mai putea reacționa in 
niciun fel. a 

Încercaţi să deschideţi ochii și observați cât de dificil este 
acest lucru. De fiecare dată când veţi încerca să deschideţi ochii, 
va fi din ce în ce mai greu, va fi din ce în ce mai greu, pentru că 
muşchii pleoapelor se relaxează tot mai mult, tot mai mult 
(pauză de câteva minute). 4 p: 

Acum, în timp ce readuceți globii oculari într-o poziţie nor- 
mală, confortabilă, veţi remarca faptul că pleoapele dumnea- 
voastră se simt foarte bine, în timp ce se odihnesc, acoperind 
globii oculari. Pleoapele se relaxează tot mai mult și starea de 
relaxare cuprinde treptat tot corpul“. 


Adâncirea transei — abordarea 
modernă 

Instructajul continuă cu sugerarea relaxării musculare progresive 
pornind de sus în jos, apoi se administrează sugestii cu conținut pozi- 
tiv terapeutic și autoformativ, 

Revenirea din transă se va face prin tehnica numărării de la 5 la 


1 sau de la 10 la 1 cu sugestii de revenire treptată la starea de veghe 
„Bici și acum“. 


e Inducţia prin intermediul relaxării 

reprezintă un model adaptat după Holdevici (2009) 

Tehnica reprezintă o combinaţie dintre tehnica de inducţie pro- 
pusă de Lynn, Kirsch şi Rhue (1996) și o tehnică utilizată de noi, 
deosebirea constând în faptul că relaxarea pornește de la cap spre 
picioare. 

lată redat mai jos acest tip de instructaj: 


„Adoptaţi o poziție comodă, așezat pe fotoliu sau întins pe 
canapea, cu capul ușor ridicat. Închideți ochii și relaxaţi corpul. 
Inspiraţi și expirați lent, calm, prelungiți expirația și observați 
că odată cu fiecare expiraţie vă relaxaţi tot mai mult, tot mai 
mult... Observaţi că odată cu fiecare inspirație abdomenul se 
ridică ușor și odată cu fiecare expiraţie coboară ușor. Așezaţi 
palmele pe abdomen pentru a simți mişcările produse de res- 
piraţie. 

Inspirați și expirați lent, calm cu o expirație prelungită, și, pe 
măsură ce expirați, vă relaxaţi tot mai mult... și pe măsură ce 
expirați vă relaxaţi tot mai mult... tot mai profund... 

Relaxaţi fruntea, ochii, pleoapele devin tot mai grele, mai 
relaxate, relaxaţi obrajii, maxilarele ceafa şi gâtul... Inspirați și 
expirați relaxând umerii și brațele, palmele, degetele... Inspirați 
şi expirați relaxând toracele, abdomenul, spatele... Inspirați și 
expirați relaxând șoldurile, coapsele, gambele, labele picioare- 
lor, degetele... 

Pe măsură ce vă relaxaţi tot mai mult... tot mai profund... 
începeţi să înțelegeţi ce înseamnă experienţa hipnotică. 

Realizaţi faptul că vă relaxaţi, pentru că vă doriţi acest 
lucru... dumneavoastră sunteți cel care generează modificări la 
nivelul trupului şi al minţii... chiar dacă eu vă administrez 
unele sugestii. Deși vă voi administra unele sugestii pentru a 
vă ajuta să intrați într-o stare de relaxare... tot mai profundă... 


62 


Irina Holdevici, Barbara Crăciun 


dumneavoastră decideţi dacă doriţi să veniţi în întâmpinarea 
sugestiilor respective. 

În cazul în care nu vă este pe plac sugestia pe care o admi- 
nistrez, puteți să o ignorați... dar dacă vă doriţi să trăiţi cele 
sugerate, vă va fi foarte ușor să o faceți. 

Alegerea vă aparţine... este foarte ușor să intraţi în hipnoză 
pe măsură ce vă relaxaţi... 

Sunteţi tot mai relaxat, tot mai profund relaxat... indiferent 
cât de relaxat sunteţi, veţi auzi vocea mea și veți putea răspun- 
de la sugestiile mele. 

Oricând doriți puteţi să vă mișcați și să adoptați cea mai 
comodă poziţie. Dacă veți dori să îmi vorbiţi, veţi putea face 
acest lucru cu ușurință, în timp ce rămâneți profund relaxat. 

Vă relaxaţi tot mai mult... tot mai mult... Lăsaţi toate tensi- 
unile și încordarea să părăsească trupul dumneavoastră... lăsaţi 
la o parte grijile, problemele, preocupările, în timp ce vă rela- 
xaţi tot mai mult... trăiţi o stare de calm, liniște, pace interioară 
pe măsură ce vă relaxaţi tot mai mult... intrați în hipnoză și veți 
putea trăi toate experienţele pe care doriţi să le trăiţi... veţi fi 

atât de profund relaxat, încât veți putea trăi orice experienţă pe 
care doriţi să o trăiţi... 

Îndreptați atenţia asupra frunții şi observați dacă mai există 
vreo urmă de tensiune în această zonă... relaxaţi fruntea, ochii, 
simţiţi cum pleoapele devin tot mai grele, grele ca de plumb... 
relaxaţi obrajii, maxilarele, bărbia... relaxaţi ceafa şi zona gâtu- 
lui... toate sunt profund relaxate... relaxaţi umerii, braţele, 
antebraţele, palmele, degetele... braţele se odihnesc într-o stare 
de profundă relaxare... sunt şi foarte relaxat... 

Relaxaţi toracele, abdomenul, spatele... Lăsaţi toate tensiu- 
nile să părăsească zona toracelui, spatelui, abdomenului... 
Relaxaţi şoldurile, coapsele, gambele, labele picioarelor, dege- 
tele de la picioare... Mă întreb dacă mai există vreo stare de 
încordare sau tensiune în zona picioarelor... lăsaţi orice încor- 
dare, orice tensiune să părăsească zona picioarelor în timp ce 
acestea se relaxează tot mai mult... tot mai mult... 

Întregul corp este cuprins de o stare de relaxare foarte plă- 
cută, profundă... odihnitoare... Acordaţi-vă acum câteva minu- 
te pentru a vă bucura de starea plăcută, odihnitoare... relaxan- 
tă... în care vă aflaţi...“ 


Inducţia hipnotică 

Pentru clienţii care se tem să se relaxeze prea mult se poate 


„Adoptaţi o poziție comodă, așezat pe fotoliu, cu capul și 
braţele sprijinite pe braţele fotoliului. În timpul ședinței de hip- 
„noză de astăzi aș dori să păstraţi un anumit nivel de încordare 
musculară, atâta încordare de câtă aveţi nevoie pentru a vă 
simți bine, relaxat, în deplină siguranță. Sunteţi conștient de 
faptul că aveți nevoie de un anumit grad de încordare şi tensi- 
une pentru a face față activităților zilnice. Aveţi nevoie de o 
anumită încordare în zona gurii și a buzelor pentru a putea 
vorbi, dar nu trebuie să vorbiţi în timpul ședinței de hipnoză 
decât dacă doriţi acest lucru... i 

Aveţi nevoie de o anumită încordare în zona picioarelor pen- 
tru a putea merge, dar nu este nevoie să mergeţi în timpul 
ședinței de hipnoză, doar dacă doriți acest lucru. 

Aveţi nevoie de un anumit nivel de tensiune musculară în 
zona pleoapelor pentru a menţine ochii deschişi. 

Dar nu este nevoie să deschideţi ochii și să-i menţineţi des- 
chiși în timpul ședinței de hipnoză, decât dacă doriți acest 
lucru. V-aş ruga să închideți ochii acum și să lăsați orice încor- 
dare și tensiune de care nu aveți nevoie să părăsească ochii și 
pleoapele... Relaxaţi pleoapele și lăsați ochii să se închidă, şti- 
ind că va rămâne atâta tensiune la nivelul ochilor încât să-i 
puteţi deschide la momentul potrivit. Acum încordaţi uşor 
pleoapele pentru a întredeschide ochii și apoi relaxaţi-le tot mai 
mult, tot mai mult... 

Lăsaţi ochii să se închidă și să se relaxeze și, pe măsură ce 
faceți acest lucru, eliminați tensiunile nedorite de la nivelul 
întregului corp... Observaţi cum tot corpul se relaxează tot mai 
mult... şi mai mult... 

Acum aveţi nevoie de foarte puţină tensiune musculară la 
nivelul corpului, pentru a putea respira, vorbi, merge, pentru a 
putea vedea... pentru că multe dintre aceste activități au loc la 
nivel automat și au nevoie de relativ puţină încordare muscu- 
lară. Dacă doriţi, corpul dumneavoastră poate deveni tot mai 
relaxat... din ce în ce mai relaxat, poate chiar mai relaxat decât 
atunci când dormiți. 


pe următorul instructaj de inducție (Mellinger și Lynn, 2003 
p. : 

Astăzi vezi descoperi de cât de puţină tensiune musculară 
aveţi nevoie atunci când corpul dumneavoastră devine tot mai 
relaxat, tot mai relaxat. 

În timp ce corpul se relaxează, aș dori să vă îndreptați aten- 
ţia asupra respirației. 

Veţi observa că la inspirație apare o ușoară senzaţie de încor- 
dare musculară, în timp ce la expirație corpul se relaxează tot 
mai mult. 

Inspiraţi și expirați lent, liniștit... și pe măsură ce expirați 
deveniți tot mai relaxat, tot mai relaxat... Aş dori acum să inspi- 
taţi profund, să ţineţi respirația atât cât puteți, remarcând un 
anumit nivel de încordare, de tensiune. 

Expiraţi și relaxați-vă complet, observând cât de bine vă 
simţiți. 

Lăsaţi orice tensiune să părăsească trupul, în timp ce expiraţi 
prelungit, menținând doar acel nivel de încordare musculară 
de care aveţi nevoie pentru a vă simți confortabil și în siguran- 
ță. 

Inspiraţi încă o dată, eliberat de orice tensiune, de orice 
încordare. Odată cu fiecare expiraţie, respirația devine tot mai 
liniștită, tot mai ușoară. Odată cu fiecare expirație deveniți tot 
mai relaxat, tot mai calm, tot mai liniștit. 

De-a lungul vieţii aţi avut tot felul de experienţe care presu- 
puneau încordare și relaxare. În copilărie, atunci când ați învă- 
țat să mergeţi, aveaţi tendința de a ține pe cineva de mână sau 
de a căuta un sprijin, spre exemplu, un perete. Pe măsură ce ați 
devenit tot mai puternic și tot mai încrezător, ați reușit să vă 
destindeți și să mergeţi singur, renunțând la sprijin. 

Aţi învățat să vă antrenați mușchii pentru a realiza acele 
activități pe care le comandă creierul vostru. Astăzi puteți 
merge fără ajutor, puteţi să vorbii, să acţionați, să staţi în 
picioare și să luaţi propriile decizii fără ajutor. Astăzi ați căpătat 
mai multă încredere în forțele proprii și aveţi capacitatea de a 
experimenta relaxarea și încordarea, încordarea şi relaxarea. 

Acum, cu permisiunea dumneavoastră, vă voi cere să încor- 
dați şi să relaxaţi diferite grupe musculare pentru a vă putea 
bucura în continuare de starea de relaxare profundă pe care o 
presupune hipnoza. Sunteţi de acord să faceţi acest lucru? 
(Dacă răspunsul este da, se procedează în continuare astfel): 

Dacă simțiți nevoia să menţineţi încordarea și tensiunea, 
faceţi acest lucru, însă doar atât cât aveţi nevoie pentru a men- 
ţine activităţile vitale. Atunci când lăsaţi încordarea să iasă din 
corp şi vă relaxaţi, simţiți bucuria de a fi atât de relaxat şi des- 
tins pe cât vă doriți să fiți, pe cât puteți să fiți. Dacă aveți nevo- 
ie de o tensiune suplimentară, aceasta va fi acolo pentru avă 

„permite să deschideţi ochii, să vorbiţi, să mergeţi sau să faceți 
orice doriți. 

Relaxaţi mușchii în partea de sus a capului. Relaxaţi fruntea, 
relaxaţi pleoapele... care devin tot mai grele, tot mai grele, rela- 
xaţi obrajii, maxilarele, ceafa, relaxaţi gâtul și umerii... 

Relaxaţi braţele de la umăr spre coate, antebrațele, până la 
vârful degetelor... 
caza toracele, coapsele, gambele, labele picioarelor, dege- 
ele... 

Veţi simți treptat cum tensiunea și încordarea musculară 


părăsesc întregul corp... devenit tot mai relaxat, tot mai calm, 
tot mai relaxat...“ 


Inducţie metaforică: coborârea unei scări 
(adaptat, după Lynn si Kirsch, 2011, pp. 57-58) 


„Adoptaţi o poziție comodă, așezat pe fotoliu cu capul şi 
braţele sprijinite de brațele fotoliului. Închideți ochii. 
Imaginați-vă acum că vă aflaţi în zona de sus a unei scări cu 
10 trepte. Atunci când veţi ajunge la baza scării, veţi desco- 
peri cât de relaxat, destins și în deplină siguranţă veţi fi. La 
un moment dat vă voi cere să vă imaginați cum coborâți 
scara, treaptă cu treaptă. Eu voi număra de la 1 la 10... şi 
odată cu fiecare număr vă veți imagina cum coborâţi o treap- 
tă şi încă o treaptă. 

Inspiraţi calm, liniștit, o expiraţie prelungită... Inspiraţi și 
expirați... 

Odată cu fiecare expirație vă relaxaţi tot mai mult... Vă ima- 
ginați cum coborâți treaptă cu treaptă și, pe măsură ce coborâți, 
corpul se relaxează tot mai mult... Pe măsură ce coborâți... o 
treaptă și încă o treaptă, corpul se relaxează tot mai mult... Tot 
mai mult... În acest moment nici dumneavoastră, nici eu nu 
ştim cât de mult vă veți relaxa, cât de profundă va fi relaxarea, 

dar acest lucru nu are importanţă... Ceea ce este important este 
să vă simțiţi bine, confortabil, destins... În siguranţă... 

Eu voi începe să număr şi, în timp ce voi număra, vă veți 
imagina cum coborâţi o treaptă și încă o treaptă... Către o stare 
de relaxare tot mai profundă, tot mai odihnitoare, calm... 
Relaxat, în deplină siguranţă... 

Adevărul este că nu aveți mare lucru de făcut... Ascultați 
vocea mea și lăsaţi-vă condus de aceasta. 

1 — coborâţi o treaptă şi lăsați picioarele să se relaxeze în 
timp ce coborâți... Simțiți cum starea de calm vă cuprinde tot 
mai mult, și mai mult... 

2 — lăsaţi picioarele să se destindă, să se relaxeze. Sunteţi 
mai relaxat decât atunci când dormiți sau nici nu v-aţi gândit 
la asta. Vă relaxaţi tot mai mult, tot mai profund, trăind o stare 
de calm, încredere, siguranţă. 

3 — aţi ajuns la cea de-a treia treaptă, coapsele devin tot mai 
relaxate, tot mai relaxate. Vă relaxaţi tot mai mult, odată cu 
fiecare expirație... picioarele devin tot mai relaxate, tot mai 
grele, tot mai relaxate... 

4 — relaxaţi zona inferioară a corpului... Bazinul, abdome- 
nul... Sunteţi din ce în ce mai relaxat, tot mai relaxat... Sunteţi 
atât de relaxat ca atunci când sunteți gata să adormiți sau atunci 
când v-aţi trezit dintr-un somn odihnitor. 

5 — aţi coborât deja 5 trepte... Sunteţi la jumătatea drumului. 

Simţiţi o stare de relaxare la nivelul toracelui și al spatelui... 
Aţi dori să experimentați un nivel mai profund de hipnoză, în 
care să deveniți receptiv la imagini și teme noi, simţindu-vă în 
același timp relaxat, dar în deplin control, conștient de dispo- 
nibilităţile latente ale ființei dumneavoastră, disponibilități care 
trebuie doar descoperite şi activate. 

Sau vă simţiți bine în starea în care vă aflați deja și doriți să 
menţineţi starea de bine... de liniște şi de calm? Trebuie să 

faceţi doar ceea ce doriți să faceţi, nimic mai mult... i 

6 — mai coborâţi o treaptă, starea de relaxare, calm, liniște, 
destindere vă cuprinde partea superioară a corpului... Toracele, 
spatele, tot corpul... 

7 — mai coborâţi o treaptă și simţiți cum braţele se relaxează 
tot mai mult. Sunteţi calm şi relaxat şi nimic nu vă tulbură liniș- 
tea... Parcă timpul se scurge mai încet, tot mai încet... 

Sunteţi pregătit să vă relaxaţi şi mai profund și mai adânc? 

Să vă simțiţi tot mai calm, mai destins, în deplină siguranță? 
Nu este important cât de profund vă relaxaţi, ci cât de bine și 
de confortabil vă simțiți... 

R 8 — mai coborâţi o treaptă. Curând veţi ajunge la locul unde 
vă veţi simţi profund și deplin relaxat... Inspirați și expirați 
lent, în timp ce vă simțiți tot mai relaxat... Tot mai destins, tot 
mai relaxat... Curând veţi ajunge în locul acela special, în care 
veți fi pe deplin relaxat, în contact cu propria persoană... 

9 — ați coborât 9 trepte. Braţele, umerii, gâtul, ceafa, obrajii, 
maxilarele, ochii, fruntea, toți mușchii feţei sunt tot mai rela- 
xați, tot mai destinși... Vă aflaţi într-o stare de destindere şi 
reverie și poate nu vă gândiţi la nimic... 

10 — aţi ajuns la final. Sunteţi atât de profund relaxat, atât 
de calm, atât de destins... Vă simțiți relaxat, liniștit... În deplină 
siguranţă...“ 


+ Inducţia prin fixarea privirii 
(scenariu adaptat după Lynn și Kirsch, 2011, pp. 59-60) 
Terapeutul îi va cere clientului se fixeze o ţintă care poate fi un 
punct pe perete sau pe tavan. Este de preferat ca ţinta să fie plasată 
mai sus de linia privirii pentru ca fixarea acesteia să producă o anu- 


mită încordare la nivelul ochilor. Instructajul administrat clientului 
este următorul: 


„Aşezaţi-vă într-o poziție comodă pe fotoliu și priviţi cu 
toată atenţia punctul ales. Pe măsură ce intrați în hipnoză, ochii 
dumneavoastră vor deveni tot mai obosiţi, tot mai obosiţi, 
pleoapele vor deveni tot mai grele, tot mai grele și vor avea 
tendința de a se închide de la sine. Veţi observa că, pe măsură 
ce priviți punctul ales și vă concentrați asupra greutății pleope- 
lor, acestea devin tot mai grele, tot mai grele, și ochii au tendin- 
ţa de a se închide de la sine. Atunci când vă concentrați asupra 
celor sugerate, vă este mai ușor să răspundeți la sugestii. 
Observaţi acum cât de obosiţi sunt ochii, cât de grele sunt 
pleoapele, în timp ce întregul corp devine tot mai relaxat, tot 
mai relaxat. Respirația devine și ea tot mai calmă, tot mai liniș- 
tită... Odată cu fiecare expiraţie corpul se relaxează tot mai 
mult... Ochii se închid de la sine, astfel încât vă puteți relaxa tot 

mai mult, vă puteţi odihni tot mai bine... Dacă ochii dumnea- 
voastră nu s-au închis încă, lăsaţi ca acest fapt să se întâmple și 
pe mai departe, astfel încât întregul corp să se poată relaxa... 
să se poată relaxa, să se poată relaxa complet“. 


Jones (2014, p. 39) este de părere că înainte de a trece la inducția 
hipnotică terapeutul va trebui să culeagă informații de la client, infor- 
maţii din care să reiasă dacă acesta din urmă a mai fost hipnotizat. 
În caz afirmativ, subiectul va puncta care a fost conţinutul transei 
favorite pe care a trăit-o. În timpul acestei discuții, clientul va retrăi 
acea stare și va putea fi pregătit să intre din nou în transă. . 

Instructajul administrat clientului va îmbrăca următoarea formă 
(Jones, 2014, p. 39): 


„Pe măsură ce îţi amintești de experiența de relaxare plăcu- 
tă pe care ai trăit-o atunci, permite ochilor tăi să se închidă, -» Și 
atunci când ochii tăi s-au închis, retrăiește ce ai simţit în 
momentul în care te relaxai profund şi ai intrat în transă. Pe 
măsură ce te relaxezi tot mai mult, vei fi absorbit de experiența 
plăcută amintindu-ți ce ai trăit atunci, ce ai văzut atunci... cu 
ochii minţii... ce ai auzit atunci... Odată cu fiecare expirație te 
vei cufunda tot mai mult în starea de relaxare... lăsându-te con- 
dus de vocea mea... care te va ajuta să intri într-o stare de rela- 
xare tot mai profundă, tot mai odihnitoare, tot mai adâncă... 

Cuvintele mele te vor ajuta să accesezi resursele tale interi- 
oare, să dezvolţi și să perfecționezi diferite abilități... In timp 
ce auzi vocea mea, te relaxezi tot mai mult... şi inconştientul 
tău va înțelege semnificația ascunsă a vorbelor mele. Eu nu știu 
dacă te vei relaxa tot mai mult, odată cu fiecare expirație, sau 
odată cu modulaţiile vocii mele, sau odată cu pauzele dintre 
cuvinte...“ 


În cazul în care clientul afirmă că nu a mai fost hipnotizat şi că 
nu a mai practicat niciun exercițiu de relaxare, terapeutul îi explică 
subiectului la ce să se aștepte, afirmând faptul că transa seamână cu 
reveria diurnă. În timpul acesteia subiectul va fi deplin conștient și 
va auzi tot ce se petrece în jurul său. : 

Prezentăm mai jos un scenariu de inducţie pentru această catego- 
rie de subiecţi, adaptat după Jones (2014, p. 40): 


Inducţia hipnotică 


„Aşază-te confortabil pe fotoliu și permite ochilor tăi să se 
închidă. Îți voi explica acum la ce anume trebuie să te aştepţi. 
Sunt sigur că au fost momente în viaţa ta în care ai visat cu 
ochii deschiși. In acele momente mentalul tău derula imagini, 
gânduri, experienţe. 

Pe măsură ce îți aminteşti acele momente, începi să te rela- 
xezi tot mai mult, intrând într-o stare de relaxare profundă, 
odihnitoare. Auzi vocea mea și ești pe deplin conștient de gân- 
durile, imaginile sau cuvintele care îţi trec prin minte. 

Pe măsură ce auzi vocea mea, începi să te simţi ca atunci 
când erai la școală... şi în timp ce profesorul preda, gândul tău 
zbura şi după un timp constatai că nu ai fost atent la lecţie... 
Mulţi oameni trăiesc această stare de relaxare în care își amin- 
tesc unele lucruri și uită altele... iar tu îţi vei aminti ceea ce este 
important pentru tine... și vei uita tot ceea ce nu este impor- 
tant... 

Relaxarea vine de la sine... fără a te strădui să intri în 
transă și chiar fără să-ți dai seama. Vei trăi o stare de transă 
unică, specifică pentru tine, bazată pe experienţele tale de 
viață. Vei intra în transă fără efort, ori de câte ori vei dori să 
faci acest lucru, ca atunci când visai cu ochii deschişi, cufun- 
dându-te tot mai mult în starea ta, fiind absorbit de experi- 
ențele trăite. 

Cu ochii tăi pe deplin închiși te vei putea bucura de momen- 
tele plăcute de liniște și relaxare, în timp și inconştientul tău se 
va pregăti să intre într-o stare de transă profundă în care vei 
accesa acele resurse interioare necesare atingerii obiectivelor pe 
care le-am stabilit împreună. Atunci când oamenii se relaxează 
și intră în transă, ei observă modificări ale ritmului respirator... 
la unele persoane respiraţia se accelerează la început și apoi 
devine mai lentă, mai liniștită în timp... la alții calmarea respi- 
rației se produce treptat... în timp ce se relaxează tot mai 
mult... 

În timpul relaxării muşchii se destind, fața devine mai nete- 
dă, musculatura corpului se află într-o stare de destindere con- 
fortabilă... Corpul este odihnit și refăcut, iar după ce revin din 
starea de relaxare oamenii se simt revigorați și odihniți... 

În timp ce te pregătești să te relaxezi și să intri în transă, 
mă întreb ce alte efecte benefice vei obţine în urma acestei 

stări... Pe măsură ce te relaxezi tot mai mult, mentalul tău va 
călători determinându-te să trăieşti tot mai multe experiențe 
interesante... şi utile... și indiferent ce astfel de experiențe vei 
trăi, eu te voi însoţi... voi fi alături de tine... în timp ce ești 
relaxat... odihnit...“ 


2.3. Tehnici de adâncire a transei 
(modele adaptate după Lynn și Kirsch, 2011, p. 63) 


„Eu voi număra acum de la 1 la 10 şi, odată cu fiecare număr, 
veţi intra într-o stare de transă (relaxare) tot mai profundă, tot 
mai adâncă, tot mai profundă, într-o stare în care vă veți putea 
atinge obiectivele şi veți putea trăi acele stări pe care doriți să 
le trăiţi... 

1 ...vă cufundați într-o stare de relaxare tot mai adâncă, tot 
mai profundă... tot mai relaxat... tot mai profund relaxat... tot 
mai profund relaxat... tot mai profund relaxat... 

2 ...sunteţi tot mai relaxat... tot mai relaxat... tot mai pro- 
fund relaxat... 

3, 4 ...tot mai profund relaxat... oare nu ar fi plăcut să alu- 
necaţi într-o stare de relaxare tot mai profundă, să vă simțiți tot 
mai profund relaxat? 

5, 6 ...vă simţiți tot mai profund relaxat, starea de relaxare 
este tot mai adâncă, tot mai profundă, tot mai odihnitoare... vă 
simţiţi tot mai profund relaxat, în deplină siguranţă... 

7 ...și mai profund relaxat, tot mai profund relaxat, astfel 
încât puteți trăi orice experienţă doriţi să trăiţi... este interesant 
să descoperiți cât de plăcută este starea de relaxare profundă. “ 
sau poate nu doriți să vă gândiţi la cât de profundă şi plăcută 
este această stare, această relaxare profundă care apare de la 
sine, natural, fară niciun fel de efort... 

8, 9, 10... sunteţi într-o stare de relaxare foarte profundă, 
foarte adâncă... profundă... adâncă... odihnitoare... | 

Odată cu fiecare expirație starea de relaxare devine tot mai 
profundă, tot mai odihnitoare...“ 


Inducţia hipnotică 


Ridicarea și coborârea brațului 


„Stai aşezat comod în fotoliu, pe deplin relaxat. La un 
moment dat, eu voi ridica ușor brațul tău drept (terapeutul va 
ridica braţul stâng al clientului pentru a produce confuzie). Brațul 
tău va fi atât de moale și greu ca și cum ar fi un prosop îmbibat 
cu apă, iar atunci când îl voi lăsa să cadă pe coapsa ta, te vei 
relaxa de două ori mai profund... sau poate de patru ori mai 
mult... (Terapeutul lasă brațul clientului să cadă. Dacă terapeutul 
percepe faptul că subiectul îi vine în întâmpinare, îi va spune din nou: 
„Lasă braţul tău să devină greu și moale ca un prosop îmbibat 
cu apă...) 

Pe măsură ce brațul tău coboară către coapsă... intri într-o 
stare de relaxare tot mai adâncă, tot mai profundă, iar atunci 
când braţul atinge coapsa, vei intra într-o stare de relaxare și 
mai adâncă... și mai profundă... (Terapeutul va ridica braţul cli- 
entului şi apoi îl va lăsa să cadă de 3-4 ori). 

Pe măsură ce brațul tău se ridică şi coboară, vei intra într-o 
stare de relaxare tot mai profundă, tot mai adâncă, tot mai 
odihnitoare. Odată cu fiecare expirație, te relaxezi tot mai mult, 
devii tot mai receptiv la sugestii, cufundându-te într-o stare de 
relaxare, tot mai profundă, tot mai profundă...“ 


Metafora ascensorului 


„Eşti aşezat confortabil în fotoliu. Corpul tău este calm și 
relaxat. Inspiri și expiri lent, cu expirația ușor prelungită. 
Imaginează-ţi acum că te afli în fața unui ascensor care este 
oprit la etajul 7, un ascensor cu care vei cobori la parter; pe 
măsură ce vei cobori cu liftul, starea ta de relaxare se va adânci 
tot mai mult, tot mai mult. Te întrebi cum arată cabina liftului, 
dacă are sau nu oglindă, unde sunt plasate butoanele, cum este 
luminat, ce fel de sunete se aud... 

Mă întreb ce senzații şi trăiri poți avea atunci când cobori cu 
liftul spre o stare de transă tot mai profundă... Cobori tot mai 
adânc în profunzimile inconștientului tău, cobori etaj după etaj, 
spre o stare de relaxare tot mai profundă, tot mai adâncă... 
Cobori în ritmul tău personal etaj după etaj, cobori într-o stare 

de relaxare tot mai profundă, tot mai odihnitoare... (pauză un 
minut). 

Mă întreb oare ce vei observa la etajul 6, la etajul 5, la etajul 
4, la etajul 3, ce vei descoperi la etajul 2 sau la etajul 1, în timp 
ce te îndrepţi către parter. În timp ce cobori, permite inconști- 
entului tău să se pregătească pentru schimbarea care va urma... 
şi pe care mentalul tău conștient nu o cunoaște încă. Coboară 
etaj cu etaj... până la parter... în timp ce te relaxezi tot mai 
mult, tot mai mult. 

Atunci când ajungi la parter și ieși din lift, pătrunzi într-o 
cameră minunată, unde se va produce schimbarea pe care o 
aştepţi. Mă întreb cât de curios vei fi să afli despre această 
schimbare... pe care doar inconştientul tău, care ţi-a fost tova- 
răș de călătorie, o cunoaște“. 


Adâncirea transei prin utilizarea pauzelor 


„Eşti calm, liniştit, relaxat. Este bine așa. Eu voi păstra tăce- 
rea pentru o vreme... în timp ce tu te cufunzi într-o stare de 
relaxare tot mai profundă, tot mai odihnitoare... Poate vei fi 
curios să afli cât de profund vei putea să te relaxezi... folosind 
pauzele dintre cuvintele mele, momentele de tăcere... Vei 
observa faptul că te relaxezi tot mai profund, tot mai profund, 
în timp ce eu voi păstra tăcerea pentru câteva minute... astfel 
încât să te bucuri de tot timpul de care vei avea nevoie... pen- 
tru a te lăsa total absorbit de starea de relaxare profundă... 
stare potrivită pentru a iniția schimbarea, pentru a descoperi 
lucruri noi...“ 


Tehnica treptelor 
(Jones, 2014, pp. 61-64) 


„Stai foarte liniștit și relaxat și vizualizezi cu ochii minții o scară 
compusă din 10 trepte... și odată cu fiecare treaptă te vei cufunda 
într-o stare de relaxare și mai profundă... şi mai odihnitoare... 

10 — Odată cu fiecare treaptă te cufunzi tot mai mult într-o 
stare de relaxare profundă... 9 ...intră într-o stare de relaxare 
de două ori mai profundă decât cea pe care a avut-o până 
acum... 8, 7... cobori tot mai mult spre o stare de relaxare și 

mai adâncă, odată cu fiecare expirație... 6... intri în starea de 
relaxare tot mai profundă, 5... acordând permisiunea inconști- 
entului tău să găsească cea mai bună cale de a te ajuta să intri 
într-o transă profundă, tot mai profundă... 4... permițând aten- 
ției tale să se lase absorbită de experiențele trăite... 3... mai 
cobori o treaptă și încă o treaptă fiind tot mai absorbit de expe- 
“iența relaxării... 2... lași mintea ta să călătorească și să vise- 
ze... în timp ce inconştientul se va concentra asupra a ceea ce 
este important de schimbat... 1... intri în starea de relaxare, de 
transă profundă și vei fi pregătit în maniera ta unică să faci 
schimbările de care ai atâta nevoie...“ 


2.4. Pregătirea clientului pentru următoarele ședințe 


Această pregătire se realizează prin intermediul unor sugestii 
posthipnotice. Sugestiile de acest tip au menirea de a scurta durata 
inducției hipnotice. 

Prezentăm mai jos un set de sugestii posthipnotice adaptat după 
Lynn şi Kirsch (2011, p. 64): 


„Pe rnăsură ce practici relaxarea, răspunsul tău la inducția 
hipnotică se va îmbunătăți. Ori de câte ori practici relaxarea, îi 
este tot mai ușor să te relaxezi, să intri mai rapid și mai ușor 
într-o stare de relaxare profundă, tot mai profundă... vei putea 


iad tot mai uşor, tot mai rapid într-o stare de relaxare profun- 
(ti 


+ Tehnica stabilirii ancorelor 

Ancorele psihologice reprezintă asocieri între o amintire și o stare 
afectivă care au însoțit respectiva situație. 

Lankton (1980) subliniază faptul că ancora reprezintă un stimul 
care evocă un model de comportament la subiect. Terapeutul îl va 
ghida pe client să asocieze în mod deliberat un stimul cu o amintire 
din trecut. Acest stimul poate fi reprezentat de o atingere, un sunet 
sau o imagine. Obiectivul acestei tehnici constă în retrăirea unei 


anumite stări afective atunci când acest lucru este necesar pentru 
demersul terapeutic, 

Ancorele pot fi realizate și cu ajutorul unor obiecte care fac apel la 
sugestibilitatea clientului, cum ar fi de pildă talismanele. Una dintre 
cele mai cunoscute metode de stabilire a unor ancore este cea a strân- 
gerii pumnului (Stein, 1963). Clientului i se cere ca în transă hipnotică 
să trăiască în plan mental o situaţie în care s-a simțit foarte bine, 
relaxat și capabil să facă față unei problematici dificile, Această stare 
afectivă este „plasată“ în palma mâinii dominante, iar clientul este 
invitat să strângă pumnul. În acest mod se creează o ancoră pentru 
starea afectivă pozitivă. 

Tehnica se repetă până când subiectul capătă suficientă încredere 
pentru a o folosi și în afara cabinetului de psihoterapie. O altă ancoră 
ar putea fi realizată și prin solicitarea clientului să atingă degetul 
mare cu degetul arătător al mâinii dominante. 

Totodată, tehnica ancorelor se utilizează pentru a implementa 
cele învăţate de client în timpul ședinței în viața reală. Instructajul 
dat clienţilor poate îmbrăca următoarea formă (Lynn și Kirsch, 
2011, p. 65): 


„Mai există în corpul dumneavoastră vreo tensiune, oricât 
de mică, de care aţi dori să vă eliberați? 

În cazul în care a rămas o anumită încordare, o mică tensiu- 
ne în corpul dumneavoastră de care aţi dori să scăpați, pentru 
a vă relaxa complet, strângeţi degetele mâinii drepte și faceți 
mâna pumn. Este bine așa... Strângeți pumnul. 

Scanaţi acum cu ajutorul minţii întregul corp de la creștetul 
capului până la vârful degetelor de la picioare. Conștientizaţi 
orice tensiune care a mai rămas și de care doriţi să vă elibe- 
raţi... pentru că nu mai aveţi nevoie de ea. 

Acum veţi face ceva foarte interesant. Adunați toată acea 
tensiune rămasă în palma dreaptă și faceți ca pumnul să devină 
tot mai puternic. 

Luaţi toată tensiunea și încordarea și transformați-le în forță. 
Aveţi un pumn puternic, plin de forţă... un pumn de forță... 
Această forță pe care o resimțiți vă va reaminti de faptul că ea 
se află în interiorul fiinţei voastre. 

Pe măsură ce desfaceți pumnul, vă eliberați de tensiune. Veţi 
observa că vă puteţi elibera de orice tensiune, de toată tensiu- 
nea din interiorul corpului, de care nu mai aveţi nevoie, şi că 
puteți rămâne puternic, fără să fiți încordat. Spuneţi-vă în gând: 


Inducţia hipnotică 75 


„Forţa este în interiorul ființei mele“ şi, dacă doriți, relaxaţi-vă 
tot mai mult, tot mai mult. 

Intregul corp este relaxat, se simte confortabil, pe măsură ce 
intrați în rezonanţă cu forța din interiorul ființei voastre... forță 
pe care o puteți accesa ori de câte ori aveţi nevoie... cu cât sun- 
teţi mai conștient de această forță interioară, cu atât puteţi 
rămâne mai relaxat, tot mai calm și mai relaxat. 

Acum vă voi învăța cum să procedați pentru a trăi acest senti- 
ment de relaxare și de forță interioară ori de câte ori vă veți dori. 

Vom stabili împreună un semnal, numit ancoră, semnal ce 
vă va reaminti de faptul că puteți fi puternic rămânând în ace- 
lași timp relaxat. Ceea ce trebuie să faceți este să atingeți cu 
degetul arătător degetul mare al mâinii drepte, în loc să strân- 
geți pumnul. 

Este un gest discret pe care nu îl va observa nimeni. Atunci 
când veţi face acest gest, vă veți aminti că puteţi fi puternic, 
rămânând relaxat. 

Veţi obține acest rezultat tot mai ușor și mai rapid odată cu 
fiecare repetare. 

Veţi fi pe deplin treaz, dar veţi rămâne puternic și relaxat 
atunci când veți avea de îndeplinit sarcini importante...“ 


Procedeul ancorării poate fi utilizat și pentru a sugera o stare afec- 
tivă, un gând sau o acțiune carea ar urma să aibă loc în viitor. 

Hammond (1992) sugerează următoarea formă pe care pot să o 
seteze astfel de sugestii: 

„Atunci când simt... voi face...“, spre exemplu: „Atunci când 
voi vedea o persoană fumând, îmi voi aminti că tutunul este otravă 
pentru organismul meu“. 


2.5. Modalităţi de abordare a unor tipologii diferite de subiecți 
(Jones, 2014, pp. 41-42) 


e Clientul analitic, care se bazează pe logică 


„Îţi vei concentra atenţia asupra vorbelor mele și vei înțelege 
semnificația acestora sau poate vei analiza maniera în care 

vorbesc, sau poate vei prefera să te concentrezi asupra fazelor 
procesului de intrare în transă și asupra modului în care starea 
de conștiință se modifică... pe măsură ce trăieşti experiențe noi.“ 


Clientul visător 


„Te poți deconecta și poți visa cu ochii deschiși, lăsând min- 
tea să-ți vagabondeze. În situaţiile de zi cu zi, ceilalți îţi cer să 
fii atent, dar aici poți visa în timp ce asculți vocea mea... 

Nu este necesar să urmezi instrucțiunile mele decât ocazio- 
nal, în timp ce te lași absorbit de experienţele interesante, plă- 
cute, odihnitoare... pe care le trăieşti...“ 


Clientul motivat 


„Pe măsură ce urmărești spusele mele... te relaxezi tot mai 
mult şi te cufunzi într-o stare plăcută, confortabilă, trăind o 
experiență interesantă care te va conduce pas cu pas tot mai 
aproape de obiectivele pe care ţi le-ai propus.“ 


Clientul pasiv (cel care așteaptă să se lucreze asupra lui) 


„Pe măsură ce inspiri și expiri, mă întreb cum lucrează 
această tehnică pentru tine. Eşti de părere că hipnotizatorul tre- 
buie să realizeze toată treaba singur, dar, pe măsură ce te rela- 
xezi, vei constata că fiecare ședință de hipnoză reprezintă un 
demers de colaborare între două persoane... colaborarea noas- 
tră îţi va aduce beneficii și, pe măsură ce lucrezi mai mult, vei 
observa felul în care problemele tale încep să se rezolve tot mai 
ușor...tot mai ușor...“ 


Hipnoterapeutul va lucra cu mentalul inconștient al clientului, 
acesta urmându-i instrucţiunile în timpul și în afara ședințelor de 
psihoterapie, contribuind astfel la acțiunea comună a conștientului 


și inconştientului pentru a atinge obiectivele terapiei. 


Clientul opoziționist 


„Atunci când auzi instrucțiunile mele, nu este nevoie să 
asculți... nu este nevoie să auzi sunetele din jurul tău... nu este 

nevoie să acorzi atenție unor gânduri sau sentimente specifi- 
ce... Nu trebuie să urmezi sugestiile mele... dacă ştii mai bine 
care este calea de a atinge obiectivele care te-au determinat să 
vii aici la cabinet. Nu este nevoie să crezi că acest demers te va 
ajuta să obţii rezultatele dorite... În timp ce asculți vorbele 
mele, vei răspunde în maniera ta specifică pentru a-ți atinge 


- obiectivele sau vei prefera să dai curs instrucțiunilor și sugesti- 


ilor pe care ţi le voi administra...“ 


2.6. Alte tehnici de inducţie hipnotică 
(adaptate după Jones, 2014) 


e O plimbare pe plajă 


„(Pauză 20 de secunde)... Este bine așa... acum, în timp ce 
asculţi vocea mea, inspiri și expiri lent, observând senzațiile pe 
care le ai în timp ce devii tot mai absorbit de cuvintele mele, de 
tonul vocii mele sau de pauzele pe care le fac... Ştii că există 
multe feluri de a te bucura de o plimbare pe plajă, în timp ce te 
cufunzi tot mai mult într-o stare profundă de relaxare... 

Unii oameni preferă să se plimbe cu picioarele goale pe nisi- 
pul moale, simțind modul în care acesta, călduţ, le intră printre 
degete. 

Alţi oameni preferă să se plimbe pe nisipul umed şi răcoros. 
Tu știi pe unde ai dori să te plimbi, cum ar trebui să arate plaja 
perfectă, dacă preferi să te plimbi ziua sau noaptea... cât de 
cald sau răcoare ai dori sa fie... dacă ai prefera să te plimbi pe 
nisip sau pe pietricele. 

Tu știi ce sunete ai vrea să auzi, poate zgomotul valurilor... 
dacă ți-ar plăcea ca plaja să fie pustie sau să auzi vocile oame- 
nilor... sau strigătul pescărușilor. 

Pe măsură ce te relaxezi din ce în ce mai mult intrând într-o 
stare de transă tot mai profundă, vei ști precis ce fel de experi- 
enţă te-ar bucura și pe care ai dori să o trăiești în interiorul 
fiinţei tale. Nu știu dacă preferi să te relaxezi ascultând sunete- 
le şi admirând peisajul sau să te imaginezi plimbându-te efec- 
tiv, în timp ce intri într-o stare de transă tot mai profundă, tot 

mai odihnitoare, sau poate vei trăi senzațiile pe care le ai atunci 
când te plimbi pe plajă (pauză 20 de secunde). Unora le place 
marea agitată, alții preferă marea liniștită, în timp ce altora nu 
le pasă cum este vremea atunci când poartă îmbrăcămintea 
potrivită... 

Pe măsură ce te relaxezi tot mai mult și te lași absorbit de 
experiența pe care o trăieşti în plan mental, inspiri și expiri lent, 
ritmic, așa cum valurile mării se mișcă... înainte şi înapoi... 
lăsând ca plimbarea ta să continue liniștit... relaxant... 

Mă întreb dacă ai observat în depărtare o cabană mică pe 
plajă... pe care nu o cunoști... dar care îţi pare familiară... Pe 
măsură ce te apropii de ea... te cufunzi într-o stare de relaxare 
tot mai profundă... tot mai adâncă... Atunci când ai ajuns la 
ușa cabanei, devii curios să afli ce este în interior... (pauză 20 de 
secunde). 

Atunci când te simți pregătit, deschizi ușa, intri și găsești un 
hamac comod, moale, pe care nu l-ai mai văzut până acum, dar 
care îți pare foarte familiar și care te invită să te așezi... te așezi 
comod în hamac și te relaxezi... în timp ce devii tot mai recep- 
tiv la sugestiile și ideile care te vor ajuta să obţii ceea ce ţi-ai 
propus... în timp ce te relaxezi tot mai mult... odată cu fiecare 
expiraţie...“ 


O excursie în pădure 


„(Pauză 20 de secunde)... Este bine aşa... În timp ce asculți 
cuvintele mele, te așezi comod în fotoliu, inspiri și expiri lent, 
liniștit. 

Pe măsură ce auzi vocea mea, inspiri și expiri lent și liniș- 
tit... observi toate senzațiile din corpul tău și te lași tot mai 
mult absorbit de sunetul vocii mele și de pauzele dintre cuvin- 
te... În timp ce asculți vocea mea, îţi imaginezi că te plimbi 
printr-o pădure. Unii oameni își amintesc experienţele trecute, 
își imaginează locuri familiare, în timp ce alții preferă să se 
imagineze în locuri unde nu au mai fost niciodată. Odată cu 
fiecare expirație te lași tot mai mult absorbit de plimbarea prin 
pădure... conștientizând sunetele, ciripitul păsărilor, admirând 
copacii, frunzele... Eu nu ştiu când vei începe să-ți imaginezi 
că te plimbi prin pădure în timp ce intri într-o stare de relaxare 

tot mai profundă, tot mai adâncă. În timp ce asculți vocea mea, 
îți imaginezi că te plimbi prin pădure... relaxându-te tot mai 
mult... tot mai mult... 

Pășeşti pe covorul de frunze şi iarbă, observi pământul pe 
care calci, pas cu pas. Remarci culoarea copacilor, trunchiurile 
închise la culoare... coroana de frunze verzi și galbene, observi 
tumini și umbre, razele soarelui care se strecoară printre cren- 
gile răsfirate. 

Adierea ușoară a vântului îți mângâie fața în timp ce te rela- 
xezi tot mai mult, ascultând simfonia pădurii de argint. Este 
surprinzător cum unii oameni descoperă repede ce uşor este să 
te lași absorbit de experiența minunată pe care ţi-o oferă plim- 
barea prin pădure... cu sunetele, luminile și umbrele, și între- 
gul univers al acesteia... 

Te lași tot mai mult absorbit de sunete, miresme, lumini şi 
umbre, forme, pe măsură ce intri într-o stare de relaxare tot mai 
profundă... 

In timp ce te plimbi prin pădure, mă întreb dacă vei observa 
un izvor care susură la o oarecare distanță. Mă întreb ce te va 
frapa cel mai mult la acel izvor... şi când te vei hotări să mergi 
pe firul apei până vei ajunge la o peşteră... care ţi se pare fami- 
liară și prietenoasă și pe care nu ai mai văzut-o până acum 
(pauză 30 de secunde). Intri în peşteră, unde descoperi un jilț pe 
care nu l-ai mai văzut, dar care ți se pare comod și primitor. 
Eşti tot mai atras de acel jilţ în care te aşezi comod, cufundân- 
du-te într-o stare de relaxare profundă și odihnitoare... în timp 
ce te întrebi ce se va mai întâmpla de-acum încolo. Simţi nevo- 
ia să închizi ochii și să intri într-o stare de relaxare tot mai pro- 
fundă, tot mai odihnitoare...“ 


Vizită la o galerie de artă 
(scenariu adaptat după Jones, 2014, pp. 45-46) 


„Aşază-te comod în fotoliu, cu capul sprijinit de spătar și 
mâinile pe braţele fotoliului. Inspiră și expiră calm, liniştit, cu 
expirația ușor prelungită. Acordă atenţie inspirației şi expirați- 
ei, senzațiilor pe care le simţi în corpul tău. 

Fii atent la vocea mea, lăsându-te absorbit de tonul meu, de 
pauze, de modulațiile vocii care se adresează inconştientului 

tău şi, în timp ce asculți ceea ce îți vorbesc, realizezi faptul că 
ai pătruns într-o galerie de artă. Pe măsură ce înaintezi, observi 
că atmosfera devine tot mai calmă, tot mai relaxată. În timp ce 
privești diferitele opere de artă, remarci că acestea îți produc 
diverse stări afective și au pentru tine diverse semnificații... 

Contempli o sculptură și înţelegi faptul că aceasta a fost 
doar o bucată de piatră, în care artistul a intuit viitoarea operă 
de artă, a ştiut cum să o taie și să o șlefuiască, ce porțiuni să 
înlăture pentru a crea... opera de artă. 

Picturile pe care le contempli au diverse semnificații pentru 
tine și, pe măsură ce înaintezi în galeria de artă, te întrebi ce 
tablou te va impresiona mai mult, ce tablou va avea legătură cu 
trăirile tale. Vei înțelege semnificația multor tablouri... înainte 
de a alege acel tablou care te reprezintă cel mai bine... şi, pe 
măsură ce inspiri şi expiri, liniștit, contemplând tablourile, 
vocea mea nu se va mai auzi pentru un timp, astfel încât vei 
putea explora cât vrei galeria de artă. Atunci când vei auzi din 
nou vocea mea, vei fi pregătit să pătrunzi în acel tablou pe care 
l-ai ales, unde vei observa un fotoliu sau un șezlong comod şi 
familiar, pe care nu l-ai mai văzut niciodată, dar care îţi este 
atât de cunoscut (pauză de un minut). 

Vei fi pregătit să pătrunzi în tabloul ales și mă întreb cum te 
vei simţi... Unii oameni simt cum se cufundă tot mai adânc 
într-o stare de relaxare profundă, alții trăiesc diferite stări afec- 
tive, în timp ce alții nici un sesizează... faptul că s-a modificat 
ceva. 

În timp ce pătrunzi în interiorul tabloului ales, mă întreb 
oare unde se va afla acel fotoliu... mă întreb dacă vei sesiza 
acele senzații... asociate cu fotoliul comod și familiar și, în timp 
ce îți acorzi câteva minute de relaxare... în fotoliul comod... 
pleoapele tale sunt închise și simți cum te cufunzi tot mai 
mult... și mai mult... într-o stare de vis.“ 


Inducţie prin ridicarea și mișcarea brațului 
(adaptare după Jones, 2014, pp. 47-48) 


„Stai aşezat în fotoliu și, în timp ce asculți vocea mea, 
inspiri şi expiri lent și liniștit, atent la toate senzațiile pe care 
le simți, fiind absorbit tot mai mult într-o stare de relaxare 

profundă și odihnitoare... Într-un minut mă voi apropia și voi 
ridica ușor brațul tău drept şi, atunci când simţi cum braţul 
tău se ridică, lasă mintea ta să vagabondeze... (terapeutul va 
ridica brațul clientului, atât de uşor încât acesta să nu fie pe deplin 
conştient că ridică singur brațul și cât de mult contribuie celălalt la 
mişcare). 

Pe măsură ce te relaxezi tot mai profund, intrând într-o stare 
de relaxare tot mai adâncă, tot mai profundă (ferapeutul va cobo- 
rî uşor brațul clientului), vei simți cum braţul tău devine tot mai 
greu și coboară... apoi brațul tău se deplasează spre dreapta 
(terapeutul va imprima brațului clientului o mişcare spre stânga) şi 
coboară tot mai mult, tot mai mult, se deplasează spre dreapta 
(terapeutul îl va conduce spre stânga), se ridică (se imprimă mişcarea 
de coborâre), apoi coboară, merge spre dreapta, apoi spre stânga, 
coboară tot mai mult, se deplasează spre dreapta (terapeutul îl 
dirijează spre stânga), apoi spre stânga (terapeutul îl dirijează spre 
dreapta), coboară, coboară tot mai mult, până când atinge coap- 
sa... Atunci când simţi că braţul tău a atins coapsa, observi cu 
ochii minţii un șezlong moale și comod pe care nu l-ai mai 
văzut până acum. (Terapeutul va plasa uşor brațul clientului pe 
coapsă). 

Te îndrepți spre şezlongul moale... în care te instalezi 
comod... simțind nevoia să te cufunzi într-o stare de relaxare 
profundă, să te lași purtat pe aripile unui vis minunat.“ 


Inducție hipnotică prin închiderea și deschiderea ochilor 
(Jones, 2014, p. 50) 


„Stai comod pe acest fotoliu... (pauză 20 de secunde). Este 
bine așa... la un moment dat îţi voi cere să deschizi ochii și 
să fixezi un punct pe perete la nivelul privirii tale și să-l 
fixezi cu toată atenţia, fără să clipești. Fixează acel punct cât 
poţi de mult... în timp ce faci acest lucru, corpul tău începe 
să se relaxeze de la sine, pe măsură ce fixezi acel punct fără 
să clipești. 

Eu voi număra de la 3 la 1 și, atunci când voi ajunge cu 
numărătoarea la 1, ochii tăi se vor închide și vei intra într-o 
stare de relaxare și mai profundă, și mai odihnitoare, iar 
atunci când voi număra de la 1 la 3, ochii tăi se vor deschide 

din nou şi vei continua să fixezi punctul pe care l-ai ales. Ori 
de câte ori voi număra de la 3 la 1, ochii tăi se vor închide din 
nou și vei pătrunde într-o stare de relaxare și mai profundă și 
mai adâncă... 

Pe măsură ce realizezi aceste acțiuni, vei învăţa cum să faci 
singur acest lucru, intrând într-o stare de relaxare tot mai adân- 
că... în situaţiile viitoare când te afli într-un loc liniștit şi sigur. 
Numărând de la 3 la 1 şi auzind cu urechile minţii vocea mea, 
ochii tăi se vor închide, iar atunci când voi număra de la 1 la 3, 
vei fixa din nou cu privirea punctul ales. 

Fixează acum din nou cu privirea punctul ales, sesizând fie- 
care detaliu, fiecare amănunt, culoarea, contrastele, textura, 
acordând toată atenţia punctului ales, iar atunci când voi 
număra din nou de la 3 la 1, ochii tăi se vor închide din nou 
(terapeutul va număra rar, urmărind ritmul respirator al clientului) 
şi vei intra într-o stare de relaxare tot mai profundă, tot mai 
adâncă. Se vor relaxa pleoapele, mușchii feței, ai gâtului, ume- 
rii... se vor relaxa brațele, toracele, abdomenul, spatele, coap- 
sele, gambele, labele picioarelor... 

Te vei relaxa tot mai profund, tot mai adânc... odată cu fie- 
care respirație (pauză 20 de secunde). Îţi vei imagina că te afli într 
un loc plăcut, odihnitor... 

Acum voi număra din nou de la 1 la 3 și vei deschide ochii, 
fixând punctul ales și devenind tot mai atent la ceea ce vizuali- 
zezi, la ceea ce auzi, la ceea ce simți... atunci când voi număra 
din nou de la 3 la 1, ochi tăi se vor închide și vei intra în starea 
de relaxare adâncă, plăcută, odihnitoare... revăzând cu ochii 
minţii locul tău plăcut, unde te simți pe deplin relaxat, liniştit, 
în siguranță. 

Simţi cum se relaxează pleoapele, obrajii, maxilarele, ceafa, 
gâtul, umerii, braţele, toracele, abdomenul, picioarele (40 de 
secunde pauză). 

Te cufunzi tot mai mult... într-o stare de relaxare tot mai 
profundă... mai adâncă, mai odihnitoare... pe măsură ce asculți 
vocea mea, te relaxezi tot mai mult, tot mai mult, vizualizând 
cu ochii minţii o cameră liniștită... unde se află un pat moale și 
comod pe care nu l-ai mai văzut niciodată, dar care pare atât de 
familiar... 

Iar atunci când te vei simţi pregătit, te vei așeza comod în 
acel pat, te vei simți atât de relaxat, atât de confortabil, în depli- 
nă siguranţă... relaxat... liniștit... alunecând tot mai mult într-o 
stare de relaxare profundă... lăsându-te purtat pe aripile unor 
imagini minunate...“ 


Capitolul III 
Strategiile hipnoterapiei 


3.1. Strategii utilizate în hipnoză 


Brann, Owens și Williamson (2015, p. 123) sunt de părere că, deşi 
problema pentru care clientul s-a prezentat la terapie pare clarifica- 
tă în timpul interviului clinic, adesea este vorba despre o evaluare 
făcută în termeni raționali, fapt ce nu reprezintă de cele mai multe 
ori esența acesteia. 

Clientul va trebui să fie ajutat de către terapeut să-și interogheze 
propriul subconștient în legătură cu ceea ce simte referitor la pro- 
blema sa. În această situaţie i se poate cere clientului aflat în transă 
hipnotică să îşi imagineze un calculator care se află în creierul său, 
să acceseze centrul de comandă al acestuia, care poate să-i „spună“ 
în ce constă problema sa. 

Odată precizată natura acesteia, urmează stabilirea cauzelor, pre- 
cum și a modalităților de soluționare. 

Atunci când cauzele problemei nu sunt cunoscute, se recomandă 
utilizarea unor strategii de dezvăluire (Brann, Owen și Williamson, 
2015). 

Acestea pornesc de la premisa că mentalul inconștient ştie care 
este evenimentul de viață ce a generat problema-simptom. 

Terapeutul trebuie să țină seama de faptul că aceste evenimen- 
te au un caracter traumatizant și de aceea este necesară inducerea 
la subiect a unui anumit grad de disociere, pentru a-l proteja pe 
acesta de o nouă traumă, atunci când retrăiește amintirea dure- 
roasă. 

Catharsisul care poate avea loc în astfel de situații poate fi atât de 
intens, încât pare dificil de controlat. Clientul poate trăi senzaţii de 
sufocare, poate să plângă, să transpire, să tremure etc. 

În cazurile rare în care clientul iese în mod spontan din transă, tera- 
peutul va reinduce transa și va da sugestii de reinstalare a stării de calm. 

Aceste fenomene apar mai ales la supraviețuitorii unor situații 
traumatice foarte puternice. Catharsisul reprezintă un element 
important în cadrul demersului de vindecare, dar, dacă nu este bine 
controlat, clientul se va simți şi mai traumatizat. În cazul în care 
catharsisul (abreacția) se declanșează, terapeutul trebuie să-şi păs- 
treze calmul și să administreze sugestii de tipul următor: „Este bine 
așa! Lasă lacrimile să curgă... lasă aceste emoții să iasă la lumină, 
știind că te afli în deplină siguranţă, aici și acum“. 

Din fericire, majoritatea acestor reacții de descărcare emoțională au 
un caracter moderat, dar şi în aceste situații terapeutul trebuie să mani- 
feste multă înțelegere şi empatie. Amintirile cu conţinut traumatizant 
au cel puțin trei componente care pot să iasă la suprafață împreună 
sau separat: componenta vizuală (uneori şi auditivă), senzațiile fizice și 
reacțiile de tip emoțional. Acestea din urmă includ teamă, culpabilitate, 
rușine sau sentimente de vulnerabilitate şi lipsă de speranţă, toate ocu- 
pând cel mai important loc în cadrul demersului terapeutic. 

Uneori, stările emoționale pot să iasă la iveală fără a fi descoperite 
cauzele care au condus la apariția acestora. Catharsisul însă nu este 
afectat, și simptomele pot fi ameliorate sau vindecate. 

În majoritatea situațiilor terapeutice, fenomenele de descărcare 
emoțională nu se produc în mod firesc și terapeutul este cel care îl 
ajută pe client să descopere încărcătura emoțională specifică unor 
evenimente trecute care au condus la apariţia și menţinerea proble- 
melor prezente. 

Autorii menţionaţi mai sus (Brann, Owens și Williamson, 2015) 
ne prezintă câteva procedee ce pot fi utilizate în situațiile descrise 
anterior: 


+ Metafora calculatorului 
Se utilizează mai ales la acei clienţi cărora li s-a explicat modul în 
care funcționează hipnoza prin analogie cu un calculator. 
După inducția hipnotică se administrează clientului instructajul 
următor (adaptat după Brann, Owens și Williamson, 2015, p. 125): 
„Imaginaţi-vă că ați devenit tot mai mic, din ce în ce mai mic, 
atât de mic încât ați putut pătrunde în mintea dumneavoastră. 
Aici se găsesc tot felul de lucruri... toate amintirile dumnea- 
voastră... toate stările afective pe care le-aţi trăit..., dar cel mai 

important lucru este cabina unde se află panoul de comandă... 
Eu nu știu cum arată această cabină de comandă a dumneavoas- 
tră, dar voi continua să vorbesc ca și cum aceasta ar semăna cu 
pupitrul căpitanului din serialul Star Trek. Butoanele de coman- 
dă și control se află la îndemâna degetelor dumneavoastră... 
ecranul se află în fața ochilor dumneavoastră... 

Toate manetele sunt la îndemâna dumneavoastră. Cabina de 
comandă și control poate arăta așa cum doriți. Acţionaţi moto- 
rul de căutare și cereți-i să identifice problema dumneavoas- 
tră... găsiți toate informațiile de care aveți nevoie... când a apă- 
rut prima dată... ce anume a generat problema respectivă... 
Spuneţi-mi tot ce aţi găsit, indiferent de cât de absurd sau lipsit 
de importanţă vi se pare...“ 


Studiu de caz 

Denisa, în vârstă de 26 de ani, absolventă a Facultății de Științele Comunicării, a 
fost angajată ca purtător de cuvânt la o instituţie de stat. Clienta este o persoană 
prezentabilă, inteligentă, cultivată, dar foarte anxioasă, fapt ce îi creează mari 
dificultăți în îndeplinirea obligaţiilor de serviciu. Ea suferă și de tricotilomanie, 
rotindu-și șuvițele de păr pe degete și, când este nervoasă, are tendinţa să și le 
smulgă. 

Acest tic a apărut încă din copilărie, iar prietenul ei i-a spus că face acest lucru 
de multe ori și în timpul nopții. Clienta a fost trimisă la cabinetul de psihoterapie 
de către un psiholog clinician. Hipnoterapeutul, după ce a aplicat inducția 
hipnotică și adâncirea transei, i-a cerut Denisei să intre în cabina de comandă a 
calculatorului din mintea sa. 

Ea a interogat calculatorul despre cauza problemei sale. Denisa a afirmat că a 
primit ca răspuns numele fratelui ei. Din interviul clinic a rezultat faptul că fratele 
clientei a decedat la vârsta de 1 an şi jumătate din cauza unei viroze, în acea 
perioadă clienta având vârsta de 3 ani. La scurt timp după această întâmplare 
nefericită, Denisa a început să se teamă că ea sau alți membri ai familiei ar putea 
muri. Ea a început să doarmă tot mai puțin şi mai agitat, tot atunci începând să-și 
smulgă șuvițe de păr pentru a rămâne trează și a nu fi luată prin surprindere de 
vreun pericol. 


Metafora camerei unde se ascunde problema 
(Brann, Owen și Williamson, 2015 p. 126) 


Această metodă se utilizează mai ales în cazul în care problema 
clientului este foarte clar definită, spre exemplu în cazul unei fobii. 


Instructajul administrat îmbracă următoarea formă: 

„Instalaţi-vă în poziţia de relaxare, așezat comod pe fotoliu, 
cu capul și braţele sprijinite pe spătarul și braţele fotoliului. 
Închideți ochii, relaxaţi tot corpul și, pe măsură ce vă relaxaţi 
tot mai profund, concentrați-vă atenția asupra respirației. 
Inspiraţi și expiraţi lent, calm, cu expirația prelungită. 

Odată cu fiecare expirație vă relaxaţi tot mai profund... tot 
mai adânc... 

Acum imaginați-vă cum pătrundeți într-o clădire cu mai 
multe etaje... care reprezintă mentalul dumneavoastră. Vă 
plimbaţi pe coridoare, coborând etaj după etaj, în profunzimea 
minții dumneavoastră... coborâți tot mai mult, depășind zone- 
le în care se află regulile stricte, imperativele categorice (trebuie 
neapărat)... şi ajungeţi undeva în adâncul minții dumnea- 
voastră... unde se află o încăpere în care se găsește problema 
dumneavoastră... putem să numim această încăpere: încăperea 
fricilor... sau încăperea fobiilor... 

La un moment dat vă voi cere să pătrundeți în acea încăpe- 
re... Vă simţiţi bine, în deplină siguranţă... Veţi putea privi 
acea problemă, fără ca acest lucru să vă mai tulbure... 

Intraţi acum în încăpere. După ce vom încheia ședința de 
relaxare îmi veți spune ce ați văzut acolo... Amintiţi-vă în ace- 
lași timp că sunteți în deplină siguranţă...“ 


În cazul în care clientul afirmă faptul că este prea întuneric și 
nu vede nimic, terapeutul poate să-i sugereze să își imagineze cum 
aprinde lumina sau cum folosește o lanternă. În această situație, cli- 
entul va putea explora în deplină siguranţă tot ceea ce se află în acea 
„încăpere“. 


Studiu de caz 

Mihaela, o juristă în vârstă de 39 de ani, are o structură de personalitate de tip 
perfecţionist. Clienta s-a prezentat la psihoterapie pentru anxietate generalizată 
și sindromul colonului iritabil. 

În transă hipnotică i s-a cerut să pătrundă în încăperea cu problema. Când 
a realizat acest lucru, clienta a afirmat că este o încăpere liniștită din casa 
bunicilor, încăpere unde se ducea cu ajutorul imaginaţiei pentru a-și face griji. 
Deoarece tehnica nu a evidențiat nimic semnificativ legat de cauzele problemei, 
terapeutul i-a cerut într-o altă ședință de terapie să își amintească momentul 
în care a pătruns pentru prima dată în încăpere și a început să se îngrijoreze. 

Clienta a relatat faptul că acest lucru s-a petrecut în urmă cu nouă ani, când fiul 
ei a decedat la naștere. 


e Puntea afectivă 

Brann, Owens și Williamson (2015, p. 127) arată că există clienți 
care au dificultăți în a-şi defini problema în cuvinte sau imagini. De 
obicei, acești clienţi relatează aspecte legate de stările afective pe care 
le-au trăit de multă vreme și pe care nu le pot asocia direct cu eveni- 
mentele de viață petrecute. 

În astfel de situații poate fi vorba despre evenimente psihotrauma- 
tizante din trecut care au produs o anumită încărcătură emoțională 
negativă ce însă nu este suficientă pentru a explica starea prezentă. 
Este însă suficient ca un eveniment actual, chiar de mică importan- 
ță, să activeze acele emoții reprimate care să genereze la rândul lor 
simptomele prezente. 

Watkins (1971) propune utilizarea tehnicii „punţii afective“, care 
permite regresia clientului în trecut și scoaterea la iveală a acestor 
conţinuturi emoţionale uitate. 

Se cere clientului aflat în transă hipnotică să trăiască o stare emoți- 
onală legată de un eveniment recent. În continuare, acesta este instru- 
it să utilizeze puntea afectivă pentru a aduce la lumină un eveniment 
trecut care a mai generat o astfel de stare emoțională. 

Adesea se poate ajunge la un lanţ de evenimente care conduc pas 
cu pas la psihotrauma trecută. 

Metafora care se poate utiliza este aceea a unor fișiere dintr-un 
calculator ce sunt conectate între ele, astfel încât o modificare operată 
la un fişier va putea genera modificări la toate celelalte, 


Studiu de caz 

Marta, o profesoară de engleză, suferă de fobie de zbor cu avionul, cu toate că 
în realitate nu zburase niciodată până atunci. Clienta suferă din cauza acestei 
fobii, deoarece nu poate zbura la fiul ei stabilit în Canada. Această clientă nu 
reușea să identifice cauza problemei sale. Terapeutul a indus transa și i-a cerut 
clientei să se întoarcă în timp, la perioada când a apărut pentru prima oară fobia. 
Marta a relatat faptul că imediat după nuntă a fost împreună cu soțul! ei într-un 
parc de distracţii. Când roata în care se aflau s-a oprit brusc, cei doi aflându-se ia 
înălțime, clienta a trăit un atac de panică. 

Metoda „punţii afective” a evidențiat faptul că pacienta a asociat atacul de panică 
atât cu semnalul de îmbarcare de pe aeroport, cât și cu sunetul unui dispozitiv 
de alarmă pe care l-a folosit în camera fiului ei, atunci când acesta avea câteva 

luni. Odată stabilită această conexiune, clienta s-a angajat într-un demers de 
desensibilizare sistematică aplicată în stare de transă hipnotică și s-a eliberat de 
fobia sa în mai puţin de o lună. 


+ Tehnica semnalului ideomotor 

Semnalul ideomotor reprezintă o mișcare involuntară, neconşti- 
entizată, care are menirea de a realiza o comunicare cu instanțele 
inconștiente ale clientului. Această tehnică se utilizează mai ales în 
cazul în care clientul atinge un nivel de transă profundă, în care are 
dificultăți de verbalizare. 

Hipnoterapeutul va stabili împreună cu clientul anumite mișcări 
discrete care să reprezinte semnalele pentru răspunsurile: „da“, „nu“, 
„Nu știu“ sau „nu doresc să răspund“. 

Se induce și se adâncește transa și apoi se comunică în acest mod 
cu clientul. Instructajul administrat poate îmbrăca următoarea formă: 

„Astăzi vom învăţa să comunicăm cu inconştientul tău. Atunci 
când răspunsul este „da“, se va ridica ușor, de la sine, degetul tău 
arătător drept; dacă răspunsul este „nu“, se va ridica ușor degetul 
arătător al mâinii stângi; pentru răspunsul „nu ştiu“, se va ridica 
ușor degetul mic al mâinii drepte, iar pentru răspunsul „nu doresc 
să răspund“, degetul mic al mâinii stângi. 

După inducția hipnotică și adâncirea transei, se comunică astfel: 


T: S-a petrecut acel lucru atunci când aveai 6 ani? 

C: Răspuns ideomotor „nu”. 

T: S-a petrecut acel eveniment atunci când aveai 5 ani? 
C: Răspuns ideomotor „da“. 


3.2. Procesarea psihoterapeutică în hipnoterapie 


În cadrul intervenției psihoterapeutice, odată indentificată 
problema clientului, aceasta necesită rezolvare. Astfel, uneori este 
suficient ca un client să conștientizeze cauza problemei sale, să aibă 
un insight (iluminare) cu privire la aceasta, pentru ca simptomele 
să se reducă. 

În majoritatea situațiilor, acest lucru nu este suficient, fiind nece- 
sară utilizarea unor tehnici specifice de rezolvare de probleme. 

Ewin (2005) propune în acest sens metafora „muzeului personal”, 
ce reprezintă un loc imaginar, unde pot fi stocate amintiri care nu 
mai influențează în mod activ realitatea prezentă. În acest caz i se 
poate cere clientului să apese pe tasta calculatorului său imaginar şi 
să actualizeze programele mentale, astfel încât să înlocuiască vechile 
modalități de răspuns care au fost valabile în copilărie cu unele mai 
noi, specifice vârstei adulte. 

În cazul în care programul care reprezintă problema-simptom a 
fost arhivat sau șters, acesta va fi înlocuit cu un program nou, cu 
conţinut pozitiv. 

Prezentăm mai jos un model de instructaj care poate fi aplicat unui 
client aflat în relaxare sau hipnoză (adaptat după Brann, Owens și 
Williamson, 2015, p. 132): 


„Eşti profund relaxat... profund relaxat. Acum, că ai plasat 
problema ta în muzeul tău personal, ţi-a rămas mult loc liber în 
mintea ta. 

Ai putut să-ți dai seama cât spaţiu și câtă energie emoționa- 
lă ai cheltuit pentru acea problemă. Aș dori să îţi reamintești de 
momentele în care te-ai simţit foarte bine, mulțumit, fericit. Nu 
este nevoie să fie vorba despre ceva deosebit... poate fi o amin- 
tire despre o excursie în natură sau despre o după-amiază liniș- 
tită petrecută în grădina bunicilor. 

Trebuie să alegi un moment în care te-ai simțit cu adevărat 
bine... Fă un semn cu capul atunci când ai reușit să-ți amintești 
acel loc... și acele clipe în care ai trăit sentimentul minunat de 
bucurie, liniște, împlinire. 

Magia hipnozei constă în aceea că poți face foarte multe 
copii ale acelui sentiment plăcut... Aș dori să-ţi imaginezi că 
faci multe copii, multe, multe copii ale acelui sentiment minu- 
nat, atâtea copii până când umpli tot spațiul rămas liber în min- 
tea ta. Când ai reușit acest lucru, fă un semn cu capul. Apasă 
apoi tasta potrivită şi umple tot spaţiul rămas liber cu copiile 
sentimentului plăcut pe care l-ai încercat cândva. Acum senti- 
mentul plăcut se află în mintea ta și este suficient să apeși 
tasta... pentru a-l actualiza“. 


În cazul în care clientul afirmă că nu își aminteşte niciun moment 
în care a trăit o stare de bucurie intensă, terapeutul îi poate da suges- 
tia să-şi amintească acea situație în care s-a simțit cel mai bine. 

e Metafora bătrânului înțelept 

(Brann, Owens și Williamson, 2015, p. 133) 

Această strategie pornește de la ideea că Eul de adult al clientului 
cunoaşte cauzele și natura problemei-simptom și acesta are posibi- 
litatea să controleze și să îndrume Eul de copii care se simte încă 
împovărat de problemă. 

Instructajul administrat clientului este următorul: 


„Relaxează-te tot mai profund, tot mai profund... imaginea- 
ză-ți acum că Eul tău actual, acela care te reprezintă astăzi, 
ego-ul tău înțelept se întoarce în timp și ia legătura cu Eul tău 
de copil, cu cel care erai înainte. Încurajează Eul de copil, spu- 
ne-i că totul este în regulă... Totul va fi bine, vei supraviețui și 
vei merge mai departe... mama și tata sunt alături de tine, sunt 
bine... nu mai trebuie să-ți faci griji...“ 


+ Distrugerea problemei-simptom 

Aflat în transă hipnotică i se poate cere clientului să transcrie pro- 
blema pe un CD și apoi să-l distrugă; să o noteze pe o hârtie pe care 
apoi să o ardă şi să împrăștie cenușa; să o închidă într-un fișet sau să 
o aşeze în nacela unui balon care își va lua zborul. 

După ce clientul a realizat acest lucru, el trebuie să umple spațiul 
rămas liber cu imagini, gânduri și stări afective pozitive. Specialiștii 
avertizează că distrugerea problemei nu echivalează cu rezolvarea, ci 
doar facilitează demersul ulterior de procesare terapeutică. 


+ Metafora locului sacru (adaptat după McCarthy, 2005) 


„Sunteţi profund relaxat, tot mai profund relaxat. Aș dori să 
vă imaginați acum o călătorie pe culoarele minţii voastre, o 
călătorie care vă poartă spre străfundurile minții... Sunt cori- 
doare care duc spre stânga, altele spre dreapta... sunt multe, 
multe uși... La un moment dat ajungeţi la o ușă secretă pe care 
scrie «Locul sacru». 

Această denumire vă trezește multă curiozitate, abia aștep- 
taţi să ajungeţi acolo, la locul unde nu există griji și probleme, 
necazuri, supărare... traumă. Este locul în care vă puteți simți 
liber și fericit, împlinit... relaxat... unde veţi putea trăi o stare 
de pace interioară... 

Pentru a putea trăi această stare va trebui să lăsaţi toate pro- 
blemele la poartă. Deodată realizaţi faptul că aveţi pe umeri un 
rucsac foarte greu... daţi jos rucsacul și observați că este plin cu 
pietre, cu pietre de diverse mărimi și culori... Aceste pietre 
reprezintă grijile și problemele dumneavoastră. Sunt probleme 
care țin de trecut, care vă frământă în prezent sau griji legate de 
viitor. A sosit momentul să goliți rucsacul. 

Examinați piatră cu piatră, examinaţi culoarea, forma, 
greutatea... 

Veţi ști în mod intuitiv ce problemă reprezintă fiecare pia- 
tră... luaţi piatră după piatră şi o plasați în faţa porţii... Unele 
pietre pot fi mai mari şi mai grele decât ați bănuit... altele mai 
ușoare, mai mici. Unele se află acolo în rucsac de mai mult 
timp, altele nu mai au nicio importanţă... 

Acordaţi-vă un timp pentru a goli rucsacul, examinând piatră 
cu piatră... Atunci când ați reușit acest lucru... a sosit timpul să 
pătrundeți în camera sacră, în locul sacru și să vă bucurați de starea 
de calm, liniște, fericire și pace interioară (3 minute de pauză). 

A venit acum timpul să părăsiți încăperea sacră. Observaţi 
din nou pietrele așezate în fața porții. Poate că acum grămada 
de pietre pare mai mică... pentru că unele dintre acestea și-au 
pierdut din semnificație. Au rămas doar acele pietre care repre- 
zintă probleme ce mai sunt importante... probleme trecute, 
prezente, viitoare. 

Numai dumneavoastră ştiţi ce reprezintă aceste pietre și câte 
au mai rămas. Poate că le veţi așeza înapoi în rucsac și ele vor 
continua să vă tulbure... sau poate le veți lăsa acolo, în grămada 
de pietre... sau poate le veți așeza în muzeul vostru personal... 
acolo vor fi probabil plasate acele pietre care reprezintă proble- 
me trecute ce nu pot fi modificate, dar care și-au pierdut impor- 
tanţa și încetează să vă mai tulbure. Nu trebuie să-mi spuneți ce 
ați făcut cu fiecare piatră, numai dacă doriți acest lucru... Părăsiți 
acum locul sacru cu rucsacul mult mai ușor, păstrând o parte din 
starea de calm, liniște și pace pe care ați trăit-o acolo...“ 


+ Metoda descărcării (catharsisului) 

(adaptare după Watkins, 1980) 

Această metodă este adecvată mai ales în cazul clienţilor care 
nutresc puternice sentimente de furie, frustrare sau mânie și pe 

care nu le pot exprima deschis, considerându-le socialmente inac- 
ceptabile. 

Instructajul prezentat clienţilor aflați în transa hipnotică poate 
îmbrăca următoarea formă: 


„În timp ce vă relaxaţi tot mai profund, aş dori să vă imagi- 
nați că mergeţi undeva într-un loc pustiu. Poate fi o zonă mun- 
toasă unde un râu plin de căderi de apă coboară la vale. Vă 
plimbaţi pe malul râului de munte și la un moment dat obser- 
vaţi o piatră mai mare care vă atrage atenția. Imaginaţi-vă acum 
că proiectați toată furia, toată mânia, toată frustrarea în această 
piatră... Aș dori acum să descoperiți o modalitate de a distruge 
acea piatră... poate ați dori să vă imaginați cum sfărâmaţi pia- 
tra cu un ciocan pneumatic... cum o faceți bucățele... bucăți tot 
mai mici, tot mai mici, până când piatra se transformă în praf. 

Atunci când ați reușit acest lucru, faceți un semn cu capul. 
Imaginați-vă acum că luaţi o lopată și aruncați praful în râu. 
Părăsiți locul și mergeţi acum pe malul râului către un alt loc... 
în care veți putea trăi o stare plăcută de liniște, relaxare, odih- 
nă, pace interioară. 

Sunteţi eliberat de sentimentele negative care v-au tulburat 
şi vă puteți relaxa tot mai mult, tot mai profund“. 


Autorul (Watkins, 1980) îi recomandă clientului să se elibereze de 
atâta furie de cât consideră acesta că vrea să scape, și nu neapărat 
de toată furia, mânia sau frustrarea acumulate în timp, și să revină 
din transă abia după ce a reușit să trăiască starea de calm, liniște și 
relaxare profundă. 


e Tehnica imaginației dirijate cu conținut corectiv 

(Brann, Owens și Williamson, 2015) 

Această tehnică se aplică în cazul clienţilor care se prezintă pen- 
tru o simptomatologie de tip somatic ce poate avea sau nu cauze de 
natură psihogenă, cum ar fi: migrenele, sindromul colonului iritabil 
sau durerile cronice. 

Simptomul este vizualizat de către client sub forma unei imagini. 
În cazul în care în transa hipnotică se modifică imaginea respectivă, 
vor suferi modificări atât starea afectivă, cât și simptomul somatic 
asociat acesteia. Clientului aflat în stare de relaxare profundă sau 

transă hipnotică i se cere să-și imagineze că devine tot mai mic și 
realizează o călătorie în interiorul corpului său la locul unde se află 
problema. Acesta va fi invitat să descrie în detaliu modul în care 
arată problema sa și apoi să modifice cu ajutorul imaginației respec- 
tiva problemă. 

Brann, Owens și Williamson (2015, p. 137) descriu cazul clientei 
Lucy care suferea de infertilitate. 

Femeia, în vârstă de 32 de ani, s-a prezentat la cabinet pentru dis- 
menoree, de care suferea de mai multă vreme, deși nu a fost identifi- 
cată nicio cauză organică. Clienta dorea să aibă un copil, astfel încât 
administrarea de anticoncepționale nu era indicată. Aflată în transă 
hipnotică, pacientei i s-a cerut să-și imagineze că pătrunde în zona 
inferioară a abdomenului, în perioada menstruației, şi să vizualizeze 
ce se întâmplă acolo. Clienta a relatat următoarele: „...Este groaznic, 
este murdar, dezgustător, roșu, fierbinte... locul este atât de strâmt 
încât mă sufoc...“ 

Terapeutul i-a administrat următoarele sugestii: „Modifică ceva 
ca să te simţi mai bine... să fie mai răcoare... deschide o fereastră, fă 
curățenie... ai tot timpul... nu trebuie să te grăbești.... 

Spune-mi când ai reușit să realizezi acest lucru... te simţi mai bine 
acum?“ 

În acel moment al terapiei clienta a comentat în mod spontan: „Îmi 
aduc aminte că mama mea spunea că atunci când sunt în perioada 
ciclului menstrual sunt murdară!“ 

Terapeutul a afirmat în continuare: „Nu este adevărat... atunci 
natura pregăteşte organismul tău pentru procreere“. Clienta a răs- 
puns: „Da, este plăcut, cald.... mă simt foarte bine... văd culori fru- 
moase, pline de viață...“ 


e Scenariu sugestiv de întărire a Eului 

Sugestiile de întărire a Eului contribuie la creșterea stimei de sine a 
clientului și îl ajută să aibă un acces mai facil la resursele sale interioare. 

Aceste sugestii pot fi implementate mai ușor în transă hipnotică 
datorită nivelului crescut de sugestibilitate care se atinge în aceas- 
tă stare de către subiect, atunci când activitatea emisferei cerebrale 
stângi responsabile de gândire critică începe să fie mai diminuată. 

Prezentăm mai jos câteva modele de scenarii sugestive pentru 
întărirea Eului, care trebuie să însoțească aproape orice psihoterapie 
realizată cu ajutorul hipnozei. 

Experiența noastră clinică a evidenţiat faptul că aceste sugestii 
au o pondere mai mare la începutul terapiei și tind să se reducă pe 
parcursul derulării acesteia. 


+ Sugestiile de întărire a Eului 
(scenariu adaptat după Vaxman și Hartland, 1989) 


„Sunteţi profund relaxat, atât de profund relaxat, încât men- 
talul dumneavoastră devine tot mai receptiv la spusele mele... 
astfel încât tot ceea ce vă voi spune se va întipări adânc în min- 
tea dumneavoastră, tot mai adânc în zonele inconștiente ale 
minţii dumneavoastră... Vorbele mele se vor întipări adânc în 
inconștient, lăsând urme care nu vor putea fi șterse niciodată... 
Aceste cuvinte vor avea o influenţă tot mai mare asupra modu- 
lui în care gândiţi, asupra modului în care simţiți, asupra 
modului în care acționați. 

Aceste cuvinte vor continua să vă influențeze și atunci când 
nu vă aflaţi aici în cabinet... atunci când sunteți acasă sau la 
serviciu... vor influenţa tot mai mult modul în care gândiţi, 
vorbiţi, acționați. 

Zi după zi, veţi deveni tot mai interesat de ceea ce faceți, atât 
de interesat de ceea ce faceţi, încât mentalul dumneavoastră va 
fi mai puţin preocupat de propria dumneavoastră persoană, de 
problemele sau stările afective pe care le trăiţi... 

Zi după zi veți deveni tot mai calm, tot mai controlat, mai 
liniștit... mintea dumneavoastră va deveni tot mai limpede, tot 
mai clară, tot mai eficientă. Vă veţi face tot mai puține griji, veţi 
fi mai puţin agitat, mai puţin anxios şi mai puţin temător. 

Veţi gândi tot mai limpede și mai clar și veţi putea privi 
lucrurile dintr-o perspectivă realistă, fără a le amplifica, fără a 
le exagera, fără a le permite să ia proporții... 

Zi după zi veţi deveni tot mai calm, tot mai echilibrat emo- 
țional, tot mai greu de perturbat. 

Zi după zi veți trăi tot mai mult un sentiment de bunăstare 
personală, de siguranţă interioară, veți avea un autocontrol tot 
mai bun. 

Zi după zi veți deveni și veţi rămâne tot mai destins, tot mai 
relaxat, tot mai puțin încordat, atât fizic, cât și psihic, veți căpă- 
ta o încredere tot mai mare în forțele proprii, în capacitățile 

dumneavoastră de a realiza diversele lucruri... tot mai creativ, 
tot mai capabil de a face față noilor provocări, fără teama de 
consecințe, fără anxietate, fără stres. 

Zi după zi vă veţi simţi tot mai independent, mai stăpân pe 
sine, tot mai capabil să staţi pe propriile picioare, indiferent cât 
de dificile ar fi situațiile prin care trebuie să treceţi... 

Zi după zi vă veți simți tot mai mulțumit, tot mai împlinit, 
mai optimist și mai binedispus...“ 


Tehnica de întărire a Eului bazată pe imaginaţia dirijată 
(adaptată după Brann, Owens și Williamson, 2015, pp. 143-144) 


„Stați comod pe fotoliu și sunteți profund relaxat, foarte pro- 
fund relaxat. Imaginaţi-vă acum că vă găsiți în faţa unei piscine 
care reprezintă depozitul resurselor dumneavoastră interioare. 
Aerul care se află deasupra piscinei reprezintă mentalul conștient 
iar apa din bazin — mentalul inconștient. Apa este liniștită, calmă, 
limpede ca o oglindă, dar, dacă priviți mai atent, observați că pe 
fundul bazinului se află multe cristale... de culori, mărimi şi 
forme diferite. Acestea reprezintă forțele, aptitudinile, abilitățile, 
resursele de care dispuneți. Sunteţi bucuros de faptul că mentalul 
inconștient a identificat aceste resurse, deși mentalul conștient nu 
ştie care sunt acestea. Pe unele dintre ele le-aţi uitat, despre altele 
nici nu ştiţi că le aveți. Pe marginea bazinului se mai află și alte 
cristale colorate care reprezintă stări afective pozitive. 

Alegeţi un cristal care reprezintă capacitatea dumneavoastră 
de a vă relaxa, pentru că mentalul inconștient știe exact ce pia- 
tră trebuie să alegeți... Ce culoare are? Violet... 

Aruncaţi încet piatra violet în bazin, şi razele soarelui vor 
scălda apa în culoarea violet. Vă veţi simţi la un moment dat 
învăluit în acea culoare violet, pe măsură ce realizați faptul că 
deţineţi acea capacitate extraordinară de a vă relaxa după efort, 
după o activitate care v-a solicitat. 

Pe măsură ce vă simţiți învăluit de culoarea minunată, strălu- 
citoare, veţi intra în contact cu resursa dumneavoastră interioară.“ 

e Metafora camerei interioare a resurselor 
(adaptată după Brann, Owens și Williamson, 2015 p. 144) 


„Sunteţi profund relaxat, profund relaxat. Imaginaţi-vă 
acum o călătorie pe coridoarele minţii dumneavoastră... cori- 
doare care vă conduc în străfundurile acesteia. Observaţi mai 

“multe uși, unele care duc spre dreapta, altele spre stânga. 

Mergeţi înainte și coborâți o scară interioară care conduce 
către o cameră pe care scrie «Camera resurselor». Aici se află 
resurse despre care poate ați uitat sau poate nici nu știați că le 
aveți. Intraţi în acea cameră şi povestiți-mi ce vedeți acolo.“ 


În cazul în care clientul relatează faptul că acea încăpere este goală, 
terapeutul îl va ajuta să o umple, făcând apel la realizările pe care 
le-a avut subiectul până atunci (studii strălucite, o soţie iubitoare, un 
copil reușit, o situație economică bună etc.). 

Dacă pacientul afirmă că se află multe lucruri în acea încăpere, dar 
sunt ascunse sau acoperite de praf, i se poate cere să facă o curățenie 
în plan imaginar și să vadă ce anume ar putea descoperi. De obicei, 
clientul afirmă că a găsit diplome de la olimpiadă, diverse premii sau 
fotografii de la evenimente la care a avut succes, 


+ Sugerarea faptului că subiectul se află într-un loc special unde se 

simte în deplină siguranță (Lynn, Kirsch și Rhue, 1996) 

Aceste sugestii s-au dovedit utile în terapia clienților care au fost 
victimele unor abuzuri sexuale, care suferă dureri, ce prezintă tulbu- 
rări ale conduitei alimentare sau tulburări de tip disociativ, 

Prezentăm mai jos un astfel de set de sugestii (adaptat după Lynn 
şi Kirsch, 2011, pp. 67-68): 


„Acum faci o călătorie imaginară în care te vei deplasa 
într-un loc special, unde te simți foarte bine, în deplină siguran- 
ţă... este locul tău secret, deosebit. 

Deoarece probabil ești singur, te bucuri de ceea ce vezi... 
lumini și umbre, culori... auzi sunete... Ești uimit de toate 
experiențele pe care le poţi trăi în acel loc. Poate ești singur 


Clientul va fi dirijat să aleagă și alte cristale, de culori diferite, care 
reprezintă resurse cum ar fi creativitatea, autocontrolul, încrederea în 
sine, optimismul. 


acolo sau împreună cu alte persoane... poate ai mai fost cu ade- 
vărat în locul acela... sau poate este un loc imaginar. De fapt 
nu are nicio importanţă. Ceea ce este important este să te simți 

bine, în deplină siguranță. Deplasează-te cu ochii minții în ace- 
laşi loc pentru a te bucura de el... loc unde vei simți o stare de 
confort, linişte şi pace, 

Meriţi să te afli în acel loc deosebit, special, în care te simți 
protejat, ocrotit, liniștit. Este foarte relaxant să te bucuri de 
locul în care te simți atât de bine, liniștit, calm, liber... 

Respiri calm, liniștit, te simți liber... Pe măsură ce inspiri și 
expiri tot mai calm, mai lent, mai liniștit, te simți tot mai rela- 
xat, din ce în ce mai relaxat, în deplină siguranţă... 

Eşti relaxat, destins, tot mai liniștit... simți o stare de confort 
şi pace interioară. 

Simţurile tale se activează în locul tău secret... vezi lumini, 
culori, umbre, auzi sunetele, simţi adieri de vânt, mirosuri plă- 
cute... Te afli în locul tău secret şi nimeni și nimic nu te poate 
deranja... 

Te cufunzi într-o stare de relaxare tot mai adâncă, tot mai 
profundă, tot mai adâncă... trăiești tot mai puternic starea de 
confort şi de siguranță interioară. 

Poate ai dori să iei cu tine ceea ce ai aflat și ai învățat atunci 
când te-ai relaxat în locul tău special. Să păstrezi acele trăiri 
oriunde te-ai afla... Acele trăiri vor deveni o parte a ființei tale, 
a Elui tău real. Dacă doreşti acest lucru, ești liber să o faci... 
simte-te liber, în deplină siguranţă. Ar fi minunat să o faci. 
Acordă-ți permisiunea de a te simţi liber și în siguranţă și în 
viața de zi cu zi... Acum te relaxezi tot mai profund, tot mai 
adânc, tot mai profund... liniște, relaxare pace...“ 


Accesarea Eului superior sau a sfătuitorului interior 
(adaptat după Lynn și Kirsch, 2011, pp. 70-71) 


„Acum te afli într-o stare de relaxare profundă și odihnitoa- 
re în care poți intra în contact cu Eul tău superior, cu sfătuito- 
rul, maestrul spiritual care se află în interiorul ființei tale şi care 
a depozitat toate experiențele, toată înțelepciunea pe care le-ai 
acumulat de-a lungul întregii vieți... 

Acordă-ți un anumit interval de timp pentru a intra în contact 
cu această parte a ființei tale, Eul superior, înțelept, acela care 
este capabil de dreaptă judecată... acela care te poate ajuta să iei 
cele mai bune decizii... care evaluează obiectiv situațiile... 


SN 


Strategiile hipnoterapiei 


Te apropii din ce în ce mai mult, tot mai mult, de Eul tău 
real, de Eul tău superior, plin de înțelepciune... Eu voi număra 
de la 1 la 5 şi cu fiecare număr vei mai face un pas, şi încă unul 
către Eul superior care deține toată înțelepciunea și capacitatea 
ta de decizie corectă. Inspiră și expiră calm, relaxat şi, odată cu 
fiecare expirație, te apropii tot mai mult de Eul tău superior 


care te va ajuta să gândești mai clar, mai logic, să rămâi calm, 


concentrat asupra problemelor de rezolvat, să descoperi cele 
mai bune soluții. 

1 — faci primul pas pentru a te apropia de Eul tău superior, 
devenind tot mai conştient de calmul și pacea interioare care te 
inundă. 

Bucură-te de această stare de calm și liniște. Mintea ta devi- 
ne tot mai limpede și mai clară pe măsură ce eşti tot mai rela- 
Xat... Gândirea ta este corectă, tot mai obiectivă, ești tot mai 
focalizat asupra rezolvării problemelor de viață. 

2 — mai păşești pe o treaptă... și observi cât de relaxat te 
simţi. Poate ai dori să înlături orice stare de încordare şi tensi- 
une care au mai rămas... în timp ce te cufunzi tot mai mult... 
în starea de relaxare... tot mai odihnitoare... tot mai profundă 
această stare de relaxare... 

3 — încă o treaptă în drumul spre Eul tău superior... 

Odată cu fiecare expirație te relaxezi tot mai mult. Eul tău 
real te atrage ca un magnet uriaș și te îndrepți tot mai mult 
către el... vei dori să înveți tot mai mult de la această instanță 
superioară a fiinţei tale... intră în contact cu abilitatea ta de a 
rezolva probleme, de a cântări diverse alternative, de a depăși 
sentimentele de frustrare... 

4 — mai urci o treaptă... ești tot mai aproape de Eul tău real, 
superior... Inspiră și expiră calm, inspiră şi expiră calm, liniş- 
tit... Descoperi treptat o stare de liniște și pace profundă, recâș- 
tigi abilitatea de a te concentra, de a-ți focaliza mintea... 

5 — ai ajuns să fii în contact cu Eul tău superior... cu întreaga 
înțelepciune pe care ai acumulat-o de-a lungul vieții, ești în con- 
tact cu abilitatea ta de a rămâne calm și concentrat, focalizat asu- 
pra problemelor, echilibrat... chiar dacă treci prin situații de stres. 

Ești conștient de sentimentele tale, de stările afective prin 
care treci, dar nu judeci lucrurile prin prisma lor. Devii o per- 
soană calmă, lucidă, care gândește obiectiv... ești acea persoană 

care dorești să fii. Odată ce ai intrat în contact cu Eul tău supe- 
rior, vei începe să gândești înainte de a acționa. 
Vei dezvolta strategii eficiente de a rezolva diverse probleme, 
vei evalua obiectiv toate alternativele și toate posibilitățile... 
Acum ai descoperit că Eul superior se află cu adevărat în 
interiorul ființei tale... toată forța și înțelepciunea, tăria se află 
în interiorul ființei tale.“ 


3,3. Sarcinile pentru acasă în hipnoterapie 


Majoritatea autorilor consideră că orice hipnoză este, de fapt, o auto- 
hipnoză. În cabinetul terapeutului, clientul urmează sugestiile primului, 
iar în ceea ce se înțelege în mod obișnuit prin autohipnoză, clientul își 
administrează singur sugestiile de intrare în transă. Această administra- 
re se poate realiza în limbaj interior sau prin ascultarea unei înregistrări. 
Gibson și Heap (1991) prezintă următoarele rațiuni pentru care ar trebui 
să fie utilizată autohipnoza ca temă pentru acasă: 


e Autohipnoza și relaxarea au efecte anxiolitice 

Studiile au evidenţiat faptul că 15-20 de minute de autohipnoză 
sau relaxare practicate zilnic reduc semnificativ efectele stresului 
asupra subiectului (Benson, 1975). 


* Autohipnoza îl ajută pe client să redobândească autocontrolul 
atunci când nivelul stresului devine prea ridicat 
Această reducere a nivelului de stres are efecte pozitive asupra 
unor afecțiuni psihosomatice cum ar fi migrenele, insomniile şi sin- 
dromul colonului iritabil. 


+ Autohipnoza permite clientului să exerseze și să fixeze mai bine 
sugestiile cu conținut terapeutic. 
Spre exemplu: „Prefer doar acele alimente care sunt potrivite die- 
tei mele“ sau „Alcoolul îmi este indiferent“. 


+ Oferă clientului posibilitatea de a repeta la nivel de antrenament 
mental strategii de management al stărilor afective negative, pre- 
cum anxietate, depresie. 

e Autohipnoza reprezintă o modalitate de a face față unor probleme 
complexe cum ar fi durerile cronice 


+ Contribuie la optimizarea învățării, deoarece relaxarea înlesnește o 
mai bună focalizare a atenţiei 


e Îl ajută pe client să intre mai ușor în contact cu stările sale afective 
și să își amelioreze stima de sine, de asemenea — să sporească 
sentimentul de autocontrol 


Autohipnoza este prezentată clientului în stare de transă sub 
forma unor sugestii posthipnotice prin intermediul cărora i se spune 
că va reuși să se relaxeze foarte bine și singur acasă. Sugestiile 
posthipnotice pot să cuprindă şi unele detalii referitoare la practica- 
rea autohipnozei (Brann, Owens și Williamson, 2015): 


„Atunci când vei decide să practici autohipnoza, îţi vei 
spune în gând cât de mult timp dorești să petreci în această 
stare. În continuare, inspiră și expiră profund și numără în 
gând până la 3. La cifra 1 pleoapele vor deveni grele, foarte 
grele, grele ca de plumb. 2 — ochii tăi se vor închide de la sine. 
3 — vei intra imediat într-o stare de relaxare profundă, odihni- 
toare, precum cea pe care ai simţit-o în cabinet... 

Atunci când vei dori să ieși din această stare de relaxare, vei 
număra înapoi de la 3 la 1. Când vei ajunge cu numărătoarea 
la 1, vei fi complet revenit, vioi și alert. Dacă apare cumva vreo 
situaţie de alertă, vei ieși în mod spontan din starea de relaxare.“ 

Prezentăm în cele ce urmează un instructaj pentru practica- 
rea autohipnozei: 

„Alegeţi un moment al zilei în care puteți să vă permiteți o 
scurtă pauză de relaxare. Pauza va fi mai scurtă sau mai lungă, 
atât cât vă doriți. Asiguraţi-vă de faptul că nu veţi fi deranjat de 
nimeni, că nu vor suna telefoanele sau soneria de la ușă. Alegeţi 
un fotoliu comod, în care să vă puteți relaxa braţele sprijinite 
pe brațele fotoliului... şi cu capul sprijinit. 

Puteţi să vă relaxaţi și în pat, înainte de somn, cu capul ușor 
ridicat (pe o pernă). 

Așezați-vă într-o poziție comodă, închideți ochii și orientați-vă 
atenția asupra respirației. Inspiraţi și expiraţi lent, liniștit, cu 

expirația prelungită. Utilizaţi ritmul respirator 1-2, în care 1 
sau multipli reprezintă inspirația, iar 2 sau multiplii — expira- 
ţia. Respirația este lentă, calmă, abdominală. La inspiraţie ridi- 
cați uşor abdomenul, iar la expiraţie îl coborâți. 

Imaginați-vă că odată cu fiecare expirație eliminați încorda- 
re, agitație, stres și odată cu fiecare inspirație acumulați ener- 
gie, forță, încredere. Odată cu fiecare expirație vă relaxaţi mai 
mult, tot mai mult... 

Relaxați acum progresiv fiecare grupă de mușchi în parte. 

Relaxaţi fruntea, relaxaţi pleoapele... pleoapele devin 
grele, tot mai grele, grele ca de plumb... Relaxaţi obrajii şi 
maxilarele, ceafa, gâtul, umerii... Relaxaţi braţele... până la 
vârful degetelor... Relaxaţi toracele, abdomenul... Relaxaţi 
spatele... Relaxaţi zona bazinului, coapsele, gambele, până la 
vârful degetelor. 

Întregul corp este complet relaxat, destins, complet relaxat. 

Simțiți cum întregul corp este cuprins de o stare de relaxare 
profundă, plăcută, odihnitoare. Imaginați-vă cum o lumină 
albastră, verde, violetă sau argintie vă cuprinde tot corpul. 
Inspiraţi și expirați lent, liniștit și observați cu ochii minții cum 
lumina colorată vă învăluie tot corpul, care devine din ce în ce 
mai relaxat... 

Numărați în gând de la 1 la 3 și vă relaxaţi tot mai profund, 
tot mai adânc. 

1 — starea de relaxare se adâncește tot mai mult. 2 — vă 
relaxaţi tot mai profund, brațele devin tot mai grele, tot mai 
relaxate... picioarele devin tot mai grele, tot mai relaxate... 3 — 
intrați într-o stare de relaxare profundă, adâncă, odihnitoare... 

Imaginaţi-vă acum că faceţi o călătorie într-un loc minunat 
unde vă simţiți bine, în deplină siguranţă. Poate fi un loc în 
care ați mai fost cândva sau poate fi unul imaginar. Vizualizaţi 
forme, culori, sunete, senzații. Imaginaţi-vă că sunteți cu ade- 
vărat acolo. Intraţi în contact cu stări afective pozitive cum ar fi 
încredere, calm, echilibru... 

Poate aţi dori să rețineţi acestei stări afective și să le plasați 
undeva într-un fișier al minții dumneavoastră. 

Atingeți degetul mare cu cel arătător al mâinii dominante și 
realizați un cerc. Ori de câte ori veţi avea nevoie, faceți acest 
gest, și stările pozitive se vor instala imediat. 

Atunci când simţiți nevoia să reveniți, numărați în gând de 
la 3 la 1 şi reveniți treptat aici și acum. Când ați ajuns cu numă- 
rătoarea la 1, ați revenit pe deplin, păstrând starea plăcută pe 
care ați trăit-o să vă însoțească toată ziua. 

În cazul în care practicați acest exercițiu înainte de culcare, 
intrați direct din relaxare într-o stare de somn odihnitor, pro- 
fund, timp în care subconștientul va lucra în favoarea dumnea- 
voastră, ajutându-vă să vă rezolvați cât mai bine problemele. 
Atunci când vă veți trezi dimineaţa, vă veți simți odihnit, plin 
de energie, gata să faceți față provocărilor noii zile“. 


3.4. Sugestiile posthipnotice 


Sugestiile posthipnotice presupun faptul că subiectul va reacționa 
mai târziu la anumite idei administrate în timpul transei care au ca 
obiectiv influențarea unor comportamente, atitudini sau stări afec- 
tive. Sugestiile posthipnotice sunt administrate în transa hipnotică, 
efectele acestora declanșându-se în mod automat după încheierea 
şedinţei de hipnoză. Câteva exemple sunt redate în continuare: 

— „La următoarea ședință de psihoterapie veți atinge o stare de 

relaxare și mai profundă și mai odihnitoare...“; 

— „Atunci când veţi auzi instrucțiunile mele, veţi intra imediat 
într-o stare de relaxare profundă...“; 

— „De acum şi până la întâlnirea noastră viitoare mentalul dum- 
neavoastră inconştient va lucra asupra problemei dumneavoas- 
tră, fără să fiți deranjat în activitățile cotidiene...“; 

— „Starea plăcută de calm, liniște, relaxare se va menţine și în 
afara şedinţelor de terapie...“ 

Sugestiile posthipnotice pot fi utilizate în cazul clienţilor care vor 
fi supuși unor proceduri medicale de care se tem, în situația unor 
sportivi de performanţă, pentru reducerea tracului competițional sau 
a unor fobici care vor trebui să se confrunte în plan real cu obiectul 
fobiei lor. 

Sugestiile posthipnotice au la bază principiul asocierii, ca în exem- 
plul de mai jos: 

— „De îndată ce ușa ascensorului se închide, te simți calm, relaxat, 

expiri lent și constați că într-o secundă ai ajuns la etajul dorit“. 

De cele mai multe ori clientul pune în acțiune mesajul posthipno- 
tic care a fost sugerat. 

Există însă și unele excepţii, când nu a funcționat amnezia și 
atunci clientul își amintește ce anume i-a fost sugerat, dar simte o 
nevoie compulsivă de a acționa în sensul sugestiei. 

Clientul trebuie informat încă de la început de către terapeut că 
nu va reacționa la niciun fel de sugestie posthipnotică dacă aceasta 
vizează un comportament inacceptabil pentru subiect sau unul imoral. 

Sugestiile posthipnotice sunt potrivite mai ales pentru clienţii înalt 
sugestibili. 

De asemenea, sugestiile posthipnotice pot reprezenta o parte a 
soluției terapeutice, mai ales atunci când acestea funcționează ca o 
parte a problemei. Un exemplu este cel al unui subiect care își admi- 
nistrează în permanenţă autosugestii negative referitoare la ceea ce 
nu trebuie să facă. 

Astfel de sugestii au exact efectul opus, pentru că instanțele de 
natură inconștientă nu pot procesa adecvat propoziţiile care cuprind 
negațţii. 

De exemplu, dacă o persoană își spune în mod compulsiv că nu 
va greși la un test, are toate șansele să o facă. 

Un alt tip de situație când se recomandă utilizarea sugestiilor 
posthipnotice este aceea în care evenimentul sau acțiunea se va 
desfăşura în afara cabinetului de psihoterapie, ca în cazul durerilor 
cronice, al anticipării unor intervenţii chirurgicale sau al competiţiei 
profesionale sportive ori în domeniul artistic. 

Astfel, de pildă, o persoană cu fobie socială care se teme să vor- 
bească în public va simţi în urma administrării sugestiilor posthip- 
notice o stare de calm, relaxare și încredere. 

De asemenea, o femeie gravidă care a făcut pregătire psihologică 
pentru momentul nașterii poate simţi în urma administrării unor 
sugestii posthipnotice o disociere între partea de sus şi cea de jos a 
corpului, disociere care se instalează imediat după ce aude ușa clini- 
cii închizându-se. 

O altă indicație a sugestiilor posthipnotice se referă la situația în 
care clientul obține progrese însemnate în timpul ședinței de psihote- 
rapie, dar nu reușește să transfere în suficientă măsură cele învățate 
în viaţa cotidiană. 

Edgette și Edgette (1995, p. 77) ne prezintă cazul unei femei ago- 
rafobice care evită să se angajeze, de teamă că va fi paralizată de 

anxietate la serviciu şi că nu va fi în stare să ajungă singură acasă. 
Conţinutul scenariului este următorul: 


„Ori de câte ori îţi trece prin minte ce va fi dacă... acesta va 
fi un semnal pentru ca mentalul tău conștient să-și reamin- 
tească toate situațiile în care ai fost capabilă să ai grijă de tine, 
să faci ceea ce trebuie să faci... atunci când te simţi foarte 
speriată, mult mai speriată decât ar trebui să fii în acea situa- 
ţie. De fiecare dată când îţi vine în minte formula ce va fi dacă, 
readu în memorie o altă amintire pozitivă când ai reușit să 
ajungi acasă sănătoasă și în deplină siguranţă... Trec prin 
mintea ta ca printr-un aparat video scenele în care ești calmă, 
liniștită, faci faţă tuturor situațiilor... îţi trec prin minte mesa- 
je de asigurare, care te ajută să te simţi bine și să progresezi în 
direcţia schimbării...“ 


Sugestiile posthipnotice intră și în programele psihoterapeutice 
orientate în direcția abandonării deprinderilor greșite: 


„Ori de câte ori îţi trece prin minte să mănânci în mod com- 
pulsiv, îți vor veni în minte imaginile în care rochia preferată 
nu te mai cuprinde“. 


e Reguli pentru construirea sugestiilor posthipnotice 
(după Edgette și Edgette, 1995, p. 78) 


+ Sugestiile posthipnotice trebuie repetate de mai multe ori pe 
parcursul unei ședințe de psihoterapie. 


e Sugestiile vor fi administrate la mai multe niveluri de adâncime 
a transei. 


+ Sugestiile posthipnotice trebuie să îmbrace mai multe forme. 
Pot fi utilizate metafore, anecdote sau alte modalități de comu- 
nicare. 


+ Sugestiile posthipnotice trebuie asociate cu un fenomen real, ca 
în exemplele următoare: „Atunci când simţi primele semne ale 
anxietății, expiri profund și relaxezi tot corpul”; „atunci când te 

prezinți în fața comisiei pentru examenul oral, ești calm, liniștit, 
relaxat, dar în același timp atent, vioi, alert”. 


e Sugestiile și autosugestiile trebuie administrate cu intonație, 
accente, pauze, modulări ale vocii, repetări. 


+ Terapeutulfl va interoga pe client cum procedează pentru a-și 
aminti unele lucruri în viaţa de zi cu zi (de exemplu, unde a parcat 
mașina). În cazul în care subiectul folosește elementele vizuale, 
astfel de elemente se vor asocia sugestiilor posthipnotice. 
Sugestiile posthipnotice pot să îmbrace la rândul lor forme directe 

și indirecte. 

În cazul unei cliente care se pregătește să nască, deplasarea cu 
scaunul cu rotile până în sala de naștere poate conduce la creșterea 
anxietății acesteia. 

Într-o astfel de situație, terapeutul va putea administra la sfârșitul 
şedinţei de hipnoză o formulă sugestivă de tipul următor: 

„Atunci când vei face următoarea respiraţie profundă, te vei 
cufunda în fotoliu tot mai adânc, tot mai adânc, și aceasta va repre- 
zenta semnalul tău că te vei relaxa și vei putea face faţă cu bine la tot 
ce va urma“ (adaptare după Edgette și Edgette, 1995, p. 79). 

Aceiași autori prezintă și alte modele de scenarii potrivite pentru 
a administra sugestii indirecte: 


„Eu nu ştiu dacă tu vei atinge o stare de calm și pace interi- 
oară înainte sau după ce ţi-a apărut în minte o imagine impor- 
tantă“. 

„Poate că imediat ce vei ajunge acasă de la muncă vei simți 
o nevoie puternică să practici exerciţii fizice sau poate că acest 
lucru se va întâmpla atunci când închizi ușa de la birou, atunci 
vei simți nevoia imperioasă de a face sport”. 


Aşa cum am subliniat mai sus, de multe ori sugestiile posthip- 
notice pot fi asociate cu amnezia posthipnotică. Acest fenomen se 
întâmplă mai ales în cazul clienţilor care obișnuiesc să analizeze în 
mod excesiv ceea ce se petrece în timpul psihoterapiei: 


„A sosit momentul să uiţi aceste idei de relaxare care ți-au 
fost inoculate... permite-le să iasă la suprafață doar atunci când 
va sosi momentul, la timpul și la locul potrivite...“ 

Prezentăm mai jos un scenariu indirect de tip posthipnotic 
(Edgette și Edgette, 1995 p. 81): 


„Oamenii uită uneori lucruri pe care le-au auzit, chiar înain- 
te să le audă, atunci când alte elemente din ambianţă le atrag 
atenția, cum ar fi nişte imagini colorate intens, muzica vibrantă 
Sau când cineva a povestit ceva foarte interesant. În astfel de 
situații, mentalul nostru conștient este total absorbit de acele 
lucruri, şi asta permite mentalului inconștient să înregistreze 
următoarele idei“. 


Metaforele pot servi, la rândul lor, drept vehicule pentru sugestiile 
posthipnotice. 

Spre exemplu, terapeutul îi poate sugera unui client că acesta își 
programează calculatorul personal pentru ca un anumit program să 
se deruleze la momentul potrivit. 

Edgette și Edgette (1995 p. 82) ne prezintă un model de sugestie 
posthipnotică pentru un client care trebuie să facă față unui puseu 
de migrenă: 


„La primele semne de disconfort, când simţi că migrena 
începe să se instaleze, aceasta va reprezenta semnalul tău pen- 
tru a intra foarte rapid într-o stare de transă profundă“. 


3,5. Dehipnotizarea 


Dehipnotizarea se realizează prin tehnica numărării inverse şi 
administrarea unor sugestii de revenire la starea de veghe. Studiile 
clinice au evidenţiat faptul că unii clienți preferă să încheie ședințele 
de hipnoză în ritmul lor personal. 

Instructajul adresat acestora poate fi următorul (adaptat după 
Brann, Owens şi Williamson, 2015, p. 148): 


„Curând va sosi momentul în care va trebui să reveniţi din 
hipnoză, și atunci când se va întâmpla acest lucru vă veți simți 
foarte mândru de progresele realizate... Începând de acum și 
până la următoarea ședință de terapie, mentalul dumneavoastră 

inconștient va continua să lucreze asupra problemei, fără ca Jones (2014, p. 157) recomandă ca subiectul să fie scos din transă 

mentalul conștient să fie deranjat... prin intermediul unor sugestii administrate de terapeut doar atunci 
Când ne vom revedea data viitoare, veţi intra rapid şi uşor când între ședințele de psihoterapie este un timp prea scurt. Autorul 

într-o stare de relaxare foarte profundă, imediat ce veti auzi citat consideră că este mai bine ca subiectul să încheie transa atunci 

instrucțiunile mele... Atunci când considerați că a sosit momen- când este pregătit să o facă. E : 

tul, când vă simțţiți pregătit, reveniți la starea obișnuită, deschi- Jones propune administrarea unei sugestii de tipul următor: 


deţi ochi și observați cât de bine vă simțiți...“ 

„Atunci când ştii la nivel instinctiv că obiectivele ședinței de 
terapie au fost îndeplinite, vei putea ieși din transă și vei des- 
chide ochii... 

Este bine așa... Îţi vei acorda un anumit timp pentru a reve- 
ni în poziția aici și acum... Eu nu știu dacă vei avea nevoie de 
4, 5, 6 sau chiar 8 respirații profunde pentru a reveni din rela- 
xare. Înainte de a demara procesul de revenire din transă, men- 
talul tău inconștient se va asigura de faptul că reprogramarea 
psihică a trupului şi a minţii a fost realizată până la nivelul 
ultimei celule, al ultimului neuron. 

Mentalul tău inconștient a integrat perfect cele învăţate la 
nivel instinctiv... le-a integrat profund... 

Pe măsură ce aceste procese au loc, te reorientezi, revenind 


În cazul în care clientul este agitat sau suferă o descărcare emo- 
țională, ori prezintă simptome secundare precum vertij sau dureri 
de cap, hipnoza se poate reinduce și se procesează terapeutic stările 
respective. 


Studiu de caz 

Ana, o avocată în vârstă de 42 de ani, s-a prezentat la psihoterapie pentru a 
procesa o stare depresivă în urma doliului după soțul său, care a murit într-un 
accident rutier. Înainte de a ieși complet din transa hipnotică, clienta a început 
să plângă și să afirme că a fost numai vina ei. Terapeutul a reindus imediat transa 
şi din relatările verbale a rezultat faptul că Ana avusese o relaţie extraconjugală 
de aproximativ un an, 


Procesarea terapeutică realizată pe parcursul mai multor ședințe de terapie a avut treptat aici și acum, devenind tot mai conștient de sunetele din 
ca obiectiv sentimentul de culpabititate al clientei și destructurarea conexiunii de ambianţă, de prezența mea, de gândurile care îţi trec prin minte 
tip superstițios că decesul soțului a avut drept cauză infidelitatea ei. în acest moment... 
În cazul senzațiilor fiziologice neplăcute care pot să apară, se reinduce hipnoza și Voi număra acum de la 10 la 1 și atunci când voi ajunge cu 
se administrează sugestii directe de anulare a acestora. numărătoarea la 1 vei deschide ochii și vei fi pe deplin prezent 
Încheierea ședinței de hipnoză se poate face în mai multe feluri. Dacă subiectul în această încăpere...10, 9...8, 7...6, 5...4, 3, 2...1. 
se află într-o stare de relaxare ușoară, terapeutul îi poate spune: Deschide ochii, eşti pe deplin conștient și ai aflat în ce mod 
„Revino la starea obișnuită, aici și acum" sau: „Poţi ieși din relaxare, din transă ai putut fi ajutat să te ajuţi singur“ (scenariu adaptat după 
atunci când ești pregătit să o faci”, Jones, 2014, Pp. 157-158). 
Lynn și Kirsch (2011, p. 66) propun următorul instructaj, adaptat Şedinţa de hipnoză se încheie cu o scurtă discuţie cu clientul şi, în 
de noi: funcţie de simptomatologia prezentată de acesta se trasează sarcini 
pentru acasă. Pentru clienții care doresc să practice autohipnoza și 
„Acum voi număra înapoi de la 5 la 1... şi odată cu fiecare care au, spre exemplu, dificultăți de somn, se pot administra sugestii 
număr vei deveni tot mai vioi, tot mai alert, tot mai plin de de transformare a transei în somn natural ca în scenariul următor 
energie. Când voi ajunge cu numărătoarea la 1, vei deschide (adaptat după Jones, 2014, p. 158): 
ochii... vei fi vioi, alert, pe deplin treaz. 5, 4 ...3, simţi cum un _ 
val de energie pătrunde în corpul tău, 2...1, deschide ochii... „Este bine așa... acum treptat te cufunzi în somn. Îţi acorzi tot 


Esți pe deplin treaz, vioi, alert, plin de energie“. timpul de care ai nevoie pentru a te asigura că reprogramarea 

mentală a fost pe deplin realizată și aluneci din transă direct 
într-un somn profund și odihnitor... timp în care această repro- 
gramare se așază în ritmul și la viteza de care ai nevoie... 

Sistemul tău nervos se orientează și înlocuieşte transa cu un 
somn odihnitor, relaxant... iar atunci când vei începe să visezi 
se vor produce în trupul și mintea ta acele modificări benefice 
la nivel instinctiv... Te vei trezi la momentul potrivit și te vei 
simţi odihnit... reîncărcat cu energie... vioi şi alert, capabil să 
faci față tuturor provocărilor... energic, vioi şi alert... capabil 
să faci față tuturor provocărilor...“ 


3.6. Fenomene specifice transei hipnotice și utilizarea acestora 
în psihoterapie (Edgette și Edgette, 1995, 2013) 


e Amnezia hipnotică 

Amnezia reprezintă incapacitatea persoanei de a evoca anumite 
experienţe trecute. Amnezia poate fi sugerată în transă hipnotică pen- 
tru a genera uitarea unor conținuturi psihice (gânduri, stări afective, 
comportamente) care au avut loc înaintea instalării transei sau a unor 
experiențe care au avut loc în timpul transei hipnotice. 

În psihoterapie, amnezia este considerată de majoritatea autorilor 
ca fiind un fenomen psihopatologic, asociat cu refulare, fenomen care 
conduce la menţinerea unor conflicte intrapsihice de natură inconști- 
entă. Cu toate acestea, amnezia poate avea și un rol terapeutic pozitiv 
(Zeig, 1985). 

Amnezia poate fi utilizată în psihoterapie în calitate de intervenţie 
primară sau ca auxiliar pentru potențarea acesteia. Amnezia repre- 
zintă o componentă de bază a abordării psihoterapeutice indirecte 
specifice terapiei ericksoniene. 

Sugerarea amneziei contribuie la ștergerea din memoria clien- 
tului a asociaţilor dintre starea de transă și cea de veghe, în felul 
acesta intervenţia terapeutică nemaifiind conștientizată de acesta 
din urmă, care consideră că schimbarea terapeutică este produsă în 
mod spontan. 

Acest lucru are o importanţă deosebită pentru clienţii cu un nivel 
ridicat de autonomie, care acceptă mai greu sugestiile impuse din 
afară (Edgette și Edgette, 1995). 

Sugerarea amneziei și-a dovedit utilitatea și în cazul clienților 
rezistenți, la care mentalul conștient va avea dificultăți să se opună 
unor sugestii care au fost deja uitate. De asemenea, amnezia poate fi 
aplicată și acelor clienţi la care intervenţia terapeutică se realizează 
integral în plan inconștient, cum se întâmplă în cazul unei ședințe 
unice de hipnoză (Edgette şi Edgette, 1995, p. 40). 

Gilligan (1987) consideră că amnezia este necesară pentru a proteja 
modificările realizate în plan inconştient de intervenția conștientă a 
subiectului. Același autor este de părere că sugerarea amneziei este 
utilă și în cazul subiecților care au suferit traume severe, celor care 
contestă validitatea sugestiilor hipnotice, precum și al acelora la care 
eforturile conștiente de a depăși dificultățile prin care trec le fac mai 
mult rău decât bine. 

Amnezia ca intervenţie primară poate fi utilizată pentru imple- 
mentarea sugestiilor hipnotice, dar și ca soluţie pentru problema 
clientului. 

Astfel, de exemplu, un client care reacționează pozitiv la sugestiile 
de amnezie poate fi dirijat să utilizeze amnezia pentru a uita de dure- 
rile sale cronice, în timp ce un altul, cu stimă de sine scăzută, poate fi 
dirijat să uite ruminațiile sale interioare referitoare la eşecuri (Edgette 
și Edgette, 1995, p. 42). 

Terapeutul va putea folosi cu precădere amnezia ca strategie la 
acei subiecţi considerați „zăpăciţi“ sau „uituci“ (persoanele care uită 
cheile sau ochelarii; la cabinet cei care uită de programare etc.). 

De asemenea, abilitatea de a reacționa la sugestii de amnezie poate 
fi testată şi în timpul ședinței de hipnoză când se administrează astfel 
de sugestii, terapeutul observând modul în care reacționează clientul. 

Există şi situații în care amnezia se instalează spontan la sfârșitul 
şedinţei, când clientul iese din starea de transă hipnotică. 

O altă indicație terapeutică pentru utilizarea amneziei o constituie 
situaţiile în care clientul folosește refularea în mod neproductiv în viața 
cotidiană (Edgette și Edgette, 1995). Aceștia au tendinţa de a evita gân- 
durile, sentimentele și problemele cu care se confruntă, tendință care 
blochează procesarea și rezolvarea lor. În cazul unor astfel de subiecţi 
amnezia poate fi redirecționată într-o manieră mai adaptativă. 

Clienţii care suferă de tulburare de stres posttraumatic pot prezen- 
ta fenomene de tip disociativ datorită tentativelor de a uita amintirile 
legate de trauma prin care au trecut. Amnezia sugerată îi poate ajuta 
pe aceştia să uite în mod deliberat și controlat ceea ce doresc să uite 

pentru a preîntâmpina procesul de destructurare a Eului. Aceşti 
subiecți trebuie educați să înțeleagă valoarea adaptativă a fenomenu- 
lui uitării, fenomen care i-a ajutat să supraviețuiască traumei suferite. 
La ora actuală, aceştia sunt adulţi care au forţa să-și amintească în 
linişte tot ceea ce doresc să-și amintească şi să integreze amintirile lor 
în structura Eului lor matur. 

Astfel, victima unei traume poate fi dirijată să retrăiască în stare 
de transă elemente ale traumei respective și apoi i se sugerează să 
uite toate amintirile intruzive spontane care apar în afara transei. 

Aplicarea terapeutică a amneziei este binevenită şi în cazul cli- 
enţilor care utilizează hipermnezia pentru a-şi exacerba problemele 
psihopatologice. Spre exemplu, în cazul unui client care își aminteşte 
cu lux de amănunte detalii legate de relația cu o persoană, care s-a 
încheiat de curând, fapt care îl blochează pe client să se angajeze 
într-una nouă. 

Clienţii care suferă de tulburare obsesiv-compulsivă utilizează 
hipermnezia la rândul lor în mod excesiv, pentru a trece în revistă 
temerile și obsesiile lor, situaţie în care sugerarea amneziei are un rol 
benefic (Edgette şi Edgette, 1995). 

Amnezia poate fi sugerată și în cazul unor clienţi care urmează 
să treacă printr-o situaţie dificilă și care își amintesc ceea ce li s-a 
întâmplat atunci când s-au confruntat în trecut cu o astfel de situație: 
de pildă, o femeie aflată în pragul nașterii celui de-al doilea copil și 
care a avut la prima naștere probleme. 

Amnezia hipnotică nu se utilizează în cazul clienților care sunt 
conștienți de obiectivul psihoterapiei și sunt dispuşi să lucreze pentru 
atingerea acestuia, rezistențele la psihoterapie fiind în aceste cazuri 
foarte reduse. De asemenea, sugerarea amneziei nu este indicată la 
persoanele cu tendinţe interpretative, care sunt hipervigilente și res- 
ping orice tip de influenţă de care nu sunt conștiente. 

Amnezia poate fi indusă cu ajutorul unor și sugestii directe de 
tipul următor (Edgette și Edgette, 1995); 


„Poţi să permiţi mentalului tău să uite acele lucruri...“ 
„Poţi să lași această informaţie să părăsească mentalul tău 
conștient și să opereze doar la nivel inconștient...“ 


În cazul clienţilor rezistenți la psihoterapie, amnezia poate fi 
indusă şi cu ajutorul unor sugestii indirecte, de exemplu cele în care 

clientului i se cere să se concentreze asupra altui obiectiv, cum ar fi 
cuvintele terapeutului („Fii atent doar la vorbele mele, doar la ceea 
ce îți voi spune“), mesajul implicit fiind acela că subiectul va uita 
celelalte lucruri. 

Lankton și Lankton (1983) utilizează sugestii de disociere pen- 
tru a induce amnezia: „Mentalul tău conștient știe cum să proce- 
deze pentru a uita lucrurile nesemnificative în timp ce mentalul 
inconștient poate să lase efectiv ca acele informaţii să plece... să se 
ducă... permite mentalului tău inconștient să uite lucrurile lipsite 
de importanță...“ 

Amnezia poate fi sugerată și prin intermediul unor metafore, ca 
în exemplul de mai jos (Edgette şi Edgette, 1995); 


„Şoferul ştie că trebuie să oprească la culoarea roşie a sema- 
forului, să vireze la dreapta sau la stânga, dar mentalul său 
conștient este ocupat cu alte gânduri, în timp ce mentalul 
inconștient are controlul mașinii“. 


O altă strategie de inducere a amneziei o reprezintă sugestiile 
posthipnotice (Edgette şi Edgette, 1995, p. 51): „Atunci când vei ieşi 
din starea de relaxare, vei permite mentalului tău să uite tot ce am 
discutat...“ sau, „...de îndată ce vei ajunge acasă, vei constata că 
toate detaliile referitoare la ceea ce am lucrat împreună vor zbura 
din mintea ta, puțin câte puţin“. 


+ Hipermnezia 

Hipermnezia reprezintă un fenomen specific transei hipnotice, ce 
presupune reamintirea cu lux de amănunte a unor evenimente sau 
situații. Edgette şi Edgette (1995, p. 53) sunt de părere că hipermne- 
zia este adesea confundată cu regresia de vârstă. Aceasta din urmă 
presupune însă retrăirea de către subiect a unor evenimente trecute. 

Hipermnezia poate să apară în timpul sugerării regresiei de vâr- 
stă, dar uneori subiectul regresat poate să nu-și amintească detalii 
legate de o anumită experienţă trăită în trecut, după cum poate avea 
loc și situaţia inversă, în care clientul are amintirile vii, fără a trăi 
sentimentul că se întoarce în timp. 

Deși au fost efectuate unele studii asupra acestui fenomen, 
hipermnezia indusă prin intermediul sugestiilor hipnotice, nu a fost 
găsită o explicaţie satisfăcătoare. 

Edgette și Edgette (1995) sunt de părere că hipermnezia se dato- 
rează efectului de relaxare, precum și focalizării atenţiei, care sunt 
specifice, ambele, transei hipnotice. 

Hipermnezia este utilă în psihoterapie, mai ales în cazul acelor 
clienţi care au refulat anumite experienţe sau conținuturi psihice. 
Astfel, de pildă, un client poate „uita” perioadele în care a fost fericit, 
a avut succes sau speranţe, rămânând blocat în starea sa de depresie. 
Hipermnezia îl ajută pe client să intre în contact cu resursele sale 
interioare de sănătate, bunăstare și eficiență și să readucă aceste 
resurse în prezent. 

Hipermnezia poate fi utilizată și ca o parte a soluției terapeutice, 
ca în cazul unui client cu stimă de sine scăzută, care își aminteşte în 
detaliu toate eșecurile sale şi căruia i se poate sugera să-și amintească 
succesele pe care le-a înregistrat de-a lungul vieții. 

Sugerarea hipermneziei este indicată şi pentru clienții care au 
suferit o traumă severă, urmată de amnezie spontană. Acești clienţi 
trebuie conduși de către terapeut să obțină o hipermnezie controlată 
şi o absorbţie terapeutică în acele evenimente traumatice. Aceasta 
trebuie trăită și procesată astfel încât să aibă loc catharsisul, adică 
descărcarea stărilor emoționale reprimate generatoare de simptome 
psihopatologice. 

Așa cum am subliniat mai sus, hipermnezia este adesea sugerată 
în timpul regresiei de vârstă, când se cere clientului să se întoarcă 
în timp și să retrăiască anumite evenimente petrecute cu mult timp 
înainte, de regulă în copilărie. 

O altă aplicaţie a sugerării hipermneziei este aceea în care subiec- 
tului îi vine greu să-și amintească un material învăţat în scopul pro- 
movării unui examen. 

În astfel de cazuri, sugerarea amneziei trebuie să fie însoțită şi de 
sugestii menite să înlăture blocajele emoţionale care-l împiedică pe 
subiect să-și amintească cele învățate. 

Hipermnezia nu trebuie aplică în cazul acelor clienți care se 
adresează cabinetelor de hipnoterapie doar pentru a descoperi 
dacă au fost sau nu victime ale unor abuzuri fizice sau sexuale 
în copilărie, ci doar la acele persoane care se simt deconectate 
sau chiar amnestice față de unele experienţe din copilărie sau 
adolescență. 

Clienţii care suferă de tulburări severe de personalitate trebuie 
abordaţi de către terapeuţi experimentați, capabili să lucreze cu 

această categorie de persoane, și care aplică un demers mai complex, 
în cadrul căruia hipnoterapia reprezintă doar una dintre strategiile 
utilizate. 

O problemă importantă o reprezintă și distincţia dintre amintirile 
adevărate și cele false care pot apărea în transa hipnotică. Atunci 
când este posibil, gradul de veridicitate al amintirilor trebuie verificat 
și prin alte metode utilizate de către terapeut. 

Sugestiile care se referă la hipermnezie trebuie să aibă mai curând 
un caracter permisiv, care să nu forțeze în niciun fel persoana. 

Hipermnezia poate fi sugerată încă de la inducerea transei, prin 
intermediul unor sugestii de tipul următor (Edgette şi Edgette, 1995, 
p.58): 


„Permite corpului tău să-și amintească ce înseamnă să te laşi 
dus de val, să lași pulsul tău să scadă, musculatura să se rela- 
xeze... Corpul tău își poate aminti atât de multe lucruri, vechi 
și mai noi, își poate aminti stările asemănătoare transei și să 
exploreze și mai mult aceste stări dacă îţi dorești cu adevărat 
acest lucru...” 


Prezentăm în continuare alte tipuri de mesaje care sugerează 
hipermnezie: 


„Poţi să-ți aminteşti anumite segmente sau întreaga scenă pe 
care ai trăit-o şi care revine sub forma unor flash-uri“, 

„Mentalul tău conștient este ocupat cu acele lucruri pe care 

ți le amintești de obicei, în timp ce mentalul inconștient scoate 


la iveală noi amintiri, cu frecvenţa care este potrivită pentru 
tine“. 


Sugerarea hipermneziei se realizează treptat, deoarece un catharsis 
brusc poate să-l traumatizeze și mai mult pe client, în loc să-l ajute să 
depășească situația dramatică prin care a trecut. Hipermnezia poate 
fi sugerată și prin intermediul unor metafore terapeutice: 


„Stai așezat în fotoliu, cu ochii închiși și corpul foarte relaxat, 
foarte relaxat. 

Inspiri şi expiri lent, calm, liniştit, cu expirația prelungită. 

Eşti tot mai relaxat, tot mai relaxat... 

Vom face acum o călătorie în interiorul minţii tale... cobori 
tot mai adânc, cobori până ajungi într-un birou în care se află 
calculatorul tău personal, calculatorul interior... 

Aici sunt depozitate toate fișierele cu amintirile tale. Poţi 
revedea pe rând fiecare fișier în parte... există vreun fişier care 
te interesează? Deschide-l și observă ce conține acesta... apoi 
mai deschide un alt fişier și examinează-i conținutul...“ 


Clientului i se poate sugera și faptul că pătrunde într-o cameră 
imaginară unde se află multe lucruri care îi amintesc de copilărie: 


„Ai ajuns într-o cameră secretă, unde sunt foarte multe cutii. 
Acordă-ţi timp pentru a deschide ce cutie dorești să deschizi 
pentru început... lucrurile din cutie îți amintesc de copilărie: o 
păpușă veche, caiete din clasa întâi, creioane colorate, poate o 
scrisoare de la cea mai bună prietenă... 

Poate ai descoperit și o hăinuţă pe care ai purtat-o la serba- 
rea de la sfârșitul clasei a patra? 

Ce culoare are, din ce materiale este făcută? 

Este bine așa! Este timpul să treci la o altă cutie sau preferi 
să te mai bucuri puțin de amintirile pe care tocmai le-ai desco- 
perit?“ 


Edgette și Edgette (1995, p. 64) ne prezintă un scenariu sugestiv 
pentru inducția hipermneziei, bazat pe experiențe comune din viața 
cotidiană: 


„Mulţi oameni au încercat să-și amintească ce s-a petrecut 
într-o anumită situație și au avut dificultăți să realizeze acest 
lucru. În aceste cazuri oamenii se întorc de obicei în punctul 
de unde au plecat. Ei se revăd pe ei înșiși revenind în acea casă 
sau în acea școală unde s-a petrecut un eveniment important. 
Ei parcurg drumul înapoi, pas cu pas, până când ajung la 
momentul în care acel eveniment s-a produs. În felul acesta le 
este mai ușor să-și amintească. Majoritatea oamenilor știu în 
mod intuitiv că amintirile sunt legate de un anumit context, că 
s-au desfășurat într-o anumită secvenţă și în felul acesta 
„piesa“ lipsă va reveni în mod spontan la locul ei la fel ca 
într-un puzzle“. 

e Distorsionarea timpului 

Distorsionarea timpului reprezintă un fenomen hipnotic care 
presupune modificarea experienţei subiective a percepției timpului 
(Gilligan, 1987). Subiectul aflat în transă hipnotică va percepe timpul 
mai rapid sau mai lent decât acesta se scurge în realitate. 

Această distorsionare a percepției timpului se poate produce 
spontan, unii clienții relatând faptul că o ședință de hipnoză 
de 20 de minute a durat peste 50 de minute sau dimpotrivă, 
5-10 minute. 

Distorsionarea percepției timpului poate fi aplicată în psihoterapie 
sau în domeniul optimizării performanțelor umane. 

Sportivii de performanţă grăbiţi, care au impresia că nu au timp 
suficient să ducă la îndeplinire sarcinile, pot beneficia de pe urma 
unor sugestii de dilatare a timpului, având posibilitatea să acționeze 
mai relaxat (Unestahl, 1979). 

Clienţilor care suferă de dureri cronice li se poate sugera să per- 
ceapă perioadele nedureroase ca fiind mult mai lungi, iar perioadele 
în care simt durere, mai scurte. 

De asemenea, pacienții care trebuie să fie supuși unor investigații 
sau intervenţii medicale dureroase sau anxiogene pot primi sugestia 
să perceapă durata acestora ca fiind mult mai scurtă. 

Distorsionarea percepției timpului se aplică și la clienții care sufe- 
ră de ejaculare precoce sau de ejaculare întârziată. 

Prezentăm mai jos câteva exemple de sugestii pentru distorsiona- 
rea percepției timpului (Edgette și Edgette, 1995): 


„Astăzi vei trăi satisfacția de a-ţi acorda mult timp pentru a 
permite corpului tău să se relaxeze...“ 

„... intri în transă mult mai repede decât ţi-ai imaginat vre- 
odată...“ 

„++. Curând vei constata că lucrurile încep să se deruleze tot 
mai încet...“ 

„mentalul tău conștient se ghidează după timpul pe care îl 
arată ceasul, în timp ce mentalul inconștient trăiește experiența 
timpului specifică transei, lent, fără grabă...“ 

„atunci când va sosi momentul potrivit, poţi să accelerezi 
modul în care percepi timpul. Vei începe în momentul în care 
asistenta îți montează perfuzia... Ai posibilitatea să scurtezi 
durata acelei experiențe neplăcute în timp ce aștepți ca 

medicamentele să pătrundă în corpul tău. Cere mentalului tău 
inconştient să te ajute să comprimi timpul...“ 

„când te vei afla în sala de examen, vei fi calm și relaxat. 
Curând vei observa că timpul se scurge mai încet, mult mai 
încet, astfel încât ai tot timpul din lume să răspunzi corect și în 
detaliu la toate întrebările care ți-au fost adresate de profesor”. 


Clientului i se pot sugera şi imagini de tip metaforic, în care acele 
unui ceasornic vechi se mișcă mai repede sau mai încet. 

De asemenea, terapeutul va putea utiliza și anumite elemente din 
experienţa anterioară a clientului, solicitându-i să-și amintească ce 
greu a trecut o oră de clasă plictisitoare, comparativ cu o oră în care 
a vizionat un film de aventuri. 


e Regresia de vârstă 

În transa hipnotică, terapeutul poate să-i ceară clientului său să se 
întoarcă în timp la o perioadă anterioară din existența sa. 

Regresia de vârstă poate fi diferită ca intensitate a trăirii, acest 
lucru depinzând de nivelul sugestibilității clientului, de tipul de 
inducție, de măsura în care acesta este dispus să lucreze asupra pro- 
blemelor sale, precum și de eventualele rezistențe la psihoterapie. 

Regresia de vârstă autentică sau adevărată nu implică doar 
rememorarea unor evenimente trecute, ci și reorientarea atitudinală 
afectivă și comportamentală a subiectului în trecut, deosebindu-se 
astfel de pseudoregresia de vârstă, în care subiectul își reamintește 
experiențele din copilărie la nivelul Eului său de adult. Edgette şi 
Edgette (1995) sunt de părere că pseudoregresia de vârstă are un rol 
terapeutic mult mai important, deoarece simpla retrăire a unor eve- 
nimente din copilărie rareori are efecte benefice prin ea însăși, fiind 
mai curând traumatizantă. 

Dimpotrivă, prezența Eului de observator în timpul regresiei îl 
ajută pe client să descopere noi semnificații şi să privească experien- 
țele sale dintr-o nouă perspectivă. 

În felul acesta, clientul poate obţine insightul (iluminarea) și poate 
să descopere noi disponibilităţi latente într-o manieră mai securizată 
sub aspect emoțional (Yapko, 1986 1990). 

Restructurarea cognitivă se poate realiza cu ajutorul intervenției 
Eului de adult, care posedă abilități de analiză, sinteză, integrare, 
testare a realității și raționament logic. 

În felul acesta, în timpul procesării terapeutice, clientul va fi ajutat 
să renunţe la anumite distorsionări cognitive, cum ar fi personaliza- 
rea exagerată („Trebuie să fi fost un copil foarte rău, dacă tata era 
supărat tot timpul“), gândirea de tip magic („Frățiorul meu a murit 
pentru că atunci când plângea noaptea eu mi-am dorit să moară”), 
sau autoblamarea („Dacă aș fi fost o mamă mai bună, fiul meu nu 
s-ar fi apucat de droguri“) (Edgette și Edgette, 1995), 

Există însă și situații în care unii clienți înalt sugestibili realizează 
regresia de vârstă adevărată, fără a mai menţine contactul cu Eul de 
adult observator. 

Acest lucru poate fi benefic atunci când clienții retrăiesc experiențe 
pozitive din trecut sau când pot să se organizeze după experiența 
traumatică și să tragă anumite învățăminte de pe urma acesteia. 

Clienţii sever traumatizați sau cu tulburări de personalitate pot fi 
însă perturbați de astfel de experiențe, simțindu-se depășiți, dezorien- 
taţi sau anxioși, dacă terapeutul nu-i ajută să depășească stările respec- 
tive. Structura personalități clientului, abilitățile sale de reziliență, 
alianţa terapeutică și prezența sau absența unor suporturi sociale vor 
reprezenta factori de care trebuie să țină seama terapeutul atunci când 
decide să sugereze sau nu regresia de vârstă. Pentru a minimaliza 
riscurile dezorganizării clientului după trăirea catharsisului, în timpul 
regresiei de vârstă, terapeutul va trebui să ia și unele măsuri cum ar 
fi scurtarea perioadei de transă, menținerea dialogului cu clientul în 
timpul transei, experiențe mai bine structurate în transă, construirea 
unui sistem de resurse psihologice înainte de a introduce transa și 
plasarea clientului în locul său preferat, unde se simte în siguranță, 
înainte de a sugera regresia de vârstă. Clientul va fi învăţat să revină 
în acel loc imaginar, de securitate interioară, ori de câte ori se simte 
depășit de trăiri inconfortabile care se pot produce în timpul transei. 

Weitzenhoffer (1989) recomandă stabilirea unui semnal nonver- 
bal înainte de a se induce transa, pentru ca subiectul să poată să se 
reorienteze către vârsta sa reală în cazul în care simte că legătura cu 
terapeutul se rupe sau că pierde controlul asupra trăirilor sale. 

Edgette şi Edgette (1995) sunt de părere că efectul psihoterapeutic 
al regresiei de vârstă nu se reduce la retrăirea unor experiențe trau- 
matizante din copilărie, ci implică o reactualizare a unor atitudini, 
gânduri, stări afective, abilități uitate, cu conținut pozitiv, şi care s-au 
manifestat în acele situaţii în care subiectul a trăit stări de bucurie, 
succes, satisfacție sau a primit sprijin de la alte persoane. 

Regresia de vârstă se utilizează pentru accesarea unor resurse 
latente ale clientului, pentru identificarea cauzelor simptomelor, 
pentru neutralizarea unor informații uitate și pentru retrăirea unor 
psihotraume din antecedente care continuă să afecteze starea psihică 
a persoanei ajunse la vârsta adultă. 

Edgette şi Edgette (1995, p. 112) ne prezintă cazul unui cuplu în 
cadrul căruia cei doi se ceartă încontinuu și trăiesc puternice senti- 
mente de ostilitate unul față de celălalt, deși au încercat să-și refacă 
relaţia cu sprijinul terapeutului. 

Autorii au utilizat transa hipnotică și regresia de vârstă în perioa- 
da lunii de miere, astfel încât cei doi să acceseze resursele legate de 
sentimentele de dragoste şi tandrețe pe care le-au trăit unul față de 
celălalt la acel moment. 

Regresia de vârstă poate fi utilă și în cazul unui artist care și-a 
pierdut încrederea în sine și care poate fi regresat în perioada în care 
a înregistrat un mare succes. 

O persoană care suferă de regresie poate fi ajutată să regreseze în 
transă hipnotică în perioada în care era activă, binedispusă și plină 
de speranţă. 

Regresia de vârstă poate reprezenta o indicație terapeutică și în 
cazul unor persoane dependente de substanțe sau în cazul subiecților 
fobici. În acest context, persoanele vor fi dirijate să retrăiască acele 
momente din trecut, fie când nu foloseau substanţele de abuz, fie 
când s-au confruntat cu obiectul fobiilor într-o stare de calm, cu un 
autocontrol perfect. 

Prezentăm în cele ce urmează câteva formule de sugestie pentru 
inducerea regresiei de vârstă (Edgette și Edgette, 1995): 


„Atunci când te întorci în timp la vârsta de 8 ani, vei fi foarte 
interesat să revezi lucrurile care se aflau în clasă, cine stătea cu 
tine în bancă, cum arătau tabla, cuierul, unde se afla catedra...“ 

„De îndată ce vei simți că te întorci în timp, îţi vei concentra 
atenţia asupra lucrurilor care ţi se par interesante...“ 

„Acum te întorci în timp la vârsta de 7 ani sau poate la 10 
ani...“ 

„Îţi vei aminti anumite stări pe care le-ai avut atunci când 
erai copil sau poate îţi vor veni în minte anumite imagini...“ 

„Amintește-ţi cum arăta grădina casei tale din copilărie sau 
mirosul din bucătărie...“ 

„Trăieşte experiențe tot mai vii, tot mai vii şi parcă nu 
mai sesizezi diferenţa dintre ce a fost atunci și ce este 
acum...“ 

„Mentalul tău inconștient se întoarce în timp ce retrăiește 
acea amintire neplăcută despre care mi-ai povestit, în timp ce 
mentalul tău conștient o readuce în prezent, astfel încât să-ți 
poţi folosi inteligența așa cum nu ai putut să o faci atunci, astfel 
încât să înţelegi mai bine ce s-a petrecut atunci, să priveşti 
lucrurile într-o manieră mai puțin personală, astfel încât să poți 
considera că le-ai rezolvat...“ 


Clientului care a suferit o experienţă traumatizantă în copilărie i 
se poate cere în transă hipnotică să-și imagineze că vizualizează acea 
experiență pe un ecran de televizor, având la dispoziţie o telecoman- 
dă care să-i confere un control asupra acestuia. 

Cu ajutorul telecomenzii imaginea poate fi oprită, ștearsă, derulată 
înainte sau înapoi ori înlocuită cu un film vesel. 


e Progresia în viitor 

Reprezintă o tehnică hipnotică prin intermediul căreia clientul este 
dirijat să se proiecteze în viitor și să trăiască anumite experienţe care 
conţin în sine sugestii pozitive. 

Zeig (1987) este de părere că unul dintre principiile de bază ale 
psihoterapiei ericksoniene este orientarea spre viitor. 

Erickson a înțeles faptul că proiectarea în viitor și trăirea unor 
experienţe pozitive are un puternic rol psihoterapeutic, deoarece în 
felul acesta clientul stabilește anumite obiective care vor influenţa 
situația prezentă. 

Orientarea terapeutică spre viitor poate fi realizată atât în stare 
de veghe, cât și în transă hipnotică. Deosebirea constă în aceea că 
în hipnoză clientul se transpune în situație, implicându-se mult mai 
profund în trăirea acesteia în plan senzorial, cognitiv, emoţional și 
atitudinal. 

Progresia în viitor este indicată mai ales clienților depresivi cărora, 
pe această cale, li se poate trezi speranța de viață prin construirea 
unui set de expectații cu conținut pozitiv. 

Yapko (1990) a utilizat această tehnică și pentru a-i confrunta 
pe clienţi cu consecințele negative ale continuării practicării unor 
deprinderi greșite. 

Erickson (1954b; 1980) descrie utilizarea cu succes a progresiei în 
viitor în cazul unor pacienţi care suferă de afecțiuni grave, conside- 
rate netratabile. 

Edgette și Edgette (1995) prezintă cazul unei solise vocale care a 
abandonat fumatul şi care se lupta din răsputeri să nu se reapuce de 
acest obicei. 

Terapeutul a indus progresia în viitor și i-a cerut clientei să se 
vizualizeze peste câțiva ani, ca nefumătoare. Aceasta și-a imaginat 
că are o mai bună capacitate respiratorie, o voce mai clară, un simț 
olfactiv mai fin, iar în casa ei este un aer mult mai curat. În transă 
hipnotică i s-a sugerat clientei să vizualizeze un dialog între ea, cea 
din viitor, şi cea prezentă, cea din viitor prezentându-i celei din pre- 
zent avantajele de a nu fuma cât de bine se simte, precum și faptul 
că nici nu mai simte nevoia să fumeze. 

Clienta a relatat că experienţa trăită în transă a fost foarte puter- 
nică şi convingătoare și a ajutat-o să ia decizia de a nu mai fuma 
niciodată. 

Sugestiile pentru progresia în viitor pot să aibă următorul conținut: 


„Atunci când te afli într-o altă dimensiune a timpului, îţi 
poţi imagina că eşti ceva mai în vârstă și mai înțelept...“ 

„Călătoreşti în timp şi te afli peste un an de-acum încolo... 
poți observa ceea ce se întâmplă, care sunt consecințele decizi- 
ilor tale, cum gândeşti acum și ce lucruri ai uitat să iei în consi- 
derare înainte...“ 

„Cum va arăta viaţa ta în viitor, după ce problema va fi 
rezolvată?...“ 

„Acordă-ţi dreptul să te deplasezi în timp și să ajungi treptat 
într-un loc de relaxare şi vacanţă sau poate ai dori să ajungi 
foarte repede pentru a vedea cum este să te simți relaxat, ușor, 
calm...“ 

„Mentalul tău conștient poate să-și imagineze cum ar fi să 
simți intimitatea în cadrul cuplului, în timp ce mentalul tău 
inconștient ştie ce discuții poţi avea cu partenera ta pentru a 
trăi această experienţă a intimității...” 

„În timp ce stai așezat comod pe fotoliu trăind acel nivel de 
profunzime al transei pe care mentalul tău inconștient I-a ales 
pentru tine astăzi, mentalul tău conștient nu mai știe exact de 
cât timp te afli în transă...“ 

„Poate te afli în transă de trei minute sau de șase minute, 
sau poate de 15 minute... mentalul tău conştient poate percepe 
timpul în felul acesta, în timp ce mentalul tău inconștient per- 
cepe timpul într-un mod diferit... Ziua de mâine devine ziua de 
astăzi, ziua de poimâine devine ziua de azi... a trecut deja o 
săptămână, ușor, pe nesimţite... suntem deja în septembrie. Poţi 
simți modul în care s-a schimbat temperatura de afară? 
Frunzele au început să ruginească... 

Observi cum lumina lunii septembrie este diferită față de 
lumina lunilor de vară? Mentalul tău inconștient se bucură de 
aceste trăiri și le poate împărtăși mentalului tău conștient dacă 
doreşte acest lucru...“ 


Orientarea spre viitor se poate realiza făcând apel la orientarea 
clientului în raport de propria persoană și obiectivele sale. Subiectul 
va vizualiza sau va dialoga cu un alt Eu al său, din viitor, care poate 
fi mai slab (dacă spre exemplu clientul este supraponderal), mai în 
vârstă, mai sigur pe sine şi mai înțelept (pentru un client cu stimă de 
sine scăzută), liber de orice dependenţă (pentru clientul care dorește 
să abandoneze consumul de alcool sau droguri). 

Progresia în viitor poate fi realizată și prin intermediul unor ima- 
gini metaforice, cum ar fi cea a unui ceas electronic al cărui afișaj 
se mișcă repede înainte, a filelor unui calendar care sunt rupte și 
aruncate sau cea a așa-zisei „mașini a timpului“. 

În cazul în care terapeutul se decide să facă apel la această ultimă 
metaforă („maşina timpului“), el va trebui să introducă în cadrul 
scenariului sugestii de asigurare, deoarece mulți clienți pot asocia 
astfel de imagini cu cele din desenele animate, în care personajele 
sunt prizoniere în astfel de dispozitive și confruntate cu situaţii 
periculoase. 

La fel ca în cazul regresiei de vârstă, este indicat ca terapeutul să 
stabilească împreună cu clientul un semnal de comunicare pentru a 
menţine legătura în timpul transei și a monitoriza procesarea psiho- 
terapeutică. 

Există situaţii în care psihoterapeutul poate decide să utilizeze 
amnezia posthipnotică pentru ca subiectul să nu-și amintească ceea 
ce a trăit în timpul progresiei în viitor. 

Această decizie poate fi luată atunci când amintirea experienţei 
respective ar putea afecta în mod negativ situația prezentă sau când 

terapeutul este de părere că mesajul sugestiv adresat clientului tre- 
buie să aibă un caracter mai subtil. 

Astfel, i se poate sugera clientului să-și imagineze că plasează 
respectivele experienţe în fișierul unui calculator imaginar şi că le va 
accesa atunci când va considera că a sosit momentul. 


+ Disocierea 

Disocierea este definită ca un fenomen caracterizat prin faptul că 
o parte a proceselor psihice sau psihofiziologice funcționează inde- 
pendent de alte părți ale persoanei. 

Reprezentările vizuale pot funcţiona independent de stările afec- 
tive sau, în cazuri mai rare, există două sau mai multe personalități 
care acționează în interiorul aceluiaşi subiect. 

Un fenomen de tip disociativ poate fi considerat și detașarea 
subiectului de stimulii mediului înconjurător. 

Disocierea poate avea loc și în mod natural în cadrul sau în afara 
experienţei transei, aceasta putând avea efecte benefice sau, dimpo- 
trivă, negative. 

Există tulburări psihopatologice de tip disociativ, cum ar fi perso- 
nalităţile multiple, stările de fugă patologică, fenomenele de depreso- 
nalizare și de realizare, disocierea emoţională din stările de stres sau 
fenomenele de amnezie sau refulare care îl împiedică pe subiect să-și 
amintească anumite experiențe de tip traumatizant. 

Fenomenele de tip disociativ pot avea şi efecte adaptative, cum 
ar fi: detașarea de problemele personale în timpul activității profe- 
sionale, detașarea de stimulii exteriori cu caracter perturbator sau 
activitățile care au loc la nivel automat. 

Edgette şi Edgette (1995) sunt de părere că disocierea poate fi 
utilizată ca strategie terapeutică la acei subiecţi care declanșează în 
mod spontan un mecanism de producere a tulburării de tip psiho- 
patologic, așa cum se întâmplă în cazul tulburărilor de tip disociativ. 
Acești clienți intră ușor într-o transă mai profundă, iar psihoterapia 
trebuie să aibă în cazul lor drept obiectiv dobândirea autocontrolului 
asupra fenomenelor de tip disociativ. 

Dolan (1991) a lucrat cu clienţi care au suferit abuzuri și psiho- 
traume, învățându-i pe aceștia să transforme fenomenele disociative 
în resurse de vindecare. 

Disocierea este recomandată ca tehnică terapeutică și pentru 
acei clienţi care suferă de tulburări generate de mecanismul opus, 

funcționând prea asociat în raport cu stimulii interni și externi 
(Edgette și Edgette, 1995, p. 148). 

Aceștia au dificultăți de a se detașa, deoarece sunt prea conectaţi 
la evenimentele cotidiene, ca în cazul unui client care suferă de anxi- 
etate generalizată şi îşi face griji pentru fiecare problemă nerezolvată 
sau a celui care aduce acasă cu sine problemele de la serviciu. 

De tehnicile terapeutice dişociative beneficiază și acei subiecți care 
declanșează fenomene de acest tip în mod spontan (spre exemplu, 
persoanele care pot preda elevilor, deși trec prin perioade de stres 
accentuat în viața personală). 

Astfel, disocierea poate fi utilă în cazul unei persoane care suferă 
de insomnie şi care nu poate să adoarmă, pentru că o frământă pro- 
blemele de serviciu, al unui depresiv care rămâne prins în capcana 
gândurilor sale pesimiste sau al unui client obsesiv care nu poate să 
se elibereze de gândurile sale intruzive. 

Hipnoza îi poate ajuta pe clienți să devină mai asociați cu experi- 
ențele lor pozitive și disociați de eșecuri sau situații în care lucrurile 
nu s-au desfășurat așa cum și-ar fi dorit ei. 

Disocierea clientului față de corpul propriu reprezintă una dintre 
cele mai eficiente strategii psihoterapeutice de combatere a durerii. 

Tehnica disocierii nu este indicată acelor clienți care asociază feno- 
menele disociative (mai ales pe acelea care au loc în cabinetul de psi- 
hoterapie) cu experiențe puternic anxiogene de care se simt depășiți. 

Acești clienţi vor trebui să-și însușească la început tehnici de auto- 
control care să-i ajute să iasă în mod voluntar din acele stări ce îi pot 
speria. 

De asemenea, subiecții care regresează prea rapid și riscă să piar- 
dă controlul propriului lor Eu atunci când se află în transă trebuie 
dirijați de către terapeut să rămână integrați aici și acum. 

Disocierea va fi utilizată cu prudenţă în cazul supravieţuitorilor 
unor traume, pentru ca aceștia să nu se simtă traumatizaţi din nou. 
Este indicată evitarea strategiilor de tip disociativ cu acei clienți care 
au tendința de a se disocia pentru a fugi în mod autist de realitate și 
de propriile lor probleme. 

Edgette și Edgette (1995) consideră că aceste contraindicaţii au 
un caracter relativ și depind de abilitatea hipnoterapeutului şi de 
calitatea relaţiei terapeutice. 

Prezentăm mai jos câteva tipuri de sugestii administrate pentru a 
obține disociere (Edgette și Edgette, 1995): 

„Mentalul tău conștient intră în transă lent, treptat, în timp 
ce mentalul tău inconștient intră imediat în transă“. 

„Mentalul tău conştient se întreabă ce fel de transă vei obți- 
ne astăzi, în timp ce mentalul tău inconștient intră direct în 
transă“. 

„Disocierea la care vrem să ajungem se poate produce din- 
tr-odată sau treptat“. 

„Vei fi total absorbit de un singur lucru sau nu vei mai fi 
conștient de nimic altceva, decât de acel lucru“. 

„Mentalul tău conştient va fi total absorbit de situaţia de 
examen, în timp ce mentalul inconștient îţi repetă: «Te vei 
ocupa mai târziu de celelalte probleme»". 


Clientul poate fi instruit să utilizeze un stimul care să declanșeze 
în mod spontan disocierea. 

Astfel, o clientă obsesivă, care era perturbată de gândurile sale 
intruzive, a fost învățată să-şi spună în gând mai târziu atunci când 
trebuia să facă față unei sarcini profesionale importante. Terapeutul 
îi va explica subiectului cum funcționează fenomenele disociative, 
făcând apel și la experienţe din viaţa cotidiană. 

„Îţi aminteşti de acea situație când te-ai urcat la volanul mașinii 
tale şi ai ajuns la destinație fără să mai ştii nimic din traseul parcurs?“ 

Prezentăm mai jos un scenariu sugestiv pentru inducerea disocie- 
rii la un client care suferă de dureri severe la nivelul genunchiului 
drept (adaptat după Edgette și Edgette, 1995, p. 157): 


„Curând vei începe să urci scările și, în timp ce te pregătești 
să realizezi acest lucru, corpul tău va ieși din transă aproape în 
totalitate... dar genunchiul tău drept va rămâne în transă dacă 
îți dorești acest lucru. Poţi lăsa genunchiul într-o zonă conforta- 
bilă, călduţă, unde acesta va fi insensibil, insensibil... dacă îţi 
dorești acest lucru... Perioada în care genunchiul va rămâne în 
transă va fi stabilită de mentalul tău conștient, iar mentalul 
inconștient va executa comanda. Mentalul conștient va cere 
mentalului inconştient să colaboreze astfel încât genunchiul tău 
să rămână în transă... atâta timp cât ai nevoie... Vei putea merge 
fără efort, vei șofa foarte bine... Perioada în care genunchiul tău 
va rămâne în transă depinde de situaţie, de context... nu este 
nevoie să simți durerea, poți să te miști confortabil, în timp ce 

genunchiul tău este amorţit, insensibil... confortabil, în transă... 

Vei păși ușor și relaxat, o treaptă şi încă o treaptă, remarcând 

covorul de pluș pe care calci... covorul care pare o pernă moale... 
În timp ce faci un pas, încă un pas...” 


e Visul hipnotic 

Are un efect terapeutic foarte important. Clientului i se poate 
sugera să viseze în timpul transei sau, prin intermediul unor 
sugestii posthipnotice, să viseze în timpul nopții sau să aibă reverie 
diurnă,. 

Tehnica visului hipnotic este indicată mai ales acelor subiecți care 
visează frecvent și care au tendinţa de a relata conţinutul viselor pe 
care le-au avut chiar și atunci când nu sunt întrebaţi. 

De asemenea, această metodă este utilă și clienţilor care suferă de 
coşmaruri și somnambulism. Acestora le poate fi sugerat să aibă vise 
cu un conținut pozitiv. 

Sugestiile administrate au următoarea formă: „Visezi aceleași 
locuri, visezi în același interval de timp, dar conţinutul visului este 
diferit”. 

De asemenea, i se poate sugera clientului să negocieze cu mentalul 
său inconștient tematica viselor. Acesta îi poate cere Eului său înțe- 
lept „să îl ajute să aibă vise care conţin soluții la problemele sale sau 
care îi redau speranţa și bucuria de viață“. 

Instructajul adresat clienţilor poate îmbrăca următoarea formă 
(Edgette și Edgette, 1995, p. 161): 


„Mentalul tău inconștient a depus numeroase eforturi în 
timpul nopţii pentru a-ți comunica ceva important... Trebuie să 
apreciezi acest lucru, pentru că inconştientul face exact ceea ce 
trebuie să facă. Acum va trebui să încurajezi acea parte a men- 
talului tău să îţi fie de ajutor într-o manieră nouă... 

Mentalul inconștient știe deja că ai luat cunoștință de acele 
mesaje și acum este gata să îţi transmită noi imagini, noi filme, 
noi dialoguri în timpul nopții... unde vei vizualiza persoane 
noi, diferite, alte mesaje, mai blânde, mai subtile, mai liniștite, 
vise de la care vei putea învăţa ceva diferit... Este foarte bine ca 
în noaptea aceasta să ai alt fel de vise... atunci când ești pregă- 
tit, mentalul inconştient va realiza diferenţa, va realiza maniera 
în care poate să facă acest lucru”. 

Visele hipnotice pot fi utilizate și în calitate de simboluri sau meta- 
fore terapeutice. 

Astfel, un client depresiv poate primi sugestia să viseze evenimen- 
te fericite care au loc în viitor sau unui obsesiv-compulsiv i se poate 
sugera că se simte foarte bine în vacanță. Visul hipnotic este indicat 
şi la acei clienți la care procesul de schimbare terapeutică are un nivel 
mai ridicat de autonomie. 

Acestora li se va sugera să descopere singuri soluții, să trăiască 
stări de iluminare sau să integreze cele învăţate la nivelul Eului 
(Edgette şi Edgette, 1995). 

Nu în ultimul rând, visul hipnotic poate fi aplicat ca o tehnică de 
antrenament mental sau imaginație dirijată. 

Astfel, o clientă care mânca în mod compulsiv a primit sugestia să 
viseze că îi răspunde asertiv mamei sale intruzive (Edgette și Edgette, 
1995, p. 162). 

Tehnica visului hipnotic ar putea fi contraindicată acelor clienți 
care sunt excesiv de interiorizați, orientarea aceasta având în cazul 
lor un rol neproductiv. 

Este vorba despre clienți prea absorbiți de durerile sau senzațiile 
lor corporale. 

Tehnica visului hipnotic nu va fi aplicată acelor clienţi care au 
nevoie de o intervenţie terapeutică mai clar structurată. 

Prezentăm mai jos câteva scenarii sugestive pentru inducția visu- 
lui hipnotic (adaptate după Edgette și Edgette, 1995): 

Clientului poate să i se vorbească, într-o manieră indirectă, despre 
reveria diurnă, despre satisfacția de a se lăsa în voia visării cu ochii 
deschiși. Sugestiile directe pot fi administrate imediat ce clientul s-a 
dovedit receptiv și a intrat în transă hipnotică. 


„Eşti calm, relaxat, profund relaxat. În timp ce te afli în tran- 
să, aici, în acest cabinet, vei trăi un vis foarte interesant și plin 
de semnificaţii. Va fi probabil un vis colorat, poate cel mai colo- 
rat vis pe care l-ai avut vreodată, sau poate va fi un vis în 
alb-negru care seamănă cu un film vechi şi plin de mistere. 
Visul se poate instala treptat sau poate apărea dintr-odată, sur- 
prinzându-te prin claritatea sa. 

Visul tău va avea conținuturi diferite. Poţi visa mai multe 
soluţii la problemele tale, alegând acea alternativă care ţi se 
potrivește. 

Poţi visa situația în care ești deja vindecat, eliberat de pro- 
bleme, sau poți visa problema care te preocupă și pe care o 
priveşti dintr-o nouă perspectivă. 

Fă un semn cu degetul atunci când te întreb despre ce visezi. 
Visezi atâta timp cât ai nevoie şi te vei opri în mod spontan 
atunci când vei considera de cuviință” (Edgette și Edgette, 
1995, p. 164) 


După ce visul s-a încheiat, clientului i se cere să iasă din starea de 
transă și să-i povestească terapeutului ce anume a visat. 

In cazul clienților care nu se dovedesc receptivi la sugestia de 
a visa în timpul şedinţei de hipnoză li se poate sugera să aibă un 
vis nocturn. Sugestiile administrate pot fi următoarele (Edgette și 
Edgette, 2013); 


„Vei avea un vis în noaptea aceasta sau poate noaptea viitoa- 
Te... vei visa mai multe soluţii la problema ta. Vei testa aceste 
soluții în timpul visului tău sau poate vei visa că ai rezolvat 
deja problema şi vei afla cum vor arăta lucrurile pentru tine 
atunci când totul va fi bine. Pe parcursul altor nopţi, vei visa ce 
pași trebuie să faci pentru a fi vindecat... dar poate că primul 
vis se va referi la problema pe care trebuie să o soluționezi... 
poate ar fi bine să visezi ceva care să simbolizeze problema ta, 
pentru a ajuta mentalul tău inconștient și mentalul conștient să 
dezvolte o nouă perspectivă”. 


e Catalepsia hipnotică 

Clientul aflat în transă profundă poate să menţină o poziție imobi- 
lă care se referă la anumite părți ale corpului sau la corpul în ansam- 
blu, musculatura având un tonus echilibrat, nici complet relaxat, nici 
încordat. 

Catalepsia este definită de specialiști ca „un tonus involuntar al 
musculaturii“ (Kroger, 1963), ca „o suprimare a mișcărilor volunta- 
re“ sau ca „o stare caracterizată prin prezența unui tonus muscular 
echilibrat“ (Erickson şi Rossi, 1981). 
| Prin intermediul sugestiilor administrate, corpul subiectului poate 
intra în așa-numita stare de flexibilitate ceroasă (Kroger, 1963) în 
care pot fi imprimate subiectului poziții neobișnuite pe care acesta le 
poate menține perioade lungi de timp. 

Catalepsia poate fi indusă cu ajutorul sugestiilor, dar se poate 
instala și spontan la subiecţii înalt sugestibili care intră într-o transă 
profundă. 

Catalepsia este adesea însoțită de o senzație de amorţeală, analge- 
zie sau anestezie (Erickson și Rossi, 1981). 

Această stare este evidentă mai ales în cazul levitației brațului, 
atunci când clientul se simte confortabil cu un braț suspendat în aer 
şi poate rămâne așa timp de 10-15 minute sau chiar mai mult. 

Subiectul aflat în stare cataleptică menţine o atenţie expectantă 
activă care poate contribui la procesări terapeutice cu caracter creativ, 
generatoare de noi experienţe, de noi perspective sau de noi soluții. 

Catalepsia poate fi utilizată în scop terapeutic atât în mod direct — 
ca strategie pentru derularea unor proceduri medicale —, cât și 
indirect, ca o modalitate de a comunica ceva important clientului și 
care are un caracter tangenţial cu terapia (spre exemplu, pentru a-i 
demonstra clientului posibilitatea de a obține anumite senzații, cum 
ar fi cea de răceală, căldură, amorțeală, senzații care pot fi utilizate 
ţintit în timpul terapiei). 

Aceste sugestii sunt interesante mai ales pentru clienții cu o 
atitudine exagerat de intelectualizată, care se străduiesc să intre în 
transă, fără să-şi dea seama de faptul că trupul lor se află deja acolo 
(Erickson și Rossi, 1981). 

Sugerarea catalepsiei poate fi aplicată în cazul persoanelor prea 
agitate, care se mișcă foarte mult, sau pentru clienţii care trebuie să 
se supună unei proceduri medicale: RMN, injecții, manevre oftalmo- 
logice etc. 

Sugerarea catalepsiei poate avea și unele contraindicații în cazul 
persoanelor prea pasive, care suferă de depresie majoră, oboseală 
cronică sau stări de letargie. 

Sugestiile prin intermediul cărora poate fi indusă catalepsia au 
următoarea formă (adaptare după Edgette și Edgpette, 1995): 


„Observi greutatea aerului cald de vară care îţi apasă umerii, 
reamintind mentalului tău inconștient să coboare lin în zona 
călduţă a transei, când toate încordările și rezistențele au dis- 
părut, iar mentalul tău conștient va fi curând absorbit, la rândul 
său, de această experiență“. 

+. pe măsură ce vei începe să observi faptul că nu mai simți 
nevoia să te mişti, vei inspira profund și vei aluneca în transă...“ 





Strategiile hipnoterapiei 131 


„+. atunci când vei simţi că o parte a corpului tău este mult 
mai grea decât cealaltă, vei permite mentalului tău inconștient 
să se ocupe de probleme mult mai importante...“ 

„+. mentalul tău conștient rămâne activ, în timp ce mentalul 
inconștient îţi aduce liniștea corpului fizic...“ 

„.+ mentalul tău va permite stării de calm să-ți cuprindă cor- 
pul atâta timp cât este necesar, în timp ce mentalul inconștient 
trece în revistă experiență după experiență când ai rămas calm 
și liniștit perioade mai lungi...“ 


Erickson și Rossi (1981) sunt de părere că fenomenele cataleptice 
pot fi facilitate prin intermediul oricărei tehnici care captează atenția 
subiectului, sugerează în mod gradat imobilitatea şi pune în acțiune 
o atitudine interioară de expectaţie și receptivitate. 


e Levitaţia brațului 

Levitaţia brațului reprezintă fenomenul sugerat în transă hipno- 
tică caracterizat prin faptul că brațul subiectului rămâne suspendat 
în aer în urma unor mișcări automate și își menţine poziţia pe baza 
unor fenomene de tip cataleptic. 

Milton Erickson utiliza levitaţia brațului pentru a declanșa schim- 
barea terapeutică, bazându-se pe faptul că subiecţii care realizează 
acest lucru intră în transă și lucrează mai eficient asupra propriilor 
probleme (Erickson, 1961/1980; Erickson şi Rossi, 1980a). 

Edgette și Edgette (1995, p. 186) sunt de părere că inducerea 
levitației brațului este utilă mai ales că prin intermediul acesteia 
subiectul va constata că în timpul hipnoterapiei se va întâmpla 
ceva deosebit. 

In același timp, levitația brațului poate fi considerată şi ca un test 
de hipnotizabilitate. Un alt motiv pentru care se utilizează tehnica 
levitaţiei brațului este acela că terapeutul va putea observa în detaliu 
influența sugestiilor sale asupra clientului, sesizând rezistenţele sau 
răspunsurile în sensul acestora (braţul se ridică mai mult sau rămâne 
pe loc etc). 

Sugestia referitoare la levitaţia brațului poate fi folosită și ca 
metaforă pentru soluționarea unor probleme terapeutice (Edgette şi 
Edgette, 1995); 

— în depresie, pentru depășirea letargiei: „Brațul tău se ridică în 

mod spontan pentru că dispune de propria energie”. 

— în reducerea greutăţii: „Te bucuri de senzația de plutire, de 
uşor, care cuprinde braţul tău... braţul tău se ridică ușor, în 
timp ce senzaţia de lipsă de greutate îl cuprinde tot mai mult...“ 

— pentru persoanele cu fobie de înălțime: „Pe măsură ce brațul 
tău se ridică tot mai mult, tot mai sus, te simţi tot mai relaxat, 
tot mai liniștit... intri într-o transă profundă şi odihnitoare în 
timp ce brațul urcă tot mai sus, tot mai sus...“ 

— pentru tulburarea de erecție: „Brațul drept se ridică în aer, se 
ridică tot mai mult și rămâne suspendat în aer mult timp... ră- 
mâne în aer mult timp...“ 


O contraindicaţie pentru utilizarea tehnicii levitaţiei brațului apare 
în cazul clienţilor care au dificultăți în a-și controla mișcările involun- 
tare, ca în cazul ticurilor sau spasmelor musculare. Prezentăm mai jos 
câteva formule sugestive pentru a sugera levitația brațului. Acestea 
pot fi sugestii directe, indirecte sau metafore terapeutice (adaptate 
după Edgette și Edgette, 1995). 


„Atunci când braţul tău drept începe să se ridice ușor, vei 
intra într-o stare de transă profundă“; 

„Nei fi curios care braț se va ridica mai întâi, brațul drept sau 
cel stâng...“ 

„Mentalul tău conştient va fi curios să afle care braţ se ridică 
mai întâi, în timp ce mentalul tău inconștient a ales deja...“ 

„Le concentrezi asupra palmei drepte și observi cum tresare un 
deget care are tendinţa să se ridice... mai tresare încă un deget... 
palma se ridică ușor, se ridică și se îndreaptă spre fața ta...“ 


Clientului i se poate sugera că un balon uriaș este prins de brațul 
său... balonul se ridică tot mai mult, tot mai mult și trage în sus brațul 
subiectului. 


+ Tehnica scrisului și desenului automat 

Terapeutul îi poate sugera clientului aflat în transă să scrie în mod 
automat litere, cuvinte, propoziţii sau să deseneze ceea ce dorește sau 
ceea ce i se propune. 

Combinația acestei tehnici cu regresia de vârstă poate scoate la 
iveală o serie de conflicte și psihotraume refulate, generatoare de 
simptome. 

Oystragh (1988) a tratat cu ajutorul hipnozei o clientă care suferea 
de vaginism (o contracție reflexă care are la bază o teamă reală sau 
imaginară de penetrare în timpul actului sexual). 

Clientei i s-a aplicat tehnica regresiei de vârstă şi aceasta a relatat 
prin intermediul scrisului automat faptul că a fost abuzată sexual în 
copilărie. În timpul transei mentalul conștient al clientei nu a avut 
acces la amintirile psihotraumatizante. 

Din nefericire însă, terapeutul a sugerat clientei să uite abuzul pe 
care l-a suferit în copilărie, fără să proceseze și să integreze amintirile 
traumatizate în structura psihică actuală. Rezultatul a fost că pacien- 
ta a încheiat terapia după rezolvarea vaginismului, dar prezenta în 
continuare fenomene de anestezie în zona vaginală și relație de cuplu 
defectuoasă. 

Tehnica scrisului și desenului automat se utilizează în următoarele 
situații (Edgette și Edgette, 1995); 

— pentru aducerea la suprafaţă a unor amintiri refulate, inaccesi- 

bile; 

— pentru adâncirea transei; 

— pentru inițierea dialogului cu un client necomunicativ (Brenman 

și Gill, 1947); 

— pentru interpretarea viselor; 

— în terapia abuzurilor sexuale; 

— în terapia afecţiunilor dermatologice rezistente la tratament 

(Kroger, 1993). 


Tehnica scrisului şi desenului automat nu este indicată în cazul 
clienților excesiv de anxioși, care se tem de pierderea autocontrolului 
și cărora le este dificil să se manifeste spontan. Prezentăm în cele ce 
urmează un scenariu sugestiv folosit în cazul tehnicii scrisului sau 
desenului automat, adaptat după Edgette și Edgette (1995): 


„Mentalul tău inconștient va începe să scrie şi să deseneze 
pentru tine... acesta va scrie şi va desena în numele tău... brațul 
va începe să se miște ca și cum ar avea propriul creier ce ar fi 
deconectat de restul corpului, funcționând cu ajutorul unui 
pilot automat... Toţi oamenii au trăit măcar o dată o experienţă 
când au scris un bilet, fără să fie conștienți de ceea ce au scris... 
Brațul și mâna dreaptă încep să se miște și să creeze desene, să 
scrie cuvinte, propoziţii, simboluri... Desenul poate reprezenta 

primul lucru care îţi vine în minte... poate reprezenta un dar 
pentru tine de la mentalul tău inconștient... Te cufunzi tot mai 
mult într-o stare de transă tot mai adâncă, tot mai profundă, pe 
măsură ce desenezi sau scrii. 

Mentalul tău critic va sta deoparte în timp ce tu creezi... Ai 
foarte mult timp la dispoziţie pentru a evalua ceea ce ai scris 
sau desenat... 

Acum braţul tău drept se mișcă de parcă ar exista un buton 
de comandă la nivelul umărului... se mișcă tot mai mult... dese- 
nează... scrie... 

Îţi imaginezi un cablu care merge de la mentalul tău incon- 
ştient la brațul drept, la mâna dreaptă care desenează sau scrie 
automat... 

Poate fi vorba despre un simbol secret pe care mentalul tău 
inconștient vrea să-l scoată la lumină sau pot fi cuvinte, propo- 
ziții, fraze obișnuite... desene... 

Desenezi sau scrii în timp ce intri într-o stare de transă tot 
mai profundă, tot mai adâncă. Te simţi ca și cum brațul tău 
drept, mâna dreaptă ar avea propriul său creier controlat de 
mentalul inconștient... 

Eşti surprins de ceea ce se petrece? Mentalul tău inconștient 
vrea să îți comunice ceva care te va surprinde, ceva din care ai 
de învăţat ... Mai târziu vei realiza ce a scris mentalul tău incon- 
ştient pentru tine. Poate fi vorba despre o parte secretă, ascun- 
să a Eului tău, care iese la suprafaţă și începe să se exprime 
pentru că ştie că tu ești pregătit pentru asta...“ 


+ Anestezia și analgezia 

Anestezia indusă prin intermediul hipnozei presupune anularea 
senzaţiilor dureroase într-una sau mai multe zone ale corpului, în 
timp ce analgezia presupune reducerea intensității acestor senzații. 

Kihlstrom (1995) consideră că hipnoza poate contribui semnifi- 
cativ la reducerea componentei senzoriale și psihologice a durerii 
(suferința subiectivă). 

Hipnoza este recomandată pentru inducerea analgeziei la persoa- 
nele care nu răspund suficient de bine la medicația pentru reducerea 
durerii, a celor la care medicamentele nu trebuie prescrise datorită 
naturii activității desfăşurate (sportivi, conducători auto, persoane care 
lucrează la înălțime sau care sunt alergice la analgezice sau anestezice. 

De asemenea, utilizarea hipnozei contribuie la reducerea efectelor 
secundare abuzului de medicamente. 

Jackson și Middleton (1978) susțin că aproximativ 5% până 1% din 
populația generală au contraindicaţii pentru utilizarea anestezicelor 
locale sau generale din cauza alergiilor, riscurilor pentru aparatul 
respirator sau pentru sistemul nervos central (depresie la nivelul 
acestora) sau din cauza interacțiunilor cu alte medicamente. 

Hipnoanaliza şi hipnoanestezia au fost utilizate cu succes în 
migrene, arsuri, dureri la nivelul coloanei vertebrale, în naștere, în 
cazul unor fracturi, în chirurgie, stomatologie sau la pacienţii cu can- 
cer în fază terminală (Hilgard, 1987). Kroger (1963) subliniază faptul 
că hipnoanestezia nu este eficientă pentru mai mult de 10% dintre 
pacienţii care urmează să sufere o intervenție chirurgicală, iar aceștia 
trebuie selecționați cu atenţie și antrenați în prealabil. 

Edgette și Edgette (1995) consideră că sugerarea anesteziei sau 
analgeziei nu este indicată în cazul pacienților care au suferit antece- 
dente pierderi ale sensibilităţii din cauza unor paralizii, a neuropatiei 
diabetice sau a altor afecțiuni medicale, deoarece această experiență 
ar putea fi traumatizantă pentru ei. 


e Hiperestezia 

Reprezintă fenomenul hipnotic opus anesteziei şi se caracterizează 
prin faptul că subiectul are o sensibilitate crescută la atingere sau în 
raport cu alte senzaţii corporale. 

Hiperestezia are mai puţine aplicații clinice și din acest motiv este 
rar folosită în hipnoterapie. 

Edgette și Edgette (1995) sunt de părere că sugerarea hiperesteziei 
poate fi aplicată în situaţiile în care clienții recurg în mod spontan la 
analgezie sau anestezie cu efecte psihopatologice, ca în cazul onico- 
fagiei sau tricotilomaniei (rosul unghiilor sau smulsul părului). 

Hiperestezia poate fi sugerată şi în plan psihologic pentru a 
contracara insensibilitatea clientului care se plânge de faptul că este 
anesteziat emoțional. 

De asemenea, hiperestezia s-a dovedit utilă în terapia unor 
deprinderi greșite (fumătorului i se poate sugera că simte mai mult 
gustul rău al nicotinei în gură sau fumul care îi invadează căile 
respiratorii). 

Sugerarea hiperesteziei aduce unele beneficii și în terapia tulbu- 
rărilor sexuale, cum ar fi ejacularea tardivă sau absența plăcerii din 

timpul jocurilor erotice recomandate de terapeuţii specializaţi în 
problematica disfuncțiilor sexuale. 

Multe dintre aceste disfuncţii, cum ar fi absența libidoului sau 
satisfacţiei sexuale, au la bază fenomene de anestezie emoțională. 

Hiperestezia este contraindicată în cazul pacienților care suferă 
de afecțiuni neurologice în cadrul cărora există o afectare la nivelul 
rețelelor nervoase sau în cazul celor cu tulburări de personalitate 
care se automutilează. În cazul acestora din urmă este indicată o 
terapie mai complexă, de profunzime, realizată de un terapeut 
experimentat. 

Prezentăm în continuare un scenariu terapeutic pentru sugerarea 
hiperesteziei (adaptat după Edgette și Edgette, 1995, p, 237): 


„Devii tot mai conștient de faptul că picioarele tale se odih- 
nesc confortabil în pantofii comnozi... de obicei nu îţi dai seama 
de asta, dar acum sistemul tău nervos devine mai activ, îți per- 
mite să percepi mai multe senzații, tot mai multe senzații... 

Simţi acum faptul că ceasul-medalion te apasă ușor pe piept, 
îi simţi greutatea pe care ai ignorat-o până acum... simţi cerceii 
pe care îi porți de multă vreme în urechi, perlele care atârnă de 
lobul urechilor... și îți amintești poate de acei cercei mai lungi 
și mai grei pe care i-ai purtat la petrecerea din seara trecută... 
de mişcarea cărora te bucurai ori de câte ori mişcai capul în 
timpul dansului...“ 


e Halucinaţiile pozitive 

În timpul transei hipnotice clientul poate percepe anumiţi stimuli 
care nu se află, în realitate, în domeniul vizual, auditiv, tactil, olfactiv 
sau gustativ. 

Milton Erickson (Erickson și Rossi, 1979) a lucrat cu un client 
care suferea de dureri la nivelul membrului-fantomă. Terapeutul i-a 
dat acestuia următoarea sugestie directă: „Dacă ai dureri în mem- 
brul-fantomă, poţi avea și senzaţii plăcute în acea zonă... și acestea 
sunt minunate“. 

Clienţilor anxioși sau cu încredere în sine scăzută li se poate 
sugera în transa hipnotică faptul că o voce plăcută le dă pe un ton 
binevoitor comenzi de autoîmbărbătare, de tipul: „Relaxează-te și 
respiră adânc“; „Ceea ce faci este foarte bine“; „Senzaţiile neplăcute 
vor trece repede“ etc. 


Strategiile hipnoterapiei 137 


Aceleași tipuri de sugestii pot fi utilizate şi în pregătirea psiholo- 
gică a sportivilor de înaltă performanţă: „În timpul concursului eşti 
calm, relaxat, dar în același timp vioi şi alert... dai totul din tine...“ 
sau „Priveşte înainte, umerii în spate, coloana dreaptă... ești pregătit 
pentru competiţie...“ 

Sugerarea unor halucinații pozitive poate ajuta şi la întreruperea 
unor modele patologice de comportament. 

Astfel, Zeig a lucrat cu o clientă anxioasă care trebuia să aibă întâl- 
niri lunare cu medicul curant, întâlniri de care se temea foarte mult. 
Aceste vizite la medic aveau loc în alt stat din SUA, în Connecticut. 

Zeig i-a sugerat clientei aflate în transă hipnotică faptul că atunci 
când trece granița în statul respectiv și vede scris: „Bine ați venit în 
Connecticut!“, să îl vizualizeze pe medicul său care îi zâmbeşte şi îi 
face semn cu mâna (după Edgette și Edgette, 1995, p. 249). 

Sugerarea unor halucinaţii pozitive poate fi mult prea anxiogenă 
pentru pacienții cu tulburare de personalitate paranoidă, schizotipală 
sau borderline sau la cei care nu tolerează ambiguitatea. 

Sugestiile pentru implementarea halucinațiilor pozitive pot avea 
următoarea formă (Edgette și Edgette, 1995); 


„Fiecare dintre noi a trăit măcar o dată experiența de a ascul- 
ta o melodie la radio și apoi acea melodie i-a sunat în minte 
toata ziua... sau chiar zile în șir... Ca şi cum ar fi fost cântată 
exact atunci. Distincția dintre fenomenele reale și cele imagina- 
re se estompează, iar muzica se aude ca și cum ar fi prezentă 
aici şi acum... muzica se aude mereu, ca şi cum ar fi un disc 
stricat...“ 

„Oricui i s-a întâmplat să privească norii care alunecă pe cer 
și să își imagineze că aceștia iau diferite forme... Pe măsură ce 
privești norii un timp mai îndelungat, obiectele sau figurile pe 
care crezi că le vezi devin tot mai vizibile, tot mai reale, cu tot 
mai multe detalii... tot mai reale“. 


e Halucinaţiile negative 

Halucinaţiile negative reprezintă fenomenul hipnotic caracterizat 
prin aceea că subiectul nu percepe sau nu percepe suficient de clar 
anumiți stimuli prezenţi în ambianţă. 

La fel ca şi halucinaţiile pozitive, și cele negative pot afecta zonele: 
vizuală, auditivă, tactilă, kinestezică, olfactivă sau gustativă. 

Halucinaţiile negative pot să apară în mod spontan ca în cazul 
unui sportiv care continuă meciul, deși are glezna luxată, sau pot fi 
induse deliberat mai ales pentru combaterea durerii. 

Clientului i se poate sugera în transă hipnotică faptul că nu vede 
o persoană care îi provoacă stări afective negative sau că nu observă 
obiectul fobiei sale. 

Astfel, spre exemplu, un client cu fobie de sânge sau de proce- 
duri medicale va beneficia de sugerarea unor halucinații negative în 
raport cu acestea („nu vede sângele sau instrumentele medicale...) 

Sugerarea faptului că privește ca printr-un tunel ar putea fi utili- 
zată pentru persoanele care au nevoie de concentrare maximă, fără a 
fi distrase de stimulii exteriori. 

Sportivilor de performanţă li se poate sugera faptul că se concen- 
trează doar asupra a ceea ce au de făcut și îi ignoră pe spectatori, 
arbitri sau pe ceilalți sportivi. 

Halucinaţiile auditive negative pot fi sugerate unor clienţi care 
suferă de insomnie, aceștia afirmând că nu pot dormi, deoarece îi 
deranjează zgomote minore pe care ceilalți le ignoră în mod obișnuit 
(ticăitul ceasului, de exemplu). 

Clienţii care raportează tinitus (vâjâit în ureche) sunt dirijați de 
către terapeut, de asemenea, să ignore acest zgomot. 

Halucinaţiile negative somatice se utilizează cu succes în terapiile 
care au ca obiectiv controlul durerii. 

Iată un scenariu sugestiv pentru inducerea halucinaţiilor negative 
(după Edgette și Edgette, 1995): 


„Fiecare mamă sau tată a trăit experiența ignorării unor zgo- 
mote, oricât de puternice ar fi fost ele, în timp ce se concentra 
asupra celui mai mic scâncet al copilului lor. 

Chiar într-un mare oraș, o mamă poate ignora zgomotul 
intens al traficului prin geamul deschis, ca să audă plânsetul 
copilului. Chiar și zgomotele puternice, cum ar fi sirenele 
ambulanțelor, ale mașinilor de poliție sau ale pompierilor vor 
fi ignorate de mamă, pentru că ea a ales la nivel conștient și 
inconștient să se concentreze asupra copilului ei... 

Atunci când părinții au decis să-l supravegheze pe rând pe 
copil, părintele care este liber în acea noapte va dormi, în timp 
ce copilul plânge, iar când îi vine rândul, va auzi cel mai mic 

zgomot care vine din zona în care se află copilul. Părinţii se pot 
conecta și deconecta de la o noapte la alta. 

Mentalul nostru este foarte puternic şi poate lua decizia de 
a dirija atenţia selectivă spre obiectul dorit“. 


Capitolul IV 
Hipnoza și meditaţia 


Barabasz și Watkins (2014) sunt de părere că atât meditaţia, cât și 
hipnoza au în comun procese de focalizare a atenţiei care-l conduc 
pe subiect să trăiască stări modificate de conștiință. Elementele neu- 
rofiziologice care stau la baza celor două stări fiind identice, atât hip- 
noza, cât şi meditaţia încep de regulă cu o stare de relaxare urmată 
de concentrarea atenţiei asupra unor diagrame colorate, asupra unor 
elemente din natură, asupra flăcării unei lumânări, asupra unui pen- 
dul, asupra sugestiilor, dar cel mai frecvent în cazul ambelor trăiri 
concentrarea va fi focalizată asupra respirației. 

Literatura psihologică referitoare la hipnoză pune accentul pe 
faptul că subiectul ignoră stimulii exteriori ai ambianţei (Crawford, 
2001), în timp ce autorii care descriu meditaţia susțin ideea că 
persoana care meditează trebuie să lase stimulii să se ducă, fără a 
lupta împotriva lor, cu o atitudine pasivă nonevaluativă (Holroyd, 
2003). 

Autorul menționat (Holroyd, 2003) subliniază faptul că procedura 
focalizării atenţiei utilizată în hipnoză este similară celei din medita- 
țiile budiste, creștine, hinduse și iudaice. 

Meditaţia budistă bazată pe conștientizare (mindfulness) propune 
adepților să lase gândurile, senzațiile, amintirile, să plece, fără a le 
evalua în vreun fel. 

Tehnica meditativă mindfulness constă în observarea propriilor 
gânduri şi stări modificate de conștiință și a fost utilizată cu succes 
de specialiști în controlul durerii (Holroyd, 2003). 

Un tip de meditaţie yoga cunoscută sub numele de samadhi, care 
generează stări modificate de conștiință, se aseamănă mult cu hip- 
noza profundă (Shear şi Jevning, 1999; Wallace, 1999). Meares (1983) 
a utilizat o formă de meditaţie zen cu pacienţii oncologici, obținând 
rezultate pozitive. 

EI le cerea acestora să nu încerce, ci să se lase să alunece fără efort 
într-o stare modificată de conștiință. Subiectul era solicitat să stea așezat, 
cu coloana vertebrală dreaptă şi să își „golească“ mintea de gânduri. 

O altă formă de meditaţie care a devenit bine cunoscută în Europa 
și Statele Unite este meditaţia transcendentală, în cadrul căreia 
subiectului i se cere să repete mental un complex de sunete denumit 
„mantra“. Cei care propun un astfel de tip de meditație consideră 
că subiectul va prelua încărcătura energetică a mantrei, considerată 
a avea o forță specială. Multe studii clinice au evidenţiat faptul că 
şi acest tip de meditaţie are la unii subiecți efecte benefice asupra 
sănătăţii fizice și psihice. 

Barabasz şi Watkins (2014, p. 325) sunt de părere că meditaţia 
de tip taoist se ocupă mai mult de sănătatea fizică a persoanelor, 
comparativ cu meditaţia zen. Aceasta presupune o inducţie de tip 
alternativ, care îi conferă subiectului un autocontrol mai bun asupra 
corpului propriu şi un nivel mediu de transă hipnotică. 

În loc să se străduiască să atingă o stare de vid interior, de lipsă de 
gânduri, practicantul tao se va concentra asupra circulaţiei energetice 
„Chi“ în interiorul corpului său. Această energie „chi“ este denumită 
de hinduși „prana“. 

Tehnicile de dirijare a energiei „chi“ au fost utilizate încă în urmă 
cu câteva mii de ani în Tibet, India sau China, datele istorice evi- 
dențiind faptul că prin intermediul acestor metode au fost obținute 
rezultate excepționale în ceea ce privește sănătatea și longevitatea 
persoanelor. 

„Chi“ este considerată de taoiști ca fiind forță vitală, primordială, 
care pătrunde în fetusul uman prin zona ombilicului şi apoi circulă 
pe ceea ce ei numesc „orbita microcosmică”. 

Este vorba despre un flux continuu de energie care vitalizează 
celule, țesuturi, aparate și sisteme ale organismului, asigurând şi 
funcționarea creierului. Această energie are și rolul de a-l conecta pe 
individ la mediul din care face parte. 

În absenţa unui stil de viață sănătos și echilibrat, căile pe care 
trebuie să circule energia „chi“ se blochează, din cauza tensiunilor 
de natură fizică şi mentală, ceea ce conduce la o stare de slăbiciune, 
boală și îmbătrânire timpurii. 

Meditaţia denumită „orbita microcosmică“ are ca obiectiv să rea- 
ducă la viaţă forța vitală vindecătoare, care a funcţionat la nivelul 
individului înainte de naștere și în primii ani de viață. 

Practicanţii meditaţiei taoiste consideră că există două canale 
primordiale prin care circulă energia vitală: canalul frontal, care por- 
nește din zona perineului, traversează organele sexuale, stomacul, 
inima și zona gâtului; celălalt canal, denumit „guvernor“, pornește 
din același punct (perineu), coccis, traversează coloana vertebrală, 
ajunge la creier și se întoarce în vârful porții bolții palatine, limba 
fiind aceea care asigură reunirea celor două canale. Atunci când vâr- 
ful limbii atinge cerul gurii, are loc procesul de reunire. 

Energia va circula în sus pe coloana vertebrală şi înapoi prin zona 
anterioară a organismului. Atunci când fluxul energetic va urma tra- 
seul circular, „orbita microcosmică“ este atinsă (Barabasz și Watkins, 
2014, p. 327). 

Curățarea canalelor prin care circulă energia „chi“ este denumită 
de taoiști „deschiderea căilor“. Blocajele sunt din cauza tensiunilor 
emoţionale, stresului psihic sau unor afecțiuni somatice. Odată cu 
înlăturarea blocajelor, fluxul natural al energiei este refăcut și forța 
vindecătoare va fi la dispoziția subiectului la fel ca în tinerețe. 

Taoiștii mai cred că aceste energii vitale care se află în interiorul 
corpului uman sunt în contact cu forțele naturii. Curățarea canalelor 
prin care circulă energia vitală „chi“ va conduce la refacerea „orbitei 
microcosmice“, care va cuprinde corpul şi capul, va permite energi- 
zarea organelor interne și a creierului, conferind individului sănătate 
şi vitalitate. 

Astfel vor fi armonizate energiile yin și yang, care, la rândul lor, 
vor genera un echilibru la nivelul proceselor fiziologice mentale și 
emoționale. 

Mesajul sugestiv pe care îl conține acest gen de meditație este 
acela că trupul nostru știe singur ce trebuie să facă pentru a se 
vindeca. 

Prezentăm mai jos un fragment de meditație taoistă, „orbita micro- 
cosmică“, adaptat după Barabasz și Watkins, 2014, pp. 328-329): 


„Aşezaţi-vă comod pe fotoliu și relaxaţi-vă tot mai mult, tot 
mai mult... Lăsaţi corpul să se cufunde în fotoliu. Ochii dum- 
neavoastră sunt gata să se închidă. Atunci când sunteți gata 
vom începe să ne concentrăm asupra a ceea ce numim centrul 
energetic primar, care se află în zona ombilicului. 

Pe măsură ce permiteţi corpului să se relaxeze, concen- 
trați-vă atenţia în zona ombilicului... În continuare vă relaxaţi 

tot mai mult, astfel că vă va fi tot mai ușor să vă concentrați 
atenția în zona ombilicului... Continuaţi să vă relaxaţi şi să con- 
centrați atenţia în acel punct... Simţiţi cum mentalul dumnea- 
voastră pătrunde în interiorul acelei zone. 

(Atunci când aţi reuşit acest lucru, faceți un semn cu capul). 
Concentraţi-vă atenţia asupra energiei care se află în spatele 
ombilicului, în timp ce intrați într-o stare de relaxare tot mai 
profundă, tot mai adâncă. 

Plasaţi acum palma dreaptă în acea zonă, cu degetul mare 
deasupra ombilicului și celelalte degete uşor depărtate. 

(Terapeutul îl ajută pe client să plaseze palma pe abdomen). 

Concentraţi-vă atenţia asupra degetului mic și simţiți ener- 
gia din acea zonă a corpului. Lăsaţi mentalul dumneavoastră 
să pătrundă în interiorul acelei zone. Atunci când ați reușit 
acest lucru, faceţi un semn cu capul. 

Concentraţi-vă acum asupra zonei perineului, lăsând men- 
talul să pătrundă acolo... 

Incordați mușchii din zona perineului şi apoi relaxaţi acea 
parte. Veţi simți cum întreaga energie pătrunde în canalul fron- 
tal anterior. Concentraţi-vă atenţia în acea zonă... încordaţi și 
relaxaţi mușchii... 

Acum direcționați energia către următorul centru energe- 
tic... calm, relaxat, profund relaxat. Concentrați atenția asu- 
pra zonei coccisului, care se află la baza coloanei vertebrale. 
De aici energia poate să se întoarcă în corp, dar poate fi și 
irosită, 

Atunci când energia se reîntoarce în corp, ea trece prin 
coloana vertebrală și ajunge la creier. Pe măsură ce vă concen- 
trați, simțiţi o senzație plăcută de căldură şi presiune care por- 
nește din zona coccisului, urcă pe coloana vertebrală și ajunge 
la creier. 

Acum concentrați atenţia în zona lombară, zonă care se află 
în partea opusă a ombilicului, în timp ce vă relaxaţi tot mai 
mult, tot mai mult... Este o zonă specială care permite excesu- 
lui de energie să se împrăștie. 

Concentraţi-vă atenţia şi dirijați energia «chi» pe canalul 
celălalt, opus, către glandele suprarenale, mai sus pe coloana 
vertebrală... Simţiţi căldura energiei care se ridică pe canalul 
opus. 

Vă relaxaţi tot mai profund, tot mai adânc, în timp ce ener- 
gia urcă pe canalul opus... 

Energia urcă spre baza gâtului, în zona cerebelului... Aici se 
află centrii nervoși care controlează respirația, bătăile inimii şi 
alte funcţii ale sistemului nervos autonom. Atunci când energia 
«chi» ajunge în această zonă, poate veţi simți niște modificări 
ușoare ale ritmului respirator. 

Dacă simţiți cel mai mic disconfort în acea zonă, lăsaţi ener- 
gia să se împrăștie ușor şi veți observa cum disconfortul dispa- 
re treptat... 

Dirijaţi acum energia «chi» către creștetul capului. Eu voi 
atinge uşor această zonă ca să simţiți exact unde se află... 
Energia «chi» se află în creștetul capului, vă concentrați asupra 
ei și aveţi controlul asupra acestei energii. Este o energie vinde- 
cătoare. 

Relaxaţi-vă tot mai mult și dirijați energia către punctul din- 
tre sprâncene. Este punctul care coordonează glandele endocri- 
ne. Conform filosofiei Tao, aici se află sediul dragostei, compa- 
siunii, cunoașterii şi dezvoltării inteligenței, memoriei și 
gândirii abstracte. 

Dirijaţi energia către zona glandei pineale pentru a comple- 
ta circulația acesteia în corpul dumneavoastră. 

Atunci când veți fi pregătit, veți permite energiei să se 
întoarcă prin canalul frontal cu ajutorul concentrării atenţiei. 
Într-o stare de relaxare profundă, veţi permite apoi energiei 
yang din canalul din spate să se conecteze cu energia yin din 
canalul frontal. 

Modalitatea prin care veţi conecta cele două fluxuri de ener- 
gie este să apăsați cu limba în cerul gurii. Dacă realizați acest 
lucru, energia va cobori înapoi pe canalul frontal. Concentrați-vă 
atenția asupra acestui punct și permiteți energiei să coboare în 
timp ce limba revine în poziția normală. În felul acesta veți per- 
mite energiei calde yang din zona din spate a coloanei vertebra- 
le să se unească cu energia rece yin din canalul frontal. 

Pe măsură ce realizați acest lucru, deveniți tot mai calm, tot 
mai relaxat... Toţi centrii energetici sunt conectaţi acum... 
Energia «chi» coboară. 

Centrul inimii este un centru foarte important, care permite 
activarea iubirii și bunei dispoziţii, aşa că este tentant să 

rămâneți mai mult timp concentrat aici. Este bine să nu staţi 
prea mult în acest punct, pentru că astfel energia «chi» va fi din 
nou împrăștiată în zona organelor interne. Energia va traversa 
zona abdominală și va ajunge înapoi de unde a plecat. De altfel, 
energia a traversat mulți centri energetici («chakre»). Astfel, 
permiţând energiei să circule, deschideţi canalele care vă vor 
ajuta să obţineţi bunăstare fizică și psihică. 

Practicând meditaţia denumită «orbita microcosmică», veți 
ajunge din ce în ce mai mult la o stare de sănătate bună și seni- 
nătate. 

Atunci când aţi încheiat exercițiul, stocaţi toată energia în 
zona ombilicului. Pentru a realiza acest lucru, strângeți pumnul 
mâinii drepte şi plasați-l în acea zonă. Acum rotiți ușor pumnul 
drept deasupra zonei respective. 

Realizaţi 36 de rotații deasupra zonei respective, în sensul 
acelor de ceasornic, și 24 de rotații în sens invers pentru bărbați, 
iar pentru femei — 36 de rotații în sensul invers acelor de cea- 
sornic şi 24 în sensul acelor de ceasornic. 

A sosit acum momentul să reveniţi din starea profundă de 
relaxare în care v-aţi aflat. Eu voi număra de la 10 la 1, iar 
atunci când voi ajunge cu numărătoarea la 1, veți fi complet 
revenit; veţi deschide ochii și veți fi vioi, alert, calm și binedis- 
pus“ (Barabasz și Watkins, 2014, p. 334). 


Partea a Il-a 


Aplicațiile hipnozei în psihoterapie 





Capitolul V 
Hipnoterapia în tulburările depresive 


Dobbin, Williamson, Brann și Ibbotson (citați în Brann, Owens 
și Williamson, 2015, p. 195) subliniază faptul că depresia reprezintă 
una dintre cele mai răspândite probleme de sănătate la ora actuală 
în lume. 

Depresia este mai răspândită în rândul femeilor (statistic existând 
o rată de aproximativ 2 la 1 în favoarea acestora), acest aspect putând 
fi explicat și prin faptul că bărbaţii prezintă o simptomatologie mai 
puţin evidentă, iar pe de altă parte datorită normelor culturale aceștia 
din urmă sunt mai reticenți față de ideea de a primi ajutor. 

Depresia are la bază multiple cauze care presupun o combinaţie 
de factori biologici, psihologici și sociali şi îmbracă atât forma unor 
episoade acute, cât și a unei evoluţii cu caracter de lungă durată, 
uneori mascat (Fisch, 1987). 

Deși este considerată de specialiști ca o entitate independentă, 
depresia coexistă frecvent cu alte tulburări psihopatologice, mai ales 
cu anxietatea (Brann, Owens şi Williamson, 2015, p. 196). Scăderea 
încrederii în sine, izolarea socială, anxietatea şi uneori abuzul de 
medicamente pot contribui la rândul lor la o funcționare deficitară 
în plan social, conducând la cronicizarea simptomelor depresive 
(Sartorius, 2001). 

Depresia apare frecvent și la persoanele care suferă de boli somati- 
ce cronice, aceasta afectând nu numai persoana în cauză, ci și familia 
sau viața profesională. 

Riscul suicidal la populaţia cu depresie majoră este de patru ori 
mai ridicat decât în cazul populaţiei normale (Dobbin, 2015, p. 196). 
Același autor este de părere că pacientului depresiv trebuie să i se 
adreseze direct întrebări cu privire la intențiile sale suicidale și cu 
modalitatea prin care intenționează să procedeze. În cazul în care 

răspunsurile sunt afirmative şi conţin detalii, este necesară spitaliza- 
rea clientului într-o clinică de psihiatrie. 

Dacă pacientul dă un răspuns cu caracter ambiguu („uneori simt 
că nu pot să merg mai departe“), abordarea cea mai corectă presu- 
pune instituirea unui tratament ambulatoriu și a unei supravegheri 
discrete a acestuia. 

În jurul anilor '80, circula în rândul psihiatrilor occidentali mitul 
că hipnoza nu trebuie utilizată în cazul depresivilor, deoarece în 
urma acestui tratament Eul lor s-ar întări suficient pentru a le permite 
ducerea la bun sfârşit a planului suicidar (Dobbin, 2015, p. 196). 

Cercetările ulterioare nu au confirmat însă această supoziţie. 
Dimpotrivă, hipnoza s-a dovedit utilă în modificarea stilului de gân- 
dire negativ specific clientului depresiv. 

În cazul pacienţilor cu depresie moderată sau severă este utilă 
instituirea tratamentului psihiatric cu antidepresive. Acestea din 
urmă au efect, deși studiile au evidenţiat faptul că diferențele dintre 
tratamentul cu antidepresive și preparatele placebo sunt destul de 
reduse (Moncrieff și colaboratorii, 2004). 

În cazul în care clientul a avut rezultate în urma tratamentului 
cu antidepresive, acestea trebuie prescrise din nou. Tratamentul cu 
ajutorul hipnozei va putea fi combinat în aceste cazuri cu medicația 
antidepresivă. 

Terapeutul care aplică hipnoterapia la clienţii depresivi trebuie să 
aibă în vedere câteva aspecte: 

— depresivul este o persoană concentrată excesiv pe sine însuși; 

— depresivul are tendința de a se centra mai ales pe evenimentele 

trecute cu conținut negativ; 

— depresivul are tendinţa de a vedea viitorul ca fiind lipsit de 

speranţă. 

Orientarea către evenimente viitoare cu conţinut pozitiv trebuie 
introdusă în terapie după ce clientul s-a ameliorat măcar într-o mică 
măsură (Dobbin, 2015, p. 198). 

Yapko (1994) este de părere că la începutul terapiei este indicat un 
demers ceva mai directiv menit să producă unele schimbări care au 
scopul de a întări expectaţiile clientului. 

Dobbin (2015, p. 198) subliniază faptul că există în general două 
stiluri de gândire: stilul ruminativ și stilul experienţial. Stilul rumina- 
tiv presupune măcinarea acelorași gânduri și stări emoționale și este 
predominant verbal, scos din context, autoevaluativ şi generalizant. 

Stilul de gândire experienţial este contextual, centrat pe problemă și 
concret. 

Multă vreme s-a considerat că stilul ruminativ este negativ, în 
timp ce stilul experiențial este pozitiv. Cu toate acestea, studii de dată 
mai recentă (Watkins, 2008) au demonstrat că ruminațiile au un rol 
pozitiv atunci când sunt realizate la momentul potrivit, și subiectul 
se'simte bine. 

Cu toate acestea, gândirea de timp ruminativ are conținut nega- 
tiv şi tendința de generalizare exagerată reprezintă un predictor al 
severității depresiei, al frecvenţei recăderilor și al duratei mai lungi a 
episodului depresiv (Hermans și colaboratorii, 2008). 

Sub aspectul strategiilor terapeutice, este util ca subiectul aflat în 
transă hipnotică să rumineze amintiri cu conținut pozitiv, când acesta 
s-a simţit bine și a obținut succese. 

În cazul pacienților aflați sub influența unui stres central, rumi- 
națiile vor avea cu siguranță un conținut negativ și din acest motiv 
este mai indicată încurajarea stilului de gândire experienţial care 
presupune ca aceştia să se vizualizeze pe ei înșişi în mod disociat ca 
realizând anumite activități (li se sugerează că se văd ca într-un film), 
În felul acesta se reduce tendința de suprageneralizare, se facilitează 
accesul la amintiri cu conţinut specific şi se diminuează tendința spre 
autocritică. 

Una dintre problemele pe care le au în mod frecvent clienţii depre- 
sivi este aceea că ei nu pot să comute de pe stilul cognitiv de tip 
ruminativ pe cel experienţial. Hipnoza reprezintă o strategie deosebit 
de eficientă pentru a realiza această comutare. 

Depresia poate fi considerată și o stare de neajutorare dobândită 
(Abramson și colaboratorii, 1978). Opusul neajutorării dobândite este 
reziliența, definită ca fiind procesul prin care ființa umană reacțio- 
nează la stres declanșând răspunsuri pozivite cu caracter adaptativ. 
Aceasta presupune un cumul de particularități psihice şi abilități 
care interacționează și îl ajută pe subiect să facă faţă cu bine unor 
adversități ale vieții. Nivelul rezilienţei este diferit de la un individ 
la altul şi variază la aceeași persoană în funcție de etapa de viaţă și 
de domeniul în care acționează factorii stresanți. 

Reziliența se formează în copilărie și are la bază o educaţie adec- 
vată, care permite copilului să-și formeze strategii de a face față 
stresului. O reziliență de nivel ridicat previne apariția depresiei şi 
a recăderilor și are ca element de bază capacitatea subiectului de a 

accesa stări afective pozitive în situații de stres. Acest lucru se poate 
realiza prin învăţarea subiectului să practice imaginaţia dirijată în 
hipnoză şi autohipnoza pentru a înlocui amintirile negative cu unele 
cu conținut pozitiv. 

Este cunoscut faptul că terapia cognitiv-comportamentală și-a 
dovedit eficiența în tratamentul depresiei. 

Odată ce clientul depresiv a fost dirijat să identifice, să combată 
şi să înlocuiască gândurile și convingerile disfuncționale cu conținut 
depresiv cu unele mai realiste, acestea din urmă pot fi transferate în 
formule sugestive administrate în relaxare sau transă hipnotică. 

Studiile lui Teasdale și ale colaboratorilor săi (2002) au demonstrat 
şi faptul că meditaţia pe bază de conștientizare (mindfulness) poate 
avea un rol important în terapia depresiei la anumiţi clienţi. Această 
meditație presupune ca subiectul să-și privească propriile gânduri și 
sentimente din afară, în mod detașat, într-o manieră nonevaluativă, 
lăsându-le să vină și apoi să treacă. 

Meditaţia bazată pe conștientizare (mindfulness) îl încurajează pe 
client să renunțe la stilul cognitiv de tip ruminativ și să îl substituie 
cu unul experienţial. 

Clientul se va transforma astfel din victimă în observatorul pro- 
priilor sale gânduri sau trăiri. Un element esenţial în hipnoterapia 
depresiei se referă la stabilirea unul climat de încredere și siguranță 
în care se desfășoară demersul terapeutic. 

Prezentăm mai jos un scenariu de inducție hipnotică adaptat după 
Dobbin (2015): 


„Aşezaţi-vă comod în fotoliu, cu capul și brațele sprijinite pe 
brațele fotoliului. Închideți ochii și relaxaţi corpul. În timp ce 
vă relaxaţi cu ochii închiși, sunteţi conștient de mărimea și 
forma încăperii în care ne aflăm, de locul unde sunt ușa, feres- 
trele, mobilierul. Conştientizați sunetele care se aud pe culoar 
sau afară, în trafic. Acesta reprezintă un mod de a conștientiza 
lumea exterioară. Curând vă voi cere să vă orientaţi atenția 
către interiorul ființei voastre, observând la început relaxarea și 
încordarea musculară. 

Încordaţi acum musculatura brațelor și a picioarelor, în timp 

încordare și relaxare. Corpul devine tot mai relaxat, tot mai rela- 
xat. Relaxaţi fruntea, pleoapele, obrajii, maxilarele... Relaxați 
ceafa, gâtul, umerii și brațele, până la vârful degetelor... relaxaţi 
toracele, spatele, abdomenul, coapsele, gambele, labele picioare- 
lor. Întregul corp se relaxează, tot mai mult... tot mai profund. 

Orientați acum atenția asupra respirației. Inspirați și expirați 
lent, calm, liniștit, cu expirația prelungită. Observaţi cum odată 
cu fiecare expirație deveniți tot mai relaxat, tot mai liniștit. Pe 
măsură ce vă relaxaţi tot mai mult, vă imaginați că vă deplasaţi 
într-un loc special, minunat, unde vă simțiţi în deplină siguran- 
ță și unde nimic nu vă tulbură liniștea. Pronunțaţi acum în 
gând cuvântul «calm»... pronunțați-l de mai multe ori: «calm... 
calm... calm». Pe măsură ce pronunţați cuvântul «calm», vă 
imaginați că staţi așezat pe malul lacului și în fața voastră se 
află o floare albă de nufăr cu multe, multe petale. Inspirați și 
expirați lent, liniștit şi numărați petalele nufărului una câte 
una... sunt multe, multe petale. 

Inspiraţi și expirați lent, liniștit, cu expiraţia prelungită, 
repetând în gând cuvântul «calm». A sosit momentul să vă 
aflați din nou în locul vostru special, unde vă simțiţi în deplină 
siguranță și unde puteți reveni oricând pentru a vă putea încăr- 
ca bateriile. Locul acela poate fi în natură, pe malul lacului, la 
munte, într-o poiană sau poate fi într-o cameră secretă unde vă 
simțiți în siguranță. 

Aveţi la îndemână o foaie de hârtie pe care puteți nota gân- 
durile pe care le considerați importante sau poate în locul acela 
se găseşte un ecran pe care sunt proiectate imagini. Poate ați 
dori să notați cuvinte cum ar fi «puternic», «fericit», «împlinit», 
«sigur de sine», cuvinte sau imagini pe care ați dori să le luaţi 
cu voi atunci când reveniți din relaxare. 

Rămânețţi atâta timp cât doriți în locul vostru secret, bucu- 
rându-vă de gânduri, imagini și sentimente plăcute. Când a 
sosit momentul să reveniți «aici și acum», inspirați și expirați 
ceva mai activ, mișcați braţele și picioarele, deschideţi ochii și 
faceți câteva mișcări de streching”“. 


ce inspirați. Apoi expirați și realizați cât de relaxată este muscu- 
latura braţelor și a picioarelor. Inspirați și încordați toți mușchii... 
expirați și relaxaţi întregul corp, observând diferența dintre 


Într-o astfel de situație, după ce clientul și-a însușit tehnica de 
inducție și adâncire a transei, precum și cea de autohipnoză, se trece 
la procesarea terapeutică a unor traume din trecut. 

Dobbin (2015) indică următoarele strategii terapeutice (adaptate Acum, că micul Matei s-a eliberat de durere și teamă, el va 
de noi): avea mai multă energie. Timp de mulți ani ai cheltuit destulă 
energie pentru a face faţă fricilor și durerilor ascunse. Acum aș 


„Ie afli într-o stare de relaxare profundă, odihnitoare. dori să te gândești la un mod nou și constructiv de a folosi 


Permite-i acum mentalului tău să se întoarcă în timp la experi- 
enţe trecute pe care doar mentalul tău inconștient le cunoaște. 
Ești de acord ca mentalul tău inconștient să descrie în deta- 
liu acele experiențe pentru ca tu să mi le poți împărtăşi? 
Când s-a întâmplat acel lucru? S-a întâmplat înainte de a 


această energie. Când ai reușit acest lucru, fă-mi un semn cu 
capul. 

A sosit acum momentul să revii din starea de relaxare și să 
accepți faptul că trecutul este trecut, şi nimic altceva.“ 


O metaforă utilă în terapia depresiei este ca vechiul mod de gân- 
dire de tip depresiv să fie plasat în fişierul unui computer imaginar 
care poate fi accesat doar cu dublu click. 


avea 7 ani?... Înainte de 5 ani? Eşti de acord ca acele experiențe 
care te-au rănit să fie aduse la nivel conștient în timp ce tu te 
afli aici în cabinet, în deplină siguranță?“ 


În cazul în care clientul refuză, i se poate sugera să treacă în + Metaforă pentru depresia cauzată de rememorarea unor 


revistă acele experienţe de mai multe ori la nivel inconștient sau să 
Je proceseze în timpul viselor nocturne, fără să sufere niciun fel de 
disconfort până la ședința viitoare de psihoterapie. 

În cazul în care clientul acceptă să lucreze asupra acelor experiențe 
în timpul şedinţei de hipnoză, pot fi utilizate următoarele strategii 
(Dobbin, 2015, p. 208): 


„Eşti de acord să vorbeşti despre acea experiență?“ 


Dacă răspunsul este „da“, terapeutul va continua astfel: „Curând 
vei constata că poți să vorbeşti, rămânând în același timp într-o stare 
de relaxare profundă. Unde te afli? Cine mai este împreună cu tine? 
Ce anume se întâmplă?...“ 


„Aș dori ca acum tu, Matei, cel care te relaxezi comod în 
fotoliu, să te întorci în timp la Matei cel mic pe care îl poți 
ajuta. Aş vrea să îți imaginezi că te întorci cât mai mult în 
timp, tot mai mult în timp să te afli în compania lui Matei cel 
mic, să îi vorbeşti, să îl încurajezi, să îi spui că totul va fi bine, 
pentru că tu vii din viitor și știi asta. Matei cel mic nu va mai 
trebui să treacă niciodată prin acea situaţie, pentru că tu ești 
aici, împreună cu el, gata să îl ajuţi. Continuă să îi vorbești în 
timp ce îi priveşti faţa. Atunci când vei observa că faţa lui 
exprimă faptul că se simte în siguranţă, fă-mi un semn cu 
capul. 


evenimente trecute (adaptat după Jones, 2014, p. 89) 


„Așază-te confortabil pe fotoliu. Relaxează tot corpul. Ochii 
tăi pot rămâne deschiși sau închiși, dar este mult mai plăcut să 
te relaxezi cu ochii închiși... Cu toții știm că există anumite 
lucruri nerezolvate din trecut, situaţii pe care le-am fi dorit 
altfel... Acum poți să te întorci în timp și să găseşti un sens 
pentru cele petrecute cândva... Mentalul tău derulează imagi- 
nile trecute ca pe niște diapozitive sau ca pe un film şi te vezi 
pe tine vizionând acel film... Observi că imaginile sunt în 
alb-negru, poate cu nuanţe de cenușiu... Vizionezi acel film și 
constați că imaginile devin tot mai neclare, tot mai neclare, le 
vezi ca prin ceață. Pe măsură ce vizionezi acel film, imaginile 
devin tot mai estompate, tot mai neclare, în timp ce emoțiile 
negative își pierd din intensitate, îşi iau zborul odată cu vechi- 
le amintiri... Tu ştii că noi, toți, am fi dorit ca unele lucruri să 
nu se întâmple, ca unele evenimente să fi luat o altă întorsătură 
sau am fi dorit să fi procedat altfel, să nu fi făcut unele lucruri... 
Mentalul tău inconştient poate să aşeze aceste evenimente din 
trecut la locul lor, iar tu poți să îţi acorzi un anumit timp pentru 
a lucra asupra lor, în timp ce revezi acele imagini sau acel film 
vechi (pauză 3-4 minute)... Acum permite-i trecutului tău să 
rămână la locul său, în trecut, în timp ce te concentrezi asupra 
viitorului și chiar dacă mentalul tău conștient nu știe ce te 
așteaptă în viitor, permite-i mentalului tău inconștient să te 

ghideze către bucurii și succese, fiind convins că fiecare pas pe 
care îl faci este într-o direcție corectă care va însemna pentru 
tine sănătate, eficiență și bucurie... Eşti sigur că fiecare pas pe 
care îl faci te va duce în direcția corectă.“ 


Metaforă pentru depresia produsă de evenimentele curente 
(adaptat după Jones, 2014, p. 90) 


„Stai comod în fotoliu, relaxat, cu ochii închiși sau deschiși, 
deși cred că este mult mai plăcut să te relaxezi cu ochii închiși... 
Tu ştii că este foarte greu să bâjbâi prin întuneric... și poate ai 
nevoie de cineva care să aprindă lumina în locul tău... în timp 
ce te gândești la evenimentele care se petrec acum în viața ta, 
încetineşti puţin ritmul, faci un pas înapoi şi începi să priveşti 
lucrurile dintr-o altă perspectivă... Analizezi ce ar trebui să 
faci, cum ar trebui să procedezi... și vei găsi un loc în mintea ta 
unde să rămâi calm, să analizezi toate problemele cu care te 
confrunți și să descoperi un nou mod de abordare a diferitelor 
situaţii... Eşti conştient de faptul că oamenii răspund diferit la 
diferite situații şi poate ai întâlnit, ai văzut la televizor sau ai 
citit despre alte persoane care au făcut față unor situaţii asemă- 
nătoare cu a ta şi poate vei fi curios să afli cum au făcut acest 
lucru, ce anume a fost diferit în modul lor de a proceda şi ce 
anume ai putea învăța în mod inconștient din experiența lor... 
din experiența lor care te poate îmbogăţi și te poate ajuta să te 
orientezi mai bine în viitor... Acordă-ți acum un anumit timp 
pentru a integra cele învăţate și pentru a începe demersul de 
schimbare... (5 minute).” 


Metaforă pentru depresia generată de îngrijorările legate de 
evenimente viitoare (adaptat după Jones, 2014, p. 91) 


„Aşezaţi-vă confortabil pe fotoliu și relaxaţi-vă tot corpul. 
Unii oameni pierd foarte mult timp gândindu-se la ce s-ar 
putea întâmpla, în loc să se concentreze asupra a ce se întâmplă 
în prezent. Ei își spun adesea în gând: „Oare ce va fi dacă...?“ 
Ceea ce este important este că evenimentele viitoare încă nu au 
avut loc şi că viitorul de cele mai multe ori este așa cum ni-l 
construim noi... Oamenii se gândesc adesea la ceea ce îşi doresc 

în viitor, la modul în care vor izbuti să își atingă obiectivele, la 
modul în care vor depăși obstacolele care îi așteaptă în viitor. 
Realizaţi că în vârful muntelui pe care trebuie să îl escaladați se 
deschide o priveliște minunată. Este important de știut că acele 
probleme pe care unii le consideră dificile alții le rezolvă cu 
multă uşurinţă. Concentrarea asupra unor scenarii negative, 
cum ar fi „nu voi avea suficienți bani“, „nu voi găsi un loc de 
muncă potrivit“, „nu voi trece examenul de licenţă“ etc., este 
contraproductivă. 

Un astfel de mod de gândire nu face decât să genereze și să 
mențină problemele. Mult mai util ar fi să ne concentrăm asu- 
pra a ceea ce avem de făcut azi pentru a ne creiona viitorul. 
Gândurile mai potrivite ar fi: „am pus bani deoparte pentru 
a-mi asigura viitorul“, „am trimis CV-uri la mai multe compa- 
nii pentru a-mi spori șansele să găsesc un loc de muncă potri- 
vit“, „m-am pregătit foarte bine pentru examenul de licență”, 
„Voi cere sprijin atunci când voi avea nevoie“, „am analizat 
probleme care mă supără și am făcut eforturi să le rezolv“, „voi 
schița mai multe planuri pentru a face faţă situațiilor care ar 
putea surveni în viitor“... dacă nu pot modifica o anumită situ- 
ație sau nu dețin controlul asupra acesteia, mă voi gândi la cum 
să acționez pentru a-i face față rămânând calm... Este de dorit 
să ne menţinem mintea limpede şi clară, să zâmbim mai mult, 
să ne simțim în formă şi plini de energie, să fim cât mai relaxaţi. 
Mă întreb oare ce schimbări se vor produce în cazul dumnea- 
voastră, pentru că foarte curând vă veți da seama de aceste 
schimbări și, în timp ce o parte a personalității voastre integrea- 
ză spusele mele, o altă parte începe să se relaxeze, să se relaxe- 
ze tot mai mult și să abordeze experienţele vieții într-o manieră 
relaxată sau chiar în timpul somnului nocturn, ca și cum aţi 
viziona un film sau aţi citi o carte... fiind pe deplin relaxaţi, veți 
putea să aplicaţi cele învăţate la situaţiile de viață care se vor 
ivi... 


Capitolul VI 
Hipnoza în tulburările anxioase 


Tulburările anxioase beneficiază cel mai mult de pe urma unor 
combinaţii dintre hipnoză și psihoterapia cognitiv-comportamentală. 
Terapeuțţii specializați în psihoterapie cognitiv-comportamentală pos- 
tulează faptul că la baza tulburărilor anxioase se află stilul de gândire 
catastrofizant (Ellis și Dryden, 2007). 

Subiecţii anxioși se gândesc permanent la producerea unor eve- 
nimente îngrijorătoare, chiar dacă posibilitatea ca astfel de lucruri 
să se întâmple este foarte redusă. Fobicii exagerează consecințele 
confruntării cu obiectele sau situațiile de care se tem și care pentru 
majoritatea oamenilor sunt nepericuloase, în timp ce subiecţii care 
suferă de tulburare anxioasă generalizată exagerează posibilitatea 
producerii unor evenimente negative. 

Gândirea de tip catastrofizant reprezintă una dintre erorile de 
logică ale subiecţilor anxioși. Astfel, dacă cineva consideră că este 
foarte periculos să zbori cu avionul, devine aproape firesc ca acea 
persoană să dezvolte o fobie de zbor. Ps 

Expectațiile cu conținut anxiogen se referă la faptul că subiecții se 
aşteaptă să aibă niște reacţii fiziologice disproporționate în situații 
de stres. EPA 

Kirsch (1985), Reiss și McNally (1985) au evidenţiat faptul că paci- 
enţii cu agorafobie nu se tem de magazine mari, de metrou sau de alte 
locuri aglomerate, ci de atacurile de panică pe care cred că le vor resimți 
în astfel de locuri. Expectaţiile referitoare la producerea unui atac de 
panică sunt suficient de anxiogene pentru ca acel atac de panică să aibă 
loc cu adevărat. Fiecare atac de panică nu va face decât să confirme 
faptul că situația fobică este periculoasă, pentru că subiecții fobici sunt 
foarte vigilenţi în căutarea dovezilor care vor confirma temerile lor. 

În acelaşi mod, subiecţii care suferă de fobie socială vor avea 
expectaţii negative în legătură cu modul în care vor fi evaluaţi de 

ceilalți. Acești subiecți își spun frecvent în gând: „mă voi face de râs“, 
„ceilalţi vor crede că este ceva în neregulă cu mine”, „ei vor crede că 
sunt un incapabil“etc. Imaginile cu conţinut catastrofic reprezintă o 
consecință directă a gândurilor automate negative (Beck, 1995). 

Astfel, de pildă, un subiect cu fobie de a călători cu mijloacele de 
transport în comun își va spune în gând că i se va face rău într-un 
autobuz aglomerat și va vizualiza astfel de scene. 

Tulburările anxioase nu reprezintă altceva decât confirmări ale 
unor expectaţii cu conținut anxiogen. 

De asemenea, s-a constatat faptul că persoanele cu tulburări 
anxioase au o sensibilitate crescută şi o predispoziție de a trăi 
experienţe cu conținut anxiogen (Reiss şi McNally, 1985). Acestea 
au tendința de a observa și de a interpreta în mod eronat senzații 
corporale minore. 

Studiile clinice au evidenţiat faptul că, cu cât expectaţiile anxi- 
oase sunt mai puternice, cu atât mecanismele de evitare sunt şi ele 
amplificate (Lynn și Kirsch, 2011, p. 138). Deoarece evitarea îl ajută 
pe subiect să scape de situațiile de care se teme, trăirea anxioasă va fi 
întărită din cauza acestui mecanism. 

Mai mult, evitarea îl va împiedica pe subiect să se convingă de 
faptul că temerile sale au un caracter exagerat. Reprimarea gându- 
rilor negative de tip anxiogen reprezintă o altă modalitate de a le 
întări. Din acest motiv, specialiştii sunt de părere că o confruntare 
graduală cu acestea, sistematică și controlată pas cu pas, reprezintă 
cheia succesului în terapia anxietăţii. 

Așa cum am subliniat mai sus, hipnoza contribuie în mod esențial 
la creșterea eficienței demersului cognitiv-comportamental în terapia 
tulburărilor emoționale. 

Lynn şi Kirsch (2011, p. 40) le recomandă subiecților care suferă de 
tulburări anxioase, în cadrul cărora sunt prezente atacuri de panică, 
să facă o evaluare medicală pentru a exclude sau a aborda diferen- 
țial următoarele probleme clinice: afecțiuni tiroidiene, oscilații ale 
glicemiei, aritmii, sindromul Cushing, atacuri ischemice tranzitorii, 
hiperventilație, tulburări cardiace de tip congestiv, prolaps de valvă 
mitrală, afecțiuni la nivelul urechii interne, tulburări de tip metabolic 
(deficit de calciu, magneziu sau vitamina B,). 

Prezentăm în cele ce urmează un model de interviu clinic pentru 
un pacient care suferă de atacuri de panică și fobie socială (adaptată 
după Lynn şi Kirsch, 2011, pp. 141-142); 

Terapeutul: „Ai descris unele dintre temerile pe care ie manifești când 
te confrunţi cu situaţii sociale. Folosește-ţi imaginaţia pentru a intra 
într-o astfel de situaţie despre care știi că se petrece doar în mintea ta. 
Imaginează-ți că te afli în fața unei săli pline și că trebuie să ţii un discurs. 
Pe măsură ce îți imaginezi situaţia respectivă, simţi un disconfort moderat 
total controlabil. Imaginea devine tot mai clară în timp ce observi cu atenţie 
ce se petrece în jurul tău, ce senzații și stări afective trăiești. Cât de puternic 
ai resimţit atacul de panică atunci când a trebuit să prezinţi un material în 
fața colegilor și șefilor? Ce senzaţii fizice ai resimţit? 

Trebuie să știi că simptomele atacului de panică, deși par foarte 
spectaculoase, sunt nepericuloase. Remarcă dacă ai avut tendinţa să fugi 
sau ţi-ai stăpânit cumva simptomele. 

Atâta timp cât investigaţiile medicale sunt bune, nimic rău nu se poate 
întâmpla: nu vei muri, nu vei face un atac de cord sau unul cerebral, nu 
vei leșina, nu vei înnebuni. Este vorba doar despre o reacție de alarmă fără 
consecinţe în plan concret, așa că nu trebuie să confunzi aceste simptome 
cu cele care apar în cazul unui pericol real”. 

precum și alte grupe musculare se încordează ca reacţie la perceperea unui 
pericol potenţial. Atunci când mușchii toracelui se încordează, respirația 
devine accelerată și dificilă. Acest tip de respiraţie este specifică atacului de 
panică. Supraîncordarea creează senzația de uscăciune a gurii, iar respirația 
accelerată crește cantitatea de oxigen din sânge, ceea ce face ca și inima 
să bată mai repede. 

Modificarea conținutului de dioxid de carbon din sânge conduce la amețeli 
și vedere ca prin ceață, dar te asigur de faptul că nimeni nu a leșinat în 
timpul unui atac de panică. 

Ameţelile și furnicăturile sunt cauzate și de reducerea circulaţiei sângelui la 
nivelul extremităților, deoarece fluxul se îndreaptă spre musculatura mare 
atunci când persoana este speriată. Transpirația poate să apară atunci 
când inima bate repede, respiraţia este accelerată, iar mușchii încordați. 
Această supraîncordare musculară poate produce și tremor sau senzație 
de greutate în membre. 


Clientul va redirecţiona energia de la procesele digestive spre 


mecanismele de a face față pericolului potențial. Simțurile devin mai 


Clientul va descrie activitatea, stările emoţionale și reacțiile fizi- ascuțite, ceea ce poate crea senzaţia de irealitate. 


ologice. 
Relaxează-te tot mai profund și înregistrează spusele mele care te vor ajuta 


să identifici cauzele reale ale simptomelor fiziologice și să nu le confunzi cu 
cele care apar în cazul unui pericoi real." 


Terapeutul: „Este bine așa. Concentrează-te acum asupra cuvintelor mele. 
Lasă această experiență să rămână adânc fixată în interiorul ființei tale, 
pentru că vei avea nevoie de ea mai târziu. 

De-acum încolo, ari de câte ori vei trăi astfel de stări și simptome fiziologice, e Antrenamentul de relaxare bazat pe autocontrolul respirației 
îţi vei da seama imediat că este vorba despre anxietate și nimic mai mult. (adaptat după Lynn și Kirsch, 2011, pp. 143-144) 

Este reacţia organismului tău la situaţia de care te temi, reacție care nu 
este deloc periculoasă. 

Senzațiile fiziologie nu sunt în niciun fe! periculoase. Vei fi capabil să 
identifici imediat cauza reală a stărilor tale, și acest lucru te va face să fii 
mai relaxat și să te simţi mai bine. Vei ști că simptomele fiziologice nu 


„Așezaţi-vă într-o poziţie comodă pe fotoliu, închideți 
ochii şi relaxaţi întregul corp. Astăzi veţi învăţa o tehnică de 
autocontrol al respirației prin intermediul căreia veți putea 
reduce atacurile de panică. Relaxaţi-vă tot mai mult, tot mai 
reprezintă pericole. mult. Inspirați şi expiraţi lent, liniștit, pe ritmul % (1 — inspi- 
Ori de câte ori vei recunoaște cauza adevărată a trăirilor tale, aceasta va raţie, 2 — expiraţie). Plasaţi palmele pe abdomen şi urmăriți 


constitui un semnal pentru a intra într-o stare de autohipnoză în care te cum la inspiraţie palma se va ridica ușor şi la expiraţie coboa- 
vei putea relaxa... te vei relaxa tot mai mult, tot mai mult... ră ușor. 


Intri într-o stare de relaxare tot mai adâncă și ești atent la ceea ce îţi voi 
spune în continuare. 

Ai afirmat faptul că ai identificat zona toracelui foarte încordată și bătăi 
puternice ale inimii ca fiind simptomele anxietăţii. Musculatura toracelui, 


Imaginați-vă că palma este așezată pe un balon care se umflă 
la inspirație și se dezumflă la expiraţie. Număraţi până la 3 la 
inspiraţie, iar la expiraţie de la 1 la 6. La fiecare expiraţie pro- 
nunțați, în limbaj interior, cuvintele «calm, relaxare...» 

Practicaţi acest exercițiu atunci când sunteți stresat, de câte- 
va ori pe zi. În cazul în care detectaţi cea mai mică urmă de 
stres, încordare sau anxietate, concentrați atenția asupra expi- 
rației, umflând și dezumflând balonul lent, liniștit, concentrân- 
du-vă cu precădere asupra expirației. 

Acum imaginaţi-vă că vă aflați într-o situație stresantă care 
vă produce panică. Vizualizaţi cu ochii minţii acea situație. 
Observaţi cum corpul se încordează, și respirația devine acce- 
lerată. Concentraţi atenția asupra respirației și în mod deliberat 
încetiniți ritmul respirator. Inspirați cât puteţi de lent, calm, 
liniștit, utilizând ritmul 1. Simţiţi cum deveniți tot mai relaxat 
pe măsură ce respiraţia se liniștește. 

Dacă mai simţiți cea mai uşoară senzaţie de încordare în 
vreo zonă a corpului, observați unde apare aceasta. Scanați tot 
corpul de la cap până la vârful degetelor de la picioare pentru 
a detecta tensiunile care au mai rămas, tensiuni care nu mai 
sunt necesare. Dacă vreo zonă a corpului a rămas încordată, 
relaxați-o uşor. Dacă mai simțiți o stare de anxietate, observați 
ce anume vă spuneţi în gând. După ce veți reveni din relaxare 
îmi veți putea spune ce v-a trecut prin minte atunci. 

Continuaţi să exersaţi relaxarea, imaginându-vă cum contro- 
laţi o situație stresantă ușoară sau moderată. Controlați respi- 
raţia, determinați-o să devină tot mai calmă, tot mai liniștită, 
până când vă simţiți pe deplin relaxaţi. Practicaţi exercițiul 
până când vă simțiți într-un autocontrol total, pe deplin relaxat. 

Acum vom învăţa un alt exercițiu care să vă ajute să vă con- 
trolaţi anxietatea. 

Concentraţi-vă atenţia asupra tuturor senzațiilor, impresii- 
lor, gândurilor, acţiunilor pe care le trăiţi sau realizați la un 
moment dat că le simţiţi. Acest lucru vă va ajuta să rămâneți 
ancoraţi în prezent, fără să vă mai temeţi de ce se va întâmpla 
în viitor. 

Conștientizați gândurile, senzațiile, stările emoționale, acți- 
unile. Conștientizaţi sunetele care se aud în apropiere sau în 
depărtare. Observaţi dacă sunt acute sau au tonalității moi, 
joase, dacă au un caracter continuu sau intermitent, dacă sunt 
plăcute sau vă deranjează. Acum remarcați culorile, formele, 
mirosurile. Conştientizaţi tot ce se petrece în jurul vostru. 
Conştientizaţi zonele de contact ale corpului cu solul, cu 


Hipnoza în tulburările anxioase 163 


mobilierul. Inspirați și expiraţi calm și liniștit în timp ce vă 
ancorați tot mai mult în prezent. Reveniţi în prezent dacă sim- 
țiți cum gândurile voastre încărcate de teamă se îndreaptă către 
viitor. Inspirați şi expirați lent, calm, cu expirația mai lungă 
decât inspirația.“ 


Identificarea și înlocuirea gândurilor negative cu conţinut anxiogen 
(adaptat după Lynn și Kirsch, 2011, p. 146-149) 


„Așezați-vă în poziţia de relaxare, comod, în fotoliu, închi- 
deți ochii și lăsați corpul foarte moale, relaxat. 

Unii oameni continuă să mai trăiască o stare de teamă și 
după ce și-au însușit tehnica de relaxare bazată pe autocontro- 
lul respirației, deoarece aceștia își fac griji şi ruminează gânduri 
negative, catastrofice, referitoare la posibile pericole. În astfel 
de cazuri avem de-a face cu cel puţin două tipuri de distorsio- 
nări cognitive. Prima se referă la faptul că anxietatea reprezintă 
semnalul că un eveniment îngrozitor se va produce. Deoarece 
ați aflat că simptomele fiziologice ale atacului de panică sunt 
doar semne ale unei supraactivări și că ele nu sunt periculoase 
şi nu vor produce un infarct, un atac cerebral, leşin, nebunie 
sau chiar moarte, veți învăța să combateți aceste gânduri cu 
caracter catastrofic și să le înlocuiți cu unele mai realiste, baza- 
te pe explicații științifice. 

Cea de-a doua distorsionare cognitivă se referă la faptul că 
atacul de panică odată declanșat va fi deosebit de puternic și va 
dura foarte mult. Atunci când v-aţi imaginat că ţineaţi un dis- 
curs în fața unei săli pline, ați constatat că starea de disconfort 
trece la un moment dat. Nimeni nu a trăit vreun atac de panică 
un timp nedefinit. Data viitoare când veți mai avea cea mai 
mică stare care să vă sperie, veți ști în străfundurile minții voas- 
tre că anxietatea are un caracter temporar, că trece până la 
urmă. Ori de câte ori va fi nevoie, acest gând va reveni în min- 
tea voastră ajutându-vă să înlocuiți starea de teamă cu una de 
calm şi relaxare. 

Acum vom analiza momentul în care aţi simţit o stare de 
anxietate sau un atac de panică. Cât de mult a durat? Ce v-aţi 
spus în gând atunci? V-aţi reamintit faptul că este vorba doar 
despre o stare de supraactivare fiziologică temporară? Nu uitaţi 

să vă reamintiți că anxietatea este doar o stare tranzitorie. 
Lăsaţi-o să vină și să se ducă... lăsaţi-o să vină şi apoi să dispa- 
ră. 

Acum relaxaţi-vă tot mai mult și vizualizați pe ecranul men- 
tal o scală gradată de la 0 la 10 care reprezintă probabilitatea ca 
o catastrofă să se producă (0 înseamnă că nu există nicio șansă 
ca un eveniment negativ să aibă loc și 10 reprezintă producerea 
unui dezastru. 

Ce cifră aţi ales? 

Acum reevaluațţi situația după ce ați răspuns la următoarele 
întrebări: 

Cât de frecvent aceste situații au avut un final negativ? 
Situaţiile de care vă temeți au loc frecvent? 

Ce s-a întâmplat ultima oară când ați intrat în panică? 
Ce dovadă aveţi că situația va căpăta o turnură negativă? 
Întrebaţi-vă dacă nu cumva obiectivitatea dumneavoastră 
este umbrită de stilul de gândire dihotomic («totul sau 
nimic»). 

+ Nu cumva exagerați atunci când utilizați în limbaj intern 

cuvinte de tipul «totdeauna», «niciodată», „«șec total»? 

e Mai există oare și alte modalități de a privi situația sau 
alte explicații posibile? (De exemplu, ați descris cât de 
uluit v-aţi simţit când prietenul a trecut pe trotuarul de 
vizavi și nu v-a salutat. Oare nu este posibil ca el să fi fost 
cufundat în gânduri și să nu vă fi observat?) 

+ Consideraţi că modul în care vă îngrijorați are un carac- 
ter util? Îngrijorările vă sugerează cumva o modalitate în 
care aţi putea acționa pentru a rezolva problema sau sunt 
inutile și neproductive? 

Acum vizualizați pe ecranul mental că în situația de care vă 
temeți se află o altă persoană. Reevaluați probabilitatea ca acel 
lucru negativ să i se întâmple acelei persoane. 

+ Va avea acea situație consecinţe cu caracter catastrofal? 

Acum reevaluați propriile frici și temeri. 

În cursul săptămânii viitoare, ori de câte ori veți simţi cum 
vă cuprinde teama, adresaţi-vă în gând întrebarea: «Oare de ce 
mă tem?» Notaţi gândurile negative automate care însoțesc fie- 
care stare anxioasă. Reevaluați situațiile generatoare de anxie- 
tate și formulați gânduri alternative cu caracter mai realist. 

Ori de câte ori vă adresați întrebarea: «Care este cel mai rău 
lucru care se poate întâmpla?», constataţi că ceea ce se petrece 
cu adevărat nu este nici pe departe atât de îngrozitor cât v-aţi 
imaginat. 

Au mai existat astfel de situații şi în trecut, când ați reușit să 
faceţi față evenimentelor. Intraţi în contact cu abilitățile dum- 
neavoastră de a face față stresului și, în timp ce realizați acest 
lucru, strângeți pumnul. Acest gest vă va conecta cu forța uria- 
șă care se află în interiorul ființei dumneavoastră. Ori de câte 
ori veţi avea nevoie să vă aduceți aminte de acest lucru, strân- 
geți pumnul și veți avea acces la resursele de forță care se află 
în interiorul ființei dumneavoastră. 

În cazul în care lucrul cel mai rău de care vă temeți se pro- 
duce totuși, ceea ce este puțin probabil, adresaţi-vă întrebarea: 
«Și ce dacă?». 

Să presupunem că inima dumneavoastră bate foarte puter- 
nic și vă simţiţi cu adevărat în panică. Spuneţi-vă în gând că 
inima dumneavoastră este foarte puternică, deoarece toate 
investigațiile medicale au ieșit bine. Veţi fi conștient că nu 
este vorba despre altceva decât despre o teamă foarte puter- 
nică și atât. 

Chiar dacă în timpul atacului de panică ați chemat ambulan- 
ţa și medicul v-a consultat și v-a prescris un calmant, nu s-a 
întâmplat nicio catastrofă. Pe măsură ce realizați aceste lucruri 
deveniți tot mai conștient de faptul că sunteți capabil să vă con- 
trolați teama așa cum ați mai făcut-o și înainte. Realizaţi faptul 
că anxietatea nu este mai puternică decât dumneavoastră, nu 
vă poate domina, pentru că Eul dumneavoastră real conţine o 
forță imensă pe care nu trebuie decât să o accesaţi. 

Săptămâna viitoare vă vor veni în minte toate acele situații 
când ați avut succes, când aţi făcut față cu bine temerilor dum- 
neavoastră. Veţi rămâne surprins de modul în care vi se va 
modifica în bine stilul de gândire. 

Va ieşi la iveală un nou Eu, o altă persoană, puternică și 
creativă, care va găsi cele mai bune metode de a face față anxi- 
etății, panicii. Ce își va spune în gând această nouă persoană? 
Cum va face ea faţă anxietății, fricilor și panicii? 

Reevaluați toate elementele care vă produc teamă prin pris- 
ma unei gândiri obiective și realiste. 

În cursul săptămânii care urmează practicați relaxarea ori de 
care ori doriți să intraţi în contact cu Eul dumneavoastră cel 
nou. Cereţi-i sfatul cum trebuie să gândiţi, cum să evaluați situ- 
ațiile care până nu de mult vă creau teamă. Realizaţi o listă cu 
gândurile negative care vă provoacă anxietate și evaluați pro- 
babilitatea producerii acelor evenimente negative. Reevaluați 
aceste probabilități de pe o poziție mai realistă. Transformaţi 
gândurile anxioase în gândurile cu caracter obiectiv și realist, 

Astfel, de pildă, dacă în cursul atacului de panică inima bate 
puternic, aveți senzația de sufocare, amețeli și transpiraţii reci, 
spuneţi-vă în gând: «Este vorba doar despre anxietatea care 
apare atunci când trebuie să vorbesc în public, nu este vorba 
despre un atac de cord, despre faptul că respirația mea se va 
opri sau că voi înnebuni, iar aceste senzații nu vor dura mai 
mult de câteva minute şi îmi voi reveni foarte repede». 

Pe zi ce trece veți deveni tot mai puternic, tot mai stăpân pe 
sine, iar stilul dumneavoastră de gândire va deveni tot mai 
obiectiv și mai realist. Veţi practica zilnic antrenamentul de 
relaxare bazat pe autocontrolul respirației și acest lucru vă va 
face tot mai puternic şi mai stăpân pe sine.“ 


Reducerea anxietății prin tehnica expunerii 

veţi ieși din starea de relaxare, îmi veți descrie tot ce aţi vizua- 
lizat și ați simțit. Reveniţi acum din relaxare în ritmul dumnea- 
voastră personal şi, când aţi revenit complet, deschideţi ochii“. 


Clientul împreună cu terapeutul vor alcătui o ierarhie de stimuli 
progresiv mai anxiogeni, începând cu cel mai puţin anxiogen. Se 
va porni de la situația anxiogenă care presupune un grad rezonabil 
de disconfort și îi oferă clientului satisfacţie, deoarece a venit să îşi 
gestioneze anxietatea. Instructajul adresat în continuare îmbracă 
următoarea formă: 


„Acum vă veţi relaxa tot mai mult și veți intra într-o stare de 
relaxare (autohipnoza) tot mai profundă, tot mai adâncă... o 
stare care vă va permite să vă eliberați de toate tensiunile și 
încordările inutile. Acum deplasaţi-vă cu ajutorul imaginației 
într-un loc care vă oferă liniște, confort și siguranţă. Este locul 
dumneavoastră secret unde puteți veni oricând doriți pentru a 
vă relaxa și a vă încărca bateriile. Când aţi realizat acest lucru, 
faceţi un semn cu capul. Acum vizualizați situația de la baza 
ierarhiei, situaţia care vă sperie cel mai puțin. Concentraţi-vă 
asupra acelei situații cât mai mult posibil, vizualizați-o cu foarte 
multe detalii și evaluați nivelul de anxietate pe o scală de la 0 la 


Expunerea la stimuli anxiogeni poate avea loc în plan imaginativ 10, în care 0 înseamnă foarte relaxat și 10 — cuprins de panică. 
sau în plan real. Terapia prin intermediul expunerii imaginative s-a Aţi ales cifra 5. E bine așa. Acum modificaţi scena. Relaxați-vă 
dovedit foarte utilă în reducerea tendințelor de evitare (Lazarus, 1973). tot mai profund, tot mai adânc, chiar mai profund decât înainte 

Prezentăm, mai jos, instructajul administrat subiecților (adaptat și deplasaţi-vă cu ajutorul imaginaţiei în locul dumneavoastră 
după Lynn și Kirsch, 2011, pp. 150-151): secret, unde vă simțiți în deplină siguranță. Vă simțiți liniștit și 


„Aşezaţi-vă într-o poziție comodă, pe fotoliu, cu capul spri- 
jinit, închideți ochii și relaxaţi tot corpul. Inspirați și expirați 
lent, liniștit, cu expiraţia mai lungă decât inspirația. Relaxați-vă 
tot mai mult, tot mai mult... Intraţi într-o stare de relaxare foar- 
te profundă și odihnitoare. 

Amintiţi-vă acum de o situaţie ca și cum ar fi reală, vedeți 
imagini, trăiţi stările asociate acestora. Veţi constata faptul că, 
deși trăiţi o stare de anxietate, veți fi capabil să ţineţi această 
stare sub control. 

Dacă ați reușit să vă imaginaţi situaţia respectivă, notaţi pe 
o scală gradată de la 0 la 10 cât de mult simțiți teamă. După ce 


motivat să continuaţi psihoterapia pentru a vă transforma într-o 
persoană diferită, lipsită de orice teamă, de orice constrângere. 
După ce aţi petrecut câteva minute în locul care vă conferă sigu- 
ranță și confort, vom aborda următoarea situație din cadrul 
ierarhiei pe care am stabilit-o. Veţi practica aceste exerciţii și 
acasă, atunci când vă aflați într-o stare de relaxare. Alegeţi pen- 
tru început situații mai ușoare în care puteți să vă controlați sta- 
rea de anxietate. Vom aborda împreună situațiile mai dificile“. 


Expunerea în plan imaginativ are efecte terapeutice evidente 
atunci când este aplicată independent, dar poate servi și drept pre- 
gătire pentru expunerea în timp real. 

La fel ca și în cazul expunerii imaginative, se alcătuieşte o ierarhie 
de situații progresiv mai anxiogene și se pornește de la situațiile mai 
ușoare care provoacă anxietate tolerabilă. Perioada și durata expune- 
rii sunt stabilite dinainte de terapeut împreună cu clientul și persoa- 
na de sprijin care este dispusă să-l însoțească pe acesta din urmă în 
abordarea efectivă a situațiilor respective. Clientul este instruit să se 
confrunte cu fiecare situație de mai multe ori, până când anxietatea 
descrește suficient de mult şi poate fi abordată următoarea situație. 

Atunci când se confruntă cu situaţiile anxiogene în plan real, cli- 
entul este instruit să practice câteva exerciții de respirație abdominală 
cu ritmul '/ (1 — inspiraţie, 2 — expirație), să relaxeze ușor întreaga 
musculatură a corpului și să înregistreze gândurile automate nega- 
tive cu conţinut anxiogen care vor fi ulterior analizate împreună cu 
terapeutul. 

Prezentăm, mai jos, o ierarhie de situaţii anxiogene pentru un 
client cu fobie socială care se teme să vorbească în public: 

e Ţineţi un mic discurs în fața unui prieten apropiat. 

e Țineți un mic discurs în fața a trei prieteni apropiați. 

e Țineţi un discurs ceva mai lung în fața a cinci persoane cunos- 

cute. 

Țineţi un discurs mai lung în faţa a zece persoane cunoscute. 
Prezentaţi un referat în faţa colegilor de la facultate (30 de per- 
soane). 

+ Prezentați un referat în fața întregului an de studiu. 

e Luaţi cuvântul la seminar, fără să vă fi pregătit înainte. 

* Luaţi cuvântul la începutul unui curs, fără o pregătire preala- 

bilă. 


În şedinţele de psihoterapie individuală vor fi discutate aspecte 
legate de modul în care s-a desfășurat expunerea. Este important ca 
subiectul să noteze dinainte modul în care s-a comportat, gândurile 
care i-au venit în minte, imaginile și maniera în care a reușit să își 
gestioneze temerile. 

Terapeutul îl va lăuda pe client pentru succesele obținute și îl va 
ajuta să identifice gândurile cu conţinut anxiogen care mai persistă, 
precum și distorsionările cognitive care stau la baza acestora. 

Acest lucru se realizează atât prin intermediul unor discuții, cât și 
prin inducerea stării de relaxare sau autohipnoză, în care clientul se 
va imagina în situaţia care îi provoacă anxietatea cea mai puternică. 

Atunci când clientul retrăiește scena în imaginație, acesta va fi 
ajutat să pună în acțiune mecanisme mai eficiente de a face față stre- 
sului: identificarea, combaterea şi înlocuirea gândurilor negative sau 
reinterpretarea unor senzații fiziologice. 

Terapia va continua până când clientul va evalua trăirea anxioasă 
la nivel de trei sau mai puțin. 

Lynn și Kirsch (2011) au constatat faptul că majoritatea clienților 
care suferă de anxietate de tip fobic se eliberează de fricile lor în 5 
până la 10 şedinţe de psihoterapie, excepție făcând cei care suferă de 
depresie majoră, tulburări de personalitate sau alte probleme psiho- 
patologice mai severe. 


+ Hipnoterapia în tratamentul tulburării de anxietate generalizată 

Brann, Owens și Williamson (2015) subliniază faptul că anxietatea 
reprezintă o stare de teamă apărută în urma unor experiențe ante- 
rioare percepute ca fiind amenințătoare sau a preluării unui model 
de comportament anxios de la persoanele semnificative cu care a 
interacţionat subiectul în copilărie. 

Unii indivizi prezintă o anxietate mai ridicată ca trăsătură de per- 
sonalitate, având o etiologie de tip genetic, deși, ca în cazul oricărei 
stări afective, anxietatea are atât cauze biologice, cât și psihologice 
sau psihosociale. 

Dacă nu depășește o anumită limită, anxietatea poate avea un 
rol adaptativ, pentru că îl ajută pe client să se pregătească pentru 
situaţii stresante sau periculoase. Anxietatea accentuată devine simp- 
tom dacă este prea intensă, perturbând viața și activitatea normală a 
individului, aceasta culminând cu atacurile de panică. 

Anxietatea generalizată este frecvent asociată cu depresia, dar 
poate fi considerată simptom și în alte afecțiuni psihice, cum ar fi tul- 
burarea obsesiv-compulsivă, dependența de substanțe sau afecțiuni 
medicale ca hipertensiunea arterială, bolile cardiace, ulcerul gastric, 
astmul bronșic, diabetul de tip 2, artritele sau afecțiunile maligne ori 
endocrinologice. 

Putem astfel considera că anxietatea poate fi privită sub mai multe 
aspecte: anxietatea stare (specifică situațiilor stresante cum ar fi în cazul 
tracului precompetițional), anxietatea trăsătură de personalitate și anxi- 
etatea simptom. Aceasta din urmă poate să se manifeste ca tulburare 
anxioasă generalizată (termenul în limba engleză este „free floating 
anxiety“), anxietate de tip fobic şi anxietate specifică atacului de panică. 

Persoana care suferă de anxietate nutrește gânduri cu conținut 
anxiogen și prezintă anumite simptome fiziologice cauzate de excesul 
de adrenalină și cortizol care se declanșează atunci când individul 
percepe un stimul real sau imaginar pe care îl consideră ameninţător. 

La subiecții care suferă de anxietate cronică, nivelul ridicat al 
secreției de adrenalină și corticoizi se menţine zile, săptămâni sau 
chiar luni la rând, ceea ce le creează acestora și o stare permanentă 
de oboseală. 

Prezentăm mai jos un tabel cu principalele simptome ale anxietăţii 
realizat de Ann Williamson (citată în Brann, Owens şi Williamson, 
2015, p. 174): 


Tabel 3. Simptomele anxietății 


Simptome Simptome Simptome 
fiziologice emoționale comportamentale 


Dureri de cap, Dificultăţi de Creşterea frecvenţei 
transpirații abundente, concentrare a evitărilor, inactivitate, 
palpitaţii, respiraţie atenției și memoriei, stângăcie și accidente 
dificilă sau accelerată, supraîncordare, frecvente, tendința 
hiperventilație, senzație | pierderea simțului de amânare, creșterea 
de uscăciune a gurii, umorului, dificultatea frecvenţei unor 
tranzit intestinal de a lua decizii, deprinderi greșite, 
accelerat, urinări irascibilitate accentuată, | comportament 
frecvente, sindromul oscilații ale dispoziție, de tip obsesiv, 
colonului iritabil, dureri | subiectul simte că frecvente întreruperi 
Și crampe musculare, nu deține controlul ale conversației, 
amețeli, tremor, iritații asupra acțiunilor sale, comportamente 

ale pielii, afecțiuni derealizare (senzaţia compensatorii (fumat, 
medicale minore că este desprins de abuz de alcool, droguri, 
frecvente. realitate). mâncat excesiv). 
































































Fiecare client poate prezenta doar unele dintre simptomele spe- 
cifice anxietăţii. Astfel, unii se focalizează mai ales asupra simpto- 
melor legate de aparatul cardiovascular și respirator, în timp ce alții 
au mai curând probleme în zona aparatului digestiv sau alte tipuri 
de simptome. Simptomele specifice anxietăţii nu sunt periculoase 
din punct de vedere medical, dar acestea sperie subiectul, ceea ce 
conduce la o și mai crescută stare de anxietate, generându-se astfel 

un cerc vicios, prezentat în figura următoare (Brann, Owens și 
Williamson, 2015, p. 174): 


Descărcare de 
adrenalină 


Subiectul crede că 


suferă de o boală 











Simptome 
fiziologice: 
palpitații, senzație 
de sufocare, 
transpirații 
abundente etc 











Fig. 1. Cercul vicios al anxietății 


Clienţii care suferă de anxietate au tendința de a interpreta diverse 
senzații într-un mod pesimist și, din acest motiv, simpla oferire de 
asigurări nu este suficientă pentru reducerea anxietății. Terapeutul va 
trebui să îl ajute pe client să identifice gândurile negative cu conținut 
anxiogen, să le combată și să le înlocuiască apoi cu unele alternative 
mai realiste. 

Hipnoza va facilita şi va accelera acest demers terapeutic (Kirsch 
et al., 1995). 

Un alt aspect important pe care trebuie să îl aibă în vedere terape- 
utul este faptul că și în cazul clienţilor anxioși se întâlnește acea vor- 
bire interioară cu conţinut negativ care trebuie modificată. Aceasta îl 
va ajuta pe client să depisteze vocea interioară care îi vorbeşte clien- 
tului despre posibilele pericole, să modifice tonul vocii, să o facă mai 
rapidă sau mai lentă, să îi adauge în fundal o muzică veselă şi în cele 
din urmă să îi modifice şi conținutul. Aceste exerciții se pot realiza în 
stare de relaxare sau transă hipnotică. 

Persoanele care suferă de anxietate generalizată de mai mult timp 
au dificultăți în a se relaxa, inducția provocându-le și mai multă 
teamă. În aceste cazuri se recomandă utilizarea în stare de veghe a 
unei tehnici de imaginație dirijată în cadrul căreia clientul va fi invi- 
tat să își imagineze că realizează o anumită activitate fizică agreabilă 
la început într-un ritm alert, apoi mai lent, până când ajunge să se 
odihnească (Williamson, 2015, p . 181). 

Odată ce clientul s-a obişnuit cu acest exercițiu, pot fi introduse 
tehnici de respirație controlată abdominal, cu expirație prelungită. 

I se poate sugera clientului anxios că este învăluit de o lumină 
plăcută de culoare odihnitoare care îi învăluie tot corpul și îl face să 
se simtă confortabil. 

S-au dovedit utile și metaforele care sugerează faptul că stările 
afective negative cu conţinut anxios sunt înlocuite cu unele pozitive 
(de pildă, fricile clientului pot să fie închise într-un dulap sau sunt 
depozitate în nacela unui balon care își ia zborul). 

Clienţii anxioși își focalizează atenţia asupra viitorului, pe care 
îl percep ca fiind amenințător. Din acest motiv utilizarea meditaţiei 
bazate pe conştientizare (mindfulness, care presupune ca subiectul să 
trăiască prezentul într-o manieră detașată și nonevaluativă) are efecte 
benefice în reducerea anxietății. 

Odată ce clientul a devenit observatorul stărilor sale emoționale, 
el nu mai trăiește prins în capcana acestora și poate începe să se com- 
porte în mod diferit. 


+ Hipnoterapia în atacurile de panică 

Un număr mare dintre clienții cu anxietate generalizată suferă și 
de atacuri de panică instalate brusc și caracterizate printr-o simpto- 
matologie neurovegetativă de intensitate mare. Acestea pot dura de 
la câteva minute până la o jumătate de oră sau chiar mai mult. 

Manualul de diagnostic și statistică a tulburărilor mentale (DSM 
IV TR) descrie atacul de panică drept un episod de scurtă durată 
de teamă intensă care apare din senin și este însoțită de cel puțin 
patru dintre următoarele simptome: palpitaţii, ritm cardiac accelerat, 
transpirații abundente, tremor, senzaţie de sufocare sau respirație 
accelerată, dureri la nivelul toracelui, senzație de greață/vomă, ame- 
țeli, tulburări de echilibru, senzaţie de leşin, derealizare (realitatea 
înconjurătoare pare schimbată), depersonalizare (clientul se simte 
cumva detașat de propria persoană). Acesta se teme că își va pierde 

controlul, că va înnebuni, va face un atac de cord sau un atac cerebral 
sau va muri. Clientul poate prezenta parestezii (amorţeli ale extremi- 
tăților), valuri de căldură sau frig. 

Episoadele de panică apar brusc şi din senin. La primul atac de 
panică subiecții cred că vor avea un atac de cord sau că vor înnebuni. 
Cei care au suferit mai multe atacuri de panică se tem de faptul că ar 
putea suferi un nou atac de panică. 

Deși atacurile de panică sunt considerate o afecțiune indepen- 
dentă, acestea apar frecvent pe fondul unei anxietăți generalizate. 
Intervenţiile terapeutice specifice care se utilizează în anxietatea 
generalizată se aplică și în cazul atacurilor de panică. 

Așa cum am subliniat mai sus, clienţii se tem de eventualitatea 
unui nou atac de panică atât din cauza atacului în sine sau a ideii că 
vor muri, cât și din cauza faptului că nu doresc să fie văzuţi de alte 
persoane în această situație. Din acest motiv, ei tind să evite situațiile 
care ar putea fi declanșatori ai atacului de panică. 

Ca şi în cazul clienților fobici, cei care suferă de atacuri de panică 
vor trebui să reînveţe, prin intermediul tehnicii desensibilizării sis- 
tematice, că locul unde s-a declanșat primul atac de panică nu este 
periculos. 

Este necesară și identificarea gândurilor automate negative de tipul: 
„Voi face un nou atac de panică, voi înnebuni, voi leșina, mă voi pier- 
de“ și înlocuirea lor cu mesaje neutre cu caracter liniștitor: „am mai 
avut și altă dată atacuri de panică și nu s-a întâmplat nimic“, „trebuie 
să mă liniștesc și să las senzațiile supărătoare să treacă de la sine”. 

Williamson (2015, p. 184) este de părere că în terapia tulburărilor 
anxioase trebuie aplicate următoarele strategii: 

e identificarea modelului tulburării anxioase și modificarea aces- 

tuia; 

învățarea autohipnozei; 

aplicarea unor tehnici de întărire a Eului; 
stoparea dialogului interior cu conținut anxiogen. 


Studiu de caz 

Cristina, studentă la Arte plastice, în vârstă de 23 de ani, s-a prezentat la cabinetul 
de psihoterapie pentru anxietate generalizată și atacuri de panică. Cristina era 
copilul unic al unei familii înstărite. Tată! muncea în străinătate, iar mama, 
profesoară de engleză, era la rândul ei foarte anxioasă. Clienta a relatat faptul că 
a fost anxioasă și temătoare încă din copilărie. 

În cadrul primei ședințe de psihoterapie i s-a explicat clientei mecanismul care 
stă la baza producerii atacului de panică și i s-a propus hipnoza ca strategie de 
lucru. 1 s-a explicat faptul că nu va adormi, va auzi tot ce se petrece în cabinet, iar 
zgomotele din jur vor fi auzite undeva în fundal. 

1 s-a explicat faptul că hipnoza nu este decât o stare de relaxare mai profundă. 
Terapeutul a întrebat-o pe clientă care este activitatea ei preferată, și aceasta a 
afirmat că îi place să înoate, dar că nu a mai înotat de mult, deoarece prietenul ei 
cu care mergea la înot se află la studii în Anglia. Terapeutul i-a cerut să închidă 
ochii și să își imagineze că înoată în mare, la început mai repede, apoi mai lent, 
bucurându-se de fiecare mișcare și în cele din urmă că se relaxează, făcând pluta. 
În felul acesta relaxarea a fost introdusă într-o manieră nonanxiogenă. 

Clientei i s-a cerut apoi să închidă din nou ochii și să își imagineze un loc special, 
real sau fantasmat, unde se va putea relaxa cu ajutorul imaginației. I s-a trasat 
ca sarcină pentru acasă să se așeze într-un fotoliu comod și să își imagineze că 
se află în locul ei special de relaxare. 

Terapeutul i-a cerut clientei să își folosească toate modalitățile senzoriale: 
vizuală, auditivă și kinestezică atunci când își imaginează scenariul propus. Au 
fost administrate sugestii posthipnotice referitoare la faptul că starea de relaxare 
se va adânci odată cu fiecare repetare a exerciţiului. 

Clienta a revenit la a doua ședință de psihoterapie și a afirmat că practica 
exercițiul de imaginaţie dirijată care cuprindea înotul tot mai lent și mai liniștit, 
urmat de relaxarea pe plajă, sub umbrelă. 

În cursul acestei ședințe de psihoterapie, clienta a fost întrebată cum debutează 
episodul anxios. Aceasta a afirmat că la început simte un gol în stomac, după care 
își spune în gând: „lar apare atacul de panică și nu o să pot să îi fac față”, după 
care teama se accentuează, apar noi simptome și se instalează atacul de panică 
propriu-zis. 

Clienta a relatat și faptul că obișnuia să deruleze în minte tot felul de scenarii 
anxiogene pe care apoi le repeta la nesfârșit. 

Terapeutul i-a cerut apoi să modifice caracteristicile vocii interioare care 
prevestea pericole, să o facă să sune mai încet și apoi pe un fond muzical vesel, 
pentru a-și pierde din forță. 1 s-a cerut ca în starea de relaxare musculară să își 
imagineze faptul că se află așezată între două oglinzi: în spate este imaginea ei 
actuală, iar în față este imaginea ideală, lipsită de orice anxietate sau panică. 
Clienta a fost dirijată să se identifice cu imaginea ei ideală. 

În continuare, clienta a învățat să practice tehnica imaginației dirijate pentru a 
se confrunta cu situațiile care îi produceau teamă: să folosească mijloacele de 
transport în comun, să meargă singură la facultate sau la cumpărături. 

Clienta a fost ghidată să stabilească așa-numitele „ancore pozitive” pentru 
situațiile în care simțea că anxietatea tinde să se accentueze. 

Astfel, în transă hipnotică ea şi-a amintit câteva experienţe pozitive când s-a 
simțit calmă, stăpână pe sine, sigură și-încrezătoare. Atunci când clienta a 

semnalizat faptul că a reușit să retrăiască imaginile și starea de bine resimțită, 
terapeutul i-a cerut să atingă degetul mare al mâinii dominate cu degetul 
arătător pentru a forma un cerc, urmând să schițeze acest gest la primele semne 
de anxietate apărute în viața reală. 

De asemenea, clienta a fost instruită să-și imagineze că este învelită într-o 
lumină argintie protectoare atunci când se confruntă cu situaţii stresante. 

În cursul altei ședințe de psihoterapie, clientei i s-a explicat și rolul adaptativ 
al anxietății ușoare și a fost instruită ca, în stare de transă, să-și reprogrameze 
sistemul de alarmă al organismului la un nivel mai scăzut. A fost utilizată 
metafora calculatorului interior. 

A fost indusă și regresia de vârstă până la perioada când clienta și-a amintit că a 
trăit prima oară o stare de anxietate puternică. Utilizându-se metoda disocierii, 
clienta s-a vizualizat pe sine ca fiind un copil speriat și apoi a oferit sprijin și 
suport afectiv acelui copil. Clientei i s-a sugerat faptul că acum, la vârsta adultă, 
nu mai are nevoie de vechea ei teamă pentru a se proteja. 

În continuare, a fost utilizată tehnica progresiei de vârstă, clientei sugerându-i-se 
să se deplaseze în viitor, să se vizualizeze calmă, liniștită, stăpână pe sine și apoi 
să aducă imaginea respectivă şi să o suprapună peste imaginea ei actuală. 

În ședințele viitoare de hipnoză au fost utilizate în continuare exerciții de 
imaginație în cursul cărora clienta și-a reprezentat diverse situaţii psihosociale 
care îi produceau anxietate; participarea la examene, interviuri, prezentarea unor 
referate în fața colegilor sau a unor rapoarte în fața șefilor. 

A fost aplicat şi un scenariu în care clienta se vizualizează pe sine mergând într-o 
salină de unde ia un cristal fermecat care o va feri de orice situație cu potențial 
negativ. Au fost practicate la nivel de antrenament mental și jocuri de rol în cadrul 
cărora î s-a cerut clientei să comunice cu persoanele de care se temea. 

Aceasta a practicat relaxarea ca temă pentru acasă zilnic și uneori de două ori pe 
zi, timp de 10-15 minute. 

Psihoterapia a durat douăsprezece ședințe, la sfârşitul cărora au fost obținute 
progrese semnificative. 


Așa cum am subliniat mai sus, tulburarea anxioasă generalizată 
se caracterizează printr-o tendinţă patologică a subiectului de a fi 
permanent îngrijorat. Îngrijorările cu caracter normal au un caracter 
adaptativ, stimulând abilitatea subiectului de rezolvare de probleme 
şi de planificare a activităților. Acestea au o durată scurtă și nu pro- 
duc un disconfort prea mare subiectului. 

Îngrijorările cu caracter dezadaptativ îi determină pe oameni să exa- 
gereze posibilitatea producerii unor evenimente cu conținut negativ, 
fapt ce alterează claritatea gândirii, gândurile și imaginile cu conținut 
anxiogen persistând mult timp după ce problema este deja rezolvată. 

Îngrijorările sunt prezente la toți subiecţii care suferă de tulburări 
anxioase, acestea dominând existența celor care suferă de tulburare 
anxioasă generalizată. 

Psihoterapia acestei tulburări începe cu detectarea precoce a ten- 
dințelor de îngrijorare și continuă cu învăţarea unor tehnici de stopa- 
re a acestora. Îngrijorările pot fi detectate prin intermediul observării 
indicatorilor fiziologici ai anxietăţii (tremor, supraîncordare muscu- 
lară, ritm cardiac accelerat etc.) și al gândurilor negative cu conţinut 
anxiogen („Ce va fi dacă...?“, „Mă tem de...”). 

Lynn și Kirsch (2011, p. 154) le recomandă clienţilor să practice 
relaxarea bazată pe autocontrolul respirației de câteva ori pe zi şi să 
identifice semnele fiziologice ale anxietății, gândirea negativă și cau- 
zele acesteia (răspunzând la întrebarea: „Oare de ce sunt îngrijorat?“ 
Clientul va adânci relaxarea și, dacă îngrijorările persistă, clientul va 
fi dirijat să utilizeze următoarele strategii: 

e reevaluarea mai realistă a probabilității de producere a unor 

evenimente negative; 

e construirea unui scenariu în care se produce cel mai rău lucru 

și aplicarea tehnicii „Şi ce dacă?“; 

+ identificarea, combaterea și înlocuirea gândurilor negative cu 

conținut anxiogen. 


Dacă temerile sunt legate de o problemă specifică, clientul va fi 
ajutat de terapeut să elaboreze o strategie de a face faţă situației. Se 
utilizează, de asemenea, și sugestii al căror conținut se referă la faptul 
că îngrijorările nu previn producerea evenimentului negativ şi nu 
ameliorează capacitatea de decizie. Se administrează scenarii sugestive 
care evidenţiază succesele pe care le-a avut clientul în trecut când s-a 
confruntat cu situații care îi provoacă teamă, sugestii care pun accent 
pe faptul că subiectul a avut ceva de învăţat din experienţele anterioa- 
re, precum și scenarii sugestive în care subiectul așază îngrijorările în 
nacela unui balon care își ia zborul sau le închide într-un fișet. 

Clienţii care suferă de tulburare de anxietate generalizată sunt 
instruiți şi să-și monitorizeze îngrijorările și apoi să aleagă o perioa- 
dă din zi când, timp de 20 de minute până la o jumătate de oră, să 
își propună să se simtă cât mai îngrijoraţi. Restul zilei îngrijorările 
trebuie să fie amânate. 

Meditația bazată pe conştientizare (mindfulness) și-a dovedit uti- 
litatea şi în terapia tulburării anxioase generalizate (Borkovec, 2002). 

Această strategie este potrivită mai ales în cazul acelor clienţi care 
se dovedesc rezistenți la alte metode de terapie (Lynn și Kirsch, 2011, 
p. 155. 

Clienţii care suferă de tulburare de anxietate generalizată își 
construiesc tot felul de mecanisme de apărare împotriva trăirii și 
exprimării stărilor anxioase. Din acest motiv este indicat ca ei să fie 
instruiți să-și accepte aceste trăiri şi să le facă față, pentru că îngrijoră- 
rile au tocmai rolul de a preveni apariția unor stări afective negative 
mai puternice și mai profunde. 

Una dintre modalităţile eficiente de a realiza expunerea clientului 
la trăirile anxioase este meditaţia bazată pe conștientizare (mindful- 
ness), care îl ajută pe client să își accepte stările și să le trăiască într-o 
manieră nonevaluativă. 


e Tehnica procesării stărilor emoționale care se manifestă 

cu precădere în relațiile interpersonale 

Newman, Castonguay, Borkovec și Molnav (2004) propun psiho- 
terapia integrativă pentru clienții cu tulburare anxioasă generalizată. 
În cadrul acestui demers, clienţii sunt informați de faptul că ei sunt 
atât de preocupați să evite interacțiunile cu ceilalți, interacțiuni care 
le produc anxietate, încât nu se mai preocupă de propriile lor nevoi, 
acest fenomen ducând la rezultate negative. 

Astfel, de pildă, clientul, evitând să se autodezvăluie și să își arate 
dorinţele și sentimentele, va fi perceput de ceilalți ca fiind rece și distant. 
Obiectivul terapiei constă în comutarea atenției de la anticiparea unor 
pericole potenţiale la deschiderea și spontaneitatea în relaţiile cu ceilalți. 

Autorii menţionaţi recomandă o combinaţie între psihoterapia 
cognitiv-comportamentală și o serie de strategii de procesare emoți- 
onală specifice gestalt-terapiei sau psihoterapiei experienţiale. 

Clientul cu anxietate referitoare la relațiile interpersonale va trebui 
să-şi adreseze unele întrebări de tipul următor (după Lynn și Kirsch, 
2011, p. 155): 

e Ce eveniment a avut loc între dumneavoastră și o altă persoană? 
Ce anume ați dorit să obţineţi de la acea persoană? 

De ce anume v-aţi temut? 

Cum anume ați procedat? 

Ce s-a întâmplat în continuare în cadrul relațiilor cu acea 
persoană? 

e Ce stări emoționale aţi trăit acum? 

Hipnoza se poate integra foarte bine în cadrul acestui demers 
(Lynn şi Kirsch, 2011, p, 156) solicitându-l pe client să intre în auto- 
hipnoză și să își imagineze că privește ecranul unui televizor interior 
în timp ce își răspunde la întrebările de mai sus. Clientului i se expli- 
că faptul că dispune de un buton imaginar prin care poate controla 
ceea ce se petrece și stările emoționale pe care le trăiește. 

Iniţial, clientului i se cere să descrie ce anume se petrece în timpul 
derulat pe ecranul mental. În continuare, acesta este instruit să 
acționeze butonul, să stopeze acțiunea și stările afective până când 
disconfortul dispare. Apoi clientul este dirijat să intre în ecran şi să 
examineze ce trăiri emoționale și senzații fiziologice simte, precum 
şi legătura dintre acestea și gândurile negative cu conținut anxio- 
gen („mă simt respins“, „mă simt abandonat“, „mă simt ridicol”). 
Clientul va acționa butonul de autocontrol și va avea acces la nevoile, 
dorinţele şi fricile sale cu caracter interpersonal. 

Din când în când, clientul va opri butonul imaginar de autocon- 
trol, va ieși din film și va discuta trăirile sale împreună cu terapeutul. 

Exerciţiul se va repeta până când clientul va reuși să-şi accepte 
stările afective, va înțelege modul de funcționare a mecanismelor 
de evitare, precum și legătura dintre gândurile negative cu conținut 
anxiogen și stările sale emoționale. 

Tehnica regresiei de vârstă în stare de transă hipnotică va fi uti- 
lizată pentru a explora și a procesa relaţiile cu părinții și celelalte 
persoane semnificative din copilăria clientului. 


e Metaforă pentru gestionarea anxietății generalizate și a tendințelor 
de îngrijorare (adaptat după Jones, 2014, p. 93) 


„Aşezaţi-vă într-o poziție confortabilă, în fotoliu. Închideți 
ochii și relaxaţi tot corpul. Este cunoscut faptul că anumite gân- 
duri referitoare la diverse situații pot produce anxietate, nervo- 
zitate sau chiar panică, în timp ce alte gânduri ne ajută să ne 
relaxăm și să ne simțim calmi și liniștiți. 

Anxietatea reprezintă o reacție normală și naturală în anumi- 
te situații, ce poate constitui un răspuns cu caracter adaptativ la 
timpul potrivit şi în situația potrivită... Pe măsură ce continuaţi 
să vă relaxaţi, o parte a mentalului dumneavoastră va ști care 
sunt situațiile în care anxietatea reprezintă o reacţie necesară şi 
care sunt situațiile în care răspunsul artrebui să fie diferit. 

Veţi învăța să reacționaţi în mod diferit, și oamenii se vor 
întreba oare cum reușiți să stopați îngrijorările, să opriți un atac 
de panică și, în loc să vă lăsaţi pradă fricilor, să puteți demara 
procesul de rezolvare de probleme... şi pe măsură ce reușiți să 
rezolvați problemele, anxietatea dispare şi reușiți să vă lăsați 
absorbiți în activități cu caracter constructiv și pe măsură ce 
realizați acest lucru, se vor schimba multe în viața dumnea- 
voastră și oamenii se vor mira cum de reușiţi să rămâneţi calmi 
aproape tot timpul. 

E bine să realizați faptul că emoțiile puternice durează doar 
câteva minute și ceea ce le poate amplifica este doar atenţia pe 
care le-o acordăam. Dacă vă cuprinde o emoție negativă, faceți 
un pas înapoi şi deveniți observatorul propriei stări până când 
vă câștigați din nou calmul. Eu nu știu când veți integra cu 
adevărat cele învăţate... Vă veți acorda un anumit timp pentru 
a le integra în zonele inconștiente, programând eficient timpul 
şi mintea. 

Ştiţi foarte bine că, dacă alarma autoturismului este prea 
sensibilă, ea îi poate enerva pe vecini și chiar pe proprietar, iar 
dacă este insuficient de sensibilă, mașina poate fi furată cu ușu- 
rință. Inconștientul dumneavoastră va ști să descopere singur 
dreapta măsură“. 


Capitolul VII 
Hipnoterapia în tratamentul fobiilor 


Brann, Owens și Williamson (2015) definesc fobia simplă ca fiind 
o teamă iraţională față de un obiect, activitate sau situație specifică. 
Subiectul fobic se teme de situaţii sau de obiecte care nu repre- 
zintă pentru el o ameninţare directă și este pe deplin conștient de 
caracterul irațional al fricii sale. 
Agorafobia și fobia socială au un caracter mai complex şi sunt 
declanşate de un număr mai mare de stimuli sau situații. 
Hipnoza poate fi utilizată cu succes în tratamentul fobiilor din 
următoarele motive (Brann, Owens și Williamson, 2015): 
* expunerea în plan imaginar la situațiile fobice în transă hipno- 
tică poate declanșa o stare de anxietate; 
e datorită acestui fapt obiectul sau situația care declanșează fobia 
nu trebuie să fie prezente în mod real în fața clientului; 
+ obiectul hipnoterapiei este reducerea anxietății declanșate în 
stare de hipnoză, aceasta putând fi transferată și asupra unor 
situații reale (Dadds și colaboratorii, 1997). 


Clienţii care se prezintă la psihoterapie pentru tratamentul fobiilor 
adesea nu progresează suficient, deoarece se tem de faptul că vor fi 
obligaţi să se confrunte cu obiectul fobiei lor. Terapeutul va trebui 
să-i asigure de faptul că nimeni nu îi va obliga să realizeze o expu- 
nere forțată, terapia având doar menirea de a-i ajuta să se confrunte 
cu situaţiile care le produc teamă în viaţa de zi cu zi, când acestea 
pot apărea. 

Deoarece mulți clienți nu reușesc să înțeleagă de ce nu au reuşit 
pe cale rațională să se elibereze de fobiile lor, o explicaţie eficientă 
este aceea bazată pe funcţionarea diferențiată a celor două emisfere 
cerebrale, hipofiza producând activarea emisferei drepte. 

Scenariul aplicat în transă hipnotică trebuie să fie unul cu caracter 
disociativ, în cadrul căruia clientul se vizualizează pe sine confrun- 
tându-se cu situaţia fobică. 

O metaforă eficientă este aceea a calculatorului, în care amintirile 
din copilărie (atunci când s-a produs confruntarea cu obiectul fobiei) 
reprezintă un program vechi și depășit, care continuă să ruleze. 

Clientului i se poate cere să arhiveze acel program pe care îl va 
plasa în „muzeul său personal“ și îl va înlocui cu un program nou, 
pe care îl vor activa apăsând tasta „actualizează acum“. 

Una dintre cele mai eficiente strategii utilizate în tratamentul fobi- 
ilor este cea a desensibilizării sistematice puse la punct pentru prima 
oară de Wolpe în anul 1958. 

Desensibilizarea sistematică aplicată în stare de hipnoză prezintă 
următoarele avantaje (Brann, 2015, p. 214): 

+ obiectul fobiei poate fi evocat în plan mental; 

e statutul subiectului de observare a propriilor sale stări contri- 
buie la reducerea stresului produs de desensibilizarea sistema- 
tică realizată în plan real; 

+ tehnica imaginației dirijate permite utilizarea a numeroase 
scenarii, care pot fi ușor modificate pe parcursul terapiei; 

+ nivelul stresului scade odată cu fiecare repetare a expunerii în 
plan imaginar; 

+ relaxarea sau transa hipnotică pot fi utilizate și pentru a liniști 
subiectul, care va fi dirijat să-și imagineze lucruri agreabile în 
care se simte în siguranță. 


Tehnica implică sugerarea faptului că subiectul se confruntă cu 
obiectul fobiei sale de la o distanță confortabilă, apoi a faptului că 
acesta din urmă se află în locuri liniștite, unde se simte în deplină 
siguranţă și care funcționează în calitate de ancore de relaxare. 

Scenariile devin pe parcurs tot mai complexe și mai dificile, până 
când clientul va fi capabil să se confrunte cu situațiile anxiogene și în 
viața cotidiană, fără a declanșa mecanisme de evitare și fără să mai 
simtă o stare de anxietate. 

Clientului i se cere să evalueze nivelul de anxietate pe o scală gra- 
dată și apoi să repete mental autosugestii de tipul următor: „Forţa 
hipnozei constă în aceea că la fiecare confruntare imaginară cu situa- 
ţia care mă sperie anxietatea se va reduce tot mai mult“. 

Numărul de trepte sau etape de dificultate ale scenariilor de 
confruntare cu situaţiile fobice variază de la individ la individ, dar 
în cazul în care cauza care a generat fobia a fost identificată precis 
și a fost procesată din punct de vedere psihoterapeutic, ar putea fi 
suficiente doar două sau trei trepte de dificultate (Brann, Owens şi 
Williamson, 2015, p. 214). În aceste cazuri, antrenamentul mental nu 
face decât să confirme faptul că fobia a fost anihilată. 

Adesea este util să se lucreze și asupra comportamentelor adițio- 
nale care completează de regulă fobiile. Astfel, de pildă, o persoană 
care suferă de fobie de insecte va obişnui să piardă mult timp verifi- 
când casa pentru a depista cea mai inofensivă insectă. În felul acesta 
se reduce hipervigilenţa clientului fobic. 

Realitatea clinică a evidenţiat faptul că majoritatea clienţilor nu 
identifică situaţia care a generat fobia. În acest caz, autorii citați reco- 
mandă utilizarea următoarei formule sugestive: „Este clar că nu este 
necesar să lucrăm asupra trecutului. Este mai bine să privim înainte 
și să ne ocupăm de rezolvarea problemei care ne deranjează“. 

Sugestiile posthipnotice se utilizează pentru ca subiectul să încea- 
pă să se confrunte cu situaţiile fobice și în viața reală, cât mai rapid 
cu putinţă. 

Fobiile simple care au cauze bine cunoscute pot fi rezolvate în 
câteva ședințe de psihoterapie, iar efectele vor fi direct proporționale 
cu nivelul de hipnotizabilitate al clientului. 

Prezentăm, mai jos, câteva cazuri clinice. 


Camelia, în vârstă de 39 de ani, manager de nivel mediu într-o companie 
multinațională, s-a prezentat la psihoterapie pentru fobie de zbor cu 
avionul. 

În ultimii doi ani clienta a trebuit să realizeze mai multe deplasări în 
capitale europene. La fiecare zbor ea a consumat tranchilizante (Diazepam, 
50 mg) pentru a-și controla anxietatea, dar a reușit parţial. A fost prost 
dispusă și ineficientă în întâlnirile de afaceri, pentru că nu se gândea decât 
la călătoria pe care trebuia să o facă înapoi spre casă. 

Clienta s-a caracterizat pe sine ca fiind o ființă temătoare și nervoasă și 
chiar și-a exprimat mirarea că a ajuns să ocupe un loc de muncă pe care îl 
considera peste posibilitățile ei. Ea a relatat și faptul că a avut o copilărie 
fericită, fără evenimente deosebite, iar în prezent este căsătorită, are 
o fetiță de 12 ani foarte reușită de care se ocupă mama ei, de profesie 
învățătoare, un soț, om de afaceri înțelegător, dar foarte ocupat. 

Clienta s-a dovedit a fi receptivă ia hipnoză și din a doua ședință a reușit 
să între ușor într-o transă de nivel mediu. Clienta a fost dirijată să-și 
imagineze că realizează o călătorie într-un loc secret, liniștit, unde se simte 
în deplină siguranță și pe care îl va putea accesa oricând dorește, în stare 
de relaxare. 

] s-a explicat apoi că va realiza zboruri imaginative cu avionul în transa 
hipnotică și, pe măsură ce va exersa aceste zboruri, inconștientul ei îi va 
permite să le realizeze în bune condiții și în realitate. 

Clientei i s-a spus că va reuși să rămână calmă în timpul acestor exerciții și, 
ori de câte ori i se sugera să se deplaseze cu ajutorul minţii în locul ei secret, 
ea va opri orice alt scenariu imaginar și va „merge“ în acel loc. Clienta a ales 
un loc aflat în apropierea satului bunicilor, undeva în munții Făgăraș. 

În continuare i s-a sugerat să-și imagineze zborul cu avionul de la sosirea în 
aeroportul Otopeni, îmbarcarea, decolarea, zborul propriu-zis și aterizarea, 
în bune condiţii, pe aeroportul din Londra. Scenariul imaginativ a fost 
fragmentat în șapte etape. Odată cu fiecare nouă treaptă, scenariul a fost 
reluat de la început, într-o formă prescurtată. 

Ori de câte ori clienta prezenta cel mai mic semn de creștere a anxietății, 
semnalizată prin ridicarea degetului arătător al mâinii drepte, ea era 
dirijată spre scenariul de relaxare cu care fusese obișnuită. 

Clienta a fost instruită să practice exerciţii de relaxare și în mod 
independent, acasă. După câteva luni clienta a revenit la cabinet pentru 
a însoți o altă persoană şi a relatat faptul că a realizat, fără probleme, mai 
multe zboruri în Europa și chiar un zbor în Statele Unite. La acesta din urmă 
a mai simțit o stare de anxietate ușoară, dara făcut față cu bine călătoriei. 
Întregul demers terapeutic a durat 12 ședințe, durata unei ședințe fiind în 
medie de 45 de minute. 


În cazul fobiilor complexe, cum este, de pildă, fobia socială, tera- 
pia trebuie să aibă ca obiectiv nu numai confruntarea cu situaţiile 
anxiogene (vorbitul în public), ci și întărirea stimei de sine și corec- 
tarea expectaţiilor nerealiste pe care le are clientul față de propria 
sa persoană. Subiecţii care suferă de fobie socială sunt excesiv de 
centrați asupra propriei persoane și din acest motiv hipnoza trebuie 
utilizată și pentru a le modifica percepția eronată că se află perma- 
nent în atenţia celorlalți. 


Margareta, în vârstă de 34 de ani, este absolventă de studii economice și 
lucrează de mai mult timp într-o bancă importantă. Activitatea clientei a 

fost bine apreciată de conducerea băncii și s-a considerat că aceasta merită 
să fie promovată. Acest lucru înseamnă că ea va trebui să realizeze la fiecare 
început de săptămână prezentări în fața unui grup numeros de colegi și 
acest lucru o îngrozește. 

Clienta nu avea niciun fel de problemă atunci când era pusă în situația de 
a comunica de la om la om. 

Investigația realizată în stare de hipnoză a evidenţiat faptul ca pacienta, 
când se afla în clasa a VIII-a, a fost scoasă la tablă pentru a prezenta 
un referat pe care l-a pregătit acasă. Clienta, premiantă și obișnuită să 
primească laude, nu a dat prea multă atenţie temei și, în momentul în care 
i s-a cerut să vorbească, s-a înroșit și a rămas împietrită, neștiind ce să 
spună, moment în care clasa a izbucnit în râs. Interviul clinic a evidenţiat 
și faptul că în acea perioadă clienta a traversat o perioadă dificilă: bunica de 
care era foarte atașată a decedat, iar tatăl a plecat să lucreze în străinătate. 
Psihotrauma din adolescenţă a fost procesată prin intermediul tehnicii 
dialogului cu bătrânul înțelept și apoi filmul mental al situației respective a 
fost „arhivat” undeva în calculatorul personal din mintea clientei. Cu toate 
acestea, teama de a vorbi în public a continuat să persiste. 

În stare de transă hipnotică terapeutul i-a sugerat să realizeze o călătorie 
imaginară, undeva la munte, unde va ajunge la o casă mare, într-o grădină 
plină de pomi fructiferi. Terapeutul i-a sugerat faptul că acea casă va fi 
metafora care va reprezenta mentalul său. Clienta aflată în transă hipnotică 
a relatat faptul că acea casă era arătoasă pe dinafară — părea chiar o casă 
boierească —, dar în interior era sărăcăcioasă și cenușie, lipsită de strălucire. 
În continuare, i s-a cerut să intre în biroul casei respective, unde se aflau 
multe cărți, dar și dulapuri închise. Clientei i s-a cerut să deschidă dulapurile 
și să analizeze ce anume va găsi acolo. Ea a relatat faptul că a găsit multe 
diplome și premii pe care le-a luat pe parcursul studiilor, inclusiv diploma 
de doctorat, precum și o serie de fotografii de la evenimentele la care a avut 
succes. Clientei i s-a sugerat să-și imagineze că înrămează aceste diplome 
și fotografii, pentru a-i aminti de succesele ei trecute. 

Într-o altă ședință de psihoterapie s-a trecut la abordarea directă a fobiei 
de a vorbi în public. A fost alcătuită o ierarhie conținând zece situații 
tot mai anxiogene (vorbește în fața a 2-3 prieteni, în fața câtorva colegi 
cunoscuți, în fața mai multor persoane, în fața unei săli pline etc.). Ori de 
câte ori clienta semnaliza faptul că este cuprinsă de anxietate, i se cerea să 
revină în plan mental la imaginea cu biroul din casa specială, să se așeze pe 
un fotoliu comod și să treacă în revistă toate diplomele și fotografiile care îi 
aduceau aminte de realizările ei profesionale. 

În transă hipnotică i-au fost administrate clientei și sugestii specifice de 
întărire a Eului. 

Deoarece clienta se ternea foarte tare de faptul că i s-ar putea adresa o 
întrebare la care nu va ști ce să răspundă, i s-au sugerat, în transă hipnotică, 
scenarii în care răspunde cu succes la întrebări tot mai complicate. Cea mai 
complexă s-a dovedit a fi situația imaginară în care clienta răspunde „nu 
știu“ fără să devină anxioasă și fără să se simtă lipsită de valoare. 

După nouă ședințe de psihoterapie, clienta a reușit să facă faţă cu bine 
prezentărilor de la început de săptămână, iar după câteva luni (a venit 
la ședințele de psihoterapie o dată la câteva săptămâni), ea a reușit să 
prezinte un raport în limba engleză în fața unor parteneri străini. 


Metaforă pentru psihoterapia fobiilor cu origine necunoscută 
(adaptată după Jones, 2014, pp. 102-103) 


„Aşezaţi-vă într-o poziţie comodă și imaginaţi-vă că vă rela- 
xaţi într-un fotoliu moale și comod... este cel mai comod fotoliu 
în care v-aţi relaxat vreodată... pe măsură ce vă relaxaţi tot mai 
mult, observați cum în faţa ochilor dumneavoastră se află ecra- 
nul unui vechi televizor alb-negru. Pe măsură ce vă relaxaţi tot 
mai profund, odată cu fiecare expirație observați cum pe ecra- 
nul televizorului rulează un film vechi care cuprinde toate 
amintirile legate de fobia care vă deranjează... nu este nevoie să 
știți care sunt acele amintiri, doar vă relaxaţi și urmăriți deru- 
larea filmului care începe înainte de instalarea vechii dumnea- 
voastră fobii, când erați calm, liniștit, fericit... 

Vă relaxaţi tot mai mult, tot mai mult și apăsați butonul tele- 
vizorului astfel încât imaginile să se deruleze tot mai rapid de 
la începutul filmului, atunci când erați liniștit și fobia nu apă- 
ruse încă și până în viitor când fobia a dispărut și sunteți din 
nou liniştit, fericit... eliberat de domnia fobiei... filmul se deru- 
lează tot mai repede, tot mai repede, de la începutul său până 
când sunteți din nou calm și senin. 

Derulați de mai multe ori filmul înainte și înapoi, înainte și 
înapoi, spre finalul fericit când sunteţi relaxat și eliberat de 
orice fobie, de orice teamă. 

Vă relaxaţi tot mai mult şi reveniți în fotoliul moale și comod 
din care puteți viziona filmul dumneavoastră la viteza care vă 
convine, până ajungeţi în viitor și ecranul devine tot mai clar, 

tot mai strălucitor și vă vedeți în diferite situaţii viitoare care 
înainte vă creau un disconfort, situații la care acum reacționați 
într-un mod diferit... și vă întrebaţi oare ce s-a schimbat și este 
diferit şi vă va determina să reacționațţi altfel. Vă relaxaţi tot 
mai mult și vă acordați un anumit timp pentru a integra în 
trupul și în mintea dumneavoastră noile modele de comporta- 
ment“ (5 minute de pauză). 


Tratamentul fobiei cu origini cunoscute 
(adaptată după Jones, 2014, pp. 104-105) 


„Aşezaţi-vă comod în fotoliu și relaxaţi tot corpul. Inspiraţi 
şi expiraţi lent, calm, liniștit, imaginându-vă că odată cu fiecare 
expirație vă relaxaţi tot mai profund, tot mai adânc... și, în timp 
ce vă relaxaţi, vă imaginaţi că aveţi în fața dumneavoastră un 
televizor vechi, cu imagine alb-negru. 

Pe măsură ce continuaţi să vă relaxaţi tot mai profund, odată 
cu fiecare expirație observați cum un film foarte vechi se deru- 
lează pe ecran, un film ce cuprinde vechile dumneavoastră 
amintiri legate de fobia care v-a tulburat tot acest timp. Filmul 
începe cu perioada dinaintea apariției fobiei, când erați calm, 
liniștit, lipsit de orice stres, și se derulează până în perioada în 
care fobia a dispărut deja și vă simțiți din nou calm și liniștit. 

Pe măsură ce filmul rulează, aș dori să vă relaxaţi și mai 
mult și să vă imaginați că ieșiți din corpul dumneavoastră, călă- 
toriți în spațiu și timp și pătrundeți în interiorul ecranului tele- 
vizorului, de unde puteţi să vă vedeți cum staţi comod în foto- 
liu, dar nu puteți vedea ceea ce se petrece în filmul care rulează 
la televizor. Dacă aţi reușit acest lucru, faceți un semn cu capul 
pentru a confirma. Acum aș dori să vă imaginați că staţi în fața 
televizorului vizionând filmul și la un moment dat acționați un 
buton care face ca filmul să se deruleze mult mai repede, de la 
etapa liniștită dinainte de apariția fobiei până la etapa liniștită 
de după dispariţia ei. Dacă aţi reușit acest lucru, faceți un semn 
cu capul pentru a spune „da“, imaginându-vă apoi cum pără- 
siți corpul și zburați direct în etapa finală a filmului când fobia 
(teama) a dispărut, vizualizând ceea ce trebuie să vizualizați, 
auzind ceea ce trebuie să auziți, simțindu-vă așa cum trebuie să 
vă simțiți. Dacă ați reuşit, mișcați capul în semn de „da“. Acum 

aș dori să vă întoarceți în timp şi spațiu, înapoi la etapa liniști- 
tă dinainte de apariția fobiei, derulând tot filmul înapoi; toate 
acțiunile se derulează înapoi, toate cuvintele se derulează îna- 
poi, toate stările afective capătă o nouă direcţie. 

„Acum reveniți în corpul dumneavoastră, vă relaxaţi comod 
în fotoliu vizionând acel film foarte vechi, de la început până la 
momentele de calm de după dispariţia fobiei. Ajungând la fina- 
lul filmului, vedeți ceea ce trebuie să vedeți, auziți ceea ce tre- 
buie să auziți, simțiți ceea ce trebuie să simțiți. 

Reveniţi apoi la perioada calmă de la începutul filmului, 
pentru că oamenii pot face lucrurile să se întoarcă în timp astfel 
încât stările afective să pornească într-o direcţie nouă. Vă puteți 
întoarce acum din nou la fotoliul în care vă relaxaţi confortabil, 
putând urmări derularea vechiului film la viteza care vă convi- 
ne, şi odată ce ajungeţi la finalul filmului, vedeţi pe ecran pro- 
pria persoană așa cum va fi ea în viitor. Și, în timp ce priviţi 
acea imagine, ecranul devine tot mai mare, tot mai strălucitor, 
imaginea este tot mai clară. Vizualizaţi pe ecran modul în care 
vă confruntați cu situaţiile care înainte vă creau teamă, în mod 
calm, liniștit, eficient şi vă întrebaţi oare ce s-a schimbat pentru 
a putea să reacționați în acest mod diferit. Vă relaxaţi pentru 
câteva minute, acordându-vă un anumit timp pentru a putea 
integra în trupul și mintea dumneavoastră cele învăţate... 
(5 minute de pauză). 


Capitolul VIII 
Hipnoza în psihoterapia tulburării 
obsesiv-compulsive 


Alden şi Williamson (citați în Brann, Owens și Williamson, 2015) 
subliniază faptul că tulburarea obsesiv-compulsivă se caracterizează 
prin prezența unor gânduri sau imagini obsesive care generează o 
anxietate puternică pe care clientul încearcă să o reducă prin inter- 
mediul unor comportamente de tip repetitiv, compulsiv. 

Cele mai frecvente comportamente compulsive sunt: spălatul 
mâinilor de foarte mult ori, verificări repetate ale întrerupătoarelor, 
gazelor, ale faptului dacă ușa este sau nu încuiată sau realizarea unor 
gesturi (atingerea de mai multe ori cu palma a unui obiect). 

Clientul nutrește convingerea iraţională că, dacă aceste compor- 
tamente compulsive nu vor fi duse la îndeplinire, ceva foarte rău se 
va produce. 

Obsesiile și comportamentele compulsive generează perturbări 
severe în viaţa și activitatea clienţilor. 

Aceştia sunt conștienți de caracterul absurd și irațional al gându- 
rilor intruzive şi comportamentelor compulsive, luptă împotriva lor, 
dar fără niciun rezultat. 

Tulburarea obsesiv-compulsivă poate îmbrăca forme ușoare (subiec- 
tul așază lucrurile într-o anumită ordine sau șterge frecvent praful) până 
la unele severe, care dezorganizează întreaga existență a persoanei. 

Cele mai bune rezultate au fost obținute cu ajutorul psihoterapiei 
cognitiv-comportamentale, care presupune blocarea reacțiilor de tip 
compulsiv, precum și identificarea, combaterea şi înlocuirea gându- 
rilor şi convingerilor disfuncționale referitoare la faptul că persoana 
are capacitatea de a crea sau preveni anumite evenimente negative, 
supraresponsabilizarea pentru problemele altora sau identificarea 
unor gânduri cu acțiunile propriu-zise. 

Majoritatea autorilor consideră că hipnoza nu reprezintă cea mai 
eficientă metodă de terapie a tulburării obsesiv-compulsive, deoa- 
rece subiecții care suferă de această tulburare au în general un nivel 
scăzut de hipnotizabilitate (Hoogduin, 1988, citat în Brann, Owens şi 
Williamson, 2014). 

Cu toate acestea, tehnica imaginaţiei dirijate în relaxare sau chiar 
în transă ușoară îl poate ajuta pe client să investigheze acele perioade 
când tulburarea obsesiv-compulsivă nu s-a manifestat încă sau a fost 
chiar mai puţin perturbatoare, De asemenea, hipnoza poate facilita 
accesul subiectului la resursele sale interioare (Alden și Williamson, 
citați în Brann, Owens și Williamson, 2015) și poate reduce nivelul 
anxietății și stresului care agravează simptomele tulburării obse- 
siv-compulsive. 

Aceiași autori (Alden și Williamson, 2015, p. 459) propun utiliza- 
rea în transă hipnotică a unor sugestii de întrerupere a unor secvențe 
de comportament compulsiv (de pildă, li se poate sugera faptul că 
schimbă ordinea în care realizează anumite activități), deblocarea 
reacţiilor de tip compulsiv, confruntarea cu gândurile și imaginile 
intruzive în loc de evitarea acestora, precum şi sugerarea amânării 
punerii în acțiune a comportamentului compulsiv de prevenție. 

Astfel, de pildă, unei cliente care obișnuia să șteargă praful în mod 
compulsiv de pe obiectele din vitrină pentru a evita gândul obsesiv 
că fiul ei va păți ceva rău dacă nu îndeplinește acest ritual, i s-a suge- 
rat că ori de câte ori simte nevoia să șteargă praful să-și prepare un 
fresh de portocale pe care să îl bea cu paiul şi abia apoi să se apuce 
de treabă. 

În urma acestei prescripții terapeutice, comportamentele compul- 
sive au scăzut în mod semnificativ. 

În stare de relaxare, clientul poate fi învăţat să modifice carac- 
teristicile vocii interioare care îi spune anumite lucruri și îi cere să 
declanșeze comportamentele ritualizate. Se poate modifica ritmul sau 
tonul vocii, subiectul își poate imagina că aude vocea pe un ton muzi- 
cal vesel sau că modifică anumite elemente ale dialogului interior. 


Studiu de caz (după Alden și Williamson, 2015, pp. 461-462): 

Un bărbat în vârstă de 64 de ani s-a prezentat la psihoterapie cu o formă severă 
de tulburare obsesiv-compulsivă care dura de 44 de ani. Clientul verifica în mod 
compulsiv dacă ușa este încuiată, dacă gazele și luminile sunt stinse. Acesta 
avea și ritualuri speciale la baie când își spăla diversele zone ale corpului, într-o 

anumită ordine, sau repeta de mai multe ori secvența. Clientul a relatat faptul că 
simptomele sale se accentuau semnificativ în condiţii de stres. 
Din cauza comportamentelor sale prima sa căsătorie a eșuat, subiectul plecând 
la serviciu lăsându-și soția fără lumină și căldură. 
În cursul interviului clinic subiectul a identificat convingerea disfuncțională 
legată de faptul că el este responsabil ca toți din jurul său să fie în siguranță. 
Acesta a identificat rădăcinile acestei convingeri în copilărie, când mama sa era 
extrem de agresivă și îl ataca verbal și fizic pe tatăl său. 
Clientul și-a amintit o scenă în care mama sa i-a atacat tatăl cu un cuțit de 
bucătărie, iar el a simțit dorinţa de a-și apăra tatăl, dar s-a simţit neputincios. 
Acesta a relatat și faptul că suferea de coșmaruri cu caracter repetitiv, în care în 
vis pierdea controlul autoturismului și era cât pe ce să comită un accident. 
Clientul s-a dovedit a fi receptiv la hipnoză și a fost de acord ca aceasta să fie 
utilizată pentru a modifica visul, imaginându-și că deține controlul mașinii. 
În urma aplicării tehnicilor de hipnoterapie clientul a relatat faptul că anxietatea s-a 
redus simțitor și că a scăzut și frecvența comportamentelor compulsive de verificare. 
Cu toate acestea, au rămas nerezolvate problemele legate de responsabilitate și 
amintirile traumatizante din copilărie. Una dintre aceste amintiri era aceea în 
care subiectul se afla în mașină împreună cu părinții, la vârsta de 9 ani, mama 
conducea și părinţii se certau. Din cauza certurilor, mama conducea foarte prost 
și subiectul era îngrozit de faptul că vor suferi un accident. 
În transă hipnotică, i s-a cerut să retrăiască evenimentul respectiv, când stătea 
neputincios și îngrozit pe bancheta din spate, în timp ce mama conducea în mod 
necontrolat. 
În continuare, i s-a cerut să intre în legătură cu Eul său de adult pe care să și-l 
imagineze stând alături de el pe bancheta din spate și spunându-i: „Totul este în 
regulă. Euvin din viitor și sunt Eul tău de adult. Mașina nu va produce niciun accident, 
şi tu nu vei păți nimic. Am să-ţi comunic ceva foarte important. Tu nu poți conduce 
mașina părinţilor tăi. Pur și simplu nu poți. Nu aceasta este responsabilitatea ta. 
Părinții tăi trebuie să rezolve singuri această problemă, pentru că nu este treaba ta. 
Tu nu ești decât un copil și nu poţi conduce mașina părinților de pe bancheta din 
spate. Nu mai trebuie să faci acest lucru niciodată”. Clientului i s-a sugerat apoi că 
Eul de adult îl consolează astfel și îl ajută să treacă prin aceste situații. 
În urma procesării psihoterapeutice, clientul a renunţat la verificări, iar evaluarea 
realizată după câteva luni nu a evidenţiat niciun fel de recădere. 


Scenariu pentru psihoterapia tulburării obsesiv-compulsive 
(adaptat după Jones, 2014, pp. 106-107) 


„Aşezaţi-vă într-o poziție comodă pe fotoliu, închideți ochii și 
relaxaţi întregul corp. Inspiraţi și expiraţi lent, imaginându-vă că 

odată cu fiecare expirație vă destindeți tot mai mult, tot mai 
mult... 

Acum imaginaţi-vă că aveţi în faţa ochilor un ecran de tele- 
vizor în care apare imaginea dumneavoastră... Ştiţi care este 
diferența dintre ceea ce funcționează cum ar trebui şi ceea ce nu 
funcționează așa cum ar trebui... cel puţin o parte a personali- 
tății voastre știe acest lucru. 

Pe măsură ce priviţi imaginea, vă întoarceți în timp şi acce- 
sați amintirile care au condus la apariția tendinţelor compulsi- 
ve... Uneori tendințele compulsive au fost declanșate de un sin- 
gur eveniment, alteori mai multe evenimente au stat la baza 
apariției lor... Adesea oamenii se tem de faptul că anumite 
lucruri nedorite se vor întâmpla din nou și își dezvoltă deprin- 
derea de a preveni aceste evenimente negative, de parcă subcon- 
ştientul lor se va programa pentru reducerea riscului... Unii 
copii ştiu că plantele au nevoie de apă și soare pentru a creşte 
ȘI, pentru că acestea nu cresc suficient de repede, copiii devin 
frustraţi și simt că ar trebui să întreprindă ceva pentru ca plan- 
tele lor să crească mai repede și atunci ei le udă tot mai des, iar 
plantele nu pot suporta acest lucru și mor. Alţi copii cred că 
plantele au nevoie de mai mult soare și din acest motiv le expun 
prea mult la soare, iar plantele se ofilesc și pier, Ceea ce ar trebui 
să facă așadar copiii pentru ca plantele să crească frumos este să 
se relaxeze și să aibă răbdare, să răspundă nevoilor plantelor. 

Situaţiile viitoare trebuie așteptate cu calm, pentru că fiecare 
dintre noi are în interiorul ființei sale resursele necesare pentru 
a le face față, pentru a reacționa diferit și adecvat la ceea ce 
urmează să se întâmple, și astfel oamenii se eliberează de vechi- 
le deprinderi și încep să se bucure de viață, fără a mai funcţio- 
na la un nivel ridicat de alertă, așteptând să se producă tot felul 
de pericole imaginare. În felul acesta, ei vor remarca faptul că 
că din ceea ce se tem că se va produce nu se va produce de 

apt. 

Oamenii vor recâștiga autocontrolul asupra existenţei lor, 
remarcând faptul că din dorința de a avea un control excesiv 
asupra evenimentelor deprinderile obsesiv-compulsive îi con- 
trolează pe ei. 

Atunci când un copil este hărțuit la şcoală, el începe să se 
comporte într-un mod nefiresc: va întârzia la şcoală, va alege 

rute ocolitoare, se va izola de colegi pentru a nu mai fi hărțuit... 
dar cu cât se va comporta mai ciudat, cu atât va fi mai hărțuit, 
existenţa sa învârtindu-se între nevoia de a evita hărțuiala şi 
accentuarea hărțuielii. Copilul va consuma mult timp gândin- 
du-se la hărțuială și la modul de a o evita. La un moment dat, 
copilul și-a dat seama de faptul că acest tip de comportament îl 
controlează pe el și a cerut ajutorul unui adult care i-a dat niște 
sfaturi bune. Ziua următoare, copilul s-a dus la școală și s-a pur- 
tat la fel ca ceilalți copii, s-a simţit liniștit și fericit și, treptat, a 
încetat să mai fie victima unor hărțuieli. El a început să se ocupe 
de lucrurile care îl interesau şi a reacționat diferit la acțiunile 
celor care înainte îl hărțuiau, fără agresivitate, fără teamă. 
Nemaiprimind răspunsurile pe care le așteptau, ceilalți copii 
s-au plictisit să îl mai necăjească și l-au lăsat în pace. La fel cum 
a procedat acel copil, va trebui să procedați și dumneavoastră, 
simțind în mod diferit, devenind altă persoană. Acordaţi-vă un 
timp pentru ca Eul vostru inconștient să reprogrameze noile 
schimbări la nivelul trupului și minţii, să le facă să funcţioneze 
în mod automat și să le consolideze odată cu fiecare expirație...“ 


Capitolul IX 
Hipnoza în psihoterapia tulburărilor 
de stres posttraumatic 


Calamitățile naturale, accidentele, confruntările militare, violurile, 
crimele, tâlhăriile reprezintă situaţii care pot conduce la instalarea 
tulburării posttraumatice de stres (PTSD, în limba engleză). 

Kessler și colaboratorii (1995) au identificat o incidenţă de 5% a 
tulburării posttraumatice de stres la bărbați și de 10% la femei. 

Diagnosticul tulburării de stres posttraumatic se realizează în 
situația în care evenimentul traumatic a constituit o amenințare 
la viața clientului, iar reacția acestuia a implicat o teamă puter- 
nică, senzaţia de neajutorare și/sau groază (Asociaţia Psihiatrilor 
Americani, 1994). Simptomele acestei tulburări trebuie să dureze 
cel puţin o lună, în caz contrar fiind vorba despre tulburare acută 
de stres. 

Simptomele tulburării de stres posttraumatic implică: supraac- 
tivare, tulburări de somn, anestezie emoţională, atitudine detașată, 
comportament de evitare a situațiilor care îi pot aminti clientului ele- 
mente legate de traumă și flashbackuri (amintiri vii, imagini și trăiri 
cu caracter acut) care se manifestă mult timp după ce evenimentul 
traumatic s-a consumat. 

La aceste simptome se adaugă tulburări psihosomatice, anxietate, 
depresie, tulburări de tip disociativ și tendinţe interpretative. Studiile 
clinice au evidenţiat faptul că pacienţii care suferă de tulburare 
posttraumatică de stres răspund mai bine la hipnoză comparativ cu 
cei care suferă de orice altă tulburare emoțională (Spiegel, Hunt și 
Dondershine, 1988). 

Deși mulți clienți care suferă de tulburare de stres posttraumatic 
sunt adesea reticenţi să discute despre problemele lor din cauza 
sentimentelor de jenă, culpabilitate sau a tendinței de a evita 

subiecte delicate (Kilpatrick, 1983), este necesar ca terapeutul să 
le pună întrebări directe pentru a obține o imagine clară a celor 
întâmplate. 

Lynn şi Kirsch (2011, p. 161) consideră că sunt necesare și infor- 

maţii referitoare la următoarele aspecte: 

+ resursele personale ale clientului, capacitatea de a face față 
emoțiilor negative (abilitatea de a realiza insighturi, particula- 
rități ale memoriei etc); 

+ rețelele sociale de suport; 

e aspecte legate de comorbiditate: alte tulburări psihopatologice, 
alte situații psihotraumatizante în antecedente; 

e gânduri şi convingeri legate de Eu („sunt lipsit de valoare, 
pentru că nu m-am luptat cu agresorul“), de lumea exterioară 
(„nu mai pot avea încredere în nimeni”); 

e situații declanșatoare ale reacțiilor la stresul posttraumatic; 

e conținutul amintirilor referitoare la evenimentele traumatice și 
alte reacții emoționale; 

e strategii eficiente şi ineficiente de a controla flashbackurile; 

+ probleme legate de memorie; 

e abilitatea clientului de a crea o alianţă terapeutică eficientă. 


Tulburarea de stres posttraumatic a fost semnalată pentru prima 
oară de Pierre Janet, care a utilizat hipnoza în terapia unor femei care 
sufereau de tulburări disociative, în urma unor abuzuri emoționale, 
sexuale sau fizice (Philips și Fredrick, 1995). 

Kardiner și Spiegel (1947) au relatat cazuri de utilizare a hipnozei 
în tratamentul unor combatanți traumatizaţi în timpul celor două 
războaie mondiale. 

Termenul de tulburare de stres posttraumatic a apărut pentru 
prima oară în Manualul Diagnostic și de Statistică a Bolilor Mentale 
(DSM III, Asociaţia Psihiatrilor Americani, 1980). 

Această tulburare se referă la starea patologică apărută în urma 
trăirii sau asistării în calitate de martor la evenimente traumatizante 
cum ar fi cele specifice unor confruntări militare, dezastre naturale, 
accidente grave, atacuri teroriste sau ale unor morți violente. 

Tablouri simptomatologice asemănătoare pot apărea și în urma 
unor agresiuni fizice în cazul violurilor și tâlhăriilor, când subiectul 
trăieşte stări de frică, groază și neputinţă. 

Simptomele în urma cărora poate fi diagnosticată tulburarea de 
stres posttraumatic, conform Asociației Psihiatrilor Americani (2000) 
sunt următoarele (Brann, Owens și Williamson, 2015, p. 390): 

e Retrăirea recurentă a evenimentului în vis, „flashuri“ de me- 
morie, gânduri intruzive, imagini, amintiri, percepții asociate 
cu o puternică încărcătură emoțională negativă, apărute în 
urma expunerii la declanșatori interni sau externi care simbo- 
lizează sau se aseamănă cu evenimentul psihotraumatizant. La 
copii pot apărea jocuri cu caracter repetitiv, cu tematica legată 
de traumele suferite sau coșmaruri fără un conţinut precis 
delimitat. 

e Evitare, anestezie emoțională și eforturi de a alunga gândurile, 
stările afective, discuţiile, locurile, persoanele sau activitățile 
asociate traumei; uneori incapacitatea de a-și aminti anumite 
aspecte legate de traumă; retragere socială și trăirea sentimen- 
tului că subiectul nu va mai avea o carieră, relații sociale sau o 
viață normală de-acum încolo. 

e Simptome specifice supraactivării, cum ar fi dificultăţi de ador- 
mire sau de a rămâne adormit, iritabilitate, accese de mânie, 
dificultăți de concentrare a atenţiei și hipervigilență. 


În cazul tulburării acute de stres posttraumatic, simptomele se 
mențin până la trei luni de la producerea traumei, în timp ce în cazul 
tulburării cronice de stres posttraumatic, acestea au o durată mai 
îndelungată. 

Tulburarea acută de stres se instalează imediat după produce- 
rea evenimentului și durează de la două zile până la aproximativ 
o lună. Pentru a putea fi diagnosticată ca atare, subiectul trebuie 
să prezinte simptome cu caracter disociativ, cum ar fi: anestezie 
emoțională, detașare, depersonalizare, derealizare sau anestezie cu 
caracter disociativ. 

McFarlene și Papay (1992) au evidenţiat faptul că depresia, atacu- 
rile de panică și anxietatea reprezintă predictori ai instalării tulburării 
cronice de stres posttraumatic. 

Un număr semnificativ de victime cu tulburare acută de stres 
posttraumatic se recuperează într-un interval de timp relativ scurt 
(Bryant, 2003), rata remisiunii fiind mai ridicată la pacienții cu simp- 
tome moderate. 

Tulburarea de stres posttraumatic se asociază frecvent cu depre- 
sia majoră (Kilpatrick et al., 2003), tulburările anxioase, alcoolismul și 
abuzul de substanțe (Brown et al., 1995), violență și comportamente 
delictuale (Resnick et al., 2006) precum și cu tulburările de soma- 
tizare (Beckham et al., 1998) (după Ibbotson, în Brann, Owens și 
Williamson, 2015, p. 391). 

Observațiile clinice au evidenţiat faptul că persoanele care suferă 
de tulburare de stres posttraumatic au un nivel de hipnotizabilitate 
mai ridicat decât alți subiecți (Bryant et al., 2001; Spiegel et al., 1988). 

Studiile au fost realizate pe pacienţi după ce aceștia au suferit 
traumele respective și din acest motiv este dificil de precizat dacă 
nivelul ridicat al hipnotizabilităţii a generat o predispoziţie față de 
tulburarea de stres posttraumatic sau hipnotizabilitatea de nivel 
înalt reprezintă o consecinţă a tulburării cauzate de stres (Yard et 
al., 2008). 

Analizând mai atent simptomatologia tulburării de stres posttrau- 
matic, nu greșim prea mult dacă afirmăm că acești pacienţi se află 
într-o stare de transă cu conţinut negativ. 

Învăţarea unei tehnici de autohipnoză îi poate ajuta să controleze 
mai bine aceste fenomene, să reducă stările de supraactivare și să 
reevalueze cele petrecute prin intermediul tehnicilor etichetării și 
modificării amintirilor. 

O serie de studii clinice au pus în evidenţă rolul pozitiv al hipno- 
zei în tratamentul tulburărilor de stres posttraumatic. 

Astfel, Brown și colaboratorii (1989) au comparat între ele grupuri 
de pacienţi suferind de tulburare de stres posttraumatic și care au 
fost trataţi cu ajutorul hipnozei, desensibilizării sistematice şi psihote- 
rapiei psihodinamice. Toate cele trei grupuri au obținut rezultate mai 
bune decât grupul de control asupra căruia nu s-a intervenit deloc. 

(Pacienţii au fost înscrişi pe o listă de aşteptare). 

Pacienţii care au fost tratați cu hipnoză și prin intermediul desen- 
sibilizării sistematice au avut rezultate mai bune decât cei care au 
urmat psihoterapie psihodinamică. De asemenea, s-a constatat faptul 
că cei la care s-a aplicat hipnoză au avut nevoie de un număr mai 
redus de ședințe. 

Bryant și colaboratorii (2005) au realizat la rândul lor un studiu 
comparativ în cadrul căruia a fost utilizată hipnoza combinată cu 
terapia cognitiv-comportamentală, terapia cognitiv-comportamentală 
în absența hipnozei şi consilierea psihologică suportivă. La finalul 

tratamentului intervenţia cea mai eficientă s-a dovedit a fi cea care 
conţinea și hipnoză. Evaluările realizate după șase luni și respectiv 
trei ani au evidenţiat faptul că intervenţia care implică hipnoză și cea 
care implică terapia cognitiv-comportamentală s-au dovedit egale, 
ambele intervenții fiind mai eficiente decât consilierea. 

Alte studii au evidenţiat rolul tehnicii imaginaţiei dirijate în 
stoparea sau reducerea incidenţei coşmarurilor și imaginilor de tip 
flashback (Forbes şi colaboratorii, 2003; Long, Hammons şi colabo- 
ratorii, 2011). 


Strategii psihoterapeutice pentru 
tulburarea de stres posttraumatic 


e Tehnica expunerii 

Este utilizată pentru a destructura reacţiile de tip fobic și a reduce 
comportamentele de evitare. Observarea modului în care anxietatea 
se reduce într-o ambianţă controlată conduce la formarea unor expec- 
taţii pozitive ale clientului („sunt capabil să îmi controlez fricile“). În 
felul acesta sunt combătute gândurile și convingerile disfuncționale 
de tipul „Sunt o persoană slabă şi vulnerabilă”. 

Inainte de a începe terapia de expunere, terapeutul îi va explica 
pacientului avantajele acesteia. Clientul nu va practica expunerea 
decât după ce și-a însușit tehnici specifice de management al reacți- 
ilor emoționale — relaxarea, respirația controlată — și autosugestii 
specifice de tipul: 

„am supraviețuit pentru că sunt o persoană puternică“; 
„am procedat așa cum trebuie“ 
„aceste frici vor trece și totul va fi bine“ etc. 


Clientul va aplica tehnica imaginaţiei dirijate, vizualizând locuri 
unde se simte foarte liniștit, în deplină siguranță, protejat. 

Lynn şi Kirsch (2011, p. 164) recomandă următorul set de sugestii 
care trebuie administrat clientului înaintea terapiei de expunere: 


„Este normal să simţiţi o stare de stres puternic după ce aţi 
trăit o experienţă traumatică depășind cu mult situaţiile obiș- 
nuite. Gândurile și imaginile care se referă la acel eveniment 
continuă să vă tulbure, iar revenirea în minte a tot felul de 


198 Irina Holdevici, Barbara Crăciun 


amintiri foarte vii evidențiază faptul că nu ați procesat în sufi- 
cientă măsură cele întâmplate, astfel încât să puteți cădea la 
pace cu trecutul și să vă simțţiți în siguranţă în prezent. 
Amintirile legate de cele întâmplate încă vă fac rău, dar veți 
descoperi curând faptul că acestea își vor pierde din putere pe 
măsură ce veţi realiza că nu există niciun fel de pericol în pre- 
zent. Evenimentul traumatizant a trecut, lăsaţi-l să se ducă... Vă 
simţiți în siguranță acum și puteţi să vă trăiţi viața așa cum 

Terapeutul va trebui să conducă ședințele de psihoterapie cu 
multă grijă, fără a-l forța pe client să participe la exerciții dacă opune 
rezistenţă. 

O atenţie specială trebuie acordată acelor pacienţi care consumă 
substanţe ce pot cauza dependenţă sau prezintă idei sau tentative 
suicidare. 

Prezentăm, mai jos, un fragment de instructaj adresat clientului, 
adaptat după Lynn și Kirsch (2011, p. 167): 


trebuie, clipă de clipă. 

Retrăind evenimentul traumatic în imaginaţie în timpul 
exerciţiilor de expunere pe care le vom face împreună, veți des- 
coperi că deţineţi controlul... Iar atunci când evenimentul nega- 
tiv revine în minte, veți ști că nu este altceva decât un film care 
se derulează în mintea voastră... un film, și nu o situație reală. 
Pe măsură ce dispare forța negativă a acestui film de a vă spe- 
ria, vă veţi simţi din ce în ce mai liber, tot mai liber să vă trăiţi 
viaţa, să faceți alegeri care să nu mai fie influențate de trecut. 

Inspirați și expiraţi liniștit şi calm, simțindu-vă tot mai eli- 
berat de trecut. Pe măsură ce deveniți tot mai încrezător în for- 
țele proprii, veți putea să vă ocupați tot mai eficient de proble- 
mele dumneavoastră, să vă satisfaceţi nevoile, să fiți mai 
îngăduitor cu propria persoană. 

Pe măsură ce practicați exerciţiile de relaxare și respirație 
controlată, la primele semne de stres, vă veți aminti de faptul 
că orice stare negativă, orice disconfort vor trece și veți putea 
să vă controlați tot mai bine trupul și mintea pentru a păși în 
direcția dorită în viitor“. 


Înainte de a trece la expunerea propriu-zisă, clientului i se va cere 
să descrie în detaliu evenimentul traumatizant, rămânând calm și 
relaxat. 

Se realizează împreună cu clientul o ierarhie a unor scene progresi- 
ve tot mai anxiogene și se va începe expunerea, ca și în cazul fobiilor, 
cu situația cea mai puțin anxiogenă. Se repetă expunerea la fiecare 
scenă de mai multe ori, până când anxietatea se reduce simțitor. 

Expunerea se realizează în stare de relaxare sau hipnoză, iar după 
fiecare şedinţă se discută cu clientul cât de anxiogenă a fost fiecare 
scenă și ce alte stări emoționale a mai evocat aceasta (furie, frustrare, 
culpabilitate etc.) 


„Aşezaţi-vă comod, pe fotoliu, cu capul și braţele sprijinite. 
Închideţi ochii, relaxaţi tot corpul și acordați atenţie respirației. 
Inspirați şi expirați lent, calm, cu expirația mai prelungă decât 
inspirația. Odată cu fiecare expiraţie vă relaxaţi tot mai mult, 
tot mai profund. 

A sosit momentul să vă controlați amintirile intruzive care 
vă tulbură și să vă acceptați trecutul. Astfel veţi reuși să faceți 
față amintirilor și imaginilor care vă provoacă atâta suferință. 

Relaxaţi-vă tot mai profund, tot mai adânc, conștient fiind de 
faptul că, oricât de adânc vă veți relaxa, orice stări veţi experi- 
menta, vă veţi afla în această încăpere, în deplină siguranță, 
chiar dacă vă veți confrunta cu amintiri din trecut ca şi când 
acestea ar fi reale. De fiecare dată când veți practica exercițiul de 
expunere, vă va fi tot mai ușor să retrăiți acele situații care vă 
sperie. Vă veţi simţi la fel ca atunci când vizionați un DVD cu 
un film de groază. La început veți trăi o stare de spaimă, dar, pe 
măsură ce vizionaţi de mai multe ori filmul, teama voastră va 
avea tendința să se reducă. Atunci când va veni momentul, vă 
veți imagina că vizionați filmul pe un ecran TV sau pe calcula- 
tor. Aveţi la dispoziție un buton care vă va ajuta să vă controlați 
emoțiile pe care le simţiţi și să reglați calitatea ecranului astfel 
încât detaliile să poată fi observate mai bine sau mai estompat. 

Dacă o emoție devine prea puternică, acționaţi butonul de 
reglaj, expirați prelung și amintiți-vă că vă aflați aici în încăpe- 
re, în deplină siguranță. Menţineţi intensitatea emoției atât cât 
puteţi să o tolerați. Curând vă voi cere să derulați scena de la 
început la sfârșit. Aș dori să îmi relataţi acea experienţă la per- 
soana Î, cu toate detaliile pe care vi le amintiţi... care au fost 
momentele în care ați simţit cea mai intensă teamă... ce v-a tre- 
cut prin minte... ce altceva ați mai simțit. 

Dacă filmul mental se derulează prea repede, reglați butonul 
imaginar și faceţi ca scena să se deruleze mai lent. Retrăiți 
întreaga scenă ca și cum ar fi adevărată, dar simţiți în străfun- 
durile ființei voastre că dumneavoastră sunteți persoana care 
deține controlul în totalitate. 

Conștientizați faptul că evenimentul traumatizant nu se des- 
fășoară în prezent, ci doar în imaginația dumneavoastră. 

După ce scena s-a încheiat, veți intra într-o stare de relaxare 
și mai profundă... tot mai calm... mai relaxat, profund relaxat. 
Veţi lua cu dumneavoastră ceea de doriți din acel film, veţi 
învăţa ce veți dori să învățați. Veţi deveni o persoană mai puter- 
nică, mai matură, întărită după acea încercare a destinului. Veţi 
deveni tot mai capabil să gestionați experiențele de viață, să le 
acceptați ca atare atât pe cele plăcute, cât și pe cele neplăcute... 
Acum lăsaţi filmul mental să se deruleze. Atunci când vă voi 
spune să opriți filmul, o veţi face imediat. Treptat stările nega- 
tive care apar în timpul derulării filmului vor începe să păleas- 
că, să se reducă în intensitate... să se împrăștie așa cum se 
împrăștie norii pe cer atunci când suflă vântul. Lăsaţi aceste 
stări negative să plece, să se ducă”. 


Aceiași autori (Lynn și Kirsch, 2011) sunt de părere că tehnica 
trebuie repetată de aproximativ 3 până la 9 ori, până când anxietatea 
se reduce la aproape de 2 pe o scală gradată de la 0 la 10. 

În cazul în care clientul prezintă reacții de tip fobic față de locuri 
sau situații asociate cu experiența psihotraumatizantă, se poate aplica 
şi desensibilizarea în timp real („in vivo“) prin intermediul căreia 
acesta se confruntă treptat și progresiv cu respectivele situații. 

Meditaţia bazată pe conștientizare (mindfulness) îi poate ajuta pe 
clienții care suferă de tulburare de stres posttraumatic să reducă ten- 
dințele de evitare a amenințărilor și situațiile care evocă psihotrauma. 

Așa cum am subliniat în alte capitole, această tehnică presupune 
acceptarea stărilor afective negative într-o manieră relaxată, noneva- 
luativă, astfel încât clientul să ajungă treptat să le tolereze. 


e Strategia modificării amintirilor 

Aceasta conferă clientului un autocontrol sporit asupra proceselor 
și funcţiilor sale psihice și poate fi utilizată ca adjuvant la tehnica 
desensibilizării. 

Deși această strategie nu are la bază suficiente date de cercetare 
ştiinţifică, Lynn şi Kirsch (2011, p. 168) o consideră foarte utilă în 
practica terapeutică. Acești autori îi învăță pe clienți să analizeze 
amintirile traumatizante din altă perspectivă, de la distanţă, din 
perspectiva unei persoane înțelepte, neutre, să întrerupă derularea 
filmului mental, să dea filmul înapoi, să îl deruleze mai repede sau 
mai încet, să modifice finalul scenei, să facă în așa fel încât scena să 
pară mai estompată, mai mică, plasată într-un colț al ecranului men- 
tal, sau să își imagineze că plasează amintirile și stările emoționale 
negative pe un suport de memorie care va fi închis într-un dulap 
până la viitoarea şedinţă de psihoterapie. 


+ Progresia și regresia de vârstă 

Progresia de vârstă reprezintă o tehnică de imaginație dirijată prin 
intermediul căreia clientul, aflat în stare de relaxare sau transă hipnotică, 
se va deplasa cu ajutorul imaginației în viitor, când amintirile psihotrau- 
matizante au fost deja procesate terapeutic și încetează să mai tulbure. 
Terapeutul îl va ajuta pe client să sesizeze detaliile care fac diferența 
dintre situațiile în care psihotrauma continuă să acționeze și cea în care 
aceasta a fost deja depășită și subiectul şi-a redobândit autocontrolul. 

Regresia de vârstă constă în sugestia făcută clientului să se 
întoarcă în timp la perioadele dinaintea evenimentului traumatic, 
atunci când se simţea bine și trăia sentimente de satisfacție şi bucu- 
rie. Rememorarea unor evenimente fericite din trecut combinate cu 
progresia de vârstă şi trăirea în plan imaginativ a unor situații în 
care clientul a depășit psihotrauma pot conduce la un fel de izolare a 
evenimentului traumatic (Lynn şi Kirsch, 2011, p. 169). 


+ Restructurarea cognitivă 

Evenimentul traumatic are efecte negative asupra imaginii de sine 
şi asupra modului în care subiectul percepe lumea şi viața. 

Clienţii vor dezvolta gânduri negative şi convingeri disfuncțio- 
nale referitoare la propria persoană („sunt lipsit de valoare“, „sunt 
vinovat de ceea ce mi s-a întâmplat“), vor percepe lumea ca fiind 
nesigură, imprevizibilă sau vor considera că nu mai pot avea încre- 
dere în nimeni. 

Mechenbaum (1994) a constatat faptul că persoanele care suferă 
de tulburare de stres posttraumatic sunt prinse în capcana unor 
gânduri de tipul următor: 

„De ce mi s-a întâmplat tocmai mie?“ 

„Este foarte nedrept ceea ce mi s-a întâmplat?“ 
„„Ce control mai pot avea asupra evenimentelor?” 
„„Cui să îi cer socoteală?“ 


Astfel de gânduri și întrebări cu conținut negativ reduc posibili- 
tatea clientului de a accepta, rezolva sau de a găsi un sens al eveni- 
mentului psihotraumatizant. 

S-a constatat, de asemenea, că la mulţi clienţi flashbackurile sunt 
folosite de către aceștia într-o manieră superstițioasă pentru a le rea- 
minti să fie vigilenți, pentru a preveni eventualele pericole. În astfel 
de cazuri, flashback-urile se vor menţine până când subiectul se va 
simţi suficient de puternic pentru a face față evenimentelor cotidiene 
în absenţa lor (Lynn și Kirsch, 2011, p. 170). 

Tehnicile psihoterapiei cognitiv-comportamentale vor fi utilizate 
pentru a identifica, a combate şi a înlocui gândurile negative disfunc- 
ționale și pentru a restructura sistemul atitudinal al clientului, mai 
ales în cazul în care clientul manifestă sentimente de culpabilitate, 
autoblamare sau rușine. 


e Strategia încurajării „copilului interior“ 

Această strategie se utilizează în cazul psihotraumelor din copilă- 
rie şi constă în retrăirea acestora din perspectiva vârstei adulte. 

Înainte de aplicarea acesteia, amintirile trebuie discutate în detaliu 
pentru a se evita apariția unor false amintiri. 

Prezentăm, mai jos, instructajul aplicat subiecților (adaptat după 
Lynn și Kirsch, 2011, p. 171): 


„Aşezaţi-vă comod pe fotoliu şi relaxaţi tot corpul. Inspiraţi 
și expiraţi calm, lent, liniștit, cu expirația prelungită. Intraţi 
într-o stare de relaxare tot mai profundă, tot mai odihnitoare. 
Acum aș dori să vă imaginaţi că vizualizați un film... un film 
care cuprinde întâmplări din trecutul vostru... întâmplări des- 
pre care am mai discutat, dar despre care doriți să aflați mai 
multe detalii... ați dori să vă retrăiți trecutul și să învățați mai 
mult din acesta. Vizualizaţi cu ochii minţii acel eveniment 
negativ care v-a marcat și despre care doriți să ştiţi mai mult. 
Vizualizaţi acea întâmplare de la început la sfârşit, pentru a 
înțelege modul în care v-a marcat. Aţi dori să înţelegeţi ce 

decizii ați luat în urma acelui eveniment, cum ați reuşit să mer- 
geți mai departe, cum ați reușit să iertați şi să trăiţi în continu- 
are... Aţi dori să aflați mai multe lucruri despre ceea ce sunteți 
acum... Ceea ce este interesant este faptul că puteți să intrați în 
acel film... unde puteți să îi acordaţi alinare copilului care ați 
fost. Veţi reuși să comunicaţi cu acel copil pe mai multe planuri: 
să-l atingeți, să-l îmbrățișați, să-l priviți cu dragoste, să-l priviți 
cu înțelepciunea omului matur... să-i acordaţi iertare, înțelegere 
și protecţie... Decizia cu privire la ce anume veți face vă aparţi- 
ne în totalitate... dar aveţi intuiţia că știți foarte bine ceea ce 
trebuie să faceți. 

Dacă acel copil a luat unele decizii atunci când s-a produs 
evenimentul nefericit, discutaţi-le cu el, pentru că acum aveți 
mai multă experiență decât acel copil, aveți mai multă înţelege- 
re, toleranță și empatie decât avea el pe vremea aceea. Copilul 
interior are nevoie de căldura, înțelegerea, protecția, înțelepciu- 
nea și îndrumarea dumneavoastră, are nevoie să înțeleagă situ- 
ația prin care a trecut din perspectiva unui adult. Discutaţi cu 
copilul interior, arătați-i modul în care gândiţi şi simţiți astăzi. 
Curând va sosi timpul să părăsiți ecranul pe care se derulează 
filmul, dar, înainte de asta, mai îmbrăţișați o dată, cu căldură, 
copilul interior (pauză de 1 minut). Părăsiți acum filmul și luați 
cu dumneavoastră ceea ce doriți să luați. Povestea de viaţă va 
continua să fie acolo, să se deruleze, însă veţi ieși îmbogăţit, 
mai înțelept, mai detașat, dar în același timp mai cald, mai 
empatic, mai iertător...“ 


Studiu de caz 

Clementina, o economistă în vârstă de 36 de ani, căsătorită, mama unei fetițe 
de 7 ani, s-a prezentat la cabinetul de psihoterapie, pentru că în ultimul timp 
relațiile intime cu soțul ei erau perturbate de amintiri anxiogene care îi aduceau 
aminte de unchiul ei, artist plastic. 

Interviul clinic a evidenţiat faptul că aceste situații apăreau mai ales atunci când 
cei doi se întâlneau cu un cuplu de prieteni, soțul purtând barbă, la fel ca și 
unchiul care a agresat-o sexual în jurul vârstei de 10 ani. 

În timpul contactului sexual cu soțul, clientei îi apăreau amintiri vii ale unchiului 
care o atingea cu barba pe obraz. Clienta încerca să ignore aceste imagini, dar 
fără niciun rezultat. 

Lucrurile au mers ceva mai bine după ce terapeutul i-a cerut să deschidă ochii și 
să constate cât de diferit este soțul ei, la care ținea, de unchiul care o abuzase în 

copilărie. Clienta a fost, de asemenea, instruită să îi împărtășească temerile sale 
soțului și să amâne relațiile intime pentru o altă perioadă. 

Clienta și-a însușit o tehnică de relaxare și autohipnoză în cabinetul terapeutului, 
În stare de relaxare i s-a cerut să creeze imaginea unchiului abuziv, situație în 
care anxietatea s-a accentuat foarte mult. În această situație, terapeutul a utilizat 
un scenariu de modificare a amintirilor. Clientei i s-a cerut să se vizualizeze pe 
sine la vârsta de 10 ani, mică și vulnerabilă, ascunsă în spatele tatălui ei care o 
iubea foarte mult. Tatăl a aflat cele întâmplate, și-a înfruntat fratele, i-a obligat 
să înceteze cu astfel de comportamente și i-a cerut să se mute din casă și să nu 
mai vină nici măcar în vizită. Tatăl a asigurat-o pe Clementina că de-acum încolo 
ea va fi în deplină siguranţă și că nimeni nu-i va mai putea face niciun rău, 

În continuare i s-a cerut clientei să readucă pe ecranul mental imaginea 
unchiului, să o facă tot mai estompată, tot mai neclară și să o plaseze în partea 
de jos a ecranului mental și apoi să o facă să dispară complet. 

După câteva repetări (5), clientei i s-a cerut să creeze din nou pe ecranul mental 
imaginea unchiului abuziv atunci când clienta era gata să aibă relaţii intime cu 
soțul. Aceasta a relatat că a avut o imagine foarte ștearsă, în care unchiul i-a 
apărut total inofensiv. 

Treptat, imaginile intruzive au dispărut complet, clienta nemaiavând nicio 
problemă atunci când cei doi soți își vizitau prietenii, 


Hipnoza în psihoterapia tulburărilor de stres posttraumatic 205 


control... Vă simţiți confortabil, în deplină siguranţă... În pădu- 
re se află un loc special unde curge un pârâu peste care se află 
un podeț. Atunci când ați ajuns pe podeț și priviţi apele pârâu- 
lui, faceți un semn cu capul... Acum aș dori să decideți dacă 
există în viața dumneavoastră ceva de care doriţi să scăpați, 
poate o amintire, o stare afectivă, un comportament... 
Imaginaţi-vă că strângeți în palmă un mănunchi de frunze și, 
atunci când sunteți gata să vă eliberaţi de acele lucruri care vă 
apasă, lăsați frunzele să cadă... Ele plutesc prin aer și ajung în 
apele pârâului... Sunt duse departe de ape curgătoare. Vă sim- 
țiți mulțumit și liber că ați scăpat de acele lucruri care vă tulbu- 
rau de ceva timp. Vă simţiţi eliberat și puteţi lua cu dumnea- 
voastră câte frunze mai doriți să luaţi... Mergeţi acum în sus pe 
firul apei până când ajungeţi la un ochi de apă mai adâncă. 
Priviţi apa liniştită şi vă bucuraţi de ea. Observaţi că în apa 
limpede și adâncă sunt multe pietre, multe pietre de culori dife- 
rite. Mentalul vostru inconștient știe că acele pietre reprezintă 
resursele pe care le aveți, pot fi amintiri, persoane pe care vă 
puteți baza... Sunt resurse despre care poate aţi uitat... Realizați 
cât de plăcut și încurajator este să utilizaţi aceste resurse. Dacă 


Prezentăm mai jos un model de hipnoză cu imaginaţie dirija- 
tă, adaptat după Ibbotson (în Brann, Owens și Williamson, 2015, 
pp. 397-398): 


mai există vreo resursă pe care nu aţi identificat-o, plimbaţi-vă 
pe lângă ochiul de apă și descoperiți piatra care reprezintă 


„Aşezaţi-vă într-o poziție comodă și relaxaţi corpul. Atunci 
când simțiţi nevoia, închideți ochii și concentrați atenţia asupra 
respirației. Inspiraţi şi expirați de câteva ori lent și liniștit, cu 
expiraţie prelungită. Odată cu fiecare expirație eliminaţi încor- 
dare, stres... odată cu fiecare inspiraţie vă relaxaţi tot mai mult, 
tot mai mult... Imaginați-vă acum că faceți o călătorie într-o 
pădure, poate este o pădure în care aţi mai fost sau una imagi- 
nară. Vizualizaţi culorile, verdele frunzelor, al ierbii, trunchiu- 
rile cafenii ale copacilor, razele soarelui care se strecoară printre 
frunze, observați lumini și umbre... Auziţi cântecul păsărilor, 
foșnetul vântului care adie printre copaci, simțiţi mirosul proas- 
păt al pădurii, mirosul florilor sălbatice din poiene, observați 
dacă este cald sau răcoare, simţiți atingerea pământului acope- 
rit cu frunze uscate sub tălpile picioarelor. Este pădurea dum- 
neavoastră secretă, iar tot ce se petrece în pădure este sub 


resursa potrivită, aceea de care aveți nevoie. 

Ridicaţi acea piatră și o lăsaţi să cadă în apă, în rezervorul 
resurselor dumneavoastră. Urmăriţi cum piatra cade și se așază 
pe fundul apei, alăturându-se celorlalte resurse. Atunci când ați 
reuşit să realizați acest lucru, faceți un semn cu capul... 

Conectaţi-vă acum la toate resursele dumneavoastră. 
Puteţi să realizați acest lucru așa cum doriţi... poate doriți să 
vă scăldaţi în ochiul de apă sau să vă scufundaţi mâinile și 
picioarele în apă, bucurându-vă de contactul cu resursele de 
care dispuneți. 

În timp ce încorporaţi resursele interioare, aș dori să vă rea- 
mintesc cât de ușor este să intrați într-o stare de relaxare plăcu- 
tă... Este suficient să găsiți un loc liniștit, să luaţi o poziţie 
comodă și să vă concentrați atenţia asupra respirației. În timp 
ce inspirați și expirați lent, liniştit utilizați toate simțurile pen- 
tru a percepe locul respectiv: vizualizați culori, forme, lumini, 
auziți sunete, simţiți mirosuri, atingeri, adieri de vânt. Pe 

măsură ce exersați zilnic această stare de relaxare, veți reuși să 
priviți lucrurile dintr-o altă perspectivă, să vă simțiți aşa cum 
doriți să vă simţiţi... Să deveniți așa cum doriți să deveniți, să 
credeți ceea ce doriți să credeți... Veţi face apel la acele resurse 
doar atunci când este nevoie să o faceți... lar dacă apare o stare 
de urgenţă, veți ieși imediat din transă şi veți acționa în mod 
corespunzător. 

Acum aș dori să găsiți un loc special în pădurea voastră 
unde doriți să vă așezați sau să vă întindeţi și să vă relaxaţi în 
deplină liniște și siguranţă, să trăiţi o stare de calm, liniște, 
pace... 

Atunci când vă simțiți pregătit, reveniţi ușor «aici și acum», 
veți număra înapoi de la 10 la 1 și veți reveni treptat. Atunci 
când veți ajunge cu numărătoarea la 1 veți fi complet treaz, vioi 
şi alert, odihnit, refăcut, în cea mai bună formă... Și veți deschi- 
de ochii...“ 


+ Procesarea mâniei și ostilității 

Aproape toți clienţii care suferă de tulburare de stres posttrau- 
matic trăiesc puternice sentimente de frustrare, mânie sau ostilitate. 
Aceste stări afective trebuie procesate înainte de abordarea directă 
a traumei. Acestea se realizează prin intermediul tehnicii abreacției 
(catharsisului) liniștit (Ibbotson, în Brann, Owens și Williamson, 2015, 
p. 399). Autorul îi recomandă clientului aflat în hipnoză să intre în 
pădurea imaginară și să găsească un arbore uscat care se află într-o 
poiană. Clientul va atașa toată furia și mânia sa arborelui (va desena 
pe acesta, îl va scrijeli cu un cuţit, va agăța diverse obiecte în acel 
copac). 

Apoi clientul își va imagina cum doboară copacul cu o secure, îl 
face bucățele, apoi dă foc lemnului uscat și împrăștie cenușa. Clientul 
este lăsat liber să își imagineze modul în care își doreşte să distrugă 
copacul. 

În continuare, clientul va fi dirijat să meargă în locul său special 
din pădure unde să se relaxeze, trăind o stare de calm, liniște, pace 
și echilibru interior. 


e Tehnica dialogului interior 
Clientului trebuie să i se explice faptul că dialogul interior repre- 
zintă un fenomen normal și nu este semnul unei boli psihice. După 

ce a identificat dialogul interior cu conținut negativ, clientul va fi 
învăţat să facă în așa fel încât vocea interioară să sune mai încet, îi 
poate „atașa“ un fond muzical vesel și în cele din urmă acesta va 
schimba și conținutul dialogului. 


e Tehnica imaginativă inspirată din programarea neurolingvistică 

Se utilizează în cazul clienților care nutresc sentimente de ostilitate 
față de o persoană concretă. 

În starea de transă hipnotică i se poate cere clientului să vizua- 
lizeze persoana respectivă și apoi să modifice imaginea: să o facă 
mai estompată, mai neclară, situată undeva în colțul de jos al ecra- 
nului mental, poate atașa imagini în detaliu care să facă persoana 
să pară ridicolă sau poate să își reprezinte persoana față de care 
nutrește ostilitate ca pe o marionetă pe care o poate manipula așa 
cum dorește. 


e Regresia în timp și retrăirea evenimentului traumatic 

Dacă această strategie este aplicată de către un terapeut experi- 
mentat și suportiv care îl ajută pe client să aibă acces la resursele 
sale interioare, rezultatele sunt pozitive. Cu toate acestea, tehnica are 
un caracter stresant, iar catharsisul (descărcarea) poate declanșa stări 
afective negative foarte puternice care trebuie corect gestionate de 
către terapeut. Este important să nu rămână neprocesată nicio asoci- 
ere a clientului cu stări afective de tip negativ. 


+ Disocierea 

Această strategie presupune ca evenimentul psihotraumatizant să 
fie retrăit în transă hipnotică, emoțiile negative fiind descărcate fără 
participarea totală a clientului. 

Disocierea față de evenimentul traumatic se poate realiza prin 
intermediul unor scenarii imaginative în care subiectul este solicitat 
să vizualizeze evenimentul pe ecranul unui televizor, de undeva de 
sus din nacela unui balon sau din interiorul unei navete spațiale. 

Este util ca subiectului să i se sugereze anumite ancore senzoriale 
sau motorii care să îl ajute să se simtă în siguranţă (de pildă, ancora 
clasică în care clientul realizează un cerc cu degetul arătător şi dege- 
tul mare al mâinii dominante). 

Abordarea directă a evenimentului traumatizant se poate realiza 
şi prin contactarea resurselor Eului actual, care va avea misiunea să 

ofere ajutor Eului mai tânăr (această tehnică se poate aplica și atunci 
când trauma a avut loc cu puţin timp în urmă). 

Se poate solicita ajutor în transă hipnotică și Eului actual („bătrâ- 
nului înțelept“) care poate ghida și vindeca subiectul. 


e Retrăirea situației psihotraumatizante și modificarea amintirilor 

Această tehnică este utilă mai ales atunci când au rămas nerezol- 
vate probleme legate de ostilitate sau culpabilitate. 

Astfel, o clientă dintr-ale noastre a fost victima unui viol. 
Agresorul a târât-o, a lovit-o și a abuzat de ea. Revenită din comă, 
clienta a dezvoltat puternice sentimente de culpabilitate, pentru că 
nu s-a luptat mai mult cu agresorul. 

În transă hipnotică i s-a sugerat că reacţia ei a fost cea mai potri- 
vită, pentru că, dacă ar fi luptat mai mult, agresorul ar fi putut să o 
ucidă. 

Prezentăm mai jos un model de tehnică disociativă, adaptată după 
Ibbotson (în Brann, Owen şi Williamson, 2015, pp. 404-405): 


„Așezaţi-vă pe fotoliu într-o poziție comodă, cu braţele și cu 
capul sprijinite. Închideţi ochii şi concentraţi-vă atenţia asupra 
respirației. Inspirați și expiraţi lent, calm, de trei ori, cu expira- 
ţia prelungită... respirați apoi de voie. Aș dori acum să vă ima- 
ginați că intrați într-o sală de cinematograf... poate fi o sală pe 
care o cunoaşteţi sau una imaginară. Sunteţi singurul spectator 
care se află în sală și vă simţiţi foarte bine, foarte relaxat. Vă 
aşezaţi pe un scaun și priviţi ecranul alb. Ce culoare are tapițe- 
ria scaunelor? (dacă pacientul nu poate răspunde, înseamnă că are 


Hipnoza în psihoterapia tulburărilor de stres posttraumatic 209 


la dispoziție butonul pe care trebuie să apăsaţi pentru a proiec- 
ta filmul evenimentului fericit. O puteţi face oricând doriți 
(faceți un semn cu capul atunci când simţiţi nevoia). 

Aș dori acum să faceţi un semn dacă sunteți de acord să 
lucrăm asupra evenimentului pe care l-am discutat înainte. 

Aș dori acum să proiectați filmul evenimentului care v-a 
stresat și asupra căruia doriţi să lucraţi. Vizualizaţi filmul așa 
cum doriți: alb-negru, color, clar sau ca prin ceață, pe tot ecra- 
nul sau doar pe o parte a acestuia (faceţi un semn atunci când 
aţi reușit). 

Aş dori acum să vizualizați acel film timp de aproximativ 
două minute... Nu uitaţi că sunteţi persoana din cabina de 
proiecţie... Notaţi acum pe o scală de la 1 la 10 nivelul de 
anxietate (unde 1 înseamnă uşor disconfort, iar 10 anxietate 
maximă). 

Derulaţi acum filmul de câteva ori înainte și înapoi, obser- 
vând cum în timp ce-l proiectaţi înapoi cuvintele sunt alterate, 
persoanele se comportă ciudat. Derulat înapoi, filmul devine 
ridicol. Derulaţi filmul înainte şi înapoi de trei ori și apoi notaţi 
nivelul anxietăţii și disconfortului. 

Poate că sunt personaje din acel film care ar merita o lecţie. 
Modificaţi ceea ce doriți în acel film. Poate Eul dumneavoastră 
real din viitor pătrunde în ecran și le spune acelor persoane 
ceea ce merită să audă. Faceți un semn cu capul când ați reușit 
acest lucru”. 


Filmul mental al traumei poate fi modificat în multe feluri. 


capacități imaginative limitate şi atunci trebuie adoptată o altă stra- 
tegie). Aș dori acum să vă imaginați că plutiţi și ajungeţi unde- 
va în spate, în cabina de proiecție. Vă simţiţi în deplină siguran- 
ță aici. Puteţi închide ușa dacă doriți. 

Din cabina operatorului puteți observa prin geamul de sticlă 
cum staţi așezat în sala cinematografului, în rândul al doilea. 

Aveţi la dispoziţie un buton pe care puteţi apăsa pentru a 
proiecta diverse filme. Alegeţi acum un film cu un eveniment 
fericit din viața dumneavoastră și proiectaţi-l. Vizionaţi acel 
film timp de câteva minute... Acum vă imaginați că zburaţi din 
nou şi intrați în ecranul de film și vă bucurați pe deplin de 
experienţa plăcută. Reveniţi în zbor în cabina de proiecție. Aveţi 


Astfel, de pildă, Eul actual poate acorda ajutor Eului mai tânăr 
care a suferit în urma evenimentului traumatic. 

De asemenea, pot fi modificate cu ajutorul imaginaţiei dialogurile 
sau diverse scene din film. 

După ce clientul a realizat modificările dorite în plan imaginativ și 
a ajuns să evalueze nivelul de stres la un stadiu pe care îl consideră 
acceptabil, acesta poate fi întrebat ce dorește să facă în privința nou- 
lui scenariu al situaţiei traumatice: să-l transcrie pe un DVD sau pe 
un stick ori să-l plaseze undeva în memoria calculatorului personal 
(metaforă pentru mentalul clientului). 

În continuare, clientului aflat în transă hipnotică i se cere să 
părăsească locul de unde s-a realizat proiecția și să se reintegreze 

în personajul care îl reprezintă pe el așezat în sala de cinematograf, Ședințele viitoare au fost centrate pe simptom și au avut ca obiectiv reducerea 
iar atunci când se simte pregătit, să revină în ritm personal „aici şi agorafobiei, ameliorarea calității somnului și reducerea intensității și frecvenţei 
acum“ şi apoi să deschidă ochii. durerilor de cap. 


„AŞ dori acum să vă imaginați că zburaţi. Părăsiți în zbor 
cabina de proiecţie şi reveniţi în rândul al doilea al sălii de cine- 
ma, lăsând în urmă ceea ce doriți să lăsați și luând cu dumnea- 
voastră ceea ce doriți să luați... Deveniţi din nou Eul care era 
aşezat în sala de cinematograf și, treptat-treptat, reveniţi din 
starea de relaxare... Voi număra de la 10 la 1 și, atunci când voi 
ajunge cu numărătoarea la 1, veți fi revenit complet: 10, 9, 8... 
brațele nu mai sunt grele, picioarele nu mai sunt grele... 7, 6, 5, 
reveniţi în ritm personal, reveniți treptat «aici și acum». Atunci 
când voi ajunge cu numărătoarea la 1, veți deschide ochii. Veţi 
fi relaxat, odihnit, refăcut, dar în același timp vioi şi atent şi veți 
privi viaţa cu optimism şi încredere. Veţi fi foarte mulțumit de 
ceea ce aţi reușit să realizați... reveniți «aici și acum», deschideţi 
ochii“, 


În cazul în care clientul nu reușește să scadă nivelul de anxieta- 
te și stres pe scala imaginară, este posibil să mai existe în antece- 
dente și un alt eveniment psihotraumatizant care trebuie procesat 
terapeutic. 


Studiu de caz 

Mariana, o economistă în vârstă de 35 de ani, s-a întors seara acasă de la serviciu. 
Ajunsă în parcare, clienta a ieșit din mașină, moment în care doi bărbați s-au 
repezit la ea, i-au smuls geanta și au încercat să fugă. Clienta s-a luptat cu unul 
dintre agresori, dar acesta a trântit-o la pământ, situație în care s-a lovit la cap și 
și-a pierdut cunoștința. Clienta s-a trezit la spital, unde a rămas aproximativ 24 
de ore, după care a fost externată. 

În urma acestui incident, clienta a rămas cu o anxietate puternică, a dezvoltat 
agorafobie care o împiedica să mai meargă singură pe stradă chiar și în timpul 
zilei, coșmaruri repetitive cu tematica referitoare la cele întâmplate și dureri 
puternice de cap, deși investigaţiile neurologice nu au evidenţiat nimic patologic. 
Inițial clienta s-a prezentat la cabinet solicitând o ședință de hipnoză, pentru că 
nu își amintea figurile agresorilor (făcuse plângere la poliție şi i s-au cerut date 
în legătură cu aceștia), 

În timpul primei ședințe de hipnoză, când i s-a cerut să își amintească de cele 
petrecute, clienta a izbucnit în plâns şi a întrerupt transa. 


La un moment dat, în cursul psihoterapiei, clienta s-a arătat din nou dispusă să 
lucreze mai mult pe procesarea psihoterapeutică a traumei. 

Ea s-a dovedit a fi un bun subiect pentru hipnoză și a reușit, de data aceasta, să 
intre în transă profundă. A fost utilizată tehnica disociativă a scenariului de film. 
Clientei i s-a sugerat că revede filmul evenimentului traumatic în timp ce o parte 
a ei se afla în sală, iar cealaltă parte în cabina de proiecție. La un moment dat, 
clienta a devenit agitată și a spus: „Nu poate fi el”. Revenită din hipnoză, aceasta 
a relatat faptul că unul dintre agresori era fiul unui vecin care locuia la o altă scară 
a blocului, 

Clienta a manifestat o puternică anxietate legată de posibilele consecințe pe care 
le-ar putea suferi dacă ar reclama-o la poliție pe persoana pe care o suspecta. 
Terapeutul a sfătuit-o să consulte un avocat înainte de a lua această decizie. 

În cadrul ședinței următoare de hipnoză, clienta a fost solicitată să modifice 
scenariul filmului situației traumatice. Aceasta s-a vizualizat pe sine ca fiind 
foarte puternică, maestră în artele marţiale, imobilizându-i pe agresori fără a-i 
răni. Starea clientei a fost foarte bună după această ședință de hipnoză. 

Clienta a învățat să practice o tehnică de autohipnoză, totodată s-a înscris la un 
curs la aikido despre care a spus că îi place foarte mult. Durerile de cap s-au redus 
semnificativ, iar clienta a reînceput să meargă singură în oraș, cu toate că era în 
continuare vigilentă. 


Capitolul X 
Hipnoterapia în combaterea durerii 


Durerea și hipnoza 


Durerea este definită ca o experiență senzorială și emoţională dez- 
agreabilă din cauza unei leziuni actuale sau potențiale a unui organ 
sau țesut și este de obicei descrisă de client în aceşti termeni. Această 
experienţă are o componentă subiectivă foarte importantă (Merskey 
et al., 1994, pp. 209-214). 

Durerea poate să se manifeste și în absența unor leziuni sau pro- 
cese patologice ale organismului, cauzele acesteia fiind în această 
situație de natură psihologică. Acest tip de durere este greu sau 
chiar imposibil de diferențiat de cea care apare din cauza unor cauze 
organice (Owens, Williamson și Mooves, 2015, p. 293). 

Tehnicile neuroimagistice au evidențiat zonele cerebrale care 
sunt activate atunci când acţionează stimulii dureroși. Acestea sunt 
cortexul cingular, insula, zonele corticale prefrontale și cele soma- 
tosenzoriale primare şi secundare (Apkarian şi colaboratorii, 2005; 
Derbyshire, 2000). 

Studiile clinice au evidențiat faptul că durerea poate apărea și 
independent de o leziune sau o altă patologie de tip organic, din 
acest motiv aceasta putând fi privită și ca o tulburare de sine stătă- 
toare (Lane și colaboratorii, 2009). 

O altă descoperire ştiinţifică importantă pentru înțelegerea 
mecanismelor durerii se referă la traseele nervoase descendente cu 
caracter inhibitor. Acestea au rolul de a inhiba transmiterea semna- 
lelor din zonele dureroase, calmând astfel durerea (Brann, Owens şi 
Williamson, 2015, p. 294). 

Din punctul de vedere al psihoterapeutului, este importantă dis- 
tincția dintre durerea cronică (ce durează mai mult de trei luni) și 

durerea acută. Hipnoza și-a dovedit utilitatea atât în reducerea dure- 
rilor cronice și acute ce sunt prezente în diferite boli somatice — ca 
unic procedeu de anestezie sau ca adjuvant în anestezia aplicată în 
cazul intervențiilor chirurghicale —, cât și în programarea mentală 
a unei evoluţii postoperatorii favorabile (Lynn, Kirsch, Barabasz, 
Cardena și Paterson, 2000). 

Durerea presupune, în afara comportamentului fiziologic, şi o 
experiență subiectivă care poate fi modificată cu ajutorul hipnozei. 
Este cunoscut şi faptul că toleranța la durere este diferită de la individ 
la individ, iar pentru același subiect perceperea durerii este diferită în 
funcţie de starea afectivă pe care o trăiește. 

Studiile bazate pe imagistica cerebrală au evidenţiat faptul că 
hipnoza poate influența ambele componente ale durerii, în funcție 
de specificul formulelor sugestive administrate (Hofbauer și colabo- 
ratorii, 2001; Rainville și colaboratorii, 1997). 

Una dintre variabilele importante care influențează percepția 
durerii se referă la expectaţiile clientului în legătură cu aceasta. 
Din acest motiv, preparatele de tip „placebo“ s-au dovedit utile în 
reducerea durerii. Studiile au evidenţiat faptul că pacienții tratați cu 
analgezice de tip „placebo“ au relatat că au simțit mai puțină durere, 
au tolerat mai bine procedurile medicale dureroase și au avut un 
prag mai ridicat al perceperii durerii (Baker și Kirsch, 1993). 

Sugestiile pentru reducerea durerii administrate în transă hip- 
notică reprezintă așadar o alternativă la preparatele „placebo“, 
alternativă în care clientul nu este indus în eroare (Lynn și Kirsch, 
2011, p. 178). 

Chaves şi Brown (1987) au evidenţiat faptul că stilul de gândire 
dezadaptativ reprezintă un mecanism de bază al perceperii durerii, 
modificarea lui reprezentând un element-cheie în controlul acesteia. 

Reducerea gândirii negative de tip catastrofizant reprezintă, de 
asemenea, un element de bază în producerea analgeziei, atât prin 
metode „placebo“, cât şi prin sugestiile hipnotice. 

Un alt aspect important de care trebuie să se țină seama în psiho- 
terapia durerii îl reprezintă semnificația pe care aceasta o are pentru 
pacient. Astfel, de pildă, un sportiv de performanţă care a suferit 
un accident va tolera mai bine durerea produsă de procedurile de 
recuperare, în timp ce o persoană cu dureri cronice din cauza unei 
afecțiuni medicale cu caracter invalidant va trăi stări de depresie, 
lipsă de speranţă și va avea o stimă de sine scăzută, altfel spus vor 

apărea stări afective negative care vor submina motivaţia ce stă la 
baza angajării în terapia durerii. 

Momentele de relaxare oferite de transa hipnotică vor conferi cli- 
enților un sentiment de autocontrol asupra corpului lor și le vor reda 
speranţa că sunt capabili să învingă durerea. 

Deși aproape toți clienţii pot beneficia de aplicarea hipnozei 
pentru combaterea durerii, totuși, în cazul în care situaţiile cu care 
se confruntă aceștia sunt foarte complexe, de exemplu atunci când 
hipnoza reprezintă singura modalitate de anestezie, este necesar ca 
subiectul să aibă un nivel ridicat de hipnotizabilitate. 

„Clienţii cu un nivel de hipnotizabilitate scăzută au de regulă şi 
atitudini negative faţă de aplicarea unor astfel de proceduri, ceea ce 
face ca acestea să fie mai puțin eficiente. 

În același timp, studiile experimentale au evidenţiat faptul că și 
sugestiile administrate în stare de veghe pot avea efecte benefice în 
combaterea durerii (Spanos, 1986; Lang și colaboratorii, 2000). 

e Strategii hipnotice de reducere a durerii 

(Brann, Owens și Williamson, 2015) 


e Relaxarea 


Datorită decontracţiei musculare şi nervoase, relaxarea contribuie 
major la calmarea durerii care presupune supraîncordare musculară 
și atenție îndreptată selectiv spre zonele dureroase, ceea ce conduce 
la intensificarea durerii. 

A Nu există o tehnică de relaxare mai bună decât alta, terapeutul 
fiind acela care va ţine seama de preferințele clienţilor săi. 

Relaxarea reprezintă și un punct de plecare pentru autohipnoză 


și poate fi utilizată de client în mod independent, în afara şedinţelor 
de terapie. 


e Anestezia „în mănușă” 

Clientului i se sugerează faptul că palma dominantă devine 
amorțită și apoi se transferă această amorțeală în zona dureroasă. 
Prezentăm mai jos un model de scenariu sugestiv pentru anestezia în 
mănușă adaptat după Brann, în Brann, Owens și Williamson (2015): 


„Imaginaţi-vă că vă plimbaţi iarna printr-o pădure înză- 
pezită. Zăpada este albă, strălucitoare și pufoasă, atârnând 

pe crengile copacilor. Zăpada este atât de plăcută, încât vă 
invită să luaţi câte un pumn de nea pe care s-o strângeți în 
palma mâinii drepte. Zăpada este proaspătă și rece... proas- 
pătă şi rece... luaţi câte un pumn de zăpadă din fiecare copac 
pe care lângă treceţi... în timp ce facți un bulgăre, simțiți 
răceala zăpezii care face ca palma să devină tot mai amorțită, 
tot mai amorțită atunci când treceţi pe lângă fiecare copac... 
palma devine tot mai amorțită, tot mai amorțită... astfel 
încât nu o mai simţiţi deloc... în timp ce vă bucuraţi de plim- 
barea prin pădure, palma devine tot mai amorțită. Atunci 
când simţiţi acest lucru, faceți un semn cu capul... Este bine 
așa... 

Acum, când aţi simţit amorțeala din palma dumneavoastră, 
puteţi transfera această amorțeală în orice parte a corpului 
dotiţi... În aceasta constă magia hipnozei! 

Acum apropiaţi palma dreaptă amorțită de cea stângă, atin- 
geţi palma stângă și observați cum și palma stângă devine tot 
mai amorțită... tot mai amorţită... insensibilă... amorțită...“ 


Clientul este solicitat să plaseze palma amorțită în zona dureroasă 
şi să exerseze acest scenariu sugestiv și în autohipnoză. 


e Vizualizarea unui aparat care evaluează nivelul durerii 

Clientului aflat în stare de transă hipnotică i se cere să-şi imagi- 
neze că vizualizează un aparat, asemănător cu un termometru care 
măsoară intensitatea durerii pe o scală gradată de la 0 la 10, unde 0 
înseamnă absența durerii şi 10 durere foarte puternică. 

Aparatul este prevăzut cu un dispozitiv, astfel încât clientul să 

oată să coboare sau să urce intensitatea durerii așa cum dorește. 
În cazul în care clientul relatează faptul că poate crește intensitatea 
durerii, terapeutul îi va spune că aceasta reprezintă un indicator asu- 
pra faptului că durerea poate fi controlată și, așa cum poate crește, 
nivelul acesteia poate fi și scăzut. 

Studiile clinice au evidenţiat faptul că mai ales clienţilor aflați în 
criză le este mai uşor să crească la început intensitatea durerii și abia 
apoi să o reducă. 

Această metaforă terapeutică este utilă și în cazul în care clientul 
nu reuşeşte să reducă durerea, deoarece va ajuta la dezvăluirea unor 
cauze ascunse ale durerii. 

Studiu de caz 

Gabriela, în vârstă de 47 de ani, absolventă de filologie, actualmente casnică, 
suferea de o durere foarte puternică la coloana lombară, durere care nu putea fi 
în totalitate atribuită unor cauze organice. 

Aceasta avea dureri atât de puternice, încât trebuia să stea în poziţie orizontală și 
în timpul înducției hipnotice. În transă, clientei i s-a sugerat să-și imagineze cum 
pătrunde în propriul ei corp și accesează „centrul de autocontrol”. 

În continuare, clienta a fost dirijată să-și imagineze că vizualizează aparatul de 
măsură și stabilește nivelul durerii pe care o simte. Aceasta a stabilit nivelul 9. 
Terapeutul i-a cerut să acţioneze dispozitivul și să coboare intensitatea durerii. 
Clienta a afirmat că nu poate face acest lucru. 

Discuţiile purtate cu clienta în afara hipnozei au evidențiat faptul că durerea sa 
avea totuși un caracter fluctuant, cu perioade mai bune și mai rele. Într-o altă 
ședință de hipnoză, terapeutul i-a cerut să intre din nou în corpul său pentru 
a afla ce anume împiedică aparatul să se miște. Clienta, după o scurtă pauză, a 
spus: „Este soacra mea”, 

Astfel a rezultat faptul că soacra era o femeie foarte agresivă, dominatoare, 
care nu se ridica decât foarte rar din pat sau din fotoliu, fără a suferi de vreo 
afecțiune evidentă. Gabriela trebuia să o viziteze, să-i facă ordine în casă, 
ascultându-i în același timp criticile, insultele. Soacra nu accepta de altfel 
niciun fel de menajeră. 

Durerea de coloană a Gabrielei s-a dovedit a fi o modalitate inconștientă de 
a evita să meargă în vizită la soacra sa și mai ales de a o ajuta în gospodărie. 
Terapeutul și clienta au lucrat în continuare împreună pentru a găsi alte 
modalități de a interacționa cu soacra, fără „să mai aibă nevoie“ de durerea de 
coloană. 

Interogată fiind în transă hipnotică dacă este de acord să renunţe la durerea 
puternică, clienta a răspuns afirmativ. În timpul exerciţiului de imaginație dirijată 
clienta a reușit să reducă nivelul durerii în zona 2-3, 


Metafora rezervorului de endorfine 
(Brann, Owens și Williamson, 2015, p. 302) 

veți putea face o călătorie în zona unde va avea loc interven- 
ţia dureroasă. Veţi ajunge acolo şi veți găsi un rezervor plin 
cu endorfine, gata să fie utilizate. Imaginaţi-vă cum desfa- 
cei capacul rezervorului, conectaţi un furtun și dirijați flu- 
xul de endorfine acolo unde este nevoie de ele. Simțiți cum 
zona unde se va acționa devine tot mai insensibilă, tot mai 
amorțită, tot mai amorțită, astfel încât nimic nu vă va mai 
deranja. 

Pe măsură ce zona respectivă devine tot mai insensibilă, vă 
cuprinde o stare de relaxare tot mai profundă, o stare benefică 
de calm, liniște, destindere”. 

În cazul în care clientul relatează faptul că rezervorul său de 
endorfine este golit, terapeutul îl va ajuta să identifice cauzele 
mai profunde care au dus la această situație. 


Studiu de caz 

Marta, medic rezident în vârstă de 27 de ani, suferea de o puternică durere la 
nivelul coloanei lombare. Durerea s-a instalat în urma unei intervenții chirurgicale 
banale ce nu putea fi explicată prin cauze de natură fiziologică. 

În stare de transă hipnotică, ea vizualiza rezervorul de endorfine ca fiind gol și nu 
reușea să folosească tehnica imaginației dirijate pentru a-l umple. 

Clienta suferea și de o depresie moderată, și de tulburări de somn. Clienta era 
singură și afirma că nu își poate găsi un partener, deoarece „bărbaţii nu sunt 
persoane de încredere”. 

Ea descria depresia ca pe o gaură neagră care îi lua toată energia și din această 
cauză rezervorul ei de endorfine era gol. 

Terapeutul a orientat-o pe clienta aflată în transă să se concentreze asupra 
semnificației pe care o are pentru ea acea gaură neagră. 1 s-a cerut apoi să se 
întoarcă în timp, la momentul când a început să devină tristă, pierzându-și 
bucuria de viață. 

Marta a relatat faptul că la vârsta de 12 ani a fost abuzată sexual de un văr mai 


Mulţi clienţi au auzit despre endorfinele secretate de organism 
care au rolul de a reduce durerea. Cu toate acestea, terapeutul va 
trebui să-i ofere clientului său unele explicații în legătură cu acest 
fenomen. Tehnica este recomandată mai ales atunci când se vor După cinci ședințe de psihoterapie, durerile s-au redus simțitor, clienta a 
aplica proceduri medicale dureroase. Instructajul administrat are devenit mai bine-dispusă și chiar a început să aibă întâlniri cu un coleg de la 
următorul conținut: spital. 

După ce s-a procesat psihoterapeutic abuzul suferit, clienta a reușit să utilizeze în 
transă hipnotică metafora rezervorului de endorfine, pe care a reușit să-l umple 


mare. Ea a încercat să le spună părinţilor ce s-a întâmplat, dar aceștia nu au 
crezut-o. 
Terapia a fost orientată în direcția procesării terapeutice a acestei traume. 


„Sunteţi profund relaxat, profund relaxat. Imaginaţi-vă BEpRA 
acum că deveniți tot mai mic, din ce în ce mai mic, și astfel în plan imaginativ. 

e Tehnicile de distragere 

Majoritatea oamenilor consideră că durerile acute devin mai 
suportabile atunci când atenţia este concentrată asupra altui 
obiectiv. 

O astfel de redirecționare a atenţiei poate fi utilizată și în transa 
hipnotică, atunci când subiectului i se cere să-și imagineze diverse 
lucruri, cum ar fi de pildă o vacanţă la munte. 

Tehnicile imaginaţiei dirijate funcţionează mai eficient în cazul 
durerii dacă subiectul este solicitat să descrie experienţa trăită și în 
plan verbal. Există însă şi clienți care consideră că verbalizarea îi 
scoate din starea de transă profundă. 


+ Tehnicile de disociere 

Clienţii înalt hipnotizabili au capacitatea de a se disocia de zona 
corporală afectată, astfel încât durerea să pară că are loc undeva în 
altă parte. 

Există și situații în care clientul poate trăi în stare de transă experi- 
ența dedublării, în cadrul căreia acesta își vede propriul corp de sus. 
O variantă a disocierii poate fi considerată și deplasarea simptomului 
într-o zonă a corpului unde durerea poate fi mai ușor tolerată (Heap 
și Aravid, 2002). 

e Tehnica imaginației dirijate cu conținut corectiv 

Clienţilor care suferă de dureri cronice li se cere ca în stare de 
transă hipnotică să își construiască imaginea vizuală a durerii și apoi 
să transforme imaginea respectivă într-una care să producă mai puțin 
disconfort. Pot fi modificate culoarea, forma sau tipul de senzaţie 
dureroasă. 


Studiu de caz 

Elvira, o economistă în vârstă de 47 de ani, fostă sportivă de performanţă, suferea 
de mai mulți ani de hernie de disc. În transă hipnotică i s-a cerut să vizualizeze 
durerea, pe care a descris-o ca fiind de culoare roșu-aprins, ca și cum ar fi fost un 
disc metalic înroșit în foc. 

La sugestia terapeutului, clienta și-a imaginat un deal acoperit cu zăpadă albă și 
pufoasă, discul rostogolindu-se la vale. Pe măsură ce discul se răcea, el căpăta în 
imaginația clientei o culoare argintie. 

După aproximativ două luni de hipnoterapie, clienta a reuşit să reducă 
analgezicele aproape în totalitate și să îşi reia activitățile cotidiene. 

Hipnoza în combaterea durerilor cronice 


Durerea este considerată cronică atunci când durează cel puțin 
trei-șase luni sau chiar mai mult. Astfel de senzații dureroase pot 
afecta ceafa, capul sau alte grupe musculare. Aceste dureri pot fi 
cauzate de afecţiuni ca osteoartrita, fibromialgia, tulburarea osteo- 
mandibulară sau boala neoplazică (Lewis, 2013). 

Tratamentul durerii cronice este complicat și din cauza faptului că 
aceasta este asociată cu depresia, anxietatea și inactivitatea. 

Un alt element care contribuie la complexitatea situaţiei ține de 
faptul că în multe condiţii medicale originea durerii nu este clar pre- 
cizată. 

La mulți pacienți, nu de puţine ori leziunea s-a vindecat, dar dure- 
rea persistă, fiind asociată cu anxietate, gânduri negative referitoare 
la aceasta, atrofie musculară ce are drept cauză lipsa de mișcare, 
precum și tulburări de somn. 

Neuroplasticitatea reprezintă fenomenul de imprimare a senzației 
dureroase la nivelul creierului după producerea unui traumatism. 
Patterson (2010) subliniază faptul că se realizează un proces de con- 
diționare la nivel cortical prin intermediul căruia durerea se produce 
la simpla evocare a mișcării sau a situației care a generat-o. 

Studiile au evidenţiat faptul că hipnoza poate fi utilă, pentru că 
permite reducerea activităţii cerebrale, fapt care conduce la rândul 
său la reducerea durerii. 

Durerea reprezintă un fenomen complex nu numai din cauza lezi- 
unilor care au generat-o, ci și din cauza percepțiilor montajului cog- 
nitiv, dispoziţiei, comportamentului, stilului de viață şi simptomelor 
neurologice asociate, Lewis (2013) subliniază faptul că în cazurile 
ușoare sunt suficiente câteva ședințe de hipnoză, iar pentru durerile 
cronice se recomandă un număr mai mare de ședințe combinate cu 
practicarea autohipnozei. 

Hipnoza îl poate ajuta pe subiect să-şi modifice maniera în care 
abordează durerea, mai ales prin mecanismul atenției, dar şi impor- 
tanța pe care i-o acordă acesteia. Astfel, hipnoza poate modifica 
percepția durerii. Studiile referitoare la activitatea corticală au evi- 
dențiat faptul că intensitatea și caracterul dezagreabil al durerii sunt 
procesate în două arii corticale diferite: cortexul somatosenzorial și 
cortexul cingular anterior (Lewis, 2013, p. 81). 

Localizarea şi caracteristicile durerii (înțepătură, arsură, presiune 
etc.) sunt procesate la nivelul cortexului somatosenzorial, în timp ce 
reacția emoțională la durere este procesată la nivelul cortexului cin- 
gular (aici vorbim despre durere anxiogenă, sâcâitoare, invalidantă). 

Studiile imagistice evidenţiază faptul că zona anterioară a cortexu- 
lui cingular devine mai puţin activă atunci când subiectul este stresat 
sau vigilent în privința durerii. j 

Sugestiile hipnotice referitoare la reducerea caracterului neplă- 
cut al durerii conduc la descreşterea activității în zona anterioară a 
cortexului cingular, în timp ce sugestiile de reducere a intensității 
durerii reduc activitatea în cortexul somatosenzorial (Rainville și 
colaboratorii, 2011, pp. 968-971). | 

Sugestiile care se adresează zonei somatosenzoriale a cortexului 
au menirea de a modifica localizarea durerii (de pildă, transferul 
durerii din zona cefei la degetul mic al mâinii stângi), intensitatea 
acesteia, caracteristicile sale (senzaţia dureroasă este transformată în 
senzație de presiune, amorțeală sau căldură). Pa 

Sugestiile care se adresează cortexului cingular vizează trăirea 
emoțională a durerii. Astfel, i se poate sugera subiectului că durerea 
reprezintă un semnal referitor la faptul că procesul de vindecare 
lucrează. Comutarea prin sugestie a atenției de la fenomenul dureros 
poate explica fenomenele de analgezie sau anestezie hipnotică. 

Același autor (Lewis, 2013, pp. 80-81) prezintă modalităţile prin 
care hipnoza poate acționa asupra durerii. 


e Hipnoza poate bloca transmiterea semnalelor dureroase 

către creier 

Melzack și Wall (1965) au evidenţiat că semnalele dureroase trans- 
mise către măduva spinării pot fi modelate în sens crescător sau des- 
crescător în drumul lor către creier. Autorii menționați au denumit 
această zonă, care îşi are sediul la nivelul coloanei vertebrale, „poarta 
durerii”. i 

Studiile clinice și observațiile empirice au demonstrat faptul că, 
atunci când nu ne concentrăm asupra durerii, poarta durerii are ten- 
dința să se închidă. j 

Acest fenomen se întâlnește frecvent la sportivii de performanță 
care își continuă proba și după ce au fost accidentaţi. = 

Dacă, dimpotrivă, subiectul se concentrează asupra senzaţie! 
dureroase și simte anxietate în raport cu aceasta, poarta durerii se 

deschide şi senzațiile dezagreabile devin mai intense. Hipnoza îl 
poate ajuta pe subiect să-și modifice maniera în care abordează dure- 
rea, mai ales prin mecanismul atenţiei, dar și prin importanța pe care 
i-o acordă durerii. 


e Hipnoza poate stopa gândurile negative referitoare la durere 

Pacienţii care suferă de dureri cronice au tendința de a măcina la 
nesfârșit gânduri negative referitoare la consecințele durerii sau la 
faptul că nu se vor elibera niciodată de acestea. 

O serie de cercetări au evidenţiat că subiecţii înclinați să catastro- 
fieze durerea prezintă mai multe tendințe depresive, o anxietate mai 
accentuată, suferă de un handicap mai sever (Jensen, 2011). 

Cu ajutorul hipnozei clientul va fi învăţat să înlocuiască gândurile 
negative, catastrofizante referitoare la durere, cu unele mai realiste: 
„Pot să fac față durerii“; „Pot să îmi continui viața şi să mă bucur de 
ea“; „Durerea mea vine şi pleacă, dar eu pot controla ceea ce simt în 
legătură cu aceasta” (Scott, 2013, p. 82). 


+ Hipnoza conduce la creșterea frecvenţei ritmului alfa cerebral 
Persoanele care simt durerea au o frecvență mai mare a ritmului 


beta, în timp ce la persoanele relaxate se înregistrează mai multe 
unde alfa. 


+ Hipnoza reduce stresul și încordarea musculară 


Supraîncordarea musculară și spasmele acompaniază frecvent 
durerile cronice. 


e Hipnoza contribuie la ameliorarea calității somnului 

Persoanele care suferă de dureri cronice au adesea și tulburări de 
somn, care la rândul lor reduc capacitatea subiecţilor de a face față 
durerii, acţionând conform unui cerc vicios. Sugestiile hipnotice con- 
tribuie la spargerea acestui cerc vicios, subiectul care se va odihni mai 
bine se va simţi mai relaxat și va fi mai în măsură să facă față stresului. 

Hipnoza încurajează practicarea exerciţiilor fizice și activităților 
cu caracter adaptativ. Majoritatea pacienţilor care suferă de dureri 
cronice opresc exerciţiile fizice, de teamă că acestea le-ar putea înră- 
utăți condiţia. 

Aceștia nu sunt conștienți de faptul că lipsa activității fizice pe 
termen lung va conduce la o suferință și mai accentuată din cauza 


222 Irina Holdevici, Barbara Crăciun 


atrofiei musculare şi a spasticităţii, care vor genera un handicap 
aproape permanent. 

Prin intermediul sugestiilor hipnotice, clientul va fi încurajat să 
aibă o atitudine pozitivă față de activitățile fizice pe care înainte le 
evita. 


e Hipnoza contribuie la creșterea încrederii în sine a subiectului 

Observațiile clinice au evidenţiat faptul că hipnoza și autohipnoza 
reprezintă modalități de reglare și autoreglare psihică, ceea ce le con- 
feră clienţilor un puternic sentiment de control al durerii. 

Pentru unii pacienți temerile sunt atât de puternice, încât aceştia 
evită tratamentele și îşi pun viața în pericol. Alții îndrăznesc totuși să 
se prezinte la medic, dar panica este atât de puternică, încât au nevo- 
ie de anestezie generală, deşi ar fi fost suficientă o anestezie locală. 
Hipnoza este utilă în cazul anxietăţii legate de procedurile medicale 
invazive, pentru că-l ajută pe pacient să se relaxeze, reduce durerea 
și contribuie la eliminarea claustrofobiei. 


Studiu de caz (adaptat după Lewis, 2013, pp. 101-102) 

Ivan, un băiețel! în vârstă de 9 ani, a fost programat pentru o investigație RMN în 
scopul de a se depista cauza durerilor frecvente de cap de care suferea. Când a 
aflat că va trebui să stea timp de aproximativ o jumătate de oră închis într-un tub 
strâmt, auzind diverse sunete, copilul a afirmat că se teme de această experiență. 
În această situație mama s-a adresat doctorului Scott. În cadrul interviului 
preliminar terapeutul a aflat că micul pacient avea o imaginaţie foarte bogată și 
că îi plăceau filmele de aventuri cu James Bond. 

Copilului i s-a explicat faptul că hipnoza înseamnă să poți juca în propriul tău film. 
Acesta a acceptat imediat ședința de hipnoză. Terapeutul a decis că în cazul 
acestui pacient este mai indicat să se sugereze o stare de entuziasm decât una 
de relaxare, pentru a se depăși anxietatea. Ancora pentru starea de inducere a 
transei a fost denumită „semnalul secret” prin care vor comunica doar cei care 
au fost aleși să lucreze împreună cu James Bond. 

În cazul copilului a fost utilizată inducția hipnotică prin intermediul relaxării 
progresive. Pacientului i s-a spus că a fost selecționat pentru a participa la o 
misiune secretă în Alaska împreună cu eroul său favorit: James Bond. 

Acesta a afiat că a fost ales dintre câteva mii de copii care și-au dorit acest lucru 
pentru calitățile sale: curaj, atitudine pozitivă și capacitatea de a rămâne calm în 
condiţii de stres. 

În transă hipnotică, i s-a sugerat faptul că dă mâna cu eroul său favorit, care 
îi spune că este persoana potrivită pentru misiunea secretă. În timpul acestui 

scenariu imaginativ copilu! și-a însușit ancora (atingerea celor două degete) și 
i s-a sugerat să repete în gând: „misiune secretă“. Terapeutul i-a povestit că în 
timpul desfășurării misiunii vremea va fi excesiv de rece și că va trebui să petreacă 
un timp într-un iglu foarte strâmt, pentru care este nevoie de un antrenament 
special. Acest antrenament va avea loc într-o bază secretă a NASA ce se găsește 
într-un spital. 

În momentul în care va intra în acea locaţie, copilul va face gestul denumit 
„semnalul secret“, după care va simți o stare de calm, încredere și bucurie, 
Încrederea lui Ivan își are originea în mândria că a fost selecționat pentru misiune. 


Prezentăm mai jos un scenariu sugestiv pentru combaterea dure- 


rilor cronice (adaptat după Lynn şi Kirsch, 2011, p. 183): 


„Așezaţi-vă în poziția cea mai comodă, care vă creează cel 
mai mic disconfort. Închideți ochii și concentraţi-vă atenția 
asupra respirației. Inspirați calm, liniștit, cu o expiraţie pre- 
lungită. Utilizaţi ritmul 1/2 (1 — inspiraţie; 2 — expiraţie sau 
multipli). 

Odată cu fiecare expiraţie relaxaţi toți mușchii... odată cu 
fiecare expirație eliminaţi orice tensiune, orice încordare... 

Pe măsură ce continuaţi să respirați și să relaxaţi musculatu- 
ra corpului, veți simţi cum o senzație agreabilă cuprinde tot 
corpul. 

O senzaţie plăcută pătrunde în degetele picioarelor, care 
devin treptat amorţite, și este o senzație plăcută, ca și cum aţi 
sta pe plajă, iar valurile mării v-ar scălda ușor degetele picioa- 
relor. Pe măsură ce inspirați și expirați, corpul se relaxează tot 
mai mult, iar senzația aceea plăcută de amorţeală pătrunde în 
labele picioarelor, cuprinde gambele, genunchii, coapsele, 
urcând ușor, pe nesimţite. 

O senzaţie plăcută cuprinde picioarele... 

Este o senzaţie atât de plăcută, atât de odihnitoare, încât vă 
captează atenţia. Pe măsură ce inspirați şi expirați, sunteți 
cuprins de o senzaţie tot mai plăcută, de ușoară amorţeală şi de 
relaxare care cuprinde picioarele. 

Picioarele devin tot mai relaxate, se simt tot mai bine, mai 
liniștite, tot mai relaxate. Relaxarea devine atât de profundă, 
încât nu vă mai simțiţi deloc picioarele, parcă picioarele nu mai 
sunt acolo... o senzație atât de plăcută... de odihnitoare. 

Picioarele devin tot mai insensibile, tot mai relaxate... ca și 
cum niște ciorapi invizibili ar îmbrăca picioarele... care devin 
tot mai relaxate, tot mai insensibile... ele se odihnesc relaxate, 
insensibile, ca și cum nu s-ar afla acolo, sunt tot mai relaxate, 
insensibile, nemișcate. Mușchii s-au relaxat acum și orice tensi- 
une, orice încordare a dispărut de la nivelul picioarelor. 
Senzaţia plăcută de relaxare urcă ușor și cuprinde coapsele, 
bazinul, se extinde treptat și învăluie toată partea inferioară a 
corpului. 

Bucuraţi-vă de faptul că toată partea inferioară a corpului 
este profund relaxată, eliberată de orice tensiune, de orice dis- 
confort... este insensibilă, liberă de orice încordare, de orice ten- 
siune. Simţiţi cum acea senzaţie plăcută cuprinde abdomenul, 
spatele, toracele, învăluindu-le ușor... abdomenul, spatele, tora- 
cele sunt cuprinse de o senzaţie plăcută de relaxare, amorțea- 
lă... ele devin atât de relaxate, de insensibile, ca și cum nu ar 
mai fi acolo... În timp ce trăiţi această senzaţie minunată de 
relaxare, vă simțiți în deplină siguranţă... o pace și o liniște pro- 
funde vă cuprind tot mai mult. 

Senzaţia plăcută de relaxare, de amorțeală cuprinde umerii, 
braţele și coboară până la vârful degetelor. 

Umerii și braţele devin tot mai relaxate, tot mai insensibile, 
tot mai insensibile... 

Senzațţiile de relaxare, amorțeală cuprind gâtul, ceafa, obra- 
jii, maxilarele, fața, ochii, fruntea... creștetul capului... Acestea 
devin tot mai relaxate, tot mai relaxate, tot mai insensibile... ca 
şi cum nu ar fi prezente acolo... 

Întregul corp este profund relaxat, eliberat de orice încorda- 
re, tensiune... este insensibil, tot mai insensibil. 

Acum permiteți-i minții voastre să plutească liberă, complet 
eliberată de trup, complet eliberată de orice constrângere... 
Puteţi menţine această stare oricât de mult doriți, fără să mai 
simţiți durere, tensiune, stres... trăind o stare de calm, liniște, 
pace interioară. 

Acordaţi-vă un răgaz pentru a vă odihni și a vă reîncărca de 
energie, de forță, de încredere. Acum știți că puteţi să retrăiți 
starea aceasta de relaxare oricând doriţi. Trebuie doar să închi- 
deți ochii și să faceți câteva respirații lente, liniștite, odihnitoa- 
re, cu expiraţie prelungită, şi să vă detașați de tot ceea ce se 

întâmplă în jur. Vă veţi relaxa tot mai profund, începând cu 
degetele picioarelor, lăsând ca această senzaţie plăcută de rela- 
xare, amorțeală, confort să cuprindă tot corpul care, treptat, va 
deveni tot mai relaxat, tot mai insensibil, tot mai insensibil, 
până când mintea voastră se va simți complet liberă“. 


Pentru clienţii care nu pot rămâne liniștiți prea mult timp, se pot 
utiliza imagini sugestive în care aceștia se vizualizează înotând sau 
plutind pe apă. În cazul arsurilor li se poate sugera pacienţilor că 
zona afectată este atinsă cu suc de aloe, care produce o senzație de 
răcoare și analgezie (Lynn și Kirsch, 2011, p. 185). 

Durerile acute sunt percepute de pacienţi ca având un caracter 
trecător şi localizat, spre deosebire de cele cronice în cazul cărora 
apare adesea sentimentul neputinței și al lipsei de speranță. Dacă 
pacienţii cu dureri cronice trăiesc mai mult depresia, cei cu dureri 
acute sunt dominați de anxietate, frustrare şi chiar mânie. 

Obiectivele managementului durerilor acute sunt următoarele 
(Lynn și Kirsch, 2011, p. 186): 

e învățarea clientului se evalueze nivelul durerii; 

e formarea unor deprinderi de autocontrol asupra caracteristici- 

lor și intensității durerii; 

* reducerea și eliminarea senzației dureroase. 


Prezentăm mai jos un scenariu sugestiv pentru pacienții cu dureri 
acute (după Lynn și Kirsch, 2011, pp. 186-187): 


„Aşezaţi-vă în poziția de relaxare, o poziție cât mai comodă, 
atât cât vă este posibil pentru starea în care vă aflați. Închideți 
ochii și imaginaţi-vă un glob de sticlă transparent, astfel încât 
să puteți observa ceea ce se întâmplă în interiorul său. Globul 
de sticlă pluteşte în aer... în fața ochilor dumneavoastră, îl 
puteți atinge, îl puteți lua în mână. 

Observaţi cu atenţie globul de sticlă și apoi imaginați-vă 
că acesta se așază în zona dureroasă. Pe măsură ce vă relaxaţi 
și respiraţi calm, liniștit, cu expirație prelungită, observați 
cum globul de sticlă acoperă întreaga zona dureroasă... astfel 
încât întreaga durere să pătrundă în interiorul globului de 
sticlă. Priviţi cu ochii minţii ce se întâmplă în globul de sticlă, 
pentru că acum aveţi posibilitatea să modificaţi senzațiile 

dureroase care au fost prinse acolo ca într-o capcană. 
Observaţi că în globul de sticlă se află ceva, un fel de lichid... 
schimbaţi-i culoarea... faceţi în aşa fel încât lichidul să fie mai 
cald sau mai rece, mai vâscos sau mai limpede. Aveţi posibi- 
litatea să controlați și să modificaţi durerea care este prinsă 
ca într-o capcană în globul de sticlă, astfel încât corpul dum- 
neavoastră să se simtă liber și relaxat. Corpul este tot mai 
relaxat, mai destins, tot mai relaxat... Pe măsură ce vă relaxaţi 
tot mai mult, observați cum în globul de sticlă în care se află 
prizonieră durerea se ridică ușor depărtându-se de corpul 
dumneavoastră. 

În interiorul globului de sticlă lichidul care reprezintă dure- 
rea se mișcă, în timp ce globul se ridică, plutește, se ridică tot 
mai sus... tot mai sus... luând durerea odată cu el. 

Globul de sticlă se ridică tot mai sus, plutește, se depărtează 
de corp și odată cu acesta pleacă și durerea. Pe măsură ce vizu- 
alizați acest scenariu, simțiţi o senzație tot mai plăcută de calm, 
relaxare, liniște. Observaţi cum zona dureroasă se odihnește 
acum calmă și liniștită, pentru că durerea a fost luată de globul 
de sticlă și dusă departe. 

Continuaţi să vă relaxaţi tot mai profund, odată cu fiecare 
expiraţie... Sunteţi conștient de faptul că vă puteți elibera de 
durere oricând doriţi, imaginându-vă globul de sticlă care se 
așază pe zona dureroasă, o prinde ca într-o capcană și o duce 
undeva departe, lăsându-vă calm și relaxat, într-o stare de liniş- 
te, armonie și pace interioară“. 


Transformarea senzației dureroase (Lynn și Kirsch, 2011, p. 189) 


„Mă întreb dacă-ți poți vizualiza durerea, imaginează-ţi cum 
arată ea, ce formă are... are forme ascuțite sau mai aplatizate? 
Cât de mare este? Mă întreb dacă această formă se poate modi- 
fica în vreun fel. Poţi s-o faci mai mică, tot mai mică? Poţi s-o 
vizualizezi mai puțin clar, mai estompată? Ce culoare are dure- 
rea? Îi poţi schimba culoarea? Mă întreb oare ce culoare ai dori 
să capete durerea ta? Poate ai prefera ca ea să nu mai aibă 
culoarea roșie, ci una roz-pal sau poate chiar albastru-des- 
chis?... Cum se prezintă acum durerea ta?“ 

Hipnoza în tratamentul migrenelor 


Migrenele reprezintă dureri de cap severe care pot dura uneori 
până la 72 de ore sau chiar mai mult. Acestea implică hipersensibili- 
tate la lumină sau sunete, senzație de greață și vomă. Unii pacienţi au 
semne premonitorii care îi avertizează că migrena se va instala, alții 
nu prezintă astfel de semne. 

Studiile de neurologie au evidențiat faptul că medicaţia are efecte 
la doar o treime dintre pacienți (Brandes, 2003). De asemenea, multe 
dintre aceste medicamente au efecte secundare negative, cum ar fi: 
creșterea sau scăderea în greutate, somnolenţă, senzație de ameţeală, 
căderea părului şi, în cazuri rare, hipotermie (Morgan, 2005). 

Migrenele îi afectează pe copii într-o măsură mai mare decât pe 
adulți; 20% dintre copii suferă de migrenă, în timp ce în rândul adul- 
ților procentul este de 13% (Kohen și Zajac, 2007). 

Această tulburare conduce la absenteismul școlar, la restrângerea 
altor activităţi pe care le desfășoară copiii și reduce frecvența com- 
portamentelor de socializare. 

Debutul migrenei în copilărie reprezintă un predictor al faptului 
că aceasta se va menține și la vârstă adultă (Lewis, 2013, p. 106). 

Hipnoza reprezintă o metodă cu ajutorul căreia migrena poate fi 
controlată în asemenea măsură încât subiectul să-și desfășoare activi- 
tatea în condiții aproape normale (Chambless și colaboratorii, 1998). 
Autorii citați au demonstrat experimental faptul că hipnoza are efecte 
superioare tratamentului medicamentos. 

Rolul hipnozei în tratamentul migrenelor este datorat relaxării, 
reducerii anxietății și modificării percepției senzației dureroase. 

Teama subiectului că nu poate stopa și controla procesele migre- 
noase nu face decât să înrăutățească simptomele. 

Obiectivele hipnoterapiei în combaterea migrenei se referă la 
simptomele fizice (durere) și la sentimentul de neajutorare care înso- 
țește atacul migrenos (Lewis, 2013, p. 107). 

Sugestiile administrate în cazul migrenei se referă la instalarea 
senzaţiei de rece și la vasoconstricția vaselor de sânge de la nivelul 
creierului (Spiegel și Spiegel, 2004). 

Lewis (2013, p. 107) prezintă un studiu realizat de Anderson, 
Basker și Datton, care au lucrat cu un grup de pacienţi migrenoși care 
sufereau de această afecțiune de cel puţin un an de zile. Acestora li 

s-a sugerat în transă hipnotică să reducă diametrul vaselor de sânge 
care irigă creierul. Acești pacienţi au practicat hipnoza zilnic timp 
de un an și au reușit să reducă migrena într-o proporție mult mai 
mare decât grupul-martor care a urmat tratamentul medicamentos. 
Evaluarea realizată după un an a evidenţiat faptul că 43,5% dintre 
pacienții care au practicat hipnoza au obținut remisiune completă, în 
timp ce în cadrul lotului-martor s-a obținut remisiune doar la 12,5% 
dintre pacienți. 

Emerson și Trexler (1999) au realizat un alt studiu, pe un lot de 32 
de pacienți care au practicat tehnica imaginaţiei dirijate. Acestora li s-a 
sugerat să își imagineze că au o compresă cu bucăți de gheață pe frunte. 
După 12 săptămâni de psihoterapie, durata puseelor migrenoase s-a 
redus cu 40,25%, iar consumul de medicamente specifice cu 50%. 

Pacienţii au relatat și reducerea frecvenţei episoadelor migrenoase. 


Studiu de caz 

Alexandra, o biochimistă în vârstă de 49 de ani, divorțată, suferă de o migrenă 
severă de aproximativ cinci ani. 

Clienta a făcut numeroase investigații și a urmat mai multe scheme de tratament 
neurologic, dar niciuna dintre acestea nu a fost de ajutor. Durerile de cap o 
determinau să își ia numeroase concedii medicale și o împiedicau să petreacă 
mai mult timp împreună cu nepoata sa. A fost identificată imaginea care îi 
producea clientei o stare de relaxare. Aceasta a ales o imagine din copilărie, când 
mergea împreună cu părinții într-un sat de la poalele munților Făgăraș și se 
relaxa pe malul unui râu de munte. 

Instructajul administrat în cursul primei ședințe de hipnoză a fost următorul: 
„Aşază-te într-o poziție comodă, relaxată. Închide ochii și concentrează-te 
ușor asupra respirației. Inspiră calm, liniștit, imaginându-ți că odată cu fiecare 
expiraţie devii tot mai calmă, tot mai destinsă. Vom face acum o călătorie 
imaginară. Te afli din nou la munte, pe valea râului unde obișnuiai să mergi 
atunci când erai copil. Te relaxezi pe malul râului, întinsă pe iarbă. Simţi răcoarea 
aerului de munte. Te simnți foarte liniștită, relaxată. Ești foarte relaxată și simţi 
căldura razelor soarelui că îți cuprinde corpul. 

Pentru că îţi este cald, te decizi să te cufunzi în ochiul de apă de la cascadă. Îți 
imaginezi acum că te scalzi în apa rece de munte care îți cuprinde corpul, gâtul, 
fața, fruntea. 

Cufunzi ușor capul în apa rece de munte și te bucuri de răcoarea ei plăcută. lei 
apă rece în căușul palmelor și uzi obrajii și fruntea..." 

Clientei i s-a spus în continuare că ori de câte ori dorește să se relaxeze în locul ei 
favorit va trebui să respire lent, liniștit, cu o expirație prelungită, să închidă ochii 

și să atingă degetul mare cu degetul arătător a! mâinii drepte și să repete mental 
propoziţia: „Sunt la Sebeș și mă relaxez la cascadă”. 

Alexandra a fost instruită să practice exerciţiul de două-trei ori pe zi și atunci 
când simte că episodul migrenos este pe cale să se instaleze. 

În ședința următoare de hipnoză clienta a fost dirijată să se vizualizeze pe sine în 
viitor liberă de orice durere, lucrând la laboratorul de cercetare sau jucându-se 
în parg cu nepoţica ei. 

D upă câteva zile de practicare a relaxării, clienta a relatat că a fost capabilă 
să afiească unele episoade migrenoase în fază incipientă. 

Du douăsprezece ședințe de psihotera pie, ea a afirmat că frecvenţa și 
intgnsitatea crizelor au scăzut simţitor. |. 

HiBnoza și-a dovedit utilitatea și în tratamentul durerilor de cap cu caracter 
tensional produse de stres și anxietate sau depresie. Această afecțiune presupune 
spasticitate și rigiditate musculară în zona capului, gâtului și cefei și răspunde 
destul de bine la manevrele de masaj. 






Studiu de caz 

Matei, top manager în vârstă de 44 de ani, suferea de câţiva ani de dureri de cap 
cu caracter tensional. 

Clientul era conștient de faptul că durerile sale de cap erau cauzate de stresul de 
la locul de muncă și din familie. Matei lucra la o companie multinațională, avea 
o răspundere foarte mare și pleca în afara țării de dauă ori pe săptămână. Soţia 
sa lucra la o bancă și avea și ea puţin timp liber. Cei doi copii, în vârstă de 5 și 9 
ani, erau în grija unei bone. Mama, în vârstă de 83 de ani, suferea de maladia 
Alzheimer. Clientul a relatat faptul că singurele sale momente de relaxare erau 
atunci când reușea să meargă la pescuit împreună cu un prieten, la un lac din 
apropierea Capitalei. 

În momentul în care terapeutul i-a cerut să relateze despre factorii stresanţi din 
viața lui, clientul s-a plâns că începe să-l doară capul și a apreciat intensitatea 
durerii de cap la un nivel de 6 pe o scală de la O la 10. 

În cazul acestui client s-a optat pentru relaxarea progresivă Jacobson în cadrul 
căreia i se cerea subiectului să încordeze și să relaxeze diverse grupe musculare. 
În momentul în care clientul a reușit să se relaxeze ușor, terapeutul i-a cerut să-și 
descrie durerea de cap. 

Acesta a relatat faptul că durerea are forma unei bentițe de cauciuc foarte strâmte 
care îi înconjoară capul și are culoarea roșie. Terapeutul i-a sugerat să schimbe 
culoarea bentiței și să o lărgească. 

Clientul a optat pentru culoarea albastru-deschis. I s-a cerut apoi să își imagineze 
cum culoarea albastră o înlocuiește treptat pe cea roșie. Întrebat fiind cum își 
evaluează la acel moment intensitatea durerii de cap, pacientul a apreciat-o ca 
fiind de nota 3. 

În cadrul ședinței de hipnoterapie a fost utilizată şi tehnica imaginaţiei dirijate, 
în cadrul căreia clientul a folosit un scenariu în care se vedea pe sine la pescuit, 
așezat pe malul lacului. 

La un moment dat, clientul a fost dirijat să-și imagineze cum lasă undița deoparte 
și se aruncă în apa albastră și răcoroasă a lacului, Clientul s-a vizualizat înotând 
cu capul cufundat în apa albastră, 

A fost stabilit semnalul (ancoră) pentru inducerea stării de relaxare, anume 
atingerea degetului mare cu degetul arătător al mâinii drepte și repetarea 
mentală a cuvintelor: „apă albastră și răcoroasă”. 

Terapeutul a administrat și sugestia posthipnotică: „Ori de câte ori declanșezi 
semnalul de relaxare, aceasta va fi tot mai profundă şi va dura tot mai mult”, 
Deoarece deshidratarea conduce la accentuarea spasticității musculare, clientului 
i s-a sugerat că va simţi o mare satisfacție atunci când va bea câteva pahare de 
apă în timpul zilei. 

Astfel că o altă sugestie posthipnotică a avut următoarea formă: „Ori de câte 
ori savurezi un pahar de apă rece, vei conștientiza senzația de răcoare care îți 
cuprinde tot corpul. Cu fiecare înghiţitură îți imaginezi că apa rece pătrunde în 
corpul tău și ajunge până în zona capului“, 


Durerile specifice osteoartritei 


Osteoartrita afectează un segment larg al populației care depăşeşte 
vârsta de 55 de ani. Deteriorarea cartilagiilor articulare conduce la 
frecarea oaselor unele de altele, ceea ce produce durere, rigiditate și 
chiar afectarea țesuturilor înconjurătoare. În formele severe, subiecții 
au dificultăți chiar și la realizarea unor activități fizice uşoare, cum ar 
fi scrisul, tastarea la calculator, tricotatul sau mersul pe jos. 

În aceste situații există relativ puţine opțiuni terapeutice. În cazu- 
rile mai ușoare kinetoterapia are efecte benefice, dar la pacienţii mai 
vârstnici exercițiile fizice sunt dificil de realizat. Terapia medicamen- 
toasă are o serie de efecte secundare negative. De asemenea, soluțiile 
chirurgicale pot fi periculoase pentru pacienții vârstnici, care prezintă 
anumite riscuri la anestezia generală. 

Lewis (2013) a obţinut rezultate pozitive cu ajutorul hipnozei, care 
ajută la reducerea durerii fără efecte secundare negative. 

Clienților care suferă de artrită li se sugerează în transă hipnotică 
să se concentreze asupra unor amintiri cu conţinut pozitiv din peri- 
oada copilăriei, când mobilitatea articulară era foarte bună. 

Un studiu a evidențiat faptul că aplicarea acestei tehnici timp de 
patru săptămâni, câte o jumătate de oră pe zi, a condus la reducerea 
durerii cu aproximativ 50%, iar rezultatele s-au menținut. Metafora 
pentru managementul durerilor cronice specifice artritei reumatoide 
(adaptată după Jones, 2014, p. 95): 


„Aşezaţi-vă comod în fotoliu, închideţi ochii și relaxaţi tot 
corpul. Puteţi să vă mișcaţi dacă doriți până când veți adopta 
cea mai potrivită poziţie. 

Pe măsură ce auziţi sunetul vocii mele veţi învăța cum să vă 
eliberați de disconfort în viitor... Ştiţi că sunteți așezat aici și 
aveţi un disconfort, o durere... Ştiţi că acest disconfort nu este 
prezent în scaunul meu, în spațiul dintre scaune, nu este pe 
masă sau nici în masă sau în niciun alt loc din încăpere sau din 
afara ei... disconfortul se află plasat doar în scaunul în care staţi 
acum. 

Zilele trecute tocmai mă pregăteam să plec și cineva a sunat 
la telefon. Am așezat cheile pe scaun în timp ce vorbeam la 
telefon şi, după ce am terminat de vorbit, am ieșit din casă. 
Atunci mi-am dat seama că mi-am uitat cheile... tuturor oame- 
nilor li se întâmplă astfel de lucruri... astfel de lucruri se întâm- 
plă, nu este nevoie să ne străduim să le facem să se întâmple, 
ele pur și simplu se întâmplă de la sine. 

Când eram copil, mă întrebam adesea de ce oamenii merg la 
frizer pentru a se tunde. Ei merg la frizer, se aşază pe scaun şi 
privesc în oglindă și știu că doresc să le fie tăiată o parte din 
păr. Frizerul va îndepărta părul nedorit, clientul se va privi în 
oglindă și va fi mulțumit și apoi va pleca lăsând o parte din 
sine la frizerie. Clientul mulțumit de rezultat va dori să lase în 
urmă acea parte din sine de care nu mai are nevoie. 

Poate că același lucru se petrece și atunci când un artist rea- 
lizează o sculptură în lemn sau în piatră, îndepărtând acele 
porțiuni de material de care nu mai are nevoie... Dumneavoastră 
ştiţi că disconfortul există doar atunci când staţi așezat aici... iar 
dacă cineva ar căuta acest disconfort în altă parte, nu l-ar găsi. 
Puteţi învăța la nivel inconștient să lăsaţi ceva în urmă... Veţi ști 
care este diferența dintre a simţi și a acționa, veţi putea acționa 
fără să simțiți neapărat ceva... Mă întreb dacă veți dori să lăsați 
în urmă ceva aici, în cabinet, după ce ședința de relaxare se va 

încheia... Sunt convins că ați venit aici pentru a învăța să vă 
eliberați de ceva care vă deranjează, iar atunci când veți părăsi 
încăperea, veţi dori să lăsați acel ceva aici, la fel cum unii 
oameni își uită haina pe scaun... veți lăsa pe scaun ceva de care 


doriți să scăpaţi, de care nu mai aveţi nevoie, fără de care puteți 
trăi mai departe... și veți realiza la nivel inconștient ceva ce nu 
ați crezut că este posibil la nivel conştient... 

Veţi avea nevoie de un timp pentru a integra cele învățate, 
pentru a aplica aceste cunoștințe în viaţa de zi cu zi“. 


Durerile din afecțiunile neoplazice 


Studii realizate de Elkins, Jensen și Patterson (2011) și de Spiegel și 
Bloom (1983) au evidenţiat că persoanele care sufereau de cancer de 
sân și cu care s-a utilizat hipnoza timp de 5-10 minute pe săptămână 
au reușit să-și gestioneze mai bine durerile comparativ cu cele din 
lotul-martor. De asemenea acestea au înregistrat un scor mai scăzut 
de depresie și anxietate. 


Durerile specifice fibromialgiei 


Fibromialgia reprezintă o afecțiune a sistemului osteomuscular, 
caracterizată prin dureri musculare severe, dureri la nivelul tendoa- 
nelor, rigiditate, oboseală, depresie, anxietate, tulburări de somn, 
cefalee și sindromul colonului iritabil. 

În cadrul acestei afecțiuni se înregistrează dureri puternice atunci 
când se exercită o presiune în anumite zone, cum ar fi baza craniului, 
umeri, gât, spate, șolduri sau partea interioară a genunchilor. 

Afecţiunea se întâlnește cu precădere în rândurile femeilor, multe 
dintre acestea încercând diverse forme de tratament fără niciun 
rezultat. Fibromialgia are o puternică încărcătură psihologică, multe 
dintre persoanele care suferă de această afecțiune fiind acuzate că 
joacă teatru. În cadrul unui studiu realizat de Castel şi colaboratorii 
(citat de Lewis, 2013, p. 89) au fost utilizate trei grupuri de subiecți 
care sufereau de fibromialgie. Un grup a primit tratament clasic 


. 

(analgezice, antidepresive, sedative, miorelaxante), altul a fost tratat 
prin intermediul psihoterapiei cognitiv-comportamentale cu relaxa- 
re, iar cel de-al treilea a urmat terapie cognitiv-comportamentală cu 
hipnoză. 


Cele mai bune rezultate au fost obţinute de ultimul grup. 


Studiu de caz 

Cornelia, o juristă în vârstă de 55 de ani, suferea de fibromialgie de aproximativ 
10 ani. Clienta a experimentat tot felul de tratamente, dar fără niciun rezultat: 
analgezice, antidepresive, miorelaxante, fizioterapie sau bioenergoterapie. 
Clienta afirma că durerea o însoțea în permanență și o împiedica să se bucure de 
viață. Ea evita exercițiile fizice, de teamă că se va simți și mai rău. Cornelia suferea 
și de o depresie moderată pentru care urma tratament psihiatric. 

Hipnoza în combinaţie cu abordarea terapeutică cognitiv-comportamentală au 
ajutat-o pe clientă să combată gândurile negative depresive de tipul următor: 
„durerea mea este insuportabilă“; „niciodată nu voi reuși să scap de durere“; 
„Situaţia în care mă aflu este lipsită de speranţă”. 

Clientei i s-a explicat faptul că durerea de care suferea era generată de 
modalitatea specifică în care creierul ei procesa semnalele dureroase. Hipnoza 
avea ca obiectiv tocmai modificarea modului în care erau percepute de către 
clientă aceste semnale dureroase. 

Terapeutul i-a cerut clientei să se gândească la o situație din trecut când s-a 
simţit mulțumită, chiar fericită. Aceasta a evocat o scenă când se afla în Grecia 
împreună cu fiica și nepoata sa în vârstă de 5 ani. 

Cornelia și-a însușit o tehnică de relaxare musculară progresivă în cadrul primelor 
două ședințe de psihoterapie. După ce clienta a relatat că a reușit să se relaxeze, 
i s-a cerut să-și imagineze că se află pe plajă, împreună cu nepoata ei, privind 
marea albastră și soarele care asfințea. 

În continuare i s-a cerut să stabilească o ancoră fizică, atunci când retrăia 
imaginile respective și era profund relaxată, anume să apropie degetul mare de 
degetul arătător al mâinii drepte și să-și spună în gând: „Sunt cu nepoata pe 
plajă în Grecia”. 

Clienta a fost instruită să practice exercițiul de relaxare acasă, de două ori pe zi, 
timp de 10 minute. În cadru! următoarelor ședințe de hipnoză a fost utilizată 
tehnica proiecției imaginative în viitor. Clienta aflată în transă era dirijată să-și 
imagineze diverse scene plăcute în care aceasta realiza diverse acţiuni fără a mai 
simți niciun fel de durere (să se plimbe, să cineze împreună cu o prietenă, să iasă 
în parc cu nepoata). 

Următoarele sugestii au avut ca obiectiv încurajarea activităților fizice pe care 
clienta le evita de teamă că s-ar putea simți mai rău. În cazul Corneliei s-a insistat 
pe practicarea înotului (avea un bazin aproape de casă) și pe plimbările în parc. 

Aflată în stare de transă, clienta și-a imaginat la început că se scălda în bazin și 
se bucura de răcoarea apei. Treptat, scenariul a inclus faptul că aceasta înoată de 
voie și se simte tot mai bine. În același mod s-a procedat și în cazul plimbărilor 
în aer liber. 

Un alt tip de sugestii a avut ca obiectiv vizualizarea unui fluid de culoare argintie 
care pătrunde în corpul clientei, este dirijat spre zonele dureroase, pe care le 
relaxează și le umple cu energie făcând durerea să dispară. 

După două luni de ședințe bisăptămânale de terapie, clienta a relatat faptul că 
se simte în proporție de aproximativ 75% mai bine. Aceasta s-a înscris la înot, pe 
careîl practică de trei ori pe săptămână, se relaxează de două ori pe zi și a început 
să desfășoare tot mai multe activități plăcute împreună cu familia şi prietenele 
apropiate. 


Hipnoza și anestezia în cazul intervențiilor chirurgicale 
și al intervențiilor medicale invazive 


Hammond (2008) descrie în detaliu mai multe cazuri de interven- 
ție chirurgicală în care a fost utilizată hipnoza ca unică metodă de 
anestezie încă de la 1800. 

Observațiile clinice au evidențiat că doar cinci la sută din popu- 
laţie e în stare să atingă o stare de transă atât de profundă încât să 
poată fi utilizată hipnoza în absenţa altor metode anestezice obișnuite 
(Rogerson, Owens şi Brann, în Brann, Owens și Williamson, 2015, p. 
316). 

Hipnoza poate fi utilizată la un număr mult mai mare de pacienți 
pentru reducerea anxietății preoperatorii, precum și a stărilor de 
vomă postoperatorii. 

Este dificil de realizat o delimitare precisă între anxietate și durere, 
din cauza faptului că subiectul devine anxios, pentru că se teme că 
procedura va fi dureroasă, iar la rândul ei anxietatea poate contribui 
la intensificarea durerii. 

În ciuda explicațiilor oferite de personalul medical, un număr de 
pacienţi vor intra în sala de operație cu un scor foarte ridicat de anxi- 
etate, în ciuda administrării unei medicaţii anxiolitice preoperatorii. 
Aceştia pot să manifeste hipersensibilitate și chiar tahicardie, ceea ce 
va îngreuna administrarea anesteziei. 

Pentru astfe] de clienți, o ședință de hipnoză de scurtă durată, 5-10 
minute, s-a dovedit a fi benefică (Rogerson, Owens și Brann, 2015). 

Autorul a utilizat o tehnică simplă de relaxare, la care s-a adăugat 
tehnica ancorării. Pacientul va folosi această tehnică atunci când va 
fi purtat pe coridoare către blocul operator, precum și în sala de ope- 
rație în timp ce privește luminile din plafon. Clienţii care au trecut 
prin această procedură au afirmat faptul că s-au simţit mai calmi și 
cu un autocontrol mai bun. 

Goldmann și colaboratorii (1988) au utilizat hipnoza pe un lot 
de 52 de femei care au fost supuse unor proceduri de terminare a 
travaliului de naștere la nivelul vaginal. Lotul-martor a fost format 
din femei care au primit doar niște explicaţii. Pacientele la care s-a 
aplicat hipnoza au avut nevoie de o cantitate redusă de anestezice și 
au prezentat mai puțină anxietate, ținându-se seama de indicatorii 
nonverbali ai acestora. 

Montgomery și colaboratorii (2002) şi Mendoza (2009) au realizat 
metaanalize care au demonstrat rolul hipnozei în intervenţiile chi- 
rurgicale. Există și studii care au evidenţiat rolul hipnozei în cadrul 
evoluției postoperatorii a pacienților. 

Astfel, Williams și colaboratorii (1994) au realizat un studiu pe un 
lot de femei care au suferit o intervenţie chirurgicală de histerectomie 
totală. 19 paciente din lotul experimental au ascultat sugestii admi- 
nistrate în timpul intervenţiei, sugestii care se refereau la evoluția 
postoperatorie. 

Aceste sugestii au îmbrăcat următoarea formă: „Rapiditatea cu 
care te vei reface după operație depinde de tine; cu cât te vei relaxa 
mai mult, cu atât te vei simţi mai bine; nu vei avea senzație de greață 
și nu vei simţi durere“; „operaţia decurge foarte bine, te simți cât se 
poate de bine“. 

Pacientele din grupul de control nu au primit astfel de sugestii. 
Rezultatele au evidenţiat că pacientele din grupul experimental au 
avut cu 16% mai puține zile de spitalizare după intervenție și au 
suferit mai puține tulburări gastrointestinale. 


Studiu de caz (Rogerson, Owens și Brann, în Brann, Owens și Wiiliamson, 

2015, p. 323) 

O clientă trecută de 45 de ani a necesitat o intervenţie chirurgicală de 
histerectomie totală. Din cauza dificultăților de realizare a intubării endotraheale, 
procedura de anestezie a fost amânată. Clienta suferea și de spondilită severă, 
care îi crea dificultăți la deschiderea completă a gurii și îi reducea posibilitatea de 
flexie și extensie a gâtului. Intervenţia chirurgicală a fost amânată pentru câteva 
săptămâni, până când va fi disponibil un laringoscop mai flexibil. 

Deși în general cooperantă, clienta s-a dovedit reticentă când i s-a explicat faptul 
că va fi intubată sub anestezie locală. În aceste condiții ea a acceptat să practice 
o tehnică de relaxare și autohipnoză. În stare de transă, clientei i s-a indus drept 
ancoră atingerea degetului mare cu degetul arătător al mâinii drepte, pentru a 
intra în relaxare singură, fără o inducţie prealabilă. Au fost administrate primele 
sugestii posthipnotice referitoare la faptul că recuperarea va decurge rapid și 
fără efecte secundare negative. Intubarea cu ajutorul fibrei optice a avut loc fără 
evenimente, iar după 24 de ore de la operație, ctienta era în picioare, ajutând 
alte bolnave. 

Pacienta nu a avut nevoie de antiemetice sau analgezice puternice. 


Studiu de caz 2 

„Acum vei permite mentalului tău să se separe de corp... mentalul tău va 
zbura către un loc special, un loc minunat... Te afli la mare, pe plajă, privind 
valurile și ascultând zgomotul acestora... Vei simți și vei auzi valuri de liniște 
și relaxare ce cuprind întregul tău corp, de la cap până la degetele de la 
picioare. Cu fiecare va! care îți mângăie trupul, te vei simți tot mai relaxată, 
din ce în ce mai relaxată... te cufunzi tot rai mult în scaunul pe care stai... te 
relaxezi tot mai mult... te deplasezi cu ajutorul minţii în locul tău special, la 
mare, pe plajă... iar toate zgomotele din încăpere se duc undeva departe... Te 
întrebi dacă vremea de afară va rămâne la fel sau va fi mai plăcută, tot mai 
odihnitoare... 

Inspiri și expiri calm, liniștit... odată cu expiraţia dai afară stările negative care 
au o culoare cenușie... odată cu fiecare inspiraţie te relaxezi tot mai mult, 
absorbind în corpul tău o lumină de culoare albastră. Lumina albastră va 


Utilizarea hipnozei ca unică anestezie într-o intervenție chirurgi- 


: e E Z spăla orice urmă cenușie de disconfort...“ 
cală de implant dentar (adaptat după Rogerson, Owens şi Brann, în 


Clientei i s-a cerut în continuare să vizualizeze cum scrie pe nisip cuvintele; calm, 


Brann, Owens și Williamson 2015, pp. 326-327) încredere, control: conifere. 


O pacientă în vârstă de 43 de ani a necesitat o intervenție de implant dentar la 
nivelul incisivilor. Această procedură se realizează cu ajutorul anesteziei locale și 
uneori cu sedarea pacientului. Pacienta a solicitat ca intervenția să fie realizată 
cu ajutorul hipnozei. 

După o discuţie prealabilă referitoare la hipnoză, clientei i s-a făcut o ședință de 
psihoterapie care a durat aproximativ 40 de minute. În cursul ședinței următoare 
a fost aplicată metoda anesteziei în mănușă. Clientei i s-a sugerat, de asemenea, 
să vizualizeze instrumentul de măsură al stării de confort. 

Aceasta a afirmat că nivelul de disconfort pe care accepta să-l tolereze era de 8 pe 
o scară de la O la 10. S-a convenit cu pacienta că, dacă acest disconfort va fi de 8 
sau mai mare, vor fi utilizate imediat anestezice locale. 

A fost utilizată și tehnica imaginaţiei dirijate, în cadrul căreia clienta și-a imaginat 
finalul fericit al intervenției și cum zâmbește cu noii săi dinți. 

Metoda ancorei psihologice realizată prin atingerea degetului mare cu degetul 
arătător al mâinii dominante a fost folosită pentru ca pacienta să realizeze o stare 
de încredere, calm, autocontrol și relaxare. 

Tehnicile hipnotice au fost repetate de mai multe ori. Pacienta a reușit să realizeze 
anestezia în mănușă și să transfere această anestezie în zona maxilarului unde 
trebuia realizată intervenția. 

Nivelul anesteziei a fost testat de chirurgul stomatolog. S-a stabilit faptul că rata 
pulsului care indica o stare de relaxare era de 70 de bătăi pe minut. Înainte de 
intervenţia chirurgicală pacienta avut pulsul de 86. 

A fost indusă transa pacientei și s-a sugerat că pleoapele sunt atât de grele încât 
este imposibil să deschidă ochii. În continuare a fost administrat următorul 
scenariu: 


Ancora psihologică realizată prin intermediul atingerii degetelor a fost utilizată 

pentru a adânci starea de relaxare. 

După 23 de minute a început procedura chirurgicală în timpul căreia au fost 

administrate în continuare sugestii de tipul următor: 
„Mentalu! tău conștient se întreabă oare cum funcționează această tehnică, 
în timp ce mentalul inconștient știe deja cum să procedeze, în mod natural, 
firesc. Ai în interiorul fiinţei tale suficiente resurse care te ajută să faci în 
așa fel încât această intervenție să fie confortabilă. Procedura aplicată va 
ameliora starea de sănătate și funcționarea dinților și cavității bucale, așa 
încât este normal ca ea să fie confortabilă pentru tine. Mentalul inconștient 
va avea acces la acele zone ale creierului care primesc semnale din orice zonă 
a corpului. În același mod în care îţi poți bloca telefonul, mentalul inconștient 
poate deconecta toate căile nervoase, astfel încât procedura medicală să 
fie cât mai confortabilă. Vizualizează acum aparatul de măsură a stării de 
confort. Dacă acel indicator este fixat la O, înseamnă că te afli într-o stare 
confortabilă (în acel moment pulsul pacientei era la 74)". 

A fost introdusă apoi anestezia în mănușă, care a fost transferată în zona 

maxilarului. Prin intermediul tehnicii semnalului ideomotor, clienta a anunțat 

că este gata pentru începerea intervenției chirurgicale. 
„Mentalul tău inconştient ne va semnala momentul în care această 
intervenție binefăcătoare poate începe, permițând mâinii tale drepte să 
părăsească maxilarul și să se așeze relaxată pe coapsă”. 

Pacienta a avut la dispoziție un creion și o foaie de hârtie pentru a nota nivelul 

de disconfort. 

În minutul 36 a fost testată analgezia, pulsul a ajuns la 70, iar nivelul 

disconfortului evaluat de pacientă a fost O. Acesteia i s-a sugerat în continuare 

că singurele senzaţii pe care le va trăi vor fi cele de presiune, mișcare și atingere a 
nisipului cu tălpile picioarelor în timp ce se plimbă pe malul mării. 
În minutul 51 al intervenției a fost inserat primul implant, scorul disconfortului 
fiind în continuare O, iar pulsul 65. La cel de-al doilea implant pulsul a urcat la 
74, iar nivelul disconfortului la 1. 
Au fost administrate sugestii de adâncire a transei, de hipnoanestezie și control 
al sângerării. 
Sugestiile posthipnotice administrate au avut următorul conținut: 
„Vei fi surprinsă de cât de repede și de bine se va reface zona asupra căreia 
s-a lucrat. Vei fi conștientă de senzațiile plăcute de confort și vindecare ce vor 
avea loc în următoarele ore și zile...“ 
Pacienta a revenit la serviciu a doua zi și a relatat că este foarte surprinsă de cât 
de ușoară i s-a părut intervenția chirurgicală. 


Acest caz a fost descris la postul BBC în cadrul unui documentar 
referitor la terapiile alternative de către profesorul Kathy Sykes în 
data de 17 martie 2008. 

Orice intervenţie chirurgicală este stresantă și chiar dureroasă 
pentru pacient, iar starea de anxietate poate impieta intervenţia ca 
atare și procesul de recuperare. | 

Un pacient excesiv de stresat poate avea nevoie de o cantitate mai 
mare de anestezice, care pot produce complicaţii nedorite. 

Mai ales în cazul copiilor, anxietatea crescută poate îngreuna 
procesul operator (copilul plânge, se zbate). Studiile au evidenţiat 
faptul că anxietatea preoperatorie excesiv de accentuată poate avea 
ca efect tulburări psihice şi de comportament în etapa de recu- 
perare postoperatorie: anxietate de separare, tulburări de somn, 
agresivitate față de părinţi, apatie şi tendinţă de izolare (Thompson 
și Ryhanen, 1993). e 

Hipnoza poate fi utilizată ca metodă suplimentară de tranchiliza- 
re, iar în unele cazuri chiar ca metodă unică de anestezie. 

Tucker și Virnelli (1985) au evidenţiat faptul că hipnoza a funcțio- 
nat eficient ca metodă unică de anestezie în chirurgia plastică, pentru 
înlăturarea unor leziuni cutanate. | 

S-a demonstrat, de asemenea, că utilizarea hipnozei înaintea unei 
intervenții chirurgicale poate reduce perioada de pregătire a pacien- 
tului, poate optimiza condiţiile în care se realizează intervenția, poate 
reduce cantitatea de anestezice, poate conduce la o recuperare mai 
rapidă și la diminuarea cantității de analgezice în etapa postoperato- 
rie (Lewis, 2013, p. 147). 

Un studiu realizat în anul 2000 la Şcoala medicală Harvard pe 
un număr de 241 de pacienți a evidenţiat faptul că la cei la care 
a fost utilizată hipnoza ca adjuvant în anestezie a fost nevoie de 
jumătate din cantitatea de anestezice intravenoase, pacienţii au 
simțit de două ori mai puţină durere și anxietate şi au părăsit ope- 
rația în medie cu 17 minute mai repede. De asemenea, pacienţii din 
lotul experimental au prezentat mai puţine modificări ale ritmului 
cardiac și ale tensiunii arteriale (Lang şi colaboratorii, 2000; apud 
Lewis, 2013, p. 147). 


Studiu de caz 
Cosmin, jurnalist în vârstă de 59 de ani, s-a prezentat la cabinetul de psihoterapie 
pentru că trăia o stare de anxietate foarte puternică legată de o intervenție 
chirurgicală la un genunchi, pe care trebuie să o facă relativ repede. Clientul se 
temea de efectele anesteziei generale, mai ales că în urmă cu câțiva ani făcuse 
o astfel de intervenţie la vezica biliară, după care a avut o serie de simptome 
neplăcute, mai ales greață și vomă. 
Stresul era atât de puternic încât i-a produs clientului insomnii. Terapeutul i-a 
explicat clientului faptul că va fi capabil să dețină controlul în urma demersului 
terapeutic. 
Anxietatea clientului era generată de o serie de gânduri negative: „dacă nu mă 
voi trezi după anestezie...“; „dacă medicii nu vor utiliza suficiente anestezice și 
voi simți durerea...“; „ dacă mă voi simți rău după operație...” 
Clientul nu a fost informat în legătură cu studiile care au demonstrat eficiența 
hipnozei în pregătirea preoperatorie. 
Imaginea relaxantă aleasă de client a fost o plimbare prin pădurea de lângă 
satul bunicilor, iar semnalul pentru a intra în transă a fost „în pădure la bunici”, 
propoziție spusă în gând în timp ce atingea degetul mare cu degetul arătător al 
mâinii dominate. 
Sugestia posthipnotică administrată a fost următoarea: 

„Ori de câte ori vei practica exercițiul de relaxare, vei fi cuprins de o stare de 

linişte și de confort care va dura tot mai mult”. 
În cursul celei de a doua ședințe de psihoterapie i s-a sugerat clientului că, în 
timp ce se simte perfect relaxat, să repete în plan mental ce se va întâmpla în 
timpul intervenției chirurgicale. 
Au fost administrate sugestii referitoare la competența echipei medicale și la 
faptul că totul va decurge cât se poate de bine. 
A fost utilizată și tehnica disociativă, prin intermediul căreia i s-a sugerat 
clientului faptul că, în timp ce corpul său este pregătit pentru intervenţie, 
mentalul său va face o călătorie în pădurea de lângă satul bunicilor. 

Au fost administrate sugestii legate de faptul că trupul pacientului va răspunde 
bine la intervenție, tensiunea arterială va avea valori normale, iar recuperarea va 
fi rapidă și fără probleme. 

În perioada de recuperare postoperatorie clientul va simţi senzaţia de foame și 
sete, senzaţii incomparabile cu cele de vomă. 

Intervenţia a decurs în condiţii foarte bune, iar clientul și-a revenit rapid. 


Hipnoza și evoluția postoperatorie 


Pacienţii care au suferit o intervenţie chirurgicală știu că evoluția 
postoperatorie poate fi neplăcută din cauza efectelor anesteziei generale, 
precum și utilizării prelungite a sedativelor și analgezicelor. Acestea pot 
produce senzații de vomă și chiar reacții de vomă. În cazuri rare când se 
utilizează morfina sau codeina pot să apară efecte precum constipația, 
senzație de greață și chiar tulburări respiratorii (Lewis, 2013, p. 155). 

În afară de aceste efecte ale anesteziei și analgezicelor, durerile 
postoperatorii sunt dificil de suportat de către unii pacienți. 

Mulţi pacienți nu știu însă că durerile frânează procesul de vin- 
decare și reabilitare. Reacţia fiziologică la durere activează sistemul 
nervos simpatic, care la rândul său modifică fluxul sangvin, secreți- 
ile hormonale și alte procese fiziologice care încetinesc vindecarea 
(Rosentahl, 1999). 

O vindecare de durată mai mare va prelungi perioada spitalizării 
și cantitatea de antibiotice şi analgezice utilizate. 

De asemenea, stresul supraadăugat va conduce la scăderea imu- 
nității subiectului, favorizând un cerc vicios al bolii, în care pacientul 
va fi prins, în loc să se concentreze asupra vindecării. Pentru pacienții 
care prezintă intoleranţă la anestezice sau preferă metode naturale de 
control al durerii, hipnoza reprezintă o opțiune foarte bună, deoare- 
ce conduce la reducerea cantităţii de analgezice şi, în consecinţă, la 
scăderea frecvenţei și intensității senzațiilor de greață și reacțiilor de 
vomă (Lewis, 2013, p. 157). 

Studiile au demonstrat faptul că utilizarea hipnozei pentru pre- 
gătirea intervenţiei chirurgicale are ca efecte secundare scurtarea 
perioadei de refacere și reducerea durerii. 

Un studiu realizat pe 1 650 de intervenţii chirurgicale în care a 
fost utilizată hipnoza ca adjuvant la anestezie a evidenţiat faptul 

că pacienţii din lotul experimental au tolerat mai bine intervenția, 
au avut o recuperare mai rapidă și mai puţine zile de spitalizare 
(Faymonvill, Meurise şi Fissette, 1999). 

Un alt studiu, realizat în 2002, a evidențiat faptul că 89% dintre 
femeile la care s-a aplicat o tehnică hipnotică de 10 minute înainte de 
biopsie mamară au raportat faptul că s-au simțit mai bine în timpul 
și după intervenţie și au avut mai puține dureri (Montgomery şi 
colaboratorii, 2002). Hipnoza și-a dovedit utilitatea și în reducerea 
sângerării în timpul și după intervenţia chirurgicală (Enqvist și cola- 
boratorii, 1995). 


Capitolul XI 
Hipnoza în îngrijirea pacienţilor 
cu afecțiuni oncologice maligne 


Alden și Owens (2015) consideră că un element important în 
cadrul terapiei pacienţilor oncologici este cultivarea unui stil de gân- 
dire realist. 

Autorii menționați dau mai multe exemple de gânduri și convin- 
geri realiste, pozitive şi negative disfuncţionale (Alden și Owens, 
2015, p. 352): 


Gând negativ: Voi muri în chinuri indiferent de ceea ce fac. 

Gând pozitiv: Voi fi în viaţă și mă voi simţi bine în următorii 
doi ani. 

Gând realist: Indiferent dacă voi fi în viață sau voi muri peste 
doi ani, ceea ce întreprind va crea o diferență în 
ceea ce priveşte starea mea de sănătate în acest 
interval de timp. 

Gând negativ: Cancerul va continua să mă distrugă, indiferent 
ce voi face. 


Gând pozitiv: Voi învinge cu siguranţă cancerul. 


Gând realist: Cancerul poate sau nu să-mi cuprindă tot corpul, 
dar starea mea de sănătate depinde de ceea ce fac 
eu. 





Autorii sunt de părere că psihoterapeutul trebuie să îi ajute pe 
pacienţi să înlocuiască gândurile și convingerile negative cu unele 
realiste şi nu cu unele pozitive, care pot avea efecte inverse asupra 
evoluţiei pacientului. 

Observațiile clinice au evidenţiat faptul că stările emoționale nega- 
tive conduc la o creștere a morbidității în cancer (Simonton,1986). 
Hipnoza s-a dovedit a fi un instrument util pentru modificarea 
gândurilor și convingerilor negative care produc stări afective și 
reacții fiziologice cu caracter disfuncțional. 
Pacientul este dirijat să-și răspundă la următoarele întrebări 
(Simonton, 1986): 
e Mă ajută convingerile mele să îmi protejez viața și starea de 
sănătate? 
+ Măajută ele să îmi ating obiectivele pe termen scurt și lung? 
+ Mă ajută ele să rezolv sau să evit principalele conflicte în care 
sunt implicat? (conflicte interioare sau cu alte persoane) 
e Mă ajută convingerile să mă simt în felul în care aș dori să mă 
simt? 
e Sunt oare aceste convingeri bazate pe fapte reale? 


Modificarea sistemului de convingeri referitoare la boală repre- 
zintă un pas important în terapia cancerului. Implementarea noului 
sistem de convingeri realiste se realizează prin sugestii directe şi prin 
tehnica imaginaţiei dirijate. 

Prezentăm mai jos un scenariu sugestiv, adaptat după Gindes 
(1953): 


„Sunteţi calm şi relaxat, tot mai relaxat. Starea de relaxare 
devine tot mai profundă, tot mai adâncă, tot mai odihnitoare. 
În timp ce vă relaxaţi, cu ochii închiși, lăsați mentalul vostru să 
se golească de gânduri... Vizualizaţi un ecran de culoare neagră 
şi undeva în mijlocul acestui ecran se vede un punct luminos. 
Concentrați atenţia asupra acestei lumini şi, pe măsură ce vă 
concentrați asupra ei, lumina devine tot mai mare, tot mai stră- 
lucitoare. 

Inspiraţi şi expiraţi, concentrându-vă asupra luminii aurii 
care devine tot mai mare, tot mai strălucitoare... Această lumină 
este trimisă de o stea care poate fi văzută în emisfera nordică și 
care are niște proprietăți deosebite, speciale. Simţiți cum vă 
apropiați tot mai mult de lumina fermecată, vă apropiaţi tot 
mai mult și mai mult... 

Lumina devine tot mai intensă, tot mai strălucitoare și, pe 
măsură ce vă apropiaţi de acea lumină tot mai mare, tot mai 

intensă, tot mai strălucitoare care conţine în interiorul ei toate 
culorile... Acea stea minunată este soarele care vă luminează și 
vă aduce căldură. Simțiţi strălucirea și căldura soarelui în timp 
ce inspirați și expirați profund, calm, liniștit. Simţiţi cum lumina 
și căldura soarelui vă învăluie tot corpul, pătrund în corp, încăl- 
zindu-l și făcându-l să funcţioneze tot mai bine, tot mai bine. 

Faceţi o baie de lumină și căldură, simţindu-vă tot mai calm, 
mai liniștit, în deplină siguranţă, tot mai încrezător în propriile 
forțe, în corpul propriu, în propriul destin. Această lumină și 
căldura magică vă vor ajuta să eliminaţi tot ce trebuie eliminat 
din corpul vostru și să păstraţi tot ceea ce trebuie păstrat. 

Inspiraţi şi expirați lent și calm în timp ce vă lăsați învăluit 
și pătruns de energia binefăcătoare a soarelui... 

Curând veți părăsi steaua voastră fermecată şi veți reveni 
„aici și acum“, dar veți putea să intraţi în contact cu acea lumi- 
nă ori de care ori aveți nevoie... veţi găsi „cheia“ potrivită pen- 
tru a o accesa sau ușa potrivită pe care veți putea pătrunde 
pentru a vă lăsa învăluit de lumină. 

Atunci când sunteți scăldat în lumină, vă simţiți în deplină 
siguranță, puternic, stăpân pe sine... lumina vă va ajuta să eli- 
minaţi din corpul vostru tot ce trebuie eliminat și să menţineţi 
în interiorul corpului tot ce trebuie păstrat...“ 

Este necesar să atragem atenţia asupra unor potenţiale peri- 
cole ale utilizării hipnozei la pacienţii care suferă de cancer. 

Astfel, unii pacienți pot avea expectaţii nerealiste de la aces- 
te intervenții terapeutice, ceea ce face ca recăderile să fie şi mai 
greu de tolerat (Spiegel și Moore, 1997). 

Există și riscul mascării bolii care poate rămâne nediagnos- 
ticată sau cel al evitării tratamentelor specifice (Van Fleet, 2000; 
Zahourek, 1985). 


e Intervenția hipnoterapeutică în cazul chimioterapiei 

Chimioterapia presupune de cele mai multe ori aplicarea intrave- 
noasă a citostaticului. Se poate administra o doză unică la anumite 
intervale de timp sau mai multe doze cu pauze între administrări. 
Citostaticele nu realizează diferența dintre celulele canceroase și cele 
sănătoase, afectându-le și pe acestea din urmă. Cu toate acestea, celu- 
lele sănătoase sunt mult mai dificil de distrus și pe acest principiu se 
bazează tratamentul. 

După fiecare cură de citostatice, sistemul imunitar al pacientului 
are de suferit şi din acest motiv este necesară o pauză între şedinţele 
de chimioterapie. 

Sugestiile administrate în stare de hipnoză au rolul de a minima- 
liza efectele secundare ale chimioterapiei. 

Pacientului aflat în transă i se cere să îşi imagineze că se refugiază 
în-camera sa interioară unde se simte în deplină siguranţă, iar sis- 
temul venos este descris metaforic ca fiind un râu pe care pacientul 
navighează. Atunci când se administrează citostaticul, apele râului 
devin mai agitate și apoi se calmează. 

Sugestiile specifice îmbracă următoarea formă (Alden şi Owens, 
2015, p. 360): 


„Citostaticele își fac treaba lor distrugând celulele canceroa- 
se cu efecte secundare minimale pentru organism. Toate aceste 
efecte secundare nedorite sunt foarte bine gestionate de către 
organism. Efectele secundare minimale resimțite de organism 
reprezintă un semn că tratamentul lucrează. 

Pacienţii trebuie să își însușească și o tehnică de autohipno- 
ză pe care să o utilizeze în timpul ședințelor de chimioterapie“. 


Deşi nu s-au realizat studii sistematice, observaţiile clinice au 
evidențiat faptul că pacienții care au urmat astfel de tratamente au 
avut o evoluţie mai bună și mai puţine recăderi (Alden și Owens, 
2015). 

Pentru gestionarea stărilor de greață și vomă, aceiași autori reco- 
mandă ca pacientului să i se sugereze că pătrunde în camera inte- 
rioară unde accesează butonul de comandă care controlează aceste 
reacții. 

Sugestiile specifice pot îmbrăca următoarea formă (adaptat după 
Alden și Owens, 2015, p. 361): 


„Atunci când acţionezi butonul de comandă, vei simţi o sen- 
zaţie plăcută de calm și relaxare în zona abdominală, o senzație 
plăcută de răcoare în zona capului și un gust agreabil în gură“. 


+ Intervențiile sugestive care vizează sistemul imunitar 
Alden și Owens (2015, pp. 361-363) consideră că terapeutul trebu- 
ie să-i adreseze pacientului următoarele întrebări: 

„Ce imagini îţi vin în minte atunci când te concentrezi asu- 
pra sistemului tău imunitar?“ 

„Cum îţi reprezinți celulele canceroase?” 

„Cum îți reprezinți globulele albe?“ 

„Descoperă maniera în care globulele albe își propun să 
scape de celulele canceroase.“ 

„În ce mod vizualizezi și simți acest proces?“ 


Sugestiile specifice vor îmbrăca următoarea formă: 


„Sistemul tău imunitar poate funcționa în mod corespunzător 
pentru binele tău. Pe măsură ce vizualizezi cum celulele tale can- 
ceroase sunt distruse, conștientizează faptul că trupul tău devine 
tot mai puternic, atât de puternic cât poate el să fie. Corpul uman 
are o mare capacitate de a face față unor agenţi patogeni, de a se 
lupta cu celulele nedorite, cu microbi, viruşi, celule mutante, 
celule canceroase sau celule care și-au terminat ciclul de viață. 
Corpul vostru distruge și scapă în mod repetat de aceste elemen- 
te nedorite punând în acțiune mecanismele sale de apărare care 
lucrează în mod natural. Sistemul tău imunitar funcționează în 
mod natural pentru sănătatea și starea ta de bine. 

Conștientizează maniera în care acționează sistemul tău 
imunitar. Sesizează capacitatea acestuia de a te proteja. Mulţu- 
mește-i sistemului imunitar pentru modul în care lucrează în 
beneficiul tău. 


+ Modelde intervenții sugestive în stare de transă hipnotică pentru 
pacienții aflați în remisie (Alden și Owens, 2015, pp. 364-365) 
Pacienților care au suferit o intervenţie chirurgicală li se poate cere 

să exploreze din când în când cu ajutorul imaginației zona în care s-a 

intervenit pentru a detecta apariția unor noi celule canceroase. 

] se poate solicita pacientului să se concentreze asupra zonei timu- 
sului și să îi solicite acestuia să elibereze mai multe limfocite mature 
care să acționeze asupra celulelor canceroase. 

Aflat în „camera interioară”, pacientul va trebui să realizeze o 
călătorie imaginară în zona măduvei spinării și a celei osoase şi să 
descrie activitatea celulelor medulare. 

Acesta va fi dirijat apoi să își imagineze cum mentalul său incon- 
ştient direcționează celulele stem acolo unde este nevoie de ele. 

Pacientul poate vizualiza și faptul că navighează pe râul reprezen- 
tat de sistemul circulator și observă cum celulele stem acționează în 
direcția necesară pentru a preveni și a înlătura orice proces patologic. 

Sugestia specifică e următoarea: 


„Măduva osoasă poate genera celule stem sănătoase care vor 
acţiona în beneficiul tău“. 


În cazul recăderilor, este necesar să fie reconstituită încrederea 
pacientului în tratament și în echipa medicală. Sugestiile administrate 
pot fi următoarele (Alden și Owens, 2015, p. 366): 


„Ai reușit să învingi cancerul în trecut, așa că poți să faci 
asta din nou”. 

„Continuă să pui în acțiune acele comportamente care ți-au 
fost de folos în trecut“. 


O problemă importantă o reprezintă și controlul durerii în cazul 
pacienților care suferă de cancer. Trebuie subliniat că în aceste cazuri 
durerea reprezintă un indicator al bolii, al faptului că aceasta progre- 
sează, durerea putând fi accentuată de factori de natură emoțională. 
Din acest motiv există unii pacienți care se pot opune inconștient 
durerii prin intermediul tehnicilor hipnotice pentru că se gândesc la 
moarte, iar anularea durerii i-ar putea determina să piardă controlul 
asupra corpului lor. 

Astfel, o pacientă cu cancer mamar în stare avansată, cu metasta- 
ze, avea dureri și stări de vomă de intensitate inexplicabilă. În transă 
hipnotică aceasta a relatat faptul că, dacă ea nu va atrage atenția 
medicului oncolog asupra ei, se va produce ceva foarte rău. 

Mulţi pacienți care urmează tratament prin intermediul radiotera- 
piei se află în situația de a sta întinși, nemișcați, în timp ce un aparat 
de dimensiuni mari acționează asupra lor, fapt ce le poate accentua 
anxietatea. 

În cazul pacienţilor claustrofobici aceste stări pot fi și mai accentuate. 

Studiile realizate de Schnur et al. (2009) și de Stalpers et al. (2005) 
au evidenţiat efectele pozitive ale combinării hipnozei cu psihotera- 
pia cognitiv-comportamentală în astfel de cazuri. 

Capacitatea pacienților de a face față cu bine acestor tratamen- 
te poate fi îmbunătăţită cu ajutorul unor scenarii sugestive de tip 

disociativ în care se sugerează faptul că aceștia se află în locul lor 
secret în care se simt în deplină siguranță în timp ce urmează ședința 
de radioterapie. 


„Stai întins și te simţi foarte relaxat, tot mai relaxat. Te 
cufunzi într-o stare de relaxare profundă, odihnitoare, astfel 
încât nimic nu te tulbură, nimic nu te tulbură. Eşti atât de pro- 
fund relaxat, atât de profund relaxat, încât nimic nu îţi mai 
tulbură liniștea. 

Își imaginezi că faci din nou călătoria în locul tău secret, 
unde te simți profund relaxat, în deplină siguranță. Vizualizezi 
imaginile pe care doreşti să le vizualizezi, auzi doar sunetele pe 
care doreşti să le auzi cu urechile minţii, în timp ce te relaxezi 
tot mai profund, tot mai adânc, bucurându-te din plin de starea 
de relaxare profundă, adâncă, odihnitoare... Îți imaginezi cum 
pluteşti, zbori spre locul tău secret, unde ești învăluit într-o 


ss 


lumină aurie, caldă, care te protejează. 


Hipnoterapia poate contribui la ameliorarea calităţii vieții paci- 
enţilor care suferă de cancer și se află în diverse stadii de evoluţie a 
bolii. Această abordare are afecte benefice atât asupra diagnozei, tra- 
tamentului, precum și a unor aspecte psihologice și psihofiziologice 
cum ar fi anxietatea, durerea, depresia sau lipsa de speranţă. 





Capitolul XII 
Hipnoza în tulburările psihosomatice 


Sindromul colonului iritabil 


Mackrodt și Williamson (citați în Brann, Owens și Williamson, 
2015) afirmă că sindromul colonului iritabil reprezintă o afecţiune 
medicală foarte răspândită, incidența acesteia în rândul populației 
occidentale fiind de 10 până la 20%. 

Debutul acestei tulburări are loc, de regulă, între și 20 și 30 de ani, 
dar de cele mai multe ori aceasta se cronicizează, pacienţii suferind 
episoade multiple și dese. Afecţiunea este de două ori mai frecventă 
în rândul femeilor. 

Simptomele principale ale acestei tulburări sunt următoarele: 

+ dureri abdominale frecvente; 

+ diaree, constipație sau alternarea acestora; 

e senzație de flatulenţă (balonare); 


Pacienţii pot prezenta și alte simptome secundare (Whorwell și 
colaboratorii, 1986): 
e senzație de greață; 
senzație de sațietate la o ingestie redusă de alimente; 
cefalee; 
durere în zona spatelui; 
apatie; 
dureri în alte zone ale corpului; 
senzație acută de urinare; 
senzații dezagreabile în zona cardiacă; 
simptome ginecologice. 

Cauzele sindromului colonului iritabil sunt următoarele (Brann, Energia benefică cuprinde intestinul gros și îi reglează acti- 
în Brann, Owens și Williamson, 2015, p. 249): vitatea. Odată cu fiecare respirație, senzaţia de căldură plăcută, 
Cauze fiziologice: binefăcătoare se intensifică și cuprinde zona intestinului gros... 
e infecții gastrointestinale; O căldură plăcută, benefică normalizează activitatea intesti- 
e excesul de antibiotice; nului şi consistenţa materiilor fecale. Această senzație plăcută 
+ intervenții chirurgicale; este semnalul faptului că mentalul dumneavoastră inconştient 
+ intoleranță la anumite alimente; direcționează resursele de energie acolo unde este mai multă 
Cauze psihologice: nevoie de ele. Realizaţi faptul că emoțiile și gândurile influen- 

+ stresul; țează activitatea intestinului... 
evenimente psihotraumatizante trecute sau prezente; Am discutat şi înainte despre asta și știți că puteți influența 
anxietate și depresie; voluntar modul în care lucrează intestinul, puteți reduce dure- 
tendința spre somatizare; rea, balonarea, disconfortul... Puteţi normaliza defecarea. Acest 
factori de personalitate (perfecționismul). lucru se întâmplă deoarece ați reușit să vă relaxaţi foarte bine 
și în felul acesta să dobândiți un bun autocontrol asupra func- 
ționării corporale. Veţi putea controla modul în care funcționea- 
ză intestinul plasând palmele una peste alta în zona abdomina- 
lă inferioară ori de câte ori veți simți nevoia să o faceți... Veţi 
simți atunci senzația plăcută și vindecătoare de căldură și aces- 
ta va fi semnalul că mentalul inconștient va prelua controlul 


Hipnoza este foarte utilă în tratamentul sindromului colonului iri- 
tabil, deoarece contribuie la reducerea spasmelor, durerii și anxietății. 

Prezentăm, mai jos, un model de scenariu sugestiv pentru tera- 
pia sindromului colonului iritabil (Mackrodt și Williamson, citați în 
Brann, Owens și Williamson, 2015, pp. 251-252). 


„Aşezaţi-vă comod în fotoliu, cu capul și brațele sprijinite. 
Închideţi ochii şi relaxaţi întregul corp. Eu voi număra de la 1 
la 3 și atunci când voi ajunge cu numărătoarea la 3 veți plasa 
palma dreaptă în zona inferioară a abdomenului. 1, 2, 3,... 
palma se află pe abdomen. 

Pe măsură ce palma dreaptă se odihnește pe abdomen veţi 
simți o căldură plăcută care pătrunde în zona abdominală... 
Senzaţia de căldură devine tot mai puternică, tot mai puter- 
nică, tot mai puternică... în timp ce dirijaţi cu ajutorul minţii 
căldura în zona respectivă. Senzaţia de căldură se accentuea- 
ză tot mai mult, tot mai mult... este o senzaţie plăcută de 
căldură care cuprinde abdomenul, mai ales intestinul gros... 
este o senzaţie foarte plăcută care face ca peristaltismul să se 
normalizeze astfel încât materiile fecale să capete consistenţa 
normală. Acum vă voi cere să plasați palma stângă peste 
palma dreaptă și să intensificați senzația de căldură plăcută. 
1, 2, 3... palma stângă se plasează peste palma dreaptă și 
căldura devine tot mai puternică, tot mai puternică... dar plă- 
cută, binefăcătoare. 


activităţii intestinului reducând durerea, balonarea, disconfor- 
tul și normalizând procesul de defecare. 

Acum aș dori să vă imaginați un râu care curge lin și liniștit 
printre câmpii verzi și lanuri de grâu. Apa este limpede, clară, 
liniștită, curge lin și parcă are un ritm al ei. Apele râului nu se 
grăbesc, nu se precipită, nu se opresc... Râul curge lin și liniștit, 
calm, în pace... 

Acum aș dori să vă reprezentați conţinutul intestinului ca pe 
un râu cu ape line și liniștite, calm și liniștit... râul curge ritmic, 
normal, la fel ca și conținutul intestinului dumneavoastră... Nu 
se precipită, nu se grăbește, nu se oprește, ci lucrează calm, 
ritmic, liniștit, conducând conţinutul spre exterior. 

Pe măsură ce vă relaxaţi tot mai mult și vizualizați această 
imagine, veţi simți tot mai mult forța mentalului dumnea- 
voastră... pentru că pe măsură ce mentalul devine tot mai 
puternic, tot mai puternic, veți dobândi un autocontrol tot mai 
bun asupra corpului și abdomenul dumneavoastră se va simţi 
tot mai bine, tot mai confortabil, tot mai bine... fără durere, 
fără balonare, fără disconfort, iar scaunul se va normaliza. 
Curând nici nu vă veţi mai da seama că aveți un abdomen și 

intestine care lucrează... pentru că acestea lucrează normal... 
lucrează bine... 

Puteţi și doriţi să obţineţi acest efect... veți dobândi autocon- 
trolul, veţi simţi forța mentalului vostru. 

Acordaţi acum din nou atenție palmelor dumneavoastră care 
se odihnesc pe zona inferioară a abdomenului în timp ce simțiți 
valul de căldură și energie binefăcătoare, vindecătoare... semn că 
deţineţi controlul asupra activității intestinului... Controlați intes- 
tinul și nu vă mai lăsați controlat de propriul intestin.“ 

dramatice prin care a trecut, dar că acestea nu își mai au rostul în prezent. Clientei 
i s-a sugerat să acceseze în transă și așa-numita „camera a iertării“ și să se ierte 
pe sine pentru că a fost rece şi agresivă cu soțul ei și să îl ierte pe acesta din urmă 
pentru slăbiciunile sale. 

Clienta s-a dovedit a fi foarte receptivă la hipnoză și după patru ședințe de 
psihoterapie a reușit să meargă la cumpărături fără teama de a se duce la WC. 
Clienta a fost instruită să practice relaxarea acasă, de două ori pe zi, câte 15 
minute. În relaxare ea își imagina că pătrunde într-o grădină minunată unde se 
întâlnește cu mama ei (decedată) care îi oferă apă vie dintr-un ulcior. Clienta 
a relatat în stare de veghe faptul că mama ei a reprezentat unicul suport pe 


parcursul căsniciei nereuşite. Aceasta a ajutat-o să își crească fetele și i-a oferit 
sprijin în momentele dificile. 

Psihoterapia a durat șapte ședințe, clienta relatând faptul că simptomele specifice 
s-au remis în totalitate. Depresia și anxietatea s-au redus, astfel încât clienta a 
fost capabilă să se întoarcă la școală câteva ore pe un post de profesor suplinitor. 


Psihoterapia prin intermediul hipnozei este și mai eficientă atunci 
când sunt abordate și cauzele care au condus la apariţia și la menți- 
nerea acestei tulburări. Scenariul centrat pe simptom, prezentat mai 
sus, poate fi introdus oricând pe parcursul demersului terapeutic. 


Studiu de caz 

Andreea, o profesoară în vârstă de 52 de ani, a fost trimisă la psihoterapie cu 
diagnosticul de colon iritabil. Clienta prezenta scaun diareic și din această cauză 
a fost nevoită să se pensioneze anticipat: clienta — divorțată, mamă a două fete 
căsătorite în străinătate —, locuia singură și avea dificultăţi să iasă din casă, 
pentru că avea nevoie să meargă la toaletă de mai multe ori pe oră. Ea își planifica 
orice ieșire în așa fel încât să aibă în apropiere un grup sanitar. Clienta resimțea o 
anxietate foarte puternică ori de câte ori trebuia să părăsească locuința. 
Clientei i s-a explicat modul în care lucrează hipnoza cu ajutorul teoriei 
funcţionării diferenţiate a celor două emisfere cerebrale. Aceasta și-a însușit o 
tehnică de relaxare cu imaginaţie dirijată, alegându-și ca loc de refugiu mental o 
plajă din insulele grecești unde nu avea acces facil la grup sanitar. 

În transă hipnotică i s-a sugerat clientei că accesează camera interioară de 
comandă unde căuta cauzele care au condus la apariția problemei sale. Clienta 
și-a amintit de certurile frecvente pe care le avea cu soțul ei, din pricina relaţiilor 
extraconjugale frecvente ale acestuia, cuplui aflându-se de mai multe ori în 
pragul divorțului. Andreea a afirmat că se simţea extrem de anxioasă și deprimată 
în acele situații, dar era conștientă de faptul că agresivitatea și răceala ei afectivă 
au contribuit în mare măsură la aventurile soțului. Pe măsură ce anxietatea și 
depresia se accentuau, apăreau și problemele cu scaunul diareic. Cei doi au 
divorțat în cele din urmă și simptomele clientei s-au permanentizat, ea fiind 
diagnosticată cu sindromul colonului iritabil. S-a permanentizat, de asemenea, 
și comportamentul evitant al clientei. 

În transă hipnotică i s-a sugerat clientei să ia legătura cu Eul real și înțelept 
care i-a „spus“ că simptomele au reprezentat o reacție corectă față de situaţiile 





Studiu de caz 

Sanda, o juristă în vârstă de 46 de ani, suferea de sindromul colonului iritabil 

de aproximativ patru ani. Clienta prezenta simptomele clasice: dureri în zona 

abdominală, flatulenţă, diaree alternând cu perioade de constipație. 

În cadrul primei ședințe de psihoterapie clientei i-a fost explicat modul în care 

funcționează intestinele. 

Clienta a fost solicitată să indice o scenă relaxantă care să includă senzaţia de 

căldură pentru a calma crampele din zona abdominală. Aceasta a indicat plaja 

din stațiunea Venus unde obișnuia să meargă după ora 17. Ea a ales ancora 

verbală: „Soarele cald de la Venus“. Terapeutul a inițiat-o într-o tehnică simplă de 

relaxare care își are originile în antrenamentul autogen al lui Schultz, dar începe 

cu exerciții de respirație controlață. 

Clienta s-a relaxat foarte rapid, moment în care terapeutul a introdus exerciţiul 

de imaginație dirijată: 
„Te afli pe plajă, în stațiunea Venus. Te relaxezi întinsă pe o saltea și te bucuri 
de starea de linişte care te cuprinde. Auzi zgomotul monoton al valurilor, 
strigătul pescăruşilor, simţi mirosul și atingerea brizei mării. Razele soarelui 
îţi ating tot corpul, care se încălzește ușor, devine tot mai cald. Simţi o căldură 
plăcută în tot corpul, palmele tale devin tot mai calde, tot mai calde, fierbinți. 
Atinge acum degetul mare al mâinii drepte cu degetul arătător și spune în 
gând: «soarele cald de la Venus». 
Acum atinge zona abdominală cu palma fierbinte și transferă căldura din palmă 
în zona abdomenului și a colonului. Imaginează-ți acum că vizualizezi colonul 
tău ca pe un râu în care apa este plină de deșeuri. Pe măsură ce transferi căldura 
din palma ta în zona colonului, deșeurile se topesc și apa începe să curgă liberă 
la vale. Poţi vizualiza colonul tău ca pe un râu care curge liber?“ 

Acest gen de sugestii se potrivesc mai ales pentru clienţii la care predomină 

constipația. 

În cazul celor la care predomină diareea, Lewis (2013, p.135) utilizează metafora 

unui râu turbulent care este liniștit de prezenţa unor piloni compuși din lavă care 

contribuie la calmarea curenților de apă. 

În cadrul următoarei ședințe de hipnoză i s-a cerut clientei să pună palma stângă 

peste palma dreaptă, ambele fiind plasate în zona abdomenului și să transfere în 

acea zonă și mai multă căldură (după Lewis, 2013). Au fost administrate apoi și 

următoarele sugestii posthipnotice: 
„Vei practica relaxarea de două ori pe zi. Te vei așeza comod, vei închide 
ochii și vei face 4-5 respiraţii abdominale controlate cu expirație prelungită. 
Vei atinge apoi degetul mare cu degetul arătător al mâinii drepte și îţi vei 
spune în gând: «soarele cald de la Venus». Ori de câte ori vei proceda astfel 
vei întra într-o stare de relaxare profundă în care îţi vei imagina că ești pe 
plaja preferată și simți cum corpul tău, în mod special palmele, devin tot 
mai calde. Vei plasa apoi palmele calde în zona abdominală și vei simţi o 
stare plăcută de destindere și confort. Ori de câte ori vei practica exercițiul 
de relaxare, senzația plăcută de confort va dura tot mai mult, tot mai mult, 
o zi întreagă...” 

Clienta a venit la cabinet după două săptămâni și a afirmat că simptomele s-au 

ameliorat semnificativ. 


Hipnoterapia în tratamentul migrenei 
și cefaleei tensionale (nonmigrenoasă) 


Stomer şi colaboratorii (2006) au constatat că incidența migrenelor 
în populaţia vestică este de 6 până la 15% la bărbați și 14 până la 35% 
la femei. 

Brann (Brann, Owes și Williamson, 2015, p. 258) este de părere că 
pentru a diagnostica o migrenă pacientul trebuie să prezinte cel puţin 
cinci episoade care includ următoarele tablouri clinice: 

— Dureri de cap care să dureze până la 72 de ore; 

— Dureri de cap care să prezinte următoarele caracteristici: 

e să fie unilaterale; 

* să aibă un caracter pulsatil; 

e să aibă o intensitate moderată sau severă; 

+ să fie agravate de activități fizice obișnuite (de pildă, mersul 
pe jos) 

— Durerile de cap să fie însoțite de cel puţin unul dintre următoa- 
rele simptome: 
+ greață și/sau vomă; 
* fotofobie sau fonofobie. 

— Durerile de cap să nu fie atribuite altor cauze. 


Cauzele migrenei nu au fost pe deplin elucidate. Mulţi autori consi- 
deră că este vorba despre modificări de natură vasculară (vasoconstricție 
urmată de vasodilataţie), dar studii recente au evidenţiat și rolul unor 
anomalii la nivelul sistemului trigeminovascular, consecutiv cu alterarea 
funcționalități sistemului modulator al durerii (Goadsby, 2005). 

Studiile clinice au demonstrat și faptul că există și unii factori faci- 
litatori ai declanșării migrenei, cum ar fi stresul, oboseala, anxietatea, 
consumul de alcool sau o alimentaţie nesănătoasă. 

Spre deosebire de migrenă, cefaleea tensională este bilaterală, 
subiectul trăind o senzație de presiune. Acest tip de tulburare durea- 
ză aproximativ o săptămână, intensitatea durerii este moderată şi 
nu se agravează în urma activităților fizice uzuale. La acești pacienți 
apar rar fotofobia, senzațiile de greață sau vomă. În aceste ultime 
cazuri se recomandă mai ales terapiile bazate pe relaxare. 


Cefaleea în ciorchine 


Societatea internaţională care se ocupă de durerile de cap (The 
International Classification of Headache Disorders) a realizat o listă 
a simptomelor specifice „cefaleei în ciorchine“ (Brann, Owens și 
Williamson, 2015, p. 159): 

— durerea de cap durează de la 15 minute până la 3 ore și este 

asociată cu neliniște și agitație psihomotorie; 

— frecvenţa episoadelor este de la 1 pe zi până la 8 pe zi; 

— durerile de cap îl trezesc adesea pe subiect din somn la apro- 
ximativ două ore după ce a adormit, dar pot apărea și în alte 
momente din zi sau din noapte; 

— tulburarea este diagnosticată dacă pacientul a suferit cel puțin 
5 episoade dureroase; 

— durerile sunt asociate și cu alte simptome, cum ar fi: roșeaţa 
ochilor, lăcrimări frecvente, edem la nivel ocular, dilatare sau 

constricție pupilară, congestie nazală, rinoree, transpirații la 
nivelul frunții și feţei; 

— la unii pacienți pot să apară și unele simptome specifice mi- 
grenelor, cum ar fi: fotofobia, fonofobia, senzații de greață sau 
vomă; 

— aproximativ 20% dintre subiecți au fenomene senzoriale de tip 
aură (așa cum se întâmplă și în cazul migrenelor), iar unii pa- 
cienți prezintă dureri de cap ușoare care apar între episoadele 
acute. 


Cauzele acestor tulburări nu sunt pe deplin cunoscute, studiile 
mai recente evidențiind rolul hipotalamusului, precum și vasodila- 
tația unor vase de sânge din zona oftalmică și cerebrală (May, 2005; 
Goadsby, Lipton, şi Ferrari, 2002). 

Deși aceste tipuri de dureri de cap prezintă tablouri clinice diferi- 
te, hipnoterapeutul nu trebuie să se ocupe în mod excesiv de aceste 
diferențe. 

Tehnicile utilizate se axează în principal pe vizualizare, în cadrul 
căreia i se cere clientului să își imagineze cum vasele de sânge de la 
nivelul creierului funcționează la parametri normali (se sugerează 
de regulă vasoconstricția prin intermediul concentrării pe senzația 
de rece). , 

Astfel, Anderson și colaboratorii (1975) le-au sugerat pacienţilor 
aflați în transă hipnotică faptul că diametrul vaselor de sânge se 
reduce până la un nivel confortabil. 

Alladin (1998) a sugerat clienţilor care sufereau de migrenă încăl- 
zirea palmelor, fenomen ce produce o scădere a afluxului de sânge 
la nivelul creierului, obținându-se ameliorări semnificative alte simp- 
tomelor acestora. 

Melis și colaboratorii (1991) au raportat o reducere semnificativă 
a frecvenţei, duratei și intensității durerilor de cap în urma aplicării 
hipnozei. 

Deşi aceste rezultate sunt evidente, majoritatea hipnoterapeuților 
sunt de părere că un tratament complex ar trebui să aibă în vedere și 
factorii de natură psihică, ce pot genera sau menține această tulburare. 


Studiu de caz 
Cristina, o economistă în vârstă de 34 de ani, căsătorită, mama unei fetițe de 8 
ani, suferea de mult timp de dureri de cap cu caracter tensional, care durau uneori 

zile în șir. Cristina lucra la un minister la serviciul care se ocupă de salarizare. Din 
cauza durerilor de cap ea avea multe zile de concediu medical și din acest motiv 
era pusă pe lista disponibilizărilor, așteptându-se să fie concediată oricând. Soțul, 
om de afaceri, era mult absent de acasă. Deși acesta câștiga foarte mulţi bani, 
relaţia cu soția era foarte rece, Cristina neavând niciun fel de satisfacție în urma 
relaţiilor sexuale. 

Clienta a urmat mai multe tratamente cu analgezice, dar fără niciun rezultat, 


“de asemenea ea a participat și la câteva ședințe de psihoterapie cognitiv- 


comportamentală, tot fără rezultat. Din fericire, clienta s-a dovedit receptivă la 
hipnoză. 

În cadrul primei ședințe de hipnoterapie i s-a cerut să descrie un loc plăcut, 
în care să se relaxeze cu ajutorul imaginaţiei. Aceasta a ales grădina bunicilor 
dintr-un sat din zona montană. Clienta și-a însușit în continuare o tehnică de 
relaxare cu imaginaţie dirijată. 

La a doua ședință de terapie clienta a intrat imediat într-o stare de transă 
profundă. Terapeutul i-a cerut să realizeze o călătorie imaginară în capul său și 
a solicitat-o să descrie modul în care arăta durerea. Clienta a descris că simte 
loviturile unui pumn foarte puternic care o strivește. Întrebată al cui pumn este, 
clienta a răspuns că este al soțului ei. 

La revenirea din transa hipnotică, clienta a plâns mult și a relatat faptul că viața 
alături de soț este un dezastru. Acesta o critica în permanență și abuza de ea fizic 
și sexual. 

După acest „catharsis”, durerile de cap s-au redus simțitor, clienta a devenit 
mai asertivă, s-a înscris la un curs de dans și a început să se ocupe de modul în 
care arată. Au urmat mai multe ședințe de psihoterapie în care a fost sugerată 
relaxarea alături întărirea Eului. Soțul a început să fie tot mai agresiv, iar în cele 
din urmă clienta a intentat acțiune de divorţ. 

A urmat o perioadă foarte dificilă când soțul căuta să o controleze și făcea tot felul 
de manevre pentru a-i lua copilul. În această perioadă durerile de cap au reapărut 
și clienta a revenit pentru ședințele de hipnoză. 

Mai târziu, clienta a cunoscut un partener care a sprijinit-o pe tot parcursul acestei 
etape și cu care s-a și căsătorit. Durerile de cap s-au redus din nou foarte mult. 

În ciuda succeselor sale, Cristina avea încă o imagine de sine scăzută și uşoare 
episoade depresive. 

Terapeutul a indus hipnoza, a adâncit transa și i-a sugerat regresia de vârstă prin 
intermediul metaforei „calculatorului personal”. Clientei i s-a cerut să acceseze 
fișierul unde erau stocate aceste sentimente negative legate de propria ei persoană. 
Clienta și-a amintit de faptul că a fost permanent comparată de părinţi cu sora ei 
mai mare, care era premiantă, cânta la pian și era foarte iubită în familie. 
Terapeutul a aplicat metafora dialogului imaginar cu Eul actual al clientei, dialog 
în urma căruia aceasta a realizat faptul că centrarea părinților asupra surorii mai 
mari era mai curând problema lor. 

Au fost trecute apoi în revistă succesele clientei obținute pe parcursul vieţii. 
La o analiză mai atentă a rezultat faptul că sora mai mare nu a ajuns mare 
pianistă, ci profesoară de muzică la o școală de cartier, nu s-a căsătorit și nu 
avea copii. 

Terapeutul a aplicat pe parcursul mai multor ședințe de hipnoză și tehnica 
„încăperii resurselor“, în care clienta vizualiza imaginea ei ideală de persoană 
care a avut succes. 

A doua căsătorie mergea bine sub toate aspectele, durerile de cap ale clientei au 
dispărut aproape total. Ea a fost promovată profesional și şi-a găsit și un hobby 
care o atrăgea foarte mult: cursuri de Reiki. 

Psihoterapia a durat aproximativ 18 ședințe, dar acestea s-au desfășurat în 
perioade diferite ale existenţei clientei. Durata a fost ceva mai lungă decât cea 
așteptată, din cauza divorţului problematic și a schimbărilor care au survenit în 
viața acesteia. 

Sugestiile specifice centrate pe simptom se dovedesc foarte utile, pentru că 
ușurează suferința clientului şi îi conferă acestuia sentimentul autocontrolului 
asupra corpului propriu. 

Aceste sugestii specifice trebuie construite provenind de la convingerile pe care 
le are clientul. 

Astfel, de pildă, în cazul în care clientul a citit undeva și este convins de faptul 
că simptomele sale se datorează vasoconstricției vaselor de la nivelul creierului, 
scenariul aplicat în transa hipnotică va fi bazat pe sugestii de vasodilatație. 


Hipnoterapia în tratamentul astmului bronșic 


Astmul bronșic reprezintă o problemă medicală foarte serioasă, 
care conduce la scăderea randamentului în activitate, la diminuarea 
calității vieţii şi uneori chiar la deces. 

Simptomele astmului sunt: tuse, senzație de sufocare, respiraţie 
accelerată și spasme la nivel toracic. 

Lewis (2013) subliniază faptul că declanșatorii şi severitatea crize- 
lor variază de la un pacient la altul, dar de regulă structura unui atac 
este următoarea: subiectul percepe o contracție la nivelul bronhiilor şi 
devine agitat știind că vor apărea dificultăţi de respirație. Anxietatea 
instalată va conduce la o şi mai mare constricție la nivelul toracelui. 
Pacientul intră în panică, respirația devine tot mai dificilă, se produce 
hiperventilație și amețeli. Cu cât pacientul este mai conștient că actul 
respirator îi scapă de sub control, cu atât se simte mai rău și îi este 
mai dificil să tragă aer în piept. 

Inhalatoarele sau alte produse farmaceutice pot stopa uneori criza, 
dar acest lucru nu se produce totdeauna. Mai mult, acestea au efecte 
secundare cum ar fi acneea, creșterea în greutate sau dezvoltarea 
încetinită (în cazul copiilor) (Lewis, 2013, p. 59). 

Astmul bronşic are o incidenţă crescută în rândul copiilor, repre- 
zentând cea mai răspândită afecțiune cronică. În Statele Unite 6 
milioane de copii sunt afectați de această boală. (National Asthma 
Education and Prevention Program Coordinating Comitee, 2007). 

Copiii devin dependenţi de medicaţia antiastmatică şi adesea sunt 
convinși că spitalul este singurul loc unde se pot simți în siguranță 
(Kohen şi Olness, 1986, citați în Lewis, 2013). 

Deoarece hipnoza presupune relaxare musculară și reducerea 
anxietății, aceasta poate fi utilizată cu succes ca strategie pentru sto- 
parea anxietății și panicii care însoțesc criza de astm. 

Studiile clinice au evidenţiat faptul că bolnavii de astm care au 
urmat un program de șase săptămâni cu câte o şedinţă de jumătate 
de oră pe zi de hipnoză au relatat o ameliorare cu 75% a funcţionării 
aparatului respirator. 

Herbert Spiegel și David Spiegel (2004) subliniază faptul că hip- 
noza este utilă mai ales în stoparea efectului bulgărelui de zăpadă 
generat de anxietatea care se instalează odată cu apariția primelor 
dificultăţi de respirație. 

Hipnoza îl ajută pe client să devină mai încrezător în sine și cu un 
autocontrol mai bun asupra corpului propriu și funcţiilor acestuia. 


Studiu de caz 

Marian, student la ştiinţe economice, în vârstă de 22 de ani, a fost îndrumat la 
cabinetul de psihoterapie pentru astmul bronșic de care suferea de la vârsta de 4 
ani, când părinţii săi s-au despărțit. 

De-a lungul timpului clientul a urmat numeroase tratamente cu bronhodila- 
tatoare și steroizi, fiind spitalizat de nenumărate ori. 

Marian a afirmat că majoritatea crizelor de astm apar în momentele stresante 
cum ar fi sesiunile de examene sau certurile cu prietena sa. 

Hipnoterapia a avut două obiective principale: managementul stresului cotidian 
și înarmarea clientului o tehnică de autoreglare psihică menită să îl ajute să-și 
controleze aparatul respirator atunci când apar primele simptome ale crizei de astm. 
Clientului i-au fost prezentate planșe anatomice și i s-a explicat ce se întâmplă 
atunci când constricția blochează accesul aerului prin căile respiratorii. 
Acestuia i s-a cerut să își reprezinte aerul care intră și iese din plămâni ca pe un 
fluid de culoare argintie, 

Sugestiile specifice referitoare la respirație au fost incluse chiar din timpul 
inducției hipnotice: 
„Odată cu fiecare expiraţie, vei deveni tot mai relaxat, tot mai liniștit, mai 
destins...” 
În continuare, clientului i s-a sugerat să vizualizeze plămânul sănătos de 
culoare roz și să își imagineze cum aerul de culoare argintie intră în plămâni și 
îi determină să devină la rândul lor argintii. Odată cu fiecare expiraţie, clientul 
va vizualiza jetul de aer argintiu care părăsește plămânii și aceștia își recapătă 
culoarea roz. 
După câteva ședințe de psihoterapie, clientului i s-a sugerat să se observe pe sine 
în mod detașat în timpul unei crize de astm și apoi să intervină „lăsând jeturi de 
aer de culoare argintie” să elibereze plămânii, ajutându-i să își recapete culoarea 
roz, 
În continuare, clientul a fost dirijat să își imagineze că se plimbă liniştit și respiră 
liber și relaxat undeva la munte, într-un loc plăcut, unde a mai fost cândva și 
unde s-a simțit foarte bine. 
În timpul ședințelor de psihoterapie a fost stabilită și o ancoră psihologică menită 
să îi amintească subiectului de faptul că deţine autocontrolul asupra respirației 
sale: el a fost instruit să atingă degetul mare cu degetul arătător al mâinii drepte 
și să pronunţe mental propoziţia: „Sunt stăpânul respirației mele”. 
Au fost administrate și sugestii posthipnotice de tipul următor: 
„În fiecare zi vei face câteva exerciţii de relaxare în care îţi vei imagina că jetul 
de culoare argintie umple plămânii. Vei atinge degetul arătător cu degetul 
mare și vei spune în gând: „Sunt stăpânul respirației mele”, odată cu fiecare 
expirație. Ori de câte ori vei proceda așa, respirația ta se va ameliora, vei 
respira tot mai liber, tot mai liniștit, iar efectele pozitive ale exerciţiului vor 
dura tot mai mult.“ 
După şase ședințe de psihoterapie, clientul a reușit să își stopeze complet două 
atacuri de astm, iar o criză care a avut totuși loc a fost mult mai ușoară și mai 
scurtă. 


Hipnoterapia în afecțiunile dermatologice 


McKenna (2015) subliniază faptul că afecțiunile dermatologice au 
un caracter psihosomatic care trebuie explicat în detaliu clientului. 
Acesta din urmă trebuie să știe că pielea și creierul s-au dezvoltat din 
același țesut embrionar — ectodermul. 

Clientului i se va demonstra maniera în care stările emoționale au 
efect asupra pielii, cum ar fi, de pildă, roșeața care se instalează în 

cazul unei stări în care subiectul se simte incomod. În același timp, 
teama poate produce reacția de paloare. 

Hipnoza conferă subiectului posibilitatea de a acționa asupra 
circulaţiei sangvine şi asupra sistemului nervos autonom, ceea ce îi 
permite să lucreze pentru a se elibera de anumite probleme în sfera 
dermatologică. 

Studiile clinice au evidenţiat efectele benefice ale utilizării hipno- 
zei în dermatologie. 

Astfel, Shertzer și Lookingbill (1987) au reușit să amelioreze și 
chiar să vindece urticaria cronică la un număr de 15 pacienți. 

Hipnoza s-a dovedit utilă și în tratamentul eczemelor (Mantle, 
2001), dermatitelor atopice rezistente la tratament (Stewart și Thomas, 
1995), negilor (Ewin, 1992) şi psoriazisului (Tausk și Whitmore, 1999). 

Hipnoza contribuie atât la ameliorarea simptomelor, cât şi la 
explorarea, prin metode hipnoanalitice, a cauzelor ascunse care au 
stat la baza apariției și menţinerii afecțiunilor dermatologice. 

McKenna (2015, pp. 285-286) propune următoarele obiective pen- 
tru demersul hipnoterapeutic în afecțiunile dermatologice: 

1. Relaxarea 

Prin relaxarea musculară progresivă se pot calma simptomele 
specifice (mâncărimi, arsuri, usturimi) și pentru reducerea anxietății. 

2. Facilitarea comunicării 

* Optimizarea comunicării dintre client și terapeut 
+ Restructurarea cognitivă la nivel conștient și inconștient 

Clientul trebuie să înveţe să considere dificultățile sale ca pe o 
provocare și nu ca pe o amenințare, să considere simptomele ca fiind 
semnale pe care i le trimite corpul propriu şi să sesizeze modificarea 
intensității acestora atunci când se află în stare de relaxare. 

3. Reducerea sau ameliorarea simptomelor 

Se utilizează sugestii de întărire a Eului, de confort fizic și psihic, 
de forță interioară. Acestea vor fi urmate de sugestii specifice și de 
imagini care sugerează ideea de răcoare (Graham, 1987). 

4. Scenarii imaginative generate de client 

Clientului aflat în transă i se cere să-și imagineze că intră sub pie- 
lea sa și modifică ceea ce a vizualizat în așa fel încât să se simtă mai 
bine. 

5. Sugestii directe: 

+ Sugestii de răcoare, căldură, stare de bine, distorsionare de 
percepție a timpului 

+ Sugestii de creștere a eficienţei terapiei 

* Imagerie pozitivă referitoare la viitor: subiectul se vizuali- 
zează pe sine ca fiind deja vindecat. 

+ Vizualizarea faptului că pătrunde în calculatorul personal 
unde corectează toate senzațiile, că se scaldă într-un bazin 
plin cu apă fermecată, vindecătoare sau că se unge cu o alifie 
magică. | se poate sugera și faptul că pătrunde în camera 
interioară a controlului și reglează procesele inflamatorii sau 
sistemul imunologic. 

6. Managementul stresului și anxietății 

7. Explorarea de tip hipnoanalitic a cauzelor ascunse care contribu- 
ie la instalarea unei afecțiuni psihosomatice urmată de reetichetarea 
problemei și de menținerea, atunci când este cazul, a unui simptom 
rezidual minor (de exemplu, o ușoară mâncărime prezentă la nivelul 
degetului mic al mâinii stângi). 

8. Autohipnoza pentru reglarea condiției psihosomatice a clientului 

Avantajele acesteia sunt următoarele: 

+ Se reduce dependența clientului de terapeut 

* Crește autocontrolul clientului asupra corpului și mentalului 
său 

+ Se reduce efectul transferului 

e Sporește responsabilitatea clientului în raport cu propria 
existență 

+ Se poate aplica în situaţii concrete 

9. Sugestiile posthipnotice 

În cazul în care terapeutul lucrează cu clienţi care suferă de mult 
timp de afecțiuni dermatologice, este util ca aceștia să își amin- 
tească de perioadele în care aceste tulburări nu erau apărute încă, 
pentru a li se sugera că se întorc în timp, când pielea lor era curată, 
încercând să afle ce anume trebuie făcut pentru ca lucrurile să fie 
ca înainte. 

Astfel poate fi posibilă și identificarea evenimentelor psihotrau- 
matizante care au condus la instalarea tulburării dermatologice 
(McKenna, 2015). 

O clientă a relatat faptul că psoriazisul său s-a instalat foarte rapid, 
după ce a venit la facultate în București. Interogată în stare de transă 
hipnotică, aceasta a relatat faptul că locuise împreună cu părinţii 
într-o vilă, cu o grădină foarte frumoasă, aflată pe malul unui râu și 
că nu se putea acomoda la căminul studenţesc. 

Terapeutul i-a sugerat că retrăiește scenele din grădina părintească 
şi că pielea ei devine aşa cum era atunci. 

Clienta a fost instruită să practice autohipnoza de două ori pe 
zi. După o lună s-a constatat o ameliorare semnificativă a leziunilor 
cutanate, o îmbunătăţire a calității somnului. Clienta nu mai utiliza 
unguentele care conțineau steroizi decât o dată la două zile. 

Pentru clienţii rezistenți la tratamentele medicale clasice s-au 
dovedit utile și sugestiile care sporesc eficacitatea acestora. 


Enurezis 


Scenariu sugestiv pentru tratamentul enurezisului (adaptat după 
Jones, 2014, pp. 118-119): 


„Stai relaxat în fotoliu și fii atent la vocea mea. Pe măsură ce 
mă asculți începi să te gândești cum va arăta viaţa ta după ce 
vei fi scăpat de problema care te supără. Eu nu știu când vei 
avea prima ta noapte în care patul tău va fi uscat... sau când vor 
urma câteva nopți la rând în care patul va rămâne uscat... Mă 
întreb câte nopți vor trece până la prima ta noapte uscată... Nu 
știu când vor fi două nopți la rând în care patul va rămâne 
uscat sau când va urma o săptămână întreagă în care patul tău 
va fi uscat... Nu știu dacă acest șir de nopți uscate va începe de 
săptămâna viitoare sau peste două săptămâni ori peste o lună 
sau poate mai devreme. Tu știi că atunci când un copil învață 
să scrie, el ține creionul într-un anumit fel și învaţă treptat să își 
controleze mușchii degetelor până când învaţă să scrie tot mai 
bine, să coloreze tot mai frumos, fără a depăși limitele conturu- 
lui desenului. Pe măsură ce exersează tot mai mult, copilul scrie 
și desenează tot mai bine. Și atunci când un copil învață să 
joace fotbal, el trebuie să înveţe să își controleze mușchii picioa- 
relor, învățând cum să facă pentru a lovi mingea în locul potri- 
vit, la momentul potrivit, cu forța potrivită. 

„Tu ştii ce trebuie să faci pentru a merge la baie la momen- 
tul potrivit și să încetezi să faci pipi în pat și acest lucru se va 
întâmpla de la sine, vei acționa instinctiv și automat și te vei 
duce singură la baie atunci când simţi nevoia să o faci. Rămâi 

un timp cu ochii închiși pentru a lăsa ca cele învăţate să se Psoriazis 
aşeze la locul lor în mintea ta“ (pauză de 5 minute). 


i S 7 Scenariu sugestiv pentru tratamentul psoriazisului (adaptat după 
Sistemul imunitar Jones, 2014, p. 129): 


„Așezaţi-vă comod în fotoliu, închideți ochii și relaxaţi tot 
corpul. Inspiraţi și expiraţi calm, liniştit, imaginându-vă că 
odată cu fiecare expirație eliminați agitaţie, tensiune, stres... 


Scenariu sugestiv pentru programarea sistemului imunitar să 
lupte împotriva infecțiilor (adaptat după Jones, 2014, p. 127): 


„Aşezaţi-vă într-o poziție comodă și relaxaţi tot corpul. 
Închideţi ochii și vă relaxaţi tot mai mult. Inspirați și expirați 
calm, liniștit, cu expiraţia prelungită. Pe măsură ce ascultați 
vocea mea, o parte a personalității voastre va accesa și progra- 
ma sistemul imunitar al organismului la nivel mai profund. 

În felul acesta sistemul imunitar va putea să recunoască și să 
lupte mai eficient împotriva infecțiilor şi îmbolnăvirilor... Va 
învăţa să descifreze mesajele și informaţiile care provin din 
lumea exterioară și va înțelege că nu tot ce intră în organism, 
diferit sau străin, este neapărat negativ... Sunt unele elemente 
care pătrund în corp și sunt în favoarea noastră... 

Sistemul imunitar va învăţa să lupte împotriva adevăraților 
invadatori, în timp ce mentalul conștient va ști ce să facă pentru 
a sprijini această luptă, lăsând sistemul imunitar să își facă 
datoria în plan inconștient, luptând eficient împotriva infecții- 
lor şi îmbolnăvirilor. Acest lucru nu înseamnă că sistemul imu- 
nitar trebuie să devină hipervigilent, ci doar vigilent, pentru că 
atunci când el devine hipervigilent pot să apară alergiile. 
Mentalul vostru inconştient știe mai bine acest lucru. 

O parte a mentalului vostru inconştient va scana acum tot 
corpul şi va plasa markeri în toate acele zone unde ceva trebu- 
ie eliminat și eu nu ştiu dacă mentalul inconștient va începe să 
plaseze acei markeri în locurile potrivite începând de la cap în 
jos sau de la picioare în sus. În timp ce o parte a mentalului 
vostru va reacționa în acest mod unic, vă veți întreba oare cât 
de repede vor începe să apară schimbări vizibile de natură 
pozitivă la nivel instinctiv profund... Eu voi înceta să vorbesc şi 
acum vă veţi acorda atâta timp de cât aveţi nevoie pentru a face 
schimbările necesare (pauză de 5 minute)“. 


odată cu fiecare expirație vă relaxaţi tot mai profund, tot mai 
adânc. Pe măsură ce vă relaxaţi tot mai mult, ascultați vocea 
mea și în timp ce o ascultați mentalul vostru inconştient va 
începe să facă schimbări la nivelul trupului şi minții... Mentalul 
inconştient va realiza aceste schimbări identificând ce fel de 
schimbări sunt necesare... Mentalul inconștient va acționa în 
profunzime la nivel celular pentru a monitoriza și modifica 
modul în care corpul luptă împotriva infecțiilor, dacă acest pro- 
ces se derulează corect, dacă răspunsul organismului la stres 
este cel adecvat și, în timp ce mentalul vostru inconștient reali- 
zează acest lucru, am să vă povestesc despre cauzele psoriazi- 
sului... Unele forme de psoriazis au cauze genetice, dar acestea 
nu duc neapărat la apariţia bolii, ele rămân adormite până când 
un eveniment stresant le aduce la viaţă și așa cum stresul le 
activează, relaxarea le poate face să dispară, revenind la starea 
latentă... Unii oameni au globulele albe excesiv de active în 
lupta cu infecțiile, dar pentru că sunt hiperactive, substanțele 
pe care le eliberează fac în așa fel încât celulele cutanate să se 
multiplice prea repede... În mod normal, celulele cutanate au 
un ciclu de viață de aproximativ 30 de zile, dar în cazul psori- 
azisului acest ciclu este foarte scurt, de 3-6 zile. 

Adesea maniera în care persoana care răspunde la stres 
poate declanșa și menține psoriazisul. Eu nu ştiu dacă veți înce- 
pe să reacționați în mod diferit la diverse situații atunci când 
psoriazisul va dispărea sau veţi considera că reacționați în ace- 
lași mod în timp ce doar corpul va reacționa diferit atunci când 
psoriazisul va dispărea... Dar mentalul vostru inconștient ştie 
acest lucru... Acordaţi-i atâta timp de cât are nevoie în următoa- 
rele minute pentru a produce acele schimbări... Totul se va 
petrece ca și cum un bulgăre de zăpadă se va rostogoli pe un 

deal devenind tot mai mare... Eu nu știu dacă pielea vă va 
deveni curată în timpul zilei sau în timpul nopții, dacă veţi 
observa acest lucru dimineaţa sau seara, când vă treziți sau 
când mergeţi la culcare, sau dacă altcineva va remarca schim- 
barea care s-a produs în cazul vostru, dacă schimbarea se va 
produce rapid într-o zi sau două sau dacă ea va fi mai lentă şi 
se va produce în câteva zile... Veţi fi foarte curios să descoperiți 
acest lucru singur... (pauză de 5 minute)”. 


Capitolul XIII 
Hipnoza în tratamentul insomniilor 


Clienţii care suferă de insomnie primară care nu este generată de 
o afecțiune psihiatrică sau de efecte secundare ale consumului unor 
substanțe nu dorm câteva nopți pe săptămână. Tulburarea poate 
dura luni sau poate chiar ani de zile. 

Studiile clinice au evidenţiat faptul că peste 15% din populaţia 
Statelor Unite suferă de insomnie (Ohayon, 2002). 

Insomnia poate îmbrăca mai multe forme: dificultăți de adormire, 
dificultăți de a rămâne adormit, somn neodihnitor cu treziri frec- 
vente, coşmaruri, neliniște, gânduri care nu permit subiectului să se 
relaxeze (Scott, 2013, p. 121). 

Insomnia poate afecta performanţele profesionale sau academice, 
capacitatea de concentrare a atenţiei și memoria, dispoziția, sănătatea 
mentală și chiar greutatea corporală. 

Există studii care indică faptul că insomnia reprezintă un factor 
de risc pentru depresia majoră, hipertensiune, afecțiuni cardiace și 
diabet de tip II (Graci şi Hardie, 2007). 

La subiecţii care suferă de insomnii a fost identificată prezența 
unor gânduri intruzive precum și a unor atacuri de panică pe fondul 
unei activități EEG încărcate (Harvey şi Greenall, 2003). 

Gândurile negative de tipul „nu voi reuși să adorm“, „voi fi epui- 
zat a doua zi“ nu fac decât să împiedice subiectul să adoarmă, acesta 
din urmă devenind prizonierul unui cerc vicios. 

Insomnia se întâlneşte astăzi tot mai frecvent la copii din cauza sti- 
lului de viață sedentar şi a tendinței de a rămâne conectaţi la internet 
până la ore târzii. 

Studiile clinice au evidențiat faptul că insomnia și somnul insufici- 
ent conduc la reducerea performanţelor academice, scad capacitatea 
de a face față stresului, produc deficit de atenţie, oboseală, anxietate, 
depresie și obezitate (O'Brien și Mindell, 2005; Perfect și Elkins, 2010). 

Brann (2015) subliniază faptul că tulburările de somn, deși sunt 
larg răspândite, nu sunt încă suficient de bine tratate sub aspect 
medical. Somniferele se prescriu, de regulă, pentru perioade scurte, 
de teamă de a nu genera dependențe. 

Nici metodele de igienă a somnului, cum ar fi evitarea alimentelor 
şi băuturilor excitante, a exerciţiilor fizice sau activităților stimulante 
realizate seara, nu dau rezultatul scontat. 

Hublin et al. (2001) au constatat că aproximativ 20% din populația 
occidentală este afectată de probleme de somn, fapt ce contribuie la 
creşterea incidenței hipertensiunii arteriale, a afecțiunilor cardiovas- 
culare, a depresiilor și accidentelor rutiere (Hublin și colaboratorii, 
1996). 

Există mai multe tipuri de tulburări de somn, insomnia reprezen- 
tând problema cea mai frecvent întâlnită, deși coșmarurile, pavorul 
nocturn și somnambulismul pot reprezenta, de asemenea, motive 
pentru care se solicita hipnoză (Les Brann, 2015, p. 538). 

Becker (1993) și Borkovec și Fowles (1973) consideră că relaxarea și 
sugestiile directe pot ameliora în câteva ședințe tulburările de somn. 

Cu toate acestea, situația se poate complica deoarece insomnia 
poate reprezenta un simptom secundar al unei alte afecțiuni cum ar 
fi, de pildă, depresia. 

Există persoane care au o nevoie mai redusă de somn și care pot 
funcționa normai doar după 5, 6 sau chiar mai puţine ore de somn. 

În cazul acestor clienți, hipnoza nu va avea ca obiectiv să modifice 
acest pattern de somn. Există însă și situații în care subiecții trăiesc o 
stare de stres legată de această situație. Clienţii din această categorie 
petrec mai mult timp în pat cu ochii deschiși, ruminând gânduri 
negative referitoare la posibilele efecte nocive ale lipsei de somn. 

Hipnoza va avea, în astfel de cazuri, rolul de a-i ajuta pe clienţi 
să gestioneze stresul şi nu să modifice patternul natural al somnului. 
Aceste cazuri se pot subsuma insomniei primare. 

Dimpotrivă, în cazul insomnie secundare, hipnoterapia va avea 
drept scop revenirea la modelul normal de somn, dinainte de insta- 
larea tulburării. 

Această afecțiune se caracterizează în general printr-o supraacti- 
vare generală și printr-o hiperactivitate cognitivă (Hammond, 1990). 

Interviul clinic preliminar va trebui să evidențieze dacă subiectul 
are dificultăți de adormire, se trezeşte dimineaţa foarte devreme 
sau prezintă treziri frecvente în timpul nopţii. Acest ultim model 

se asociază de regulă cu depresia, în timp ce primul corelează mai 
curând cu anxietatea. 

În astfel de cazuri este necesară abordarea pSihiatrică și/sau psiho- 
terapeutica prioritară a tulburării primare. 

Hipnoza este indusă prin metoda aprofundării relaxării, ceea ce 
îl va ajuta pe client să își însușească și o tehnică de autohipnoză pe 
care să o practice independent seara, înainte de culcare. În cazul în 
care tulburarea de somn nu se remite în 4-5 şedinţe, se recomandă 
explorarea în stare de transă hipnotică a unor posibile cauze ascunse 
care au generat problema (Hammond, 1990). 

Brann (2015) este însă de părere că această explorare poate începe 
încă din primele ședințe de terapie, pentru a nu se consuma timp. 
Același autor (Brann, 2015, p. 539) recomandă tehnica imaginației 
dirijate, în cadrul căreia subiectul aflat în transă va fi condus pe 
coridoarele castelului minţii sale până când va ajunge la „camera de 
somn“, unde va descoperi cauza care a generat problema lui și o va 
putea soluţiona. 

Hipnoza poate fi utilă în tratamentul insomniei, pentru că induce 
o stare de relaxare care reduce anxietatea și îngrijorările produse de 
ruminaţiile interioare. 

Hipnoza combinată cu psihoterapia cognitiv-comportamentală 
contribuie și la identificarea şi înlocuirea gândurilor negative care 
generează și întrețin insomnia. 

Beker (1993) a realizat un studiu clinic care a evidenţiat faptul 
că o jumătate dintre subiecţii săi au reușit să își modifice stilul de 
somn pentru un interval de 16 iuni, numai după două şedinţe de 
hipnoză. 


Studiu de caz 

Camelia, o economistă în vârstă de 37 de ani, divorțată, suferea de insomnii încă 
din facultate. În urma divorțului și pe fondul încărcăturii de stres profesional 
(lucra în calitate de top manager la o mare bancă), starea ei s-a alterat simţitor. 
Clienta a afirmat că gândurile ei negative legate de destrămarea căsniciei 
şi îngrijorările referitoare la faptul că nu își va putea îndeplini obiectivele 
profesionale o țineau trează aproape în fiecare noapte. 

Interviul clinic a evidenţiat faptul că pacienta nu suferea de depresie majoră, 
apnee nocturnă sau dureri cronice care ar fi putut să o împiedice să doarmă. 
Ocazional, clienta obișnuia să ia preparate naturiste pe bază de valeriană și 
melatonină, dar fără rezultate evidente. Înainte de începerea terapiei au fost 
discutate împreună cu clienta câteva aspecte legate de igiena somnului: 

— Evitarea privitului la televizor în timpul nopții, mai ales atunci când trebuia 

să se trezească devreme; 

— Evitarea consumului excesiv de cafea, alcool, coca-cola, nicotină sau a unor 

mese copioase seara înainte culcării; 

— Realizarea unor exerciţii fizice în prima parte a zilei; 

— Evitarea momentelor de moțăială din timpul zilei; 

— Utilizarea dormitorului doar pentru somn și pentru relații intime și nu 

pentru alte activități; 

— Stabilirea unui orar strict de somn și veghe; 

— Utilizarea unui spațiu potrivit pentru instalarea somnului: întuneric, 

răcoare, fără elemente de stimulare excesivă. 
A fost identificată apoi imaginea care îi producea clientei o stare de relaxare. 
Aceasta a ales, la fel ca majoritatea clienţilor, o imagine din copilărie când 
obișnuia să stea întinsă pe o pătură în livada bunicilor pe malul unui pârâu şi să 
urmărească norii care alunecau pe cer. 
După ce clienta și-a însușit o tehnică de relaxare, a fost utilizat un scenariu 
metaforic prin care i se cerea să adune toate grijile și frământările ei, să le așeze 
într-o cutie căreia să îi dea drumul pe apa pârâului din capătul livezii. În timp ce 
se relaxa la malul râului, clienta remarca faptul că acea cutie care conținea grijile 
ei se depărta tot mai mult, devenea tot mai mică, până când dispărea complet. 
După ce pierdea din vedere cutia, Camelia putea să se întindă liniștită pe pătură 
şi să urmărească modul în care pluteau norii pe cer, în timp ce auzea susurul 
liniștitor al apei curgătoare. 
„Ancora“ semnal pentru inducerea relaxării a constat în atingerea degetului mare 
cu degetul arătător al mâinii dominante și pronunțarea propoziției „pârâul din 
livada bunicilor”. 
După patru ședințe de psihoterapie, clienta a relatat faptul că reușea să adoarmă 
imediat, nu se mai trezea în toiul nopții, iar starea ei psihică și randamentul 
profesional s-au ameliorat în mod semnificativ. 


Studiu de caz 

Georgiana, o economistă în vârstă de 34 de ani, divorțată, mama unei fetițe de 12 
ani, s-a prezentat la cabinetul de psihoterapie pentru insomnie. 

Clienta avea o funcţie destul de înaltă într-o bancă, lucra foarte mult peste 
program și adesea mai aducea și acasă unele lucrări neterminate. 

Ea a afirmat că nu poate să își permită să doarmă și că ori de câte ori se așeza 
în pat, îi năvăleau în minte lucrările pe care le avea de făcut. Interviul clinic 
a evidenţiat faptul că la început noua ei poziție profesională îi aducea multe 
avantaje materiale (fostul soț nu dădea decât pensia alimentară minimă 
stabilită prin lege), dar și psihologice, deoarece clienta nu mai avea timp să 
sufere din cauza divorțului și să se frământe pentru faptul că era singură la 
această vârstă, 

Din fericire fetița nu crea probleme, clienta beneficiind de ajutorul mamei sale în 
gospodărie. În primele două ședințe de psihoterapie, clienta şi-a însușit o tehnică 
simplă de relaxare, derivată din antrenamentul autogen Schultz, tehnică pe care 
a primit sarcina să o practice și acasă seara. Cu toate că se simţea ceva mai bine, 
clienta continua să se culce târziu și să doarmă agitat. 

Terapeutul a utilizat tehnica imaginaţiei dirijate în care i s-a cerut în transă 
hipnotică să își imagineze că la terminarea programului închide toate lucrările 
într-un fișet special achiziționat, încuie fișetul și depozitează cheia la secretariatul 
firmei. În continuare i s-a sugerat să se culce mai devreme și că are un somn 
profund până a doua zi dimineaţă. Refăcută, merge la serviciu și cu mintea 
limpede rezolvă în timp record toate lucrările restante. 

Clientei i-a fost sugerată și o altă strategie imaginativă. Ea trebuia să vizualizeze 
seara la culcare o casetă fermecată în care să depoziteze toate gândurile intruzive 
legate de muncă și să ascundă caseta într-o altă încăpere, în birou. În continuare, 
clienta a fost dirijată să-și imagineze că se afla la locul ei preferat, în grădina 
bunicilor, și că se relaxează într-o căpiță cu fân până când „o fură somnul”. 
Clienta, cu un nivel ridicat de hipnotizabilitate, a considerat aceste metode ușor 
de aplicat și agreabile. 

Terapia a durat în total zece ședințe. Treptat, somnul și starea generală a clientei 
s-au îmbunătățit simţitor, iar ea a realizat și unele modificări în stilul de viață: 
s-a înscris la un curs de dans de societate (fetiţa ei practică baletul în același 
timp într-o altă sală) și a început să iasă o dată pe săptămână în oraş împreună 
cu două colege de facultate, și ele singure. 


Sugestii pentru reducerea insomniei 
(adaptat după Jones, 2014, pp. 115-116) 


„Aşezaţi-vă comod în fotoliu, închideți ochii şi relaxaţi tot 
corpul. Inspirați şi expiraţi lent, liniștit și odată cu fiecare expi- 
rație, vă relaxaţi tot mai mult. Poate sunteţi curios să aflați care 
va fi prima noapte în care veți dormi bine toată noaptea și mă 
întreb oare cum veţi realiza acest lucru. Mulţi oameni sunt de 
părere că problemele pe care le au cu somnul sunt din cauza 
faptului că își fac prea multe griji în timpul zilei. Alţi oameni 
încearcă diverse metode pentru a-și ameliora somnul și sunt 
curios să aflu care dintre acestea va avea efect în cazul dumnea- 
voastră... O persoană a decis că, dacă nu va adormi în următoa- 
rele 20 de minute, va face curat în toată casa. Peste o săptămână 
casa era foarte curată și persoana a dormit bine toată noaptea... 
O altă persoană a decis să asculte CD-uri cu tehnici de medita- 
ție sau muzică clasică, ceva care să facă în aşa fel încât mintea 


270 Irina Holdevici, Barbara Crăciun 


să se oprească din îngrijorări. Nu știu care metodă va fi bună 
pentru dumneavoastră... mă întreb dacă veți dormi foarte bine 
în noaptea asta sau noaptea viitoare sau poate că acea noapte 
în care veți dormi foarte bine va fi peste o săptămână, peste 
două săptămâni, peste o lună sau poate mult mai curând. Mulți 
oameni au ajuns la concluzia că somnul nocturn se îmbunătă- 
ţește atunci când problemele din cursul zilei au fost rezolvate, 
rezolvate în maniera proprie fiecăruia. Atunci când somnul s-a 
reglat, mă întreb cum va arăta viața voastră... o parte a perso- 
nalității voastre se va ocupa de modul în care va arăta viața 
voastră după ce somnul se va ameliora... Ce va fi diferit, ce 
schimbări vor apărea și cum vor putea fi menținute aceste 
schimbări... și o parte a personalității voastre se va proiecta în 
viitor și va trece în revistă modul în care ați reușit să amelioraţi 
somnul, să dormiţi bine în fiecare noapte... atunci când capul 
vostru se relaxează pe pernă, mă întreb cât de repede veți ador- 
mi... Unii oameni adorm imediat ce capul atinge perna, alții 
chiar înainte să atingă perna, alții adorm după ce au făcut câte- 
va respiraţii profunde... și mă întreb ce anume va funcționa în 
cazul dumneavoastră... Acordați-vă atâta timp de cât aveți 
nevoie pentru a vă reprograma mentalul pentru un somn liniș- 
tit (pauză de 5 minute)“ 


Capitolul XIV 
Hipnoza în terapia tulburărilor 
conduitei alimentare 


Lynn și Kirsch (2011, p. 99) sunt de părere că hipnoza şi-a dovedit 
utilitatea, mai ales în tratamentul bulimiei și obezității, pentru urmă- 
toarele motive: 

— bulimia și obezitatea au o incidență mai mare în cadrul popu- 

lației feminine, comparativ cu anorexia; 

— cercetările au evidenţiat rolul hipnozei mai ales în cazul acestor 
tulburări și mai puțin în cazul anorexiei; 

— clientele care suferă de bulimie s-au dovedit mai hipnotizabile 
decât cele anorexice. 

Cross (1983) a demonstrat experimental că doar 10% dintr-un lot 
de 500 de subiecți care suferă de anorexie au răspuns la tratamentul 
prin hipnoză. 

Simptomele bulimiei sunt următoarele: 

* prezența unor episoade de mâncat compulsiv, de cel puţin 

două ori pe săptămână, timp de trei luni; 

* comportamente compensatorii pentru a contracara creşterea în 
greutate: voma provocată, exerciţiile fizice în exces, utilizarea 
unor laxative şi diuretice; 

* imaginea de sine centrată exclusiv pe greutatea corporală 
şi aspectele fizice (Lynn și Kirsch, în colaborare cu Crowley 
şi Campion, 2006, p. 100). Autorii citați subliniază faptul că 
obezitatea reprezintă o problemă foarte serioasă de sănătate, 
care conduce la creșterea riscului de apariție a unor afecți- 
uni somatice severe, cum ar fi: bolile coronariene, atacurile 
cerebrale, infarctul miocardic, hipertensiunea, cancerul, os- 
teoartrita, diabetul de tip II, apneea nocturnă și tulburările 
respiratorii. 

Anorexia nervoasă reprezintă o tulburare ceva mai puțin frecvent 
întâlnită, care se caracterizează prin refuzul de a menține greutatea 
corporală în parametri normali conform vârstei, înălțimii și consti- 
tuției corporale, prin distorsionarea accentuată a imaginii corporale 
însoțită de anxietatea puternică a subiectului că s-ar putea îngrășa. 
Această afecțiune conduce la o mortalitate de aproximativ 10% 
(Sullivan, 1995). 

Aceste cliente suferă frecvent şi de tulburări endocrinologice cum 
ar fi, de pildă, amenoreea, care apare cel puţin trei luni consecutiv. 

Crasilnek și Hall (1975) au fost printre primii autori care au obți- 
nut succese în tratamentul clienţilor cu anorexie. 

Nash și Backer (1993) au abținut succese în 75% dintre cazurile de 
anorexie la care a fost aplicată hipnoza. Demersul terapeutic utilizat a 
cuprins o combinație de hipnoză în cadrul unor întâlniri individuale, 
psihoterapie de grup și medicaţie psihiatrică. 

Vanderlinden și Vandereycken (1988) au utilizat sugestii hipnotice 
şi strategii cognitiv-comportamentale pentru reducerea tendinței de a 
mânca în mod compulsiv, cât și pentru prevenirea recăderilor. 

De asemenea, autorii menţionaţi precizează că a fost utilizată și 
tehnica regresiei de vârstă în stare de transă hipnotică până la peri- 
oada dinaintea debutului bolii, precum și învăţarea unor tehnici de 
a face față stresului. 

Jacka (1997) a utilizat hipnoza pentru a optimiza o serie de inter- 
venții cognitiv-comportamentale menite să-l determine pe client să 
aibă mese la ore regulate, să diminueze cantitatea de alimente, să 
mănânce doar atunci când simte senzația de foame, să evite alimen- 
tele nepermise și să combată gândurile negative iraționale referitoare 
la alimentaţie. 

Kraft, Hawkins, Shrewsbury, Hamill și Coffin (2015) subliniază 
faptul că Manualul DSM IV-TR al Asociaţiei Psihiatrilor Americani 
clasifică tulburările conduitei alimentare în următoarele categorii: 
bulimie nervoasă, anorexie nervoasă și tulburări nespecifice ale con- 
duitei alimentare. În această ultimă categorie intră clienţii care nu 
întrunesc toate criteriile pentru a fi incluși în primele două categorii. 

Anorexia nervoasă se caracterizează prin abținerea patologică 
a clientului de a ingera alimente şi scădere dramatică în greutate, 
în timp ce bulimia presupune episoade incontrolabile de mâncat 
compulsiv, urmate de perioade de reducere severă a consumului 
de alimente. Frecvent, la acești subiecți pot apărea comportamente 

patologice cum ar fi voma provocată, abuzul de laxative și diuretice 
sau de exerciţii fizice. 

În cazul ambelor afecțiuni, subiectul are o percepție distorsionată 
asupra propriului corp şi o dorință foarte puternică de a slăbi. Aceste 
tulburări sunt mult mai frecvente în rândul femeilor tinere. 

Clientele care suferă de anorexie nutresc o anxietate puternică 
legată de faptul că nu își vor mai putea menţine greutatea la nivelul 
dorit, că vor pierde controlul asupra greutății corporale și că se vor 
îngrăşa. 

Studii mai recente au evidenţiat faptul că aceste cliente provin din 
cadrul unor familii în care se exercita un autocontrol excesiv sau au 
fost victimele unor abuzuri sexuale timpurii. 

Clientele sunt de obicei perfecționiste, obsesiv-compulsive, cu un 
autocontrol emoțional redus și nutresc adesea sentimente puterni- 
ce de ostilitate îndreptate împotriva figurilor parentale, mai ales a 
mamei (Kraft, Hawkins, Shrewbury, Hamill și Coffin, 2015, p. 426). 

Subiecţii fac eforturi pentru a scădea în greutate cu prețul sănătății 
sau chiar al vieții, această dorință de a avea un corp suplu fiind în 
mare măsură alimentată și de modelele culturale actuale. Clientele 
se consideră grase, deși este evident că acest lucru nu este adevărat, 
fiind clar faptul că acestea au o imagine corporală deformată. În cazul 
în care acestea decid totuși să se alimenteze, își induc în mod volun- 
tar stări de vomă, fac abuz de exerciţii fizice, de laxative și diuretice. 

Tulburările conduitei alimentare pot fi considerate reacţii auto- 
agresive severe și pot fi exacerbate de situațiile stresante. 

Subiecţii manifestă o teamă puternică legată de aspectul lor fizic, 
pe care îl consideră necorespunzător, fac eforturi disperate de a men- 
ține autocontrolul asupra acestui aspect al existenţei, au o imagine de 
sine scăzută și nu au încredere în propriile forțe. 

Mulţi clienți caută să mascheze această tulburare și chiar neagă 
prezenţa afecțiunii respective. 

Cazurile severe de anorexie și bulimie nervoasă trebuie tratate cu 
ajutorul unei echipe interdisciplinare din care nu trebuie să lipsească 
medicul psihiatru. 

Lynn și Kirsch (2011, p.105) sunt de părere că interviul clinic rea- 
lizat cu pacientele care suferă de tulburări ale conduitei alimentare 
trebuie să cuprindă următoarele informații: 

— starea sănătății și diagnosticul; 

— motivația pentru psihoterapie; 

— contextul personal, interpersonal şi familial în care a apărut și 
care menţine tulburarea conduitei alimentare; 

— trecerea în revistă a principalelor evenimente de viață; 

— aspecte legate de stimă de sine, depresie, anxietate, eventuale tul- 
burări de personalitate sau alte aspecte ce țin de comorbiditate; 

— distorsionări ale imaginii corporale, teamă de a câştiga în 
greutate, istoria dietelor urmate, modelul comportamental, 
mâncatul compulsiv urmat de acte compensatorii (vomă pro- 
vocată, exerciții fizice în exces, utilizare de diuretice, laxative 
sau medicamente pentru slăbit); 

— existenţa unui potenţial suicidar; 

— existența unor abuzuri fizice sau sexuale în istoria vieţii clientei. 


Prezentăm, mai jos, un model de psihoterapie cognitiv-comporta- 
mentală combinată cu hipnoza, model care aparține lui Fairburn și 
colaboratorilor acestuia (Fairburn, Marcus și Willson, 1993): 


+ Prima etapă (10 ședințe) 

Obiectivul central al acestei etape constă în învățarea de către 
client a bazelor psihoterapiei cognitiv-comportamentale. 

Clientul va primi informații referitoare la efectele negative ale 
curelor de slăbire, ale mâncatului compulsiv, urmat de vomă, sau 
utilizarea altor metode compensatorii pentru a evita creșterea în 
greutate. Acesta își va însuși o serie de metode alternative sănătoase 
de control al greutății și va învăța să își automonitorizeze oscilaţiile 
ponderale. 

După un număr de câteva ședințe de psihoterapie va fi introdusă 
şi hipnoza. 

Prezentăm instructajul administrat clienților/clientelor într-o 
primă şedinţă de terapie în care se aplică şi hipnoza. Menționăm 
faptul că subiecții și-au însușit în prealabil o tehnică de relaxare 
și gimnastică respiratorie (adaptat după Lynn și Kirsch, 2011, pp. 
106-107): 


„Așezaţi-vă într-o poziție comodă, pe fotoliu, cu capul spri- 
jinit şi ochii închişi. Relaxaţi tot corpul. Inspiraţi şi expirați lent 
și liniștit, cu expiraţie prelungită. Veţi înțelege acum mai bine 
cercul vicios în care vă aflați. Relaxați-vă tot mai mult și imagi- 
nați-vă că aveți în fața ochilor ecranul unui televizor care are 

un buton ce poate fi acționat, Pe acest ecran vedeți imaginea 

propriei persoane. Acţionați butonul și dați imaginea înapoi 

până la momentul în care ați mâncat prea mult și apoi v-aţi 

provocat singură voma. În orice moment puteți opri filmul, 

puteți derula imaginea mai încet sau mai repede. Veţi fi capa- 

bilă să descrieți imaginile aflându-vă într-o stare de calm, liniş- 
„te şi detaşare. 

Acţionați butonul televizorului și vă întoarceți în timp, la 
perioada când a apărut pentru prima oară problema. Atunci 
când ați realizat acest lucru, faceți un semn cu capul. Acum 
deplasaţi-vă și mai mult în urmă, înainte de acest episod de 
mâncat în exces şi urmat de vomă. Spuneţi-mi exact ce s-a 
petrecut atunci... ce ați gândit sau simţit... ce v-a făcut să 
recurgeți la acel comportament? 

Acum vizualizați episodul de mâncat compulsiv. Ce alimen- 
te ați consumat? Cât de mult aţi mâncat? În ce împrejurări s-a 
produs acel episod? Ce v-a trecut prin minte, ce ați simțit? E 
bine așa. Acum reamintiți-vă de episodul în care v-aţi provocat 
reacția de vomă. Ce ați gândit?... Ce ați simțit?... Cum aţi pro- 
cedat? Acum episodul de mâncat compulsiv s-a încheiat. Ce ați 
simţit? Ce gânduri vă trec prin minte?... Ce credeți că veţi face 
în continuare?“ 


Exerciţiul se va repeta și cu reamintirea celui mai recent episod 
când clienta a mâncat în mod compulsiv şi apoi a declanșat compor- 
tamente de contracarare a posibilităților de a se îngrășa. 

Obiectivul întrebărilor pe care trebuie să și le adreseze clienta se 
referă la evidenţierea factorilor psihologici care declanșează și mențin 
cercul vicios mâncat compulsiv-vomă provocată. 

Astfel, provocarea vomei sau consumul de laxative sau diuretice 
reduce ancora legată de mâncatul excesiv, Clientele își spun ade- 
sea în gând: „Voi putea scăpa imediat de alimentele consumate în 
exces“. 

De asemenea, sentimentele de culpabilitate și reducerea nivelului 
stimei de sine generate de mâncatul compulsiv vor putea fi gestiona- 
te dacă persoana va urma o dietă severă, care, la rândul ei, va creşte 
frecvența preocupărilor referitoare la alimentație și aspectul fizic, în 
timp ce deprivarea de hrană va spori tendinţa de a mânca în mod 
compulsiv. 

Impunerea unor reguli stricte cu privire la regimul alimentar 
conduce la apariția unor gânduri negative disfuncționale referitoa- 
re la faptul că orice mică abatere de la dietă reprezintă o pierdere 
totală a autocontrolului. Pe măsură ce clienta crede că și-a pierdut 
autocontrolul, imaginea de sine se prăbușește tot mai mult, ceea ce 
accentuează preocupările legate de dietă, crește tendința de a con- 
suma alimente în exces, urmată de comportamente compensatorii. 
Toate aceste elemente întăresc cercul vicios al comportamentului 
autodistructiv (Mott și Roberts, 1979). 

Clientele sunt sfătuite să țină jurnale în care să-și monitorizeze 
greutatea și comportamentele alimentare. 

În timpul acestei etape a psihoterapiei, clientele vor fi sfătuite să 
identifice situațiile de risc și gândurile negative automate disfuncți- 
onale de tipul: 

— „Am ratat cura de slăbire, uite ce grasă sunt 
— „Chiar dacă mănânc mai puţin, tot mă îngraș“. 

Clientele vor fi ajutate să surprindă legătura dintre gânduri, stări 
afective, dietă și episoadele de mâncat compulsiv. De asemenea, este 
important să se proceseze terapeutic și să reducă anxietatea, iar paci- 
entele să conștientizeze modalitatea în care mâncatul compulsiv le 
ajută să se elibereze de aceasta. 

Sugestiile administrate în stare de hipnoză pot fi următoarele: 


Li 
. 


„Sunteţi tot mai relaxată, tot mai liniştită, tot mai relaxată. 
Intraţi într-o stare de relaxare și mai profundă și mai odihnitoa- 
re. Treptat vă dați seama că mâncatul în exces vă ajută doar pe 
termen scurt să vă simțiți mai bine. Anxietatea de care vă elibe- 
rează va fi repede înlocuită de depresie, sentimente de vinovă- 
ție şi preocupări legate de regimul alimentar și de modul în 
care arătați... Acum vom face o călătorie imaginară în viitorul 
apropiat, când vă veţi vedea cu ochii minții având greutatea 
dorită. Sunteţi îmbrăcată într-o rochie care vă stă foarte bine și 
toți prietenii și rudele vă admiră. 

Viaţa dumneavoastră este complet schimbată. Ea nu se mai 
centrează în jurul mâncării. Vă simţiţi liniștită, puternică și 
aveți tot mai multă încredere în forțele proprii și în propriul 
destin. Aveţi un control perfect asupra vieţii voastre, fără să 
mâncaţi prea mult, fără episoade de vomă, fără cure de slăbire, 
mâncaţi doar atât cât trebuie. Veţi învăța treptat să tolerați mai 

bine frustrarea, stresul, disconfortul... Veţi găsi metode mai 

sănătoase de a face față dificultăților vieții... Veţi învăţa să vă 

autoadaptați ca persoană, să vă acceptați aşa cum sunteți, fără 

să recurgeți permanent la autocritică... Veţi reuși să vă expri- 

mați deschis sentimentele și dorinţele în faţa celorlalți, veți 

reuși fără efort să vă menţineţi greutatea ideală și curând veți 
deveni una cu imaginea dorită... imaginea dorită va deveni 
realitate“. 

Următoarele ședințe de psihoterapie vor fi dedicate repetării în 
stare de hipnoză a noilor modele de comportament alimentar sănă- 
toase, discutării problemelor legate de dietă și mecanismelor psiho- 
logice care au stat la baza apariției tulburării. 

În această etapă pot fi administrate astfel de sugestii: 


„Veţi mânca de mai multe ori pe zi, porții mici, şi veți avea 
grijă să mâncaţi încet, acordând atenţie fiecărei îmbucături și 
mestecând mai mult timp, în loc să înfulecați mâncarea. Veţi 
savura doar acele alimente care sunt permise și veţi spune 
„nu“ acelor alimente pe care înainte obișnuiați să le mâncaţi 
fără măsură. Veţi spune „nu“ prăjiturilor, îngheţatei sau ali- 
mentelor de tip fast-food. Veţi savura tot mai mult hrana 
sănătoasă, fructele, legumele, salatele, carnea slabă, peştele și 
veți evita pâinea, sosurile sau alimentele prăjite. Dacă veţi fi 
tentată să mâncaţi în exces, vă veţi spune în gând STOP! și 
veţi găsi metode mai constructive de a vă elibera de anxieta- 
te: exerciţii fizice, lectură, vizionarea unui film sau o întâlnire 
cu prietenii... 

Zi după zi veţi deveni tot mai puternică, tot mai stăpână pe 
sine, descoperind acea forță imensă care se află ascunsă în inte- 
riorul ființei voastre și pe care trebuie doar să o redescoperiți. 
Vă veți deplasa din nou în viitor și vă veți vizualiza așa cum 
doriți să deveniți, la greutatea ideală, arătând bine, sănătoasă, 
mulțumită, puternică, eliberată de cercul vicios al mâncatului 
în exces...“ 


Clientele își vor însuși o tehnică de autohipnoză sau relaxare 
pe care o vor practica individual acasă și care le va ajuta să depă- 
șească situațiile stresante în care pot să apară episoadele de mâncat 
compulsiv. 

e Etapaa doua — opt ședințe de psihoterapie 

Prima etapă a avut ca obiectiv principal comportamentul com- 
pulsiv urmat de comportamente compensatorii (vomă, utilizare de 
laxative sau diuretice, exerciţii fizice în exces). După ce a fost între- 
rupt cercul vicios al mâncatului compulsiv, se poate trece la etapa 
restructurării cognitive și a rezolvării de probleme. 

Clientul împreună cu terapeutul vor identifica situațiile de risc, 
gândurile negative iraționale și stările afective legate de tendința de 
a mânca în mod compulsiv. 

Clientele vor fi ajutate să conștientizeze faptul că depresia, anxi- 
etatea, frustrarea produse de situații stresante de tip interpersonal 
(conflicte în familie, la locul de muncă, probleme financiare etc.) vor 
preceda episoadele de mâncat în exces. 

Restructurarea cognitivă va avea drept obiectiv explicarea conexi- 
unii dintre gânduri, stări afective şi comportamente. 

Gândurile negative care apar mai frecvent la clientele care suferă 
de bulimie sunt de tipul următor: 

— „Dacă am mâncat o prăjitură, înseamnă că dieta mea a 
fost un eșec total”. 
— „Dacă mă simt grasă, înseamnă că trebuie să fiu grasă”. 


La baza gândurilor negative disfuncţionale stau anumite con- 
vingeri negative formate încă din copilărie în urma interacțiunii cu 
persoanele semnificative și care sunt ceva mai greu de identificat. 

Acestea sunt, de regulă, legate de perfecționism („trebuie să fiu 
perfect în tot ceea ce fac“), imagine de sine („sunt o persoană lipsită 
de valoare care nu merită să fie iubită”), autocontrol („sunt o per- 
soană total lipsită de control”) și culpabilitate („sunt o persoană rea, 
care nu merită să se simtă bine“) (Fairburn, Marcus și Wilson, 1993). 

Restructurarea cognitivă se referă la identificarea, combaterea și 
înlocuirea gândurilor și convingerilor negative cu caracter disfuncți- 
onal cu unele alternative, cu caracter mai realist. 

Combaterea acestora se realizează prin intermediul dialogului 
socratic care presupune adresarea unor întrebări care să evidențieze 
gradul de veridicitate al acestor gânduri și convingeri negative („Care 
este dovada faptului că ai mâncat în exces dacă ai consumat doar o 
prăjitură?“; „Dacă ar fi vorba despre o altă persoană, ai afirma același 
lucru?“; „Ce dovadă ai că, dacă mai mănânci vreodată în exces, nu 
meriți să fii iubită?“ etc.), 


Hipnoza în terapia tulburărilor conduitei alimentare 281 


Clientele vor fi dirijate să evalueze argumentele pro și contra unei 
convingeri negative, să-şi accepte trăirile emoționale, să-și formeze 
deprinderi mai sănătoase de a face față stresului și să renunțe la 
vocea interioară cu conținut negativ prin intermediul căreia are loc o 
autocritică permanentă, 

În transă hipnotică vor fi administrate sugestiile (adaptat după 
Lynn și Kirsch, 2011, p. 113): 


„Nă relaxaţi tot mai profund, din ce în ce mai profund. E bine 
așa. Puteţi să comunicaţi cu mine rămânând în stare de relaxare. 
Aş dori acum să-mi vorbiți despre o persoană pe care o admirați 
foarte mult. Vizualizaţi acea persoană cu ochii minții. Faceți un 
semn cu capul atunci când ați reușit acest lucru. Poate fi vorba 
despre o persoană cu care vă întâlniți frecvent sau pe care nu ați 
întâlnit-o niciodată. Concentrați-vă atenția asupra acelei persoa- 
ne. Ce anume vă place la ea? De ce o admirați?“ 


De cele mai multe ori clienţii nu se referă la aspectele fizice ale 
persoanei, ci la alte calități cum ar fi: inteligență, bunătate, empatie, 
simțul umorului, aptitudini artistice, realizări profesionale etc. 

Discordanţa dintre modul în care subiectul se apreciază pe sine și 
pe ceilalți îl va ajuta pe terapeut să combată tendința clientului de a 
se concentra în mod excesiv asupra unor criterii de apreciere care țin 
doar de aspectul fizic. 

În relaxare sau transă hipnotică, vor fi introduse sugestii care să 
minimalizeze rigiditatea în ceea ce priveşte alimentația subiectului. 
Treptat vor fi introduse în dietă așa-zisele alimente interzise, dar în 
cantități mici. 


„Sunteţi foarte relaxată, profund relaxată. Trăiţi o stare de 
calm, de liniște, de destindere. Imaginați-vă acum că vedeți cu 
ochii minții o masă pe care se găsesc acele alimente pe care 
înainte aveați tendința să le înfulecaţi și de care vă este foarte 
teamă. Poate fi vorba despre prăjituri, înghețată, cartofi prăjiți 
sau ciocolată. 

Priviţi cu ochii minţii acele alimente în timp ce vă simțiți 
foarte relaxată, pe deplin relaxată, în deplin autocontrol. 

Faptul că mâncaţi doar două bucățele de ciocolată nu 
înseamnă că ați mâncat în exces și că toată dieta voastră a eșuat. 

Imaginaţi-vă că savurați cele două bucățele de ciocolată și după 
ce le-aţi mâncat vă simţiţi mulțumită, fără a avea dorința de a 
mânca mai mult. Vă spuneți în gând: „pot să mănânc fără să 
înfulec“; „pot să savurez o cantitate mică din alimentele mele 
preferate“; „nu am nevoie de mai mult“. 

Imaginaţi-vă că mestecați foarte încet, savurând ciocolata. 
Două bucățele vă sunt de-ajuns. Acum veţi putea să vă ocupați 
de altceva... Veţi putea să vă implicați într-o activitate plăcută...“ 


Clienta va fi ghidată de către terapeut să se confrunte în plan ima- 
ginar, în stare de relaxare sau hipnoză, cu toate alimentele interzise, 
aranjate conform unei ierarhii. Demersul terapeutic se va desfășura 
mai lent la acele paciente care se îndoiesc de capacitatea lor de a 
controla mâncatul compulsiv atunci când se află în fața unor alimente 
tentante. 

Clientele își vor însuși tehnici de management al stresului și ges- 
tionare a conflictelor care conduc la trăirea unor sentimente de eșec, 
inadecvare, respingere sau singurătate. 

Relaxarea va fi utilizată pentru a vizualiza situaţiile interperso- 
nale stresante și conflictele cu persoanele semnificative, clienta fiind 
învățată să noteze trăirile afective, tendinţele de evitare și gândurile 
negative disfuncționale. 

Clientele aflate în transă hipnotică vor vizualiza pe ecranul televi- 
zorului interior soluții la problemele de viață cu care sunt confrun- 
tate. 


e Etapaatreia 

Are ca obiectiv fixarea noilor achiziții obținute în urma psihote- 
rapiei. 

Clientele sunt informate de faptul că și după încheierea terapiei 
vor putea fi înregistrate progrese dacă acestea continuă să practice 
exercițiile pe care și le-au însușit. 

Totuși, fixarea de către clientă a unor obiective total nerealiste, 
cum ar fi ca aceasta să nu aibă niciun episod de mâncat compulsiv 
sau dietele excesiv de restrictive, predispune la recăderi. 

Clientele vor fi ajutate să facă față recăderilor care pot să reapară 
în situațiile stresante. 

Se elaborează împreună cu terapeutul planuri de acțiune care 
cuprind strategii de a gestiona teama de recăderi și sentimentele 

de descurajare sau culpabilitate care pot să se manifeste în astfel de 
perioade. 

Spiegel și Spiegel (1978) recomandă ca pacientelor care suferă de 
tulburări ale comportamentului alimentar să li se administreze și 
sugestii cu următorul conținut: 

— a mânca prea mult sau prea puțin reprezintă o insultă pentru 

organism; 

— ai nevoie de trupul tău pentru a trăi; 

— pe parcursul întregii existenţe îi datorezi trupului tău respect şi 

protecţie. 


Studiile clinice au evidenţiat faptul că psihoterapia cogni- 
tiv-comportamentală combinată cu hipnoza sporește de aproxima- 
tiv două ori eficiența psihoterapiei și conduce la menţinerea redu- 
cerii în greutate timp de aproximativ doi ani (Bolocofsky, Spinler 
şi Coulthard-Morris, 1985). 


Studiu de caz 

Laura, studentă la filologie în vârstă de 21 de ani, a fost internată la clinica de 
psihiatrie pentru o formă severă de anorexie. După ce a fost stabilizată, clientei i 
s-a recomandat un program de psihoterapie prin intermediul hipnozei. 

Laura provenea dintr-o familie dezorganizată, cu un tată alcoolic și agresiv 
şi o mamă profesoară de biologie, perfecționistă, ce făcea eforturi să țină sub 
control situațiile din viața familiei. Laura a fost ceva mai corpolentă în perioada 
pubertății, iar mama a încurajat-o să țină numeroase diete, continuând acest 
lucru și după ce clienta a scăzut mult sub greutatea ideală. Mama îi spunea 
în permanenţă fiicei că femeile slabe reușesc mai bine în viață. Situaţia s-a 
deteriorat când părinţii au decis să divorțeze. 

Laura s-a simțit tot mai rău, era anxioasă, depresivă, dormea prost și avea 
permanent impresia că pierde lucrurile de sub control. Rezultatele școlare s-au 
deteriorat, a început să mănânce tot mai puţin, cu o evidenţă foarte strictă a 
caloriilor și mergând la sala de sport unde exersa 2-3 ore pe zi. La un moment 
dat ea nu mai mânca aproape deloc și astfel a ajuns să fie internată cu o greutate 
de 44 de kilograme, la un metru și șaptezeci de cențimetri înălțime. 

Laura și-a negat problemele, afirmând că a fost vorba doar despre o întâmplare 
când i s-a făcut rău. Treptat, relația psihoterapeutică a putut fi stabilită și clienta 
a acceptat să colaboreze. 

Primele obiective ale terapiei au fost reconstruirea încrederii în sine, a convingerii 
că ea merită să aibă o viață fericită și poate controla majoritatea aspectelor legate 
de existenţa sa. 1 s-a explicat că nimeni nu poate controla chiar totul. Clientei i 

s-a precizat și faptul că tocmai tendinţa ei către un autocontrol sporit trebuie 
să stopeze înrăutățirea stării sale de sănătate și dezvoltarea echilibrului psihic. 
În transă hipnotică Lara a fost dirijată să exploreze trecutul, după ce a învățat 
să se relaxeze în locu! ei secret unde se simţea în deplină siguranță (ea a ales 
livada din spatele casei bunicilor). Întoarcerea în timp a evidențiat în mod special 
interacțiunile cu mama ei care nu îi adresa niciodată vreun cuvânt de laudă și 
care o ameninţa că dacă mănâncă prea mult va deveni la fel de urâtă ca bunica 
paternă (supraponderală), 

Clienta a fost dirijată să-și adreseze întrebarea în ce măsură comportamentul ei o 
ajută să se simtă mai bine. Laura a menţionat în stare de transă că abținerea de la 
mâncare o determina să aibă impresia că deține controlul și, dacă nu ar proceda 
astfel, va deveni urâtă și va fi respinsă de ceilalţi. 

Au fost administrate și sugestii specifice pe care clienta le vizualiza ca apărând 
pe ecranul calculatorului personal. Acestea au îmbrăcat formele următoare: 
„mănânc echilibrat și rațional pentru a fi sănătoasă și pentru a atinge și menţine 
greutatea potrivită vârstei și constituției mele corporale”. 

Tehnica imaginaţiei dirijate a fost utilizată și pentru a implementa imaginea 
corporală ideală. Laura și-a imaginat că se afla așezată pe un fotoliu, iar în fața ei 
se afla un ecran mare. La un moment dat ecranul se luminează și pe ecran apare 
imaginea ei din viitor, în care arata foarte bine, este pe plajă, în costum de baie 
și aude comentariile pozitive ale unor cunoscuți care spun că arată ca o artistă 
de cinema. 

Terapia a dura 12 ședințe a câte 50 de minute. 

Laura a început să se alimenteze mai echilibrat, deși era încă atentă la alimentele 
considerate interzise. Ea a redus exerciţiile fizice, înlocuind antrenamentele 
de forță cu orele de dans modern. Clienta a început să socializeze, participând 
împreună cu colegele și prietenii acestora la diverse activități. La interviul realizat 
după șase luni a rezultat faptul că Laura și-a făcut un prieten, student la Educație 
Fizică, anxietatea s-a redus simţitor, somnul s-a ameliorat, iar rezultatele la 
examene au revenit la nivelul iniţial. 


Bulimia nervoasă reprezintă, așa cum am subliniat mai sus, o 
combinaţie între pusee de mâncat compulsiv, urmate de evacuarea 
alimentelor prin intermediul vomei provocate sau al excesului de 
diuretice și laxative. 

Pentru a diagnostica această tulburare, mâncatul compulsiv urmat 
de eliminarea alimentelor, trebuie să se producă de cel puţin două ori 
pe săptămână în ultimele trei luni. 

Acești clienți, în proporție mai mare femei, sunt preocupați de 
greutate și forma corpului. Tulburarea bulimică se caracterizează 
prin episoade în care subiectul consumă o cantitate foarte mare de 

alimente într-un interval de timp scurt, conştientizarea faptului că 
acest comportament nu este normal, teama că subiectul nu va fi capa- 
bil să se oprească din mâncat, dispoziție depresivă și imagine de sine 
scăzută. 

Mâncatul compulsiv se realizează doar când subiectul este sin- 
gur şi este urmat de eliminarea prin mijloace artificiale a alimente- 
lor ingerate: voma provocată, exces de laxative, perioade lungi în 
care persoana nu mănâncă aproape nimic și exerciţii fizice în exces 
(Asociaţia Psihiatrilor Americani, 1994). 

Studiile clinice au evidenţiat faptul că subiecții bulimici au un scor 
mai ridicat de hipnotizabilitate decât restul populaţiei (Barabasz, 
1990; Pettinati și colaboratorii, 1985). 

Clientele bulimice fac eforturi foarte mari pentru a atinge şi men- 
ține o greutate sub nivelul celei normale și acestea apelează la ajutor 
de regulă după câțiva ani de la instalarea tulburării. 

Majoritatea clientelor relatează faptul că se simt încordate peste 
măsură înainte de episodul de mâncat compulsiv, suferă de depre- 
sie, stima de sine scăzută, sunt perfecționiste, au permanentă nevoie 
de a fi aprobate și acceptate, au dificultăți în gestionarea emoţiilor 
negative și își stabilesc obiective nerealiste referitoare la aspectul lor 
fizic (Weiss et al., 1985). 


Studiu de caz 

Natalia, studentă în anul 1 la o facultate cu profil ecomonic, în vârstă de 20 de ani, 
a fost trimisă la psihoterapie de către medicul de familie. 

Clienta mânca în mod compulsiv, de 4-5 ori pe săptămână, după care își provoca 
vomă. Aceasta era preocupată permanent de greutatea și forma ei corporală, 
mergea în fiecare zi la sala de sport, era depresivă, cu imagine de sine scăzută, 
imagine corporală disproporționată, sentimente de cupabilitate și idei cu 
conținut suicidar. Natalia lipsea din ce în ce mai mult de la facultate. Ea a relatat 
faptul că problemele au apărut încă de la vârsta de 12 ani, când era ceva mai 
plinuță, Clienta admira fetele slabe și a început să mănânce tot mai puţin, pentru 
a arăta cum își dorea, și făcea tot timpul exerciții fizice. 

După o perioadă de aproximativ doi ani de comportament anorexic, clienta a 
descoperit modelul bulimic și a început să mănânce în exces provocându-și apoi 
stări de vomă. 

După interviul clinic, clientei i s-au explicat principiile psihoterapiei și i s-a cerut 
să vină de patru ori pe săptămână la cabinet. În prima ședință de psihoterapie 
clienta a învățat un exercițiu de relaxare care cuprinde elemente specifice 
antrenarnentului autogen Schultz, dovedindu-se foarte receptivă. 


286 Jrina Holdevici, Barbara Crăciun 


În cursul celei de-a doua ședințe de psihoterapie a fost introdusă tehnica fixării 
privirii și au fost administrate sugestii de întărire a Eului și sugestii specifice de 
tipul următor: „hrana este esențială pentru corpul meu”; „am nevoie de acest 
corp pentru a trăi“; „trebuie să acord atenţia și afecțiunea necesare corpului 
meu” etc. 

1 s-a trasat ca sarcină pentru acasă să repete formulele sugestive în stare de 
relaxare pe un fond muzical în surdină. 

A fost utilizată și tehnica imaginaţiei dirijate, în cadrul căreia clientei i s-a cerut 
să își imagineze că răsfoiește un album cu evenimente plăcute din existența ei și 
că aduce trăirile afective pozitive în prezent și în viitor. 

Terapeutul împreună cu clienta au explorat strategii alternative de a face față 
stărilor de depresie și anxietate. Natalia a ales să comunice pe Facebook cu 
cea mai bună prietenă sau să meargă la cumpărături. Clientei i s-a cerut să își 
imagineze că face aceste lucruri în stare de relaxare și chiar să le realizeze efectiv 
ori de câte ori are posibilitatea. 

Într-o altă ședință de hipnoză i s-a cerut să își imagineze că pătrunde într-o 
cameră interioară unde poate să comunice cu acea parte a personalității sale care 
dorea ca ea să fie slabă cu orice preț. 

Natalia s-a vizualizat așezată într-un fotoliu, având în față un ecran în care apărea 
acea parte a personalității ei care o determina să fie slabă. 

Clienta a intrat în dialog cu aceasta și a afirmat că partea respectivă a Eului ei, 
care semăna cu ea, dar avea trăsăturile specifice unei păpuși Barbie, i-a spus că 
o ajută să nu se îngrașe. 

Terapeutul i-a cerut să negocieze cu acea parte a personalității ei și să-i ceară să 
nu mai intervină decât atunci când a depășit 63 de kilograme (Natalia măsura 
1.73 m). În felul acesta, terapeutul a ajutat-o să transforme acest program negativ 
într-o resursă care îi putea regla comportamentul alimentar. 

În stare de veghe terapeutul i-a explicat faptul că imaginea ei corporală a 
fost consolidată la vârsta de 12 ani sub influenţa mesajelor mass-mediei și a 
comentariilor realizate de colegii de clasă și că acea imagine nu se mai potriveşte 
unei tinere femei în vârstă de 20 de ani. 

O altă şedinţă de psihoterapie a fost dedicată gestionării sentimentelor de 
ostilitate, deoarece clienta, ca majoritatea persoanelor bulimice, avea dificultăți 
în a-și exprima în mod asertiv emoțiile. 

Nataliei i s-a explicat faptul că mânia reprezintă o stare afectivă normală, iar 
reprimarea acesteia poate genera tulburări psihosomatice, inclusiv bulimia. 
Aflată în transă hipnotică, pacientei i s-a cerut să se întoarcă în timp și să 
retrăiască evenimentul care, în opinia ei, ar fi contribuit la apariţia problemei. 
Clienta a relatat că era în clasa a VI-a, la ora de educaţie fizică, jucând volei, 
Pe margine era un grup de băieți mai mari care făceau comentarii referitoare 
la faptul că este grasă. [ s-a cerut să își imagineze că părăsește terenul, se 
îndreaptă spre ei și le spune tot ce are de spus. Dacă aceștia o ameninţă, Natalia 

je reamintește că deține centura neagră la karate (ceea ce era adevărat). Clientei i 

s-a cerut să identifice și o persoană din prezent care îi declanșează stări de mânie. 

Natalia a identificat-o pe verișoara ei care era balerină și care îi spunea frecvent 

că este prea grasă. 

A fost aplicată tehnica „scaunului gol” din Gestalt-terapie în cadrul căreia clienta 

își exprima în transă hipnotică mânia față de persoana care o stresa. 

Clientei i-a fost sugerat în transă hipnotică faptul că pătrunde în camera ei interioară 
„unde are loc o conversație cu sfătuitorul ei interior (l-a reprezentat sub forma unui 

maestru spiritual japonez) care îi spune să aibă grijă și să își respecte corpul, 

Tot în stare de transă hipnotică, Natalia a realizat o călătorie în viitor și a vizualizat 

imaginea sa ideală. Ea și-a imaginat că se află pe plajă în costum de baie, are 

greutatea ideală (63 de kilograme), se bucură de privirile admirative ale celor din 

jur, iar în cele din urmă devine una cu imaginea ideală. 

Psihoterapia a durat 18 ședințe. 

Clienta a încetat să mai pună în acțiune comportamentul bulimic, a revenit la 

greutatea normală, ciclul menstrual s-a normalizat și și-a găsit un prieten cu care 

se înțelege foarte bine. 

Natalia a încetat să mai meargă în fiecare zi la sala de forță, în schimb s-a înscris 

la un curs de aikido. 

La următoarea sesiune de examene clienta a avut doar note de 9 și 10. 


Hipnoza în terapia obezității 


Un număr mare de persoane din Europa, Canada, Statele Unite și 
Australia recurg la o alimentaţie nesănătoasă care conduce la obezi- 
tate. 

Printre cauzele obezității se află și sedentarismul, dar și utilizarea 
unor alimente cu încărcătură calorică ridicată, mai ales glucide, ca 
modalități de reducere a stresului și anxietății. 

Modelul incorect de alimentație generează obezitate care, la rân- 
dul ei, conduce la apariția diabetului şi afecţiunilor cardiovascula- 
re. Cele mai eficiente programe terapeutice de reducere a greutății 
corporale s-au dovedit cele care combină hipnoza cu psihoterapia 
cognitiv-comportamentală (Kirscher, 1996). 

Studiile au evidenţiat faptul că la ora actuală în lume peste 1,5 
miliarde de adulţi și aproximativ 43 de milioane de copii sub vârsta 
de 5 ani sunt supraponderali, obezitatea reprezentând o cauză mai 
importantă a mortalității decât subnutriția (Lewis, 2013, p. 175). 

Hipertensiunea, diabetul și durerile cronice reprezintă doar unele 
dintre consecințele nefaste ale obezității. 

Hipnoza, în combinație cu programele de nutriție și psihoterapia 
cognitiv-comportamentală, conduce la rezultate remarcabile în curele 
de slăbire. 

Hipnoza îi ajută pe clienți să se concentreze mai bine asupra 
programelor de slăbire, creează aversiune pentru anumite tipuri de 
alimente și întărește deprinderile de alimentaţie sănătoasă. 

Barabasz și Spiegel (1989) au lucrat cu 45 de clienți care sufereau 
de obezitate și care încercaseră de-a lungul vieții mai multe metode 
de slăbit. 

Subiecţii au fost împărțiți în 3 grupe: prima grupă a urmat un 
program de dietă, a doua grupă a primit suplimentar sugestii legate 
de obezitate și starea de sănătate, iar a treia grupă a primit sugestii 
specifice fiecărui individ în cadrul cărora se urmărea crearea aversi- 
unii față de anumite alimente. 

La finalul experimentului s-a constatat că toţi subiecții au pierdut 
în greutate. Subiecţii din grupa a doua au pierdut în greutate de două 
ori și jumătate mai mult decât cei din grupul de control, în timp ce 
subiecții din grupa a treia au pierdut în greutate de cinci ori mai mult 
decât cei din lotul-martor. Reamintim faptul că aceștia din urmă au 
primit sugestii hipnotice cu caracter specific. 

Greaves, Tidy și Christie (1995) au demonstrat faptul că hipnoza 
contribuie la creşterea încrederii în sine a subiectului, întărește voința 
şi motivația acestuia. 

Lynn și Kirsch (2011, p. 117) au constatat că în tratamentul obezită- 
ţii se obțin rezultate foarte bune cu ajutorul unei terapii care combină 
abordarea cognitiv-comportamentală cu hipnoza. 

În cazul bulimiei nervoase, obiectivul principal este controlarea 
episoadelor de mâncat compulsiv. La clienții obezi acest obiectiv 
vizează în principal scăderea în greutate. 

Persoanele care suferă de obezitate nu sunt obsedate de felul în 
care arată, de controlul greutății și nu țin cure de slăbire exagerate 
(Fairburn, Wilson şi Schleimer, 1993; Fairburn, 2008). 

In primele etape ale terapiei clienții sunt învățați ce anume înseamnă 
să mănânce normal, să practice exerciţii fizice și să urmeze regimurile 
alimentare prescrise de specialiști. Aceștia vor fi informaţi şi de faptul că 
o cauză importantă a obezității o reprezintă și factorii de natură genetică 
care limitează posibilitatea acestora de a pierde prea mult în greutate. 

Deoarece majoritatea obezilor au făcut numeroase eforturi fără 
rezultat de a pierde în greutate, aceştia vor manifesta rezistenţe față 
de programele de automonitorizare (Lynn și Kirsch, 2011, p. 117). 

Demersul terapeutic va fi orientat spre modificarea gândurilor și 
convingerilor negative legate de faptul că sunt dependenți de ingestia 
de alimente, de imaginea de sine scăzută și de lipsa speranţei că vor 
reuși să scadă în greutate și să menţină un stil de viață sănătos. 

Terapeutul îl va ajuta pe client să realizeze unele modificări în 
plan comportamental (Lynn și Kirsch, 2011, p. 118): 

* Mâncaţi doar în spaţiile special amenajate pentru acest lucru; 

+ Nu întreprindeți alte activități în timp ce mâncaţi (citit, privit la 
TV etc.); 

Consumaţi cantități reduse de alimente; 

Părăsiți încăperea imediat ce ați terminat de mâncat; 
Cumpăraţi doar acele alimente care sunt permise; 
Nu consumațţi alimente de tip fast-food; 

Mâncați cu înghiţituri mici; 

Mestecaţi cât mai mult alimentele; 

Savuraţi alimentele; 

Faceţi pauze între înghiţituri. 


Modificările aduse comportamentului alimentar pot fi repetate și sub 
forma antrenamentului mental practicat în stare de relaxare sau hipnoză. 

Clientului i se va cere, de asemenea, să se imagineze pe sine după 
ce obiectivele terapiei au fost atinse (clienta se poate vizualiza la gre- 
utatea dorită, îmbrăcată cu hainele care înainte nu i se potriveau, sau 
pe plajă în costum de baie admirată de cei din jur). 

Dificultatea cea mai mare la clienţii care suferă de obezitate con- 
stă mai ales în menţinerea greutăţii optime, accentul deplasându-se 
asupra prevenirii recăderilor. Vor fi discutate împreună cu clientul 
pericolele mâncatului pe fond de stres și utilizarea alimentelor ca 
unica sursă de obținere a unor satisfacţii. 

Vor fi identificate situaţiile cu risc crescut de recădere (de pildă, o 
invitație la cină) și vor fi elaborate planuri care să îl ajute pe client să 
reacționeze adecvat. 


Studiu de caz 
Ana, o profesoară de spaniolă în vârstă de 37 de ani, necăsătorită, avea probleme 
cu greutatea încă din adolescenţă. Clienta a urmat numeroase programe de 

slăbit fără rezultat. Ea reușea să slăbească, dar imediat după ce întrerupea cura, 
revenea ia greutatea iniţială sau chiar lua în greutate. 

Înainte de a începe psihoterapia, terapeutul va trebui să afle opinia clientului 
său referitoare la cauzele problemei sale. Unii clienți afirmă că nu mănâncă 
aproape nimic toată ziua și se alimentează în exces seara, alții consumă prea 
multe dulciuri sau chipsuri. 

În cazul Anei, motivaţia de a pierde în greutate ținea pe de-o parte de aspectul 
estetic (prietenul ei îi reproșa adesea că este prea grasă), iar pe de altă parte de 
hipertensiunea arterială instalată la o vârstă tânără. 

Terapeutul i-a spus clientei că pentru a slăbi este necesar să mănânce mai puţin 
şi să facă mai multă mișcare. 

În continuare, acesta a întrebat-o dacă a existat o perioadă în viața ei în care 
a reușit să slăbească, cum anume a procedat atunci și ce s-a întâmplat în 
continuare. 

Clienta a afirmat faptul că a fost foarte motivată să slăbească, pentru că a trebuit 
să meargă într-un concediu împreună cu prietenul ei pe Coasta de Azur. Imediat 
ce s-a întors din vacanță și a început școala, clienta a luat în greutate chiar mai 
mult ca la începutul programului de slăbit, 

Terapeutul i-a explicat faptul că, atunci când a fost motivată să slăbească, ea a 
practicat autohipnoza, fără să realizeze acest lucru, deoarece se vizualiza mereu 
în costum de baie, arătând foarte bine. 

Ana a afirmat faptul că motivaţia ei actuală pentru a slăbi se bazează mai mult 
pe dorința de a îmbrăca blugii preferaţi care îi plăceau prietenului ei decât pe 
problemele de sănătate. 

Imaginea relaxantă pe care a ales-o clienta a fost aceea în care ea se plimba prin 
parc împreună cu prietenul ei, purtând pantalonii preferați. 

În stare de relaxare, terapeutul i-a sugerat să repete mental scena respectivă, 
să atingă degetul arătător cu degetul mare al mâinii drepte și să repete mental 
propoziţia: „Sunt în parc și arăt foarte bine“. 

În continuare, terapeutul i-a administrat clientei sugestia să conștientizeze 
modul în care mănâncă, să nu mai mănânce automat. 

1 s-a sugerat să mestece lent, să savureze fiecare înghiţitură, stând așezată la 
masă. Clienta trebuia să fie atentă la gustul alimentelor și la semnalele pe care le 
dădea stomacul în momentul în care se instala starea de sațietate. 

Au fost administrate, de asemenea, și sugestii menite să îi creeze clientei o 
aversiune pentru ciocolată și chipsuri și un apetit mai mare pentru alimentele 
permise. 


Studiu de caz 

Paula, o profesoară de engleză în vârstă de 32 de ani, s-a prezentat la cabinetul de 
psihoterapie, pentru că a câștigat în greutate 15 kilograme după decesul mamei 
sale de care fusese foarte atașată. 

Clienta trăia un puternic sentiment de culpabititate, deoarece avusese o discuție 
în contradictoriu cu mama ei înainte ca aceasta să moară. Discuţia se referea 
la faptul că Paula dorea să se mute împreună cu prietenul ei, mama nefiind de 
acord cu acest lucru înainte de căsătorie. 
Imediat după decesul mamei, Paula s-a refugiat în mâncare și a crescut rapid 
în greutate, ceea ce i-a creat probleme cu tensiunea arterială, deși clienta era 
_tânără. În același timp relația ei cu prietenul s-a deteriorat, clienta făcându-l în 
mod indirect responsabi! de moartea mamei. 
În prima ședință de terapie clienta a învățat un exercițiu simplu de relaxare pe 
care i s-a recomandat să îl practice și acasă. 
Hipnoza a fost indusă prin tehnica levitaţiei brațului, la care clienta s-a dovedit a 
fi foarte receptivă. În transă hipnotică i s-a cerut să realizeze o călătorie în locul 
secret unde putea avea acces la forțele pozitive ale universului. 
Clienta, deși era de religie creștină, cochetase încă din facultate cu yoga şi cu 
budismul. Ei i s-a sugerat să se întâlnească cu îndrumătorul ei spirituai („guru 
yoghin”) și să aibă cu acesta o discuție despre viață, moarte și reîncarnare. 
Înțeleptul din povestea imaginară i-a spus că fiecare individ are propriul său 
destin (karma) și că ea nu este vinovată de cele întâmplate. 
Problemele legate de vinovăție și responsabilitate au fost discutate împreună 
cu terapeutul și în afara ședinței de hipnoză. Terapeutul i-a explicat faptul că 
modalitatea cea mai bună de a păstra vie amintirea mamei ei este să fie fericită 
și împlinită așa cum și-ar fi dorit aceasta. 
Într-o altă ședință de hipnoză, clienta a fost dirijată să își imagineze cum urcă 
pe a cărare de munte cu un rucsac plin cu pietre în spate. Ajunsă la mijlocul 
drumului, clienta și-a imaginat că se odihnește pe marginea unei cascade. 
Examinând fiecare piatră din rucsac, ea a constatat că fiecare reprezintă 
sentimente de tristețe și vinovație de la care a învățat ceva, dar de care nu 
mai are nevoie acum, așa că poate să le arunce în apă. Cu rucsacul ușor, Paula 
și-a imaginat că ajunge pe un platou, în vârful muntelui, unde se întâlnește 
cu mama ei descrisă în culori strălucitoare, de argintiu. Mama ei i-a spus că a 
trecut într-o altă etapă de evoluţie și că va merge mai departe dacă Paula se 
va simţi bine. 
În continuare, clienta și-a imaginat că face drumul înapoi și la un moment dat 
întâlnește un ochi de apă mai adânc unde se poate scălda refăcându-și forţele și 
accesând noi resurse care să îi permită să abordeze problemele sale dintr-o nouă 
perspectivă. 
După revenirea din transă, clienta a afirmat că se simte mult mai bine. Ea a 
hotărât să consulte un nutriționist, să meargă la gimnastică aerobică și să solicite 
o slujbă religioasă în memoria mamei sale. 
Deși clienta trăia o oarecare stare de disonanță cognitivă legată de incompa- 
tibilitatea dintre practicile orientale și cele creștine, ea a afirmat că „la urma 
urmelor, toate religiile spun același lucru cu aceleași cuvinte”. 

Au mai fost realizate trei ședințe de hipnoză având ca obiectiv imaginea corporală | 
ideală, întărirea Eului și menținerea dietei prescrise. După trei luni, clienta a | 


reușit să piardă în greutate 12 kilograme. 


Scenariu pentru mâncatul de natură emoţională 
(adaptat după Jones, 2014, p. 87) 


„Stai așezat confortabil pe fotoliu. Imaginează-ţi acum un 
ecran de televizor în care te vezi pe tine așa cum erai înainte să 
începi să mănânci în exces pentru a te linişti... Deși poate nu știi 
exact când a început acest lucru... O parte din tine va trece în 
revistă toate acele amintiri care se leagă de formarea deprinde- 
rii de a mânca în mod emoțional şi, în timp ce acea parte din 
tine lucrează asupra acestor amintiri şi emoții ascunse, o altă 
parte din ființa ta va fi conștientă de faptul că mulți oameni 
care suferă de probleme legate de mâncatul emoțional au des- 
coperit că în spatele acestei deprinderi stau emoții cum ar fi 
vinovăția sau rușinea. Astfel, mentalul tău inconştient va învă- 
ţa să lase toate aceste emoţii trecute să rămână în urmă și va 
învăța că este util pentru sănătatea ta actuală și viitoare să îşi 
formeze noi deprinderi de comportament, iar mentalul tău con- 
ştient va fi curios să observe ce modificări de comportament 
vor apărea mai întâi. Treptat acesta te va ajuta să înţelegi sensul 
situațiilor din trecut, pe care le vei lăsa în urmă... Vechile amin- 
tiri şi emoții se vor decanta, vor intra apoi într-un con de umbră 
şi ți se vor părea foarte diferite... Acum eu voi înceta să mai 
vorbesc pentru a lăsa un timp mentalului tău inconștient să 
facă toate schimbările necesare pentru a te ajuta să îţi formezi 
noi strategii de a face față tuturor provocărilor vieții.“ 


Capitolul XV 
Hipnoza în tratamentul infertilității 


Brann, Owens și Williamson (2015) susţin că incidenţa infertilității 
nu a fost suficient investigată, deoarece multe cupluri nu se adresează 
specialiștilor pentru a solicita ajutor în rezolvarea acestei probleme. 
Autorii subliniază faptul că unul sau două cupluri dintr-o mie au fost 
înregistrate în Statele Unite la cabinetele de profil. 

Printre cauzele infertilităţii se numără deficiențele ovulatorii, 
trompele înfundate, endometrioza precum, și factori ce ţin de bărbat: 
oligospermia și azoospermia. 

La acestea se adaugă și sterilitatea cu cauze necunoscute care 
cuprinde între 8 și 30% din populaţie, conform statisticilor Societății 
europene de reproducere umană și embriologie (1996). Atunci când 
nu pot fi identificate cauze fiziologice ale infertilității, sunt incrimi- 
nați factorii de natură psihologică. 

O'Moore și colaboratorii (1983) au constatat că 46% dintre paci- 
enții care se adresează clinicii pentru fertilitate ajung să procreeze în 
timpul investigațiilor, înainte de începerea tratamentului. Explicația 
pe care o furnizează specialiștii este aceea că cei doi parteneri se eli- 
berează de stres atunci când împărtășesc altora problemele lor. 

Un alt argument care vine în sprijinul cauzei psihologice a inferti- 
lităţii este și acela că unele cupluri ajung să aibă primul copil în urma 
adopției. 

Sandler (1965) este de părere că adopția va avea rolul de a focaliza 
atenţia cuplului asupra altor probleme și astfel stresul și tensiunea 
generate de ideea de infertilitate se reduc simțitor. 

Dizarmonia în cuplu, precum şi disfuncțiile sexuale pot contribui, 
la rândul lor, la infertilitate (Keye, 1984). 

Autorul a realizat un studiu pe un lot de 500 de bărbați şi femei 
care sufereau de infertilitate și a identificat în cadrul acestui grup o 
serie de disfuncţii sexuale cum ar fi: dispareunie, așteptări nerealiste 

în plan sexual de la partener, inhibarea libidoului din cauza consu- 
mului unor substanțe, act sexual orientat precis în direcția procreării, 
imagine de sine scăzută, depresie, culpabilitate, ambivalență și con- 
vingerea legată de faptul că actul sexual ar trebui să se producă doar 
într-un fel anume (Brann, p. 486). 

Gravitz (1995) descrie două cazuri în care hipnoza a fost aplicată 
cu succes la două paciente care sufereau de infertilitate cu cauze 
necunoscute. Tehnica aplicată a cuprins relaxare musculară generală 
și imaginaţie dirijată, care a avut ca tematică destinderea canalului 
astfel încât ovulul să poată trece. 

Hipnoza poate conduce și la relevarea cauzelor psihologice ascun- 
se care pot genera infertilitate. 

Astfel, Brann, Owens și Williamson (2015, p. 487) prezintă urmă- 
torul caz: 

hipnotică ea a afirmat faptul că nu vizualizează niciun ovul, iar ovarele ei sunt 
blocate din cauza pastilelor anticoncepţionale. 

În transă hipnotică i s-a cerut să se întoarcă în timp până la momentul în care 
medicul i-a recomandat să utilizeze anticoncepționale, spunându-i că, dacă nu 
ia aceste medicamente, va avea mari probleme cu ciclul menstrual mai târziu. 
Terapeutul î-a administrat sugestia că acea afirmaţie a fost valabilă pentru 
perioada adolescenței, dar că efectul nu va avea caracter permanent. 1 s-a sugerat 


și faptul că poate reactiva ovarele oricând dorește, ceea ce clienta a și realizat la 


nivel de antrenament metal. 

În cursul următoarei ședințe de psihoterapie, clienta a afirmat faptul că acum 
poate vizualiza ceea ce se întâmplă în corpul ei în timpul concepției. 

(Clienta primise informații în detaliu și materiale vizuale referitoare la fiziologia 
concepției.) 

La trei luni după terapie, clienta a rămas însărcinată şi mai târziu a născut pe 
cale naturală. 


Susan, o soră medicală în vârstă de 28 de ani, a aflat de la medici faptul că 
organismul ei produce anticorpi care neutralizează sperma soțului și că șansa 
ei de a rămâne însărcinată este de 1 la un milion. Clienta a mai urmat și înainte 
tratament prin hipnoză pentru infertilitate, dar fără rezultat. Cei doi soți au 
încercat tehnica de fertilizare în vitro, dar fără succes. Cuplul s-a pregătit pentru 
oa doua încercare, dar deoarece colegii au început să oironizeze, clienta s-a decis 
să mai recurgă o dată la hipnoză. Odată aflată în transă, clienta a izbucnit în plâns 
şi a relatat faptul că la vârsta de 17 ani a fost violată atunci când se afla în vacanță 
pe o plajă din Grecia. 

Aceasta a afirmat, în transă, că se simte impură și că are nevoia să se spele. 
Terapeutul a dirijat-o să realizeze acest lucru la nivel de antrenament mental. Clienta 
nu mai povestise nimănui această experienţă și s-a simţit foarte ușurată pentru că a 
putut să o facă. La scurt timp, clienta a rămas însărcinată pe cale naturală, în ciuda 
prognosticului personalului medical, și a adus pe lume o fetiță perfect sănătoasă. 


Studiu de caz 

Alice, o programatoare în vârstă de 28 de ani, suferea de infertilitate de 
câţiva ani. Clienta a avut ciclul menstrual neregulat și a primit tratament cu 
anticoncepționale pe care l-a urmat timp de mai mulți ani. 

La prima ședință de psihoterapie a fost indusă transa, dar clienta a reușit să intre 
doar într-o stare de relaxare ușoară. De asemenea, ea a relatat faptul că îi era 
dificil să vizualizeze concepția. A menţionat că nu vede ovulele, iar sperma nu 
acționează în niciun fel. 

În cursul celei de-a treia ședințe de psihoterapie, clienta s-a relaxat mult mai 
profund și a devenit ceva mai încrezătoare în utilizarea acestei metode. În transă 


Brann (în Brann, Owens și Williamson, 2015, pp. 488-489) prezintă 
următoarele recomandări pentru tratamentul infertilității cu ajutorul 
hipnozei: 

e Se induce și se adâncește transa hipnotică prin metoda relaxării. 

e Se utilizează strategii hipnoterapeutice pentru a descoperi po- 
sibilele blocaje pe care le are femeia cu privire la maternitate 
(se accesează „calculatorul personal“, „se pătrunde în camera 
secretă“, se discută cu sfătuitorul personal etc.) 

+ Clientei aflate în transă hipnotică i se sugerează că devine 

foarte mică, iubită în propriul corp și explorează organele de 
reproducere (ovare, trompe, vagin). 
Clienta va verifica prin intermediul imaginației dacă există 
ovule şi, dacă nu, imaginea va fi corectată în plan mental. ] se 
cere, de asemenea, să acceseze „conținutul mental de comandă“ 
al sistemului hormonal. 

e În continuare clienta va trebui să își imagineze că se află în 
interiorul corpului și să descrie tot ce vizualizează după ce 
contactul sexual a avut loc (pot apărea relatări de tipul „nu 
se întâmplă nimic“, „sperma nu acționează“, „corpul meu este 
ostil“, „sperma mă ustură“ etc.). Terapeutul va dirija clienta 
aflată în transă să descopere cauza acestor imagini și apoi să le 
corecteze. 

e Clienta va vizualiza ovulul care este eliberat de ovar și coboară 
pentru a se întâlni cu spermatozoizii. Unele cliente relatează: 

„ovulul este prea tare“ sau „spermatozoizii nu se străduiesc 
suficient“ etc. Și aceste imagini vor fi corectate cu ajutorul ima- 
ginației. În continuare, clienta va vizualiza ovulul fecundat care 
este condus spre locul cald și liniștit unde va fi hrănit pentru a 
se dezvolta. 

După ce imaginile referitoare la fecundarea încununată cu suc- 
ces au fost derulate, clienta va fi dirijată să acționeze butoanele 
imaginare care reduc anxietatea, depresia și declanșează în 
schimb relaxarea și satisfacția sexuală. 1 se sugerează clientei 
să revină la relaţii sexuale normale, neinhibate de ideea de 
infertilitate. 

Se vor administra și sugestii de întărire a Eului, de relaxare și 
bunăstare fizică și psihică. 

Clientei nu trebuie să i se promită un succes total. Ea însă va 
primi asigurări că s-a făcut ceea ce trebuie și că natura va de- 
cide în cele din urmă ceea ce se va întâmpla. 


Scenariu sugestiv pentru psihoterapia infertilității (adaptat după 
Jones, 2014, p. 128): 


„Așezaţi-vă într-o poziție comodă pe fotoliu, închideți ochii 
și relaxaţi tot corpul. Inspiraţi și expirați calm, liniştit, cu expi- 
rație prelungită. Veţi învăţa acum la nivel inconștient cum este 
posibil să vă creșteți fertilitatea... nu e nevoie să știți acest lucru 
în mod conștient, pentru că toate schimbările necesare au loc la 
nivel inconştient și eu nu știu care vor fi modificările la nivel 
fizic şi care la nivel psihologic și dacă la nivel conștient veți 
sesiza aceste modificări sau dacă ele se vor produce dincolo de 
planul conștiinței... O parte a mentalului va parcurge în mod 
instinctiv toată istoria vieții voastre, va trece în revistă toate 
experienţele, va soluţiona toate conflictele și blocajele care au 
dus la actuala infertilitate... Nu trebuie să știți la nivel conștient 
ce anume se petrece în plan inconștient... totul va avea loc în 
mod instinctiv și știți foarte bine că, pe măsură ce vă străduiți 
mai mult, lucrurile devin tot mai dificile, tot mai greu de rezol- 
vat... Cu cât doriţi cu disperare un lucru, cu atât este mai greu 
să obţineţi acel lucru... Mentalul vostru inconștient vă va ajuta 
să depășiți blocajele care împiedică fertilitatea și nu știu dacă 
veţi atinge nivelul cel mai înalt de fertilitate într-o săptămână, 

în șase zile, în nouă zile sau poate mai repede. Și atunci când 
acest lucru se va întâmpla, veți simți o nevoie imperioasă de a 
acționa în mod adecvat... Ştiţi că semințele pot cădea într-o 
zonă de deșert rămânând în adormire ani de zile, pentru că în 
pământul uscat nu se dezvoltă viața... dar este suficient să cadă 
o picătură de ploaie pentru ca deșertul să prindă viaţă. Chiar 
dacă solul nu este prea prielnic, noua viaţă se înfiripă și crește... 
apoi se poate transforma într-o ploaie torențială atunci când s-a 
acumulat multă energie. Cactușii cresc în zonele aride ale 
deşertului, chiar dacă în jur condiţiile sunt neprielnice. Plantele 
încolțesc și cresc, supraviețuiesc... în timp ce în zonele ploioase 
viața înfloreşte fără efort și stres. 

Mentalul tău inconștient știe ce trebuie să facă pentru ca 
solul să devină și să rămână fertil, pentru ca viața să se dezvol- 
te chiar și în condiţii și locuri care par a fi neospitaliere. 
Mentalul tău inconştient poate produce și integra acele modifi- 
cări ale amintirilor, credințelor, convingerilor, ale modului în 
care reacționezi la stres, la nivelul aparatului reproducător, la 
nivelul fiecărei celule a corpului. Lasă ca aceste modificări să se 
producă în următoarele câteva minute (5 minute de pauză)”. 


Capitolul XVI 
Hipnoza în tulburările sexuale psihogene 


Hawkins și Brann (2015) sunt de părere că psihoterapeutul care 
abordează disfuncţiile sexuale trebuie să cunoască fiziologia, fizio- 
patalogia și aspectele culturale legate de acestea. Disfuncţiile apar 
în cazul în care se produce o perturbare la toate nivelurile unui act 
sexual: dorință, excitare, orgasm și încheiere (Hawkins și Brann, 2015, 
p.494). e E 

Aceste probleme pot să însoțească subiectul pe tot parcursu exis- 
tenţei sale, pot să se instaleze la un moment dat, se pot manifesta 
în toate domeniile legate de sexualitate sau pot avea un caracter 

ituațional. | 
O Eieta mai multe tipuri de disfuncţii sexuale (Watson și Davis, 
1997); | 

Clientul poate să nu obțină niciun fel de satisfacție de pe urma 
activităţii sexuale și aceasta implică absenţa libidoului, aversiunea 
sau evitarea oricărui contact la nivel genital cu partenerul, tulburarea 
de erecţie la bărbaţi (incapacitatea de a obține sau de a menţine erec- 
ţia), probleme legate de ejaculare (ejaculare precoce), absenţa activării 

sexuale a orgasmului, dispareunia sau vaginismul la femei. 2! 

Pentru a fi diagnosticată o asemenea tulburare psihogenă, simp- 
tomele trebuie să fie recurente și persistente și să nu aibă la bază o 
tulburare organică. 

Kaplan (1995) consideră că disfuncțiile sexuale psihogene pot avea 
mai multe cauze, cum ar fi lipsa de informare referitoare la sexu- 
alitate, teama și culpabilitatea inconștiente legate de viața sexuală, 
anxietatea de performanţă, precum și incapacitatea partenerilor de a 
comunica unul cu celălalt. 

Gândurile cu conţinut negativ, stările emoționale (anxietate, culpa- 
bilitate, ostilitate), precum și concentrarea atenţiei sunt responsabile 
de producerea acestor disfuncţii. 

Astfel, de pildă, concentrarea atenţiei asupra propriei performan- 
ţe şi anticiparea eșecului în loc de concentrarea asupra partenerei 
și asupra exprimării iubirii pot conduce la tulburări de erecție sau 
ejaculare precoce. 

Absența libidoului reprezintă o tulburare mult mai frecventă în 
rândul femeilor (Kinsey, Pomeroy şi colaboratorii, 1953), situație în 
care psihoterapeutul va trebui să lucreze mai mult asupra încrederii 
în sine a clientelor. 

Disfuncţiile sexuale au o frecvență crescută în rândul victimelor 
abuzurilor sexuale și de altă natură în copilăria subiectului (Becker 
și colaboratorii, 1986). 

Hipnoza a fost utilizată cu succes în tratamentul disfuncțiilor 
sexuale psihogene, astfel, Erickson și Kubie (1941) prezintă un caz 
de terapie prin hipnoză pentru inhibiţia dorinței sexuale. Ulterior au 
fost publicate numeroase articole referitoare la utilizarea hipnozei 
în tratamentul disfuncțiilor sexuale psihogene, majoritatea acestora 
fiind bazate pe studii de caz (Araoz, 2005; Crasilnek, 1982; Erickson 
şi Rossi, 1953/2001). 

Abordarea hipnoterapeutică a disfuncţiilor sexuale trebuie inclusă 
în cadrul unei abordări mai largi, cum ar fi terapia de cuplu sau fami- 
lie, deoarece relațiile disfuncționale dintre parteneri nu favorizează 
prezența unor relații sexuale normale. 

Hammond (1990) prezintă avantajele utilizării hipnozei în terapia 
disfuncţiilor sexuale psihogene. 

Astfel, hipnoza permite identificarea și procesarea unor conflic- 
te de natură inconștientă, ajută clientul să-și însușească tehnici de 

relaxare şi autocontrol al anxietăţii, contribuie la creșterea libidoului 
prin intermediul imaginației dirijate, creşte nivelul stimei de sine și 
întărește expectaţiile pozitive în direcția schimbării. 

Hawkins și Brann (2015) prezintă principalele strategii hipnotera- 
peutice care pot fi utilizate în tratamentul disfuncțiilor sexuale: 

* Hipnoza contribuie la identificarea conflictelor de natură incon- 
știentă care au condus la instalarea tulburării, eliberează anxie- 
tatea care inhibă activarea sexuală, restructurează asociațiile și 
orientările asupra unor „obiecte sexuale“, reduce inhibiţiile și 
contribuie la întărirea Eului. 

Tehnicile mai frecvent utilizate sunt regresia de vârstă, analiza 

viselor, ventilarea stărilor afective negative și imaginaţia dirijată. 

e Sugestiile directe de reducere a simptomelor 

Clientului aflat în transă hipnotică i se poate cere să-și reprezinte 
un act sexual reuşit și i se administrează sugestii referitoare la faptul 
că activitatea sexuală se va desfășura foarte bine. 

În transă hipnotică pot fi evocate experienţe sexuale pozitive din 
trecut, se poate sugera distorsionarea timpului pentru prelungirea 
duratei acestora şi se pot administra sugestii de creștere a stimei de 
sine. 

e Sugestiile indirecte 

Hammond (1990) descrie o serie de metafore care pot fi utilizate 
în procesarea psihoterapeutică a disfuncțiilor sexuale psihogene. Una 
dintre acestea poartă numele de „camera autocontrolului" și se aplică 
în cazul inhibării libidoului și a ejaculării, al tulburării de orgasm şi 
al disfuncţiilor erectile. 

+ Tehnica desensibilizării sistematice 

Clientului i se poate cere să vizualizeze diverse scene cu conținut 
erotic. Aceste scene pot fi vizualizate atât în plan real, cât și în transă 
hipnotică. | Ș 

Hawkins și Brann (2015) nu recomandă utilizarea acestei strategii 
în cazul clienţilor care nu au un partener, pentru că poate contribui 
la creşterea riscului de abuzuri atât în cazul clientului, cât și în cazul 

terapeutului. 
e Abordarea cognitivă = 
Cogniţiile și imaginile sexuale cu conținut negativ nu fac decât să 
reţină și să întărească simptomele. Aceste cogniții apar frecvent mai 
ales în urma unui eșec sexual de dată recentă. Hipnoza va fi utilizată 
pentru a stopa derularea repetitivă a gândurilor negative și pentru a 
facilita restructurarea cognitivă. 


Studiu de caz (adaptat după Burte și Araoz, 1994): 

Daniel, un avocat în vârstă de 32 de ani, a fost trimis la cabinetul de psihoterapie 
de către medicul de familie, pentru disfuncţie erectilă. Clientul avea dificultăți să 
obțină și să menţină erecţia. 

Clientul a relatat faptul că a efectuat nenumărate controale medicale la urolog și 
endocrinolog, investigații care nu au evidenţiat nicio tulburare organică. 

După interviul clinic preliminar, clientul și-a însușit o tehnică de relaxare derivată 
din antrenamentul autogen Schultz. Deoarece clientul s-a dovedit a fi foarte 
receptiv, s-a trecut la inducția hipnotică prin intermediul levitației brațului. 
Clientului i s-a sugerat să se întoarcă în timp, la începuturile căsătoriei sale, 
atunci când excitația sexuală se realiza rapid, obținea o erecţie completă și realiza 
un act sexual reușit încununat de orgasm. 

Instructajul administrat clientului a fost următorul: 
„Îți concentrezi atenţia asupra palmei tale drepte și observi cum degetele 
parcă încep să se mişte, să se ridice. Se ridică un deget, încă un deget... palma 
devine mai ușoară, tot mai ușoară... brațul tău drept devine ușor, tot mai ușor, 
ușor ca un fulg și are tendința de a se ridica... se ridică tot mai mult, ușor, 
tot mai ușor... Braţul tău drept plutește în aer și, în timp ce brațul plutește, 
mentalul tău se întoarce în timp, se întoarce în timp atunci când erai proaspăt 
căsătorit și te bucurai să faci dragoste cu soția ta... Amândoi vă bucurați 
împreună să faceți dragoste... Fii atent la senzațiile care îți cuprind tot corpul. 
Poţi trăi aceleași senzaţii ca și atunci, poți simţi aceeași plăcere, corpul tău 
poate funcţiona ca atunci... Lasă aceste lucruri să se întâmple, știind că ai în 
tine resursele de a face în așa fel încât aceste lucruri să se întâmple și în viitor, 
ta timpul potrivit... Poate astăzi, poate mâine, cât se poate de curând. Permite 
acestor senzaţii plăcute să-ți inunde corpul, să-ţi cuprindă penisul, observând 
cât de plăcute sunt aceste trăiri... Așa cum s-a petrecut atunci, așa se petrece 
şi în viitor, pentru că nimic nu s-a schimbat. Singurul lucru important sunt 
senzațiile și stările pe care le trăiești... Cufundă-te în senzațiile și stările 
plăcute care îți cuprind tot corpul... Trebuie doar să simți și să trăiești întreaga 
plăcere... Paţi trăi aceleaşi sentimente, aceleași senzații, aceeași plăcere... 
Poți funcționa la fel ca atunci când erai proaspăt căsătorit...” 

Terapeutul îl va ghida în continuare pe client să-și fixeze obiective cu caracter 

realist încă din primele etape ale psihoterapiei. 

Instructajul administrat în transă hipnotică îmbracă următoarea formă (adaptat 

după Hawkins și Brann, 2015, pp. 498-499): 
„Senzaţiile agreabile pe care le-ai retrăit au devenit foarte puternice. Este 
momentul să le proiectezi în viitor și să-ți imaginezi că le trăiești împreună 
cu partenera ta. Îţi imaginezi că te lași purtat de jocul dragostei, care este 
plăcut pentru amândoi. 
Atingi o erecție foarte bună, pătrunzi cu penisul în vaginul partenerei... 
amândoi vă bucurați de asta și ajungeţi simultan la orgasm. 
Observă ceea ce simți, conștient fiind că tu și partenera ta puteți trăi aceste 
stări și în realitate, dacă vă doriți cu adevărat asta... Acest lucru se va întâmpia 
astă-seară sau mâine... curând... Începând de astăzi și până la ședința 
viitoare vei face dragoste cu partenera ta, Tot ce trebuie să faci acum este 
să te concentrezi asupra brațului drept, care devine tot mai ușor, tot mai 
ușor, se ridică, se ridică tot mai mult... ochii tăi s-au închis acum și pătrunzi 
într-o stare de transă profundă, adâncă, în care vei putea trăi acele experiențe 
minunate împreună cu partenera ta, pentru că tu ai deplină încredere în 
mentalul tău inconștient care știe ce anume trebuie făcut...” 

Într-o altă ședință de psihoterapie a fost sugerată regresia de vârstă în cadrul 

căreia clientul a accesat experiențele traumatice care au stat la baza instalării 

tulburării de dinamică sexuală. 

În transă hipnotică, Daniel a retrăit două experienţe traumatice: una din perioada 
pubertăţii, când a fost crunt bătut de mama sa (avea 12 ani) care l-a surprins 
masturbându-se în baie. În timp ce îl lovea, mama îi striga că va ajunge un 
impotent, un bărbat care nu este bun de nimic. 
A doua experiență a fost aceea când subiectul avea 18 ani și a fost dus de colegi 
la o damă de consumație. Aceasta |-a speriat foarte tare, nu a avut erecție, iar 
femeia a făcut comentarii ironice la adresa lui. 
Terapeutul i-a cerut să retrăiască acele două experienţe și apoi i-a administrat 
următoarele sugestii (adaptat după Hawkins și LesBrann, 2015, p. 499): 
„+.:Tu ai în interiorul tău resursele necesare pentru a modifica reacţiile tale 
corporale în sensul dorit pentru a reacționa adecvat în plan sexual atunci 
când ești împreună cu prietena ta. Mentalul tău inconștient a învăţat cele 
petrecute, a identificat cauzele problemelor tale și te va ajuta să găsești cele 
mai bune soluții pentru a le rezolva... Vei reuși să reacționezi corect, să ai o 
erecţie foarte bună, să te bucuri de intimitatea pe care o ai cu persoana iubită. 
Mă întreb oare când se va întâmpla acest lucru... poate în seara asta sau poate 
mâine seară; O parte a personalităţii tale știe că lucrurile vor sta foarte bine... 
așa cum vă doriţi tu și partenera ta...” 
Tehnica rigidității brațului a fost utilizată pentru a-i demonstra clientului faptul 
că deține un foarte bun autocontrol asupra corpului său, deoarece posedă în 
interiorul fiinţei sale resursele de natură inconștientă pentru a realiza acest lucru. 
„Ești profund relaxat, profund relaxat... Eşti atât de profund relaxat, 
încât mentalul tău inconștient poate controla orice parte a corpului... 
Concentrează-te asupra braţului tău drept și imaginează-ți că braţul drept 
devine rigid, rigid ca o bară de oțel... La fel ca și braţul tău drept și penisul 
tău devine rigid, rigid ca o bară de oțel... iar tu poţi menţine rigiditatea 
penisului tău atâta timp cât îți dorești, atâta timp cât este bine pentru tine 
și partenera ta, astfel încât să vă bucuraţi împreună de jocul dragostei. Pe 
măsură ce terapia va progresa, vei deveni tot mai încrezător în forțele tale, 
tot mai puțin anxios. Vei înțelege natura problemelor tale și vei accesa 
resursele interioare de natură inconștientă pentru a te elibera de ele o dată 
pentru totdeauna.” 
Rezultate foarte bune se obțin și prin utilizarea tehnicii imaginaţiei dirijate în 
cadrul căreia clientul va repeta în transă hipnotică un act sexual reușit împreună 
cu partenera. 
Terapeutul nu trebuie să recurgă însă la o astfel de metodă în cazul în care 
fanteziile sexuale ale clientului conţin elemente sadice, masochiste sau de tip 
pedofil (Hawkins și Brann, 2015). 
Se pot administra în transă și sugestii posthipnotice ca subiectul să aibă vise 
nocturne cu conţinut erotic. 
Psihoterapia a durat 14 ședințe, la sfârșitul demersului terapeutic clientul 
relatând faptul că lucrurile au intrat în normal. 

În cursul ultimelor ședințe de hipnoză s-a lucrat cu ambii parteneri, cărora le-a 

fost indusă transa (soția s-a dovedit a fi foarte cooperantă și cu un dival înalt de 

hipnotizabilitate). 

Terapeutul le-a sugerat regresia de vârstă în perioada în care s-au cunoscut și au 

avut experiențe sexuale foarte bune. În continua re, cei doi au fost proiectați în 

viitor, cerându-li-se să actualizeze acele experiențe pozitive din trecut. 
„Mentalul vostru inconștient are resurse nebănuite de creativitate și energie 
mentalul vostru inconștient știe ce are de făcut pentru a găsi soluția la 
problema voastră, deși voi poate nu realizați încă acest lucru..." 

Evaluarea realizată după un interval de patru luni a evidențiat faptul că cei doi 

aveau o activitate sexuală considerată satisfăcătoare pentru ambii parteneri. 


O atenţie specială trebuie acordată ejaculării precoce. 

Aceasta poate apărea frecvent în anumite condiții la adolescenţi 
(care fac dragoste în condiţii improprii sau se tem că vor fi desco- 
periţi de părinți), în cazul iniţierii unor relații, sau după o perioadă 
îndelungată de abstinenţă. 

Un element important în terapia acestei probleme este asigurarea 
clientului că se încadrează în limitele normalității. 

Waldinger şi colaboratorii (2005) au realizat un studiu pe un 
număr de 500 de subiecţi voluntari şi a ajuns la concluzia că un act 
sexual durează între 55 de secunde și 44 de minute. Autorii au iden- 
tificat că ejacularea este considerată precoce atunci când aceasta are 
loc la mai puţin de două minute de la penetrare. 

aa toate acestea, studii mai vechi au evidențiat faptul că peste 
75% dintre bărbaţi ejaculează în intervalul de 2 minute (Kinsey şi 
colaboratorii, 1948). de 


Scenariu sugestiv pentru terapia dificultăților de : 
după Jones, 2014, pp. 117-118): BOPI At aa (Rgt 


„Aşează-te într-o poziție comodă, în fotoliu, închide ochii şi 
relaxează-ți tot corpul. Inspiră și expiră calm, liniştit, cu expira- 
ţia prelungită. Odată cu fiecare expirație, te relaxezi tot mai 
adânc, tot mai profund... Ascultă doar vocea mea... 

Există o parte a personalității tale care își aminteşte de acele 
momente in care te-ai simțit stingherit și ai roșit când te aflai 
intr-o situație intimă... iar o altă parte a personalității tale știe 
ce trebuie făcut pentru ca acest lucru să nu se mai întâmple 
cum să scapi de acele situații în care roșești, pentru că poți să 

te exprimi şi să te comporți în mod autentic, să rămâi drept și Sugestii pentru terapia ej ării x 
ina ; jaculării precoce (adaptat d 
ferm pe poziţie. 2014, p. 139): P ( p upă Jones, 


Roșeaţa feței reprezintă un mesaj pentru tine care te face 
să înţelegi că unele comportamente au o componentă emoți- 
onală, altele una fizică, în timp ce altele au atât o componen- 
tă emoţională, cât și una fizică. Ești capabil să alungi vechile 
amintiri undeva în trecut, să le uiţi, ca şi cum ai întoarce 
pagina unei cărți şi, deși cunoști povestea, contexul în care 
s-a produs evenimentul, nu mai este util să-ţi reamintești 
detalii nesemnificative. Pe măsură ce ești atent la vocea mea, 
la cuvintele mele, acestea te vor stimula să gândești în mod 
diferit, să găsești noi soluții, să înţelegi mai bine cum funcți- 
onează trupul şi mintea ta. Noile idei cresc, se dezvoltă și te 
ajută să înveţi la nivel inconștient. Tu ştii că este mai ușor să 
uiţi că ai avut o problemă și să te lași absorbit de noi experi- 
enţe. Este foarte plăcut să descoperi ce sentiment intens de 
satisfacție îți dă experienţa de a te simţi puternic şi ferm în 
anumite situații... şi realizezi acest lucru fără efort, ca de la 
sine... Atunci când oboseşti, capul tău stă să cadă, dar atunci 
când este nevoie știi cum să faci pentru a-l menţine în poziție 
dreaptă. 

Mulţi oameni merg la cinematograf și în timp ce urmă- 
resc filmul mănâncă floricele de porumb... duc mâna la 
punga de floricele și apoi le duc la gură, coboară și ridică 
brațul până când, la un moment dat, braţul rămâne suspen- 
dat în aer în timpul unei scene palpitante până când scena 
se încheie. La un moment dat, voi începe să vorbesc cu peni- 
sul tău şi acesta poate să mă asculte și va răspunde indica- 
țiilor mele... iar după ce vei pleca de aici, penisul tău va 
rămâne în transă, iar tu vei dori doar să te simți bine, să fii 
un adolescent rebel care se joacă, se bucură de senzațiile pe 
care le trăieşte în timpul jocului și vei folosi aici oportunita- 
tea de a te simți bine și a te ajuta atunci când te afli în situ- 
ația potrivită... vei reacționa spontan, indiferent ce părere ai 
despre acest lucru și vei ști care sunt situaţiile în care poți 
să uiţi de tine, să te joci şi să te simți bine. Acordă un anumit 
timp inconştientului tău pentru a integra cele învăţate și 
pentru a te ajuta să creezi acel viitor pe care ţi-l dorești... 
(pauză de 5 minute)”. 


„Așază-te comod în fotoliu, închide ochii și relaxează-ţi tot 
corpul. Inspiră și expiră liniştit, calm, cu expirația prelungită. 
Odată cu fiecare expiraţie te relaxezi tot mai mult... e foarte 
bine așa. Este posibil să simţi plăcerea fără să acţionezi asupra 
plăcerii... iar tu știi să revii în punctul de plecare, în timp ce 
trăieşti o senzație de plăcere... Eu ştiu că tu poți să oprești eja- 
cularea timp de o secundă, deoarece este foarte ușor pentru tine 
să oprești ejacularea 3 secunde, 5 secunde... Îţi adresezi un com- 
pliment pentru că ai reușit acest lucru... Tu știi că există și unii 
bărbați care se străduiesc să ejaculeze şi le vine foarte greu să o 
facă, în timp ce tu poți controla procesul de ejaculare... Mentalul 
tău inconştient ştie cum să procedeze pentru a prelungi durata 
plăcerii, iar tu vei fi atât de absorbit de experienţă, încât vei uita 
că trebuie să ejaculezi... dar aș dori să procesezi pas cu pas, 
încât să nu fii de la început prea absorbit de experienţa plăcerii 
pentru a nu menține excesiv de mult durata actului sexual 
dinaintea ejaculării... pentru că îţi vei concentra toată atenţia 
asupra partenerei tale, pentru a-i face acesteia plăcere şi vei 
simți o mare plăcere să produci plăcere celeilalte persoane... 
Mentalul tău inconştient își va lua timpul de care are nevoie în 
următoarele minute pentru a integra toate aceste informaţii la 
nivel instinctiv... (pauză de 5 minute)“. 


Capitolul XVII 
Nașterea cu ajutorul hipnozei 


Tibble și Brann (în Brann, Owens şi Williamson, 2015) subliniază 
faptul că hipnoza și-a dovedit utilitatea în procesul nașterii, deoarece 
contribuie la reducerea duratei travaliului, a cantității de analgezice, 
a frecvenţei manevrelor instrumentale și a procedurilor chirurgicale 
şi îmbunătățește scorurile APGAR. 

Alexander et al. (2009) consideră că există nenumărate motive 
pentru care femeile ar trebui să opteze pentru hipnoză la naștere. 
Astfel, multe dintre acestea se tem de procedurile din spitale sau 
chiar de procesul nașterii, aceste anxietăți datorându-se în mare 
măsură miturilor promovate de familie sau de mass-media referitor 
la faptul că nașterea reprezintă o experienţă foarte dificilă. ; 

Beneficiul adus de hipnoză constă mai ales în reducerea durerii, 
distorsionarea percepției timpului și disocierea clientei de contracții. 

Hipnoza poate fi utilizată în toate etapele gravidității. 

Aceasta are efecte benefice în reducerea stărilor de greață și vomă 
care afectează majoritatea gravidelor în primele săptămâni de sarcină. 
Un procent dintre acestea suferă de simptome severe, cum ar fi stări 
frecvente de vomă, scădere în greutate, hiperacidoză și deshidratare, 
simptome care necesită spitalizare. zi . 

Cyna et al. (2004) prezintă un program de terapie prin hipnoză 
care cuprinde următoarele elemente: 

« Sugestii prin intermediul cărora viitoarea mamă aduce un oma- 

giu corpului său care se adaptează miracolului sarcinii; 

+ Sugestii de întărire a Eului; 

* Adâncirea transei și utilizarea imaginației dirijate pentru a-și 

proteja abdomenul și uterul; . 

+ Localizarea și reglarea „butonului“ imaginar care declanşează 

stările de vomă; 

+ Refugiul imaginar în locul special unde clienta se simte relaxată 
și în deplină siguranţă; 

* Conștientizarea faptului că pruncul crește și se dezvoltă în 
ciuda alimentaţiei modificate; 

+ Sugestii legate de faptul că mama și copilul vor lua legătura 
unul cu celălalt, se vor cunoaște mai bine încă din timpul sar- 
cinii și se vor întâlni la momentul potrivit. 


Sugestiile cel mai frecvent utilizate îmbracă următoarea formă: 


„La primele semne de greață vei face trei respirații profunde și 
te vei relaxa tot mai mult, tot mai mult... vei deveni tot mai calmă 
și mai optimistă, tot mai receptivă la nevoile tale fizice și emoțio- 
nale, iar pofta de mâncare se va regla din ce în ce mai bine...“ 


Hartland (1984) consideră că simpla sugestie de înlăturare a simp- 
tomelor (greață și vomă) nu este indicată, autorul fiind de părere 
că sunt necesare strategii mai complexe de evidenţiere a cauzelor 
acestor probleme care pot să apară şi în cazul unei sarcini dorite și 
planificate. 

Primele studii referitoare la utilizarea hipnozei în timpul tra- 
valiului nu au evidențiat scurtarea duratei acestuia (August, 1960; 
Freeman et al., 1986; Werner et al., 1982). 

Studiile ulterioare în cadrul cărora au fost introduse în mod explicit 
și sugestii directe de reducere a duratei travaliului au demonstrat expe- 
rimental acest lucru (Jenkins și Pritchard, 1993 și Harmon et al., 1990). 

Aceiași autori au evidenţiat și faptul că la gravidele la care a fost 
utilizată hipnoza în timpul travaliului s-a constatat o reducere sem- 
nificativă statistic a nevoii de analgezice. 

Pregătirea psihologică a gravidei pentru nașterea cu ajutorul hip- 
nozei presupune parcurgerea mai multor etape. 

Clientei i se vor oferi explicații cu privire la natura intervenţiei 
terapeutice, analizându-se împreună cu aceasta prejudecățile legate 
de procesul nașterii: nașterea fără dureri versus nașterea ca experi- 
enţă terifiantă. 

Gravida va fi sfătuită să nu asculte relatările altor femei care au 
avut nașteri dificile și să evite vizionarea unor filme în care nașterea 
este prezentată ca o experienţă traumatizantă. 

Medicul specialist va explica procesele fiziologice care au loc în 
timpul nașterii. A 
Vor fi prezentate şi relatările verbale ale unor cliente care au năs- 
cut foarte ușor cu ajutorul hipnozei. i ce 
O atenţie specială va fi acordată explicării rolului anxietății care 
generează supraîncordare care, la rândul ei, accentuează senzațiile 
dureroase. - e 
Clienta trebuie să înțeleagă modul în care funcționează orga- 
nismul ei, care este secvența desfăşurării evenimentelor în timpul 
nașterii, precum și faptul că reducerea anxietăţii va permite corpului 
să funcționeze în parametri normali. e 
Va fi definită şi explicată maniera în care funcționează hipnoza, 
cum se realizează aceasta, precum și faptul că nu există efecte secun- 
dare negative. Sopa LA |. 
Gravida va învăța încă din primele săptămâni de sarcină o tehnică 
de relaxare, respirația controlată și maniera în care respirația poate fi 
folosită în timpul travaliului. at 
Terapeutul va adânci relaxarea și va sugera clientei să se deplase- 
ze cu ajutorul imaginaţiei într-un loc plăcut, unde se simte calmă și 
în deplină siguranţă. A 4 | 
O formulă sugestivă foarte importantă se referă la faptul că femeia 
care se află în timpul travaliului trebuie să renunţe la ideea de control 
excesiv, abandonându-se în voia naturii, deoarece inconştientul ei 
ştie mai bine ce anume trebuie făcut. 
Prezentăm, mai jos, un program de antrenament mental pentru a 
facilita naşterea (adaptat după Tibble și Brann, 2015); 


„Aşază-te într-o poziție de relaxare cât mai comodă. Inchide 
ochii și lasă corpul foarte moale, relaxat, destins, liniştit. 
Relaxează acum pe rând fiecare grupă de mușchi în parte, așa 
cum ai învățat deja. Relaxează mușchii frunţii, pleoapele, obra- 
jii şi maxilarele... ceafa și gâtul. Zona capului și gâtului devin 
tot mai destinse, tot mai relaxate, tot mai relaxate. Pleoapele 
tale devin grele, foarte grele, grele ca de plumb. Relaxează 
umerii și braţele, până la vârful degetelor... Relaxează toracele, 
abdomenul, spatele... Relaxează coapsele, gambele, labele 
picioarelor, degetele... Întregul corp este profund relaxat, pro- 
fund relaxat... Starea de relaxare se adânceşte tot mai mult, tot 
mai mult... 

Imaginează-ți acum că este noapte și stai întinsă în pat. La 
un moment dat te trezeşti și simţi că se petrece ceva cu tine, nu 
știi ce anume... Poate este o contracție... poate că s-a rupt apa... 
Nu este grav, totul decurge cât se poate de normal. Îţi imagi- 
nezi că te ridici să mergi la baie sau poate dorești să bei un 
pahar cu apă. Totul este normal, te simţi bine, foarte bine. Te 


întorci în pat, să dormi sau să te relaxezi între senzațiile pe care 


le trăiește corpul tău. Te relaxezi şi te bucuri de faptul că trupul 
tău face exact ceea ce trebuie să facă în timp ce tu te simţi rela- 
xată, liniștită, încrezătoare. Trupul tău acţionează de la sine. 
Ești calmă, relaxată, încrezătoare, convinsă că trupul tău își va 
duce cu bine la îndeplinire misiunea extraordinară de a aduce 
pe lume copilul pe care îl aștepți cu bucurie. Ești calmă și rela- 
xată în timp ce observi toate modificările care se produc în cor- 
pul tău. Ești foarte calmă, relaxată şi încrezătoare în timp ce 
uterul tău lucrează, zona cervicală se deschide... se dilată tot 
mai mult... 

Corpul tău este puternic și alimentează uterul cu oxigen 
pentru a putea duce cu bine la îndeplinire misiunea. Inspiri și 
expiri profund în timp ce se produc contracțiile. Eşti calmă și 
relaxată și contribui la amplificarea fiecărei contracții. 

Contracţiile sunt regulate, ritmice, eficiente, tot mai ritmice, 
tot mai regulate, tot mai eficiente, odată cu fiecare respirație 
profundă. Îţi imaginezi acum că te afli într-o barcă pe valuri... 
barca urcă și coboară odată cu fiecare val... 

Sau poate preferi să îţi imaginezi că te afli pe plajă, aproape 
de mare și că valurile care se mișcă ritmic îți cuprind picioare- 
le, gambele, coapsele, șoldurile, bazinul, valurile îţi scaldă par- 
tea inferioară a corpului pe măsură ce travaliul progresează. 
Odată cu fiecare contracție, zona cervicală se dilată, se deschi- 
de, pentru că nu mai trebuie să țină copilul înăuntru... Copilul 
tău este pregătit să vină pe lume. Odată cu fiecare contracție, 
simți cum corpul tău lucrează, lucrează eficient pentru a aduce 
pe lume copilul. În timp ce ești calmă și relaxată, simţi și ajuţi 
copilul să vină pe lume... Zâmbești, bucurându-te de clipa în 
care îţi vei strânge în braţe copilul. Ești mândră de faptul că 
trupul tău știe ce are de făcut, lucrează atât de eficient. Te 
relaxezi cu ajutorul minţii în locul tău special, pentru a acumu- 
la tot mai multă energie... Te relaxezi între contracții pentru a 


310 Irina Holdevici, Barbara Crăciun 


acumula tot mai multă energie care să te ajute să participi la 
fiecare nouă contracție. Inspiri și expiri adânc, alimentând ute- 
rul cu oxigen... 

Eşti calmă și relaxată, încrezătoare în corpul tău... Inspiri și 
expiri profund, în timp ce copilul coboară, coboară tot mai 
mult, pregătit să vină pe lume. 

Eşti tot mai aproape de momentul mult așteptat în care îţi 
vei întâlni copilul. Îţi imaginezi că ai la dispoziție un instru- 
ment de măsură al senzaţiilor pe care le trăieşti. Este ca un fel 
de termometru, o scală gradată de la 0 la 10 care este prevăzu- 
tă cu un cursor pe care îl poți muta așa cum dorești. Cu ajutorul 
cursorului, poți reduce senzațiile neplăcute, le poți modifica... 
poți simţi doar amorțeală, greutate sau presiune. 

Odată cu fiecare respirație te cufunzi într-o stare de relaxare 
tot mai profundă, tot mai adâncă. Te deplasezi cu ajutorul ima- 
ginației în locul tău special unde te simți liniștită, calmă, încre- 
zătoare, în timp ce travaliul continuă. Contracţiile sunt ritmice, 
regulate, puternice, eficiente. Dirijezi fiecare contracție cu aju- 
torul respirației. Uterul, zona cervicală se dilată, se deschid tot 
mai mult pentru a permite copilului să alunece. Inspiri și expiri 
profund în timp ce uterul își duce la îndeplinire misiunea. 
Copilul coboară tot mai mult, tot mai mult... coboară... La un 
moment dat emiți un sunet de joasă frecvență pentru a duce la 
bun sfârșit demersul miraculos de aducere pe lume a copilu- 
lui... Poate este sunetul „AUM“ despre care ai auzit atunci când 
practicai yoga. 

Împingi tot mai puternic, tot mai puternic... încet, dar sigur... 
Asculţi instrucțiunile moașei sau ale medicului și, pe măsură ce 
auzi vocea lor, te relaxezi tot mai mult, tot mai adânc, dar con- 
tinui să împingi așteptând cu inima deschisă să-ţi primești 
pruncul în braţe. 

Ești convinsă de faptul că acesta va fi cel mai extraordinar 
moment al vieții tale; momentul în care te vei întâlni cu pruncul 
minunat pe care îl vei întâmpina cu dragoste și bucurie.“ 

Unii specialiști în obstetrică pot să se teamă de faptul că hipnoza 
ar putea bloca desfășurarea normală a travaliului. Observațiile clini- 
ce au evidențiat faptul că hipnoza nu acționează diferit comparativ 
cu alte metode de analgezie. Pentru a evita orice fel de problemă, 
travaliul trebuie strict monitorizat de către personalul medical de 
specialitate. 


Studiu de caz 
Margareta, o traducătoare în vârstă de 27 de ani, a fost trimisă la psihoterapie 
pentru anxietatea foarte puternică pe care o resimțea în legătură cu nașterea 
primului copil. Clienta era însărcinată în luna a șaptea. 
În cadrul primei ședințe de psihoterapie, i s-a explicat clientei în ce constă 
hipnoza și s-a realizat demitizarea acestei tehnici. 1 s-a cerut apoi să descrie cele 
mai relaxante experienţe de vacanță. Ea a descris o vacanță petrecută pe insule în 
Grecia și o vacanţă la schi în Austria. Am optat pentru cel de-al doilea scenariu în 
care se evocau senzații de rece, senzaţii ce puteau fi ușor transformate în senzații 
de amorțeală (Scott, 2013, p.71). 
Clienta și-a însușit apoi o tehnică de relaxare care pornea de la antrenamentul 
autogen Schultz și se încheia apoi cu un scenariu de imaginație dirijată în care se 
cerea să să-și închipuie că se afla la schi în Austria. 
„Stai așezată confortabil pe fotoliu, cu capul sprijinit. Relaxează progresiv 
fiecare grupă de mușchi în parte: mușchii frunții, obrajii, maxilarele, ceafa 
și gâtul. Relaxează umerii și braţele... Relaxează toracele și abdomenul... 
Relaxează spatele și picioarele... 
Inspiră și expiră calm, liniștit, imaginându-ți că odată cu fiecare expiraţie 
devii tot mai relaxată, tot mai liniștită. 
Imaginează-ţi acum că te afli la baza pârtiei de schi. Te simți confortabil în 
costumul tău cald și uscat, dar în același timp devii tot mai conştientă de 
frigul de afară. Te afli în aproprierea telescaunului. În faţa privirii tale este 
pârtia de schi, iar în dreapta se întinde o mare de zăpadă albă, strălucitoare, 
ceva mai departe este un lac alpin. Îţi imaginezi că așa îmbrăcată în costumul 
de schi te afunzi în apa lacului. Costumul te protejează și rămâi uscată, dar 
simți o senzație placută de răceală și amorțeală, de la brâu în jos. Senzaţia de 
răceală și amorțeala îți cuprind toată partea inferioară a corpului. Singurele 
senzaţii pe care le vei mai percepe vor fi cele de presiune, amorţeală, răcoare. 
Te simți bine, simţi o stare confortabilă de amorţeală. În timp ce atingi 
degetul mare cu arătătorul mâinii drepte îți spui în gând: „Simţi o senzaţie 


Clienta este reorientată apoi spre starea de veghe cu sugestia confortabilă, plăcută de amorțeală”. 
posthipnotică referitoare la faptul că întregul proces al nașterii se Ori de câte ori vei atinge cele două degete și îți vei spune în gând: „Simt o 
va desfășura în mod automat odată ce medicul și moașa vor intra în | senzație plăcută de amorțeală”, te vei deplasa cu ajutorul imaginației în 


abitină. stațiunea de schi, la baza pârtiei, și apoi te vei cufunda în apa rece a lacului 

de munte. Te vei bucura de vacanța ta în timp ce zona abdominală și partea 
inferioară a corpului tău vor rămâne într-o stare plăcută de amorțeală.” 
Clientei i s-a sugerat apoi să își scoată mănușa și să introducă palma în apa 
înghețată a lacului. 
„Palma dreaptă este acum cea mai rece parte a corpului tău. Palma ta devine 
tot mai rece și mai amorţită. De-acum încolo vei putea face în așa fel încât 
orice parte a corpului tău să devină tot mai rece, și mai rece, și mai amorțită, 
atunci când o atingi cu palma dreaptă. Vei fi capabilă să transferi răceala din 
palma ta dreaptă în orice parte a corpului tău.” 
Clientei i s-a cerut să practice relaxarea acasă de mai multe ori pe zi și să noteze 
cât de mult poate induce senzația de răceală și amorțeală în abdomen și în partea 
inferioară a corpului. 
În ședința următoare, i s-a sugerat în transă hipnotică faptul că merge la spital 
nu pentru o procedură complicată, ci pentru a monitoriza un proces natura! pe 
care corpul îl cunoaște foarte bine. 
[s-a administrat și sugestia posthipnotică referitoare la faptul că ori de câte ori 
cineva din cadrul personalului medical o va atinge ea va fi cuprinsă de un puternic 
sentiment de încredere că va putea să utilizeze relaxarea și că totul va decurge 
cu bine. 
I s-a sugerat, de asemenea, și faptul că medicamentele vor fi la dispoziţia ei în 
caz că va avea nevoie de ele și că nu va dezamăgi pe nimeni dacă va solicita să 
recurgă la medicație analgezică. 
Sugestiile referitoare la contracţii au fost următoarele: 
„Ai capacitatea să dezici modul în care resimți contracțiile, pentru că poți face 
în așa fel încât să percepi doar amorțeală și presiune“; 
„Majoritatea mamelor care au învățat această tehnică percep contracțiile 
ca pe un puternic sentiment de autocontrol și bucurie, pentru că fiecare 
contracție o apropie tot mai mult de copilul care se va naște“; 
„Vei percepe durata contracţiei tot mai scurtă și perioada de pauză mult mai 
lungă“ (distorsionarea percepției trupului); 
„După fiecare perioadă de pauză dintre contracții, te vei simți refăcută, 
odihnită, plină de energie”; 
„Odată cu fiecare contracție, starea ta de relaxare va deveni tot mai profundă, 
tot mai profundă“; 
„În timpul contracției, te concentrezi asupra respirației: înspiri și expiri în 
timp ce te străduieşti să împingi copilul să iasă la lumină”. 
La o săptămână după naștere, clienta a relatat faptul că a născut o fetiță 
sănătoasă, de aproximativ 4 kg, fără probleme. Nu a avut nevoie de anestezie 
epidurală sau analgezice și a reușit să utilizeze cele învățate pentru a face 
naşterea ușoară. Travaliul a durat mai puţin de trei ore. 


Capitolul XVIII 
Hipnoza în terapia deprinderilor 
cu caracter dezadaptativ 


Deprinderile greșite sunt descrise în Manualul DSM IV al 
Asociației Psihiatrilor Americani (1994) ca fiind mișcări cu caracter 
repetitiv, dezadaptativ, care perturbă desfășurarea activităților coti- 
diene într-un mod relativ benign sau care pot avea ca rezultat leziuni 
la nivelul corpului. 

Cele mai multe comportamente de acest tip apar încă din copilă- 
rie și includ suptul degetului, onicofagia (roșul unghiilor), scărpi- 
natul nasului său oprirea respirației. Majoritatea acestor deprinderi 
se remit pe parcursul dezvoltării individului, dar există și unele 
care se mențin la vârsta adultă. Acestea pot fi relativ benigne, ca 
onicofagia, sau pot avea efecte dezadaptative mai severe (fumatul 
sau bruxismul). 

În această categorie se includ și ticurile, și tricotilomania (răsucirea 
şi smulgerea părului), deși în manualul DSM IV aceasta din urmă 
este încadrată la tulburările legate de controlul impulsurilor (Medd, 
Williamson, Ibbotson şi Shrewbury, 2015). 

Aceste deprinderi nu au cauze neurologice evidente, nu reprezintă 
efectul consumului de medicamente, se fixează în urma repetărilor şi 
se exacerbează în situații de stres. 

O serie de cercetări au evidenţiat rolul pozitiv al hipnozei în tera- 
pia unor tulburări cum ar onicofagia (Bornstein et al., 1980; Luca și 
Holborn, 1984) sau tricotilomania (Barabasz, 1987). 

Hipnoza s-a dovedit utilă în reducerea anxietății, stimei de sine 
scăzute, precum și în investigarea cauzelor ascunse care au contribuit 
la apariția unor probleme de acest tip. 

Medd, Williamson, Ibbotson şi Shrewbury (2015, p. 442) propun 
tehnica recadrării pentru terapia deprinderilor greșite. 

Autorii subliniază faptul că această tehnică este utilă în cazul în 
care se doreşte modificarea oricărui tip de comportament și presu- 
pune lucrul cu mai multe părți ale Eului care îi vor ajuta pe clienți să 
îşi atingă obiectivul. 

La început, clientul va trebui să accepte faptul că orice deprindere 
greşită a apărut și s-a fixat dintr-un anumit motiv, reprezentând, la 
acel moment, cea mai bună soluție pe care mentalul și corpul cli- 
entului au găsit-o pentru a face față situației. Deprinderea greșită 
şi-a jucat rolul care acum este depășit, dar aceasta continuă să ajute 
într-un anumit fel clientul. Din acest motiv, trebuie identificate noi 
modalități mai acceptabile de a satisface nevoia respectivă. 

La începutul terapiei se stabilește semnalul ideomotor (ridicarea 
unui deget) pentru răspunsurile „da“ sau „nu“ și i se cere permisi- 
unea clientului de a lucra asupra problemelor sale. În cazul în care 
răspunsul este „nu“, se recomandă explorarea terapeutică a conflic- 
telor intrapsihice latente. 

I se poate sugera clientului că va lucra asupra problemei la un 
nivel inconștient, eventual în timpul viselor nocturne. 

Partea personalității care cunoaște totul despre comportamentul 
dezadaptativ va primi mulțumirile clientului pentru ajutorul acordat. 
Această instanţă știe când a apărut comportamentul, cărui scop i-a 
servit, precum și faptul că intențiile sale au fost pozitive, chiar dacă 
împrejurările s-au schimbat și respectivul comportament a devenit 
problematic. 

Instanța creativă a personalității cunoaște totul despre noile soluții 
alternative și aceasta este interogată dacă dorește să ajute clientul. În 
continuare, clientul este întrebat, în transă hipnotică, dacă cele două 
instanțe psihice (părți ale personalității) sunt dispuse să conlucreze 
pentru a găsi strategii alternative care să satisfacă într-un mod efici- 
ent trebuinţa care a stat la baza apariției deprinderii greşite. 

Clientul este proiectat în plan imaginar în viitor, punând în acțiu- 
ne noul model de comportament, și i se cere să răspundă prin inter- 
mediul semnalului ideomotor dacă acel comportament i se potrivește 
în totalitate. 

Astfel, de pildă, dacă subiectul a decis să consume alcool în loc să 
fumeze, acest comportament va fi considerat dezadaptativ, situație 
în care vor continua căutările unor noi alternative. 

1 se va sugera clientului și faptul că alternativa aleasă poate func- 
ționa doar în plan inconștient. 

Sugestia utilizată poate îmbrăca următoarea formă: „Vei rămâne 
uimit de faptul că vei începe să te comporți diferit...“ 

Miruna, o programatoare în vârstă de 29 de ani, suferea de oni- 
cofagie încă din copilărie. Ea provenea dintr-o familie cu numeroase 
conflicte, cu un tată alcoolic şi o mamă dominatoare și perfecționistă. 

Clienta și-a propus să renunțe la această deprindere pentru a fi un 
exemplu pentru fiica ei în vârstă de 4 ani și jumătate care a început, la 
rândul ei, să își roadă unghiile. Clienta a obținut un scor bun la scala 
de hipnotizabilitate Standford. În primele ședințe de psihoterapie și-a 
însușit o tehnică simplă de relaxare, după care s-a simţit mai bine și 
deprinderea dezadaptativă s-a manifestat ceva mai puţin frecvent. 

În cursul celei de-a patra şedinţe de terapie, s-a descris aplicarea 
tehnicii recadrării. A fost stabilit împreună cu clienta semnalul ide- 
omotor pentru „da“ și „nu“. Apoi, în transă hipnotică, i s-a cerut să 
mulțumească acelei părți a personalității sale care ştia cum a apărut 
acel comportament, la ce a servit acesta, precum și faptul că în copi- 
lărie aceasta a fost cea mai bună modalitate de a face față stresului 
generat de agresivitatea tatălui și de cerințele exagerate ale mamei. 
Acea parte a personalității „a fost de acord“ să o ajute pe Miruna să 
rezolve problema (semnal ideomotor „da“). 

În continuare, clienta a fost ghidată să ia legătura cu instanța cre- 
ativă a personalității sale, care cunoaşte totul despre noile modele 
de comportament, întrebând-o dacă este dispusă să-i ofere ajutor 
(răspuns ideomotor „da”). 

Cu ajutorul tehnicii imaginaţiei dirijate, clienta a identificat două 
tipuri de comportamente alternative: să mestece gumă atunci când 
era stresată sau să deseneze niște forme ascuțite pe hârtie sau calcu- 
lator. 

I s-a cerut să se imagineze în viitor practicând acele comporta- 
mente. Ea s-a vizualizat în faţa calculatorului desenând acele forme 
care conţineau multe unghiuri atunci când șeful îi făcea observații 
nejustificate. 

Clienta a pus în practică de câteva ori în plan concret noul model 
de comportament, după care a renunțat la acesta, preferând să-l 
declanșeze doar la nivel imaginativ. 

La scurt timp, Miruna a urmat un curs de PNL (Programare 
Neurolingvistică) și a înlocuit în mod spontan imaginile respective cu 
imaginea persoanei care o stresa, plasată în partea de jos a ecranului, 
imagine neclară și inversată (cu capul în jos). 

După trei ani de la încheierea terapiei, clienta a relatat faptul că 
nu îşi mai roade unghiile, precum și faptul că practică relaxarea de 
două ori pe zi, timp de 10-15 minute și că aceste exerciții o ajută să 
se simtă foarte bine. 

Există pacienţi care suferă de tulburări ale comportamentului 
motor cauzate de afecțiuni neurologice, cum ar fi mișcările cu carac- 
ter involuntar sau spasme musculare. Cauzele pot fi leziuni la nivelul 
ganglionilor bazali, cu sau fără implicarea zonelor cervicale, simpto- 
mele fiind agravate sub influenţa stresului. Aceste cazuri nu trebuie 
abordate hipnoterapeutic decât în cooperare cu medicul neurolog. 

Studiile clinice au evidenţiat rolul benefic al hipnozei în diverse 
forme de coree, diskinezie, ticuri, mioclonii și distonie. 

În mai mult de 90% dintre cazuri, mișcările involuntare s-au oprit 
în transă hipnotică (Medd, Williamson, Ibbotson și Shrewbury, 2015, 
p. 446), iar mulți pacienţi relatează și faptul că în urma terapiei prin 
hipnoză, durerile au încetat. 

Hipnoza este importantă și pentru reducerea anxietății sociale de 
care suferă acești pacienți care se tem de faptul că ceilalți îi vor privi 
şi îi vor evalua negativ. 

La clienții care suferă de astfel de tulburări și care practică inde- 
pendent relaxarea sau autohipnoza s-a constatat și o reducere sem- 
nificativă a consumului de tranchilizante, antidepresive și analgezice 
(Medd, Williamson, Ibotson și Shrewbury, 2015, p. 447). 


Studiu de caz 

Lorena, o economistă în vârstă de 47 de ani, divorțată, ocupa o funcţie destul de 
importantă într-o bancă de renume. Aceasta suferea de torticolis spasmodic pe 
partea stângă, tulburare care îi afecta și umărul. Torticolisul se agrava atunci când 
trebuia să facă prezentări în fața subordonaților, dar și atunci când era chemată 
de superiori să raporteze ceva. Clienta nu dorea să renunțe la serviciu, deoarece 
avea de acoperit un credit ipotecar. Încordările musculare erau ceva mai reduse 
în timpul mersului sau în urma consumului de alcool, de care clienta a început 
să abuzeze. 

În cursul primei ședințe de psihoterapie, clienta a avut dificultăți la relaxare. În 
timpul celei de-a doua ședințe de psihoterapie, terapeutul și clienta au decis să 
utilizeze inducția hipnotică prin intermediul fixării privirii, tehnică la care clienta 
a reacționat surprinzător de bine. 

Au fost administrate sugestii de calm, liniște și pace interioară, clienta fiind solicitată 
să își imagineze că se afla în locul ei favorit. Ea a ales satul bunicilor din zona 
munților Făgăraș, unde se odihnea pe malul unui râu de munte, cu multe cascade, 

Clienta a afirmat că s-a simţit foarte bine, dar nu a reușit să se relaxeze în mod 

independent acasă. 

Cu toate acestea, persoanele apropiate de la locul de muncă i-au spus că arată 

mai bine, corpul rămânând aproape drept. 

În cursul următoarelor ședințe de hipnoză i-au fost administrate sugestii de calm 

și destindere, precum și sugestii specifice menite să reducă anxietatea socială: 
„Cei din jur sunt preocupaţi mai mult de problemele lor, așa că de cele mai 
multe ori nici nu te observă...” 

„Șefii sunt atenți la datele raportate şi nu la modul în care arăţi...“ 

Au fost administrate și sugestii posthipnotice de concentrare asupra respirației, 

ori de câte ori se confruntă cu o situație cu potențial stresant. 

După a cincea ședință de psihoterapie, clienta a relatat faptul că majoritatea 

timpului capul ei a rămas drept, iar durerile musculare s-au redus simţitor. 

Simptomele au devenit mai intense atunci când activitatea ei a fost supusă unui 

audit extern. 

În cursul ședințelor viitoare de hipnoză, i s-au administrat și sugestii specifice: 
„Capul tău își păstrează poziția normală, iar umărul și spatele rămân calde și 
relaxate atunci când stai în picioare, mergi sau stai așezată”. 

În cadrul ultimelor ședințe de hipnoză, a fost utilizată și tehnica imaginaţiei 

dirijate, în cadrul căreia clienta s-a vizualizat relaxată în diverse ipostaze. 

Au fost administrate și sugestii posthipnotice de menţinere a relaxării musculare 

și în timpul activităților stresante: „Relaxarea te ajută să faci lucrurile mai repede 

și mai bine, pentru că astfel îți poţi conserva energia“. 

Terapia a cuprins 10 şedinţe. După şedinţa a șaptea, clienta a reușit să practice cu 

succes relaxarea acasă, capul și-a reluat poziția firească, iar durerile au dispărut 

aproape total. 

Aceasta nu va avea rezultate pozitive decât în cazul în care persoa- 
s | na în cauză vine din proprie inițiativă la cabinet și nu este adusă forțat 
Ca pitolu XIX de către aparținători, colegi de serviciu sau instituţii specializate. 


Hipnoza în terapia dependențelor 


Abuzul de substanţe produce o serie de probleme atât în plan 
individual, cât şi la nivelul societății în ansamblu și se referă la con- 
sumul de droguri, alcool, medicamente sau substanțe etnobotanice. 

Manualul Diagnostic și Statistic al Asociaţiei Psihiatrilor Americani 
(DSM IV) definește abuzul de substanţe astfel: 

„Abuzul de substanţe poate fi diagnosticat atunci când persoana 
persistă în consumul de alcool sau droguri în ciuda problemelor care 
apar în urma acestui consum. Utilizarea compulsivă şi repetitivă de 
substanțe conduce la creșterea toleranței față de acestea, iar reducerea 
sau stoparea consumului produce fenomene de sevraj. 

Adicţiile pot să implice şi alte tipuri de comportamente, cum 
ar fi jocurile de noroc, cleptomania sau dependenţa de calculator. 
Elementul comun al acestor dependențe constă în realizarea unui 
câştig pe termen scurt, urmat de o pierdere pe termen lung (Medd, 
Williamson, Ibbotson și Shrewbury, 2015, 449). 

Obţinerea unei satisfacţii imediate conduce la consecințe negative 
pe termen lung care, la rândul lor, declanșează nevoia unei noi gra- 
tificaţii, formându-se astfel un cerc vicios. 

Aceste tipuri de comportament îi fac pe subiecți să sufere în plan 
fizic şi emoţional, au efecte asupra activității profesionale, familiei și 
cercului relațional. 

Hipnoza s-a dovedit a fi foarte utilă în terapia dependenţelor de 
droguri (Katg, 1980; Potter, 2004), a fumatului (Ahijevich și cola- 
boratorii, 2000; Barber, 2001) şi alcoolismului (Walden și Penrod, 
1981). 

Hipnoza poate contribui la reducerea depresiei, anxietății, frustră- 
rii sau a altor stări emoționale care pot conduce la apariția recăderilor. 

De asemenea, creşterea stimei de sine, scăzută la persoanele 
dependente, reprezintă un element important al psihoterapiei. 


Studiu de caz 

Mihai, în vârstă de 37 de ani, lucrător în poliție, avea un salariu bun, dar ajunsese 
să aibă probleme financiare serioase din cauza jocurilor de noroc. Clientul era 
căsătorit și avea o fetiţă în vârstă de 5 ani. Acesta risca să fie concediat de la 
serviciu din cauza problemelor sale, fapt care l-a determinat să solicite ajutor 
psihoterapeutic. 

Interviul clinic a evidenţiat faptul că până la vârsta de 25 de ani clientul fusese 
sportiv de performanţă (practicase baschetul în cadrul unei echipe cunoscute), 
dar a abandonat sportul după căsătorie. 

La prima şedinţă de psihoterapie i s-a cerut să nu joace până la ședința viitoare 
și să noteze modul în care se simte. Clientul a relatat faptul că a reușit acest 
lucru, dar că s-a simţi deprimat şi fără vlagă, pentru că îi lipsea acel sentiment 
de activare interioară pe care îl avea în sala de joc, deși știa că are șanse mici de 
câștig (clientul juca jocuri mecanice). 

A rezultat și faptul că același sentiment de activare apărea și atunci când Mihai 
era la antrenamente sau la meci, indiferent dacă echipa sa câștiga sau pierdea. 
Terapeutul a indus hipnoza și a ancorat trăirea acelui sentiment pozitiv prin 
atingerea degetului mare cu degetul arătător al mâinii drepte. 

Subiectul și-a însușit şi o tehnică simplă de relaxare, pe care a practicat-o 
independent. 

În stare de transă hipnotică au fost stabilite și obiectivele psihoterapiei, clientul 
afirmând că dorește să renunţe la jocurile de noroc. 

A fost aplicată tehnica imaginaţiei dirijate, sugerându-i-se clientului să se 
imagineze pe sine în viitor în cazul în care nu va reuși să controleze comporta- 
mentul compulsiv de a juca. 

În continuare i s-a sugerat să vizualizeze acel viitor pe care și-l dorește. Mihai și-a 
imaginat că joacă din nou baschet cu prietenii și se simte foarte bine. 

Clientul împreună cu terapeutul au trecut în revistă și modalitățile concrete pe 
care le avea clientul pentru a juca din nou baschet, deoarece vârsta nu-i mai 
permitea să reintre într-o echipă importantă. Mihai a decis să se alăture unor 
tineri care jucau baschet în curtea școlii din cartier în weekenduri, să participe la 
orele de pregătire fizică de la locul de muncă, pe care le neglijase până atunci, și să 
negocieze cu sația pentru a beneficia de acel timp liber în care să practice sportul. 
După două luni de terapie, Mihai a renunțat complet la jocurile de noroc și a 
identificat singur încă o modalitate alternativă de a practica sportul: s-a înscris la 
un cerc de aikido (soţia a fost de acord, deoarece în același timp cu clientul fetița 
lui se antrena la o grupă de copii). 

Hipnoza și fumatul 


Fumatul contribuie la creșterea numărului de decese cauzate de 
afecțiuni cardiovasculare, atacuri cerebrale şi cancer pulmonar. 

La acestea se adăugă și alte efecte nedorite ale fumatului: dinți și 
degete îngălbenite, tuse, respiraţie îngreunată, oboseală, tegumente 
pergamentoase și ridate, oboseală. 

Fumatul reprezintă o formă de adicție fizică și psihică. 

Dependenţa de nicotină reprezintă o problemă reală, iar feno- 
menele de sevraj pot afecta un număr mare de subiecți. Studiile au 
evidențiat faptul că aproximativ 46% dintre fumători încearcă să se 
lase de fumat cel puţin o dată pe an, dar fără niciun rezultat (Lewis, 
2013, p. 165). 

Dependenţa fizică, nevoia de a face anumite gesturi stereotipe, 
anturajul, depresia și anxietatea fac extrem de dificil demersul de 
abandonare a fumatului. 

Studiile au evidenţiat faptul că între 45 și 60% dintre fumătorii 
care au utilizat hipnoza în combinaţie cu autohipnoza realizată pe 
baza unor înregistrări audio au reușit să abandoneze fumatul şi au 
rămas nefumători cel puţin un an după ce s-a realizat intervenția 
terapeutică (Lewis, 2013, p. 166). 

Același autor (Lewis, 2013) este de părere că nu este atât de impor- 
tant cât de mult fumează clientul, ci de cât timp face acest lucru și cât 
de sincer își doreşte să abandoneze fumatul. 


Studiu de caz 

Martin, de profesie medic, în vârstă de 47 de ani, fuma încă din perioada 
studenției câte două pachete de țigări pe zi. Clientul a încercat toate metodele de 
a abandona fumatul, dar fără niciun rezultat (gumă de mestecat, plasturi, țigări 
electronice, medicație anxiolitică). 

Condiţia ca tratamentul prin hipnoză să fie eficient este ca subiectul să aibă o 
motivație puternică pentru a se lăsa de fumat, 

În prima ședință de psihoterapie i s-a explicat clientului în ce constă tehnica, 
precum și mecanismele fenomenului de sevraj. Mai precis, i s-a explicat faptul 
că dorința de a fuma va dispărea imediat după aplicarea tehnicii hipnotice, 
Această dorință nu are numai o componentă fizică, ci ține și de aspecte de ordin 
emoțional, cum ar fi trăirea unor sentimente de frustrare, tristețe sau anxietate. 
Diferența constă în aceea că subiectul nu va trebui neapărat să aprindă o țigară 
atunci când apar astfel de sentimente. 

Lewis (2013, p. 170) menţionează faptul că Asociația Americană de Pneumologie 
utilizează următoarea maximă: „Dorinţa trece chiar dacă fumezi sau nu fumezi 
o țigară”. 
Clientului trebuie să i se ofere și niște strategii alternative pentru a rămâne 
nefumător: exerciții de yoga, sport, hobby-uri etc.). 
În cazul clientului nostru Martin, motivația de a abandona fumatul este legată 
de starea de sănătate: a fost diagnosticat cu cancer pulmonar și a continuat să 
fumeze după începerea chimioterapiei. 
Demersul terapeutic a început cu un exercițiu de respirație abdominală lentă, pe 
ritmul 2 (1 — inspirație, 2 — expirație sau multipli). 
În transă hipnotică au fost administrate sugestiile propuse de Spiegel (2004): 
— „Fumatul este o otravă pentru organismul meu“; 
— „Am nevoie de corpul meu pentru a trăi”; 
— „Îi datorez corpului meu respect și trebuie să am grijă de el”. 
Clientului i-au mai fost administrate sugestii legate de avantajele abandonării 
fumatului: o stare de sănătate mai bună, oprirea evoluției bolii, un aspect fizic 
mai atrăgător și mai tineresc, dinți mai albi, respirație proaspătă, mai multă 
energie și mai mulți bani. 
A fost realizat un antrenament mental orientat asupra imaginii ideale de 
nefumător. 
A fost utilizată și o ancoră hipnotică (după Lewis, 2013, p. 171): „Ori de câte 
ori simți nevoia să fumezi, strângi puternic pumnul drept și derulezi în minte 
avantajele abandonării fumatului“, precum sugestia posthipnotică: „Sunt o 
persoană nefumătoare”. 
După șase ședințe de hipnoză, clientul a relatat faptul că a reușit să se lase de 
fumat. 


Prezentăm, mai jos, un scenariu sugestiv pentru terapia adicțiilor 


(adaptat după Jones, 2014, p. 136): 


„Aşezaţi-vă comod pe fotoliu şi relaxaţi tot corpul. Inspiraţi 
şi expirați calm, cu expiraţie prelungită. Odată cu fiecare expi- 
rație vă relaxaţi tot mai mult și mai mult... Veţi depăși depen- 
dența în modul vostru personal, în timpul de care aveţi nevo- 
ie... Nu păreţi genul de persoană care să se lase hărțuită sau 
împinsă de la spate... Veţi dezvolta modalități de răspuns mult 
mai profunde... O parte a mentalului vostru va investiga ce 
anume a făcut ca dependenţa să se instaleze și să funcționeze, 
va cerceta dacă rădăcinile acestui comportament se află undeva 
în trecut și nu-și mai au sensul, oricum, dar au lăsat în urma lor 
această deprindere, sau dacă dependenţa a reprezentat forma 

personală de psihoterapie, răspunzând unor nevoi sau ajutân- 
du-vă într-un anume fel... Ştiţi că atunci când un copil primeș- 
te o jucărie nouă nu se va mai interesa de cea veche... Copilul 
ştie unde se află vechea jucărie, dar nu mai vrea să se joace cu 
ea... și mă întreb, oare, ce nouă jucărie mai sănătoasă veți 
primi... și toate schimbările care se vor produce în ceea ce sun- 
teți acum ca personalitate... şi aceste schimbări vor avea o influ- 
ență pozitivă asupra propriei persoane și a celor din jur... și veți 
trăi o nouă experienţă, eliberat de vechea dependenţă, veți trăi 
viața în mod diferit și mă întreb cum vechiul comportament de 
dependență va deveni inutil... vechea dependenţă care v-a stă- 
pânit până acum, v-a manipulat, v-a controlat viața și mintea, 
v-a influențat deciziile... A venit timpul să recâștigaţi contro- 
lul... Nu știți cum să faceți acest lucru la nivel conștient, deși 
avantajele noului comportament vor fi obținute într-un mod 
nou, interesant și creativ... Și aș dori să mulțumesc acelei părți 
a mentalului vostru care a fost suficient de inteligentă pentru a 
crea acel vechi model de comportament dependent care în tre- 
cut a reprezentat cea mai bună soluție... dar acum, în prezent, 
acea parte a mentalului vostru inconștient vă va ajuta să dez- 
voltaţi noi modalități de comportament, mai sănătoase și mai 
eficiente, care vă vor îmbogăţi viața personală și pe a celor din 
jur... şi acest lucru nu va fi observabil chiar de la început... 
Toate aceste modificări vor începe odată cu renunțarea la vechi- 
le deprinderi de dependenţă care au devenit nefolositoare și pe 
măsură ce se dezvoltă noile modele de comportament sănătoa- 
se, pe măsură ce căpătați noi abilități și noi resurse, veți merge 
înainte... Mentalul vostru inconștient poate să realizeze aceste 
lucruri în modul vostru personal și unic... (pauză de 5 minute)“. 


Sugestii ericksoniene pentru abandonarea fumatului 
(adaptat după Jones, 2014, p. 67) 


„Așază-te comod în fotoliu și relaxează tot corpul. Închide 
ochii și concentrează-te asupra respirației... inspiră şi expiră 
lent, liniștit, cu fiecare expirație te relaxezi tot mai mult, tot mai 
mult... 

Până în prezent fumatul a reprezentat pentru tine o tehnică 
de relaxare, de reducere a stresului. A venit momentul ca 

mentalul tău inconștient să realizeze o schimbare... Pe măsură 
ce urmărești vocea mea, vei descoperi o nouă metodă de rela- 
xare care va fi eficientă pentru tine... Eşti conștient de faptul că 
unii oameni fumează pentru a se elibera de stres înainte de a 
învăţa să respire în mod controlat, 4 timpi inspiraţie, 8 timpi 
expiraţie... deoarece respiraţia controlată și prelungită eliberea- 
ză endorfine și dopamină, precum și alte substanţe care ajută 
organismul să se relaxeze, iar subiectul să intre într-o stare 
euforică... astfel încât oamenii pot înlocui vechile deprinderi cu 
unele noi, benefice, inspirând 4 timpi și expirând 8 timpi... 
Inspiră numărând până la 4 și expiră numărând în gând până 
la 8... Există oameni care fumează pentru că astfel mentalul lor 
inconștient le sugerează să facă o pauză de socializare și ... 
odată ce şi-au dat seama de aceste lucruri, vor găsi o nouă 
modalitate care să le reamintească de faptul că au nevoie de o 
pauză și vor înlocui vechea deprindere cu această nouă deprin- 
dere... Unii oameni utilizează nevoia de a fuma ca un fel de 
semnal, ca pe un ceas deșteptător care le reamintește să ia o 
pauză... și vor proceda astfel până când își vor forma o nouă 
deprindere... Există şi persoane care utilizează fumatul pentru 
a „sparge gheața“ atunci când întâlnesc alţi oameni... iar aceștia 
vor găsi o nouă modalitate mai eficientă de a începe o conver- 
sație după ce vor renunţa la vechea deprindere... Mă întreb 
oare ce va fi mai potrivit în cazul tău... Mă întreb ce cale va găsi 
mentalul tău inconștient pentru a te determina să-ți formezi o 
nouă deprindere... Mentalul inconștient va capta ideile prezen- 
tate mai sus și le va dezvolta la fel cum ploaia hrănește o 
sămânță, o face să încolțească, să crească și să se transforme 
într-o floare minunată şi, pe măsură ce descoperi noua ta 
manieră de a face faţă stresului, vei renunţa la vechea ta deprin- 
dere şi vei asimila toate acele idei care se dovedesc utile și rele- 
vante pentru tine... și pe măsură ce ești atent la vorbele mele, o 
parte a Eului tău se va concentra asupra viitorului, depășind 
trecutul și prezentul, ajutându-te să înţelegi modul în care ţi-ai 
creat noua ta modalitate de a face faţă stresului, cum ţi-ai for- 
mat noi deprinderi și ai renunțat la cele vechi. 

Cunoști faptul că mulți copii obișnuiau să sugă degetul sau 
să aibă prieteni imaginari și, odată ce au crescut, au renunţat la 
vechile deprinderi chiar fără să își dea seama... Acest lucru se 

întâmplă de la sine și poate că îţi va lua ceva timp să creezi 
noile tale deprinderi, să produci modificări la nivelul corpului 
și minții... Acum eu voi tăcea pentru a lăsa timp mentalului tău 
inconștient să proceseze și să reprogrameze modul tău de a te 
comporta (pauză de 5 minute)... 

E bine așa, procesează în maniera ta unică, ştiind că uneori 
este bine să pleci dintr-un oraș poluat pentru a respira aerul 
curat de la munte, care îţi limpezește mintea și îți umple corpul 
de energie“ (pauză de 5 minute). 


Tehnica de reprogramare mentală pentru abandonarea fumatului 
(adaptată după Jones, 2014, p. 81) 


„În timp ce stai relaxat pe fotoliu și asculți vocea mea, eu 
ştiu că tu dorești să te lași de fumat chiar acum și că acest pro- 
ces va solicita toată atenţia și implicarea ta. Aş dori acum să 
conștientizezi nevoia pe care ai avut-o în trecut și care te-a făcut 
să te apuci de fumat. Odată ce conștientizezi această nevoie 
începi să o simţi chiar acum. Când acest lucru se întâmplă, fă 
un semn cu capul... E bine așa... Acum descoperă unde anume 
în corpul tău s-a localizat acea senzaţie... şi atunci când ai iden- 
tificat-o concentrează-te asupra ei și gândește-te la toate efecte- 
le negative pe care această nevoie le produce... o stare precară 
de sănătate... punerea în pericol a sănătății familiei, a copiilor, 
cheltuirea nejustificată a banilor... Nu este important faptul că 
până acum aceste lucruri nu au constituit o problemă pentru 
tine, deoarect mulți fumători sunt conștienți de efectele nega- 
tive ale fumatului... Chiar dacă pe pachetele de țigări sunt pre- 
zentate imagini terifiante, acest lucru nu te-a determinat până 
acum să renunți la ţigări. A sosit momentul să îţi spui în gând 
cu toată tăria «Nu... Nu doresc să mai fac acest lucru»... Atunci 
când pronunţi aceste cuvinte vizualizează cu ochii minții avan- 
tajele renunțării la fumat, pentru că fiecare persoană care s-a 
lăsat de fumat a avut motive foarte serioase să facă acest lucru... 
Vei obține o mai bună stare de sănătate, vei avea avantaje mate- 
riale... Imaginează-ţi ce se va întâmpla și cum te vei simţi dacă 
vei spune «Nu» fumatului... Deschide acum ochii și închide-i 
din nou și concentrează-te puternic asupra nevoii care te-a 
împins să fumezi, vizualizând toate efectele negative ale 

fumatului... Pronunță cu toată tăria «nu», vizualizează efectele 
pozitive ale abandonării fumatului, trăind o stare de puternică 
satisfacție pentru că ai reușit să spui «nu», pentru că ai obținut 
un mare succes... Deschide şi închide ochii încă o dată, readu 
senzația şi imaginile legate de dorinţa de a fuma pe ecranul 
mental, derulează toate acele imagini negative referitoare la 
efectele negative ale fumatului și pronunţă în gând din nou, cu 
toată forța de care ești capabil «nu», vizualizând în continuare 
toate aspectele și consecințele pozitive ale abandonării fumatu- 
lui. Trăiești din nou starea plăcută de satisfacție și bucurie pen- 
tru că ai reușit să obţii un mare succes. Vizualizează imaginile 
în care ești sănătos, în formă, plin de energie... Gândește-te la 
ce vor spune ceilalți, familia, prietenii... La faptul că în casa ta 
va fi un miros mai plăcut... Repetă exercițiul propus de câteva 
ori și apoi proiectează-te în viitor, întrebându-te ce lucruri 
minunate îți va oferi viitorul după ce ai renunțat la fumat, ce se 
va petrece peste un an, peste doi ani... Bucură-te de schimbări- 
le pozitive pe care le-ai obținut, pe care le remarcă şi ceilalţi, 
care se vor bucura de faptul că ai devenit o altă persoană care 
poate aduce, la rândul ei, mai multă bucurie celor din jur. 
Acordă-ți atâta timp de cât ai nevoie pentru a explora această 
realitate...“ 


Capitolul XX 
Hipnoterapia la persoanele cu stimă 
de sine scăzută 


Williamson (în Brann, Owens și Williamson, 2015) subliniază 
faptul că stima de sine se referă la maniera în care subiectul se valo- 
rizează, în timp ce încrederea în sine se referă la maniera în care 
acesta se comportă. 

Branden (1994) este de părere că stima de sine cuprinde următoa- 
rele componente: 

+ nivel de conştientizare ridicat; 
asertivitate; 
sentimentul responsabilităţii personale; 
sentimentul de integritate; 
existența unor obiective de viaţă; 
autoacceptare. 


Nivelul ridicat de conștientizare presupune, în concepția autoru- 
lui citat, focalizarea prioritară asupra prezentului și nu concentrarea 
asupra trecutului, specifică depresiei, sau asupra viitorului, cum se 
întâmplă adesea în cazul tulburărilor anxioase. 

În psihoterapie s-a dovedit foarte eficientă practicarea meditației 
bazate pe conștientizare (mindfulness) care presupune învățarea 
clientului să trăiască stările prezente într-o manieră nonevaluativă 
(Fortney și Taylor, 2010). 

Clientul este instruit să se concentreze asupra a ceea ce vede, 
aude, simte, miroase, gustă, fără a eticheta situația respectivă ca fiind 
pozitivă sau negativă. 

Asertivitatea, o altă componentă a stimei de sine, presupune expri- 
marea punctului de vedere și nevoilor proprii pe un ton calm, contro- 
lat, fără teamă, dar și fără agresivitate, prin care s-ar putea produce 

încălcarea drepturilor celorlalți. Comportamentul asertiv poate fi exer- 
sat și în plan imaginativ, în stare de relaxare sau transă hipnotică. 

Aceasta presupune repetarea mentală a unor mesaje de tipul 
următor: „eu mă simt...“, „mie mi-ar face plăcere ca tu...“, „dacă ai 
face acel lucru pentru mine, eu m-aș simți mai bine“ etc. 

Responsabilitatea personală implică faptul că subiectul realizează 
că este gestionarul propriilor stări emoționale și că nu le poate con- 
trola pe ale celorlalți (Caban, 2004). 

Sentimentul integrității personale presupune ca subiectul să fie de 
acord cu sine însuși, cu propriile convingeri, sentimente şi sisteme 
de valori. 

Un alt element important al stimei de sine este prezența unor 
obiective de viață pe termen lung, obiective care conferă un sens 
existenţei clientului. Acest obiectiv nu trebuie să fie neapărat unul 
de natură religioasă. 

Poate că elementul cel mai important al stimei de sine îl reprezintă 
autoacceptarea. Subiectul trebuie să își accepte atât părțile bune, cât 
și pe cele rele, conștient fiind de faptul că nimeni nu este perfect, dar 
poate să se străduiască, să se autoperfecționeze. 

Majoritatea clienţilor cu stimă de sine scăzută au suferit diverse 
traume sau provin din familii disfuncționale. 

Prezentăm mai jos câteva exerciţii de imaginație dirijată care s-au 
dovedit utile în cazul clienţilor cu imagine de sine scăzută. 


s Scenariul celor două oglinzi (Graham, 1988) 

Acest exerciţiu se poate realiza atât în stare de veghe — cu ochii 
închiși —, cât și în stare de relaxare sau transă hipnotică. Clientului 
i se cere să-și imagineze că este așezat între două oglinzi. În oglinda 
din spate se află imaginea sa așa cum nu dorește să fie, iar în oglinda 
din față se află imaginea sa dorită, ideală. 

Clientului i se cere apoi să își imagineze că pătrunde în oglinda 
din faţă și devine una cu imaginea sa ideală. | se sugerează acestuia 
și să trăiască un sentiment agreabil datorat faptului că a devenit acea 
persoană care dorește să fie. 

Exerciţiul se repetă de mai multe ori. 


e Scenariul prietenului înțelegător 
Exerciţiul se potrivește mai ales acelor clienţi care au o tendință 
exagerată de a se critica și blama în limbaj interior. Acestora li se cere 

ca în stare de relaxare sau hipnoză să-şi imagineze cum un prieten 
apropiat le adresează, pe un ton calm, cuvinte de încurajare în loc de 
critică (Gilbert, 2009). 


e Metafora șoselei timpului (Williamson, 2015, p. 162) 

Clientului aflat în transă hipnotică i se cere să-și imagineze o șosea 
a timpului, la un capăt aflându-se trecutul și la celălalt capăt viitorul. 

În continuare, acestuia i se sugerează să vizualizeze acea șosea de 
undeva de sus și să se întoarcă în timp, în copilărie, și să analizeze ce 
evenimente au generat stima de sine scăzută și de ce. Odată ce clien- 
tul începe să înțeleagă modul în care s-au format aceste convingeri, 
el este dirijat să se întrebe dacă convingerile referitoare la propria 
persoană îi mai sunt utile și în prezent sau dacă ar fi necesar să-și 
formeze noi convingeri referitoare la propria persoană. Exercițiul se 
repetă de mai multe ori până când subiectul ajunge singur la conclu- 
zia că ar fi bine să își modifice convingerile legate de persoana sa. 
Totodată i se poate sugera și faptul că ego-ul său de copil primește 
ajutor de la Eul superior sau de la un prieten imaginar. 

Se sugerează apoi faptul că persoana se deplasează în viitor și se 
vede pe sine ca fiind încrezătoare în forțele proprii și conștientă de 
valoarea personală, trăind, în același timp, un puternic sentiment de 
mândrie şi împlinire. 

Transa se va încheia cu sugestia că subiectul aduce cu sine în pre- 
zent resursele pe care le-a găsit în viitor. 


+ Autoevaluarea obiectivelor personale în transă hipnotică 

(Williamson, 2015, p. 163) 

Clientul va discuta împreună cu terapeutul obiectivele sale pe 
termen scurt, mediu şi lung. Este indicat ca aceste obiective să fie 
exprimate în termeni cât mai preciși, concreți și să aibă un caracter 
realist. 

Se induce și se adânceşte transa și i se cere clientului să evalueze 
pe o scală imaginară de la 0 la 10 unde anume se situează în raport 
cu un obiectiv. Clientul este întrebat apoi ce crede că ar trebui să 
facă pentru a mai înainta un pas în direcţia atingerii obiectivului său. 
Odată ce au fost precizate acele acțiuni, ele vor fi repetate de mai 
multe ori în plan imaginativ. 

Procesarea terapeutică va continua și în stare de veghe și, pe baza 
informaţiilor obţinute de la client, se vor trasa și sarcini pentru acasă. 

Studiu de caz 

Ioana, studentă la conservator, secția de pian, în vârstă de 22 de ani, s-a prezentat 
la cabinetul de psihoterapie pentru trac de scenă, care apărea mai ales atunci 
când clienta trebuia să susțină un recital. 

Clienta suferea de anxietate puternică în situații de examene sau teste, încă 
din școala generală. Această anxietate nu era legată doar de performanțele sale 
muzicale, ci și de cele şcolare obișnuite. 


În ajunul ultimului concurs pe care a trebuit să îl dea, Laura a fost cuprinsă de 


anxietate, a vomat de mai multe ori și a fost la un pas să nu se mai prezinte, 
moment în care profesoara ei i-a recomandat psihoterapia. 

Clienta provenea dintr-o familie de intelectuali, tatăl regizor cunoscut, iar mama 
profesor universitar. Ea a relatat faptul că a avut o copilărie frumoasă, deși trebuia 
să studieze de multe ori la pian. Când reușea totuși să iasă la joacă, era adesea 
hărțuită de copiii din cartier care o considerau ciudată. Emoţiile puternice au 
însoțit-o pe tot parcursul vieții în situațiile de evaluare. Înainte de a intra în scenă, 
clienta a identificat vocea interioară care o critica și care prezicea faptul că se va 
produce o catastrofă. 

Clienta și-a însușit foarte repede o tehnică de relaxare și a fost instruită să 
modifice, cu ajutorul imaginaţiei, caracteristicile vocii interioare: să fie mai 
puțin intensă și să se audă în fundal o muzică veselă, Clientei i s-a sugerat, de 
asemenea, ca atunci când apare senzaţia de vomă să se concentreze asupra 
respirației abdominale, cu expiraţie prelungită. 

În transă hipnotică i s-a sugerat faptul că la inspirație primește energie, încredere, 
calm, iar la expirație elimină teamă, panică, stres. 

Într-o altă ședință de hipnoterapie i s-a sugerat faptul că se refugiază într-o 
cameră imaginară, secretă și plasează toate temerile sale într-o casetă pe care 
o închide într-un dulap. În continuare, clientei i s-a sugerat că se așază într-un 
fotoliu comod și că în fața ochilor săi se află un ecran foarte mare în care se vede 
imaginea ei, cântând pe scenă, calmă, sigură pe sine, realizând o performanţă 
artistică deosebită, Odată ce imaginea a fost creată, i s-a cerut să se ridice de 
pe fotoliu și să intre în ecran, devenind una cu imaginea ei ideală. Înainte de 
încheierea exerciţiului de imaginaţie dirijată, clientei i s-a cerut să ia cu sine 
un obiect imaginar din camera secretă, obiect care reprezintă starea de calm și 
liniște interioară pe care a fost capabilă să o trăiască acolo. 

Clienta a fost instruită să practice independent un exercițiu de relaxare în timpul 
căruia să repete în plan imaginar cele învățate. 

La ședința următoare, clienta a relatat faptul că se simte mult mai bine. 
Terapeutul a indus transa şi a repetat procedura. La încheierea ședinței de 
terapie, clientei i s-a cerut să realizeze o ancoră psihologică: atunci când se 
identifică cu imaginea ei ideală și trăiește starea de calm, liniște interioară 
și încredere, să atingă degetul mare al mâinii drepte cu degetul arătător, 
formând un cerc. 

Î s-a sugerat ca înaintea oricărei performanţe, pe scenă sau în cadrul unui 
examen, să schițeze gestul respectiv, să intre în stare de relaxare și să se 
imagineze pe sine realizând cea mai bună prestație. Imaginea respectivă nu 
trebuie să fie disociată, ci asociată, clienta vizualizându-se în interiorul scenei 
respective și nu privindu-se de undeva din afară. 

Demersul terapeutic a durat șapte ședințe. Clienta a relatat faptul că a avut 
succese la ultimele examene și concursuri, stările sale emoționale aflându-se 
sub control, 

Clienta a relatat faptul că practică relaxarea și antrenamentul mental zilnic și 
chiar de două ori pe zi, în perioadele de stres. 


Montaj sugestiv pentru depășirea unor dificultăți de natură 
psihologică (după Jones, 2014, pp. 64-65) 

„În această stare de relaxare, inconștientul tău va întreprinde 
tot ce este necesar pentru a te ajuta să priveşti lucrurile dintr-o 
nouă perspectivă, astfel încât schimbarea dorită să se producă. 
Îţi voi spune o poveste străveche despre o maimuţă care trăia 
în pădure. Maimuţa își făcea multe griji, pentru că se temea că 
într-o bună zi cerul se va prăbuși, ea va fi accidentată și nu se 
va afla nimeni prin preajmă să o ajute. Maimuţa își făcea griji și 
pentru multe alte lucruri care se vor petrece în viitor sau despre 
ce vor gândi celelalte animale despre ea: oare nu o consideră 
prea gălăgioasă? Oare o găsesc suficient de atrăgătoare? 
Maimuţa se îngrijora și pentru întâmplări din trecut, când s-a 
simţit vinovată de ceva, și revedea cu ochii minţii tot felul de 
imagini negative, retrăind sentimentul de teamă, tristețe și 
vinovăţie. 

Într-o bună zi, maimuța a auzit un zgomot puternic care 
venea de la un arbore înalt. Inima ei a început să bată cu pute- 
re și a luat-o la goană pentru a se salva. „Se prăbușește cerul, se 
prăbușește cerul“, a strigat maimuța, cuprinsă de panică. Toate 
animalele au auzit mesajul ei și au fost, la rândul lor, cuprinse 
de panică. 

La un moment dat, o bufniță înțeleaptă a coborât dintr-un 
copac și a întrebat animalele ce se petrece. Bufnița a stat de 
vorbă cu mai multe animale pentru a se lămuri de unde a por- 
nit zvonul. După ce a aflat ce s-a întâmplat, bufnita înțeleaptă 
a găsit maimuța tremurând, ascunsă sub un copac: „Ce este 
povestea asta cu cerul care se prăbușește?”, a întrebat bufnița. 
„Am auzit cu urechile mele, am auzit cu urechile mele!“, a 

răspuns maimuța, speriată. Atunci bufnița s-a decis să conducă 
maimuța la locul de unde provenise sunetul. 

Ajungând la locul acela, cele două animale au auzit din nou 
zgomote puternice. „Acesta este zgomotul pe care l-ai auzit? — 
a întrebat bufnița. „Da, cade cerul, se prăbușește cerul!“, a stri- 
gat maimuța. „De unde știi că se prăbușește cerul? Acest sunet 


“poate fi orice altceva”, a spus bufnița... „Ai verificat despre ce 


este vorba?“ 

Bufnița a luat-o pe maimuţă pe aripile ei întinse și a ridicat-o 
până în vârful copacului uriaș. De acolo maimuța a observat că 
cerul era la locul lui. Privind în jos, maimuța a văzut cum 
cădeau din copaci nuci mari de cocos care produceau zgomotul 
ce o speriase. 

Maimuţa s-a simţit stingherită, dar a hotărât să procedeze 
aşa cum trebuie, anunțând celelalte animale că este vorba des- 
pre o greşeală. Bufnița s-a oferit să ducă maimuța până la poa- 
lele muntelui, să-i arate încotro să meargă, dar că muntele va 
trebui să-l urce de una singură. Maimuţa a înţeles mesajul, a 
început să urce, să lupte cu dificultățile, învățând și înțelegând 
multe lucruri despre ea. 

După multe ore de mers, cu eforturi susținute, maimuța a ajuns 
în vârful muntelui și s-a simțit foarte mândră pentru faptul că a 
reușit să ajungă acolo, deși nu a crezut că este în stare să o facă. 

Ajunsă în vârful muntelui, maimuța a admirat de sus întrea- 
ga pădure și a povestit cu voce puternică întreaga ei poveste, 
astfel încât toate animalele au reuşit să se liniștească.“ 


Metafore care sugerează recâștigarea imaginii corporale preferate 
(adaptat după Jones, 2014, p. 87) 

„Stai aşezat confortabil în fotoliu cu ochii deschiși sau 
închiși. Am să-ți spun acum o poveste despre un sculptor care 
muncea din greu pentru a ciopli în piatră, pentru a descoperi 
frumusețea ascunsă în piatră, dând la o parte bucată cu bucată 
piatra care nu mai era necesară și, pe măsură ce îndepărta 
bucăţile inutile, după o muncă grea, sculptorul a scos la iveală 
o minunată operă de artă... Gândește-te la aceste lucruri, poţi 
lua chiar o pauză pentru a integra ceea ce îţi este de folos din 
această povestire, pentru a integra acele lucruri care te vor ajuta 
să pornești pe drumul schimbării...“ 

e Metaforă pentru optimizarea performanțelor 


(adaptat după Jones, 2014, p. 99) 

„Așezaţi-vă comod pe fotoliu, închideți ochii și lăsați corpul 
moale, relaxat. Inspiraţi și expiraţi calm, liniștit, cu expirația 
prelungită. Odată cu aerul expirat vă relaxaţi tot mai mult, tot 
mai mult... Pe măsură ce vă relaxaţi tot mai profund, tot mai 
adânc, creaţi un spaţiu în mintea voastră unde veți putea învă- 
ţa ceea ce doriți să învățați. Un coleg de-al meu, care trebuia să 
învețe pentru examenele de la facultate, obișnuia să-și creeze 
acel spaţiu mental pentru învățare. El povestea despre o sală de 
seminar, unde se afla o masă rotundă la care stăteau cei mai 
buni specialiști din domeniul respectiv. EI își imagina că se 
aşază la acea masă și conversează cu specialiștii pe teme legate 
de subiectele de examen, absorbind spusele lor. O altă persoană 
care dorea să cânte și să danseze în același timp şi-a creat în 
minte un studio de dans în care un instructor imaginar o ghida 
să cânte şi să danseze, făcând numeroase repetiții până când a 
stăpânit arta dansului și a cântecului. Nu ştiu care va fi metoda 
cea mai bună pentru dumneavoastră... 

Aș dori acum să vă imaginați un ecran uriaș de televizor în 
care vedeți o persoană care vă seamănă, un fel de alter ego care 
realizează perfect ceea ce doriți să realizați... Face totul fără gre- 
şeală, face totul perfect și fără efort. 

Realizează perfect tot ceea ce are de făcut, încă o dată și 
încă o dată, deși în viața reală oamenii mai fac şi greşeli. Este 
important să aduceţi în viaţa reală cele învățate şi veţi desco- 
peri ce mult progresaţi după ce aţi exersat atunci când vă 
aflați în transă. 

Cu fiecare transă, performanţa voastră se va îmbunătăți tot 
mai mult, tot mai mult. Eu nu știu dacă tonul vocii mele sau 
fiecare expirație pe care o faceți vă va ajuta să optimizați per- 
formanţele pe zi ce trece. Este interesant să vă amintiţi ce ușor 
ați învăţat atunci când eraţi copil și aveați un alt stil de gândire 
care vă permitea să învățați fără efort... Chiar dacă mai făceați 
unele greșeli, acestea erau parte a învăţării... Învăţați uşor, repe- 
de... Așa aţi învățat să mergeţi, așa aţi învățat multe lucruri și 
veţi continua să procedaţi în continuare tot așa... Vă va lua un 
anumit timp să integrați ceea ce ați învăţat, să întăriți legăturile 
neuronale, să faceţi conexiuni, să puneţi cap la cap cele 

învățate, așa cum ați învățat să mergeţi, să scrieți sau să jucaţi 
baschet, făcând exact acel gest care este potrivit, spunând doar 
acel lucru care este potrivit, toate elementele fiind interconec- 
tate la nivel inconștient, astfel încât să puteți face perfect ceea 
ce v-aţi propus... (pauză de 5 minute)“. 


Capitolul XXI 
Hipnoterapia la copii și adolescenți 


Utilizarea hipnozei este o metodă indicată la copii, pentru că 
nivelul hipnotizabilității crește începând cu vârsta de 3 ani, ajungând 
la un nivel maxim în jurul celei de 11. Ulterior, acest nivel tinde să 
scadă către vârsta de 16 ani, rămânând relativ stabil la vârsta adultă 
(Morgan și Hilgard, 1978-1979). 

Olness şi Kohen (1996) au elaborat una dintre cele mai complexe 
lucrări dedicate hipnozei la copii. În studiile citate de autorii menţio- 
nați se evidenţiază faptul că hipnoza reprezintă o strategie potrivită 
pentru copii, deoarece aceștia au o gândire mult mai concretă și sunt 
mai sugestibili decât adulţii chiar şi în afara contextului hipnotic 
(Barabasz şi Watkins, 2014). Inducţia hipnotică la copii se realizează 
prin utilizarea unor scenarii imaginative ce conţin o serie de elemente 
corespunzătoare vârstei copiilor. 

Într-un astfel de model de inducţie hipnotică se pot administra 
sugestii legate de existența unei păpuși: 


„Priveşte atent păpuşa... Păpușii îi este somn...foarte 
somn... Observi cum ochii păpușii vor să se închidă?... Dacă vei 
închide și tu ochii... la fel ca păpușa... poate ai să o vezi în 
continuare cum se odihnește... Păpuşa se simte atât de bine, 
atât de liniștită... atât de liniştită... încât și tu te poți culca lângă 
ea...liniștită...“ 


Morgan și Hilgard (1978-1979) propun un alt scenariu de inducție 
la copii adaptat de noi după cum urmează: 


„Acum 0 să facem împreună ceva foarte interesant... Să ne 
prefacem că suntem undeva la iarbă verde și avem cu noi un 
coș de picnic cu mâncare. Oare cum arată coșul?... Cât de 

mare este el?... Voi așeza o faţă de masă de culoare roşie 
direct pe iarbă... De ce nu începi să scoţi câte ceva din coș? 
Spune-mi ce ai scos?... Spune-mi, te rog, ce a mai rămas în 
coș? 

Ai aflat că poți trăi lucruri interesante gândindu-te la ele cu 
atâta putere încât acestea par să devină adevărate... 

Oare cât de adevărată a fost excursia noastră la iarbă 
verde?...“ 


Pe de altă parte, eficientă s-a dovedit a fi în intervenţia hipnotică 
la copii și tehnica utilizării ecranului de televizor, copilul fiind solici- 
tat să-și imagineze filmul preferat. 

Terapeutul îl poate întreba pe copil dacă vede pe ecran persona- 
jul preferat (Scooby-Doo, Tom sau Jerry, Spiderman), apoi i se cere 
acestuia să vizioneze întregul program, iar la revenire, când deschide 
ochii, să relateze tot ce a vizionat. 

O modalitate deosebită de a produce anestezia la copii constă în 
utilizarea magiei (Zarren și Eimer, 2001). 

Copilului i se spune că, dacă medicul va atinge degetul său ară- 
tător, acest deget al copilului va deveni fermecat. Degetul va deveni 
insensibil, amorțit, ca prin minune. 

Copilul va putea transfera cu ajutorul degetului fermecat insensi- 
bilitatea în orice parte a corpului său. Studiile arată că de obicei copiii 
acceptă destul de ușor ideea că au putere și pot realiza anestezia 
hipnotică. În felul acesta, copiii vor câștiga un puternic sentiment de 
autocontrol și nu se vor mai simţi neajutorați atunci când sunt supuși 
unor proceduri medicale dureroase. 

Gardner și Olness (1981) recomandă pentru copiii mici, până la 
2 ani, metode bazate pe legănat, rotit ușor, muzică, sunete monotone 
sau ținerea în braţe a unei păpuși sau a unui animal de pluș. Între 2 și 
4 ani cele mai utile pentru inducția hipnotică s-au dovedit poveștile, 
descrierea activității preferate a copilului, dialogul realizat prin inter- 
mediul păpușilor sau animalului preferat ori vizionarea în imaginație 
a unor scenarii. 

Pentru copiii între 4 și 6 ani se vor utiliza pentru inducție povestiri, 
programe de televiziune favorite sau descrierea locurilor preferate 
ale copilului. După 7 şi până la 11 ani se pot aplica și unele metode 
care implică fixarea privirii, în timp ce în cazul adolescenților se vor 
utiliza tehnici de inducţie hipnotică mai sofisticate. 

Hipnoza poate fi utilizată la copii şi adolescenţi pentru a face față 
stresului cotidian: aceștia pot vizualiza în transă hipnotică cum merg 
singuri la școală, cum fac față unor colegi care îi hărțuiesc sau modul 
în care ies la tablă şi răspund fără să aibă emoții. 

Această tehnică poate fi utilizată și într-o serie de afecțiuni, cum ar 
fi: astm bronșic, enurezis, dermatite, la care se pot adăuga tulburările 
de comportament, fobia școlară și anxietatea, tulburările gastroin- 
testinale, în combaterea durerii sau în fazele terminale ale unor boli 
grave. 

Aplicarea hipnozei la copii se lovește adesea de refuzul părinților 
care au prejudecăţi faţă de acest tip de intervenţie, ei considerând-o 
ca nefiind eficientă sau mai degrabă un instrument de control bazat 
pe forțe malefice, 

În acest sens, cooperarea cu părinții se poate obține mai ușor dacă 
aceştia sunt implicaţi direct în intervenţia hipnotică asupra copilului 
(Smith și colaboratorii, 1996). 

Educarea părinţilor în legătură cu aplicarea hipnozei are un rol 
important, ei trebuind să fie informați asupra limitelor metodei, în 
același timp terapeutul oferind explicații și asigurări legate de faptul 
că nu se produc niciun fel de efecte negative. Prejudecăţile legate de 
hipnoză sunt promovate atât de literatura de senzație sau de filmele 
de același gen, cât şi de reprezentanţii mai puţin cultivați ai unor 
religii. 

Este evident faptul că cei mai cooperanți părinţi vor fi cei care vor 
participa efectiv la ședința de hipnoză şi vor trăi împreună cu copilul 
o experienţă deosebită și plăcută. 

Multe dintre problemele cu care se confruntă copiii și adolescenții 
sunt legate de depresie, anxietate, consecințele stresului posttrauma- 
tic sau de disconfortul şi durerea cauzate de unele afecțiuni organice. 


Studiu de caz 

Miruna, o elevă în vârstă de 14 ani în clasa a VII-a la o școală generală, a fost 
diagnosticată de medicul neuropsihiatru de copii cu depresie și anxietate. 
Mama fetei lucrează la o bancă și ajunge târziu acasă, în timp ce tatăl lucrează în 
străinătate, venind în țară doar în perioada concediului, 

În primii ani de școală, Miruna a fost lăsată în grija unei bone, care însă a plecat 
și ea în afara țării în momentul în care fetița a intrat în clasa a V-a. 

Miruna a început să lipsească de la școală încă de atunci, din acest motiv 
mama fiind chemată de mai multe ori la școală, dar fără ca situaţia să se 

îmbunătățească. Rezultatele școlare ale clientei erau fluctuante, fiind ceva mai 
bune la probele scrise. 
Miruna era o adolescentă singuratică, nu avea prieteni, petrecea mult timp la 
calculator și uneori desena. La insistențele mamei de a merge la școală, fata 
izbucnea în lacrimi și spunea că „nu poate“. 
Medicul psihiatru i-a prescris medicație antidepresivă și anxiolitică, dar și așa, 
clienta avea dificultăți de adormire, iar dimineaţa se trezea cu greu, având mai 
tot timpul o dispoziție tristă, 
La școală nu vorbea cu nimeni, era speriată că nu va face față la lecţii și nu avea 
nicio colegă mai apropiată care să-i spună ce teme erau de rezolvat atunci când 
Miruna absenta. Treptat rezultatele la învățătură s-au înrăutățit, clienta fiind la 
un pas să rămână repetentă. 
Miruna s-a prezentat la psihoterapie împreună cu mama sa. Adolescenta era 
îmbrăcată în blugi largi, negri, un tricou de culoare neagră și avea părul pe 
ochi, încât abia dacă i se vedea fața. În prima ședință de terapie clienta a fost 
familiarizată cu o tehnică simplă de relaxare. 1 s-a cerut să își imagineze că 
are în față un ecran de televizor și un buton cu ajutorul căruia poate fi accesat 
orice program dorește (idee adaptată după Brann, Owens și Williamson, 
2015, p. 514). Apoi a fost indusă relaxarea cu ajutorul primelor exerciții din 
cadru! antrenamentului autogen Schultz, la care au fost adăugate exerciţii de 
respiraţie abdominală cu expirație prelungită pe ritmul 1/> (1 — inspiraţie; 2 — 
expirație). 
În continuare, terapeutul a afirmat că va număra până la 10, sugerând că odată 
cu fiecare etapă clienta se va relaxa tot mai mult. 
Odată ce s-a ajuns cu numărătoarea la 10 terapeutul i-a sugerat clientei să își 
imagineze că se relaxează într-un loc secret și special, unde va putea reveni 
oricând pentru a-și reîncărca bateriile. Terapeutul a administrat următoarea 
sugestie: 
„„„Ești profund relaxată, profund relaxată. Te afli în locul tău secret de liniște 
și relaxare... În această stare de relaxare ai acces la acea parte a mentalului 
unde sunt stocate toate deprinderile tale... Acum vei avea posibilitatea 
să modifici orice deprindere dorești. Așadar... imaginează-ți că ai în faţa 
ochilor ecranul unui calculator... unde poți observa toate deprinderile tale... 
Poţi acționa pentru a modifica orice deprindere...Tu ești cea care poate face 
această modificare... orice deprindere dorești poate fi modificată...“ 
În continuare, a fost utilizată tehnica „prăjiturii fermecate“ (Benson, 2002) 
pentru întărirea Eului și creșterea încrederii în sine. 
Clienta a fost dirijată să-și imagineze că prepară niște prăjituri care conțin 
ingrediente legate de perioadele în care s-a simţit bine: premiu! luat la sfârșitul 
clasei a III-a, jocurile cu colega din primele clase cu care era bună prietenă, 
modul în care a fost lăudată de profesoara de balet când era mică, perioadele 
petrecute împreună cu tatăl ei la munte ș.a.m.d. 

Clienta și-a imaginat că parcurge toate etapele pregătirii prăjiturii fermecate și 
apoi mănâncă atâtea prăjituri câte dorește. Prăjiturile rămase vor putea fi aşezate 
într-un bufet și le va putea consuma atunci când va avea nevoie. În continuare, 
au fost administrate sugestii de întărire a Eului după un scenariu aparținând lui 
Stanton (1990). 
Clientei aflate în transă hipnotică i s-a cerut să-și imagineze că se află pe vârful 
unui munte, plin de zăpadă, și construiește un bulgăre. La poalele muntelui 
se află toate obiectivele sale pe care dorește să le îndeplinească, anume, un 
autocontrol mai bun, un somn de o calitate mai bună, îmbunătățirea capacității 
de concentrare a atenției etc, 
Între vârful muntelui și obiectivele clientei se află o serie de obstacole, cum ar fi: 
lipsa de speranţă, oboseala, iritarea, evitarea. 1 s-a cerut Mirunei să rostogolească 
bulgărele de zăpadă, care va deveni tot mai mare, tot mai puternic și care va reuși 
în acest fel să spulbere toate barierele apărute în cale, până la atingerea țintei. 
În vederea obținerii unei mai bune imagini de sine a fost utilizată tehnica celor 
două oglinzi. Miruna și-a imaginat în transă hipnotică faptul că se află așezată 
pe un fotoliu și are în spate şi în față câte o oglindă. În oglinda din spate se află 
imaginea ei așa cum este acum, iar în cea din față imaginea ideală, adică o fată 
veselă, sigură pe sine, socializând cu colegii de clasă, îmbrăcată în culori vii. 
A fost utilizată și metafora plivirii buruienilor în grădină (scenariu adaptat după 
Byron și Sungun-Paliwal, 2015), instructajul fiind următorul: 
„Ești calmă și relaxată, profund relaxată. Te afli într-o grădină mare... plină 
de flori... dar și de buruieni. Sarcina ta de astăzi este să plivești buruienile, să 
le așezi într-o grămadă și să le dai foc. Pe măsură ce plivești buruienile, vezi 
cum florile minunate care luptau pentru viața lor încep să iasă la lumină... 
să prindă viață... înainte nu puteau din cauza buruienilor care deveniseră 
sufocante... 
Îţi imaginezi cum florile îți zâmbesc în timp ce le uzi, în timp ce ai grijă 
de ele... Te vei ocupa de grădina ta minunată, vei aranja florile... și vei face 
grădina să devină exact așa cum îți dorești tu. Fă un semn atunci când ai 
reușit să realizezi acest lucru... grădina ta minunată...“ 
Miruna a fost instruită să utilizeze şi o tehnică de autohipnoză, tehnică ce pornea 
de la exercițiile antrenamentului auțogen Schultz. În stare de relaxare, clienta își 
administra formule autosugestive de întărire a Eului şi a învăţat să se refugieze 
ori de câte ori se simțea obosită în locul ei special unde putea să se încarce de 
energie şi să-și refacă forțele. 
Exercițiul a fost repetat de două ori pe zi, timp de 10-15 minute. După ce 
autohipnoza i-a devenit familiară clientei, aceasta a început să utilizeze 
independent scenariile cu bulgărele de zăpadă și grădina minunată. 
După aproximativ două luni scorurile la scalele de depresie și anxietate s-au 
redus simţitor. Miruna a început totodată să fie atentă la modul în care se 
îmbracă, a acceptat să facă pregătire la matematică, limba română și engleză și 

foarte curând s-a întors la școală. Susținută de mama sa, clienta s-a înscris la un 
curs de gimnastică aerobică, visul ei fiind să devină antrenoare de fitness. 


Așa cum am subliniat anterior, hipnoza s-a dovedit a fi un instru- 
ment util în tratarea enurezisului nocturn la copii. Banerjee și cola- 
boratorii (1993) au realizat un studiu pe un număr de 50 de copii 
și adolescenţi, cu vârste între 5 și 16 ani, care sufereau de enurezis 
nocturn. Jumătate dintre subiecți au fost trataţi cu Imipramină, un 
antidepresiv triciclic, în timp ce restul au primit sugestii hipnotice de 
ameliorare a afecțiunii menţionate. 

După trei luni de tratament, la ambele grupuri simptomele s-au 
remis, fără diferențe semnificative între rezultate. După șase luni 
de la oprirea tratamentului, la majoritatea subiecților tratați medi- 
camentos s-a produs o recădere, în timp ce copiii tratați cu ajutorul 
hipnozei nu au mai prezentat simptomele afecțiunii. 


Hipnoza în combaterea durerilor acute 


Liossi şi Hatira (2003) au realizat un studiu pe un lot de 80 
de pacienți pediatrici oncologici care urmau să fie supuși unor 
puncţii lombare. Pacienţii din grupele unde a fost aplicată hipno- 
za au relatat că simt mai puțină durere și anxietate, comparativ 
cu cei din grupul de control, Alte studii au evidenţiat faptul că 
atât sugestiile directe, cât și cele indirecte în combaterea durerilor 
sunt la fel de utile pentru copii. Astfel, un model de scenariu 
cu sugestii directe adaptat după Barabasz și Watkins (2014) este 
redat mai jos: 


„Acum vom face o intervenţie magică. În acest moment aş 
dori să adorm partea de sus a spatelui tău pentru câteva minu- 
te... Am să-ți arăt cum pot să fac asta... Eu voi așeza palma 
dreaptă pe zona superioară a spatelui tău și acest lucru îl va 
face să devină insensibil, adormit, insensibil, profund ador- 
mit... şi insensibil... adormit...“ 


De asemenea, se pot administra și sugestii prin intermediul cărora 
copilului i se cere să-și imagineze că în zona superioară a spatelui 

a fost injectat un anestezic puternic care face ca zona respectivă să 
devină tot mai insensibilă. 
Scenariul sugestiv indirect adaptat după Levitan (1990) arată astfel: 


„Eşti calm și relaxat, foarte relaxat. Imaginează-ți că te afli 
pe o plajă dintr-o ţară caldă... ești pe o plajă la apusul soarelui. 
Urmărește soarele roșu care coboară în mare la linia orizontu- 
lui... Observă cum soarele se scufundă în apa mării... Admiră 
culorile: roşu, purpuriu, albastru. 

Bucură-te de liniștea și pacea care te înconjoară... 

Această liniște și pace te învăluie oricând dorești... ori de 
câte ori ai nevoie de ele... atunci când îți propui să intri în rela- 
Xare la un semnal... 

Poate doreşti să realizezi un cerc din degetul tău arătător și 
degetul mare. Este bine aşa! 

Acesta va fi semnalul tău că poți intra în starea de relaxare 
profundă... oricând dorești și indiferent unde te afli... intră în 
starea de relaxare... bucură-te din plin de liniștea şi pacea care 
te înconjoară...“ 


O serie de studii au urmărit eficiența hipnozei asupra performan- 
țelor școlare la elevi (Rather, Barabasz și Barabasz, 1993). 

De asemenea, rezultate pozitive cu ajutorul hipnozei au fost 
obţinute și în tratamentul tulburării de stres posttraumatic la copii. 
Aceştia pot fi traumatizaţi în urma unor boli organice, în urma tra- 
tamentelor invazive primite, accidentelor, abuzului sexual, violenţei 
domestice sau dezastrelor. 


Studiu de caz 

Matei, în vârstă de 14 ani, a fost diagnosticat cu anxietate, eșec școlar și terori 
nocturne. Aceste tulburări au apărut în urma violențelor domestice la care 
au fost supuși copilul și mama sa de către tatăl alcoolic și agresiv. Matei avea 
frecvent coșmaruri în care visa că își ucide tatăl. La școală era anxios, retras, iar 
performanţele la învățătură se reduseseră simţitor, cu toate că în primele clase 
copilui fusese premiant. 

Între timp, după divorţ, mama s-a recăsătorit, dar Matei nu se înțelegea bine nici 
cu tatăl vitreg, un antrenor de arte marțiale. 

În timpul interviuiui clinic Matei a spus că ar dori să scape de visele rele, să aibă 
rezultate mai bune la învățătură și să-şi facă prieteni la școală. 

Transa a fost indusă prin intermediul relaxării, fiind administrată următoarea 
metaforă terapeutică: 
„Aş dori să te relaxezi tot mai profund, tot mai adânc. Imaginează-ţi acum că 
te afli în fața unui calculator în care introduci un disc pe care este filmat tot 
parcursul vieţii tale. Pornești calculatorul și îţi vezi în acest mod filmul vieţii. 
Atunci când ai reușit acest lucru fă un semn cu capul. 
Acum... vei avea posibilitatea să ștergi toate lucrurile rele care te-au supărat 
în trecut. 
Priveşte atent cu ochii minţii, analizează cu atenţie fiecare amintire. Șterge 
amintirile ce te supără și de care nu mai ai nevoie. 
Dacă nu ești sigur în legătură cu vreo amintire, plaseaz-o într-un fișier separat 
și o vei analiza mai târziu... o vei șterge doar atunci când vei fi sigur de acest 
lucru”, 
În continuare i s-a sugerat adolescentului faptul că face o călătorie în viitor, în 
castelul minţii sale. 
„Ești tot mai relaxat, tot mai relaxat. Urci ușor pe o cărare de munte și ajungi 
la castelul minţii tale... Este un castel minunat, cu multe scări, marmură pe 
jos, multe coridoare și nenumărate uși... 
Urci pe scări şi alegi ușa viitorului tău. Deschizi ușa și observi că în cameră 
este un scaun comod, iar în fața acestuia se află un ecran de calculator... un 
calculator mult mai mare... 
Dă drumul calculatorului... Curând vei vedea imaginea ta, așa cum dorești tu 
să fii... (Pauză 3 minute)... Curând vei reveni din starea de relaxare și îţi vei 
aminti tot ce ai văzut în camera viitorului... imaginea ta mare... așa cum îţi 
dorești tu să fii..." 
Exercițiul a fost repetat de mai multe ori. După o perioadă relativ scurtă de la 
intervenția hipnoterapeutică, Matei și mama sa au relatat faptul că terorile nocturne 
s-au diminuat mult, adolescentul având doar două coşmaruri într-un interval de 
trei luni. Totodată, relaţia cu tatăl vitreg s-a ameliorat, adolescentul acceptând 
chiar să meargă la lacul acestuia de muncă și să privească antrenamentele. 
Rezultatele școlare au început să se îmbunătățească, Matei descoperindu-și 
pasiunea pentru calculatoare și matematică. Ulterior clientul a obținut un premiu 
la un concurs școlar și la sugestia părinţilor a acceptat să facă pregătire pentru 
evaluarea națională. Matei s-a împrietenit cu doi colegi de clasă cu care a început 
să iasă în oraș, practicând împreună skateboarding. 


Capitolul XXII 
Hipnoza în optimizarea 
performanţelor sportive 


Cripps (în Brann, Owens și Williamson, 2015) susține faptul că hip- 
noza poate fi utilizată cu succes într-o gamă largă de direcții, pornind 
spre exemplu de la optimizarea performanţelor sportive până la tracul 
de scenă sau în situaţia fobiei unei persoane de a vorbi în public. 

Activitatea sportivă reprezintă o manifestare fizică cu caracter 
competițional în cadrul căreia un sportiv sau un grup de sportivi se 
străduieşte să obțină rezultate mai bune decât adversarii săi. Hipnoza 
este utilizată în sport pentru a contribui la o mai bună concentrare 
a atenției sportivului, la reducerea tracului competițional, la progra- 
marea discursului interior cu conţinut mobilizator, la perfecționarea 
deprinderilor motorii și la facilitarea refacerii după efort sau accident. 

Studiile clinice au evidenţiat faptul că, atunci când sportivii sau 
echipele sunt capabili (capabile) să își controleze nivelul de activare și 
să acționeze mai relaxat, performanţele obținute sunt de nivel supe- 
rior (Rushall, 1995). 

Anxietatea şi supraîncordarea generează o stare de stres, care, la 
rândul ei, reduce nivelul performanţei. 

Din acest motiv, psihologii sportivi își propun ca obiectiv să îi 
ajute pe sportivi să atingă nivelul optim motivaţional, evitând fie 
supraactivarea, fie subactivarea în cadrul antrenamentului (Ginandes 
şi Rosenthal, 1999). 

Dacă la începuturile psihologiei sportive se utilizau mai mult teh- 
nici de relaxare, concentrare și antrenamentul mental, studiile recente 
prezintă o sferă de acțiune extinsă a psihologului, punând accent pe 
managementul dispoziției sportivului, pe cel al stresului, al încrede- 
rii în sine şi al imaginilor care apar înainte și în timpul desfășurării 
probelor sportive (Lane, 2001). 

Psihologul îi ajută pe sportivi să își însușească o serie de deprin- 
deri mentale care să le permită distragerea de la gândurile negative 
referitoare la un posibil eșec. Mai mult, acesta propune sportivilor 
tehnici de îmbunătățire a concentrării asupra unor gânduri alternati- 
ve cu conţinut mobilizator, ce le pot asigura un start bun. 

Rezumând, se poate spune că aceste deprinderi cuprind de la 
relaxarea musculară, controlul respirației, exercițiile de concentrare 
a atenţiei până la antrenamentul mental și exerciţiile de creştere a 
încrederii în sine. În acest context, intervenția hipnoterapeutică poate 
fi aplicată la început de către psiholog, ulterior sportivul însușindu-și 
o tehnică de autohipnoză. 

Prezentăm în continuare un model de abordare hipnotică adap- 
tat de noi (Holdevici, 2009) și utilizat pentru sportivii de înaltă 
performanţă din sporturile individuale precum tir — proba pistol 
viteză: 


+ Inducţia hipnotică 

„Așezaţi-vă într-o poziție comodă pe fotoliu şi treptat vă 
izolați de toți stimulii exteriori și vă concentrați doar asupra 
vocii mele... fiți atent doar la vocea mea care vă va însoți tot 
timpul. Relaxaţi acum progresiv fiecare grupă de mușchi în 
parte... Relaxaţi mușchii frunții, relaxaţi ochii și pleoapele, rela- 
Xaţi maxilarele, gâtul, ceafa, faţa... relaxaţi gâtul, umerii și bra- 
țele... Relaxaţi toracele, abdomenul, relaxaţi spatele... relaxaţi 
coapsele, gambele şi labele picioarelor. Întregul corp este pro- 
fund relaxat. 

Ochii s-au închis acum și pleoapele devin tot mai grele, tot 
mai grele... și mai strâns lipite. imaginați-vă acum că pleoape- 
le sunt foarte strâns lipite, foarte strâns lipite, atât de strâns 
lipite, încât vă este foarte greu să deschideţi ochii. Desigur, sun- 
teți conștient de faptul că puteți deschide oricând ochii, pentru 
că deţineţi autocontrolul total asupra corpului vostru. Acum 
ochii sunt închiși, cu pleoapele strâns lipite... cu cât pleoapele 
sunt mai strâns lipite, cu atât ochii sunt mai relaxaţi, corpul este 
tot mai relaxat... pentru că deţineţi controlul total asupra aces- 
tuia, asupra modului în care va acţiona corpul atunci când se 
află la linia de start. Acum aş dori să vă comutaţi atenţia de la 
pleoapele dumneavoastră și să o transferați asupra degetelor. 
Degetele devin foarte relaxate, tot mai relaxate, grele... grele ca 

de plumb. Degetele sunt atât de grele, încât vă este imposibil să 
le mișcați. 

Desigur, sunteți conștient de faptul că puteti mișca oricând 
degetele, pentru că deţineţi controlul total al corpului propriu. 
Degetele sunt atât de grele, încât vă este imposibil să le mișcați. 
Observaţi cât de grele sunt degetele voastre... cu cât mai grele 
sunt acestea, cu atât ele sunt mai relaxate și acesta este un semn 
că deţineţi un autocontrol total al corpului dumneavoastră, asu- 
pra modului în care se va comporta acesta pe standul de tragere. 

Acum aș dori să vă relaxaţi tot mai profund, tot mai adânc... 
Eu voi număra de la 1 la 10... Imaginaţi-vă o tablă neagră pe 
care este scrisă cu cretă cifra 1. Atunci când o vizualizați cu 
claritate, inspirați și expirați profund, cu expirația prelungită... 
Vizualizaţi cifra 2, inspirați și expirați... 3, 4... vă relaxaţi tot 
mai profund, tot mai adânc... 5, 6, 7... inspirați și expirați 
lent... 8, 9, 10, vizualizând pe ecranul minții fiecare cifră de pe 
tablă... Vă relaxaţi tot mai adânc, tot mai profund... Aţi intrat 
într-o stare de relaxare foarte profundă... Aţi realizat acest 
lucru pentru că deţineţi controlul total al trupului și minții 
dumneavoastră sub îndrumarea mea... 

În această stare imaginați-vă că vă aflaţi într-un loc special, 
unde ați mai fost cândva sau unde ați dori să ajungeţi. 

Este un loc în care vă simțiți în deplină siguranță. Aici puteți 
deveni o altă persoană, o persoană puternică pe care nu o poate 
atinge nimic din lumea exterioară. 

Vă vedeți cu ochii minții în acel loc, vă spuneți în gând unde 
vă aflaţi, vă simțiți ca și cum aţi fi cu adevărat acolo. 

Odată aflat în acel loc special, vă spuneți în gând: „mă aflu 
aici ca să câștig competiția“; „ dețin controlul total“ „pot să fac 
acest lucru”; „am mai obținut această performanță“; „pot să îmi 
ating toate obiectivele” etc. 

Aceste propoziții vă vor ajuta să gândiţi, să simțiți și să acți- 
onați așa cum doriți. Ele vă vor permite să vă controlați emoți- 
ile atunci când vă aflați pe standul de tragere, astfel încât să 
aveți un start bun“. 


Aceste afirmaţii vor funcționa ca niște sugestii posthipnotice care 
vor contribui la întărirea Eului și la creşterea încrederii în sine a 
sportivului. 

Ieșirea din transă se va face prin metoda numărării inverse, cu 
sugestii de revenire la starea de veghe alertă: 


„A sosit momentul să reveniți din starea de relaxare, aici și 
acum. Eu voi număra de la 10 la 1 și veți reveni treptat în ritm 
personal. 10, 9, reveniți... brațele nu mai sunt grele, picioarele 
nu mai sunt grele... 8, 7, 6, reveniți... 5, 4, mișcați ușor degete- 

Je de la mâini şi de la picioare... 3, 2, mișcați brațele și picioa- 

rele, 1, deschideţi ochii, inspirați şi expirați... și realizați câteva 

mișcări de stretching (întindere)“. 

Barabasz şi Watkins (2014) realizează o trecere în revistă a prin- 
cipalelor strategii hipnoterapeutice care pot fi utilizate în sportul de 
performanţă: 


+ Relaxarea 

Cel mai frecvent utilizate tehnici de relaxare sunt antrenamentul 
autogen Schultz și relaxarea musculară progresivă Jacobson. În vari- 
anta clasică, aceste tehnici de relaxare sunt utilizate mai mult pentru 
refacerea după efort a sportivilor. 

Inducţia hipnotică potenţează relaxarea și contribuie la reducerea 
nivelului general de anxietate. 


+ Tehnica imaginaţiei dirijate și vizualizarea 

Sportivii de performanţă utilizează tehnica imaginaţiei în mod 
spontan sau voluntar. Aceștia vizualizează adesea proba sportivă, 
fragmente din cadrul acesteia, mișcările secvențiale de joc sau obiec- 
tivele ce trebuie atinse. 

Imaginaţia dirijată utilizată ca strategie de pregătire psihologică în 
sport este mai eficientă dacă se aplică în stare de relaxare sau hipnoză. 
Aceasta poate contribui la dezvoltarea și perfecționarea deprinderilor 
motorii ale sportivului datorită activării reprezentărilor ideomotori. 

Sportivii cu un scor mai ridicat de hipnotizabilitate vor trăi ima- 
gini vizuale mult mai vii, ca și cum ar fi reale, ceea ce contribuie la 
optimizarea performanţelor acestora. 

Taylor, Horevitz și Balague (1993) consideră că imaginaţia dirijată 
în stare de hipnoză poate fi utilizată pentru creșterea încrederii în 
sine a sportivilor, datorită imaginilor care sugerează succesul, creş- 
terea conștientizării senzoriale și scoaterea la iveală a cauzelor care 
au condus la performanţe scăzute sau inconstante. 

Liggett (2000) le-a cerut unor atleți specializaţi în alergarea de 
viteză să observe comportamentul unor feline mari. În stare de 
transă hipnotică aceştia și-au imaginat că împrumută caracteristi- 
cile animalului de pradă, vizualizându-și musculatura la lucru în 
timp ce aleargă controlat, dar în acelaşi timp relaxat, cu trupurile 
elastice. 

Același autor unui alt grup de sportivi le-a cerut să își imagineze 
că funcționează ca o locomotivă care nu obosește niciodată. 


+ Stabilirea obiectivelor sportive 

Toţi sportivii de performanţă își stabilesc obiective mai mult sau 
mai puţin concrete („să concurez cât mai bine“; „să obţin un anumit 
timp la alergare“; „să obțin un punctaj maxim la o anumită probă“; 
„Să obțin medalia de aur“). 

Fixarea unor obiective îl ajută pe subiect să își canalizeze energiile 
într-o anumită direcție și îl motivează să acționeze pentru atingerea 
acestora. 

Multor sportivi le este difici] să îşi fixeze obiective clare și să lucre- 
ze în așa fel încât să-și atingă scopurile. În transă hipnotică sportivul 
va fi dirijat să vizualizeze diverse etape ale schimbărilor necesare 
atingerii obiectivelor propuse. De asemenea, aceștia își pot imagina 
şi faptul că obiectivele au fost deja atinse, ceea ce le produce o stare 
afectivă pozitivă şi contribuie la creșterea motivaţiei. 

Obiectivele sportive trebuie stabilite pe termen lung, mediu și 
scurt. Frecvent, sportivii au fixate în minte obiectivele pe termen lung 
(„să câștig medalia de aur la jocurile olimpice"). În acest cadru setat 
sportivii vor ignora etapele pe care trebuie să le parcurgă. 

În transă hipnotică i se poate cere sportivului să își imagineze o 
scară cu mai multe trepte, în vârful acesteia aflându-se obiectivul pe 
termen lung, iar treptele reprezentând obiective intermediare („să mă 
menţin în formă fizică“; „să-mi îmbunătățesc tehnica“; „să fac mai 
puţine greșeli“; „să mă recalific la preselecții“ etc.). 

Aceste obiective intermediare vor fi vizualizate în transă hipnoti- 
că, pas cu pas. 

Psihologul sportiv trebuie să manifeste o atenție sporită pentru 
a nu-i cere sportivului să vizualizeze performanțe imposibile de 
atins. 

Prezentăm un instructaj administrat sportivului de performanţă 
adaptat după Dunlop (citat de Barabasz şi Watkins, 2014); 

„Sunteţi profund relaxat, foarte relaxat, atât de relaxat încât 
nimic nu vă tulbură liniștea. Auziţi doar vocea mea... 

Imaginați-vă acum că aveți în fața ochilor un ecran de tele- 
vizor. Sunteţi atât de profund relaxat, încât veți putea vizualiza 
cu claritate tot ceea ce voi spune. Vă imaginaţi că vă aflați la 
linia de start, tot mai aproape de obiectivul 6,88. Imaginați-vă 


-că sunteți la linia de start unde efectuaţi exercițiile de încălzire 


dinaintea cursei, luați apoi poziţia de start, așteptând sunetul 
pistolului care va da semnalul. Întregul corp este gata să explo- 
deze de atâta forţă care se va degaja în timpul cursei. 
Imaginaţi-vă că luaţi startul de 10 ori și odată cu fiecare start 
forța dumneavoastră creşte tot mai mult. Vă simțiţi tot mai 
puternic, tot mai încrezător odată cu fiecare start. Cu cât repe- 
taţi mai mult în gând modul în care țâșniţi în cursă, cu atât veți 
deveni tot mai rapid, totul se va desfășura spontan, natural ca 
de la sine, automat... tot mai eficient, tot mai rapid, mai ușor... 

Imaginați-vă că realizați progrese odată cu fiecare start, 
devenind tot mai puternic, tot mai rapid, odată cu fiecare încer- 
care, tot mai încrezător în forțele proprii, cu un autocontrol tot 
mai bun asupra corpului propriu. 

Cu fiecare start încununat de succes vă apropiaţi tot mai 
mult de obiectivul dorit. Încrederea în capacitatea dumnea- 
voastră de a atinge obiectivul va crește tot mai mult, odată cu 
fiecare start. Vă va fi tot mai uşor să aplicaţi cele învăţate... veți 
simți cum tot corpul se umple gata să explodeze de atâta forță 
și energie. Atunci când veţi simți acest lucru, veţi fi tot mai 
aproape de obiectivul 6,88... tot mai aproape de obiectiv... tot 
mai aproape, odată cu fiecare încercare, odată cu fiecare start 
reușit... pentru că dispuneți de toate abilitățile şi deprinderile 
de care aveți nevoie... Acum puteți începe cu prima etapă... vă 
veți simți tot mai bine... veți putea lua starturi încununate de 
succes. 

Imaginați-vă acum că vă bucuraţi de succesul obținut, de 
obiectivul atins, de forţa și încrederea pe care le aveţi în 
momentul startului. Sunteţi foarte aproape de obiectiv, vă sim- 
țiți bine, încrezător și împlinit. Odată cu fiecare pas pe care îl 
faceţi în direcția atingerii obiectivului, vă veți simţi tot mai 
bine, tot mai puternic şi mai încrezător în forțele proprii... Veţi 
fi capabil să vă reamintiţi sentimentul trăit atunci când 

obiectivul este atins, ce etape ați parcurs pentru a-l îndeplini. 
Veţi privi înainte cu optimism și încredere în forțele proprii și 
în capacitatea dumneavoastră de a vă atinge obiectivele...“ 


+ Formarea și perfecționarea deprinderilor motorii e a 

Hipnoza s-a dovedit utilă și în domeniul perfecționării tehnicii 
sportivilor de înaltă performanţă (Taylor și colaboratorii, 1993). 
Aceasta îl poate ajuta pe sportiv să-și însușească noi deprinderi 
motorii şi să le perfecționeze pe cele deja existente, deoarece hipnoza 
facilitează accesul la mecanismele și procesele neuromusculare care 
au loc în mod normal automat. 

Cu ajutorul hipnozei, sportivul își poate însuşi noi modalități de 
acțiune, poate identifica şi lucra asupra deprinderilor motorii și poate 
lua decizii corecte și rapide în timpul competiției. 

O serie de autori au utilizat transa hipnotică pentru optimizarea 
performanțelor la gimnaști (Liggett, 2000), la jucătorii de baschet 
(Pates, Oliver și Maynard, 2001), la cei de volei (Baer, 1980, citat de 
Pates, și Maynard, 2000), precum și la sportivii care practică tenisul 
de câmp (Taylor și colaboratorii, 1993). a | 

Prezentăm mai jos un scenariu care conține sugestii hipnotice 
pentru o sportivă specializată în săritura în lungime (adaptat după 
Dunlop, în Barabasz și Watkins, 2014): 


„Eşti profund relaxată, profund relaxată, astfel încât nimic 
nu îţi tulbură liniștea. Eşti atentă doar la vocea mea. În timp ce 
stai relaxată în fotoliu, imaginează-ţi că ai în fața ochilor un 
ecran mare... Eşti atât de profund relaxată, încât îți vei putea 
imagina cu ușurință tot ceea ce îţi voi cere... Imediat îţi vei 
imagina că te afli la linia de start... te vezi foarte clar, foarte 
clar... Poţi să-ți imaginezi ceea ce ţi-am cerut?... (Semnal ideo- 
motor stabilit anterior pentru 4a). Foarte bine așa... Vizualizezi 
cum te miști încet, în timp ce muţi greutatea corpului de pe 
piciorul stâng pe piciorul drept... Simţi ritmul acestei rotații 
care este firească, naturală... în timp ce te roteşti de pe un picior 
pe altul... simți cum întregul tău corp parcă explodează atunci 
când faci primii pași, simți ritmul natural al alergării, simți cum 
picioarele tale se mișcă rapid, fluid, cu graţie, în timp ce te 
apropii de linia de bătaie... ești în cea mai bună formă, lovești 
linia de bătaie și explodezi în aer, cu tot corpul aplecat în față, 

atingi degetele picioarelor... zbori... aterizezi... mai întâi ateri- 
zează picioarele... te rotești... și aterizezi... Eşti satisfăcută de 
săritura pe care ai realizat-o... priveşti măsurătorile și ești mân- 
dră de noul tău record personal...“ 


Psihologul sportiv trebuie să obțină cât mai multe detalii de la 
antrenor și de la sportiv pentru a realiza un scenariu sugestiv cât 
mai exact. 

Este indicat să se ceară sportivului să descrie cu cuvintele proprii 
săritura, aceste cuvinte fiind inserate în cadrul scenariului care se va 
administra în transa hipnotică. 

Psihologul va obține apoi un feedback din partea sportivului pen- 
tru a afla ce anume a funcționat și ce nu. Acest scenariu de antrena- 
ment mental se va perfecționa treptat și apoi i se va cere sportivului 
să-şi imagineze că se mișcă tot mai rapid. 

În finalul scenariului se vor adăuga sugestii menite să conducă 
la creşterea încrederii în sine, la un autocontrol mai bun, la mişcări 
naturale, spontane, fireşti. 


e Atingerea nivelului de activare optim 

Pentru a obține o performanţă sportivă înaltă este necesar un nivel 
de activare optim (Hanin, 1999). O activare emoțională insuficientă 
poate conduce la o stare de apatie, în timp ce supraactivarea îl poate 
determina pe sportiv să aibă reacții emoționale ample care pot gene- 
ra, de asemenea, performanțe slabe. 

Zona de activare optimă depinde de o serie de factori, cum ar fi: 
tipul de activitate sportivă, proba sportivă, nivelul de pregătire fizică 
şi psihică, precum şi particularitățile personalității fiecărui sportiv în 
parte. 

Observaţii empirice au evidenţiat faptul că pentru majoritatea 
sportivilor este dificil ca acest nivel de activare optimă să fie menți- 
nut în mod constant. 

Hipnoza îl va ajuta pe sportiv să-și reamintescă performanţele de 
succes și să își retrăiască stările resimţite atunci când a atins nivelul 
vârfului performant, pe cel de activare optimă, încrederea în sine, 
gândurile, imaginile, autocomenzile benefice ş.a.m.d. 

Odată ce sportivul a reușit să retrăiască această stare la nivel 
senzorial, emoțional, cognitiv şi motor, psihologul va asocia starea 
respectivă cu un cuvânt cheie, care va acționa în calitate de declanșator 

pentru noua performață. Acest cuvânt cheie va fi administrat ca o 
sugestie hipnotică. sa a 

lată un scenariu sugestiv pentru atingerea nivelului optim de 
activare adaptat după Dunlop, citat de Barabasz și Watkins, 2014): 


„Stai comod pe fotoliu și ești foarte relaxat, profund rela- 
xat... Mintea ta este limpede și clară, concentrată asupra a ceea 
ce îți voi spune... Vei fi capabil să trăiești cu adevărat tot ce îţi 
voi cere. Te relaxezi tot mai profund, tot mai profund. Eu voi 
numără de la 1 la 10. 

1, 2, ești profund relaxat... 3, 4, 5, profund relaxat, braţele 
sunt grele ca de plumb... 6, 7, picioarele sunt grele, grele și 
relaxate... 8, 9, tot corpul tău este relaxat, foarte relaxat. 

Atunci când voi ajunge cu numărătoarea la 10, te vei întoar- 
ce în timp în momentul în care te-ai aflat în acea stare excepți- 
onală, când totul mergea perfect, când te-ai simţit pe deplin 
încrezător în forţele proprii, atunci când ai obținut acea perfor- 
manță deosebită, când totul se desfășura parcă de la sine... 


Hipnoza în optimizarea performanţelor sportive 351 


A sosit momentul să revii din starea de relaxare profundă, 
să revii, aici și acum. 

Eu voi număra înapoi de la 10 la 1, iar când voi ajunge cu 
numărătoarea la 1, vei fi revenit pe deplin. 

Îţi vei aminti perfect tot ce am spus și tot ce ai făcut în acest 
interval de timp. Îţi va fi ușor să retrăiești starea de calm, încre- 


- dere în forţele proprii, autocontrolul, focalizarea atenției asupra 


a ceea ce ai de făcut... trebuie doar să strângi pumnul. 

Acum voi număra înapoi de la 10 la 1, atunci când voi ajun- 
ge la 1, vei fi pe deplin revenit, alert și activ. 10, 9, 8, revii la 
starea obișnuită... 7, 6, 5... revii aici şi acum... 4, 3, 2, 1... Eşti 
pe deplin revenit, calm, relaxat, încrezător în forțele proprii şi 
în faptul că vei obține cele mai înalte performanțe. 

Vei putea retrăi oricând dorești acele stări de calm, relaxare, 
încredere în sine, concentrare, forță, energie... tot ceea ce trebu- 
je să faci este să strângi pumnul...“ 


Managementul stresului și supraactivării la sportivi 


Majoritatea sportivilor trăiesc o stare de anxietate precompetiţio- 
nală intensă care le poate afecta performanţele. 

Redăm mai jos un scenariu pentru reducerea supraîncordării și 
stresului (adaptat după Barabasz și Watkins, 2014): 


Te întorci în timp la acea experiență specială, la acea stare 
emoțională deosebită, trăieşti din nou acele stări afective poziti- 
ve. Atunci când ai reușit acest lucru, fă un semn cu capul (pentru 
da). Bucură-te din nou de acele clipe minunate... Vei putea trăi 


din nou acea stare... în care ai fost relaxat, încrezător în forțele 
proprii, controlat, dar în același timp vioi, alert, concentrat, 

Aceste stări vor deveni tot mai intense, tot mai puternice... 
pe măsură ce retrăiești vechea ta experienţă... când ai obținut 
performanţele deosebite... A 

În timp ce retrăieşti acea experienţă, îți propun să faci mâna 
dreaptă pumn și să strângi pumnul. Este bine așa... Pumnul 
strâns va fi simbolul încrederii și autocontrolului. 

Atunci când vei strânge pumnul, vei trăi o stare de calm, 
încredere în sine, autocontrol, energie, stări care se răspândesc 
în corpul și în mintea ta. 

Ori de câte ori vei dori să retrăiești starea aceasta, trebuie 
doar să strângi pumnul și acele sentimente de încredere, forță, 
autocontrol, relaxare vor pune stăpânire pe tine. Vei deveni tot 
mai calm, tot mai relaxat, cu tot mai mult încredere în sine, dar 
în același timp vioi, alert, concentrat, capabil de cele mai înalte 
performanţe. 


„Eşti foarte relaxat, profund relaxat, aşezat pe fotoliu cu 
capul sprijinit. Ești atent la vocea mea. Acum te rog să ridici 
braţele înainte cu palmele față în față. Este bine așa... Fii atent 
cum palmele au tendința să se apropie, una de alta, se mişcă 
singure... 

Pe măsură ce distanţa dintre palmele tale se reduce, corpul 
tău devine tot mai relaxat, tot mai relaxat. Curând palmele tale 
se vor atinge una de alta și corpul tău va deveni tot mai relaxat, 
tot mai relaxat, tot mai destins... Cu cât palmele se apropie mai 
mult una de alta, cu atât vei deveni mai puţin încordat, mai 
puțin nervos, tot mai calm și mai relaxat. 

Palmele tale se apropie tot mai mult, tot mai mult, ești tot 
mai calm și mai relaxat. Este bine așa... Gândește-te acum la cât 
de multă încordare mai ai nevoie pentru competiţia de astăzi... 
Atunci când vei considera că nivelul tău de activare este cel 
potrivit, vei fi gata de start“. 

+ Creșterea nivelului încrederii în sine și motivaţiei 

Sportivii de înaltă performanţă au deseori probleme cu menținerea 
unui nivel ridicat de încredere în sine și de motivație. Aceștia se lasă 
de cele mai multe ori influențați în noua competiţie de performanţa 
anterioară. În cazul în care o competiție începe cu niște ratări, sporti- 
vii au tendința de a gândi negativ, ceea ce va influenţa tot restul con- 
cursului și poate chiar întreaga etapă competițională (Dressendorfer 
și colaboratorii, 2002). 

Barker, Jones și Greenlees (2013) sunt de părere că în astfel de 
situaţii pregătirea psihologică ar trebui să cuprindă autosugestii cu 
conţinut pozitiv și imaginație dirijată pentru creșterea încrederii în 
sine la sportivi. 

Sugestiile administrate în starea de relaxare sau transă hipnotică 
pot avea următoarea formă: 


„Zi după zi devii tot mai puternic, tot mai stăpân pe sine, tot 
mai încrezător în forțele proprii și în calitățile tale de sportiv. 
Odată cu fiecare antrenament şi competiție vei deveni tot mai 
puternic, tot mai încrezător în forțele proprii. Vei fi într-o formă 
fizică și psihică tot mai bună, tot mai concentrat, mai plin de 
energie, dar în același timp relaxat, cu un autocontrol perfect. 
Zi de zi vei simţi tot mai puţină oboseală, vei fi mai puţin neîn- 
crezător și descurajat, vei fi tot mai motivat și tot mai încrezător 
că vei obține performanța dorită. Vei acționa automat, fără să 
ţii seama de ceea ce faci, pentru că ai exersat foarte mult în 
antrenament. Vei fi concentrat asupra obiectivului propus, vioi 
și alert, focalizat, dar în același timp cu un autocontrol perfect, 
relaxat și stăpân pe sine...“ 


+ Reevaluarea performanţelor trecute și perfecționarea 

deprinderilor motorii 

În transă hipnotică sportivii sunt mai receptivi la sugestii și își pot 
aminti în detaliu performanţele anterioare, pot identifica și corecta 
erorile și pot lucra pentru perfecționarea deprinderilor motorii. 

Se utilizează tehnica regresiei de vârstă, în cadrul căreia i se cere 
sportivului să se întoarcă în timp, la momentul în care au apărut 
anumite dificultăți, după care proba sportivă este trăită la nivel de 
antrenament mental așa cum ar fi trebuit să fie, fără erori. 

Sugestiile administrate în transă hipnotică pot fi următoarele: 

„Eşti profund relaxat, profund relaxat. Braţele tale sunt 
grele, foarte grele... Picioarele sunt grele, foarte grele... Întregul 
corp este greu, destins și relaxat. Ești atât de profund relaxat, 
încât ești atent doar la vocea mea... Curând îți voi cere să te 
întorci în timp la perioada în care ai pierdut competiția, ai ratat 
proba... Reamintește-ți exact ce s-a petrecut atunci, ce anume 

-ai greşit... (Pauză 5 minute). Când ai reuşit acest lucru, fă un 
semn cu capul. 

Acum te vei relaxa şi mai mult, tot mai profund, tot mai 
adânc. Eu voi număra de la 1 la 10 și starea de relaxare se adân- 
cește...1, 2, tot mai relaxat... 3, 4, profund relaxat... 5, 6, 7... 
foarte adânc relaxat... Când voi ajunge cu numărătoarea la 10, 
vei fi din nou pe terenul de sport. Imaginează-ţi acum că lucru- 
rile vor sta în mod diferit... acum acționezi calm, relaxat, dar în 
același timp concentrat, dai totul din tine și de data aceasta 
câștigi... performanţa ta a fost perfectă!...” 


Psihologul sportiv se va consulta cu antrenorul și sportivul în 
cauză şi, dacă este posibil, și cu colegii acestuia, pentru a obține cât 
mai multe detalii pe baza cărora va alcătui scenariul sugestiv al per- 
formanței ideale. 


* Utilizarea hipnozei în cazul traumatismelor 

și managementului durerii 

Ryde (1964, citat de Nash și Barnier, 2012) a prezentat 35 de stu- 
dii de caz în care hipnoza a fost utilizată cu succes în tratarea unor 
traumatisme minore (entorse, contuzii, dislocări) suferite de sportivii 
de performanţă. Aceste traumatisme erau localizate la umăr, şold, 
gleznă, tendonul lui Ahile etc. 

Adesea se întâmplă ca sportivii să fie refăcuți din punct de vede- 
re fizic, dar să rămână cu unele sechele la nivel psihologic, acestea 
împiedicându-l să obţină același nivel de performanță. 

Un model de scenariu sugestiv pentru reducerea durerii în urma 
unor traumatisme trăite de sportivi ar putea fi următorul (adaptat 
după Dunlop, 2008 citat de Barabasz şi Watkins, 2014, pp. 437-438): 


„Eşti atât de profund relaxat, atât de profund relaxat, încât 
mentalul tău va fi deschis și receptiv la tot ceea ce îţi voi spune. 
Treptat, durerea din umărul tău drept va tinde să dispară. Zi 

după zi senzaţia de durere va fi tot mai redusă, tot mai redusă. 
Chiar fără să îţi dai seama, durerea ta se va reduce, va scădea 
până când va dispărea complet. LA d 

Zi după zi te vei simți tot mai puternic, tot mai sănătos, 
într-o formă fizică tot mai bună. Cu cât te concentrezi mai mult 
asupra a ceea ce ai de făcut pe terenul de sport, atenţia ta va fi 
distrasă de la senzația de durere din umăr, nu vei mai fi conști- 
ent de existenţa durerii. 

Zi după zi vei deveni tot mai sănătos, într-o formă fizică tot 
mai bună, mai încrezător în forțele proprii, tot mai interesat de 
ceea ce ai de făcut pe terenul de sport. Durerea scade, se redu- 
ce tot mai mult, tot mai mult, devine atât de slabă, încât abia 
dacă o mai recunoști. 

Zi de zi durerea va scădea tot mai mult, tot mai mult, 
până va dispărea complet. Îţi va fi tot mai greu să-ți amin- 
tești că ai avut acea senzaţie de durere... Durerea a dispărut 
complet, a dispărut, s-a dus... iar tu ești din nou activ, pre- 
gătit de competiție...“ 


Studiu de caz 

Cosmin este un elev în vârstă de 18 ani care practică înotul de performanță. Acesta 
s-a prezentat la cabinetul de psihoterapie la puţin timp după începutul clasei a 
XII-a, pentru oboseală accentuată, tulburări de somn, scăderea capacității de 
concentrare a atenției, anxietate, reducerea performanțelor sportive și a celor de 
la învățătură, dispoziţie depresivă și tendinţă de izolare socială. 

Cosmin practică înotul de performanţă încă de la o vârstă fragedă și a obținut 
numeroase titluri, medalii naționale și internaţionale. 

Interviul clinic a evidenţiat faptul că subiectul se antrena excesiv, fără perioade 
de odihnă sau refacere, fiind obsedat de performanţele sale. 

În același timp el era un elev foarte bun, fiind al doilea în clasă, urmând un liceu 
cu profil de matematică-informatică. Regimul său de viață era foarte strict: se 
trezea la ora 5 dimineaţa, mergea să efectueze antrenamente la bazinul de înot, 
apoi la școală. După-amiaza mai avea un antrenament și apoi lucra temele 
pentru școală. 

Nu se întâlnea cu prietenii și refuza orice fel de distracţie. În clasa a XII-a s-a decis 
de comun acord cu părinţii să se pregătească pentru Facultatea de medicină, ceea 
ce presupunea ore suplimentare de meditații. După două luni de regim extrem de 
dur de activitate școlară și antrenament, Cosmin a contractat o viroză respiratorie 
care l-a ținut la pat timp de aproape două săptămâni. Când și-a revenit din 
răceală, se simţea atât de epuizat, încât și-a pus problema să renunţe la sport, 
decizie care l-a deprimat și mai mult. 

În acel moment, la sugestia părinților, s-a decis să urmeze un tratament 
psihoterapeutic. Discuţiile purtate în cadrul primelor ședințe de psihoterapie au 
evidenţiat faptul că el nu avea niciun fel de pasiune pentru medicină și că și-ar 
fi dorit mult mai mult să devină antrenor de înot. Părinții au acceptat cu greu 
acest lucru, medicina fiind de fapt opțiunea lor. Intervenţia terapeutică a cuprins 
elemente de psihoterapie cognitiv-comportamentală, relaxare și hipnoză clinică. 
S-a lucrat asupra restructurării cogniţiilor disfuncţionale, conform cărora clientul 
„trebuia neapărat să facă totul perfect”. 
Cosmin a fost dirijat să își alcătuiască un program rezonabil de muncă și odihnă. 
Acest program cuprindea antrenamente sportive ușoare și pregătire școlară, care 
să-i permită să treacă cu bine examenul de bacalaureat. 
În perioada următoare, subiectul a decis singur să nu-și mai impună obiective 
deosebite în plan sportiv. Programul de viață a rămas strict, dar rezonabil, cu 
trezirea la ora 7, activitate și pregătire școlară, două antrenamente pe săptămână, 
iar în weekend ieșiri cu colegii și prietenii. 
Hipnoterapia a constat din inducție, adâncirea transei după o metodă clasică, 
administrarea de sugestii hipnotice și posthipnotice și tehnica imaginaţiei 
dirijate. 
Subiectul și-a ales ca loc special de refugiu, în plan imaginativ, grădina bunicilor 
dintr-un sat maramureșean. Au fost administrate sugestii de tipul următor: 
„sunt calm și relaxat“, „sunt eu însumi“, „iau cele mai bune decizii de viață”, 
„Știu ce vreau”, „reînvăţ să mă bucur de viață“, „am foarte multă încredere în 
forțele proprii și în propriul meu destin”. 
După două luni de psihoterapie cu ședințe bisăptămânale, somnul s-a reglat 
complet, capacitatea de concentrare a atenției s-a ameliorat, iar senzația 
permanentă de oboseală a dispărut în întregime, 
Clientul a continuat terapia cu ședințe săptămânale. Acesta a promovat examenul 
de bacalaureat cu media 9,53 și a fost admis la o facultate cu profil economic, 
Cosmin și-a reluat antrenamentele sportive, propunându-și obiective realiste 
pentru noul sezon competițional. Scorurile la scalele de depresie și anxietate 
au revenit la normal. Clientul a afirmat că se simte împlinit în plan școlar, are 
încredere în viitorul său de sportiv și este decis să evite antrenamentele excesive 
și suprasolicitarea. 

Practicile de meditație orientală, printre care se numără și mind- 
fulness, își fac tot mai mult simțită prezența în psihoterapia occiden- 
tală. Dacă la început specialiștii manifestau reticenţă față de importul 
dintr-o cultură atât de diferită de a noastră, studiile recente asupra 
rezultatelor și cercetările din neuroștiințe i-au dovedit din plin efici- 
enţa în cadrul psihoterapeutic și în afara sa, odată ce tehnicile sunt 
învățate și exersate de clienți. 


Volumul de față, aflat la a doua ediţie în limba engleză, prezintă 
proceduri clare de implementare a tehnicilor de mindfulness în psiho- 
terapie şi de transmitere a lor către clienţi care se confruntă cu depre- 
sia, anxietatea, durerea cronică, adicţiile și nu numai. De asemenea, 
este adus în lumină modul în care mindfulness-ul poate crește accep- 
tarea și empatia în relaţia terapeutică. Scrisă într-o manieră coerentă, 
deși rodul contribuției mai multor specialişti, cartea recurge la exem- 
ple de caz ilustrative și la exerciţii practice, fiind un instrument deose- 
bit de util psihoterapeuților din orice orientare, psihologilor clinicieni, 
consilierilor psihologici, studenţilor. 

Psihoterapia tulburărilor emoționale 


Autori: lrina Holdevici, Barbara Crăciun 


Axată în jurul ideii de „aici și acum”, ce urmărește tratarea bolilor 
psihice prin menţinerea clientului în contact cu prezentul subiectiv 
şi obiectiv, cartea prezintă metode terapeutice mai puțin cunoscute 
publicului român, cum ar fi tehnica meditaţiei prin conştientizare şi 
terapia prin acceptare și angajament. Acestea sunt descrise succint și 
clar de cele două autoare și comparate cu alte metode de psihoterapie 
scurtă care au făcut deja istorie, cum ar fi hipnoterapia permisivă şi 
psihoterapia cognitiv-comportamentală. 


Cartea reprezintă o ocazie de a înţelege mecanismele care stau 
la baza unora dintre cele mai eficiente metode de tratare a depre- 
siei, anxietății și altor tulburări emoţionale. Presărată cu numeroase 
cazuri clinice și exemple aplicative, Psihoterapia tulburărilor emo- 
ţionale se adresează nu numai psihologilor şi psihoterapeuţilor, ci 
şi oricărui cititor interesat de cunoașterea de sine și de metodele de 
terapie psihică. 





Psihoterapii 
de scurtă durată 


Irina Holdevici 


Eu can n 





TREI 


Psihoterapii de scurtă durată 


Autor: Irina Holdevici 


Terapiile de scurtă durată grupează practici diferite, toate având 
ca punct comun dorința de a obține un rezultat rapid în înlăturarea 
unei probleme de natură psihologică. 

Scopul acestor terapii este de a face acest lucru într-o manie- 
ră durabilă propunând clienților modele de deblocare și aplica- 
re a modificărilor comportamentale într-un interval redus de timp. 
Trebuie reamintit că în viaţa noastră, a tuturor, există momente în 
care ne simțim trişti, nesiguri, dezorientați. Aceste momente pot fi 
depășite cu ajutorul psihologic de specialitate, iar în acest sens tera- 
piile de scurtă durată propun un demers concis ce are la bază funda- 
mente teoretice și metodologice puternice, logice și riguroase. 


Terapiile de scurtă durată oferă o gamă largă de posibilităţi, 
redând clienţilor libertatea de a alege, gândi și simţi mai fluid, într-o 
nouă dinamică. 


Se poate adăuga că nici vârsta și nici gradul de severitate al pro- 
blemelor nu reprezintă obstacole în calea conciziei aduse de cadrul 
de lucru specific terapiilor scurte și că fiecare dintre noi dispune de 
suficiente resurse interioare de autocontrol și autovindecare. 

Procesul hipnotic este unul complex și variat ca trăiri, care 

de-a lungul timpului și-a dovedit eficienţa în psihoterapie. 
Cartea de față pornește de la ideea că hipnoza reprezintă 

o metodă adjuvantă cu caracter dinamic în contextul terapeu- 
tic. Caracteristicile legate de identificarea unui anume nivel de 
sugestibilitate, alături de manifestările trăite în stare de transă 
vor avea ecou diferit, în funcție de fiecare client, cât și de situa- 
ţia pe care acesta o aduce în cadrul terapeutic. 


Volumul „Hipnoza în psihoterapie” contribuie la literatura de 
specialitate cu rezultate ale unora dintre ultimele cercetări în 
domeniu, prezintă modele inedite de scenarii de inducție hip- 
notică și de adâncire a transei, precum și studii de caz elocvente 
pentru o serie de tulburări și de conjuncturi întâlnite în cabinet. 
Este structurat într-o parte teoretică și o parte practică, având 
numeroase exemple ce atestă aplicabilitatea hipnozei în multiple 
afecțiuni. Ca noutate, lucrarea de față abordează hipnoza în situ- 
ații precum nașterea, infertilitatea, dependențele, stima de sine 
scăzută, afecţiuni oncologice, tulburări de stres posttraumatic și 
nu numai. Volumul se adresează în primul rând specialiștilor și 
apoi publicului larg, cu intenţia de a-l familiariza cu acest instru- 


ment de lucru activ în psihoterapie, care a fost și rămâne hipnoza. 

